
ELŐSZÓ 


A szónoklást rendszerint hanyatló művészetnek tekintik. Minden 
generáció kevesebbre becsüli kortárs szónokait, mint a múlt óriásait. 
A huszadik század végén a konzervatív Daily Telegraph kritikái sze- 
rint Tony Blair brit miniszterelnök beszédei reklámszövegek, mert ha- 
tásos képekre épülnek, ahelyett, hogy önálló, összefüggő tartalommal 
bírnának. Azzal vádolják Blairt, hogy mondatok helyett frázisokban 
beszél. Matthew Parris, a kiváló parlamenti tudósító arról tanakodik a 
The Timesban, vajon lehetséges volna-e Blairt leszoktatni látomásos 
és messianisztikus szóképeiről. 

Nyolcvan évvel korábban hasonló vádakkal illették David Lloyd 
George-ot is, akit viszont ma az egyik legkiemelkedőbb lírai szónok- 
ként tartanak számon. Az 1920-as években megjelent Everyman-féle, 
szónoklatokat összegyűjtő antológia is arról panaszkodik, hogy a szó- 
noklás átadta helyét a , könnyed beszédnek". A szerkesztő szerint a 
változás úgy is megfigyelhető, ha összevetjük Lloyd George termé- 
szetes, köznyelvi stílusát Lord Roseberry vagy Winston Churchill 
szónoki stílusával. Az a köznyelvinek mondott beszédmód, amellyel 
Lloyd George összehívta a nemzetet , az áldozathozatal hegyéhez, 
amely meggyötört ujjként mutat a menny felé", ma már nem egyszerű 
beszédként, hanem pazar orátori teljesítményként hat, miközben mi 
George Bush és John Major monoton stílusán és Tony Blair gyakran 
messianisztikus frázisain fanyalgunk. 

Maga Lloyd George is hasonlóképpen panaszkodott, amikor 
1929-ben rövid előszót írt beszédeinek gyűjteményéhez. Azt fejtette 
ki, hogy a modern retorika körülményei nem segítik az olyan beszé- 
dek megszületését, amelyek túlélik azokat a vitás helyzeteket, ame- 
lyek miatt megírták őket. Lloyd George mindazonáltal optimista ma- 
radt. Bár elismerte, hogy előbb az oktatást, majd a film, a gramofon és a 
rádió által kínált olcsó szórakozást okolták a szónoklás tönkretételéért, 
arra is felhívta a figyelmet, hogy a brit Munkáspárt, az állam legerősebb 
pártja, a számtalan fórumon elhangzott szóbeli felhívásokból született. 

, A rádióközvetítés új életre fogja kelteni a beszédírást. Lehetséges, 
hogy a hangos vitákat egy ideig félénk tanácskozások váltják majd fel. 
A végén azonban ezek is létjogosultságot szereznek majd maguknak. 
Egy sportos nemzet, amely ráadásul politizáló nép is, ragaszkodni fog 
ahhoz, hogy lássa, amint valaki labdába rúg egyik kedvenc sportjában. 
Amikor elérkezik ez az idő, a technika igényei miatt talán változnia 
kell majd a szónoklás stílusának, ám a valódi szónok képes lesz mű- 
vészetét az alkalomhoz idomítani, és a beszélt szónak nagyobb lesz a 
hatalma, mint valaha." 

Ahogy azt később Franklin D. Roosevelt és Winston Churchill 
mesteri rádióbeszédei bizonyították, Lloyd George-nak igaza volt. 
Azóta az orátorok nem csupán a rádióhoz, hanem a televízió egészen 
másfajta követelményeihez is alkalmazkodtak, ami még nagyobbá 
tette a retorika erejét. A beszédeket immár szerte a világon élőben 
sugározzák, így nézők millió láthatták és hallhatták Nelson Mandela 
szavait, amikor huszonhét év után kiszabadult a börtönből, vagy Earl 
Spencer gyászbeszédét testvére, Diana walesi hercegnő ravatalánál — 
ez utóbbi egyébként az a szónoklat, amelyet a történelem legnagyobb 
publikuma hallgatott végig. Ennek ellenére még mindig tartja magát 
a vélemény, miszerint a szónoklás művészete egyre hanyatlik. Peggy 
Noonan — Ronald Reagan legemlékezetesebb beszédeinek szerzője — 
szerint a modern kori szónoklatok ironikus ellenmondást hordoznak 
magukban: minél robbanásszerűbben nő a képességünk, hogy terjesz- 
szük őket, értékük annál jobban csökken. 

, Hogy miért? Ennek rengeteg oka van. Beleértve azt is, hogy mi 
mint nemzet, többé nem Shakespeare-től vagy a Bibliából tanuljuk a 
nyilvános beszéd ritmusát. Amikor Abraham Lincoln a kandalló előtt 
elnyújtózva a Julius Caesart olvasta: "A nagyság visszaél hatalmával, 
midőn azt elszakítja a lelkiismerettől"", nem tudatosan bár, de költőnek 
tanult. Mondhatnánk persze, hogy Lincoln nem volt átlagember. Ám 
az átlagember a kikötőkben az Angliából érkező hajóknál tolongott, 
hogy hozzájusson Dickens legújabb művének egy példányához." 

A modern, egyenlőségre törekvő korszellem gyanakvóvá tette a 
politikusokat a hivalkodó magas retorikával szemben, s arra ösztönzi 
őket, hogy jobb megoldást keressenek, mivel a csak beavatottak szá- 





l — William Shakespeare: Julius Caesar. II. felvonás, 1. szín. Vörösmarty Mihály for- 
dítása (a ford.). 


A XX. SZÁZAD NAGY BESZÉDEI 2 





mára érthető idézetek és utalások túl nagyképűnek tűnnek. Már nem 
igazán tudják, hogyan gondolkodik az "átlagember". Elfelejtik, hogy 
mindnyájan részesültünk valamilyen oktatásban, néhányan magunktól 
is olvasunk, és megismerkedtünk bizonyos klasszikusokkal a középis- 
kolában. A benzinkutas olvasta A vadon szavát, amikor tizennégy éves 
volt, és néha még most is elgondolkodik rajta. Mi több, még képzelőe- 
reje is van. A politikusok elfelejtik ezt. A tévébemondókhoz hasonlóan 
a legkisebb közös nevezőt keresik." 

Bármely kortárs megfigyelő, aki szereti az igényes retorikát, és 
figyelemmel kíséri az amerikai elnökválasztásokat vagy a brit parla- 
menti választásokat, bizonyára azonos véleményen van Noonannel. 
Hová tűntek a látomások, hová tűntek a szavak, amelyek a férfiakat és 
nőket nagy dolgok megtételére ihletik, amelyek miatt lelkesedéssel, 
sőt szenvedéllyel indulnak szavazni? Mind Clinton elnök, mind Tony 
Blair jelentős fejlődést mutat közvetlen elődeihez képest; a fenti meg- 
állapítás azonban még így is igaznak bizonyul. Úgy tűnik, a retorika 
forrásai kiapadóban vannak, párhuzamosan azzal, ahogy a templomok 
egyre ürülnek, a latin és görög tanulmányok visszaszorulnak, és az 
iskolák nem képesek tanulóiknak megadni azt a komoly alapot iro- 
dalmi és vallási örökségük tekintetében, amely valaha természetesnek 
számított — és amely a nagy szónokokat inspirálta. 

De valóban ilyen rossz lenne a helyzet? Noonan talán túl hamar 
esik kétségbe, és figyelmen kívül hagyja a bizonyítékokat, melyeket 
saját munkája is nyújt. Jelen antológiában helyet kaptak az ő Ronald 
Reagannek írt beszédei is, amelyeket az elnök a Challenger katasztró- 
fája után, illetve a normandiai Point du Hocnál mondott el. Emellett 
ő maga is alátámasztja a választ arra a kritikára, hogy manapság a 
beszédeket csupán azokért a jól hangzó fordulatokért írják, amelyeket 
a televízió megkövetel. A szónoklatok mindig tartalmaztak jól hangzó 
fordulatokat, emlékezetes kifejezéseket. , Rosszakarattal senki iránt. 
Jóakarattal mindenki iránt" (Lincoln); , Ne feszítsd az emberiséget 
aranyból készült keresztre" (Bryan) — ezek mind a tizenkilencedik 
század jól hangzó fordulatai voltak, éppúgy, mint , Egy valamitől kell 
félnünk csupán: magától a félelemtől" (Roosevelt), és , Ne azt kér- 
dezd, mit tehet a haza érted" (Kennedy), mind századunk emlékezetes 
gondolatai. 

Mi több, amíg Noonan a könyvét írta, Václav Havel, Csehszlová- 
kia drámaíró államelnöke ékesszólóan hirdette egy szovjet zsarnokság 
alól szabadult nép örömét, méghozzá hivatásos beszédíró alkalmazása 
nélkül. Lehet a szónok Nelson Mandela Dél-Afrikában, Ronald Rea- 
gan vagy Margaret Thatcher, Edward Kennedy vagy Jesse Jackson, 
Borisz Jelcin vagy Elie Wiesei, Neil Kinnock vagy Tony Blair, az el- 
múlt húsz év beszédei, melyeket ebben az antológiában összegyűjtöt- 
tünk, bizonyítják, hogy a szónoklatok még mindig segítenek legyőzni 
a zsarnokságot, elűzni a kétségbeesést, vagy szavakba önteni az em- 
berek álmait, reményeit és megváltoztatni a világot. Közben pedig a 
televíziós sugárzás révén a beszédek milliókhoz jutnak el, szemben a 
huszadik század első felének néhány száz, illetve ezer fős hallgatósá- 
gával. 

A szónoklás még mindig virágzik, ám a szónoklatok stílusa ál- 
landóan változik. Előfordult, hogy a tizenkilencedik századi orátorok 
évente csupán három jeles alkalommal beszéltek. Két hétig gondol- 
kodtak egy-egy beszéd szövegén, majd több napot szántak arra, hogy 
az egyes fordulatokat csiszolgassák és az egészet megtanulják fej- 
ből (ahogy azt egy évszázaddal később Churchill is gyakran tette). 
Gladstone volt az első szónok, aki szakított ezzel a hagyománnyal. 
Midlothiani választási kampánya során kevesebb mint két hét alatt 
többféle közönség előtt is tartott hosszabb beszédeket; ezután viszont 
azzal támadták, hogy eltávolodik attól a méltóságteljes és tisztes kife- 
jezésmódtól, amely egy volt miniszterelnökhöz illik. 

Lloyd George, amikor pályája csúcsán állt — és a szónokok évente 
legalább hússzor nyilatkoztak meg a Parlamenten kívül —, megjegyez- 
te, hogy a beszédek nagy része természetes módon improvizációvá 
vált: ,Így az a kínosan aprólékos gondosság, amellyel a szónokok 
megválogatták szavaikat, és megszerkesztették, feldíszítették, majd 
az emlékezetükbe vésték a mondatokat, immár szükségszerűen a múlt 
részévé lett." Lloyd George szerint ez a változás kétségkívül a kö- 
zönség javára szolgált. A hosszasan előkészített beszédek százból ki- 
lencvenkilenc esetben , unalmasak, sivárak és teljesen hatástalanok" 
voltak. Egy tökéletesen megformált, ám rosszul előadott beszéd lehet 
káprázatos esszé, de nem nevezhető szónoklatnak. 

Mi tehát a szónoklás? Stanley Baldwin brit miniszterelnök, egyet- 
értve azzal az aforizmával, miszerint a szónoklás a művészetek szaj- 

hája, kijelentette, hogy az igazmondáshoz egyáltalán nincs szükség 
művészetre. Isten legyen irgalmas ahhoz az emberhez, aki ennél töb- 
bel próbálkozik, mondta Baldwin. A retorika több vérontásért felelős, 
mint az összes fegyver és robbanószer, amit valaha feltaláltak: , Ha 
csak az elmúlt évszázadot nézzük, találunk-e bármit, ami nagyobb fe- 
lelősséggel tartozik a nagy francia forradalom kirobbanásáért, mint 
Rousseau irodalmi munkája, körítve Robespierre és mások szóbeli 
retorikájával? Ugyanígy az orosz forradalom is Kerenszkij stílusának 
köszönhető — annak a dagályos retorikának, amely népének hasát a 
keleti széllel töltötte meg. A gördülékenységnek ez az ijesztő, filléres 
adottsága, tetézve bizonyos mennyiségű gyakorlattal és leleményes- 
séggel a szóforgatásban, létrehozza azt a beszédstílust, amely felbor- 
zolja a tudatlan tömegek érzelmeit, és mozgásba hozza azt. Mivel a 
retorika ilyen erőket képes megmozgatni, nem elismeréssel, hanem 
csupán határozott iszonyattal tölt el." 

Ha a körülmények úgy kívánták, Baldwin maga is idézett bizonyos 
sokatmondó, elítélő aforizmákat, például amikor Nagy-Britannia két 
legnagyobb sajtóhatalmát marasztalta el, amiért , felelősség vállalása 
nélkül keresik a hatalmat, amely mindig is a szajhák sajátja volt". Az a 
bizonyos határozott iszonyat ihlette Baldwin saját prózai beszédstílusát, 
amelyet nem lehetett egyenlőnek tekinteni német ellenfelének, Adolf 
Hitlernek a szónoki erejével. Ahogy azt ellenlábasaik látják — és nem 
a követőik, akiket beszédeik nyilvánvalóan lelkesítettek —, Baldwin 
tézisét a szónok romboló erejéről figyelemre méltó módon támaszt- 
ja alá Lenin, Sztálin, Fidel Castro és Joseph McCarthy, akik ebben 
az antológiában is szerepelnek. Azonban a huszadik század egyetlen 
orátora sem illusztrálja olyan hitelesen az ékesszólás destruktív ha- 
talmát, amelyre Baldwin figyelmeztetett, mint maga Adolf Hitler, aki 
kétségtelenül a század legnagyobb szónoka volt. Churchill, a másik 
nagy esélyes, egy már elszánt népet buzdított harcra; Hitler viszont 
egy egész nemzet álláspontját változtatta meg beszédeivel. 

Ahogy azt életrajzírója, Alan Bullock írja, Hitler hatalmának a 
beszéd volt a leglényegesebb közvetítője, melyet nem csupán hall- 
gatósága, hanem saját indulatai felett is gyakorolt. Hitvallását a Mein 
Kampfban így fogalmazta meg: , Az erő, amely a vallási és a politikai 
mozgalmak hatalmas történelmi lavináit elindította, mindig a beszélt 
szó varázslatos ereje volt. Egy nép széles tömegei sokkal irányítha- 

tóbbak a retorika érveinek segítségével, mint bármiféle kényszerrel." 
A szónokról így írt: , Mindig követi a nagy tömegek által kijelölt utat, 
méghozzá úgy, hogy a hallgatóság élő érzelmei sugallják számára a 
megfelelő szót, amelyre éppen szüksége van, és aztán ezzel hat egye- 
nesen hallgatói szívére." Ezt a mágikus, hipnotikus erőt mutatja be 
hatás közben ez az antológia Hitler 1932-es beszédével, melyet a düs- 
seldorfi Ipari Klubban mondott el. Amikor Hitler megérkezett, a né- 
metországi iparosok hűvös tartózkodással fogadták. Ő pedig két és fél 
órán keresztül szünet nélkül beszélve előadta élete egyik legjobb szó- 
noklatát, és közben kifejtette minden raktáron levő eszméjét, zseniáli- 
san felöltöztetve azokat az üzletemberekből álló közönsége számára. 
A hallgatóság a végén felállva, önfeledten ünnepelte. A német ipar 
anyagi ereje ömleni kezdett a náci kincstárba. Hitler ezzel az egyetlen 
beszéddel fontos győzelmet aratott. Ez volt a (viszonylag) visszafo- 
gottan érvelő Hitler; szónoklatainak félelmetes, pusztító erejét, amely 
még fordításban is kitapintható, két másik beszédéből vett részletek 
mutatják be ebben a gyűjteményben. 

Habár Hitler hatásos beszédei kegyetlen tettekre sarkallták Német- 
országot, és így igazolták Baldwin elméletét, ebben az antológiában 
a legtöbb beszéd nem a rossz, hanem a jó érdekében mozgósítja a szó 
erejét. Álmokat fogalmaznak meg, reményt nyújtanak, megmozgatják 
a szívet és az elmét, és hallgatóiknak egy jobb világ képét rajzolják 
meg. A kifejezések, amelyek emlékezetessé teszik őket, akár Theodore 
Roosevelt felhívása a , tevékeny életre", vagy John Fitzgerald Ken- 
nedy , Új Határvidéke", akár Martin Luther King szavai (, Van egy 
álmom"), konstruktív tevékenységre szólítottak fel. Ennek az antoló- 
giának a jelentőségen és a szónoki teljesítményen túl az a rendezőel- 
ve, hogy olyan beszédeket gyűjt egybe, melyekről Robert Kennedy a 
dél-afrikai diákok előtt 1966-ban mint , apró reménysugarak"-ról be- 
szélt. A remény sugarait villantotta fel Emmeline Pankhurst és Betty 
Friedan a nők szabadságáért, Roger Casement, Mahátma Gandhi, 
Fidel Castro és Nelson Mandela az elnyomott nemzetek és népcso- 
portok érdekében. Kevés beszéd keltett annyi reményt, mint Franklin 
D. Roosevelt vagy Winston Churchill szónoklatai, amikor hadba szó- 
lították az angol nyelvet. 

Mindezeken felül korunk politikusai oly sok gondot fordítanak 
beszédeikre, hogy ezzel nyilvánvalóvá teszik: még mindig fontos- 

nak tartják a szónoklást. Egy olyan politikusegyéniség, mint Roy 
Jenkins, ugyanannyi időt tölt magányosan egy-egy beszéd előkészíté- 
sével, mint maga David Lloyd George. Jenkins annyi figyelmet szen- 
telt Dimbleby-előadásának? megírására, hogy szavai egy új politikai 
párt, a Szociáldemokrata Párt megalakításához vezettek. Ahogy arról 
Peggy Noonan beszámol, Ronald Reagan fontosabb beszédeit órákig, 
napokig, sőt gyakran hetekig fogalmazták. Margaret Thatchernek váz- 
latot vázlat után nyújtottak be hajnalba nyúlóan, egészen addig, amíg 
elégedett nem volt a beszéddel, s abban minden apró részlet szerepelt, 
amit el akart mondani. 

Ha a modern kori szónoklás hatalma bármiféle igazolásra szorul- 
na, Peggy Noonan remek beszámolóval szolgálhat azokról a körül- 
ményekről, amelyek között Reagan 1984-es, a normandiai Point du 
Hocnál elmondott beszéde keletkezett. Reagan számára fontos volt ez 
a beszéd. Nem csupán Európa polgáraihoz szólt, de szavait az összes 
amerikai tévéhálózat élőben közvetítette, és egy részét a republiká- 
nus kongresszusra készülő Reagan-filmhez is fel akarták használni. 
Noonan a következő feladatot kapta: írjon olyan szöveget, mint a 
gettysburgi beszéd. Hassa meg az embereket. 

Noonan leírja, hogyan szerkesztette meg a beszédet. Először a 
nagy, érzelmes fordulatokat és képeket fogalmazta meg, majd Point 
du Hoc elhelyezését térben és időben, aztán hogy mi történt 1944-ben, 
főleg azért, hogy a gyerekek abbahagyják a rágcsálnivaló ropogtatá- 
sát, és hogy elgondolkodjanak nagyszüleik hősiességén, és így tovább. 
Mikor a szöveg elkészült, a Fehér Házban vita robbant ki az irodalom 
(Noonan) és a politika (Nemzetbiztonsági Tanács) között, mivel az 
utóbbiak a szovjetekkel kapcsolatos nyilatkozatot akartak. Noonan a 
sarkára állt. Úgy gondolta, hogy ha távol tartja a bürokratákat, akkor 
azoknak a repülőgépen kell belefirkálniuk a beszédbe a szovjetekről 
szóló betoldásukat, és semmit sem lenne idejük kihúzni. Pontosan így 
történt. 

A megindító Point du Hoc-i beszéd felveti a kérdést, a szónoklat 
vajon Ronald Reagané vagy Peggy Noonané-e. Nyilvánvaló, hogy a 
szerző Peggy Noonan, viszont a szavait Reagan adta elő, az ő jelleg- 
Zetes stílusa indította be a beszéd alkímiáját és hatotta meg az embe- 





2 1979-ben Roy Jenkins tartotta a BBC hagyományos Dimbleby-előadását (a 
ford.). 

reket. Bármennyire is zseniális a fogalmazás, az előadás módja és a 
beszélő őszintesége is hozzájárul egy beszéd nagyságához. 

Habár az antológiában szereplő beszédek közül több — például Sir 
Roger Casement és Churchill beszédei — nagyszerű irodalmi művek- 
nek is tekinthetőek, egy beszédeket tartalmazó gyűjtemény ellen azt a 
kifogástis fel lehet hozni, hogy a szónoklatok valójában arra születnek, 
hogy meghallgassák őket. Lloyd George szerint egy beszéd a szavak, 
a hang és a gesztusok kombinációjával éri el, hogy a közönség kész 
legyen azokra a tettekre, amelyek megvalósítására a szónok vágyik. 
Minél nemesebb a tett, annál lelkesebb a szónok. A leghatásosabb be- 
szédek közül sok meglehetősen olvashatatlan nyomtatott formában, 
és így teljesen alkalmatlan rá, hogy helyet kapjon egy antológiában. 
Amit Lord Morley mondott Gladstone midlothiani beszédeinek meg- 
vitatása közben, még ma is igaznak hangzik: , Annak az államférfinak, 
aki létrehoz vagy megold egy válságot, akinek fel kell ébresztenie és 
formálnia kell az elöljárók vagy a nemzet elméjét, annak az irodalmi 
mesterművek létrehozásán kívül másra is gondolnia kell." 

Ez különösen igaz a brit alsóházra, ahol a kiemelkedő szónokok 
ritkán használnak jegyzeteket, kivéve beszédeik lezárásához, és meg- 
magyarázza, miért maradt ki ebből az antológiából néhány ragyogó 
szónoki teljesítmény. Ide tartozik például Iain Macleodé, amikor 
Aneurin Bevan legyőzésével megalapozta hírnevét; Michael Foot be- 
széde, melyet a Callaghan-kormány védelmében mondott el a bizal- 
matlansági indítvány ellen, s amely Thatchert hatalomra juttatta; John 
Biffen monetáris irányelvei; vagy Margaret Thatcher beszéde a lekö- 
szönésekor. Sok brit képviselő úgy emlékszik ezekre a beszédekre, 
mint a legjobbakra, amelyek valaha elhangzottak az alsóházban, ám 
az ott elmondottak összefüggéseit megzavarják a közbeszólások. Nem 
olyan jó olvasni, mint hallgatni őket. Ugyanez a hiányosság jellemzi 
a fordításban olvasható beszédeket, ezért hiányzik ebből az antológiá- 
ból Mao Ce-tung és Mihail Gorbacsov. A kommunista retorika emel- 
lett persze messze nem az ékesszólásra helyezte a hangsúlyt. 

Arra sem képes egy antológia, hogy megragadja azt az igézetet, 
amelyet a legnagyobb szónokok az előadás pillanatában létrehoz- 
nak. Ezt a képzeletünkre kell bíznunk, bár valamennyit talán mégis 
érzékelhetünk ebből a varázserőből a különféle kortárs beszámolók 
alapján. Sztálinról ezt jegyezték fel: , Amikor Sztálin — arcán azzal 

a sokatmondó, nyugodt mosollyal — ujját felemelve beszél, más orá- 
torokkal szemben nem szakítja el magát a hallgatóságától, nem áll 
parancsolóan a pódiumon, míg ők alárendeltjeiként ülnek a nézőtéren, 
hanem nagyon gyorsan szövetséget, bensőséges kapcsolatot alakít ki 
önmaga és közönsége közt. Minthogy azonos anyagból gyúrták őket, 
ugyanolyan fogékonyak az érvekre, és boldogan nevetnek ugyanazo- 
kon az egyszerű történeteken." 

Beszélhetünk Hitlerről is: , Már-már a végletekig hisztérikus álla- 
potba hajszolta magát, amikor aztán üvöltve és köpködve engedte sza- 
badon a haragját —, a férfiak sóhajtoztak és fütyültek, a nők akaratlanul 
is sírva fakadtak, mert rabul ejtette őket a gyűlölet és a túlfűtöttség 
lehengerlő indulata, amely immár minden korláttól megfosztatott." 

Említhetjük Bevant is, akiről így írt Michael Foot: , Bevan valódi 
alkímiát folytatott a szemünk láttára. Képes volt a tüzet összevegyíte- 
ni a jéggel. Meg tudta idézni az álmokat és a legvakmerőbb vágyakat, 
míg a cél mindig az volt, hogy az így megteremtett mozgatóerőt az 
adott ügy érdekében használják. Bevan felszabadította a képzeletet, 
és közben azt akarta, hogy az a földhöz legyen pányvázva, ahol köz- 
vetlenül az ellenséggel kellett szembeszállni. "Ó, a távoli dob bátor 
zenéje!" — ezzel az idézettel gúnyolta azokat, akik a jelen kellemetlen 
konfliktusai elől teljesen elhatárolták magukat. Legjobb formájában 
sohasem volt harsány... Gyűlölte a dagályosságot, ehelyett beszédei- 
nek legnagyobb része bonyolult, intellektuális fejtegetés volt, melye- 
ket paradoxonokkal és iróniával szőtt át... Az érveket érzelmekkel, az 
érzelmeket pedig érvelve adta elő." 

Napjaink politikusai közül például Clinton és Blair is alkalmaz 
szövegírókat, mégis sokszor maguk írják beszédeik bizonyos részeit. 
A leginkább Tony Blair képviselte új jelenség — David Lloyd George- 
hoz hasonlóan a század első felében — alapja az, hogy beszédei első- 
sorban nem a közvetlen közönségének szólnak, hanem a millióknak, 
akik azokat a jól hangzó fordulatokat hallják majd, amelyeket egyene- 
sen az ő számukra fogalmaztak meg. 

Peggy Noonan pontosan ragadja meg a drámaiságnak azt az érzetét, 
amely még mindig hozzátartozik egy-egy nagyobb beszédhez: , A beszéd 
monológ. Egy ember a csupasz színpadon, egyedüli társa a reflektorfény. 
Elmondja nekünk, hogy kicsoda, mit akar, hogyan fogja azt elérni; mit 
jelent, hogy ő azt akarja; mi lesz, ha eléri, vagy ha nem éri el..." 

, Felnéz ránk, az erkélyre, és megköszörüli a torkát. "Hölgyeim 
és uraim", mi pedig szavait szomjazva előrehajolunk. Most el fogják 
mondani, most hallani fogjuk azt, amire vágytunk. A beszéd részben 
színház, részben politikai nyilatkozat. Személyes kommunikáció a 
vezető és népe között, ugyanakkor művészet, és minden művészet 
paradoxon, mert egyszerre nagyon erős és nagyon törékeny dolog. 
A beszéd költészet: ütem, ritmus, képzelőerő, lendület! A beszéd ismét 
eszünkbe juttatja, hogy a szavak, mint a gyerekek, elég erősek ahhoz, 
hogy táncra perdítsék a szívnek csúfolt legérzéketlenebb babzsákot 
18... A beszédek fontosak, mert ők politikatörténetünk nagy állandót. 
Nem csak arra használjuk őket, hogy általuk ítéljük meg közéleti sze- 
mélyiségeinket, hanem arra is, hogy velük mondjuk el egymásnak, kik 
15 vagyunk... Számítanak. Sőt, nemcsak számítanak, hanem formálják 
15 a dolgok menetét." 

A drámaiság, amelyről Noonan ír, még mindig jellemzi a nagy, 
előre megírt politikai beszédeket, és rámutat, hogy a szónoklás még 
akkor sem hanyatló művészeti ág, ha a Nyugat néhány politikai veze- 
tője nem született szónok, s akkor sem, ha a televízió nagyobb hang- 
súlyt helyez az élő képekre, mint az élő szavakra. Az oly sok modern 
beszédre jellemző hanyagság ellenére is az ékes szavaknak még min- 
dig van elég erejük, hogy áthatoljanak az elcsépelt közhelyeken, és 
megállítsák, gondolkodóba ejtsék, néha egyenesen csodálatra bírják a 
közönséget. Politikai vezetőink még mindig keresik az olyan írókat, 
akik prózai mondanivalójukat fel tudják díszíteni. Ez 1992-ben újra 
bebizonyosodott, amikor George Bush visszahívta a stábjába Noonant, 
hogy beszédeit azzal az ékesszólással tegye teljessé, amelynek ő maga 
oly feltűnően híján volt. Politikusaink még mindig beszédeik révén 
tesznek szert hatalomra, nekünk pedig még mindig szükségünk van 
hősökre, akik képesek szavakba önteni álmainkat és reményeinket, és 
kimondják, amit a szívünk mélyén hallani szeretnénk. 

Személyes beavatásom a magas retorika világába akkor történt, 
amikor Aneurin Bevan a szuezi válság után, egy időközi választási 
gyűlés alkalmával beszélt a Chester Corn Exchange-ben. Szellemes- 
séget, erélyt, szarkazmust egyaránt bevetett a zavart keltő közbe- 
szólók ellen, csakúgy, mint másnap este Ouintin Hogg (immár Lord 
Halisham). Teljesen rabul ejtett. Ez a stílus már halottnak tűnhet egy 
olyan korban, amikor a közönség jobban szereti a politikát a televí- 

zióból hallani, mint a szónoki emelvényről. Azonban életben tartot- 
ták azok a szónokok, akik ebben az antológiában szerepelnek. A drá- 
maiság Earl Spencer beszédében, melyet Diana hercegnő temetésén 
mondott el, annyira kézzelfogható volt, hogy hallgatói a Westminster- 
apátság előtt tapsviharban törtek ki, arra sarkallva a székesegyházban 
gyászolókat, hogy ők is csatlakozzanak. Ez a drámaiság még mindig 
feléled, amikor Tony Blair vagy Bill Clinton a pódiumra lép, hogy 
nagy jelentőségű beszédet tartson. A huszadik század végén a televí- 
zió drámaiságra vágyik. Egy jó beszédből még mindig szalagcímek 
lesznek, és az emlékezetes szónoklatok megjelennek az interneten, 
ahol mindenki elolvashatja őket. 

Remélem, ez az antológia ihletet fog adni a politikai élet azon 
résztvevőinek, akik szeretnék megváltoztatni a világot, és akik azzal 
az ékesszólással kívánnak megnyilatkozni, amelyet ez a könyv be- 
mutat. 


Brian MacArthur 

THEODORE ROOSEVELT 
Chicago, 1899. április 10. 





, A tevékeny élet tana" 


Theodore Roosevelt (1858—1919) még csupán serdülő gyermek 
volt egy kispolgári társadalomban, amikor úgy döntött, hogy a tet- 
tek emberévé fogja magát formálni. Kitartó gyakorlatozással szépen 
megerősítette vézna testét, és állandóan bizonyítani akarta férfiassá- 
gát. A Harvard Egyetem után két kemény évet töltött egy marhafarmon 
Dakotában. Bokszolt, birkózott, úszott, és mindenhová revolverrel járt. 

A századfordulóra befolyásos republikánus politikussá vált New 
Yorkban, 1897-ben pedig kinevezték haditengerészeti államtitkárrá. 
Országos hírnevet először a Vadlovas Vitézek (Rough Riders) ez- 
redeseként szerzett Kubában, az 1898-as spanyol-amerikai háború 
során. Egy évvel később — amikor ez a beszéd elhangzott a Hamilton 
Klub Appomattox napi ünnepén? -, New York kormányzója lett. 
Beszédét akkor mondta el, amikor (saját szavaival élve) ,,a husza- 
dik század számos nemzet végzetével terhesen közelít felénk"; az 
ugyanitt meghirdetett ,, tevékeny élet tana" pedig megsokszorozta 
hírnevét. Ennek köszönhetően az 1900-as választásokon előbb az 
alelnöki, majd — McKinley elnök meggyilkolása után — az elnöki 
székbe jutott. 


Nem a hitvány tespedtség, hanem a tevékeny élet tanát kívánom 
hirdetni, a gürcölő és törekvő életét, a keményen dolgozó és küzdel- 
mes életét; hirdetni a sikernek azt a legmagasabb formáját, amely 
nem annak az embernek jő el, ki csupán könnyű békességre vágyik, 
hanem annak, ki nem hátrál meg a veszélyek előtt, a nehézségek 
vagy a keserű gürcölés előtt, és aki mindezekből elnyeri a ragyogó 
végső diadalt. 

Hitvány tespedtségben élni, olyan békességben, mely csupán a 
nagy dolgokért való küzdés utáni vágyakozás vagy képesség hiányá- 
ból fakad — aligha méltó egy nemzethez vagy az egyénhez. 





3 — Appomattox Day: az Észak-Déli polgárháborút Appomattox Courthouse-ban (Vir- 
ginia) 1865. április 9-én lezáró békeszerződés napja (a ford.). 

Nem csodáljuk a gyáva békesség emberét. Azt az embert csodál- 
juk, aki a győzedelmes erőfeszítéseket testesíti meg; aki soha nem árt 
felebarátjának, hanem mindig készen áll, hogy barátján segítsen; és 
aki rendelkezik ama férfias tulajdonságokkal, amelyek szükségesek 
a valódi élet rideg küzdelmeiben való győzelemhez. Elbukni kemény 
dolog, de sokkal rosszabb soha meg nem próbálni célt érni. Ebben az 
életben semmit nem kapunk meg, csak erőfeszítések árán. Ha a jelen 
pillanatban nem kell erőfeszítéseket tennünk, az csupán annyit jelent, 
hogy elegendő felhalmozott erőfeszítéssel rendelkezünk a múltból. 
Egy embert csak az a tény menthet fel a munka szükségessége alól, 
hogy vagy ő maga, vagy előtte apái megfelelően dolgoztak. Ha az így 
megszerzett mentesség helyesen használtatik fel, és az ember tovább- 
ra is végez konkrét munkát — legyen az más természetű is, akár mint 
író vagy hadvezér, akár a politika vagy a felfedezések és kalandok 
terén —, bizonyságot tesz, hogy érdemes jó sorsára. Ám ha a konkrét 
munka alóli mentesség ezen időszakát az ember nem felkészülésre, ha- 
nem puszta élvezetekre fordítja, az azt bizonyítja, hogy csupán nyűg ő 
a föld színén, és bizonyosan alkalmatlanná teszi magát, hogy társaival 
együtt helytálljon, ha a szükség netán újból megkívánja. A csupán tes- 
pedéssel töltött élet végső soron nem kielégítő élet, és mindenek felett 
az ilyen élet kétségkívül nem megfelelő azok számára, akik komoly 
munkát kívánnak végezni ezen a világon. 

Ami igaz az egyénre, ugyanúgy igaz az egész nemzetre is. Alap- 
vető valótlanság azt állítani, hogy boldog az a nemzet, melynek nincs 
történelme. Háromszor olyan boldog az a nemzet, amelynek dicsősé- 
ges a történelme! Sokkal jobb merni nagy dolgokkal próbálkozni és 
dicsőséges győzelmeket aratni — legyenek bár kudarcokkal tarkítva —, 
mint egy szinten maradni azon nyomorult lelkekkel, kik se nem örven- 
denek sokat, se nem szenvednek sokat, mivel a szürke félhomályban 
élnek, ami sem győzelmet, sem vereséget nem ismer. Ha 1861-ben 
azok az emberek, akiknek fontos volt az Unió, úgy hitték volna, hogy 
a békesség a legfőbb cél, s hogy a háború és a küzdelem mindennél 
rosszabb, és meggyőződésüknek megfelelően cselekedtek volna, éle- 
tek százezreit menthettük volna meg, dollárok százmillióit menthettük 
volna meg. Sőt, azon túl, hogy megmentjük az akkor eltékozolt vért és 
kincseket, megakadályozhattuk volna, hogy oly sok nő szíve megsza- 
kadjon, hogy oly sok otthon elpusztuljon, és megkímélhettük volna az 

országot a szomorúság és szégyen azon hónapjaitól, amikor úgy tűnt, 
hadaink csupán vereségük felé masíroznak. Mindezt a szenvedést el- 
kerülhettük volna csupán azáltal, hogy meghátrálunk a harc elől. De 
ha így tettünk volna, bizonyságot adtunk volna gyenge jellemünkről 
és arról, hogy alkalmatlanok vagyunk rá, hogy a világ nagy nemzetei 
közé álljunk. Köszönet Istennek atyáink vérének eltökéltségéért, az 
emberekért, kik követték Lincoln igéjét és Grant seregeiben kardot 
és puskát ragadtak. Mi, azok gyermekei, kik méltónak bizonyultak a 
fényes időkhöz, azok gyermekei, kik a nagyszerű polgárháborút győ- 
zelemre vitték, dicsérjük atyáink Istenét, hogy elutasították a békesség 
hitvány szószólóit, hogy rendíthetetlenül szembenéztek a szenvedés- 
sel és veszteségekkel, a bánat és a kétségbeesés sötétségével, hogy 
kiállták a harcok éveit. Mert végül a rabszolgák szabadok lettek, az 
Unió helyreállt, és a hatalmas Amerikai Köztársaság újból a nemzetek 
szárnyas királynőjévé vált. 

A gyáva ember, a lusta ember, az az ember, ki nem hisz hazájában, 
a túlcivilizált ember, akiből a harci kedv s a kiváló erények kivesztek; a 
tudatlan ember és a lassú észjárású ember, kinek lelke nem képes érezni 
a nagyszerű emelkedettséget, melybe a , komoly emberek fejükben biro- 
dalmakkal" beleborzonganak — ezek természetesen megbújnak. Megbúj- 
nak, hogy ne lássák, amint a nemzet felvállalja új kötelességeit, megbúj- 
nak, hogy ne lássák, amint szükségleteinknek megfelelő hadsereget és 
haditengerészetet építünk, megbújnak, hogy ne lássák, amint kivesszük 
részünket a világ feladataiból azáltal, hogy rendet viszünk a káoszba 
azokon a nagyszerű, gyönyörű, trópusi szigeteken, melyekről katonáink 
és tengerészeink vitézsége kiűzte a spanyol zászlót. Ezek az emberek fél- 
nek a tevékeny élettől, s félnek az egyetlen nemzeti élettől, melyet igazán 
megéri élni. Abban a zárkózott életben hisznek, amely kiszívja a nemzet 
és az egyén bátor erényeit, azaz hűen kitartanak a szerzés és kapzsiság 
alapvető szellemisége mellett, mely szerint a nemzeti élet értelme és leg- 
főbb célja az üzletiesség, s nem ismerik fel, hogy végső soron — noha 
el nem hanyagolhatóan — ez csupán egyike az igazi nemzeti nagyságot 
megteremtő számtalan összetevőnek. Egyetlen ország sem képes sokáig 
fennmaradni, ha alapjai nem takarékosságból, üzleti tetterőből és vál- 
lalkozásokból, kitartó és kíméletlen ipari erőfeszítésekből eredő anyagi 
jóléten nyugszanak; csakhogy olyan nemzet sem volt még, amely kizá- 
rólag anyagi jólétre támaszkodva vált volna igazán kiemelkedővé. 

Így hát, honfitársaim, azt hirdetem, hogy országunk nem tespedő 
életekért kiált, hanem tevékenyen igyekvő életekért. A huszadik szá- 
zad számos nemzet végzetével terhesen közelít felénk. Ha csak tét- 
lenül nézzük, ha csupán az öntelt, hanyag tespedtséget és a hitvány 
békességet keressük, ha meghátrálunk a kemény erőpróbák előtt, ahol 
az embernek úgy kell győznie, hogy kockára teszi az életét és mind- 
azt, ami számára kedves, akkor a bátrabb és erősebb népek el fognak 
bennünket kerülni, és maguknak fogják elnyerni az uralmat a világ 
fölött. Álljunk hát bátran a küzdelmes élet elé, eltökélve, hogy ala- 
posan és férfiasan teljesítjük kötelességünket, eltökélten, hogy tettel 
és szóval is kiállunk az igazságosságért, eltökélten, hogy őszinték és 
bátrak leszünk, hogy magas eszméket szolgálunk, és hogy gyakorlati 
módszereket alkalmazunk. Mindenekfelett soha ne hátráljunk meg a 
harc elől, legyen az erkölcsi vagy fizikai, nemzeten belüli vagy azon 
kívüli, feltéve, hogy bizonyosak vagyunk a harc jogosságában. Hiszen 
csak küzdelmek által, kemény és veszélyes erőfeszítések által érhet- 
jük el végső célunkat: az igazi nemzeti nagyságot. 


SIR HENRY CAMPBELL-BANNERMAN 
Stirling, Skócia, 1901. október 26. 


, A barbárság módszerei" 


Sir Henry Campbell-Bannerman (1836—1908) a stirlingi körzet 
parlamenti képviselője és a brit Liberális Párt vezetője volt, valamint 
William E. Gladstone kormányának tagja. 

Alábbi beszédét a búr háborúk kapcsán mondta, az elhúzódó konf- 
liktus vége felé. Az első (1880-1881) és második (1899—1902) búr 
háború során a brit birodalom alapvetően két független államala- 
kulat: az Oranje Szabadállam (Orange Free State) és a Dél-afrikai 
Köztársaság (South African Republic) ellen harcolt, amelyeket hol- 
land, francia és német származású ún. voortrekkerek, közkeletű nevüi- 
kön búrok alapítottak. A britek számára győztes háborúk végén — egy 
évvel Campbell-Bannerman itt idézett felszólalása után — mindkét ál- 

lamalakulatot a brit gyarmatbirodalom részévé tették. 

Amikor Campbell-Bannerman beszédében elítélte a briteket, mert 
a háború során koncentrációs táborokba gyűjtötték a búrokat, áruló- 
nak nevezték. 


Az egész probléma sarokköve a polgárháború természete. Nem 
külhoni ellenséggel harcolunk, akit el kell taposnunk, le kell győz- 
nünk, össze kell zúznunk és meg kell büntetnünk, hogy aztán magára 
hagyjuk, és hátat fordítsunk neki. Ezek az emberek a szomszédaink — 
nem, ők a honfitársaink. Akármilyen hibáik legyenek is, akármit kö- 
vettek is el ellenünk a jelenben vagy a múltban, ha egyáltalán Dél- 
Afrikában akarunk maradni, akkor ők ott lesznek, sőt meg sem lehet 
különböztetni őket a gyarmatainkon élő honfitársainktól... Bárki, aki 
ezekkel a tényekkel tisztában van, meg tudná mondani, pontosan mi 
a célja a Dél-Afrikában folytatott háborúnknak? Az első célnak annak 
kellene lennie, hogy ellenségeinknek megmutassuk katonai felsőbb- 
rendűségünket, a másodiknak pedig, hogy mélyről jövő és alapvető 
barátsággal viszonyuljunk hozzájuk... 

Megtalálhatók-e ezek az elemek azokon a településeken, amelyek- 
re Dél-Afrikát redukáltuk? Az egész ország — a két bányaváros ellen- 
séges államát leszámítva — nem más, mint ijesztő vadon. A farmokat 
felégették, a terményt elpusztították, a lábasjószágot vagy leölték vagy 
elkergették, a malmokat lerombolták, a bútorokat és a mezőgazdasá- 
gi eszközöket tönkretették. Amikor a barbárság módszereire utaltam, 
akkor ezekről beszéltem. Ehhez a szófordulathoz ragaszkodom. Mert 
nem tudom jobban megfogalmazni. Ha nem ezek a barbárság eszkö- 
zei1, akkor micsodák?" 

Háború idején a dolgokat nem kesztyűs kézzel intézzük. De az 
[ellenséges] ország egészének ilyetén kezelése, az asszonyok és gyer- 
mekek táborba terelése olyan cselekedet, amelyről azt állítom, hogy 
semmi sem igazolhatja. Amikor a háború majd örömtelin véget ér, és 
bevezetjük Arkádia alkotmányát, a háború ötvenezer foglya? termé- 
szetesen vissza fog térni otthonába — már ha szabad ezt az ironikus 





4 — Sir Henry kritikája a brit hadsereg ellen irányul, amely a térségben a totális fölper- 
zselt föld taktikáját alkalmazta (a szerk.). 

5 — Mai adatok alapján 28 000 búr került hadifogolyként koncentrációs táborba, ebből 
25 000 a tengeren túlra: Szt. Ilonára, Ceylonra, a Bermudákra, Indiába, Portugáliába (a 
szerk.). 

kifejezést használnom. Ezek az önök új önrendelkezésének és kor- 
mányzásának alapjai. Százezer asszonnyal és gyermekkel fognak ta- 
lálkozni, és azokkal, akik túlélték őket. A jelen helyzetet látva kevés 
gyermek lesz ott. A férfiak találkoznak hát feleségükkel, a testvérek 
egymással, és amikor az apák hiába keresik gyermekeiket, akkor va- 
jon mit fognak érezni a brit birodalommal szemben?" 

Már említettem az ellenséges államokat. Mi a helyzet a Fok régi 
kolóniájával? Milyen állapotba került a kormány politikája miatt?... 
Az alkotmányt felfüggesztették... Az országot egyik végétől a mási- 
kig a hadijog uralja majd, más szavakkal a jog hiánya, ami nem más, 
mint a katonák önkénye, akik semmit sem tudnak a jogról. Okunk 
van félni attól, hogy a hadijog nem más, mint a holland lakosság 
ellen hadüzenet nélkül indított háború. A polgári szabadságjogok 
általános garanciáit felfüggesztik, egy ember sincs biztonságban a 
birtokán, szabadsága és élete veszélyben van. A független sajtót el- 
hallgattatják. A hírek áramlását olyan komolyan korlátozzák, hogy 
csak részleges információkat kapunk, de annyit már tudunk, hogy 
emberek százait — és nemcsak hollandokat, hanem angolokat is — le- 
tartóztattak, börtönbe vetettek, otthonuktól messze deportálták őket, 
és rosszindulatú szomszédaik vagy politikai ellenfeleik bizonyítékai 
alapján statáriális bíróságok elé állították, majd elítélték őket. Mi- 
lyen alapon háborodunk fel, ha más országokban történik ilyesmi?... 
Minisztereink még mindig nem tanulták meg, hogy a szabad embe- 
rek csendjét és nyugalmát nem lehet a polgári jogok elnyomásával, 
durvasággal és bármilyen formájú erőszakkal biztosítani? A kor- 
mány... újjáélesztette a régi ellentéteket, és újakat teremtett. Elve- 
tette a hosszú távú viszály magvát, és amikor a [£dormányl] felelőt- 
lensége miatt távoznunk kell majd, akkor egy új Írországot hagyunk 
maguk után a déli tengereken, ami meggyengíti és nehézségekkel 
terheli a birodalmat... 

Milyen igazak voltak Mr. Burke" szavai az amerikai kolóniák 
megbékélésekor mondott beszédében... Mr. Burke abban a nagyszerű 
beszédében az erőszak további bevetése ellen szólalt fel — bármifé- 


le erőszak bevetése ellen lépett fel —, mert ha nem hagyunk fel vele, 
6 Awpkét búr háború áldozatainak száma: brit részről 22 000 halott katona, dél-afrikai 
részen pedig 30 000 halott, amiből 24 000 volt a civil (a szerk.). 

7 Bannerman, aki egy ideig Írországért felelős miniszter is volt, itt alighanem 
Edmund Burke (1729—-1797) ír származású íróra és államférfira utal (a szerk.). 

akkor éppen azt a célt sodorjuk veszélybe, amelyet el akarunk érni. 
Amiért harcoltak, az nem ugyanaz, mint amit visszakapnak, mert a 
küzdelem közben silánnyá vált, kicsinnyé és elpocsékolttá. Fenntart- 
hatják hatalmukat Dél-Afrikában, de az értéktelen lesz, meggyöngült, 
elpazarolt és felőrölt. Túl késő [vajon] az államférfiúi visszafogottság- 
ra apellálni, amely visszaállíthatná a Nagy-Britannia és a gyarmatai 
közti nagyszerű tradíciókat? 


Campbell-Bannerman szófordulata — ,,a barbárság módszerei" — 
bejárta az egész világot, és a harctéren küzdő búrokhoz is eljutott. 
Amikor 1906-ban ő lett a miniszterelnök, a búrok megbíztak benne, és 
hajlandóak voltak együttműködni Britanniával: Oranje River kolónia 
és Transvaal önrendelkezési jogot kapott. 


THEODORE ROOSEVELT 
Washington D.C., 1906. április 14. 


, A gereblyés emberek" 


,, Tevékeny élet. Hitvány tespedtség." Theodore Rooseveltnek jó 
érzéke volt az erőteljes szónoki fordulatokhoz. Egyik kedvenc mon- 
dása szerint beszélj halkan, de nagy bot legyen nálad. Új szóval is 
gazdagította a nyelvet, amikor beszédében — melyet a Képviselőház 
hivatali épületének alapkőletételénél mondott el — az oknyomozó új- 
ságírókat Bunyan gereblyés emberéhez hasonlította". 


Mi most egy olyan nemzet ügyeit látjuk el, melyben a rendkívüli 
népességnövekedést túlszárnyalja a gazdasági növekedés és az ösz- 
szetett érdekek növekedése. A ma velünk szemben álló anyagi problé- 
mák mások, mint Washington idejében voltak, de az emberi természet 
mögöttes tulajdonságai most is ugyanolyanok, mint akkoriban. Külső 
megjelenési formájában ugyan megváltozott, mégis ugyanazzal a go- 





8 — Muckraking (— a mocsok felgereblyézése): a nemzetközi szakmai zsargonban a 
tényfeltáró újságírás szinonimájaként használt angol szó (a ford.). 

noszságra való hajlammal állunk harcban, mint Washington idejében, 
és ugyanaz a jóságra való hajlam segít bennünket. 

Talán emlékeznek Bunyan A zarándok útja c. könyvében bemuta- 
tott gereblyés emberre, aki mindig csak lefelé, maga elé nézett, kezé- 
ben a gereblyével, s bár mennyei koronát ajánlottak neki a gereblyéért 
cserébe, ő nem nézett fel és nem törődött a felkínált kinccsel, hanem 
csak tovább kaparta a mocskot a padlóról. 

A zarándok útja gereblyés embere azt az embertípust példázza, 
aki a szellemi dolgok helyett csupán a fizikai világra összpontosít. 
Annak a fajta embernek is a szimbóluma, aki élete során követke- 
zetesen megtagadja, hogy bármi magasztosra odafigyeljen, szemeit 
ünnepélyes figyelemmel inkább arra fordítja, ami hitvány és közön- 
séges. Nagyon is fontos [persze], hogy ne fordítsuk el fejünket arról, 
ami hitvány és közönséges. A padló mocskos és össze kell kaparni a 
gereblyével, s vannak idők és helyek, amikor az összes elképzelhe- 
tő feladat közül erre van a leginkább szükség. Ám az az ember, aki 
soha nem tesz mást, aki nem gondol, beszél vagy ír másról, csakis a 
szemétkaparásban véghezvitt hőstetteiről, nagyon gyorsan válik nem- 
hogy a társadalom megsegítőjévé vagy a jóság hirdetőjévé, hanem a 
gonoszság legerőteljesebb forrásává. 

Sok helyen van jelen fenyegető gonoszság a politikában, a gazda- 
ságban és a társadalomban, és égető szükség van rá, hogy a lehető leg- 
komolyabb háborút hirdessük ellenük. Könyörtelenül le kell leplezni 
és meg kell támadni minden gonosz embert, legyen az politikus vagy 
üzletember, és minden gonosz praktikát a politikában, az üzletben, a tár- 
sadalmi életben egyaránt. Jótevőként üdvözlök minden írót és szónokot, 
mindenkit, aki az emelvényeken vagy a könyvekben, magazinokban és 
újságokban könyörtelen elszántsággal visz végbe ilyen támadásokat, de 
természetesen csak abban az esetben, ha eszükbe vésték, hogy a táma- 
dások kizárólag akkor érnek valamit, ha teljes egészében hűek az igaz- 
sághoz. A hazug ember semmivel sem különb a tolvajnál, és ha az ál- 
nokság becsületsértésként nyilvánul meg, az ember talán még a tolvajnál 
is alávalóbb. Az elképzelhető legnagyobb gaztett egy becsületes embert 
hazug módon megtámadni, vagy beteges elvakultsággal, hazugságokkal 
zaklatni. A ragályos összevissza vádaskodás csak és kizárólag árt a jel- 
lemnek. Minden gazember lelke örül, amikor egy becsületes embert ér 
támadás, sőt akkor is, ha egy gazembert támadnak meg hazug módon. 

Én azt mondom, nem védettséget kell adni, hanem könyörtelenül 
fel kell fedni a politikust, aki elárulja a beléje vetett bizalmat, vagy 
a nagyhatalmú üzletembert, aki a vagyonát törvénytelen vagy kor- 
rupt módon szerzi meg vagy költi el. Elszánt lépésekre van szükség, 
hogy minden ilyen ember kiűzessék a tisztségéből, amelyre szégyent 
hozott. A bűnt fel kell fedni és a bűnösöket kézre kell keríteni; nem 
szabad azonban elfelejteni, hogy noha bűnről van szó, ha a támadás 
feltűnést keltő, szenzációhajhász és igazságtalan, több kárt okoz a kö- 
zösségi szellemnek, mint magának a bűnnek. Mivel úgy érzem, egyet- 
len percet sem szabad pihenni a gonoszság erőivel szemben vívott há- 
borúban, azt kérem, hogy ez a háború eltökélten, ugyanakkor józanul 
gondolkodva folyjon. A gereblyés emberek gyakran nélkülözhetetle- 
nek a társadalom jóléte érdekében, de csak akkor, ha tudják, mikor 
kell abbahagyni a mocsok összekaparását, és mikor kell felnézni a 
mennyei koronára, a méltó igyekezet koronájára. Gyönyörű dolgok 
vannak felettük és körülöttük, de ha egy idő után már csak azt érzik, 
hogy semmi más nincs a világon, csak mocsok — hasznosságuk hatal- 
ma semmivé foszlik. Hogyha az egész kép feketére van festve, nincs 
többé mód a gazembereket eltérő színárnyalatuk alapján megkülön- 
böztetni a többiektől. Ez előbb-utóbb egyfajta erkölcsi színvakságot 
okoz, és az ebben szenvedők végül úgy fogják találni, hogy valójában 
senki nem tisztán fekete vagy tisztán fehér, hanem mindenki egyfor- 
mán szürke. Más szóval, sem a megtámadottak becsületességében, 
sem a támadások igazában nem hisznek többé, ugyanúgy reagálnak 
a vádakra, mint a bűntettekre, és idővel szinte teljesen reménytelenné 
válik rávenni őket, hogy kikeljenek a gaztettek ellen, vagy hogy támo- 
gassák azt, ami jó. A nép ilyen szellemi hozzáállása csupán a gazfickó- 
kat biztatja, a becsületes embereket pedig kétségbeesésbe hajtja. 

EMMELINE PANKHURST 
London, 1908. március 24. 





, A nők nehéz helyzetéről " 


Emmeline Pankhurst (1858—1928), a brit szüfrazsettek vezetője, 
1889-ben alapította a Nők Választójogi Ligáját. 1903-ban lánya, 
Christabel javaslatára harciasabb vizekre evezett, és megalakította a 
Nők Szociális és Politikai Egyesületét. Miután 1906-ban találkozott 
Herbert Asguith liberális párti miniszterelnökkel, és végleg feladta a 
reményt, hogy szavazatokat szerezhet a szabadelvű kormánnyal szem- 
ben, még keményebb eszközökhöz folyamodott. Ez a beszéde a londoni 
Portman Roomsban hangzott el. Néhány hónappal később letartóztat- 
ták, mert a szüfrazsettek megkísérelték ,, megrohamozni" a törvényho- 
zás alsóházát. 


Férfi politikusaink szokása, hogy úgy beszélnek a nőkkel, mintha 
nem léteznének olyan témák, melyek érinthetik az asszonyok sorsát. 
Az a dolgok rendje — érvelnek —, hogy a nők otthon, a családban élik 
az életüket. Érdekeltségükbe kizárólag a gyermekek gondozása és fel- 
nevelése tartozik; ennél több nem érdekelhet egy asszonyt. A politi- 
kának semmi köze az ilyen belterjes ügyekhez, így hát a politika nem 
tartozhat a nőkre. Ezzel szemben mégiscsak a törvények határozzák 
meg, az asszonyok hogyan éljenek a házasságban, hogyan neveljék és 
képezzék gyermekeiket, és milyen jövőre lehet kilátásuk. Mindehhez 
a Parlamentben hozott törvények szabják meg a keretet. Példaképpen 
nézzünk meg együtt néhány törvényt, és gondoljuk végig, milyen ér- 
telmet nyernek ezek a nők szemszögéből. 

Először is vegyük a házassággal kapcsolatos törvényeket. Eze- 
ket férfiak hozták létre, ám a nőkről rendelkeznek bennük. Fontoljuk 
meg, mennyire kezelik ezek a paragrafusok az asszonyokat egyen- 
rangú személyként, mennyire igazságos rendelkezések, és mennyire 
bölcsek. Milyen megbízható anyagi ellátást kaphat az asszony egy há- 
zasságban? Számtalan nő él ebben az országban, akik feladták anya- 
gi függetlenségüket a házasság kedvéért. Ki kárpótolja őket ezért a 
veszteségért? Miféle biztosítékot kapnak abban a házasságban, amely 

miatt feladták saját gazdasági függetlenségüket? Vegyük egy olyan 
nő példáját, aki jelentős jövedelemre tett szert a munkájából. Meg- 
szabják neki, hogy fel kell adnia a hivatását, ha feleséggé és anyává 
akar válni. Mit kap cserébe? A törvény mindössze annyit szab meg a 
házas férfinak, hogy lakóhelyet kell biztosítania a feleségének, emel- 
lett valamiféle élelmet és ruházatot. Az ő kénye-kedve határozza meg, 
milyen fedél legyen az, milyen élelem és milyen ruházat. Szintén ő 
döntheti el, mennyi pénzt költ az otthonára és hogyan. A törvények 
alapján az asszonynak ezekbe a kérdésekbe semmilyen beleszólása 
nem lehet. Nem formálhat igényt a férfi jövedelmének egyetlen apró 
hányadára sem. Ha jó emberről, lelkiismeretes férfiról van szó, nem 
merülhet fel súlyosabb probléma. Amennyiben azonban nem ennyire 
lelkiismeretes, dönthet akár úgy is, hogy éhezteti a feleségét, és akkor 
senki sem segíthet az asszonyon. Amit a férj elegendőnek gondol, az- 
zal a feleségnek meg kell elégednie. 

Elismerem, illusztrációim meglehetősen szélsőségesek, és a leg- 
több férfi sokkal emberségesebben bánik feleségével, mint ahogy a 
törvény előírja. Az asszonyok zöme ennél fogva nem szenved annyit, 
amennyit szenvedne, ha a férfiak mind annyira lelketlenek lennének, 
ahogy elképzelhetjük. El kell viszont fogadnunk, hogy léteznek ke- 
gyetlen és igazságtalan férfiak, akik miatt szükség lenne a törvények 
felülvizsgálatára. Nem hagyhatjuk, hogy továbbra is teljességgel sza- 
bad kezet kapjanak. 

Most vizsgáljuk meg egy olyan nő a helyzetét, aki rendkívül sze- 
rencsétlenül házasodott. Olyan szerencsétlenül, hogy alávaló férje 
velejéig erkölcstelen, rosszindulatú, és alkalmatlan arra, hogy kis- 
gyermekek apja legyen. Az emberek felett álló bírósághoz fordulunk 
segítségért. Hogyan lehetne megszabadulni egy ilyen házastárstól? Ha 
egy férfi akar megszabadulni egy rossz feleségtől, csak annyit kell be- 
bizonyítania, hogy az asszony egyetlen egyszer hűtlen volt hozzá. Ám 
egy nő, akit a sors rossz férjjel vert meg, nem szabadulhat tőle, mivel 
a férfi hűtlensége nem válóok, akár egyszer, akár ezerszer történik. Az 
asszonynak be kell bizonyítania, hogy a férfi bigámiát követett el, el- 
szökött vagy embertelen tettet hajtott végre. Az erkölcstelenség vádja 
nem elég ahhoz, hogy a nő megszabaduljon a zsarnokságtól. 

Nézzük továbbá, milyen megítélés illeti a nőt anyaként. Ez a kér- 
dés olyan sokszor felmerült gyűléseinken, hogy feltételezem, vissz- 

hangja sokukhoz eljutott már. Az angol törvények szerint egyetlen 
férjezett asszony sem számít a gyermeke anyjának, annak ellenére, 
hogy ő hozta a világra. A törvény előtt ő nem szülője a gyermekének. 
A gyermeknek, a házasságra vonatkozó törvényeink szerint, csupán 
egyetlen szülője van, aki dönthet a jövőjéről, a lakóhelyéről, az élet- 
módjáról, a reá költött összegről, az iskoláztatásáról s a vallásról, me- 
lyet követnie kell. Ez a szülő az apa. 

A fenti példákat olyan törvények közül válogattam, amelyeket fér- 
fiak hoztak létre, és érintik a nők sorsát. Kérdezem én: ha a nőknek is 
lenne választójoguk, akkor is ilyen törvények születtek volna? Nem, 
ha a férfiakhoz hasonlóan az asszonyok is szavazhattak volna, most 
egyenrangúságon alapuló törvényeink lennének. Egyenlő törvényeket 
alkottak volna a válásról, és senki sem vonná kétségbe, hogy miután 
a természet két szülőt rendelt a gyermekhez, a törvény előtt is két 
szülőnek kell szerepelnie. 

Eddig azoknak az asszonyoknak a helyzetéről szóltam, akik házas- 
ságban élnek, a törvény előtt azonban mégsem számítanak saját gyer- 
mekük szülőjének. A házasságban tehát az utódnak csak egy szülője 
van. Csakhogy a házasságon kívül is csak egy szülő van. Ez viszont az 
anya — a szerencsétlenül járt anya. Ilyen esetben egyedül ő felelős a gyer- 
mek jövőjéért, egyedül őt büntetik, ha a gyermek elhanyagolt és szenved 
az elhanyagoltságtól. Hadd illusztráljam ezt egyetlen példával. A pót- 
választások idején Herefordshire-ben jártam. Ott-tartózkodásom idején 
egy leányanyát citáltak a bíróság elé, azzal a váddal, hogy elhanyagolta 
házasságon kívül született gyermekét. Házi szolgáló volt, aki gyermekét 
egy dajkára bízta. A bírák — akik között ezredesek és földbirtokosok is 
ültek — nem kérdezték meg, kap-e fizetést valahonnan, nem kérdezték 
meg, ki az apa, és részt vállal-e a gyermek felnevelésének költségeiből. 
Az asszonyt három hónapra börtönbe zárták a gyermek elhanyagolása 
miatt. Egy kérdésem lenne hozzátok, nőtársaim, akik ma este itt össze- 
gyűltetek. Ha a nők is kivehették volna részüket a törvényalkotásból, 
vajon nem gondoskodtak volna-e arról, hogy az ilyen gyermekek apja, 
az anyához hasonlóan, egyformán felelős legyen a gyermek jólétéért? 


Amikor 1909-ben tiltakozni kezdett a bebörtönzött és éhség- 
sztrájkkal tiltakozó szüfrazsettek kényszeretetése ellen, Emmeline 
Pankhurstöt másodszor is letartóztatták. 

THEODORE ROOSEVELT 
Osawatomie, Kansas, 1910 





, Az új nacionalizmus " 


Miután 1901-ben — McKinley elnök meggyilkolását követően — az 
Egyesült Államok elnöke lett, Theodore Roosevelt elsöprő többséggel 
megnyerte az 1904-es választásokat. 1908-ban azonban egy kétéves 
világ körüli út kedvéért visszavonult, és elment Afrikába nagyvadakra 
vadászni. 

Amikor hazatért, megpróbált visszatérni a politikába. Az általa 
ekkor meghirdetett ,, új nacionalizmus " nemcsak a kor politikai és tár- 
sadalmi reformjainak többségét ölelte fel, hanem a gazdasági hatalom 
nagyvállalatokba történő koncentrálását is elfogadta mint ,, elkerül- 
hetetlen és szükséges" lépést. Roosevelt feloszlatás helyett inkább 
szabályozni kívánta őket, megtartva, nem pedig megszüntetve hoz- 
zájárulásaikat Amerika vagyonához. A nagyvállalatokat megfelelően 
energikus kormánnyal kívánta ellensúlyozni. Ezt a programot adta elő 
beszédében Osawatomie-ban, Kansasben, 1910 augusztusában. 


Azért gyűltünk itt ma össze, hogy megemlékezzünk az emberek jo- 
gaiért folytatott hosszú harc, az emberiség felemelkedéséért folytatott 
hosszú harc egyik korszakalkotó eseményéről. Országunk, e nagysze- 
rű köztársaság, semmit nem jelent, amíg az igazi demokrácia diadalát, 
a választott kormányzat diadalát és hosszú távon egy olyan gazdasá- 
gi rendszer diadalát nem jelenti, amely minden embernek garantálja, 
hogy egyenlő eséllyel hozhassa ki a legjobbat önmagából. Ezért van 
az, hogy Amerika történelme mára a világ történelmének a középpont- 
jában foglal helyet; a világ reményteli arccal fordul demokráciánk 
felé, és ó, polgártársaim, az önök vállán nemcsak annak terhe nyug- 
szik, hogy saját országuk érdekében teljesítsenek jól, hanem annak 
terhe is, hogy gondjuk legyen rá, a nemzet is jól teljesítsen az egész 
emberiség érdekében. 

Az emberiség fejlődésének számos stádiumában a haladásnak 
központi előfeltételei a konfliktusok azok között, akik többet birto- 
kolnak, mint amennyiért megdolgoztak, és [azok között], akik többért 

dolgoztak, mint amennyit birtokolnak. Napjainkban ez nem más, mint 
a szabad emberek harca, hogy elérjék és megtartsák az önkormány- 
zás jogát, azon különleges érdekcsoportok ellenében, akik a szabad 
kormányzás módszereit úgy csűrik-csavarják, hogy az eszköz legyen 
kezükben a nép akaratának legyőzéséhez. Valamennyi stádiumban és 
minden körülmények között a harc lényege az esélyegyenlőség meg- 
teremtése, a kiváltságok megszüntetése és hogy valamennyi egyén 
életének és polgárságának értéke a lehető legmagasabb legyen, mind 
saját magához, mind nemzetközösségünkhöz képest. 

Ha majd elérjük a minden polgárnak járó gyakorlati esélyegyen- 
lőséget, az két hatalmas eredményt fog hozni. Először is, minden em- 
bernek tisztességes lehetősége lesz rá, hogy kihozza magából a benne 
rejlő maximumot, hogy elérje a legtöbbet, amit képességei — saját kü- 
lönleges előjogai segítsége nélkül, és mások különleges előjogaitól 
nem akadályoztatva — lehetővé tesznek, és hogy amit megkeresett, 
azt alapjában véve megtartsa magának és családjának. Másodszor, az 
esélyegyenlőség azt jelenti, hogy a nemzetközösség minden polgárá- 
tól a lehetőségei szerinti legtöbb szolgálatot fogja kapni. Aki mások 
különleges előjogainak a terhét viseli, nem képes megadni a nemzet- 
közösségnek a szolgálatot, amire az tisztességes módon jogosult. 

A nemzeti hatékonyságnak számos fontos tényezője van. Szükség- 
szerű eredménye az értékmegóvás alapelve széles körű alkalmazásá- 
nak. Végső soron ez fogja meghatározni nemzetként való sikerünket 
vagy bukásunkat. A nemzeti hatékonyság nemcsak a természeti kin- 
csekhez és az emberekhez kapcsolódik, hanem legalább ugyanannyira 
az intézményekhez is. Az egyes államokat az ott élő emberek munkájá- 
val kapcsolatban kell hatékonnyá tenni, a nemzetet pedig valamennyi 
ember munkájával kapcsolatban. Nem szabad, hogy semleges helyek 
maradjanak, amelyek menedékül szolgálhatnak a törvényszegőknek, 
különösen a nagy vagyonnal rendelkező törvényszegőknek, akik ké- 
pesek fizetni a ravasz jogi fortélyokért, melyekből megtanulhatják, 
hogyan kell kijátszani mindkét fennhatóságot. Szerencsétlen helyzet, 
amikor a nemzeti törvényhozás nem képes teljesíteni azt a köteles- 
ségét, hogy nemzeti szinten orvosolja a problémákat, és az egyetlen 
nemzeti gyakorlat nem más, mint a bírói testület tisztán negatív jog- 
gyakorlata, mellyel megakadályozza az államokat, hogy területükön 
saját hatáskörükben járjanak el. 

Az amerikai nép jogosan követeli az új nacionalizmust, amely 
nélkül reményünk sincs az új problémákkal szembenézni. Az új na- 
cionalizmus a nemzet igényeit a csoportos, illetve személyes érdekek 
fölé helyezi. Nem tűri a mérhetetlen zűrzavart, mely abból ered, hogy 
a helyi törvényhozó testületek a nemzeti kérdéseket helyi kérdésként 
próbálják meg kezelni. Még kevésbé tűri a tehetetlenséget, amely a 
kormányzati hatalom túlzott széttagozódásából fakad, a tehetetlen- 
séget, amely lehetőséget nyújt, hogy a helyi önzés vagy gazdag kü- 
lönleges érdekcsoportok pénzelte jogi fortélyok a nemzet működését 
zsákutcába hajtsák. Ez az új nacionalizmus a végrehajtó hatalmat a 
közjólét gondnokának tekinti. Azt követeli a bírói testülettől, hogy el- 
sődlegesen az emberek jólétében legyen érdekelt, ne a tulajdonban, 
mint ahogy azt is megköveteli, hogy a képviselő-testület valamennyi 
embert képviselje, ne csak egyetlen osztályt vagy csoportot. 

A kormányzat feladata az emberek jóléte. A nemzet anyagi fej- 
lődése és jómódja elsősorban annyiban kívánatos, hogy valamennyi 
állampolgár erkölcsi és anyagi jólétéhez vezessen. Civilizációnkat 
annyira és csak annyira tekinthetjük sikeresnek, amennyire az átlagos 
férfiak és nők becsületesek, józan ítélőképességgel és magas szintű 
eszmékkel rendelkeznek, amennyire részt vesznek a közügyekben, 
és legfőképpen [amennyirel] józanok családi életükben, és egészséges 
gyermekek apái és anyát, akiket jól nevelnek fel. Valódi és maradandó 
erkölcsi ráébredésre van szükségünk — és úgy vélem, ezt már el is ér- 
tük —, ami nélkül valójában egyetlen törvényhozás vagy közigazgatás 
bölcsessége sem ér semmit. Ugyanakkor meg kell próbálnunk bizto- 
sítani a társadalmi és gazdasági törvényhozást is, melynek hiányában, 
csupán erkölcsi megfontolásokkal, bármilyen haladás szükségsze- 
rűen szertefoszlik. Nem számít, mennyire vagyunk becsületesek és 
jóravalók magánéletünkben; ha hiányoznak a helyes törvények és a 
törvények helyes betartatása — nemzetként képtelenek vagyunk előre 
haladni. Ez a legfontosabb. Ugyanakkor [a nemzetnek] csak erősítenie 
szabad, nem pedig helyettesítenie azokat az értékeket, melyek a jó 
állampolgárok sajátjai. Mindent számba véve, egy ember pályafutá- 
sának legfontosabb eleme azon értékek összessége kell hogy legyen, 
amelyeket együttesen jellemnek nevezünk. Ha valakiből ez hiányzik, 
akkor nincs az a törvény, melyet emberi értelem alkothat, nincs az a 
törvények betartatását biztosító határozott és erős végrehajtó hatalom, 

amely segíthetne rajta. Helyes jellemmel kell bírnunk, ami elsősorban 
jó emberré, jó apává és jó férjjé tesz minket otthonunkban, valamint 
jó szomszéddá. Ha ez megvan, akkor szükség van még törvényekre és 
a törvények olyan betartatására, melyek a lehető legjobb esélyt nyújt- 
ják az egyes polgárok értékeinek fejlődésére. Nemzetünk elsődleges 
gondja a helyes példát mutató, jó állampolgárság megteremtése. Hogy 
ezt elérjük, ahhoz haladásra lesz szükség, és arra, hogy köztisztviselő- 
ink is nyíltan progresszívak legyenek. 


Miután William Tafttal, az 1912-ben hivatalban levő elnökkel 
szemben nem sikerült megnyernie a republikánus jelölést, Roosevelt 
független progresszív jelölt maradt. Bár Taftnál több szavazatot gyűj- 
tött össze, hagyta, hogy végül Woodrow Wilson kerüljön ki győztesen. 


AZ ÍR KÖZTÁRSASÁG KIKIÁLTÁSA 
Dublin, 1916. április 24. 


Az Ír Köztársaság ideiglenes kormánya az ír néphez: 
,, Írország nemzeti lobogója alá hívja gyermekeit! " 


Az 1916. április 24-től 29-ig tartó ún. húsvéti felkelést, amely 
Írország függetlenségét tűzte ki célul, a Patrick Pearse és James 
Connolly vezette Sinn Féin szervezte. A kiáltvány túlnyomó részét 
Pearse írta, s mint az ideiglenes kormány elnöke, ő is hirdette ki az Ír 
Köztársaság megalakulását a felkelés főhadiszállásául szolgáló dub- 
lini központi postahivatal épületében. 


Írország fiai és lányai! Isten és a letűnt generációk nevében, 
amelyektől Írország a nemzeti tudat ősi hagyományát örökli, Íror- 
szág most általunk hívja nemzeti zászlaja alá minden gyermekét, 
hogy szabadságát elnyerje. Miután titkos forradalmi szervezete, az 
Ír Köztársasági Testvériség kiképezte embereit, és nyílt katonai szer- 
vezetei, az Ír Önkéntesek és az Ír Köztársasági Hadsereg megedzette 
fegyelmüket, s miután oly sokáig várt türelmesen az alkalomra, hogy 

a színre lépjen — [/rország] most megragadja a pillanatot, és Ameri- 
kába szakadt gyermekeire, valamint vitéz európai szövetségeseire, de 
mindenekelőtt a saját erejére támaszkodva, előlép a győzelem biztos 
tudatában. 

Ezennel kinyilvánítjuk az írek jogát Írországhoz, és a korlátlan ha- 
talomhoz Írország sorsának irányításában, mely jogunk szuverén és 
elvitathatatlan. Bitorolja bár e jogot mégoly régtől is idegen nép és 
idegen kormány, el nem törölhette azt, és soha meg nem szüntetheti, 
csakis az ír nép teljes kiirtásával. Az előttünk járó generációk mind- 
egyike kinyilvánította jogát a nemzeti szabadsághoz és függetlenség- 
hez. Az elmúlt háromszáz évben hat ízben fegyverrel is felkeltek ele- 
ink e jogokért. Ezen alapvető jogra hivatkozva most újfent fegyverrel 
állunk a világ színe elé, hogy kikiáltsuk az Ír Köztársaságot mint füg- 
getlen államot, életünket, bajtársaink és honfitársaink életét téve fel 
hazánk szabadságára, jólétére és a népek közti felemelkedésére. 

Az Ír Köztársaságot megilleti minden ír férfi és nő hűsége, amire 
ezennel igényt is tartunk. A köztársaság szavatolja a vallási és polgári 
szabadságjogokat, egyenlő jogot és esélyt biztosít minden polgárának, 
és kijelenti, hogy eltökélt szándéka az egész nemzet és minden részé- 
nek boldogulását és sokasodását szolgálni, mivel a nemzet összes fiát 
egyként szereti, tekintet nélkül a különbségre, amit gonddal nevelt köz- 
tünk az idegen kormány, hogy elválassza a kisebbséget a többségtől. 

Amíg fegyvereink ki nem vívják a lehetőséget [olyan] állandó 
nemzeti kormány megalapítására, amely az ír nemzet egészét képvi- 
seli, a választójoggal rendelkező polgárok többsége által megválaszt- 
va, a köztársaság polgári és hadi ügyeit az ideiglenes kormány fogja 
intézni; ennek megalakulását ezennel bejelentjük, a nép nevében. Az 
Ír Köztársaság ügyét a magasságos Úristen oltalma alá helyezzük, az 
ő áldását kérjük fegyvereinkre, és imádkozunk, hogy senki, aki ezt 
az ügyet szolgálja, ne alázza meg [azokat] gyávasággal, embertelen- 
séggel, fosztogatással. Ebben az emelkedett órában az ír népnek vi- 
tézségével és fegyelmével, gyermekeinek áldozatkészségével, hogy 
életüket adják a közjóért — ezzel kell bizonyítania, hogy érdemes a 
magasztos végzetre, melyre hivatott. 

Az ideiglenes kormány nevében: Thomas J. Clarke, Sean 
MacDiarmada, Thomas MacDonagh, P. H. Pearse, Eamonn Ceannt, 
James Connolly, Joseph Plunkett. 

Pearse-t és Connollyt további tizenkét felkelő vezérrel együtt hadi- 
törvényszék elé állították és kivégezték. Pearse-t május harmadikán 
3.30-kor lőtték főbe. A vesztőhelyen — bizonyítva, hogy ékesszólását a 
halál torkában sem vesztette el — a következőket mondta: , Úgy tűnhet, 
vesztettünk. Pedig nem szenvedtünk vereséget. Ha nem fogunk fegy- 
vert, az lett volna a vereség: harcolni győzelem. Hűek maradtunk a 
múlthoz és hagyományt teremtettünk a jövő számára... Írországot nem 
hódíthatjátok meg. Az írek szabadságszeretetét nem olthatjátok ki. Ha 
a mi tettünk nem volt elegendő a szabadság kivívásához, a gyermeke- 
ink fogják kivívni azt még hatalmasabb tettekkel." 


ROGER CASEMENT 
London, 1916 


, Ebben a huszadik században egyedül Írországban bűn a 
hűség" 


Angol konzuli szolgálatból való 1911-es visszavonulása után 
Roger Casement buzgó ír nacionalista lett. Az első világháború ki- 
törésekor ír fegyenceket toborzott a német hadseregnek, majd elment 
Berlinbe segítséget kérni az ír függetlenség kivívásához. A németek 
azonban a brit birodalmat preferálták a szabad Írországgal szemben, 
így Casement csak nyűg volt a nyakukon. 

A húsvéti felkelés előestéjén egy német tengeralattjárón utazott 
vissza Írországba. Figyelmeztetni akarta a felkelőket, hogy nem szá- 
míthatnak a németek segítségre, s hogy a felkelés ekként kudarcra van 
ítélve. Tralee közelében szállt partra, ám az angolok gyorsan elfog- 
ták. Londonba vitték, és felségárulás vádjával került az Old Baileyben 
az angol legfőbb ügyész és egy angol bíróság elé. Megtagadták tőle, 
hogy maga védekezzen, és csak azután kapott szót, miután a bíróság 
bűnösnek találta. 

Casement vádlottak padján tanúsított dac- és védőbeszédének erő- 
teljes ékesszólása jól magyarázza, miért tartják őt az írek ma is mártír 
hazafinak. A beszédet William Blunt a hazafias irodalom legszebb do- 

kumentumának tartja; szebbnek, mint Plutarkhoszt vagy bármi mást 
az ókori irodalomból. Évekkel később Dzsavaharlal Nehru, az angol 
uralom ellen küzdő indiai függetlenségi mozgalom vezetője azt mond- 
ta, ez a beszéd pontosan rámutat, hogyan érez egy alárendelt nemzet. 


Legfőbb ügyész úr, mivel szeretném, ha szavaim szélesebb közön- 
séghez is elérnének, mint amelyet itt látok, mondanivalómat úgy olvas- 
nám fel. Amit most felolvasok, több mint húsz napja írtam. Mindenek- 
előtt, méltóságos uram, kijelenteném, hogy nem fogadom el a bíróság 
illetékességét az ügyemben eme vád alapján, így az érvek, amelyeket 
fel fogok olvasni, nem a bíróságnak szólnak, hanem honfitársaimnak. 

Tiltakozom — ami ha jogilag nem is, erkölcsileg elfogadható —, 
hogy itt rám egy régi, 565 éves angol törvényt alkalmaznak, amely 
nem azért foszt meg egy ír embert az életétől és becsületétől, mert 
, támogatta a király ellenségeit", hanem mert támogatta a saját népét. 

Amikor ezt a rendeletet 1351-ben elfogadták, mi volt az emberek 
véleménye a sokkal magasabb rendű, az Isten és a király iránti köte- 
lességről? Akkoriban az ember nem hagyhatta el az egyházat, nem 
tagadhatta meg Istent, csakis az élete árán. Vagyis az , eretnek" sorsa 
megegyezett az , árulóéval". 

Ma az ember félelem és büntetés nélkül megtagadhatja Istent és 
az ő mennyei királyságát; minden korábbi rendelet arra a sorsra jutott, 
mint Néró keresztények elleni rendeletei, kivéve, hogy az alkotmá- 
nyos fantom, ,,a király", még ma is előáshat a sötét középkor pincéiből 
és kínzókamráiból egy törvényt, amely egy ember életével vagy testé- 
vel lelkiismereti gyakorlat gyanánt szabadon rendelkezhet. 

Ha az igazi vallás alapja a szeretet, akkor ugyanennyire igaz, hogy 
a hűség alapja is a szeretet. A törvény, amely alapján megvádolnak, 
nem a szeretetből született, s a mától a múlt tudatlanságára és vaksá- 
gára hivatkozva kér állampolgári esküt. 

Valójában tehát a bíróságot, amely előtt állok, nem a ma élő rendek 
alkotják, hanem a halott múlt félelmei; nem a huszadik századi civili- 
záció, hanem a tizennegyedik századi brutalitás; és a rendelet, amely 
rám vonatkozik, még csak nem is annak az országnak a nyelvén szüle- 
tett, ahol bíróság elé állítottak, hanem egy ellenséges ország nyelvén — 
ennyire régi az a törvény, melyhez nyúlnak, hogy kivégezzenek egy ír 
embert, akinek az a bűne, hogy Írországot helyezi első helyre. 

A hűség érzelem, nem pedig törvény. Szereteten alapul, nem tilal- 
mon. Írországot Anglia tilalmakkal kormányozza, és nem törvények- 
kel; s mivel nem követel szeretetet, nem ébreszt hűséget... 

És mi egy angol ember szabadságának az alapvető joga? Hogy a 
honfitársai előtt álljon bíróság elé. Minden tiszteletem dacára kijelen- 
tem, hogy ez a bíróság, amely engem, egy ír embert vádol ezzel a bűn- 
nel, idegen bíróság. Ez a bíróság nekem, ír embernek nem olyan bíró- 
ság, amelyben honfitársaim kérnek számon rajtam egy fontos ügyet, 
hiszen minden lelkiismerettel bíró embernek nyilvánvaló, hogy jo- 
gom, megfellebbezhetetlen jogom van hozzá, hogy ha már bíróság elé 
kerülök felségárulás miatt, akkor az Írországban történjen, ír bíróság 
és ír bírák előtt. Itteni bíróság előtt, itteni bírák, ennek az országnak a 
közvéleménye, mert az angolok különböző mértékben, de mindenkép- 
pen előítélettel vannak irányomban, főleg háború idején. Nem Angli- 
ában szálltam partra. Írországban szálltam partra. Írországba jöttem; 
Írországba akartam jönni; Angliába akartam menni legutoljára. 

Csakhogy Anglia legfőbb ügyészének csak , Anglia"? van, nincs 
Írország; csak angol törvény van, nincs ír jog; Írország és egy ír em- 
ber szabadságát az angol hatalom bírálja el. Nekem azonban, egy ír 
számkivetettnek, létezik Írország, az ír jog, és a szabadságlevél9, 
melyhez minden ír fordulhat utolsó menedékként, a szabadságlevél, 
melyet még Anglia törvényei sem tudnak elvenni tőlünk — sőt mi több, 
egy szabadságlevél, amelyet még az angolok is a két királyság közti 
alapvető köteléknek tartanak. A felségárulás vádja erkölcsi felelőssé- 
get vet fel, ahogy az ellenem felhozott vádindítványban elhangzott, 
s amennyiben elkövettem, amivel vádolnak, , rossz példát mutatva 
másoknak hasonló esetekben". Mi volt a rossz példa, amit mutattam 
másoknak hasonló esetekre, és kik ezek a mások? A rossz példa az, 
hogy kinyilvánítottam hazám jogait, a mások pedig, akikhez fordul- 
tam segítségért, saját honfitársaim. A példa nem az angoloknak szólt, 
hanem az íreknek, hasonló eset pedig elő sem fordulhat Angliában, 
csakis Írországban. Az angoloknak nem mutattam semmilyen példát, 
nem kértem tőlük semmit. Az angoloktól nem kértem segítséget. Arra 
kértem az íreket, harcoljanak a jogaikért. A rossz példa csak az írek- 
nek szólhat, akik talán utánam jönnek, és hasonló esetben azt teszik, 





9 — Casement itt valószínűleg az ún. Poyning-törvényre (Poyning"s Law, 1494) utal, 
amelynek értelmében az íreket Írországban állították bíróság elé (a szerk.). 

amit én. Akkor tehát, ha sem a példám, sem a kérésem nem az angolok 
felé irányult, hogyan ítélkezhetnek fölöttem ők jog szerint? 

Ha rosszul tettem, hogy felszólítottam az íreket, hogy csatlakoz- 
zanak hozzám az Írországért való harcban, akkor az írek, és csakis 
ők lehetnek jogos bíráim. Innen a bíróságtól azokhoz szólok, akik 
ellen állítólag elkövettem ezt, és akiket állítólag megsértettem rossz 
példámmal, mert egyedül ők hivatottak dönteni bűnösségem vagy ár- 
tatlanságom felől. Ha bűnösnek találnak, a törvény szerint kiróják a 
büntetést, csakhogy a törvény nem írja felül és nem semmisíti meg 
azon jogomat, hogy az ő kezükből várhassam a döntést. 

Ez olyan alapvető jog, olyan természetes jog, olyan nyilvánvaló 
jog, hogy egyértelmű: a Korona is tudatában volt, amikor Írországból 
erőszakkal, lopva ebbe az országba hurcoltak. Nem én akartam Ang- 
liába jönni, hanem a Korona hurcolt ide, el a saját hazámból, ahová 
vérdíjjal a fejemen is visszatértem, el hazám fiaitól, akiknek hűségé- 
hez kétség sem fér, el honfitársaim ítélete elől, amitől nem félek. Nem 
ismerek el más ítéletet, csak az övékét. Nem fogadok el más ítéletet, 
csak az övékét. 

Vádlottként itt állva kijelentem, hogy nem azért vagyok itt, mert 
így igazságos, hanem mert így nem igazságos. Vigyenek honfitársaim 
bírósága elé, legyen az protestáns vagy katolikus, unionista vagy na- 
cionalista, Sinn Féin vagy oránista, és elfogadom az ítéletüket, fejet 
hajtok a törvények és a büntetés előtt. Ám nem fogadok el más döntést, 
mint azokét, akiknek a hűségét példámmal veszélybe sodortam, és akik- 
hez fordulok. Ha ők bűnösnek találnak, bűnös vagyok. Nem én félek az 
ő ítéletüktől — a Korona fél. Ha nem így van, miért félnek kipróbálni? 
Én nem félek [az ítéletüktől]. Követelem, mert jogom van hozzá. 

Az az angol uralom, az angol törvénykezés, az angol kormányzás 
átka Írországban, hogy nem az ír emberek akaratán nyugszik, hanem ép- 
pen akaratuk ellenére: nem jogból született uralom, hanem hódításból. 
A hódítás pedig, bíró úr, nem jár címmel; és ha vonatkozik is a testre, 
a lelket nem köti. Nem uralkodhat az ember értelmén, ítélőképességén 
vagy szeretetén, valamint [nem uralkodhat] a hódítónak ez a törvénye 
népem értelme, ítélőképessége és szeretete nélkül, amelyhez szólok. 

Felelek a szavaimért és tetteimért. Amíg az egyik angol párt fele- 
lős volt a gyűlölet doktrínájának prédikálásért, mégpedig hogy Íror- 
szágban polgárháborút robbantsanak ki, a másik párt, a hatalmon lévő, 

nem tett lépéseket, hogy visszaszorítsa a propagandát, amely híveket 
talált a hadseregben, a haditengerészetben és a Titkos Tanácsban — a 
Parlamentben és az államegyházban —, a propagandát, melynek ki- 
fejezési módjai olyan , durván törvénytelenek és teljességgel alkot- 
mányellenesek" voltak, hogy Anglia Lordkancellárja is csak szavak- 
kal, nem pedig elnyomó intézkedésekkel védekezett ellenük. És mivel 
Anglia legfelsőbb helyein törvénytelenség ült és kinevette a törvényt 
és a törvény őreit, csoda-e, hogy az írek nem fogadták el a Lordkan- 
cellár szóbeli tiltakozását életük és szabadságuk elégséges védelmé- 
nek? Nem tudom, hogy az Önkéntes Bizottságban Dublinban az ösz- 
szes kollégám hogyan vette a növekvő veszélyt, de azokkal, akikkel 
szorosabb kapcsolatban voltam, a külső fenyegetések hatására meg- 
dupláztuk erőfeszítéseinket, hogy bent egyesítsük az összes ír hazafit. 
Éppúgy szóltunk protestánsokhoz és unionistákhoz, mint katolikusok- 
hoz és nacionalistákhoz. Reméltük, hogy ha tiszteletet és jóindulatot 
mutatunk írországi politikai ellenfeleink iránt, sikerülhet megnyerni 
őket az angol párt mellől, melynek egyetlen érdeke országunkban a 
múltban az elnyomás volt, a jelenben pedig hogy degradálja őket saját 
politikai ellenségességének aljas, kicsinyes céljaihoz. Való igaz, hogy 
akcióik, állításuk szerint, , a birodalom érdekében történő uszításon" 
alapultak, és egyfajta igen szétszórt hűségen, amelyben a birodalom 
minden népe beletartozott az írek kivételével. Ez az áldott birodalom 
szó, mely paradox módon annyira emlékezetet a jótékonyságra! Mert 
ha a jótékonyság otthon kezdődik, akkor a birodalom mások hazájá- 
ban kezdődik, s mindkettő tömérdek bűnt takarhat. A magam részéről 
úgy döntöttem, Írország sokkal több nekem, mint birodalom, és ha a 
jótékonyság otthon kezdődik, akkor a hűség is. Mivel pedig a fegyve- 
rekre szükség volt, hogy a szervezetünk valósággá legyen, valamint 
hogy biztonságérzetet adjon a legégbekiáltóbb fenyegetésekkel ijeszt- 
getett írek lelkének, szent kötelességünk volt, hogy mindenekelőtt 
fegyvert szerezzünk. Ezzel a céllal szemem előtt utaztam Amerikába, 
mivel jogosabban kérhettem az ottani írektől segítséget a nagy nem- 
zeti szükség órájában, mint amit a birodalom küldöttei megadhattak 
hétvégi írországi látogatásaik alkalmával, vagy [amit] Németországtól 
remélhettünk. 

Amennyiben — miként azt a tiszteletreméltó úriember, a jelen leg- 
főbb államügyész egy beszédében Manchesterben kijelentette — a na- 

cionalisták se nem harcoltak a hazai kormányzásért, se nem fizetettek 
meg érte, kötelességünk volt megmutatni neki, hogy mi mindkettőt 
tudjuk. Megérkeztem az Egyesült Államokba, és a pénzalap, amelyet 
az írországi önkéntesek felfegyverzésére nyitottak, hetek alatt sok 
ezer fontra nőtt. A beadott pénz minden esetben, akár gazdag ember 
erszényéből, akár szegény ember még készségesebben megnyíló zse- 
béből érkezett, mindig ír arany volt. 

Azt mondták nekünk, kérték, hogy higgyünk abban, hogy ez után 
a harc után Írországnak önrendelkezési joga lesz, jutalom gyanánt a 
kiontott vérre egy olyan célért, amelynek sikere bárkit is segítsen, Ír- 
országnak semmiképp sem használ. És mi az önrendelkezés cserébe 
azért, amit homályos ígéret elvett és még elvenni remél Írországtól? 
Felesleges megmászni az ír történelem fájdalmas lépcsőit — egy nem- 
Zetnek ezt a taposómalmát, akik éppoly hiába fáradoznak saját fel- 
emelkedésükön, mint az elítélt a megváltáson; felesleges átvenni a brit 
ígéretek listáját, melyeket mind megszegtek, s az ír remények listáját, 
amelyeket földbe tapostak. A hazai kormányzás, amikor elérkezik, ha 
egyáltalán, egy olyan Írországot talál majd, amelyből kiszívtak min- 
dent, ami elengedhetetlen a létezéshez, kivéve az olthatatlan reményt, 
amelyet a halottak sírjára építenek. Azt mondják nekünk, hogy ha az 
írek ezrével halnak meg nem Írországért, hanem Flandriáért, Belgi- 
umért, Mezopotámia sivatagjának egy talpalatnyi részéért, vagy egy 
sziklás lövészárokért Gallipoli emelkedőin, azzal Írországnak nyerik 
el az önrendelkezést. De ha merik életüket áldozni a szülőföldért, ha 
merik azt álmodni, hogy a haza szabadságát csak akkor lehet kivívni, 
ha az emberek ott harcolnak érte, akkor hazájuk árulói, álmuk és halá- 
luk pedig egy dicstelen fantázia része. 

Más országokban nem így jegyzik a történelmet. Ebben a huszadik 
században egyedül Írországban bűn a hűség. Ha a hűség kicsivel keve- 
sebb, mint a szeretet, és több, mint a törvény, akkor ilyen hűségből bő- 
ven jutott Írországnak és az íreknek. Ha elítélnek minket bűnözőként, 
lelőnek gyilkosként, bebörtönöznek elítéltként, csak mert az a bűnünk, 
hogy jobban szeretjük Írországot, mint az életünket, akkor nem tudom, 
milyen erény lehet bármi önrendelkezési ajánlatban, amivel ilyen fel- 
tételek alapján édesgetik az embereket. Az önrendelkezés joga velünk 
született jog, amelyet mások éppúgy nem oszthatnak szét közöttünk 
vagy vehetnek el tőlünk, mint azt a jogot, hogy éljünk — a jogot, hogy 

érezzük a nap melegét, szagoljuk a virágokat vagy szeressük a fajtán- 
kat. Ezeket csupán egy elítélttől veszik el, miután bűne bizonyítást 
nyert; és Írországot, amely nem tett senkinek semmi rosszat, nem sér- 
tett meg másokat, nem próbált senki fölé kerekedni, Írországot ma a 
világ országai úgy kezelik, mintha elítélt bűnöző volna. Ha egy ilyen 
természetellenes sors ellen harcolni felségárulás, akkor boldogan va- 
gyok lázadó, és ki is tartok , lázadásom" mellett utolsó csepp véremig. 
Ha nincs jog fellázadni egy olyan állapot ellen, amelyet egy vad törzs 
sem viselne el ellenállás nélkül, akkor biztos vagyok benne, hogy jobb 
jogtalanul harcolni és meghalni, mint ilyen jog alatt élni. Ha az ember 
minden joga csak a rossz összessége, ha visszafojtott hangon kell kö- 
nyörögni, hogy életben maradhasson a saját országában, hogy a saját 
gondolatait gondolhassa, hogy a saját dalait dalolhassa, hogy össze- 
gyűjthesse saját munkája gyümölcsét, és miközben könyörög, látja, 
hogy mindentől könyörtelenül megfosztják — akkor mindenképpen 
bátrabb, okosabb és igazabb dolog lázadónak lenni, tettel és cseleke- 
dettel az ilyen körülmények ellen, mint meghunyászkodva elfogadni, 
hogy ez az ember istenadta jussa. 


Casementet halálra ítélték és felakasztották. A homoszexuális rész- 
leteket is tartalmazó, ún. Fekete naplóit az angol ügynökök terjesztet- 
ték, hogy hiteltelenné tegyék és elriasszák az embereket a megtorlás- 
tól. Casementnek köszönhetően azóta is a Sinn Féin nevéhez fűződik 
a húsvéti felkelés; a független Írország pedig győzedelmeskedett, ami- 
kor Casementet felakasztották. 


WOODROW WILSON 
Washington D. C., 1917. április 2. 


, A demokrácia érdekében gondoskodni kell a világ biz- 
tonságáról " 


Az első világháború kitörésekor Woodrow Wilson amerikai elnök 
semlegességi nyilatkozatot tett országa nevében. Azonban egy olyan 

hatalmas nemzet számára, mint az amerikai, a tényleges semlegesség 
megvalósíthatatlannak bizonyult, különösen azután, hogy 1915-ben 
egy német torpedó elsüllyesztette a Lusitaniát ezerszázkilencvennyolc 
utasával együtt, köztük 128 amerikai állampolgárral. Az amerikai 
közvéleményt mélyen megrázta az eset. Az elnök több kemény hangú 
üzenetben fejezte ki tiltakozását Berlin felé. Egyik emlékezetes beszé- 
dében így fogalmazott: ,, Egyetlen ember sem lehet annyira büszke, 
hogy emiatt soha ne bocsátkozzon harcba. És egyetlen nemzetnek sem 
lehet olyan mértékben igaza valamiben, hogy erről másokat ne kény- 
szerüljön erővel meggyőzni. " 

1916-ban Wilsont csekély többséggel ismét elnökké választották. 
Ezután olyan javaslatot intézett a hadviselő országok kormányaihoz, 
amelyben felajánlotta, hogy a béketárgyalások megkezdése érde- 
kében eltekint az USA-t ért atrocitásoktól. Miután ez a taktika nem 
vezetett sikerre, ,, Győzelem helyett béke" című beszédében hazája 
Kongresszusát szólította fel együttműködésre. Az elnöknek azonban ez 
az álma is szertefoszlott, mihelyt Németország bejelentette a korlátlan 
tengeralattjáró-háborút, vagyis azt, hogy az atlanti térségben minden 
szövetséges vagy semleges hajót figyelmeztetés nélkül elsüllyeszt. 


Bár mélységesen átérzem a megtenni szándékozott lépés komoly- 
ságát és végzetes jelentőségét, valamint az ehhez járuló felelősség 
súlyát, mégis, habozás nélkül engedelmeskedve alkotmányos köte- 
lességemnek, nem kevesebbet javasolok a tisztelt Kongresszusnak, 
mint azt, hogy nyilvánítsa ki a hadiállapotot a birodalmi Németország 
kormánya, illetve az Egyesült Államok kormánya és népe között; to- 
vábbá azt, hogy a Kongresszus hivatalosan fogadja el a ránk erősza- 
kolt hadviselő státuszt; valamint azt, hogy a Kongresszus nem csupán 
országunk minél alaposabb védelme érdekében folyamodjon azonna- 
li intézkedésekhez, hanem az ország minden erejét és erőforrását is 
mozgósítsa annak érdekében, hogy a háború befejeződjék, és ezt a 
Német Birodalom is elfogadni kényszerüljön... 

Azért fogadjuk el az ellenséges célzatú kihívást, mert tudjuk, hogy 
egy efféle módszereket követő kormányzatban nem lelhetünk barátra; 
illetve azért, mert e hatalom szervezett erőinek jelenlétében, amelyek 
csak arra várnak, hogy bevégezhessék ismeretlen küldetésüket, nem 
lehetséges garantálni a világ demokratikus kormányzatainak bizton- 

ságát. Most arra készülünk, hogy elfogadjuk a kihívást, hogy hadba 
bocsátkozzunk a szabadság természetes ellenségével, és amennyiben 
szükséges, a nemzet minden erejét arra fordítjuk majd, hogy az ellen- 
ség minden megtévesztését és hatalmát lebírjuk és megsemmisítsük. 
Most, a tettetés fátyla nélkül látva a puszta tényeket, örülünk, hogy így 
küzdhetünk a világ végső békéjéért és népeinek felszabadításáért, be- 
leértve a német népet is; hogy így egyaránt küzdhetünk a kis és nagy 
nemzetek jogaiért és az emberek mindenhol érvényes kiváltságáért, 
hogy megválaszthassák maguknak az életük és állampolgári engedel- 
mességük módját. 

A demokrácia érdekében gondoskodni kell a világ biztonságáról. 
Békéjét a politikai szabadság kipróbált alapjain kell megteremteni. 
Mi nem önző célokat szolgálunk. Senkit nem kívánunk leigázni vagy 
uralmunk alá hajtani. Nem igénylünk kárpótlást a magunk számára, 
nincs szükségünk anyagi kompenzációra az áldozatokért, amelyeket 
szabadon fogunk meghozni. Csakis az emberi jogok harcosai va- 
gyunk. Számunkra az is elegendő lesz, ha e jogok annyira szilárddá 
válnak majd, amennyire csak a nemzetek hite és szabadsága képes 
lesz őket azzá tenni. 

Mivel rosszakarat és önző szándék nélkül küzdünk, és nem igény- 
lünk mást a magunk számára, csupán azt, amit minden szabad néppel 
meg kívánunk majd osztani, bízom benne, hogy hadműveleteinket 
szenvedélymentesen fogjuk végrehajtani, és becsülettel, büszkén, mi 
magunk fogjuk figyelemmel követni a jog és a fair play elveit, ame- 
lyekért harcolunk... 

Már csupán azért is könnyebb lesz számunkra, hogy hadviselő 
félként az igazság és tisztesség emelkedett, derűs szelleme vezérel- 
jen, mivel gyűlölet nélkül cselekszünk, nincs bennünk sem ellen- 
séges érzület valamely néppel szemben, sem pedig vágy arra, hogy 
bárkit megsértsünk vagy hátráltassunk, csupán fegyveres ellentétben 
állunk egy felelőtlen államvezetéssel, amely minden emberi és jogi 
megfontolást félretéve ámokfutásba kezdett. Engedjék meg, hogy is- 
mét hangsúlyozzam: mi őszinte barátai vagyunk a német népnek, és 
nem kívánunk semmit annyira, mint a közös előnyünkre váló bizalmi 
kapcsolatok minél előbbi helyreállítását, bármilyen nehéz is lehet je- 
lenleg elhinniük, hogy ezt szívünkből mondjuk. Az utóbbi gyászos 
hónapokon át e barátság miatt voltunk elnézőek a jelenlegi német 

kormányzattal, olyan türelmet és állhatatosságot tanúsítva, amely más 
körülmények között lehetetlen lett volna. Boldogan fogadjuk majd a 
következő lehetőséget, hogy e barátságról tanúbizonyságot tegyünk 
mindennapi viselkedésünkkel és tetteinkkel a köztünk élő és sorsunk- 
ban osztozó német születésű és szimpátiájú férfi és nő iránt, és büsz- 
kén fogjuk ugyanezt bebizonyítani azoknak is, akik lojálisak távoli 
rokonaikhoz és az ő kormányukhoz a megpróbáltatások idején. Ezek 
az emberek többségükben éppoly hű és igaz amerikaiak, mintha soha 
nem ismertek volna hűséget és nem lettek volna állampolgári kötele- 
zettségeik más irányában. Rögtön mellénk állnak majd, megdorgálják 
és féken tartják azon keveseket, akiknek más a gondolkodásmódjuk és 
céljuk. Ha lázadást tapasztalnánk, kemény kézzel fojtanánk el; de ez, 
ha egyáltalán felüti a fejét, csak szórványosan fordulhat majd elő, és 
néhány törvényen kívüli, rosszindulatú egyént kivéve nem lesz arca. 

Tisztelt kongresszusi tagok, szomorú és terhes kötelességnek tettem 
eleget önök előtt. Talán több áldozatos hónap áll előttünk a megpróbál- 
tatások tüzében. Félelmetes, hogy háborúba kell vezetni e hatalmas, 
békés népet, amely háború mind közül a legszörnyűbb és legborzal- 
masabb, hiszen maga a civilizáció sorsa forog kockán. De az igazság 
drágább kincs a békénél, és mi harcolni fogunk a szívünkhöz legköze- 
lebb álló értékekért: a demokráciáért; a jogért, hogy a hatalom aláren- 
deltjeinek legyen szavuk saját kormányzatukban; a szabad emberek 
egyetértésén alapuló jog uralmáért, hogy békét és biztonságot teremt- 
sen minden nemzet számára, és végre felszabadítsa a világot. Képesek 
vagyunk e feladatnak szentelni életünket és vagyonunkat, mindent, 
amik vagyunk, és mindent, amink csak van, azok büszkeségével, akik 
tudják, hogy elérkezett a nap, amikor Amerika kiváltsága, hogy vérét 
onthassa és mozgósíthassa hatalmát az elvekért, amelyekből született: 
a boldogságért és a sokra tartott békéért. Isten segedelmével, Amerika 
nem is tehet mást. 


Wilson elnök javaslata új pályára állította az Egyesült Államokat; 
a fegyveres semlegesség nem volt kivitelezhető, és a demokrácia érde- 
kében gondoskodni kellett a világ biztonságáról. Beszédét vastapssal 
jutalmazták, ám számára ez nem nyújtott vigaszt: ,, Mai üzenetem fi- 
ataljaink halálhíre volt — mondta a beszéd után. — Különös, hogy ezt 
megtapsolják." 

VLAGYIMIR ILJICS LENIN 
Szentpétervár, 1917. április 15. és október 25. 





,, Új fejezet kezdődik Oroszország történelmében" 


Az 1917. márciusi orosz forradalom után Vlagyimir Iljics Lenin 
Svájcból Pétervárra utazott. A német hadvezetés rendelkezésére bo- 
csátott egy vonatszerelvényt abban a reményben, hogy vezetésével 
a bolsevikok elégedetlenséget fognak szítani az orosz katonák között. 

Kronstadtban csíkos díiszegyenruhába bújt, vörös sapkát viselő 
katonák fogadták Lenint a Finnország pályaudvaron, közben a re- 
zesbanda a Marseillaise-t játszotta. Lenint a cári várószobába vitték, 
ahol beszédet intézett a tömeghez. Ebben azonnal szertefoszlatott min- 
den reményt arról, hogy a bolsevikok demokratikus módon rendezik 
kapcsolatukat a mensevikekkel. Polgárháborúra és nemzetközi forra- 
dalomra szólított fel. 


Kedves bajtársaim, katonák, tengerészek és munkások! Boldog 
vagyok, hogy személyesen üdvözölhetem a győzedelmes orosz for- 
radalmat, és titeket, mint az egész világra kiterjedő proletárhadsereg 
előőrsét... A kalózkodó imperialista háború csak kezdete az egész 
Európára kiterjedő polgárháborúnak... Nincs már messze az óra, 
amikor az emberek kapitalista kizsákmányolóik ellen fordulnak... 
A világméretű szocialista forradalom hajnala felvirradt... Németor- 
szág forrong... Az európai kapitalizmus bármelyik pillanatban ösz- 
szeomolhat... Az általatok győzelemre vitt orosz forradalom meg- 
mutatta az utat, és új korszakot nyitott. Éljen soká a világméretű 
szocialista forradalom! 


Amikor Lenin elhagyta a helyiséget, egy tiszt szalutált neki, és egy 
bajonettekkel felszerelt katonai különítmény állt vigyázban a tiszte- 
letére. Pétervár forradalmi munkásai és tengerészei hatalmas üdvri- 
valgással fogadták. A tengerészek parancsnoka szolgálatteljesítésre 
jelentkezett Leninnél. Mindenki azt akarta, hogy mondjon beszédet. 
Lenin tett pár lépést, majd megállt, és levette kemény kalapját. 

Még nem tudom, hogy egyetértetek-e az ideiglenes kormánnyal. 
De azt pontosan tudom, hogy amikor kedvetekre való beszédeket 
mondanak és mindent megígérnek, akkor becsapnak titeket és az 
orosz népet is. Az emberek békét akarnak. Az emberek kenyeret és 
földet akarnak. De ők háborút adnak nektek, nem kenyeret, és a föl- 
deket megtartják a tulajdonosaik. Tengerészek, bajtársak, harcolnotok 
kell a forradalomért, harcolnotok kell a végsőkig! 


Lenin ezután július 18-ig Pétervárott maradt, ekkor azonban a 
kudarcba fulladt szovjet államcsíny miatt Finnországba kellett mene- 
külnie. Október 23-án tért vissza Pétervárra, és a Szmolnij Intézetben 
lévő főhadiszállásáról indulva állt a felkelők élére. A bolsevik erők ok- 
tóber 25-én lendültek akcióba. Elfoglalták a kormányhivatalokat és a 
város kulcsfontosságú pontjait. Az Ideiglenes Kormány tagjaínak egy 
részét letartóztatták, másik részük elmenekült. Azon a délutánon Lenin 
a pétervári szovjet előtt bejelentette, hogy a , munkások és parasztok 
forradalma ,, győzedelmeskedett. 


Bajtársaim, a munkások és parasztok forradalma, amelynek szük- 
ségességét a bolsevikok mindig is hangsúlyozták, végre megvalósult. 
Mi a jelentősége a munkások és parasztok forradalmának? Első je- 
lentősége az, hogy végre szovjet kormányunk lesz, olyan vezetésünk, 
amelyben a burzsoáziának semmi szerepe sincs. Az elnyomott töme- 
gek maguk teremtették meg hatalmukat. A régi államapparátusnak 
még a nyomait is el fogjuk tüntetni, és a szovjet szervezetek mintájára 
létrehozunk egy új apparátust. Ezzel új fejezet kezdődik Oroszország 
történelmében, és ez a harmadik orosz forradalom végül a szocializ- 
mus győzelméhez fog vezetni. 

Az egyik legsürgetőbb feladatunk véget vetni a háborúnak. Az 
mindenki számára nyilvánvaló, hogy a háború befejezésének érde- 
kében, ami szoros kapcsolatban van a mostani kapitalista rendszer- 
rel, magával a tőkével kell harcolnunk. Harcunkban segíteni fog a 
világ munkásosztályának egységes megmozdulása, ami már kiala- 
kulóban van Olaszországban, Nagy-Britanniában és Németország- 
ban. A nemzetközi demokráciához intézett javaslatunk az igazságos 
és azonnali béke érdekében mindenhol felébreszti és késlekedés nél- 
küli válaszra sarkallja a nemzetközi proletárok tömegét. A proletari- 

átus önbizalmának növelése érdekében azonnal nyilvánosságra kell 
hoznunk minden titkos megállapodást. 

Oroszországban a parasztság hatalmas része mondta azt, hogy elég 
volt a kapitalisták játékaiból, és most a munkásokkal akarnak együtt 
menetelni. Egyetlen, a földtulajdont megszüntető dekrétum elég a pa- 
rasztság bizalmának megnyeréséhez. A parasztok meg fogják érteni, 
hogy a parasztság megmentése a munkásokkal való szövetségben rej- 
lik. Meg fogjuk valósítani a munkások ellenőrzését a termelés felett. 

Most már megtanultuk, hogyan lépjünk fel egységesen. A frissen 
győzedelmeskedett forradalom bizonyítja ezt. Képesek vagyunk meg- 
mozdítani a tömegeket, akik mindent képesek legyőzni, és a proleta- 
riátust a világforradalom győzelmére vezetni. Éljen soká a szocialista 
világforradalom! (Viharos taps.) 


Aznap este a szovjetek II. összoroszországi kongresszusa kijelen- 
tette, hogy Oroszországban minden hatalmat átadnak a munkás- és 
katonaküldöttek szovjetjeinek. Lenin a pódiumon állt, a tömeg hosszan 
tartó ovációval üdvözölte őt. Amikor az éljenzés elhalt, csak ennyit 
mondott: ,, Most pedig nekilátunk a szocialista rendszer megvalósítá- 
sának." A bejelentést ismét hatalmas éljenzés fogadta. A kongresszus 
határozatot fogadott el a békéről és a földosztásról, valamint jóvá- 
hagyta a Népbiztosok Tanácsa — az első munkás-paraszt kormány — 
összetételét. Azonban a bolsevikok a soron következő választásokon 
súlyos vereséget szenvedtek, amire úgy reagáltak, hogy az orosz for- 
radalmárok és liberálisok évszázados álmának megvalósulásaként 
összeült alkotmányozó nemzetgyűlést 1918 januárjában erőszakkal 
szétkergették. Magukhoz ragadták a hatalmat, és a Lenin utódjaként 
hatalomra került Sztálin vezetésével a huszadik század egyik legször- 
nyűbb parancsuralmi rendszerét hozták létre. ,, Lenin és a párt, az em- 
ber és az eszköz szétválaszthatatlanul eggyé forrtak — mondja E. H. 
Carr. — A pártban lefektették az egyszemélyi vezetés alapjait. " 

LEV D. TROCKIJ 
Szentpétervár, 1917. október 25. 





, A történelem szemetese" 


Trockijt (1879-1940) tizennyolc éves korában forradalmi tevé- 
kenység miatt a cári hatóságok letartóztatták és Szibériába szám- 
űzték. Innen megszökött, majd 1902-ben Londonban csatlakozott 
Leninhez. 1905-ban visszatért Szentpétervárra, és megszervezte az 
első szovjetet". Emiatt ismét letartóztatták, megint Szibériába küld- 
ték, ahonnét újra megszökött. Ezt követően évekig részese volt a for- 
radalmi mozgalmaknak Közép-Európában is. 

Pétervárra 1917 májusában tért vissza Amerikából, és az októberi 
forradalom alatt ő volt a pétervári szovjet elnöke. Ebben a szovjetek 
kongresszusa előtt elmondott beszédében, amely az elmúlt évszázad 
egyik legtöbbet idézett beszéde, leleplezett egy határozati javaslatot, 
amely az összes szovjet párt bevonásával akart létrehozni egy koalíci- 
ós kormányt, élén a mensevik vezetővel, Julij Martovval. 


Itt lázadás történt, nem pedig összeesküvés. A tömegek felkelésé- 
nek nincs szüksége igazolásra. Megedzettük és megkeményítettük a 
pétervári munkások és katonák forradalmi energiáját. A tömegek aka- 
ratát nyíltan kovácsoltuk össze lázadás, és nem összeesküvés céljából. 
Felkelésünk győzött, és most azt mondják nekünk: tagadjátok meg 
győzelmeteket, alkudjatok meg, kössetek kompromisszumot. Kivel? 
Azt kérdem én, kivel kellene nekünk kompromisszumot kötnünk? 
Azzal a maroknyi emberrel, akiket elűztünk?... Nem láttunk keresz- 
tül rajtuk elégszer? Ma már senki nem áll mellettük Oroszországban. 
A kongresszusban itt képviselt milliónyi munkás és paraszt, akiknek 
már nincs szükségük a burzsujok alamizsnájára, kössön kompromisz- 
szumot ezekkel az emberekkel? Nem, a kompromisszum nem meg- 
oldás. Azoknak, akik elmentek innen, és mindenkinek, aki erre buz- 
dít minket, ezt kell mondanunk: ,,Ti szánnivaló, magányos emberek 
vagytok, ti szerencsétlen kudarcot vallottak, a ti uralmatoknak vége. 
Menjetek oda, ahol a helyetek: a történelem szemetesébe!" 





10 Az orosz szó jelentése: tanács (a szerk.). 

Orlando Figes People 5 Tragedy (Az emberek tragédiája) című, az 
orosz forradalomról írt díjnyertes munkájában így írja le, mi történt 
ezután: ,, Martov dühödten ezt kiáltotta régi bajtársának, Leninnek, 
amit valószínűleg élete végig bánt: — Akkor elmegyünk! — Azzal a be- 
állt csendben, anélkül, hogy visszanézett volna, a kijárat felé ment, 
bele a politikai vadonba." 


LEV D. TROCKIJ 
Moszkva, 1918. március 19. 


,, Hadseregre van szükségünk " 


Apolgárháború kitörésekor Trockij hadügyi népbiztos lett, és annak 
ellenére sikerült létrehoznia a Vörös Hadsereget, hogy korábban sem- 
miféle katonai tapasztalattal nem rendelkezett. Visszaemlékezéseiben 
így ír erről: , A probléma az volt, hogy a régi hadsereget félresöpörve 
kellett egy újat kialakítani. Ráadásul mindezt folyamatos tűz alatt, úgy, 
hogy egy új hadsereg létrehozásának terve egyetlen könyvben sem ta- 
lálható meg." Trockij közel két évig egy páncélozott vonaton, a frissen 
megalakított hadserege mozgó főhadiszállásán élt. Kimeríthetetlen 
energiájának, a katonai tekintélyhez való ragaszkodásának, a döntő 
csatákban való személyes részvételének, és nem utolsósorban a kato- 
nákat feltüzelő beszédeinek köszönhetően olyan hadsereget volt képes 
szervezni, amely végül a polgárháborúban legyőzte a fehéreket. Az 
egyik ilyen beszédet a munkás- és katonaküldöttek moszkvai szovjetje 
előtt mondta el. 


Elvtársak! Szovjet Szocialista Köztársaságunknak egy jól szerve- 
zett hadseregre van szüksége. 

Erősnek kell lennünk a mostani világhelyzetben, amelybe a tör- 
ténelem akarata helyezett minket, és eleddig ismeretlen nehézsé- 
gekkel, olyan körülményekkel kell szembenéznünk, amelyeket nem 
mi magunk teremtettünk... Azt mondjuk, elvtársak, hogy a fáradt és 
fegyvertelen Oroszország elkerülhetetlenül az ellenünk egységbe 

szerveződött nemzetközi imperializmus rabszolgája lesz, ha a nem- 
zetközi proletariátus nem siet időben a segítségére, és ha mi magunk 
nem szervezzük meg saját védelmünket... Fel kell fegyverkeznünk és 
harcolnunk kell, hogy legalább a lehetőségét biztosítsuk programunk 
megvalósításának, mert ha az európai proletariátus nem tud magányos 
és tragikus harcunkban segítségünkre sietni, akkor fegyvertelenül a 
biztos pusztulás vár ránk. Az elsők között voltunk, akik kibontottuk 
forradalmunk zászlaját az imperializmus véres és fekete éjszakájának 
közepén, hogy néha erőnkön felül harcoljunk a minket körülvevő el- 
lenség vasgyűrűjében. Meglepő-e, ha nem tudjuk mindazt megvalósí- 
tani, amit meg akarunk valósítani? 

Egy hadseregre van szükségünk, amely kellő erőt ad nekünk 
a nemzetközi imperializmus elleni elkerülhetetlen harcban. Egy had- 
sereggel nemcsak magunkat tudjuk megvédeni, hanem a nemzetközi 
proletariátusnak is segítséget tudunk nyújtani harcában. Mert afelől 
semmi kétség nem lehet, hogy minél többet vesz el és minél jobban 
leigáz a nemzetközi imperializmus, annál szenvedélyesebb és ször- 
nyűbb lesz az európai katona-munkás haragja, aki a lövészárokból 
előbukkanva családját az embertelen szenvedések miatt szegénységbe 
és éhezésbe taszítva találja majd, országát pedig a gazdasági össze- 
omlás szélén. Tudják meg hát a kishitűek, a fáradtságnak magukat 
megadók, a proletariátus forradalmi mozgalmáról hallani sem akarók, 
hogy a világforradalom győzött. Kijelentjük, hogy a társadalmi rob- 
banás minden államban elkerülhetetlenül közeleg, és mi, akiknek a 
történelem a többieknél előbb adta meg a győzelmet, a helyzetünkből 
fakadó minden lehetőséget ki fogunk használni, és készen fogunk áll- 
ni, hogy amikor kitör a világforradalom, külföldi forradalmár testvé- 
reink fegyveres segítségére siessünk. 

A hadsereg megfelelő megszervezéséhez, és azon belül is a szak- 
értők hasznos alkalmazásához, forradalmi fegyelmezettségre van 
szükség. Ezt a szervezet tetején is eltökélten valósítjuk meg, de az 
alsóbb szintekhez is hasonló elszántsággal fogunk eljárni, a felelősség 
érzését teremtve meg a tömegekben. Amikor az emberek látják, hogy 
a fegyelem nem a burzsoázia pénzeszsákjait dagasztja, nem a földeket 
adja vissza a földtulajdonosoknak, hanem éppen ellenkezőleg, a for- 
radalom vívmányainak megőrzését szolgálja, akkor elfogadják majd 
a legkeményebb eszközöket is, amelyek a fegyelem megteremtése 

érdekében kerülnek bevetésre. Mindenáron meg kell teremtenünk a 
fegyelmet a Vörös Hadseregben: nem az elmúlt korszak automatikus 
fegyelmét, hanem tudatos és kollektív fegyelmet, ami forradalmi he- 
vületen alapul, valamint azon, hogy a parasztok és a munkások meg- 
értik, milyen felelősséggel tartoznak saját osztályuknak. 

Nem engedhetjük, hogy a nehézségek eltántorítsanak minket. 
Lehetséges, hogy ügyünk győzelemre vitele és hatalmas feladataink 
megvalósítása érdekében egy ideig nem napi nyolc órát, hanem tí- 
zet vagy tizenkettőt kell dolgoznunk. És akkor mi van? Kétszer olyan 
keményen fogunk dolgozni, megfeszítjük magunkat, és egyenesen 
menetelünk előre a fegyelmezett és kreatív munka útján. Soha nem 
mondtuk, és most sem mondjuk, hogy mindent magától kapunk majd 
meg. Nem, az előttünk álló nehézségeket össze sem lehet számolni. 
De bebizonyítottuk, hogy szellemben, erőforrásokban és erőben gaz- 
dagabbak vagyunk, mint gondoltuk: és ez nem lebecsülendő dolog, ez 
maga a győzelem esküje. Dolgozzunk fáradhatatlanul, hogy amikor az 
európai proletariátus felkel, akkor képesek legyünk teljesen felfegy- 
verkezve a segítségükre sietni, és együtt, közös erőfeszítéssel megdön- 
teni a tőke hatalmát... A Szovjet Köztársaságnak egy hadseregre van 
szüksége, amely harcolni és győzni képes. A szovjet hatalom felelős- 
sége, hogy a nép hadseregének egyetlen egysége vagy intézménye se 
válhasson az ellenforradalom központjává, olyan fegyverré, amelyet a 
munkások és a parasztok ellen lehet fordítani. A hadsereg élete és tel- 
jes szervezete feletti politikai ellenőrzést katonai népbiztosok fogják 
gyakorolni. A katonai népbiztosé a Szovjet Köztársaság egyik legfele- 
lősségteljesebb és legtiszteletreméltóbb posztja. Ő őrzi a a hadsereg és 
a szovjet rezsim közti legszorosabb belső kapcsolatot. A népbiztosban 
ölt testet a forradalmi kötelesség elve és az elpusztíthatatlan fegyelem. 
A népbiztos felhatalmazása teljes súlyával biztosítja a katonai vezetők 
által kiadott hadműveleti és hadszíntéri parancsok azonnali és kérdés 
nélküli végrehajtását. 

Ezek azok az elvek, amelyeket a kormány a hadsereg létrehozásá- 
val kapcsolatban lefektet: egyetemleges és kötelező katonai oktatás az 
iskolákban, gyárakban és falvakban, hadkiegészítő parancsnokságok 
létrehozása a legönfeláldozóbb harcosok soraiból, és a katonai nép- 
biztosok lesznek a forradalom és a szocializmus legfőbb érdekeinek 
védelmezői. A szocialista köztársaság nevében a Népbiztosok Tanácsa 

ezennel felhívja az összes szovjetet, minden tudatos munkást, parasz- 
tot és minden őszinte állampolgárt, akik a nép ügyének elkötelezettjei, 
hogy kettőzzék meg erőfeszítéseiket az ország függetlenségének és 
szabadságának megőrzése érdekében. 

A felszabadított Oroszország nem lesz rabszolga. Felemelkedik, 
erős lesz, elűzi a ragadozókat, és testvéri egységben fog élni minden 
ország felszabadított népével. Annyi kell mindössze ezekben a né- 
pünk minden egyes tagját érintő vészterhes időkben, hogy a forra- 
dalmi Oroszország minden igaz fia ne gondoljon másra, ne kívánjon 
mást, csak saját, véráztatta anyaföldünk megmentését. Ne ingadoz- 
zunk, ne kételkedjünk! Munka, rend, kitartás, fegyelem, önfeláldozás, 
és győzni fogunk! 


EUGENE V. DEBS 
Cleveland, Ohio, 1918. szeptember 14. 


, Amíg létezik alsóbb néposztály, én közéjük tartozom" 


Eugene Vidor Debs (1855—1926), az Amerikai Vasúti Egyesület 
(ARU) alapítója, az egyik legmegnyerőbb alakja volt az amerikai 
munkáspárti kormányzatnak. Amikor az ARU bevezette a Pullman- 
vonatok bojkottját, a főügyész azzal vádolta meg az egyesületet, hogy 
hátráltatják a kereskedelmet, majd csapatokat küldött a sztrájkolok el- 
len. A sztrájk és a bojkott összeomlott, Debs hat hónapig ült börtönben, 
s ezalatt a szocializmus híve lett. 1900-ban megalapította az Amerikai 
Szocialista Pártot, és 1904-ben, 1908-ban, valamint 1912-ben is meg- 
mérettette magát a választásokon. A Theodere Roosevelttel, William 
Tafttal és Woodrow Wilsonnal folytatott versengésben 900 000 szava- 
zatot sikerült gyűjtenie. 

1914 és 1918 között a világháború keserű ellenlábasaként lé- 
Dpett fel, és a harcokat a nagytőke véres hadjáratának nyilvánította. 
Döbbenten kelt ki a szólásszabadságot korlátozó kampány ellen, mely- 
nek során a német nyelv és a szocialista sajtó nem kívánatos tényezők- 
ké váltak. Az Ohio-beli Cantonban tartott háborúellenes beszédében 

megpróbált rávilágítani, mi történt a szólásszabadság alkotmányos 
garanciájával. A clevelandi központi bíróságon bűnösnek találták 
a sorozási törvény akadályoztatásának kísérletében. A wilsoni kor- 
mányzat a ,, Kémkedés- és zendülésellenes törvényekkel" (Espionage 
and Sedition Acts) gondoskodott róla, hogy az ehhez hasonló ,, gaztet- 
tek" ne maradjanak büntetlenül. Debs Wilson elnök lemondásáig bör- 
tönben maradt, és csak később, Warren G. Harding elnöksége idején 
részesült kegyelemben. Debs a következő beszéddel szólította meg a 
bírót, mielőtt az ítélet elhangzott volna. 


Tisztelt bíró úr! Évekkel ezelőtt felismertem, hogy minden élő- 
lénnyel rokonságban állok, és beláttam, hogy semmivel sem vagyok 
különb, mint a föld legalacsonyabb rendű lényei. Akkor is azt mond- 
tam, és most is azt vallom, hogy amíg létezik alsóbb néposztály, én kö- 
zéjük tartozom, amíg akad bűnöző elem, én sem különbözöm tőle, amíg 
egyetlen lélek is börtönben sínylődik, magam sem lehetek szabad. 

Ma reggel, amint itt állok, gyerekkorom jut eszembe. Tizennégy 
évesen egy vasúti boltba mentem dolgozni, tizenhat évesen egy teher- 
szállító mozdonyt fűtöttem a vasútnál. Emlékszem a rengeteg nehéz- 
ségre és nélkülözésre, amelytől abban az időben szenvedtem. Azóta 
is, egészen a mostani pillanatig a szívem mindig a dolgozó osztállyal 
érzett együtt. Talán már régóta koptathatnék egy kongresszusi széket, 
de én inkább a börtönt választottam. 

Ezen a reggelen a malmokban és gyárakban dolgozó emberek 
jutnak eszembe, a bányákban és a vasútnál robotoló férfiak. Azokra 
a nőkre gondolok, akik hitvány pénzekért kényszerülnek végiggür- 
cölni egész sivár életüket, a kisgyermekekre, akiket ez a rendszer 
megfoszt a gyerekkoruktól, és akiket legzsengébb éveikben ragad 
magával a könyörtelen Mammon, hogy az ipar tömlöceiben láncol- 
ja le őket, ahol gépszörnyeket kell etetniük, miközben ők maguk 
éheznek és elsatnyulnak testben és lélekben. Látom őket magam 
előtt összetöpörödve, betegen, látom kicsi életüket összetörten és 
elátkozva. Mindezt csak azért, mert a delelőjén járó, huszadik száza- 
di keresztény civilizációnk még mindig sokkal fontosabbnak tartja 
a pénzt, mint a gyermeki testet és szellemet. Az igazság az, hogy 
manapság az arany az isten, és kíméletlen hatalommal irányítja az 
emberek életét. 

Ebben az országban, a legkiváltságosabb országban a földke- 
rekségen, mérhetetlenül nagy területeket borít a leggazdagabb és 
legtermékenyebb talaj, az anyagi források kiaknázhatatlan mennyi- 
ségben állnak rendelkezésre, a föld termelőeszközeinek és gépeinek 
színe-java összegyűlik, és szorgalmas munkások milliói hajlandóak 
felajánlani munkájukat ennek a gépezetnek, hogy bőségesen termel- 
jenek minden férfinak, nőnek és gyereknek. Mégis tömegesen élnek 
közöttünk emberek, akik a szegénység áldozatai, és akiknek élete 
nem több, mint fiatal kortól öregkorig tartó küzdelem, amíg a halál 
el nem jön a megmentésükre, meg nem vigasztalja fájó szívüket, és 
álomtalan alvásba nem ringatja ezeket a boldogtalan lelkeket. Nem 
a Mindenható hibája ez, [és] a természet rovására sem írhatjuk. Ezt 
az áldatlan állapotot teljes egészében az idejétmúlt társadalmi beren- 
dezkedésnek köszönhetjük. Nem csak a robotoló tömegek érdeke, 
hogy felszámoljuk ezt a rendszert, hanem az egész emberiség maga- 
sabb rendű érdeke. 

Meggyőződésem, tisztelt bíróság, a többi szocialistával együtt, 
hogy nemzetünknek saját kezébe kellene vennie iparának tulajdon- 
jogát és irányítását. Hiszem és vallom, hogy mindent, amire közös 
igényt támasztunk, és amit közösen használunk, közösen kell birto- 
kolnunk — vagyis az iparnak mindannyiunk közös tulajdonának kell 
lennie, amit demokratikusan igazgatunk, mindannyiunk érdekében. 
Nem engedhető meg tovább, hogy az ipar, társadalmi életünk alap- 
ja, néhány kiváltságos ember személyes tulajdonában legyen, és az ő 
további gazdagodásukat szolgálja... Szembehelyezkedem azzal a tár- 
sadalmi renddel, ahol lehetséges, hogy egy ember, aki egyáltalán sem- 
mi hasznos munkát nem végez, több százmillió dollárt felhalmozzon 
saját magának, mialatt sok millió férfi és nő, akik életük minden nap- 
ját végigdolgozzák, nagy nehezen tengődnek egyik napról a másikra. 
Az ilyen rend nem mindig maradhat fenn. Nyilvánosan emelem fel 
a hangom, hogy tiltakozzam ellene. Elismerem, hogy erőfeszítéseim 
gyengének tűnnek, de szerencsére nem vagyok egyedül. Sok ezren 
képviseljük ezt az álláspontot, sok ezren valljuk, hogy addig nem él- 
vezhetjük igazán a civilizáció áldásait, amíg újjá nem szervezzük a 
társadalmat a kölcsönös együttműködés alapján. Célunk elérése ér- 
dekében nagy gazdasági és politikai mozgalmat indítottunk, mely az 
egész világon terjedőben van. 

Jelenleg több mint hatvanmillió szocialistát tartunk számon, akik 
odaadó és elkötelezett hívei ügyünknek, nemzetiségtől, faji hovatar- 
tozástól, hitvallástól, bőrszíntől és nemtől függetlenül. Mindannyian a 
közös ügy érdekében mozdulnak. Fáradhatatlan energiával terjesztik 
az új társadalmi rend propagandáját. A nappal és az éjjel minden órá- 
jában várnak, figyelnek és reménnyel telve munkálkodnak. Most még 
kisebbségben vannak. De megtanulták, hogy türelmesnek kell lenni- 
ük, és ki kell várniuk az alkalmas pillanatot. Érzik, azaz már tudják, 
hogy közeleg az idő, az ellenállás és üldöztetés közepette, amikor ez a 
felszabadító evangélium végleg elterjed majd az összes nép körében. 
Akkor majd ez a kisebbség lesz a győzedelmes többség, és magához 
ragadja a hatalmat, hogy bevezesse a történelem legnagyobb társa- 
dalmi és gazdasági változását. Azon a napon megvalósul az egyete- 
mes nemzetközösség, melyben minden ország egyetértésben működik 
együtt a földön. 

Nem kérek kegyelmet, tisztelt bíró úr. Védettségért sem folyamo- 
dom. Elfogadom, hogy végső soron a jognak van döntő szava. Most 
világosodik csak meg igazán előttem, hogy milyen hatalmas küzdelem 
készülődik a mohóság és a kizsákmányolás, valamint az ipari szabad- 
ság és a társadalmi igazság elkötelezettjeinek serege között. Látom, 
hogy egy jobb nap készül felvirradni. Az emberek ébredeznek. Nem- 
sokára teljesen magukhoz térnek, és magukhoz is kell térniük. Ezek 
után felkészülten várom a bíróság ítéletét. 


DAVID LLOYD GEORGE 
Wolverhampton, 1919. november 24. 


,, Hősök lakhelyéhez méltó ország" 


Amikor 1918. november 11-én véget ért az első világháború, 
Lloyd George hatalmának csúcsán állt: ,, Az ember, aki megnyerte 
a háborút." Cromwell óta az egyik legbefolyásosabb brit politikai 
vezető lett, és 1918 decemberében elsöprő győzelmet aratott az álta- 
lános választásokon. 

Nagy-Britannia óriási veszedelemből menekült meg — mondta a 
miniszterelnök ebben a beszédében, két héttel a háború vége után 
Wolverhamptonban. Am a dicsekvés órája még nem érkezett el... 


Eddig soha nem tapasztalt, új bajtársiasság jött létre az osztályok 
között. A politika öreg harcosa vagyok, akit keményen ütöttek, és aki 
keményen viszonozta a csapásokat, mindezt a szelídség szellemében. 
Ezért boldog vagyok, hogy most bajtársias szellemben közelítünk az új 
problémákhoz. Őrizzük meg ezt a lelkületet, amíg csak bírjuk. Nincs 
kétségem felőle, hogy az emberi természet egyszer úgyis felül fog ke- 
rekedni, de most fejezzük be együtt a feladatunkat, és ha majd befe- 
jeztük, csak akkor fogjunk ismét politikai csatározásba. Akkor majd 
megengedhetjük magunknak, hogy úgy tegyünk. De a munka — a nem- 
zet munkája, az emberek munkája, azoknak a munkája, akik áldozatot 
hoztak — most még nincs elvégezve. Először dolgozzunk együtt. 

Mi a feladatunk? Az, hogy Nagy-Britanniát hősök lakhelyéhez 
méltó országgá tegyük. A , hősök" szót nem kérkedés eszközeként, 
hanem a tény alázatos felismerésének értelmében használom. Elgon- 
dolni sem vagyok képes mindazt, amin ezek az emberek keresztül- 
mentek. Ott álltam a katlan ajtajánál, és belenéztem, de ez nem ugyan- 
az, mint belépni oda. És láttam, ahogy ezek az emberek a katlanban 
masíroznak. Férfiak milliói térnek majd haza. Tegyük ezt a földet al- 
kalmassá rá, hogy itt éljenek. Nincs vesztegetni való időnk. Azt aka- 
rom, hogy ezt az új szellemiséget a javunkra fordítsuk. Ne pazaroljuk 
a győzelmet csupán ünnepi harangok zúgására. Legyen ez a győzelem 
mozgatóerőnk a hazát oly magasra emelni, hogy az közelebb legyen 
a naphoz, mint valaha, és hogy mindazok, akik eddig sötét helyeken 
éltek, olyan magasra kerüljenek, ahol őket is éri majd napfény. 

Erre nem vállalkozhatunk új Parlamentnélkül. Önök közül azok, akik 
jártak a fronton, láthatták a világító lövedékeket, amelyek beragyogták 
a sötétséget, és fénybe borítottak minden homályos területet. A világhá- 
ború olyan volt, mint egy óriási világító lövedék, mely fellobbant a föld 
fölött és bevilágította az egész országot, felfedve annak rejtett, sötét zu- 
gait is. Olyan helyekre lettünk így figyelmesek, amelyeket eddig nem 
vettünk észre, és az a szándékunk, hogy mindezt jóvátegyük. 

Mi is az első dolog, amit a világháború mutatott meg nekünk? 
Az ország megdöbbentő embervesztesége. Alig akad még egy olyan 


A XX. SZÁZAD NAGY BESZÉDEI 55 





erőforrás, amelyet a gondviselés ennek a földnek adott, és amelyet 
nagyobb veszteségek értek, mint az emberi élet, az emberi erő és az 
emberi elme — minden anyag közül a legdrágább, legpótolhatatlanabb. 
Ezelőtt szót ejtettem a toborzótisztek adatairól. Akik a sorozást vé- 
gezték, arra a következtetésre jutottak, hogy ha ennek az országnak a 
népe megfelelő feltételek között élt volna, megfelelő ételhez és szál- 
láshoz, egészséges körülményekhez jutott volna, azaz teljes életet élt 
volna, egy millióval több ember lett volna alkalmas hadi szolgálatra. 
És ez még nem minden. Volt, aki, ha életét nem is, de életerejét elve- 
szítette. Milliók rokkantak meg. Még állatainkat sem tarthatjuk meg 
erejük teljében, ha nem biztosítunk nekik kedvező feltételeket, és még 
kevésbé lehetséges ez a férfiakkal és a nőkkel. Gyermekeket sem lehet 
rossz körülmények között nevelni. Férfiak milliói vesztették életüket 
a háború következtében, de sok millióval több a megnyomorított éle- 
tek száma, a megrokkant szervezeteké, melyeket a világháború bor- 
zalmainak következményeként fellépő szörnyű társadalmi állapotok 
tettek tönkre. Ezt rendbe kell hoznunk. Szorítsunk csak vissza bármit: 
áruforgalmat, kereskedelmet, ipart — és mindenki szenvedni fog tőle. 
Egy erős, egészséges férfiakból és nőkből álló közösség még a ke- 
reskedelem és az ipar szempontjából is értékesebb, mint egy olyan 
közösség, amelyet beteggé tettek a rossz állapotok. Ha úgy tetszik, ne 
emberi, hanem üzleti kezdeményezésként fogjuk fel mindezt. Jó üzlet 
azt látni, hogy ebben az országban a férfiak, nők és gyermekek olyan 
körülmények között élnek és gyarapodnak, amelyek erőt és vitalitást 
adnak szervezetüknek, éleslátást és kitartást elméjüknek, és több lelki- 
erőt és szívet, mint valaha, hogy szembenézzenek az élet nehézségei- 
vel. Olyan nehézségek ezek, amelyek ellen a bölcsőtől egészen a sírig 
tartó küzdelemre lesz szükségük. 

Ez tehát az első probléma. Az egyik megoldás természetesen az, ha 
a lakáskörülményekkel foglalkozunk. A nyomornegyedek nem lehet- 
nek méltó otthonai sem azoknak az embereknek, akik megnyerték ezt 
a háborút, sem a gyermekeiknek. Nem lehetnek méltó gyermekszobái 
azoknak az apróságoknak, akiken a [brit] birodalom jövője áll, és ezt 
nem rejthetjük véka alá. Úgy kell kezelnünk ezt a problémát, ahogy 
ezelőtt még sohasem: mint nagy nemzeti feladatot és kötelességet. Az 
emberek lakásának kérdése nemzeti üggyé kell hogy váljon. 

HENRY CABOT LODGE 
Washington D. C, 1919. augusztus 12. 





,, Amerikainak születtem" 


Lodge szenátor (1850—1924) a szenátusi többség vezetőjeként és a 
Külügyi Bizottság elnökeként Wilson elnök legfőbb kritikusa volt, ami- 
kor az megpróbálta elfogadtatni az amerikaiakkal a Népszövetség gon- 
dolatát. A szenátor George Washingtont idézte, aki szerint az Egyesült 
Államoknak távol kell tartania magát az állandó szövetségektől. 

A republikánus Lodge abban hitt, hogy Amerikának fontos szerepet 
kell játszania a világpolitikában, és olyan stratégiára van szüksége, 
amelyet minden republikánus — izolacionisták és internacionalisták 
egyaránt — magáévá tud tenni. Azzal érvelt, hogy a Népszövetséget 
csak olyan fenntartásokkal lehetne elfogadni, amelyek egyfelől limi- 
tálják az USA kötelezettségeit, másfelől megakadályozzák, hogy az 
országot kongresszusi jóváhagyás nélkül akár a Népszövetség, akár 
annak valamelyik tagja belevonja fontos nemzetközi kötelezettségvál- 
lalásokba. Itt előadott érvei, különösen annak nemzeti szuverenitás- 
ról szóló része, huszonöt évvel később, az ENSZ megalakulásakor is 
meggyőzőnek bizonyultak; hatása különösen a nagyhatalmaknak a 
Biztonsági Tanácsban biztosított vétójogában érhető tetten. 

Lodge ebben az 1919. augusztus 12-én elmondott beszédben fejtet- 
te ki álláspontját a Szenátusban. Nagy figyelemmel készült a beszédre: 
semmire nem helyezett külön hangsúlyt, szemét sem nagyon emelte fel 
a papírjából — szavait mégis akkora tapsorkán követte még a nézők 
között is, hogy csak percek múltán tudták helyreállítani a rendet. 


Az Egyesült Államok függetlensége nemcsak nekünk, hanem a vi- 
lágnak is mindennél fontosabb. Nézzék csak meg az Egyesült Államo- 
kat. A múltban hibákat követtünk el. Vannak hiányosságaink. A jövő- 
ben is fogunk hibákat elkövetni, és nem tudjuk mindig valóra váltani 
reményeinket. De vajon van-e ma a Földön olyan ország, amelyet a 
szabadság és a béke tekintetében hozzánk lehet mérni? Úgy érzem, 
anélkül jelenthetem ezt ki, hogy megvádolnának alaptalan dicsekvés- 
sel, mert ez egy egyszerű tény, és ha elfogadjuk ezt a szerződést, és 

vállaljuk mindezeket a kötelezettségeket, akkor azt az önzetlenség 
szellemében és az emberiség javának érdekében tesszük. De érdemes 
szem előtt tartanunk, hogy olyan nemzetekkel van dolgunk, amelyek 
mindegyikének megvannak a saját maga érdekei, és az idealizmus- 
ban, amelyet nem mindenki oszt, komoly veszélyek rejlenek. Állítsák 
szembe az Egyesült Államokat a Föld bármely országával, és kérdez- 
zék meg maguktól, vajon nem az Egyesült Államok helyzete-e a leg- 
jobb. Hajlandó vagyok szolgálni a világot, ahogy bárki más, de a világ 
szolgálatához vezető első lépés az Egyesült Államok szolgálata. 

Mondhatják, önző vagyok; ha akarják, hívhatnak konzervatívnak 
vagy reakciósnak; használhatnak bármilyen negatív jelzőt, amilyet 
csak akarnak — de én amerikainak születtem, és amerikai maradok 
egész életemben. Soha nem lehetek más, csak amerikai, és nekem 
mindig az Egyesült Államokra kell először gondolnom. És amikor 
egy ilyen helyzetben az Egyesült Államokra gondolok, akkor az egész 
világ javát tartom szem előtt. Mert ha az Egyesült Államok elbukik, 
akkor az emberiség reményei is vele buknak. Hűségemnek egyetlen 
tárgya volt csak, és ezt a hűséget most sem oszthatom meg. Csak egy 
zászlót szerettem, és ezt az odaadást nem bonthatom föl [csak azért], 
hogy a Népszövetség korcs zászlaja alá álljak. A bolsevizmus és az 
olyan emberek által képviselt internacionalizmus, akiknek minden 
ország egyforma, feltéve, hogy pénzt kereshetnek rajtuk, számomra 
visszataszító. Nacionalistának kell maradnom, és ekképpen tudom 
szolgálni a világot a legjobban a többi amerikaihoz hasonlóan. Az 
Egyesült Államok a világ legnagyobb reménysége, de ha más nem- 
zetek civakodása béklyóba köti, ha belegabalyodik az európai intri- 
kákba, akkor végleg elveszíti erejét, és saját léte is veszélybe kerülhet. 
Hadd meneteljen az Egyesült Államok úgy végig az elkövetkező év- 
századokon, ahogy annak előtte tette. Erősen, nagylelkűen, önbiza- 
lommal telve és nemesen szolgálva az emberiséget. Ámde óvatosan 
bánjunk csodálatos örökségével, a rend és a szabadság földjével, mert 
ha megbotlunk és elesünk, akkor a szabadság és a civilizáció az egész 
világon romokban fog heverni. 

Azt mondják, , összetörjük a világ szívét", ha nem fogadjuk el ezt a 
szövetséget a jelenlegi formájában. Attól tartok, ha ez a szövetség ve- 
szélybe kerül, az emberiség nagy részének a szíve ugyanolyan erősen 
és rendületlenül fog tovább dobogni. Ha azonban hatásosan és hasz- 

nosan lehetne megváltoztatni ezt a szövetséget, akkor azok, akik mély 
fájdalmat éreznek emiatt, egy nem túl nagy szobában is elférnének, 
viszont millióan lélegeznének fel megnyugodva. Sokféle elképzelést 
hallunk, és bízom benne, hogy a jövőben is sok elképzelést és álmot 
osztanak meg velünk, amelyek az emberi faj jobb jövőjét célozzák. 
De az elképzelés egy dolog; ahogy a látnokok is, és a rétor mechani- 
kus eszközei, amelyek egy olyan jelen képét festik le, amelyik nem 
létezik, és egy olyan jövőét, amelyet senki nem tud megjósolni, [és 
amelyek] legalább olyan rövid életűek, mint a gőz vagy a felhők, mint 
a dróton fellógatott angyalok és a színpad mesterséges fényei. Amikor 
teljesítették küldetésüket, már el is tűnnek, és a napfénynél kopottak 
és ízléstelenek. Legalább mi álljunk mindkét, lábunkkal a földön. 
Washington őszintesége és félelemmentes szembenézése a tényekkel 
olyan tulajdonságok, amelyek soha nem mennek ki a divatból, és ame- 
lyeket mindannyiunknak utánoznunk kellene. 

A szövetség mellett annyi ideát osztottak meg velünk, hogy az 
egészséges elme, amely elutasítja őket, egy idő után fellázad ellenük. 
Vajon ezek az eszmék csak erre a nemes cél megvalósítását célzó, 
félresiklott kísérletre korlátozódnak, amit alkuk szennyeznek be, és 
amely olyan békeszerződéshez van hozzákapcsolva, amit az embe- 
riség érdekében már régen el kellett volna felejteni, de nem lehetett, 
mert ezt a málhát még rárakták? , Post eguitem sedet atra cura", 
mondja Horatius, de soha nem ült még sötétebb útitárs lovas mögött, 
mint ez a kétséges és vitatott szövetség a békeszerződés mögött. 

Kétségtelen, hogy sok nagyszerű és hazaszerető ember nemes 
célokat lát megvalósulni ,a népek szövetségében". Mindannyian 
tiszteljük és osztjuk ezeket a törekvéseket és vágyakat, de néhányan 
nem reményt látunk, hanem vereséget ebben a homályos szerződés- 
ben. Nekünk is megvannak a magunk eszméi, még ha különbözünk 
is azoktól, akik megpróbálták megvalósítani az idealizmus monopó- 
liumát. Első ideánk az ország, és a jövőbe tekintve azt látjuk, hogy 
[lez] szolgálja az emberiséget és a világot, ahogy a múltban is tette. 
A jövőről alkotott ideánk az, hogy az Egyesült Államoknak továbbra 
is szolgálnia kell — de a saját akaratából. Amerikának megvannak a 
maga problémái, amiket meg kell oldania. Komor és veszélyes prob- 





11 Post eguitem sedet atra cura (— a lovas mögött ott ül a sötét gond): tkp. a gyötrő 
gond mindenhova elkísér (a szerk.). 

lémák, és amennyiben megtaláljuk a megfelelő megoldást, az az egész 
emberiségnek hasznára válik. Országunknak szilárdan ellen kell állnia 
a nyugatról érkező veszedelemnek, ahogyan visszaverte a keletről ér- 
kező német veszedelmet is. Nem hagyjuk, hogy más országok egyet 
nem értése szétzilálja és megkeserítse a mi politikánkat. Nem hagy- 
juk, hogy országunkat kifárasszák vagy morális erejét legyengítsék a 
világot befolyásoló viták örökös zűrzavarával és kotnyeleskedésével. 
Az ideánk az, hogy az Egyesült Államokat még erősebbé, jobbá és na- 
gyobbá tegyük, mert hisszük, hogy csakis ekkor teheti a legnagyobb 
szolgálatot a világ békéjének és az emberiség boldogulásának. 


Lodge-nak sikerült megakadályoznia az USA belépését a Nép- 
szövetségbe. 


WOODROW WILSON 
Pueblo, Colorado, 1919. szeptember 25. 


,, Az emberek meg fogják látni az igazságot" 


Miután a Szenátus nem fogadta el a Népszövetség életre hívásáról szó- 
ló, a szövetséges vezetőkkel Párizsban megtárgyalt szerződést, az ekkor 
hatvanhárom éves Wilson kampánykörútra indult az USA nyugati álla- 
maiba, hogy a maga oldalára állítsa a lakosságot, és legyőzze Lodge 
szenátort. A terv szerint húsz nap alatt harminc beszédet kellett volna 
tartania. , A munkája kimerítette; elborzasztotta, mi következhet abból, 
ha visszautasítják a keze munkáját; egy próféta látnoki erejével bírt, de 
sajnos, egy Jónás hiúságával is, és minden kompromisszumot elutasí- 
tott — állítja Hugh Brogan. — Soha nem volt ennél ékesszólóbb. A szer- 
ződést jobb ügyhöz méltó szenvedéllyel védte... Újra és újra arról bizto- 
sította az embereket, miközben próbálta hazájában is keresztülvinni az 
általa megtanult leckét, hogy két választási lehetőség van: béke a szer- 
ződéssel és annak hibáival együtt, vagy háború a szerződés nélkül." 

A coloradói Pueblóban, ahol ez a beszéd elhangzott, Woodrow 
Wilson összeroppant a teljes idegi kimerültségtől. A kampánykörutat 

lemondták, s az elnök visszatért a Fehér Házba, ahol súlyos szélütés 
érte. A Szenátus csekély többséggel megbuktatta a Népszövetség- 
szerződést, Wilson pedig elnöksége utolsó tizenöt hónapjában maga- 
tehetetlenül, némán feküdt a Fehér Házban. 


Polgártársaim, újra és újra édesanyák járultak elém, akiknek Fran- 
ciaországban vesztek oda a fiaik; megfogták a kezem, és nemcsak köny- 
nyeket hullattak rá, hanem azt is hozzátették: , Isten áldja önt, elnök úr!" 
Miért, polgártársaim, miért imádkoznának Istenhez, hogy áldjon meg 
engem? Én tanácsoltam az Egyesült Államok Kongresszusának, hogy 
teremtsen olyan helyzetet, amely a fiaik halálához vezetett. Én rendeltem 
fiaikat a tengerentúlra. Én járultam hozzá, hogy fiaikat a harcvonal leg- 
nehezebb pontjaira állítsák, ahol csak a halál volt bizonyos, és én tettem 
ki őket az argonne-i erdők" elviselhetetlen megpróbáltatásainak. Miért 
mossák akkor könnyeikkel a kezemet, és kérik rám Isten áldását? Mert 
úgy hiszik, fiaik olyan ügyért haltak meg, amely jócskán meghaladja a 
háború bármely azonnali és kézzelfogható célját. Úgy hiszik — és jól hi- 
szik —, hogy fiaik megóvták a világ szabadságát. Hisznek abban, hogy 
a világszabadság elválaszthatatlan e szabadság folytonos védelmétől az 
összes civilizált nép közös ereje által. Hisznek abban, hogy ezt az áldo- 
zatot annak érdekében hozták, nehogy más fiainktól is hasonló ajándékot 
kívánjanak — az élet ajándékát, az összes halottunk ajándékát —, és ha 
ezt nem látnánk át, ha ugyan eleget tettünk volna Németország drága 
kívánságának, de most elszakítanánk magunkat azoktól, akiknek oldalán 
harcoltunk, nem kopna-e meg a kandalló fölé akasztott puska vagy kard 
dicsfénye? Nem veszítene-e jelentőségéből az ócska egyenruha? Ezek a 
férfiak keresztes lovagok voltak. Nem azért törtek előre, hogy kinyilvá- 
nítsák az Egyesült Államok hatalmát. Azért törtek előre, hogy a jog és 
az igazság hatalmát nyilvánítsák ki, és az egész világ elfogadta őket ke- 
resztes lovagnak. Mindent felülmúló teljesítményük miatt pedig az egész 
világ úgy hisz most Amerikában, ahogy semelyik más modern, szerve- 
zett államban sem. Számomra úgy tűnik, hogy közöttünk és a szerződés 
elfogadása, illetve elutasítása közt a mi fiaink terepszín egyenruhás sor- 
fala áll; nem csupán azoké, akik hazatértek, hanem a drága kísérteteké is, 
akik még mindig Franciaország mezein vonulnak. 





12 Az északkelet-franciaországi Argonne hegységben az első világháború idején he- 
ves harcok dúltak (a szerk). 

Barátaim, az elmúlt május harmincadikán, a polgárháborús halottak 
emléknapján ellátogattam egy csodálatosan szép dombra Párizs köze- 
lében, ahol Suresnes temetője található. Egy olyan temető, amelyet az 
amerikai halottaknak adtak át végső nyughelyül. Mögöttem, a domb- 
oldalban az élő amerikai katonák sorai álltak, előttem, a sík földön pe- 
dig az eltávozott amerikai katonák sorai, egymás után. Közvetlenül az 
emelvény mellett, ahol beszédet mondtam, egy maréknyi francia asz- 
szony állt, akik örökbe fogadták a sírokat, és a drága holt lelkek any- 
jává lettek azáltal, hogy mindennap virágot vittek a sírokra, és saját 
fiaiknak tekintették őket, mert ők is ugyanazért az ügyért haltak meg: 
Franciaország felszabadult, és felszabadult a világ, mert eljött Amerika! 
Szeretném, ha némely közéleti személyiségek, akik most ellenzik azt 
a megállapodást, amelyért ezek az emberek meghaltak, ellátogatnának 
egy ilyen helyre. Szeretném, ha a sírokból áradó gondolat behatolna a 
tudatukba. Szeretném, ha éreznék a vállunkon nyugvó morális felelős- 
séget; nem azért, hogy visszahozzuk fiainkat, hanem azért, hogy keresz- 
tülvigyük az ügyet, hogy végigvigyük és jóra fordítsuk az árat, amelyen 
megváltották a világot. Mert nem kevesebb múlik ezen a döntésen, nem 
kevesebb, mint a világ felszabadítása és megváltása... 

Önök azt fogják kérdezni: , A Népszövetség vajon abszolút garan- 
ciát nyújt a háború ellen?" Nem. Nem ismerek abszolút garanciát az 
emberi ítélőképesség hibái vagy az emberi szenvedély erőszakossága 
ellen. De hadd kérdezzem meg: ha nem létezik tökéletes biztosíték 
a háború ellen, akkor önök egyáltalán semmilyen biztosítékot nem 
akarnak? Nem akarnak semmit? Azt akarják, hogy nemcsak valószí- 
nűtlen legyen a béke, hanem épp egy újabb háború legyen valószínű? 
Az igazságos intézkedések önmagukban nem állják meg a helyüket, 
polgártársaim. E szerződés intézkedései igazságosak, de szükségük 
van a világ nagy nemzeteinek egyesített támogatására. És meg fogják 
kapni ezt a támogatást. Most, hogy a nagy kérdés körül eltisztult a 
köd, hiszem, hogy az emberek meg fogják látni az igazságot, szemtől 
szembe, színről színre. Az amerikai nép egyvalamiért mindig fölkel 
és kinyújtja a kezét; ez pedig nem más, mint a jog, a szabadság és a 
béke igazsága. Mi elfogadtuk ezt az igazságot, és azt akarjuk, hogy 
vezessen minket, az pedig vezetni fog minket, és rajtunk keresztül a 
világot, a nyugalom és béke mezeire, amelyről a világ azelőtt álmodni 
sem mert. 

ALFRED E. SMITH 
New York, 1919. október 29. 





, 


,, Nála aljasabb és alávalóbb embert el se tudok képzelni" 


A római katolikus vallású Alfred E. Smith (1873—1944) tizennégy 
éves korában kimaradt az iskolából. Demokrata párti politikusként 
nyerte el a kormányzói címet New Yorkban 1919-ben. A Tammany 
Hallban? becsületesen, nyíltan szervezte meg a közigazgatást, ma- 
gához hasonlóan tehetséges fiatal férfiak és nők csoportját gyűjtötte 
maga köré; közéjük tartozott mások mellett Henry Hopkins, Frances 
Perkins, Robert Moses és Franklin Delano Roosevelt is. A Carnegie 
Hallban tartott közgyűlésen, ahol ez a beszéde elhangzott, Smith vég- 
érvényesen elhatárolódott William R. Hearst sajtómágnástól, aki egy 
New Yorktól Kaliforniáig terjedő hírlapláncolat nagy hatalmú tulaj- 
donosa volt, és akiről az Aranypolgárt"? is mintázták. Lévén maga 
is New York-i demokrata, Hearst szövetkezett a Tammany Hall-lal 
a helyi adminisztráció megválasztása érdekében, közben azonban 
durva támadásokat intézett a kormányzó ellen, aki szerinte ,, éhez- 
tette a gyerekeket, mivel nem volt hajlandó leszállítani a tej árát". 
Smith arra számított, a városi bizottság általa összehívott közgyű- 
lésén vitába szállhat Hearsttel, ám az visszautasította a találkozót. 
Smith beszéde tehát azt jelezte, hogy elszánta magát a küzdelemre az 
egyik leggazdagabb ember befolyása ellen, aki hatalmat gyakorolt az 
újságjain keresztül. 

Smith teljes csöndet és figyelmet kért. , Úgy érzem, ma este külde- 
tést kell itt teljesítenem, amely nem csupán számomra, hanem a város 
számára, sőt az egész állam és az egész ország számára is olyan fon- 
tos, amennyire csak elő tudom adni." Felszólalásában fölfedte, hogy 
majdnem minden lap véleményt nyilvánít a helyi közigazgatásról, azok 
kivételével, amelyek ahhoz az emberhez tartoznak, aki parancsolgatni 
akart neki. Smith ezután támadást indított Amerika egyik legbefolyá- 
sosabb sajtómogulja ellen. 





13  Tammany Hall: a Demokrata Párt New York-i pártapparátusának közkeletű neve (a 
szerk.). 
14  Aranypolgár: Orson Welles amerikai rendező 1941-es fimje (a szerk.). 

Úgy gondolom, nincs megvetésre méltóbb ember, mint ő. A kép- 
zelőerőm cserben hagy, mert nem képes a szemem elé annál megve- 
tendőbb embert idézni, mint aki kihasználja a szegényeket. Bárki, aki 
arra bujtogat, hogy elhiggyük: nem elég jó az életből kivett részünk; 
bárki, aki képzelt panaszt szít bennünk kormányzatunk vagy annak 
feje ellen azért, hogy magán segítsen, az anarchia és az elégedetlen- 
ség magvait hinti szét, amelyek károsabbak a közösség jólétére néz- 
ve, mint bármilyen más dogma, amit csak el bírok gondolni. Mert az 
elképzelhető legvadabb anarchista, a legszélsőségesebb szocialista, a 
legelvetemültebb radikális is legalább a szíve mélyén őszinte. Még 
igaznak is hiheti [saját] igéjét, ha hirdeti. Viszont annál, aki a helyi 
vagy más közösségbeli szegények elégedetlenségről prédikál azért, 
hogy magának hajtson hasznot, a maga javára fordítsa a saját néző- 
pontját, és tönkretegye, ahogy ígérte, az állam kormányzóját — annál 
aljasabb és alávalóbb embert el se tudok képzelni. [...] 

Kövessük csak nyomon az ő sajtójának történetét, onnantól kezd- 
ve, mikor az országnak ebbe a részébe érkezett; önöknek is látniuk 
kell majd a sorok közt azt a jelentős tényt, miszerint ebben a nagy- 
szerű demokráciában, a szabadok és bátrak honában még soha nem 
választottak közhivatal betöltésére olyan embert, aki valahogy be ne 
sározta volna magát. Ha iskolás gyermekeink olvasókönyv helyett 
a Hearst-lapokból tanulnának, sorról sorra azt betűzhetnék ki, hogy 
ebben az országban senkiben sem lehet bízni, miután közhivatallal 
bízták meg; valamint azt, hogy senki nem gondol eleget a hazájára; 
senki nem tiszteli eléggé; senkiben sincs elég keresztényi könyörület, 
hogy helyesen cselekedjen; egyetlen magas rangú köztisztviselő sem 
tisztelte és becsülte annyira saját édesanyját, feleségét, gyermekeit és 
barátait, hogy tisztességesen tudná ellátni hivatalát. Ez nem is lehet 
kérdés, mert nincs olyan közéleti személy ebben az államban, Grover 
Clevelandtől napjainkig, aki megmenekült volna ettől az embertől. Mi 
nagyon jól tudjuk. Az utcagyerekek is tudják. 

Soha senki nem foglalt el még nagyobb felelősségtudattal kor- 
mányzói széket, mint én. Mi lehet bennem, hogy ilyen könyörtelen 
támadást érdemeljek ki ettől az embertől? Talán nekem több okom 
van rá, hogy ezt az országot, ezt az államot, ezt a várost nagyon sze- 
ressem és iránta elkötelezzem magam, mint bárki másnak, akivel ma 
este találkozni fogok. Nézzék, mit nyújtott nekem: tizenöt éves korom 

előtt kimaradtam az iskolából és munkába álltam. Éjt nappallá téve 
keményen dolgoztam; becsületesen és lelkiismeretesen végeztem a 
munkám minden állásomban, amit valaha vállaltam, míg Albany kor- 
mányzói székébe nem kerültem. 

Mi lehet [/ehát] az [ok]? Csakis féltékenység, irigység, gyűlölet, 
vagy valami érthetetlen dolog hozhatott engem ide, New Yorkba, a kö- 
zönség elé, és ezért ösztönzöm önszerveződésre a hallgatóságot, hogy 
ellen tudjon állni a veszélynek, amelynek ezek a lapok a forrásai, abból 
a célból, hogy elősegítsük államunk lakosainak egészségét jólétét és 
kényelmét, s megszabaduljunk ettől az árnyékban bujkáló dögvésztől. 


Smith a következő, 1923—1929 közti ciklusban is New York kor- 
mányzója maradt. Az 1924-es demokrata párti kongresszuson 103 
szavazattal maradt le arról, hogy ő versenyezhessen az Egyesült 
Államok elnökének tisztéért. 1928-ban sikerült ugyan ehhez megsze- 
reznie a párt támogatását, azonban Herbert Hoover legyőzte őt a vá- 
lasztásokon. 


V. GYÖRGY 
Belfast, 1921. június 22. 


,, Az egész birodalom Írországra veti ma tekintetét " 


Az 1920-as Írország kormányzásáról szóló törvény két parlamentet 
hozott létre az addig Nagy-Britanniához tartozó ír-szigeten: az egyiket 
Dublinban, a másikat pedig Belfastban, a zömmel protestánsok lakta 
hat északi megye, Ulster központjában. A törvénynek köszönhetően az 
ulsteri unionisták (tehát a Nagy-Britannia fennhatóságát óhajtók) el- 
szakadtak Dublintől, és megalapították saját parlamentjüket meg kor- 
mányukat. V. György király úgy döntött, az északír parlament alakuló 
ülését személyesen nyitja meg, annak ellenére, hogy fennállt a me- 
rénylet veszélye. Jan Smuts, dél-afrikai államférfi egy megbékélésre 
buzdító nyilatkozatot fogalmazott, amelyet a zűrzavart megszüntetni 
akaró Lloyd George miniszterelnök is elfogadott. 

A. J. P. Taylor szerint V. György gesztusa ,, a királyi család egyik 
legfontosabb cselekedete volt a modern korban". R. F. Foster ír tör- 
ténész viszont ,, szentimentálisnak " tartja ezt a nézetet, mivel szerinte 
Lloyd George döntésének hátterében az húzódik meg, hogy 16 megyét 
a koronának a hadijog alapján kellett kormányoznia. 


A Szenátus és a Képviselőház tagjai s mindenki számára, aki sze- 
reti Írországot, ahogy én is teljes szívemmel, ez egy mélyen megindító 
pillanat. Az ír emberekkel kapcsolatos élményeim arra az időre nyúl- 
nak vissza, amikor sok boldog napot töltöttem Írországban tengerész- 
kadétként. Az írek iránti szeretetem az azóta megtett látogatásaimmal 
egyre csak nőtt, és állandó együttérzéssel figyeltem ügyeik folyását. 
Úgy éreztem, nem tehetem meg, hogy őszinte imáimat és jókívánsá- 
gaimat valaki más tolmácsolja helyettem, ezért a birodalom fejeként 
én magam jöttem, hogy én iktassam be ezt a parlamentet ír földön. 
Mélyről jövő reménnyel teszem ezt meg, és biztos vagyok benne, 
hogy a parlament a boldogság és a jó kormányzás eszköze lesz az 
önök által képviselt minden közösségnek. 

A hat megye történelmében ez egy nagyszerű és kritikus al- 
kalom, de nem csak a hat megye számára, hisz minden, ami őket 
érdekli, egyben Írországot is megérinti, és minden, ami megérinti 
Írországot, a birodalom legtávolibb pontjain is visszhangra talál. 
Kevés dolgot kívánnak jobban a világ angolul beszélő részeiben, 
mint az ősrégi ír probléma kielégítő megoldását, amely generációk 
óta vetett rossz fényt elődeinkre, és most is nagy súllyal nehezedik 
a vállunkra. Bizton állíthatom: nincs a szívemhez közelebb álló kí- 
vánság, minthogy minden ír származású ember, legyen bármilyen is 
a vallása, legyen bárhol az otthona, lojálisán működjön együtt azok- 
kal a szabad közösségekkel, amelyek a brit birodalom alapját képe- 
zik. Hiszem, hogy az északi parlament ellenőrzésére és irányításá- 
ra bízott fontos ügyeket bölcsen és visszafogottan, tisztességesen, 
és minden vallást és érdeket szem előtt tartó figyelemmel intézik, 
és nem csökken a birodalom iránt érzett hazafiúi ragaszkodásuk, 
amellyel oly hősiesen harcoltak az első világháborúban. Írország 
végre élvezheti az Egyesült Királyság teljes körű tagságát és a val- 
lásszabadságot. Írország végre eleget tehet a belső törvényhozás és 
a kormányzás alapvető feladataiból fakadó kötelességeinek, és nem 

kétlem, hogy abban a szellemben végzik majd az önökre bízott fon- 
tos feladatokat, amely most eltölti önöket. 

De én nemcsak ebben reménykedem. Az egész birodalom Írország- 
ra veti ma tekintetét — a birodalom, amelyben oly sok nemzet és faj 
gyűlt össze az ősi ellenségeskedések dacára, és amelyben az előttünk 
álló legfiatalabb nemzet fennállása óta is újak születtek. Felbátorodva 
tekintek azon aggodalmakon és bánaton túl, amelyek miatt az elmúlt 
időben oly nehéz volt a szívem Írországgal kapcsolatban. Szívem leg- 
mélyéből beszélek tehát, amikor azért imádkozom, hogy mai írországi 
látogatásom az első lépés legyen vallásról és meggyőződéstől függet- 
lenül minden ír harcának befejezése felé. Azzal a reménnyel fordulok 
minden ír felé, hogy álljon meg egy pillanatra, a béke és a türelem 
jegyében nyújtsa ki kezét, felejtsen és bocsásson meg, és álljanak egy- 
más mellé szeretett országuk új, békés, nyugodt és jószándékú korsza- 
kának megteremtése érdekében. Őszinte vágyam, hogy Dél-Írország- 
ban is a mostanihoz hasonló esemény történjék meg, és egy hasonló 
ünnepélyes alkalomnak legyenek ők is részesei. 

Ezt a parlamentjét az Egyesült Királyság minden hatalommal fel- 
ruházta, az ulsteri parlament számára megmutatta az utat. A jövő az Ír 
nép kezében van. Ez a mai történelmi gyűlés legyen előjátéka annak 
a napnak, amikor az északi és a déli írek az Írországért érzett közös 
szeretetre alapozva egy parlamentben, vagy ha úgy óhajtják, akkor 
kettőben, fektessék le a közös tisztelet és igazság alapjait. 


A király beszéde azonnali reakciókat váltott ki. Éamon de Valera, 
az Ír Köztársaság elnöke beleegyezett a tárgyalásokba, amelyeket jú- 
lius 8-án fegyverszünet követett. A harcok három nap múlva véget ér- 
tek. Írországban ugyan polgárháború tört ki, ám a független Ír Szabad 
Államot a brit Parlament 1922. december 5-én végül elismerte. 

MAHÁTMA GANDHI 
Ahmedábád, 1922. március 23. 





,, Elsősorban az erőszakmentességben hiszek" 


Gandhi 1920-ban lett az Indiai Nemzeti Kongresszus Párt elnöke, 
a párt pedig elfogadta Gandhi erőszakmentes passzív ellenállást hir- 
dető programját, a szatjagráhát, amelyet korábban már Dél-Afrikában 
is gyakorolt. ,, Ráébredtem: az igazság keresése nem engedi meg, hogy 
az ember erőszakot alkalmazzon az ellenfelén — írta —, ehelyett ti- 
relemmel és együttérzéssel kell leszoktatnia őt hibájáról. Hiszen ami 
egyvalaki számára igazságnak tűnik, másvalaki számára hibának tűn- 
het. A türelem pedig elszenvedést jelent. Vagyis a doktrínám azt jelen- 
tette, hogy nem az ellenfélen, hanem magunkon teszünk erőszakot, így 
szerzünk érvényt az igazságnak. " 

A szatjagráhá-mozgalmat segítve Gandhi beutazta Indiát, és nem- 
ritkán több mint százezer honfitársa előtt szónokolt a gyűléseken. 
A rendőrség állandóan követte, de csak 1922-ben tartóztatták le, és 
vádolták meg lázadással a tulajdonában álló Young India magazin- 
ban megjelent három cikke miatt. Ezt követően Ahmedábádban bíró- 
ság elé állították, ahol Gandhi bűnösnek vallotta magát. 

,, Ezerkilencszáz évvel ezelőtt egy másik tárgyalás vonta magára 
az emberek figyelmét; akkor Jézus állt Pilátus előtt — írta egy korabeli 
indiai szemtanú beszámolójában. — Mr. Gandhi a lehető legjobban ön- 
tötte formába vallomását. Tömör volt és világos, bátor és megalkuvást 
nem ismerő, és épp csak annyi fenség érződött belőle, amennyi a mes- 
termű szintjére emelte. Soha azelőtt nem állítottak még ilyen foglyot 
brit törvényszék elé. Soha azelőtt nem kérdőjelezték meg ilyen kihívó 
daccal, és ugyanakkor ilyen alázattal egy mindenható kormányzat 
törvényeit. " 


Hitem alfája és ómegája az erőszakmentesség. De döntenem kel- 
lett. Vagy be kellett hódolnom egy rendszernek, amely megítélésem 
szerint helyrehozhatatlan kárt okozott hazámnak, vagy ki kellett ma- 
gam tennem a kockázatnak, hogy a népem vad haragja előtör, mihelyt 
megértik a számból elhangzó igazságot. Tudom, hogy a népem olykor 

megvadult. Mélységesen sajnálom. Itt vagyok tehát, hogy a legma- 
gasabb büntetésnek vessem magam alá, ne csak csekély megtorlás- 
nak. Nem kérek kegyelmet. Nem könyörgök enyhe bánásmódért. Itt 
vagyok tehát, hogy magamra idézzem és elfogadjam a legnagyobb 
büntetést, amelyet csak rám mérhetnek azért, ami a törvény szerint 
előre kitervelt bűncselekmény, szerintem viszont a legmagasabb ren- 
dű állampolgári kötelesség. Tisztelt bíró úr, ön csupán két út közül 
választhat, amint azt vallomásomban mindjárt kifejtem: vagy lemond 
tisztségéről, vagy pedig a legsúlyosabb büntetést méri rám, amennyi- 
ben azt hiszi, hogy a rendszer és a törvény, amelynek végrehajtásában 
segédkezik, az emberek javát szolgálja. Nem várok öntől pálfordulást. 
De talán mire befejezem majd vallomásomat, bepillantást nyer abba, 
mi tombol a keblemben, hogy vállaljam a legnagyobb kockázatot, 
amit csak épelméjű ember vállalhat. 


Gandhi ezután felolvasta vallomását a bíróságnak. 


Talán tartozom annyival az indiai és az angliai közvéleménynek, 
mely utóbbi megbékítésével ez a vádeljárás elsősorban foglalkozik, 
hogy megmagyarázzam, miért váltam a Korona rendíthetetlenül lo- 
jális és együttműködésre kész hívéből kompromisszumot nem isme- 
rő, elégedetlenkedő és együttműködésre nem hajlandó ellenzékivé. 
S talán a bíróságnak is meg kell magyaráznom, miért vallom magam 
bűnösnek a jogszerűen fennálló indiai vezetéssel szembeni elégedet- 
lenség szításának vádjában. 

Közéleti tevékenységem 1893-ban Dél-Afrikában kezdődött, zak- 
latott politikai viszonyok közt. A brit hatalommal való első találko- 
zásom az országban nem volt kellemesnek mondható. Rádöbbentem, 
hogy emberként és indiaiként nincsenek jogaim. És megfordítva, rá- 
döbbentem, hogy azért nincsenek emberi jogaim, mert indiai vagyok. 
Ez azonban nem tántorított el. Úgy véltem, az indiaiakkal való bánás- 
mód csak vadhajtás egy alapvetően jó rendszerben. Önként és szívből 
működtem együtt a kormányzattal, és bár minden részletre kiterje- 
dően kritizáltam azt, ahol hibás volt, soha nem kívántam a romlását. 
Következésképpen, amikor 1899-ben a búr veszély a birodalom létét 
fenyegette, fölajánlottam szolgálataimat, önkéntes szanitécalakulatot 
szerveztem, és több, Ladysmith felszabadításáért folytatott bevetésben 

is részt vettünk. Hasonlóképpen 1906-ban, a zulu felkelés idején men- 
tőosztagot alakítottam, és a , lázadás" végéig szolgáltam. Mindkét al- 
kalommal számos kitüntetést szereztem, és többször elismeréssel em- 
lítettek a hadijelentésekben. Dél-Afrikában végzett munkámért Lord 
Hardinge a Kaiser-i-Hind Érdemérem arany fokozatával jutalmazott. 
Amikor 1914-ben kitört a háború Anglia és Németország között, a 
Londonban tartózkodó indiaiakból, főleg diákokból, ismét önkéntes 
mentőosztagot szerveztem. Érdemeit a hatóságok is értékesnek ismer- 
ték el. Végül Indiában, mikor Lord Chelmsford az 1917-es, Delhiben 
tartott háborús konferencián rendkívüli sorozásra tett felhívást, egész- 
ségemet nem kímélve küszködtem, hogy Khedában kiállíthassak egy 
alakulatot, ám amikor a zavargások megszűntek, és kiadták a paran- 
csokat, azt a választ kaptam, hogy nincs szükség több újoncra. Az a 
meggyőződés fűtött, hogy efféle szolgálatok révén teljesen egyenlő 
státuszt nyerhetek honfitársaim számára a birodalomban. 

Az első megrázkódtatás a Rowlatt-törvény formájában ért, melyet 
arra terveztek, hogy minden valódi szabadságuktól megfossza az em- 
bereket. Kötelességemnek éreztem, hogy erőteljesen agitáljak ellene. 
Ezután következtek a pandzsábi borzalmak, melyek az amritszári 
mészárlással" kezdődtek a Dzsallianválá-bágh téren, és porban csú- 
szást követelő parancsokban, nyilvános megvesszőzésben és egyéb 
leírhatatlan megaláztatásokban csúcsosodtak ki. A pandzsábi bűntényt 
kimosdatták a szennyből, és az elkövetők többsége nem csupán bün- 
tetlenül távozhatott, hanem hivatalban is maradt. Néhányan továbbra 
is járadékot kaptak az indiai államjövedelemből, sőt egyes esetekben 
még meg is jutalmazták őket. Tanúja voltam annak is, hogy a refor- 
mok nem csupán nem jelentették az érzelmek megváltozását, hanem 
olyan módszert alkottak, amellyel tovább lehetett szipolyozni India 
gazdagságát, és meg lehetett hosszabbítani szolgaságát. 

Nem szívesen jutottam arra a következtetésre, hogy a brit kapcsolat 
miatt India politikai és gazdasági értelemben tehetetlenebb lett, mint 
azelőtt bármikor. Indiának lefegyverezve nincs ereje az ellenállásra 
semmiféle agresszorral szemben, amennyiben fegyveres konfliktusba 
kívánna vele bocsátkozni. Olyannyira így van, hogy legderekabb hon- 
15  Amritszár: indiai város a Himalája lábánál, az itt található Aranytemplom a szik- 
hek vallási központja. 1919 áprilisában egy tömegdemonstrációt követően Dyer brit 


tábornok katonái 400 indiait megöltek és 1200-at megsebesítettek; az esemény tapasz- 
talatai Gandhi számára sorsdöntőnek bizonyultak (a szerk.). 

fitársaink közül néhányan úgy vélik, Indiának generációkra lesz szük- 
sége ahhoz, hogy elérje a domíniumi önkormányzati státuszt. India 
úgy elszegényedett, hogy alig van ereje az éhínségeknek ellenállni. 
A britek bejövetele előtt India millió kunyhójában épp annyit szőttek 
és fontak, amivel a mezőgazdaság szűkös forrásait kiegészíthették. 
A vidéki ipart, amely olyan létfontosságú volt India számára, angol 
szemtanúk leírása szerint hihetetlenül kegyetlen és embertelen módon 
rombolták le. 

A városlakók nem igazán tudják, hogyan süllyednek lassan a nem- 
létbe az indiaiak félig éhen haló tömegei. Nem igazán tudják, hogy 
az ő nyomorult kényelmükben a kizsákmányoló külföldinek végzett 
munkáért kapott közvetítői díj jelenik meg; illetve azt sem, hogy a pro- 
fitot és a közvetítői díjakat a tömegektől szipolyozzák el. Nem igazán 
jut eszükbe, hogy az indiai legitim kormányzat azért áll fenn tovább- 
ra is, hogy kizsákmányolhassa a tömegeket. Semmiféle ravaszkodás 
vagy a számokkal való bűvészkedés nem képes félremagyarázni azt 
a bizonyosságot, amelyet a falvakban heverő csontvázak puszta lát- 
ványa nyújt. Semmilyen kétségem nincs afelől, hogy ha van Isten az 
égben, Angliának és az indiai városlakóknak felelniük kell majd ezért 
az emberiség ellen elkövetett bűntettért, amelyhez fogható talán nem 
is fordult elő a történelemben. Ebben az országban magát a törvényt is 
a kizsákmányoló külföldiek szolgálatába állították. A pandzsábi hadi- 
törvényszéki perek általam végzett elfogulatlan vizsgálata arra a meg- 
győződésre vezetett, hogy az ítéletek legalább kilencvenöt százaléka 
teljes egészében elhibázott. Indiai politikai tapasztalataimból arra a 
következtetésre kell jutnom, hogy minden tíz elítéltből kilencen töké- 
letesen ártatlanok voltak. Nem volt más bűnük, mint a hazaszeretet. 
Százból kilencvenkilenc esetben az indiai bíróságokon megtagadják 
az indiaiaktól az igazukat az európaiakkal szemben. És ez a kép nem 
túlzó. Majdnem minden indiai, akinek bármi köze volt hasonló ügyek- 
hez, ezt tapasztalta. Véleményem szerint az igazságszolgáltatást ezúton 
tudatosan vagy tudattalanul prostituálják a kizsákmányoló javára. 

A legnagyobb baj az, hogy az ország közigazgatásában tevékeny- 
kedő angoloknak és indiai segítőtársaiknak sejtelmük sincs, hogy 
ők is részesek abban a bűnben, amelynek az ismertetésével az imént 
megpróbálkoztam. Elégedett vagyok azzal, hogy sok angol és indi- 
ai hivatalnok őszintén hiszi: a világ egyik legjobban megszerkesztett 

rendszerét működteti, és India lassú, de biztos haladást mutat. Nem 
tudják, hogy egyfelől a kifinomult, hatékony terrorista rendszer és a 
szervezett erődemonstráció, másfelől pedig a megtorlás, valamint az 
önvédelem minden eszközétől való megfosztottság — megtörte a népet 
és rászoktatta a színlelésre. Ez a szörnyű szokás pedig még jobban 
hozzájárult a hivatalnokok tudatlanságához és önámításához. A 124/A 
paragrafus, amelynek vádját boldogan vállalom, koronát érdemelne az 
indiai büntető törvénykönyv azon politikai tartalmú paragrafusai közt, 
amelyeket az állampolgárok szabadságának korlátozására alkottak. 
Az elégedettséget nem lehet jogilag szabályozni. Ha valaki bárkivel 
vagy bármivel elégedetlen, meg kellene engedni neki, hogy szabadon, 
a lehető legteljesebb mértékben fejezhesse ki elégedetlenségét, mind- 
addig, amíg ezzel nem tűri, terjeszti vagy támogatja az erőszakot. De 
e paragrafus szerint, amelynek értelmében a bankár urakat és engem 
vád alá helyeztek, az elégedetlenség puszta hirdetése is bűn. Tanulmá- 
nyoztam egynéhány e paragrafussal kapcsolatos esetet, és tudom, hogy 
nevében India legkedvesebb hazafijait ítélték el. Ennélfogva kiváltsá- 
gomnak tekintem, hogy engem is ennek értelmében helyeztek vád alá. 
Nos, megkíséreltem nagy vonalakban fölvázolni elégedetlenségem 
okait. Személy szerint nem vagyok elégedetlen egyetlen hivatalnok- 
kal sem, s még kevésbé érezhetek bármilyen elégedetlenséget a király 
személye iránt. Viszont erényemnek tartom az olyan kormányzattal 
szembeni elégedetlenséget, amely önmagában többet ártott Indiának, 
mint bármely más korábbi hatalmi rendszer. A brit uralom alatt India 
gyöngébb, mint valaha. Hitem szerint bűn ezzel a rendszerrel elége- 
dettnek lenni. Értékes kiváltságom volt, hogy megírhattam mindezt 
a különböző újságcikkekben, amelyeket bizonyítékként terjesztettek 
be ellenem. Tulajdonképpen úgy hiszem, szolgálatot tettem Indiának 
és Angliának azáltal, hogy az együtt nem működésben megmutattam 
a kivezető utat abból a természetellenes állapotból, amelyben mind a 
ketten élünk. Szerény véleményem szerint épp annyira kötelességünk 
együtt nem működni a gonosszal, mint együttműködni a jóval. Ám a 
múltban az együtt nem működés a gonosszal szembeni, előre meg- 
fontolt szándékkal elkövetett erőszakban nyilvánult meg. Én épp azt 
szándékozom honfitársaimnak megmutatni, hogy az erőszakos együtt 
nem működés csak megsokszorozza az erőszakot, és mivel a gonosz- 
ságot csak az erőszak táplálja, ezért, hogy megvonjuk a támogatást a 

gonoszságtól, teljes mértékben tartózkodnunk kell az erőszaktól is. Az 
is az erőszakmentességhez tartozik, hogy önként alávetjük magunkat 
a megtorlásnak, amiért nem működtünk együtt a gonosszal. Itt vagyok 
tehát, hogy magamra idézzem és elfogadjam a legnagyobb büntetést, 
amelyet csak rám mérhetnek azért, ami a törvény szerint előre kitervelt 
bűncselekmény, szerintem viszont a legmagasabb rendű állampolgári 
kötelesség. Tisztelt bíró úr, tisztelt szavazóbírák, önök két út közül 
választhatnak: vagy lemondanak tisztségükről, s ezáltal elhatárolják 
magukat a gonosztól, ha úgy érzik, hogy a törvény, amelyet végrehaj- 
tani hivatottak, gonosz, és én valójában ártatlan vagyok; vagy pedig 
a legsúlyosabb büntetést mérik rám, amennyiben hiszik, hogy ez a 
rendszer és ez a törvény, amelynek végrehajtásában segédkeznek, az 
országban élő emberek javát szolgálja, vagyis a tevékenységem káros 
a köz javára nézve. 


Vallomása után Gandhit hat év szabadságvesztésre ítélték, mire 
ő köszönetet mondott a bírónak előzékenységéért. 1930-ban, 1933- 
ban és 1942-ben ismételten bebörtönözték, amikor polgári enge- 
detlenségi mozgalmának részeként éhségsztrájkba kezdett. Végül 
hajlandó volt együttműködni az angolokkal India függetlenségének 
megteremtése érdekében, amelyet huszonöt évvel később, 1947-ben 
kiáltottak ki. Gandhi 1948-ban merénylet áldozata lett. A hinduk 
szentként tisztelik. 


ARTHUR J. BALFOUR 
London, 1922. június 21. 


,, Uzenet minden országba, melyben a zsidó faj 
szétszóratva él" 


Arthur Balfour (1848—1930) — aki 1902—1906 között konzervatív 
párti miniszterelnök, az első világháború alatt pedig külügyminiszter 
volt — hosszú politikai karrierje legjelentősebb eredményének tartot- 
ta az 1917-es Balfour-deklarációt. Balfour azóta érdeklődött a zsidó 

nemzeti mozgalom iránt, amióta 1916-ban először találkozott a brit ci- 
onisták vezetőjével, Chaim Weizmannal. A deklaráció Nagy-Britannia 
támogatását ígérte a zsidóság palesztinai otthona megteremtéséhez, 
azzal a feltétellel, hogy biztosítékok fogják szavatolni a terület nem 
zsidó lakosságának jogait. Ez a deklaráció szolgált alapul ahhoz a 
Népszövetség-beli döntéshez, amely Palesztinát brit mandátumi terü- 
letté nyilvánította. 

Unokahúga, Blanche Dugdale szerint Balfour szemében a cionis- 
ták a nem asszimilálódott zsidóság faji és vallási hagyományainak 
őrzői voltak, s ez komoly konzervatív hatalommá tette őket a világpo- 
litikában. Mélységesen bántotta őt, hogy a keresztény világ nem mél- 
tányolja azt a jelentős kulturális és vallási szerepet, amelyet a zsidók 
az európai kultúra fejlődésében játszottak. Erkölcsi felháborodását 
legékesebben 1922-ben a brit felsőházban fogalmazta meg, válaszul 
Lord Islington felszólalására, melyben elítéli a döntés elfogadását. 


Kitűnő barátom iménti felszólalásában azt állította, és én hiszek 
is neki, hogy nincsen benne elfogultság a zsidókkal szemben. Azt hi- 
szem, kijelenthetem, hogy bennem sincs elfogultság a zsidók iránt. De 
úgy gondolom, hogy a világtörténelemben betöltött szerepük, illet- 
ve kapcsolatuk a világ vallásaihoz és a világpolitikához egyedülálló. 
Nincs nép a világtörténelemben, amely párhuzamba állítható volna 
velük, vagy akár csak hasonlítható is hozzájuk. Olyan kicsiny nép- 
ről van szó, mely eredetileg egy Wales, Belgium vagy más, ezekhez 
hasonló méretű kis országban lakott, és melynek története során nem 
volt olyan időszak, hogy számottevő materiális hatalommal bírt volna. 
Ezt az országot összezúzták nagy keleti királyságok, lakosait kitelepí- 
tették, majd szétszórták, végül teljesen kiűzték a földjükről és szétker- 
gették a világ minden tájára. Ez a nép mégis máig őrzi hagyományos 
vallási és faji öntudatát, melynek nincs párja a Föld kerekén. 

Ez magában is figyelemre méltó, de gondoljunk csak arra — tudom, 
hogy ez nem kellemes gondolat, de akkor sem szabad megfeledkez- 
nünk a tényekről — milyen bánásmódban volt részük hosszú évszá- 
zadokon át, amely évszázadok a világ bizonyos részein ez órában és 
e percben sem múltak még el. Jusson eszünkbe, miféle zsarnokságnak 
és üldöztetésnek volt e nép kitéve, és lássuk be, hogy Európa kulturá- 
lis és vallási vezetése olykor milyen nagy bűnöket követett el ellene. 

Belátom, hogy némely képviselője talán jó okot adhatott és adott is a 
rosszakaratra, de nem tudom, hogyan lehetne ez másképp, tekintve 
e nép sorsát. Ha azonban valaki erre szeretné helyezni a hangsúlyt, 
annak felhívnám a figyelmét arra a szerepre, amit a zsidók a világ 
szellemi, művészi, filozófiai és tudományos fejlődésében játszottak. 
A zsidóság energiáinak gazdasági megnyilvánulásairól most nem be- 
szélnék, hiszen a kereszténység figyelme jórészt erre fordult. 

Most arra kérném a tisztelt Lordokat, vessenek egy pillantást a 
zsidóság teljesítményének másik oldalára is. Aki ismeri a témát, nem 
tagadhatja — és itt enyhébben fogalmazok, mint tehetném —, hogy a 
zsidók a legteljesebb odaadással munkálkodtak a világ tudományos, 
szellemi és művészi fejlődésén, és teszik ezt a mai napig. Megtalál- 
juk őket minden egyetemen, a tudomány minden központjában. És 
miközben egyesek ki voltak téve az egyház üldözésének, filozófusaik 
olyan eszméket szültek, melyeket az egyház nagy doktorai beépítet- 
tek a vallás épületébe. Így volt ez a középkorban, az azt megelőző 
időkben, és így van a mai napig. És mégis, van-e köztünk olyan, aki 
elégedett a zsidók helyzetével? Páratlan szívósságuknak köszönhetőn 
képesek voltak hazátlanul is fennmaradni. 

Mi lett ennek a következménye? Az, hogy minden kultúra, 
amelynek az életébe belefonódtak, parazitának kiáltotta ki őket — én 
pedig merem mondani, hogy időnként nagyon is hasznos paraziták 
voltak. De bárhogy lett légyen, nem gondolják-e a tisztelt Lordok, 
hogy a kereszténység, belátva, hogy mit követett el a zsidóság el- 
len, most végre esélyt adhatna ennek a népnek anélkül, hogy más 
népek a kárát látnák ennek; hogy [e nép] hazát teremtsen magának, 
ahol szabad lehet az elnyomástól, és hogy nem lenne-e helyes kije- 
lentenünk, hogy ha módunkban áll, meg is fogjuk tenni? Ha pedig 
megcselekedhetjük ezt, nem kellene-e anyagi áldozatot hoznunk 
azért, hogy lemossuk saját civilizációnk ősi szennyfoltját, és bará- 
ti, kölcsönösen előnyös módon befogadnunk a zsidókat azokban az 
országokban, melyekben állampolgárok? És nem kötelességünk-e 
megadnunk nekik is azt, amivel minden nép rendelkezik, egy helyet, 
egy lakóterületet, ahol ápolhatják kultúrájukat és hagyományaikat? 
A Palesztin Mandátumot megvédhetném — meg is védtem és remé- 
lem, nem kevés sikerrel — anyagi és gazdasági szempontokból is, 
mivel ilyen tekintetben is megállja helyét. 

Vállalkoztam arra is, hogy megvédjem a helyi népesség szempont- 
jából, és bemutattam — remélem, meggyőzően —, hogy boldogulásuk 
elválaszthatatlan a cionizmus sikerétől. De miután képességeimhez 
mérten megkíséreltem e két kijelentés igazságát alátámasztani, való- 
ban tökéletlen képet festenék nézeteimről, ha anélkül foglalnék helyet, 
hogy minden erőmmel meg ne próbáljam lefesteni a tisztelt Lordok- 
nak a nagy ideált, amely ezek mögött és ezek felett áll, amelynek meg- 
valósítására törekszünk én és azok, akik velem együtt gondolkodnak, 
és mely ideált hitem szerint most hatalmunkban áll valóra váltani. 

A terv megbukhat. Nem tagadom, hogy ez kaland. De hát sosem 
szabad kalandokba bocsátkoznunk? Talán nem kísérletezhetünk? 
Remélem, a tisztelt Lordok sosem süllyednek az efféle fantáziátlan 
mélységekbe, és hogy ez a kaland és kísérlet igazolni fogja magát. 
Mindenképp helyesnek tartom, hogy döntésünkkel üzenetet küldjünk 
minden országba, melyben a zsidó faj szétszóratva él, üzenetet, amely 
tudatja velük, hogy a kereszténység nem közömbös a hitük iránt, és 
nem hálátlan a szolgálatért, melyet a világ nagy vallásainak tettek. 
Mindenek közül legfőképp annak a vallásnak, melyet a tisztelt felső- 
ház legtöbb tagja vall, és hogy legjobb tudásunk szerint igyekszünk 
nekik esélyt adni a brit fennhatóság alatt történő békés és nyugodt 
fejlődésre, aminek lehetőségétől helyzetüknél fogva meg voltak foszt- 
va, ezért tehetségüket olyan országokban kamatoztatták, amelyek nem 
értik a nyelvüket, és amelyeknek lakói más törzsekhez tartoznak. Ez 
az az ideál, amelyet valóra szeretnék váltani, és ezen igyekezet áll 
azon rendelkezés mögött, amelyet e helyütt megvédeni igyekszem. És 
noha rendelkezésünk minden szemszögből védhető, ez az igyekezet 
ad nekem erőt a cselekvéshez. 

CLARENCE DARROW 
Detorit, 1926. május 19. 





, A néger faj élete tragédia" 


Clarence Darrow (1857-1938) több mint száz ügyfelét vádolták 
gyilkossággal, de egyet sem végeztek ki. A militáns szabadgondolko- 
dóként, megszállott humanistaként és az elnyomottak szószólójaként 
elhíresült chicagói ügyvéd negyven évig uralta a tárgyalótermeket. 
1894-ben a Chicago és Észak-nyugati Vasúttársaság ügyvédi állá- 
sát adta fel azért, hogy ellássa Eugene V. Debs védelmét a Pullman- 
sztrájk alatt. Debst felmentették, Darrow pedig ezt követően több fon- 
tos vagy szenzációs ügyben volt védőügyvéd. 

1926-ban körülbelül 60 000 fekete tengődött a túlzsúfolt lakóépü- 
letekben. Olyan sokan éltek ott, hogy több család fehér környékre volt 
kénytelen költözni, ahonnan azonban hamar elűzték őket. Az elűzöttek 
között volt dr. Ossian Sweet is, aki állig felfegyverkezve tüzet nyitott 
az otthonára támadó tömegre. Egy fehér meghalt. Sweetet és hét má- 
sik feketét letartóztattak, a védelmüket pedig Darrow látta el. A bíró- 
ság azonban nem tudott egyhangú döntést hozni, ezért új tárgyalást 
rendeltek el. Egy hónap múlva a pernek már csak egy vádlottja volt: 
Henry Sweet, a doktor testvére, aki a végzetes lövést leadta. 


Elérkeztünk ahhoz, hogy ennek a férfinak az ügyét a honfitársaiból 
álló esküdtszék kezébe helyezzük. Az első és az utolsó védekezés is 
az, hogy mindenkinek törvényadta joga életét és otthonát megvédeni. 
Akár még hajlandóak is lennénk ezt ennyiben hagyni. Ahogy önökre 
nézek, úgy érzem, ügyünket tisztességesen, rendesen, sőt megértően 
és kedvesen fogják kezelni. Önök pontosan ismerik ezt az ügyet. Tud- 
ják, miről szól. Azt is tudják, hogy ha fehérek szálltak volna szembe 
így feketékkel, akkor senki sem álmodott volna tárgyalásról. És az 
ügy elejétől kezdve tudják egészen addig, amíg meghozzák ítéletüket, 
hogy a vád kizárólag faji előítéleten alapul, semmi máson. 

Uraim, ez a kérdés engem mélyen megérint, nem tehetek róla. Ves- 
sünk egy pillantást a néger faj történelmére. Úgy gondolom, hogy ez 
a történelem még a legkérgesebb szívet is meglágyítja. Amerikában 

születtem. Elmehettem volna, ha akarok. Mások, akik olvastak a sza- 
badságnak arról az országáról, amelyről július 4-én papolunk, önként 
idejöttek. Ezek az emberek, a vádlottak nem önként és jószándékukból 
vannak itt. Az őseiket elfogták Afrika síkságain és dzsungeleiben, el- 
fogták őket, ahogy önök egy vadállattal teszik, kitépték őket otthona- 
ikból és szeretteik köréből, rabszolgahajókra terelték őket, úgy utaz- 
tak, mint a szardíniák a konzervdobozban, az út végét csak minden 
második érte meg: néhányan az óceánba vetették magukat, amikor le- 
hetőségük volt rá, hogy a halált válasszák a rabszolgasors helyett. El- 
fogták és idehozták őket. Nem ők döntöttek így. Rabszolgaként adták- 
vették őket, fizetség nékül kellett dolgozniuk, csak azért, mert feketék 
voltak. Több generáción keresztül kellett ezt elviselniük, míg végre 
szabadok lehettek, legalábbis a törvény előtt: és ez nem sok, mert 
minden egyes ember élete óhatatlanul összekapcsolódik másokéval, 
és mindegy, milyen törvényeket hozunk, mindegy, milyen megelőző 
lépéseket teszünk: ha az emberek, akikkel találkozunk, nem kedvesek 
és szabadságszeretők, akkor nincs szabadság. A szabadság másokból 
fakad, és nem a törvényekből vagy intézményekből. Nos, ez az ő törté- 
nelmük. Ezek az emberek a rabszolgaság gyermekei. Ha a faj, amely- 
nek tagjai vagyunk, tartozik valakinek — vagy bármilyen hatalomnak a 
világegyetemben — valamivel, akkor a feketéknek tartozunk. Minden 
ember felett olyan kötelességgel és felelősséggel tartoznak ezeknek a 
fekete embereknek, amit soha nem lehet visszafizetni. Soha nem talál- 
koztam még eggyel sem, akivel kapcsolatban ne éreztem volna, hogy 
ne kellene visszafizetnem neki azt, amivel fajom tartozik neki. És ha, 
uraim, önök is úgy éreznek, ahogy érezniük kellene, akkor osztoznak 
velem az érzéseimben. Uraim, önöket a véletlen keverte ebbe az ügy- 
be. Egy hetünkbe telt, mire megtaláltuk önöket, mire megtisztítottuk 
[az esküdtszéket] az előítélettől és gyűlölettől. Talán nem sikerült tel- 
jesen, de mi kiválasztottuk a legjobbakat és legtisztességesebbeket. 
Most önökön a sor. 

Az ítéletük jelent valamit ebben az ügyben. Többet, mint ennek 
a fiúnak a sorsa. Nem gyakran fordul elő, hogy tizenkét embernek 
olyan ügyben kell döntenie, amely mérföldkövet jelent az emberiség 
történetében. Ez az ügy ilyen. Hiszem és remélem, hogy önök is érzik 
a felelősséget, és egy nagyszerű nemzet polgáraiként, vagy ami még 
fontosabb, az emberi faj családjának tagjaként cselekednek. 

Végezetül hadd mondjak pár szót Henry Sweetről, akiről el is fe- 
ledkeztünk. Komolyan mondom, úgy beszélek, mintha kételkednék az 
ítéletükben. Mit csinált ez a fiú? Ez a fiú, akit kiemelek a többi közül, 
és akinek a sorsát az önök kezébe helyezem: meg tudják nekem mon- 
dani, hogy mit követett el? Elhiszem akár én magam is? Itt állok egy 
tárgyalóteremben, ahol tizenkét ember esküt tett, és akiktől azt kérik, 
hogy vegyék el egy huszonegyéves fiú szabadságát, aki semmivel sem 
tett többet, mint Henry Sweet. 

Uraim, gondolhatják azt, hogy túl gyorsan tüzelt, azt is gondol- 
hatják, hogy hibás döntést hozott, ahogy azt is gondolhatják, hogy dr. 
Sweetnek nem kellett volna arra készülnie, hogy megvédi az otthonát. 
No de mi a helyzet Henry Sweet ügyével? Ő mit követett el? Egyen- 
ként akarom önök elé tárni. Az esküdtszék minden egyes tagja elé. 
Henry Sweet bátyja dr. Sweet, aki segített öccsének kijárni az iskoláit. 
Szerette őt. Az otthonába vette. Henry ott élt vele és a feleségével, a 
gyermeküket babusgatta. A doktor megígérte Henrynek, hogy előte- 
remti a pénzt az iskolára. Henry tanult, hogy elfoglalja helyét a világ- 
ban, és uraim, ez nehéz munka. A bátyja segítségével egészen tavalyig 
dolgozott, hogy ki tudja fizetni a tandíjat. A doktor vett egy házat. 
Veszélyt érzett. Beköltözött a feleségével, és megkérte ezt a fiút, hogy 
költözzön oda ő is. És ez a fiú megvédte a bátyját, a bátyja feleségét 
és gyermekét és otthonát. 

Több vagy kevesebb lett-e ő ettől az önök szemében? Soha nem 
láttam még tizenkét embert — és nem egy esküdtszék nem egy tagjá- 
nak láttam az arcát —, nem láttam még tizenkét embert az életemben, 
akikkel ha meg tudtam értetni egy ember ügyét, ne lett volna igaz és 
igazságos. Vajon ennek a fiúnak segítenie kellett a bátyjának? Vagy 
távol kellett volna maradnia? Önök mit tettek volna? Uraim, itt áll 
önök előtt egy fiú, akinek a kedvéért az ohiói egyetem dékánja eljött 
ide elmondani, mit gondol róla. A metodista püspök is eljött, hogy 
elmondja, mit gondol erről a fiúról. 

Uraim, jogosan állítom tehát, hogy ez a fiú olyan kedves, olyan 
jólnevelt és olyan tisztességes, mint bárki önök közül. Úgy gondolják, 
hogy ki kell őt ragadni az iskolából, és börtönbe kell küldeni? Rend- 
ben van, uraim, ha így gondolják, akkor tegyék ezt. Ez az önök dolga, 
nem az enyém. Ha így gondolják, tegyék ezt. De ha, uraim, egyszer 
a saját fiuk szemébe néznek, vagy testvérük szemébe néznek, vagy a 

szívük mélyére néznek, akkor hamut hintenek a fejükre. Önök pon- 
tosan tudják: ha bűnt követett el, akkor az az volt, hogy hűséges volt 
a bátyjához, akit szeretett. Tudom, hova fogják küldeni őt, és az nem 
a börtön lesz. Nem hiszek a gyűlölet törvényében. Lehet, hogy nem 
voltam mindig hű az eszméimhez, de a szeretet törvényében hiszek; 
abban hiszek, hogy gyűlölettel a szívünkben semmit nem lehet elér- 
ni. Szeretnék látni majd egy olyan időt, amikor az emberek szeretik 
embertársaikat, bármilyen legyen is a bőrszíne vagy a vallása. Addig 
soha nem leszünk civilizáltak, amíg ez az idő el nem jön. Tudom, 
hogy a néger faj előtt hosszú út áll. Hiszem, hogy a néger faj élete 
tragédia, igazságtalanság és elnyomás. A törvény egyenlővé tette őket, 
de az emberek nem. A legvégső kérdés az, mit tett az ember, és nem 
az, hogy mit tett a törvény. Tudom, hosszú út áll az emberiség előtt, 
hogy elérjen oda, ahova hitem szerint el kell érnie. Tudom, hogy bá- 
nat, megpróbáltatások és halál vár a feketékre, és talán a fehérekre 
is. Sajnálom. Bármit megtennék, hogy ez másképp legyen. Türelmet 
javasolnék, megértést javasolnék, mindazokat a dolgokat javasolnám, 
amik szükségesek az emberek együttéléséhez. 

Uraim, önök szerint mi a kötelességük ebben az ügyben? Én nap 
nap után figyeltem a tárgyalóteremben összegyűlt feszült fekete arco- 
kat. Ezek a fekete arcok most az önök fehér arcára tekintenek, és úgy 
érzik, hogy egy faj félelmei és reményei az önök kezében vannak. 

Ez az ügy hamarosan véget ér, uraim. Számukra ez az életet jelen- 

ti. Az ő bőrszínüket senki sem képviseli az esküdtszékben. A sorsuk 
tizenkét fehér kezében van. A szemüket önökre emelik, a szívük az 
önökével együtt dobog, reményeik az önök ítéletétől függ. 
Ennyi. Azt kérem a vádlott nevében, az önöket figyelő gyámoltalanok 
nevében, sőt ennek a nagyszerű államnak a nevében, ennek a nagysze- 
rű városnak a nevében, amelynek ezzel a problémával tisztességesen 
kell szembenéznie, hogy ítéletük az legyen: nem bűnös! 


Darrow nyolcórás záróbeszéde talán briliáns karrierje legnagy- 
szerűbb védőbeszéde volt. Sweetet felmentették. Az ügyvéd számára 
az ítélet azt jelentette, hogy a fehérekhez hasonlóan a feketékre is vo- 
natkozik az elv, miszerint mindenkinek joga van megvédeni a házát. 
Valószínűleg ez volt az első alkalom, amikor egy fehérekből álló es- 
küdtszék egy feketével kapcsolatban elismerte ezt a jogot. 

NICOLA SACCO — BARTOLOMEO VANZETTI 
Dedham, Massachusetts, 1927. április 19. 





, En nem bűnös, soha" 


A húszas években az Egyesült Államokban tombolt a ,, vörös-hiszté- 
ria", munkásszervezetek tüntettek a tengerentúli olcsó munkaerő behoza- 
tala ellen. 1920. április 15-én lelőtték és kifosztották a milfordi cipőgyár 
számvivőjét és őrét. A gyilkossággal két olasz bevándorlót gyanúsítot- 
tak, Nicola Saccót (1891—1927) és Bartolomeo Vanzettit (1888—1927), 
akik anarchisták voltak, és kibújtak a katonai szolgálat alól. 

A Dedhamben tartott tárgyalás végén a bíróság bűnösnek találta 
őket. Elvtársaik ugyanakkor az igazság meggyalázását látták az ese- 
ményekben, és riasztották a világ baloldali gondolkodású polgárait. 
Különösen azt találták felháborítónak, hogy a bíró — nyilvánvaló el- 
fogultságról adva bizonyságot — ,, anarchista szemeteknek" nevezte a 
vádlottakat. A két férfi már hetedik éve ült börtönben, amikor közölték 
velük, hogy a halálos ítéletet végre fogják hajtani. Webster Thayer 
bíróhoz intézett utolsó beszédük nemesen megindító volt, és erejét to- 
vább növelte a megszólalók hiányos angoltudása. 


(Sacco:) Én nem vagyok szónok. Angol nyelvet nem jól ismerem, és 
tudom, barátom mondta, Vanzetti elvtársam több hosszan fog beszél- 
ni, ezért neki adom az esélyt. 

Soha ismertem, soha hallottam, soha olvastam a történelemben 
olyan kegyetlen bíróságról, mint ez a bíróság. Hét év büntetés után 
még mindig bűnösnek tart. És a kedves emberek, akik itt vannak ve- 
lünk ma ezen a bíróságon. Tudom, hogy az ítélet két osztály közt szól, 
az elnyomott osztály és az elnyomó osztály közt. Két osztály közt 
mindig összeütközés lesz. Mi közeledünk néphez könyvekkel, iro- 
dalommal. Ti üldözitek népet, sanyargatjátok, és kivégzitek őket. Mi 
mindig tanítani próbáljuk. Ti megpróbáljátok közénk állni meg más 
nép közé, akik gyűlölik a másikat. Ezért ülök ma a padon itt, mert én 
vagyok az elnyomott osztály. És ti vagytok az elnyomó osztály. 

Te tudod, Thayer bíró, tudod az egész életemet, tudod, miért va- 
gyok itt, és hét éve bünteted engem és szegény feleségem, és ma még 

mindig halálra büntetsz. Szívesen mondanám el életemet, de minek? 
Mindent tudsz, amit azelőtt mondtam, és amit a barátom, az elvtársam 
fog mondani, mert ő jobban tudja nyelvet, és neki adom az esélyt. Az 
elvtársam, az ember kedves, kedves ember a gyerekekhez, és kétszer 
is elítéled, a bridgewateri tárgyaláson, és a dedhami tárgyaláson, ami 
velem kapcsolatos, és tudod, hogy ártatlan. Elfelejted összes népet, 
aki velünk volt hét éven át, szimpatizált, és nekünk adta energiáját és 
kedvességét. Ők nem érdekel téged. Azok közte és az elvtársak közte 
és a munkásosztály közte nagy légió intellektuális ember van, akik 
hét éve velünk van, hogy ne kövessed el az igazságtalan ítéletet, de a 
bíróság továbbmegy rajtuk. És azt hiszem, köszönöm mindenkinek, 
elvtársaknak, akik hét éve velem vannak, és a Sacco—Vanzetti-üggyel 
vannak, és neki adom az esélyt a barátomnak. 

Egy dolgot elfelejtek, a barátom emlékezik most. Ahogy mondtam 
előtte, Thayer bíró tudja egész életem, és tudja, hogy én nem bűnös, 
soha — se tegnap, se ma, se soha. 


(Vanzetti:) Azt akarom mondani, hogy ártatlan vagyok, nemcsak a 
Braintree-ügyben, de a Bridgewater-ügyben is. Nemcsak ebben a két 
ügyben vagyok ártatlan, de egész életemben soha nem loptam, soha 
nem öltem, és sose ontottam vért. Ezt szeretném mondani. És ez még 
nem minden. Nemcsak ebben a két ügyben vagyok ártatlan, és nem- 
csak hogy egész életemben nem loptam, nem öltem és nem ontottam 
vért, de egész életemben, amióta eszemet tudom, azért harcolok, hogy 
eltöröljem a bűnt a földről. 

Aki ismeri ezt a két kezem, az tudja, hogy sosem kellett kimennem 
az utcára és embert ölnöm, hogy pénzt szerezzek. A két kezem kere- 
setéből meg tudok élni, és nem is éltem rosszul. Továbbá még a két 
kezem munkája nélkül is meg tudnék élni, anélkül, hogy másoknak 
dolgoznék. Sok lehetőségem volt, hogy függetlenül éljek, és olyan 
életet, amit a világ magasabb rendűnek tart, mint az izzadtsággal meg- 
keresett kenyérből fenntartott életet... 

Azt szeretném még mondani, hogy mindenkinek meg kell értenie, 
hogy az elején a védelem borzasztó volt. Az első ügyvédem nem akart 
megvédeni minket. Nem gyűjtött tanúkat és bizonyítékokat nekünk. 

A plymoutb-i bíróság jegyzőkönyve szánalmas. Azt hallottam, hogy 
már alig van belőle — a fele elveszett. Így a védelemnek hatalmas 
munkát kellett végeznie, hogy összeszedjen valamilyen bizonyítékot, 
és tanúvallomást, hogy ellensúlyozza a korábbi hibákat, és számba 
vegye a vád állításait. És ilyen szempontból kétszer annyi időre lett 
volna szüksége, mint a vádnak, és ésszerű lett volna, ha elhalasztják 
a tárgyalást. 

Hát, már mondtam, hogy egyik bűn elkövetésében sem vagyok 
vétkes, de egész életemben nem követtem el bűnt — nem loptam, nem 
öltem, nem vért ontottam, és harcoltam ellene a bűnnek, és harcoltam 
és feláldoztam magam, hogy megsemmisítsem azokat a bűnöket, me- 
lyeket a törvény és az egyház legitimál és szentségesít. 

Annyit mondok: egy kutyának, egy kígyónak, vagy a Föld leg- 
alacsonyabb, legnyomorultabb teremtményének sem kívánnám azt, 
amit én szenvedtem olyanért, amit nem tettem. De meggyőződésem, 
hogy olyanért szenvedtem, amiben bűnös vagyok. Azért szenvedek, 
mert radikális vagyok, és valóban radikális vagyok. Azért szenvedek, 
mert olasz vagyok, és valóban olasz vagyok. És a legtöbbet nem is 
magamért, hanem a családomért és a szeretteimért szenvedtem. De 
annyira biztos vagyok az igazságban, hogy ha kétszer kivégeznének, 
és kétszer újraszülethetnék, akkor újra azért élnék, amit ebben az élet- 
ben tettem. 


Saccót és Vanzettit augusztus 23-án ültették villamosszékbe. 
Kivégzésük hírére tüntetések robbantak ki Londonban, Párizsban és 
Németországban. Az ő ügyük váltotta ki az első komolyabb lázadást a 
republikánus konzervativizmus ellen. 

HERBERT HOOVER 
New York, 1928. október 22. 





,, Nyers individualizmus" 


Herbert Hoover (1874-1964) komoly vagyonra tett szert bánya- 
mérnökként, mielőtt az első világháború alatt és után segélyszerve- 
zeteknél dolgozott Európában. 1921-től Warren G. Harding, majd 
Calvin Coolidge elnök alatt kereskedelmi miniszter volt, és nagy sze- 
repet játszott az ipar modernizálásában, amely hozzájárult az általá- 
nos jóléthez. 

1928-ban ő lett a republikánusok elnökjelöltje. Pártja úgy látta, 
csak ő képes legyőzni a Demokrata Párt liberális és urbánus támoga- 
tottságú, népszerű jelöltjét, Al Smith-t, aki New York állam kormány- 
zójaként komoly szociális reformokat vezetett be. Válaszul Hoovernek 
is össze kellett foglalnia politikai filozófiáját, amelyet aztán a repub- 
likánusok — és elnökként 1929 és 1933 között saját maga is — teljes 
egészében a magukévá tettek a depresszió nehéz éveiben. 

A ,, nyers individualizmusról" szóló beszédét 1928 vége felé mond- 
ta el. Szónoklata az amerikai konzervativizmus egyik iskolapéldájává 
vált, még akkor is, ha filozófiája tragikusan használhatatlannak bizo- 
nyult a Wall Street 1929-es gazdasági összeomlásakor. Szavaival arra 
utalt, hogy a kormány beavatkozása a gazdaságba szükségszerűen 
szocializmushoz vezet, és bizonygatta, hogy a beavatkozás a szabad- 
ság alapjait rengetné meg. 


A háború után, amikor a Republikánus Párt átvette az ország irányí- 
tását, saját nemzeti létünk meghatározásával kellett szembenéznünk. 
Százötven éven keresztül építettük saját kormányzati módszerünket és 
társadalmi rendszerünket, mely alapvetően különbözik az összes többi 
országétól. Ez az amerikai rendszer. 

Legalább olyan határozott és pozitív ez a rendszer, mint bármelyik 
a világon. Az önkormányzás egy olyan sajátos elvén alapul, amely az 
alapjainál decentralizálta a helyi felelősséget. Ami még ennél is fonto- 
sabb, olyan elven alapul, hogy az egyén csak a rendezett szabadságon 
és az egyenlő esélyeken keresztül tudja megvalósítani elképzeléseit 

és vállalkozásait a haladás égisze alatt. Rendszerünk épp az esély- 
egyenlőséghez való ragaszkodásunk miatt lett fejlettebb minden más 
rendszernél a világon. 

Amikor a háború véget ért, országunkban és az egész világon az 
volt a legfontosabb kérdés, a kormányok folytassák-e a termelő- és el- 
osztóeszközök tulajdonlásának és működtetésének a háborús időkben 
kialakult gyakorlatát. Egy kihívás előtt álltunk. A békében választani 
kellett az amerikai rendszer nyers individualizmusa és a homlokegye- 
nest ellenkező doktrínák európai filozófiája között: a paternalizmus 
és az államszocializmus doktrínái között. Ezen eszmék elfogadása azt 
jelentette volna, hogy a központi kormányzás elpusztítja az önkormány- 
zatiságot. Azt jelentette volna, hogy aláássuk az egyén elképzeléseit és 
vállalkozásait, amelyekre népünk példa nélkül álló nagyságát építette... 

Emiatt az amerikaiaknak egy alapvető elvi kérdésben kell dönte- 
niük. Feladjuk-e amerikai politikai és gazdasági rendszerünket — ame- 
lyeknek köszönhetően fejlettebbek vagyunk minden államnál — azért, 
hogy olyan módszereket alkalmazzunk, amely épp ezeket az alapokat 
rengetnék meg? Szeretném hangsúlyozni a javaslatok fontosságát. Azt 
akarom, hogy tiszta és világos legyen az álláspontom, ugyanis a javas- 
latok az amerikai élet gyökereihez hatolnak le... 

A bürokrácia mindig is növelni akarta befolyását és hatalmát. Nem 
lehet a kormányzás uralmát kiterjeszteni a hétköznapi dolgozó em- 
berek életére anélkül, hogy ugyanakkor ne vonjuk uralmunk alá az 
emberek lelkét és gondolatait. A kormány minden egyes beavatkozása 
az üzleti életbe azt jelenti, hogy a kormány, amely tart saját politikai 
hibái következményeitől, egyre nagyobb ellenőrzést szerez a nemzeti 
sajtó és a különböző eszmék felett. A szabad véleménynyilvánítás nem 
sokkal éli túl a szabad ipar és a szabad kereskedelem halálát. Hamis az 
a liberalizmus, amely bele akarja magyarázni saját magát abba, a kor- 
mány hogyan működteti a kereskedelmet és az üzletet. Országunkban 
az üzlet minden egyes lépésének bürokratizálása a liberalizmus gyö- 
kereit mérgezi meg: a politikai egyenlőséget, a szabad véleménynyil- 
vánítást, a szabad gyülekezést, a szabad sajtót és az esélyek egyen- 
lőségét. Ez az út nem több, hanem kevesebb liberalizmushoz vezet. 
A liberalizmusnak nem a bürokrácia kiterjesztéséért kellene küzde- 
nie, hanem éppen a megfékezéséért. Az igazi liberalizmus törvényes 
szabadságot keres abban a hitben, hogy ilyen szabadság nélkül hiába 

dolgozunk minden egyéb áldásért és haszonért. Ez a hit az amerikai 
haladás alapja, a politikaié éppúgy, mint a gazdaságié. A liberalizmus 
a szellem ereje, olyan erő, amely abból a felismerésből fakad, hogy a 
gazdasági szabadságot nem lehet feláldozni, ha meg akarjuk őrizni a 
politikai szabadságot. 

Még ha a kormány által működtetett gazdaság és üzlet hatékonyab- 
bá tehetné is a működésünket, az alapvető ellenérv változatlan formá- 
ban megmaradna. Tönkretenné a politikai egyenlőséget. Nem csökken- 
tené, hanem növelné a hatalommal való visszaélést és a korrupciót. 
Megbénítaná az emberek szellemi és spirituális energiáit. Kiszárítaná 
a szabadság és a fejlődés kútját. Legfőképpen ezen indokok miatt kell 
ellenállnunk. Az elmúlt százötven évben a liberalizmus az amerikai 
rendszerben találta meg igazi szellemét, és nem az európaiban. 

Népünknek joga van tudni, a jövőben is meg tudjuk-e majd oldani 
a problémáinkat anélkül, hogy lemondanánk az amerikai rendszerről. 
Én tudom, hogy igen. Már bebizonyítottuk, hogy a rendszerünk gyor- 
san képes alkalmazkodni a gazdasági és üzleti élet legújabb változása- 
ihoz. Már bebizonyítottuk, hogy a gazdasági problémák ellenére fenn 
tudjuk tartani demokráciánkat, ráadásul úgy, hogy érintetlen marad az 
esélyegyenlőség és az egyéni szabadság is. 

És mik az eredményei az amerikai rendszerünknek? Országunk a 
lehetőségek hazája lett azok számára, akik örökség nélkül születtek. 
És nemcsak erőforrásainak és iparának gazdagsága miatt [/ett a lehe- 
tőségek hazája], hanem az elképzelések és vállalkozások szabadsá- 
ga miatt is. Oroszország erőforrásai olyan nagyok, mint a miénk. Az 
orosz nép is annyira dolgos, mint mi. Ám Oroszország nem részesült a 
mi százötven éves kormányzásunk és társadalmi rendszerünk áldása- 
iból. A decentralizált önkormányzat, az esélyegyenlőség és az egyéni 
szabadság elveihez hűen a rendezett szabadság, [vagyis] a mi amerikai 
kísérletünk az emberek boldogulására olyan jólétet eredményezett, 
amilyenre nincs példa a világon. Olyan közel vagyunk a szegénység 
megszüntetéséhez, a nélkülözéstől való félelem megszüntetéséhez, 
mint még soha az emberiség történetében. 


Hoover legyőzte Smith-t, de mivel vonakodott kiterjeszteni a Sszö- 
vetségi hatalmat a gazdasági válság idején, az 1932-es elnökválasztá- 
son alulmaradt Franklin D. Roosevelttel szemben. 

OSWALD MOSLEY 
London, 1930. május 28. 





,, Mozgósítani kell a nemzetet" 


Oswald Mosley (1896—-1980) a huszadik századi brit politika egyik 
legtragikusabb személyisége volt; karizmatikus munkáspárti vezető, 
aki az antiszemita és hitlerista intézkedéseket sürgető Brit Fasiszta 
Unió megalapításával nevetségessé tette magát a harmincas években. 

Eredetileg független képviselőként ült a brit alsóházban. 1924-ben 
belépett a Munkáspártba, és 1929-ben tagja lett Ramsay MacDonald 
kormányának, ahol az export élénkítésével és közpénzből finanszírozott 
ipari munkahelyteremtéssel akarta megoldani a gazdasági válságot. 
Javaslatait a kabinet elutasította. Mosley parlamenti leköszönőbeszédét 
a század legnagyobb szónoki teljesítményei közt tartják számon; cso- 
dálói közt volt Lloyd George és Winston Churchill is. 


Szembe kell néznünk azzal a ténnyel, hogy ha az emberek nagy tö- 
megeit akarjuk munkába állítani, annak az árát vagy az államnak, vagy 
a helyi kormányzatoknak kell megfizetniük. Elkeseredett, kilátástalan 
harc dúl a kormányban, hogy minden lehetséges penny terhet leve- 
gyenek az adófizetők válláról, és átrakják [azt] a kamatfizetők vállára. 
Ezek az aprópénzek, ezek a pennyk tartják életben e terveket hónapok 
óta. De mit számít mindez? Mi haszna átrakni a súlyt az adófizetőről 
a kamatfizetőre? Mi haszna áthelyezni a súlyt a bal vállunkról a jobb 
vállunkra? Attól még ugyanaz az ember viseli a terheket, és a gazdasá- 
gi tények azt mutatják, ahogy azt minden komoly gazdasági elemzés 
is bizonyította, hogy a kamatfizetőkre nehezedő terhek jobban sújtják 
a gazdaságot, mint az adófizetők terhei. Ha mindenképp hordoznunk 
kell ezt a súlyt, akkor minek vesztegetjük az időnket avval, hogy el- 
döntsük: az adófizető avagy inkább a kamatfizető viselje-e a nagyját? 

Ha deflációs politikát folytatunk, és szűkítjük a hitelalapokat, el- 
uralkodik az úgynevezett , kincstári szemlélet", aminek az a következ- 
ménye, hogy nehéz lesz ilyen hatalmas összegű kölcsönöket szerezni. 
A ma gyakorolt stabilizációs pénzügyi politika keretein belül a kincs- 
tári szemlélet képtelen célt érni. Ha tökéletesen érvényesülne, min- 

den vállalkozás pontosan annyi új embert alkalmazna, mint ahányat 
elbocsátana. Ha levonjuk a belőle adódó végső következtetéseket, 
azonnal kiderül róla, milyen abszurd. Ha helytálló, amit állít, akkor a 
Parlament és a kormány soha semmit nem tehet. A kormányok létének 
többé semmi értelme. Ez a fegyverletétel politikája. Furamód, progra- 
mom szerénységére utalva, azt állították róla, hogy az a , vörös zász- 
1ó" politikája. Erre én azt felelem, hogy a kincstári szemlélet viszont a 
, fehér zászló" politikája. A megadás politikája, a tagadásé, mely által 
minden intézkedést meg lehet gátolni és el lehet fojtani. 

E politika felett a fordulat nagy eszméje lebeg. Fordulatot két- 
féleképp érhetünk el. Az egyik út: pozíciónk belső pénzügyi erejét 
kihasználva megerősíteni a kormány pénzügyi hitelét. A másik út: a 
defláció egyszerű művelete, miáltal megszüntetjük minden termelési 
befektetés jövedelmezőségét, és a befektetőket jobb híján állampapír- 
ok vásárlásába hajszoljuk. Az ilyen intézkedéseknek lehet azonban 
más hatásuk is, mégpedig az, hogy a pénz külföldre megy, és akkor 
szembesülünk az intézkedés helyi hatásaival, melyeket a legjobban 
a Gazdasági Tanács elnöke fogalmazott meg — mint gazdasági prob- 
lémáink egyetlen lehetséges megoldását —, amikor május 14-én azt 
mondta: , Csak az elmúlt két hétben 16 millió font új tőke szabadult 
fel a tengerentúli befektetésekhez, és feltételezem, hogy a folyamat 
folytatódni fog." 

De miért? Miért olyan jó és kívánatos, ha a tőke külföldre megy, 
és gyárakat szerel fel, melyek majd a mi gyárainkkal fognak verse- 
nyezni, hogy utat és vasutat épít Argentínában és Timbuktuban, hogy 
munkát ad más országok lakóinak, míg idehaza azt mondják, egész 
gazdaságunk pénzügyi alapjait rengeti meg, ha az ország kormánya 
pénzt költ arra, hogy az ország lakóinak munkát biztosítson? Nos, ha 
önök vita nélkül elfogadják ezeket a nézeteket, akkor az ország csak- 
ugyan nagyon súlyos helyzetben van. Végkövetkeztetésként engedjék 
meg, hogy megállapítsam, a helyzet természetesen valóban veszélyes. 
És ezt mindenki tudja, akik nem olyan régóta képviselők, talán még 
annál is jobban. De bizton hiszem, hogy a helyzet nem mentheteden, 
és lényem mélyéről érzem, hogy a vergődés napjai véget érnek, [és] 
hogy ezúttal nem fogunk tudni átevickélni a bajok tengerén. 

Mozgósítani kell a nemzetet, összegyűjteni energiáit a nagy erőfe- 
szítésre, és ki tehetné ezt jobban, mint a jelenlegi kormány? Ha ez az 

erőfeszítés elmarad, hamarosan igazi válságba kerülünk. Ettől azon- 
ban korántsem félek annyira, mert a mi népünk mindig is a válságos 
helyzetekben viselkedett a legjobban. Ez a nép tudja, hogyan kell a 
válságokat kezelni, lehűti vérét és megacélozza idegeit. A hirtelen ki- 
robbanó válságnál sokkal jobban félek a hosszú és lassú sorvadástól, a 
lassan terjedő bénulástól, mely felemészti az ország minden tettvágyát 
és energiáját, míg végül Spanyolország szintjére nem süllyedünk. Ez 
sokkal veszélyesebb dolog, és sokkal valószínűbb a bekövetkezése is, 
ha nem teszünk semmit. Pedig ha ránk tör, milyen könnyűszerrel fog- 
juk elhárítani a katasztrófát! Ennek az országnak olyan nyersanyag- 
készlete van, munkásainak olyan szakértelme, mérnökeinek olyan 
tudása és olyan konstrukciói, amilyenekhez fogható a világ egyetlen 
másik országában sem áll rendelkezésre. Micsoda felelőtlenség azt ál- 
lítani, hogy ez a nemzet, mely ereje megfeszítésével és élni akarásával 
képes volt megnyerni egy olyan háborút, amilyenre a világtörténe- 
lemben eleddig példa nem volt, most meghajol majd holmi gazdasági 
nehézségek előtt, mint a mostaniak! Ha felül akarunk kerekedni, ha 
mozgósítani akarjuk és összegyűjteni hazánk hatalmas erőit, akkor 
ebben a Parlamentnek és a kormánynak kell az élen járnia. Könyörög- 
ve kérem a kormányt, adja meg az országnak a régen várt lehetőséget, 
hogy kibontakoztathassa életerejét. Könyörögve kérem a Parlamentet, 
hogy álljon az élre! 


Mosley a Munkáspárt őszi konferenciáján folytatta küzdelmét, 
de ismét MacDonald kerekedett felül. Decemberben kiadott egy ki- 
áltványt, melyet tizenhét munkáspárti képviselő írt alá, de miután 
megalapította a progresszív szocialista New Partyt, kizárták őt a 
Munkáspártból. Mosleyt politikailag tönkretették, s vele együtt esz- 
méi is elsüllyedtek. A. J. P. Taylor döntő fontosságú, habár negatív 
momentumként értékeli a program elutasítását, ami által a britek úgy 
döntöttek, hogy megmaradnak rég bevált módszereik mellett. 

JOSZIF VISSZARIONOVICS SZTÁLIN 
Moszkva, 1931. február 4. 





,, Vagy megtesszük, vagy összezúznak minket" 


Joszif Visszarionovics Sztálin (1879-1953) 1917-ben az első bol- 
sevik kormány nemzetiségügyi népbiztosa volt, a polgárháború alatt 
pedig részt vett Pétervár védelmében. 1923-ban a kongresszus (és 
Lenin magatehetetlensége) után átvette a hatalmat a pártban, és el- 
űzte a Lenin örököseként fellépő Trockijt. Ezután szörnyű diktatúrát 
vezette be az országban. 

1928-ban az első ötéves tervvel elindította ,, a szocializmus megva- 
lósítását". Ezalatt mintegy 1 500 nagy beruházást valósított meg, köz- 
tük Európa legnagyobb erőművét. Új iparágakat hozott létre, több ezer 
kilométernyi utat és csatornát építtetett, és számos várost alapított, mi- 
közben a hatalmas teljesítmények rengeteg emberéletet követeltek. 

Az erőfeszítések ellenére Sztálin elégedetlen volt a fejlődéssel, és 
az alábbi, ipari vezetők előtt elmondott beszédében az orosz naciona- 
lizmusra apellálva akarta a munkásokat a társadalmi és gazdasági 
átalakulás még fokozottabb megvalósítására ösztökélni. Üzenete egy- 
szerű volt: vagy megtesszük, vagy a Nyugat összezúz minket. Amikor 
a régi Oroszország szellemét idézte fel, olyan érzelmi töltetet kapott a 
mondanivalója, ami addig szinte teljesen hiányzott beszédeiből. 


Néha megkérdezik, lehetséges-e lelassítani a tempót, visszafog- 
ni az iramot. Nem, elvtársak, nem lehetséges! A tempót nem szabad 
lelassítani! Épp ellenkezőleg, erőnktől és lehetőségeinktől függően 
növelnünk kell a tempót. Ezt az a felelősség diktálja, amivel a Szov- 
jetunió munkásainak és parasztjainak tartozunk. Ezt az a felelősség 
diktálja, amivel az egész világ munkásosztályának tartozunk. 

Ha lassítunk a tempón, akkor lemaradunk. És akik lemaradnak, 
azokat legyőzik. De mi nem akarjuk, hogy legyőzzenek. Nem, mi 
nem engedjük, hogy legyőzzenek! A régi Oroszország történelmét az 
elmaradottság miatti állandó vereségek jellemezték. Legyőzték őt a 
mongol kánok. Legyőzték őt a török bégek. Legyőzték őt a svéd föl- 
desurak. Legyőzték őt a lengyel és litván dzsentrik. Legyőzték őt a 

francia és a brit kapitalisták. Legyőzték őt a japán bárók. Mindenki 
legyőzte őt elmaradottsága miatt: kulturális elmaradottsága, politikai 
elmaradottsága és ipari elmaradottsága miatt. Legyőzték őt, mert ez 
hasznot jelentett, és legyőzték őt, mert büntetlenül megtehették. Ti is 
emlékeztek a forradalom előtti költő szavaira: , Szegény és gazdag, 
hatalmas és tehetetlen Oroszország anyácska." Azok az urak alaposan 
ismerték a régi költő sorait. Legyőzték Oroszországot, mert tudták, 
hogy , gazdag", és az ő kárán meggazdagodhatnak. Legyőzték Orosz- 
országot, mert tudták, hogy , szegény és tehetetlen", mert büntetle- 
nül megtehették. Ez a kizsákmányolók törvénye: az elmaradottakat 
és a gyengéket le kell győzni. Ez a kapitalizmus dzsungeltörvénye. 
Elmaradott vagy, gyenge vagy, ezért nem is lehet igazad, ezért le lehet 
győzni, és rabszolgává lehet tenni. Ha hatalmas vagy, igazad van, és 
félnek téged. Ezért nem szabad lemaradnunk. 

A múltban nem volt szülőföldünk, és nem is lehetett. De most, 
hogy elűztük a kapitalizmust, és a hatalom a mi kezünkben van, az 
emberek kezében, már van szülőföldünk, amelynek megőrizzük a 
függetlenségét. Azt akarjátok, hogy szülőföldeteket legyőzzék, s az 
elveszítse függetlenségét? Ha nem akarjátok, akkor a lehető legrövi- 
debb időn belül véget kell vetni elmaradottságunknak, és igazi bol- 
sevik tempóval kell építenünk a szocialista gazdaságot. Mert nincs 
más lehetőség. Ezért mondta Lenin az októberi forradalom előestéjén: 
,, Vagy elpusztulunk, vagy legyőzzük és magunk mögé utasítjuk a fej- 
lett kapitalista országokat." A fejlett országokhoz képes ötven vagy 
száz évvel le vagyunk maradva. Ezt a lemaradást tíz év alatt kell be- 
hoznunk. Vagy megtesszük, vagy összezúznak minket. 

A Szovjetunió munkásaival és parasztjaival szemben érzett köte- 
lességünk diktálja ezt nekünk. Tíz év alatt kell behoznunk azt a le- 
maradást, amely a fejlett kapitalista országok és közöttünk van. És 
erre minden , objektív" lehetőségünk megvan. Egy dolog hiányzik 
csak: a megfelelő képesség, hogy kihasználjuk ezeket a lehetőségeket. 
Rajtunk múlik csak. Csak rajtunk! Itt az ideje, hogy megtanuljuk ki- 
használni lehetőségeinket. Itt az ideje, hogy véget vessünk a[z állami] 
beavatkozás nélküli termelésnek. Itt az ideje, hogy egy új irányvonalat 
vezessünk be, olyat, amely megfelel a jelen elvárásainak: mindenbe 
be kell avatkoznunk. Ha gyárigazgatók vagytok, akkor avatkozzatok 
be a gyár minden ügyébe, mindent tanuljatok meg, semmi ne kerülje 

el a figyelmeteket. A bolsevikoknak el kell sajátítaniuk a technikát. Itt 
tés idején a technika határoz meg mindent. És egy gazdasági vezető, 
aki ezt a technikát nem akarja megtanulni, aki nem akarja elsajátítani, 
az egy vicc, és nem vezető. 

Azt mondják, a technikát nehéz elsajátítani. Ez nem igaz! Nincse- 
nek olyan erődök, amiket a bolsevikok ne tudnának bevenni. Számos 
nagyon nehéz problémát megoldottunk. Megdöntöttük a kapitaliz- 
must. Átvettük a hatalmat. Egy hatalmas szocialista gazdaságot épí- 
tettünk. A parasztokat a szocializmus útjára tereltük. Már most elértük 
azt, ami az építkezés szempontjából a legfontosabb. Nincs már olyan 
sok tennivalónk: tanulmányoznunk kell a technikát, el kell sajátíta- 
nunk a tudományt. És amikor ezt megtettük, olyan tempót tudunk 
majd diktálni, amiről most még álmodni sem merünk. És ha igazán 
akarjuk, ezt meg is fogjuk tenni. 


ADOLF HIILER 
Düsseldorf, 1932. január 27. 


, Úgy döntöttünk, a marxizmus írmagját is kiirtjuk 
Németországban " 


1932-ben Adolf Hitler (1889—-1945) csak egy évre volt attól, hogy 
Németország kancellárja legyen. Hitler, a huszadik század egyik leg- 
nagyobb orátora, 1919-ben fedezte fel saját demagóg adottságait, 
amikor a Nemzetiszocialista Német Munkáspárthoz (NSDAP amelyet 
hamarosan csak náci pártként emlegettek) csatlakozva Münchenben 
tirádákat intézett a zsidók és a versailles-i békeszerződés ellen. 
1923-ban neve országosan ismertté vált az általa szervezett puccs 
miatt, amely kudarcba fulladt, ő pedig börtönbe került. A börtönben 
írta Mein Kampf (Az én harcom) c. könyvét, amely a faji-nacionalista 
harcról prédikált, a Német Birodalom eszméje mellett szállt síkra, és a 
, zsidó bacilus" nemzeti életből való kiirtására szólított fel. 

1932-ben a nácik egyik legnagyobb problémája a választási kam- 

pány finanszírozásának kérdése volt. Hitlernek a düsseldorfi Park 
Hotel Ipari Klubjában elmondott beszéde után, amelyet Fritz Thyssen 
iparmágnás szervezett meg, a probléma megoldódott. Sok gyártulaj- 
donos most látta először Hitlert, ezért visszafogottan fogadták. Miután 
azonban a későbbi Führer két és fél órán keresztül megállás nélkül 
mondta élete egyik legjobb beszédét, véleményük megváltozott. 


1918-ban, ahogy a helyzetet józanul mérlegeltem, be kellett lát- 
nom valamit: ilyen időkben ijesztően nehéz feladat az emberek elé 
helyeznem magamat, és létrehoznom egy új szervezetet. Természet- 
szerűleg egyszerűbb egy már meglévő szervezethez csatlakozni, és 
így küzdeni le a nemzet megosztottságát. De lehetséges-e egyáltalán 
megvalósítani ezt a célt egy meglévő szervezeten belül? Nem talál-e 
minden elkötelezett tag egy szervezet programjában és a megvalósí- 
tásáért folytatott harcban örömöt? Nem ez-e az utolsó lehetősége egy 
szervezetnek? Ha egy szervezet folyamatosan utat engedett a mar- 
xizmusnak, hogy a végén gyáván megadja magát, akkor nem lehet-e, 
hogy az elmúlt hatvan évben olyan szellem uralkodott el benne, és 
olyan emberek irányították, akik a másik utat nem értették meg, és 
nem is voltak hajlandóak arra rálépni? Éppen ellenkezőleg, az ilyen 
zavaros időkben a jövő vajon nem azok kezében fekszik-e, akik fel- 
készültek arra, hogy átjussanak a kaotikus állapotban lévő politika 
szűrőjén, és így kristályosodjon ki egy politikai vezetés, amely tudja, 
hogyan kell a nemzet irányítását a kezébe venni, és elkerülni a múlt- 
ban elkövetett hibákat? 

Így természetesen szinte meg kellett erőszakolnom magamat, 
hogy szembenézzek az előttem álló ijesztő harccal, mivel nem voltam 
olyan szerencsés helyzetben, hogy jól csengő nevem lett volna. Csak 
egy névtelen német katona voltam, aki egy apró, cinkből készült szá- 
mot viselt a mellkasán. De lassan rájöttem, hogy ha a kezdet nem nő 
ki a legapróbb sejtből, ha az új politikai kurzus nem jön létre a nem- 
zeten belül, egy új politikai kurzus, amely képes legyűrni a meglévő 
, bomlás erjedését", akkor a nemzet egyként és egészként soha nem 
tud felemelkedni. A múltban ezt a gyakorlatban is megtapasztalhattuk. 
Az ősi idők német birodalmának bukásától százötven évnek kellett 
eltelnie, hogy Poroszország az új birodalom sejtcsírájaként betöltse 
történelmi küldetését. Higgyenek nekem, ugyanez a helyzet az embe- 

rek belső megújhodásával kapcsolatban is. Minden eszmének embere- 
ket kell magához vonzania. Minden eszmének ki kell lépnie a nemzet 
elé, el kell nyernie a nemzettől azokat a harcosokat, akikre szüksége 
van, és egyedül kell mennie a nehéz úton, viselve azokat a szükséges 
következményeket, amelyek segítségével egy napon elég erős lesz a 
végzet alakulását megfordítani. 

Az események azt igazolják, hogy ez az okfejtés helyes. Lehet 
ugyan, hogy ma sok német azt érzi, hogy mi, nemzetiszocialisták nem 
vagyunk képesek a konstruktív munkára, de ők becsapják magukat! Ha 
mi nem lennénk, akkor ma nem élnének burzsoák Németországban, és 
a bolsevizmus vagy nem-bolsevizmus kérdése már rég eldőlt volna... 

Ma ezt a mozgalmat nem lehet elpusztítani, mert itt az embereknek 
számolniuk kell vele, akár tetszik nekik, akár nem. (Hangos taps.) 
Meg vagyok győződve, hogy azok számára, akik még mindig hisznek 
Németország jövőjében, világos, mit kell tenniük. Itt látnak ugyanis 
maguk előtt egy szervezetet, amelyet a nemzet iránt érzett legmélyebb 
szeretet fűt, lés] amelyet a vezetés minden szintjén megvalósított ab- 
szolút tekintély elve alapján szerveztek. Egy egyedülálló párt, amely 
tagsága körében teljesen megszüntette az internacionalizmus és a de- 
mokrácia eszméjét, amelynek teljes szervezetében csak a felelősség, 
a parancs és az engedelmesség elve uralkodik, és amely mindezek 
mellett Németország politikai életébe először hozta be a teljesítmény 
elvére épített milliós tagságát. 

Itt van egy szervezet, amelyet elpusztíthatatlan, agresszív szellem 
irányít; egy szervezet, amely [/a] egy politikai ellenfele azt mond- 
ja neki, hogy , Viselkedésedet provokációnak minősítjük", nem vo- 
nul vissza azonnal, hanem brutálisan érvényesíti saját akaratát, és ezt 
válaszolja ellenfelének: , Harcolunk ma! Harcolunk holnap!" És ha a 
mai összejövetelünket provokációnak minősítik, akkor egy újat szer- 
vezünk a jövő héten, egészen addig, amíg megtanuljátok, hogy egy 
német Németország hitének gyakorlása nem provokáció! És amikor 
azt mondjátok: , Nem vonulhattok az utcáinkra", akkor csakazértis ki- 
vonulunk. És amikor azt mondjátok: , Akkor megölünk benneteket", 
mindegy, mennyi áldozatot kényszerítetek ránk, ez a fiatal Németor- 
szág tovább fog menetelni, és egy napon visszaszerzi a németeknek a 
német utcákat. És amikor az emberek arcunkba vágják az intoleranci- 
ánkat, akkor mi azt büszkén vesszük tudomásul. 


94 A XX. SZÁZAD NAGY BESZÉDEI 





Igen, megmásíthatatlanul úgy döntöttünk, a marxizmus írmagját is 
kiirtjuk Németországban. Döntésünket nem azért hoztuk, mert szere- 
tünk verekedni: én könnyen el tudok képzelni egy életet, amely azért 
tisztességesebb, mert nem üldözik az embert Németországban, mert 
nem kell megfelelni számtalan kormányelőírásnak, mert az embernek 
nem kell állandóan fél lábbal a börtönben lennie, mert nem kell egy 
olyan államban élnie, amelyet nem hívhat a magáénak. A magam ré- 
széről tisztességesebb sorsot is el tudok képzelni, mint egy mindenki 
által őrültnek tartott kiméra elleni küzdelmet. Végezetül hiszem azt, 
hogy birtokában vagyok annak a képességnek, hogy betöltsem a szo- 
ciáldemokrata párt valamelyik tisztségét. Egy dolog biztos: ha a ké- 
pességeimet annak a posztnak a betöltésére fordítanám, akkor talán 
még ma a kormány tagja lehetnék. De számomra nagyobb döntés volt 
egy olyan utat választani, amelyen semmi más nem vezérel, csak a 
saját hitem, a népünk — feltételezhetően még mindig meglévő — ter- 
mészetes erejébe fektetett bizalmam, és a harcom fontossága, amely 
kellő vezetéssel egy napon szükségszerűen újra megjelenik. 

Tizenkét évnyi harc áll mögöttünk. Ezt a harcot nem elméletben 
folytattuk, és már magán a párton belül is megkezdtük gyakorlati 
megvalósítását: készen állunk, hogy ezt a harcot nagyobb küzdőte- 
reken folytassuk. Felidézem magamban az időt, amikor hat, szintén 
ismeretlen emberrel együtt létrehoztam ezt a szervezetet, amikor ti- 
zenegy, tizenkettő, tizenhárom, tizennégy, húsz, harminc és ötven em- 
ber előtt beszéltem, amikor egy év alatt hatvannégy tagot hoztam a 
mozgalomnak, amikor eleinte szűk körünk lassan bővülni kezdett, és 
el kell ismernem, hogy mára ehhez a szervezethez folyamatosan csat- 
lakoznak német honfitársaim milliói, és ez teljesen egyedülálló dolgot 
képvisel a német történelemben. A burzsoá pártoknak hetven év állt a 
rendelkezésükre. Azt kérdem én, melyik szervezet hasonlítható a mi- 
énkhez? Hol van az a szervezet, amely négyszázezer embert képes 
az utcákra hívni, embereket, akiket vak engedelmességre neveltünk, 
akik készek bármilyen parancsot — persze olyat, mely nem ütközik 
törvénybe — végrehajtani? Hol van az a szervezet, amely hetven év 
alatt elérte azt, amit mi tizenkettő alatt? Ráadásul az eredményeinket 
olyan esetleges jelleggel értük el, hogy az ember alig tud szégyenke- 
zés nélkül az ellenfele szemébe nézni, mert ez a nagyszerű mozgalom 
az első napjaiban szegénységbe született, és onnét nőtt ki. 

Ma a német sors fordulópontján állunk. Ha a mostani folyamat 
folytatódik, akkor Németországban egy napon szükségszerűen kitör a 
bolsevik káosz, de ha ezt a folyamatot megállítjuk, akkor az embere- 
ket a vasszigor iskolájába kell vinnünk, és mindkét tábor előítéleteivel 
kell táplálnunk őket. Nehéz iskola lesz, de nem hátrálhatunk meg! 

Ha az ember azt hiszi, hogy örök időkig fenntarthatja a , burzsoá" 
és , proletár" koncepciókat, akkor vagy fenntartjuk Németország 
gyengeségét, amely bukásunkat jelenti, vagy a bolsevizmus győzel- 
met segítjük elő. Ha az ember nem hajlandó sutba dobni ezeket a kon- 
cepciókat, akkor úgy ítélem, hogy a német nemzet újjászületése nem 
lehetséges többé. Az a krétavonal, amelyet a Weltanschauung"" az em- 
berek történelmében meghúzott már, az nemegyszer a halál vonalának 
bizonyult. Vagy sikeresen megvalósítjuk az acél keménységű politi- 
kai életet a pártok, szervezetek, szakszervezetek és a világ eszméinek 
bevonásával, vagy kudarcot vallunk, mert ezen belső megszilárdítás 
nélkül Németország végleg elpusztul. 

Még [ha] húsz újabb szükséghatározatot küldünk is az emberekre, 
ez nem fogja őket megállítani a pusztulás felé vezető úton, de ha egy 
napon az utat ismét felfedezzük, akkor elsőként a német embereknek 
kell azon végigmenniük. Ezt a folyamatot nem kerülhetjük meg! Nem 
lenne jó azt mondani, hogy ezért csak a proletárok a felelősek. Nem, 
higgyenek nekem, a német nép minden egyes osztályának tagjai osz- 
toznak a bukás felelősségében, amely maga alá temet majd minket. 
Néhány azért, mert akarták és tudatosan tettek az eljöveteléért, mások 
meg azért, mert félrefordították a fejüket, és túl gyengék voltak, hogy 
megállítsák bukásunkat. A történelemben a cselekvés hiányát olyan 
keményen ítélik meg, mint a szándékot és a tettet. Ma senki sem búj- 
hat ki a a német politika megújításának felelőssége alól: mindenkinek 
zös erőfeszítésből. 

Ma nem a szavazataikért beszélek, és nem azért, mert azt akarom, 
hogy ezt vagy azt tegyék meg a pártért. Nem, azért vagyok itt, hogy 
kifejezzek egy álláspontot, és meg vagyok győződve, hogy ennek 
az álláspontnak a győzelme jelentheti az egyetlen lehetséges pontot, 
ahonnét elindulhat a német újjáéledés. Ez az utolsó, amit a német nép 
javára jóvá lehet írni. Gyakran mondják az ellenfeleink: ,, Te sem le- 





16  Weltanschauung — világnézet (a szerk.). 

szel képes úrrá lenni a mostani krízisen." Tegyük fel, uraim, hogy iga- 
zuk van. Mit jelentene ez? Azt jelentené, hogy egy rettenetes időszak 
előtt állunk, amellyel szemben csak tisztán materialista eszközökkel 
tudunk védekezni. A szenvedést, egyszerű materiális volta miatt, ezer- 
szer nehezebb lenne elviselni, ha az ember nem adna a népnek egy 
eszmét. Az emberek gyakran mondják nekem: ,, Te vagy az egyetlen, 
aki a nemzeti Németország zászlaját tartja." És ha én vagyok az egyet- 
len? Ma sokkal inkább államférfihoz méltó cselekedet egy zászló alá 
összegyűjteni a német embereket, mint széttépni az egyetlen hitet, 
mely megmaradt nekik. Vegyünk példaként egy erődöt, képzeljük el, 
hogy hihetetlen nyomor uralkodik benne: addig, amíg a parancsnok 
látja a menekülés esélyét, hisz benne, reménykedik benne, addig az 
erődben rekedtek hajlandóak elfogadni az egyre csökkenő fejadago- 
kat. De vegyük el az emberek szívéből a megmenekülés, egy jobb jövő 
lehetőségének utolsó reményét is, vegyük el tőlük ezt, és akkor azt lát- 
hatjuk, hogy hirtelen nem lesz számukra fontosabb, mint a csökkentett 
fejadagjuk. Minél jobban tudatosítjuk bennük, hogy nem mások, mint 
egy alku tehetetlen részesei, hogy a világpolitika foglyai, annál jobban 
olyanok lesznek, mint a rabok, akik csak a materiális érdekeikre képe- 
sek gondolni. A másik oldalon viszont az áll, hogy minél jobban visz- 
szahozzuk az embereket a hit szférájába, annál kevésbé törődnek majd 
a materiális nehézségekkel, amely addig mindennél jobban számított 
nekik. Ezen állítás bizonyítására a legékesebb példa maga a német 
népünk. Nem feledhetjük, hogy a németek százötven évig harcoltak 
mérhetetlen eltökéltséggel a vallásért, hogy száz-és százezer ember 
hagyta ott földjét, otthonát, tulajdonát pusztán csak [egy] eszme ked- 
véért, egy meggyőződés kedvéért. Soha nem feledjük, hogy az alatt a 
százötven év alatt egyszer sem lehetett még a legapróbb nyomát sem 
látni a materiális érdeknek, így igazán megérthetjük, milyen hatalmas 
ereje van egy eszmének, egy ideálnak. 

Csak így érthetik meg Önök is, hogy a mozgalmunkban több száz- 
ezer fiatal ember kész kockáztatni az életét az ellenfél megállítása ér- 
dekében. Elég jól tudom, uraim, hogy amikor a nemzetszocialisták 
az utcákra vonulnak, akkor este hirtelen tumultus és lökdösődés tá- 
mad, a burzsoák visszabújnak függönyeik mögé, majd kinéznek, és 
ezt mondják: Az éjszakámat ismét megzavarták, megint nem fogok 
tudni aludni. Miért kell a náciknak mindig provokálniuk, és az utcán 

masírozniuk az éjszaka közepén? Uraim, ha mindenki így gondolkod- 
na, akkor senkinek nem zavarnák az álmát, igaz, de a burzsoázia sem 
merészkedne az utcára. Ha mindenki így gondolkozna, ha ezeknek a 
fiataloknak nem lennének eszméik, amik megmozgatják és előre hajt- 
ják őket, akkor természetesen ők örülnének a legjobban az esti harcok 
megszűnésének. De ne feledjük, hogy ez áldozatot jelent: amikor ma a 
nemzetiszocialista mozgalom részét képező SA és SS!" több százezres 
tömegeinek mindennap be kell ülniük teherautóik kormánya mögé, 
gyűléseket kell megvédeniük, menetelniük kell, éj éj után áldozatot 
kell hozniuk, hogy azután a szürke hajnalokon elmenjenek a műhelye- 
ikbe, a gyárakba, vagy munkanélküliként próbáljanak megélni az ala- 
mizsnából. Áldozatot jelent, mert abból a kevésből kell megvenniük 
az egyenruháikat, az ingeiket, a jelvényeiket, és igen, még az útikölt- 
séget is nekik kell állniuk. Higgyék el, ennek az eszmének hatalmas 
az ereje. Ennek a nagyszerű eszmének! 

És ha ma a teljes német nemzetnek ugyanaz lenne a hite, mint 
azoknak a százezreknek, ha az egész nemzet vallaná ezt az eszmét, ak- 
kor Németországra egészen másképpen tekintene a világ, mint most! 
Ugyanis a helyzetünket a világban és annak végzetes következmé- 
nyeit csak annak köszönhetjük, hogy alábecsültük a német erőt. Ha 
ezt a magunkról kialakított végzetes értékelést ismét megváltoztatjuk, 
akkor, és csak akkor, kihasználhatjuk a politikai lehetőségeinket, ame- 
lyek, ha eléggé előretekintünk a jövőbe, a német életet természetes 
és biztos alapokra helyezhetik. Ez vagy új életteret jelent és a belső 
piacunk bővítését, vagy a német gazdasági élet védelmét a világ el- 
len, ráadásul anélkül, hogy hasznosítanánk Németország koncentrált 
erejét. A képességek, az emberi erőforrás már rendelkezésünkre áll: 
senki sem tagadhatja, hogy ipari állani vagyunk. Először azonban át 
kell szabnunk a politikai előfeltételeket, mert enélkül sem az ipar, sem 
a kapacitás, sem a szorgalom, sem a gazdaság mit sem ér, hiszen egy 
elnyomott nemzet még saját gazdaságának gyümölcseit sem képes a 
saját gyarapodására költeni, ugyanis ezeket fel kell áldoznia az adók 
és sarcok oltárán. 

Saját hivatalos kormányunkkal szemben én nem látok semmiféle 
reményt Németország újjáéledésére; ha Németország külpolitikáját 





17 SA, SS (Sturmabteilung, Schutzstaffel): a náci párt katonai, ill. félkatonai jellegű 
alakulatai (a szerk.). 

nézem, az első és legfontosabb feladatunk egy csapásra kész, biztos 
alapokon álló nemzeti német politikai élet kialakítása. Tizenhárom 
éve ezen céltól vezérelve alapítottam meg a nemzetiszocialista moz- 
galmat: a mozgalmat, amelyet az elmúlt tizenkét évben irányítottam, 
a mozgalmat, amely reményeim szerint egy napon eléri célját, és a 
nemes harc végeredményeként egy teljesen, belülről is megújult poli- 
tikai élet születhet, amely nem tűri, hogy valaki a nemzet és a nemzet 
érdekei ellen vétsen, amely senkit sem tűr meg, aki nem ismeri el, 
vagy ellenzi ezeket az életbe vágó érdekeket, amely nem tűri és kímé- 
letlenül lecsap azokra, akik megpróbálják tönkretenni vagy elpusztí- 
tani ezt a politikai életet, de mégis készen áll a békére és barátságra 
mindazokkal, akik békét és barátságot akarnak. 


Miután Hitler helyet foglalt, a közönség felállt és éljenezni kez- 
dett. Az iparvállalatoktól ezután komoly adományok érkeztek a náci 
párt kasszájába. ,, Hitler fontos győzelmet aratott" — írja életrajzírója, 
Alan Bullock. A német iparosok azt az embert látták benne, aki meg- 
védi érdekeiket a kommunizmussal és a szakszervezetek követeléseivel 
szemben. 


STANLEY BALDWIN 
London, 1932. november 10. 


, A bombázók mindig átjutnak" 


1932-re, mikor Hitler hatalomra jutott, Baldwin (1867—-1947) már 
kétszer volt miniszterelnök, s éppen Ramsey MacDonald kormányá- 
ban volt a királyi Titkos Tanács elnöke. Iszonyodott a légi hadvise- 
léstől és bombázástól; úgy gondolta, a Népszövetségnek be kellene 
tiltania az új katonai repülőgépek építését. A kabinet tárgyalta a ja- 
vaslatot, de nem jutott döntésre. Időközben Hoover amerikai elnök 
is javasolta a bombázók betiltását. Őszre azonban Baldwin arra az 
álláspontra helyezkedett, hogy Nagy-Britannia nem folytathatja az 
egyoldalú leszerelést. 

November 10-én (legújabb életrajzírója szerint ,, démoni erőtől 
hajtva") rövid, de nagy feltünést keltő beszédet mondott az alsóház- 
ban, amellett érvelve, hogy a leszerelés önmagában nem állítja meg a 
háborút, viszont csökkenti a háború kitörésének veszélyét és lehetősé- 
gét —, majd a fiatalok lelkiismeretéhez szólt. 


Amitől a világ szenved — s ezt már mondtam korábban -, az a 
félelemérzet, meg a magabiztosság hiánya, s ez a félelem gyakran 
ösztönösen, öntudatlanul van jelen. Véleményem szerint azonban, és 
lassan, sok megfontolás után jutottam erre az álláspontra, ami ezért 
a félelemért a leginkább felelős — és most azokról beszélek, akiket 
tiszteletreméltó képviselőtársam, Mr. Attlee egyszerű embereknek ne- 
vezett, s akiknek a vezetőjük vagyok -, a félelem igazi oka a légitá- 
madástól való félelem. A legutóbbi háborúig a civil lakosság nem volt 
kitéve a háború legszörnyűbb veszélyének. Szenvedtek az éhségtől, 
szenvedtek fiaik és rokonaik elvesztésétől, de most ezen felül még 
szenvednek a félelemtől, nem hogy ők maguk meghalnak, hanem — s 
ez talán még szörnyűbb egy férfinak —, hogy feleségüket és gyerekei- 
ket [is] megölhetik a levegőből. 

Ez az érzés jelen van az emberek között az egész civilizált világban, 
de kétlem, hogy közülük sokan tisztában lennének egy-két dologgal 
az okot illetően. Az egyik [o£] az a megdöbbentő sebesség, amelyet 
a levegő meghódítása hozott a modern hadviselésbe. A légitámadás 
sebessége a hadseregéhez képest olyan, mint egy gépkocsi sebessége 
a négyes fogatéhoz, s a legközelebbi háborúban azt látjuk majd, hogy 
minden várost, amely légikikötő közelében fekszik, a háború kitöré- 
sétől számított öt percen belül le tudnak bombázni, s az lesz majd a 
kérdés, kinek az erkölcsi tartását zúzza majd szét az előzetes bombá- 
zás. Hiszem továbbá, hogy hasznos az utca emberének, ha tudatában 
van, hogy nincs erő a földön, amely megvédhetné őt a bombázástól. 
Akármit is mondjanak, a bombázók mindig átjutnak, amit igen köny- 
nyű megérteni, ha figyelembe vesszük a légtér nagyságát. 

Azt mondtam, minden légikikötő közelében fekvő várost le lehet 
bombázni. Vegyük bármelyik ilyen várost itt a szigeten vagy a kon- 
tinensen. Az ilyen város és a környék védelméhez a légteret védelmi 
szektorokra kell osztani. Ha azt vesszük, hogy a bombázógépek leg- 
alább hatezer méter magasan lesznek, egyszerű matematikai számí- 

tással — vagy inkább kihagyom az , egyszerű" szót — azt kapjuk, hogy 
tíztől több száz köbmérföldes szektorokat kell megvédeni. Most kép- 
zeljük el ezt a felhővel és köddel borított száz köbmérföldet, és sejt- 
hetjük, mennyi repülőgépet kell ebbe belehajtani, hogy legyen valami 
esély elkapni az ott átrepülő bombázókat. Képtelenség végrehajtani, 
és nincs Európában szakember, aki lehetségesnek tartaná. Az egyetlen 
védekezés a támadás; ha magunkat menteni akarjuk, több nőt és gye- 
reket kell megölnünk gyorsabban, mint az ellenségnek. 

Nem teszek úgy, mintha mi ebben az országban nem tennénk meg- 
előző lépéseket. Tettünk. Kutatásokat végeztünk, nagyon csendesen és 
eleddig minden publicitás nélkül, de tekintetbe véve a felkészüléshez 
szükséges évek számát, a világ jelenlegi állapotában ebben az ország- 
ban bármilyen kormány lenne hatalmon, vétkes hanyagság volna ré- 
széről, ha megfeledkezne az elővigyázatosságról. Ugyanez igaz más 
országokra is. Lehet-e erősebb ok a félelemre, mint ami a kontinensen 
történik? Márpedig a félelem igen veszélyes. Való igaz, elrettentheti 
az embereket a háborútól, ám sokkal valószínűbb, hogy arra ösztönzi 
őket, fokozzák a fegyverkezést, megóvandó magukat a szörnyű fegy- 
verektől, melyekről tudják, bevethetők ellenük. Nem szabad elfelejte- 
nünk, hogy a légi hadviselés még gyermekcipőben jár, a lehetőségei 
kiszámíthatatlanok és felfoghatatlanok. 

Ami a légteret illeti, mint azt nagyon pontosan megfogalmazták, a 
teljes leszerelés csakis a repülés betiltásával érhető el. Ami persze szin- 
tén lehetetlen. Még sosem hallottunk olyat, hogy az ember visszavont 
[volna] egy új találmányt. Jó lenne a világnak, hallottam a légierő egy 
igen elismert tagjától, ha az ember sosem tanult volna meg repülni. De 
megtanult, így nincs annál fontosabb kérdés sem eme ház, sem minden 
férfi, nő és gyerek számára, mint hogy: , Mihez kezdünk ezzel a hatalom- 
mal most, hogy megszereztük?" Nem mentegetőzöm, amiért előhozom 
és megszellőztetem ezt a témát itt a világon először, abban a reményben, 
hogy ami itt elhangzik, talán más országokban is olvasnak róla, meg- 
fontolják, mérlegelik, mert véleményem szerint e kérdés válaszán múlik 
civilizációnk sorsa. De mielőtt elérkezik a rettenetes nap, felmerül egy 
kisebb, ám nehéz kérdés, mégpedig Németország lehetséges újrafegy- 
verkezése egy légierővel. A két dolog elválaszthatatlanul összefonódik. 

Amíg létezik levegő, nem szabadulhatunk meg a félelemtől, 
amelyről beszéltem, és amely hitem szerint számos baj forrása. Kép- 

telen vagyok nem gondolni rá, hogy sok százmillió év után, mióta az 
emberi faj megjelent a Földön, csak a mi nemzedékünk idején sikerült 
meghódítani az eget. Kétségtelenül fogalmam sincs, hogyan érez a 
világ ifjúsága, de az idősebbek számára nem [egy] vidám gondolat, 
hogy az eget meghódítva a levegőből fogjuk beszennyezni a Földet, 
ahogy beszennyeztük a talajt is, amióta rajta járunk. Ez a kérdés sok- 
kal inkább szól a fiatalabbaknak, mint nekünk. Ők repülnek ma a leve- 
gőben. Az elkövetkező generációk még többet fognak repülni. 

Sok társam itt körülöttem valószínűleg látni fog még egy nagy há- 
borút. Nem hiszem, hogy láttuk az utolsó nagy háborút, de azt sem 
hiszem, hogy most várna ránk egy; mindenesetre ha jön, mi már túl 
öregek leszünk, hogy hasznunkat vegyék. Mi van a fiatalokkal? Ők 
hogyan fogják vizsgálni ezt az ügyet? Nekik kell majd harcolni, nekik 
kell majd végigharcolniuk a háború véres kérdését. Döntsék el ők. Ők 
vannak többségben a Földön, a kérdés őket sokkal közelebbről érinti. 
Az eszközök az ő kezükben vannak. Némelyik eszköz olyan rettene- 
tes, az emberiség még nem szánta rá magát, hogy használja. Jómagam 
legalább három ilyen találmányról tudok, melyet kifejezetten bevetés- 
re terveztek a legutóbbi háborúban, mégsem használták őket — [mert] 
nagy hatásfokkal bírnak és embertelenek. 

Ha a fiatalok lelkiismerete ezzel az eggyel kapcsolatban arra jut, 
hogy gonosz és elvetendő, a dolog véget ér; de ha nem így érzik — nos, 
mint mondtam, a jövő az ő kezükben van. Ám ha elérkezik a követ- 
kező háború, s az európai civilizáció teljes egészében megsemmisül, 
mégpedig saját ereje által, akkor ne bennünket, öregeket hibáztassa- 
nak. Emlékezzenek rá, hogy ők: elsősorban és kizárólag ők, [ti. a fia- 
talok] felelősek a Földre szabadított szörnyűségekért. 


A Parlament tagjait megrázta, megindította a beszéd, ám kétértel- 
műsége sokakat nyugtalanított és megdöbbentett. Mi volt a lényege, 
kérdezte Churchill. Érződött benne némi fatalizmus és tehetetlenség. 
, Elmondani az igazat, elmondani az igazat az angoloknak." Noha 
Baldwin elmondta az igazat a maga kisember módján, a beszéd többet 
ártott, mint használt, mert az erős frázist, hogy a bombázók mindig 
átjutnak, kishitűségnek vették, s egyaránt felhasználták a fegyverkezés 
meg a leszerelés indokául is. 

, Egy valamitől kell félnünk csupán: magától a félelemtő 


1933-ban az Egyesült Államok frissen megválasztott elnöke beik- 
tatásának napján a bankok bezártak, a tőzsdén nem kereskedtek — a 
világgazdasági válság a mélypontján volt. A széles körű munkanélkü- 
liség miatt az embereken eluralkodott a tehetetlenség és a kilátásta- 
lanság. Úgy látszott, Amerikán nem lehet segíteni. De feltűnt a színen 
az 1921 óta gyerekbénulás miatt tolókocsiba kényszerült Franklin 
Delano Roosevelt (1882—1945), aki 1932-ben 12 millió szavazatos fö- 
lénnyel, 42 államot maga mögé állítva megnyerte az elnökválasztást. 

Ezen a hideg márciusi napon a mozgássérült Roosevelt erőtől duz- 
zadóan, a kiutat pontosan látva letette az elnöki esküt, és a rádión 
keresztül amerikaiak millióival osztotta meg, hogyan tervezi meg- 
menteni az országot. (A beszéd első változatát négy óra alatt fogal- 
mazta, ám az emlékezetes szabadság a félelemtől" kitételt a beiktatás 
előtt egy nappal írta csak bele. Az indíttatást feltételezhetően Henry 
David Thoreau mondata adhatta: ,, Semmitől sem félhetünk jobban, 
mint a félelemtől magától." Roosevelt ugyanis akkoriban kapott egy 
Thoreau-kötetet.) Beiktatási beszéde az amerikai történelem egyik for- 
dulópontja volt, mondja a történész Hugh Brogan. Roosevelt néhány 
perc alatt elérte azt, amire előde, Herbert Hoover négy kimerítő év 
alatt nem volt képes: visszaadta honfitársainak a reményt. 


Hoover elnök úr, elnök úr", barátaim! 

A mai nap a nemzeti felszentelés napja, és bizonyos vagyok abban, 
hogy amerikai honfitársaim azt várják tőlem, hogy elnökké való beik- 
tatásom alkalmával őszintén beszéljek hozzájuk, és megosszam velük 
azokat a döntéseket, amelyeket nemzetünk jelenlegi helyzete miatt 
szükséges meghozni. Eljött az ideje, hogy mindenekelőtt az igazság- 
ról beszéljünk, a teljes igazságról, bátran és őszintén. Nem szabad 
megijednünk attól, hogy őszintén szembenézzünk hazánk mostani ál- 





18 Chief Justice, azaz a Legfelsőbb Bíróság elnöke, aki a megválasztott elnököt fel- 
esketi (a ford.). 

lapotával. Ez a nagyszerű nemzet eddig is fennmaradt, és fenn is fog 
maradni, újjáéledve és jólétben. 

Először is, hadd hangsúlyozzam szilárd meggyőződésemet, mely 
szerint egyvalamitől félhetünk csupán: a félelemtől. A névtelen, okta- 
lan, alaptalan rettegéstől, amely megbénítja az akaratot, hogy a vissza- 
vonulás helyett előre haladhassunk. Nemzetünk minden egyes sötét 
órájában a győzelemhez szükséges őszinte és energikus vezetést az 
emberek megértéssel fogadták, és támogatták. Biztos vagyok abban, 
hogy ezekben a kritikus napokban ezt a támogatást megkapom. Ebben 
a közös szellemben nézünk szembe nehézségeinkkel, amelyek, Isten- 
nek hála, anyagi természetűek. Az értékek fantasztikus mélységekbe 
süllyedtek, az adók emelkedtek, lassan már fizetni sem vagyunk ké- 
pesek, a kormány minden egyes szintjén megnyirbált bevétellel kény- 
telen gazdálkodni, az árucsere erőforrásai befagytak a kereskedelem 
jelenlegi folyamataiba, az ipari vállalkozások elhervadt levelei borít- 
ják a földet, a gazdák nem találnak piacot terményeiknek, és családok 
ezreinek megtakarított pénze vált semmivé. Ami ennél is fontosabb: 
a munkanélküliek hatalmas tömegei küzdenek a puszta életben mara- 
dásért, és legalább ugyanennyien dolgoznak [ugyan], de munkájukért 
alig kapnak valamit. Csak egy botor optimista tagadhatná jelenünk 
sötét valóságát. 

Nem azért kerültünk végveszélybe, mert elfogyott volna, amiből és 
amivel dolgozhatunk. Nem a sáskák hozták fejünkre a pestist. Ha mos- 
tani veszedelmeinket összehasonlítjuk az alapító atyák veszedelmeivel, 
akiknek volt hitük és nem féltek, akkor látjuk: hálásnak kell lennünk. 
A természet még mindig nekünk ajánlja bőségét, amelyet az emberi 
erőfeszítés megsokszorozott. Rengeteg erőforrás áll rendelkezésünkre, 
de ha nem bánunk velük bölcsen, akkor könnyen elpazarolhatjuk jö- 
vőnk építőköveit. Ez azért fontos, mert az emberiség javainak keres- 
kedői saját csökönyösségük és hozzá nem értésük miatt elbuktak, és 
ezt a bukást elismerték. A lelkiismeretlen pénzemberek a közvélemény 
bírósága előtt bűnösnek találtattak, az emberek szíve és értelme elítélte 
őket. Igaz, próbálkoztak helyrehozni a kárt, de ezt roppant idejétmúlt 
módon tették, hogy nem is lett volna érdemes próbálkozniuk. Amikor 
azzal szembesültek, hogy nem tudják kifizetni a betéteket, ismét hitelt 
ajánlottak a számlatulajdonosoknak. Amikor megfosztattak a profit csá- 
bításától, amely alapján az emberek azt hitték — tévesen —, hogy ők a ve- 

zetőik, ismét hitelfelvételre buzdítottak, és könnyek közt könyörögtek a 
bizalomért. Ők csak az önzés generációjának szabályait ismerik. Nekik 
nincs jövőképük, s ha nincs jövőkép, akkor az emberek elpusztulnak. 

A pénzemberek elmenekültek a civilizációnk templomában elfog- 
lalt főpapi székeikből. Ezt a templomot most visszaadhatjuk az ősi 
igazságoknak. A templom visszaállítása az ősi igazságok szerint csak 
akkor sikerülhet, ha a társadalmi értékeket a tiszta pénzügyi profit fólé 
helyezzük. A boldogságnak nem a pénz a forrása, hanem a teljesítmény 
öröme, a kreatív munka borzongása. A munka öröme és erkölcsi ösz- 
tönző ereje nem szorulhat háttérbe a profit utáni őrült és csalóka haj- 
szában. Ezekben a sötét napokban minden erőnkkel azon kell lennünk, 
hogy megtanuljuk: igazi sorsunkat nem mások irányítják, hanem a mi 
kezünkben van. Fel kell ismernünk, mennyire álságos dolog a sikert 
az anyagi javakkal mérni, hogy mennyire hamis a hit, mely szerint a 
közhivatalok és a magas politikai pozíciók értékét csak a büszkeség 
és a személyes profit határozza meg. Véget kell vetnünk a bankok és 
a cégek azon gyakorlatának, amely a bizalom szentségét érzéketlen és 
önző gaztettekre cserélte. Nem csoda, hogy a bizalom megingott, mert 
nem más élteti, mint az őszinteség, a becsület, a kötelezettségek szent- 
sége, és az önzetlen cselekvés. Ezek nélkül nem élhetünk. A helyreállí- 
tás viszont nem csak az erkölcsök terén követel változást. Ez a nemzet 
cselekvést követel, cselekvést — azonnal. Legnagyobb feladatunk az, 
hogy az embereknek ismét munkát adjunk. Ez a probléma megoldható, 
de csak akkor, ha bölcsen és bátran állunk hozzá. 

Én azt a gyakorlatot kedvelem, amikor mindent az elején kezdünk. 
Minden erőmmel azon leszek, hogy a világkereskedelmet a nemzet- 
közi gazdaság kiigazításával helyreállítsam, de az itthoni helyzet an- 
nál sokkal súlyosabb, hogy erre várjunk. Az alapgondolat, amely a 
nemzet talpra állásához szükséges eszközök mögött áll, aligha nevez- 
hető nacionalistának. Tisztában kell lennünk azzal, hogy az Egyesült 
Államokat alkotó részek és rétegek most is legalább annyira egymásra 
vannak utalva, annyira függenek egymástól, mint ősapáink idejében: 
fel kell ismernünk, hogy az úttörők amerikai szelleme mindig velünk 
volt, ahogy most is. Csak úgy állhatunk talpra, ha ezzel tisztában va- 
gyunk. Ez a leggyorsabb mód. Ez biztosítja legerősebben, hogy a talp- 
ra állás nem csak időleges lesz. A világpolitikában ezt a nemzetet a 
jószomszédság politikája fogja vezérelni — a szomszédé, aki tiszteli 

saját magát, és emiatt tisztel másokat is. Aki jó szomszédként betartja 
kötelezettségeit, tiszteletben tartja megállapodásai szentségét, [mert] 
hisz[en] ebben a világban mindenki a szomszédunk. Ha jól értelme- 
zem az emberek érzéseit, akkor most jövünk arra rá, mennyire füg- 
günk egymástól, hogy nemcsak elvennünk szabad, hanem adnunk is 
kell, és ha előre akarunk haladni, akkor képzett és lojális hadseregként 
kell együtt mozdulnunk, amely a közös célért hajlandó fegyelmezett 
áldozatot hozni, mert egy ilyen közös cél nélkül nincs haladás, és egy 
vezető sem lehet hatékony. 

Tudom, hogy készek vagyunk életünket és tulajdonunkat is alá- 
vetni egy ilyen célnak, mert csak így lehet a közjót létrehozni akaró 
vezetést megvalósítani. Én ezt ajánlom, és fogadom, hogy a nálunk 
nagyobb célok olyan szent kötelezettséget rónak mindannyiunkra, és 
közös feladatunk olyan egységet teremt, amely ezidáig csak a fegyve- 
res harcok idején jellemzett bennünket. Ezzel a fogadalommal habozás 
nélkül átveszem az amerikaiak nagyszerű seregének vezetését azzal a 
céllal, hogy fegyelmezett csapást mérünk a problémáinkra. A cselek- 
vés ebben a formájában és ezzel a céllal, az alapító atyáktól örökölt 
kormányzás módszereivel igenis megvalósítható. Alkotmányunk any- 
nyira egyszerű és annyira gyakorlatias, hogy a különleges feladatokat 
hangsúlyáthelyezéssel mindig meg tudjuk oldani úgy, hogy közben 
az alaptörvény szelleme nem sérül. Ezért bizonyult alkotmányos be- 
rendezkedésünk a legtartósabb politikai rendszernek a modern világ 
történelmében. Alkotmányunk meg tudott felelni az ország területbő- 
vítésével járó kihívásoknak, idegen földön vívott háborúknak, keserű 
első harcainknak, világgal való kapcsolatunknak. 

Készen állok rá, hogy alkotmányos kötelezettségeim alapján 
olyan lépéseket javasoljak, amelyek szükségesek egy megsebzett 
világban élő megsebzett ország talpraállításához. Ezeket a lépése- 
ket vagy azokat, amelyeket a Kongresszus bölcsen és tapasztalatai 
alapján meghoz, alkotmányos hatáskörömön belül gyorsan fogom al- 
kalmazni. Ám amennyiben a Kongresszus a két lehetőség egyikével 
sem él, és a nemzet állapota ezt még mindig megkívánja, akkor nem 
fogok meghátrálni azon feladat elől, amely előttem áll. Kérni fogom 
ugyanis a Kongresszustól az egyetlen megmaradt eszközt, amelynek 
segítségével szembeszállhatok a válsággal: tág végrehajtói hatalmat 
és jogkört, hogy megvívhassam a háborút ebben a szükséghelyzet- 

ben. Ugyanazt a jogkört fogom kérni a Kongresszustól, amely akkor 
járna, ha ellenség lép országunk területére. 

A belém helyezett bizalmat olyan bátorsággal viszonzom, olyan 
odaadással, amelyet ezek az idők elvárnak tőlem. Az előttünk álló 
fáradságos napokat a nemzeti egység adta bátorsággal várjuk, tiszta 
lelkiismerettel keressük az ősi és sokat jelentő erkölcsi értékeket, és 
azzal az őszinte elégedettséggel, amelyet öregek és fiatalok egyaránt 
éreznek kemény feladatuk végrehajtása után. Az a célunk, hogy bizto- 
sítsuk a nemzet életét hosszú távon, biztonságosan. 

Bízunk az alapvető demokrácia jövőjében. Az Egyesült Államok 
polgárai nem buktak el. Felismerték, hogy bajban vannak, és kinyil- 
vánították akaratukat, mely szerint közvetlen és erőteljes cselekvést 
akarnak. Fegyelmet kértek és útmutatást. Ők választottak meg engem 
akaratuk eszközéül. Döntésüket ajándékként fogadom. 

A nemzet eme felszenteléséhez alázattal kérjük Isten áldását. 
Óvjon mindannyiunkat. Ő mutasson nekem utat az elkövetkezendő 
napokban. 


A hét végére majdnem félmillió levél érkezett a Fehér Házba. 
A szavak ez egyszer nemcsak retorikai szereppel bírtak, mondja Hugh 
Brogan. Március 4-ét követően a szavakból tettek lettek, Roosevelt 
pedig, egészen kivételes módon az amerikai történelemben, négy egy- 
mást követő elnökválasztást nyert meg. 


ADOLF HITLER 
Berlin, 1934. július 13. 


, A német nép legfőbb bírája" 


Hitler 1933. január 30-án lett Németország kancellárja, és négy 
héttel ezután (a Reichstag leégését ürügyül használva) megalakíthatta 
egypártrendszerét. Alig egy évvel később, 1934. június 30-án, az ún. 
hosszú kések éjszakáján — amikor is a Himmler magánhadseregébe 
tartozó náci elit egységek (SS) végeztek az Ernst Röhm vezette idősebb 

és radikálisabb barnaingesekkel (S4) — leszámolt saját belső ellenfe- 
leivel is. Az öldöklésnek több mint száz áldozata volt, és Hitler ekkor 
vált a náci forradalom megkérdőjelezhetetlen vezérévé. A vérfürdő 
után Joseph Göbbels náci propagandafőnök megtiltotta a német na- 
pilapoknak, hogy közöljék az áldozatok gyászjelentéseit, amivel még 
több pletykát, rettegést és félelmet gerjesztett az emberekben. 

Az eseményt követően Hitler csak július 13-án jelent meg a 
Reichstagban, akkor viszont két órán keresztül beszélt. Soha máskor 
nem tette ilyen nyilvánvalóvá az emberiesség és a törvény iránt érzett 
megvetését, valamint arra való eltökéltségét, hogy hatalmát minden- 
áron megőrizze, mint ebben a beszédében. 


Ma hajnali egykor kaptam meg az utolsó jelentéseket, amelyek 
azonnali cselekvésre szólítottak: hajnali kettőkor már Münchenbe re- 
pültem. Mindeközben Göring miniszterelnök már korábban megkapta 
tőlem a felhatalmazást, hogy amennyiben én tisztogatást kezdek, ak- 
kor ő hasonlóképpen járjon el Berlinben és Poroszországban. Göring 
vasököllel sújtott le a támadásra, amely a nemzetiszocialisták ellen 
irányult. Ebben a meghatározó órában a villámgyors cselekvés szük- 
ségessége miatt csak nagyon kevés ember volt mellettem. Göbbels 
miniszter és az új kabinetfőnök jelenlétében került végrehajtásra az 
akció Münchenben, amelyről önöket is tájékoztattuk. Ugyan pár nap- 
pal korábban még készen álltam, hogy irgalmas legyek, abban az órá- 
ban ez már szóba sem jöhetett. A lázadásokat a minden időkben érvé- 
nyes vastörvények alapján verik le. Ha valaki megkérdezi tőlem, miért 
nem hagytam a bűnösök elítélésének kérdését a reguláris bíróságokra, 
akkor csak ennyit mondhatok: ebben az órában én voltam felelős a 
német nép sorsáért, ezért én lettem a német nép legfőbb bírája! 

A lázadó megmozdulásokon mindenkor tizedeléssel lettek úrrá. 
Csak egyetlen állam mulasztotta el háborús törvényeit alkalmazni, és ez 
az állam, Németország, drágán megfizetett mulasztásáért. Nem akarom 
a fiatal birodalomra a régi végzetét hozni. Parancsot adtam az árulás 
vezetőinek lelövésére, és arra is parancsot adtam, hogy a nyers húsig 
égessék ki a belföldi életünk kútjait és a külvilágot mérgező fekélyt". 
19 , Belföldi életünk kútjait és a külvilágot mérgező fekélyt: a szövegkörnyezetbe 
nem nagyon illő, s egyébként képzavaros kifejezésben alighanem az az előítélet rejlik, 


amely a középkori pestisjárványokért a zsidókat mint kútmérgezőket tartotta felelősnek 
(a szerk. ). 

Valamint arra is parancsot adtam, hogy amennyiben bármelyik felkelő 
ellenkezni mer a letartóztatása ellen, akkor azonnal fegyveres erővel 
kell lecsapni rá. A nemzetnek tudnia kell, hogy a létezését — amit belső 
rendje és biztonsága garantál — nem fenyegetheti senki sem büntetle- 
nül! A jövőre nézve mindenkinek tudnia kell, hogyha kezét emeli az 
államra, akkor biztos halál vár rá. És minden nemzetiszocialistának 
tudnia kell, hogy sem beosztás, sem pozíció nem védheti meg őt a sze- 
mélyes felelősségtől, és ebből fakadóan a büntetéstől sem. Több ezer 
ellenfelünket állítottam bíróság elé, mert romlottak voltak. Szégyell- 
ném magamat, ha a hasonló bűncselekményeket a saját sorainkban el- 
tűrnénk. Egyetlen nép és egyetlen kormány sem tehet másképpen, ha 
olyan teremtmények bukkannak fel, mint Németországban Kutisker, 
akit Franciaországban Staviskyként ismertek, vagy olyanok, akikkel 
manapság találkozunk: emberek, akiknek az a céljuk, hogy az állam 
érdekei ellen vétsenek. És minden ember bűnös, ha nem talál magában 
elég erőt ahhoz, hogy az ilyen förtelmes teremtményeket elpusztítsa. 
Ha az emberek azt vetik a szememre, hogy csak egy jogi eljárás 
tudja pontosan mérlegelni a bűnösséget és annak mértékét, akkor én ez 
ellen a legkomolyabban felemelem a szavam. Aki Németország ellen 
cselekszik, az elárulja országát; és az országát elárulót nem a cselekmé- 
nye mértékének megfelelően kell büntetni, hanem azon célnak megfe- 
lelően, amely cselekményét mozgatta. Aki szívében azzal a szándékkal 
cselekszik, hogy lázadást szítson, és így a hűséget ássa alá, a hitet in- 
gassa meg, titkos esküket szegjen meg — az nem számíthat másra, mint 
hogy ő maga lesz az első áldozat. Nem áll szándékomban a kis bűnö- 
zőket lelövetni, a nagyokat pedig megkímélni. Nem az én feladatom 
megállapítani, hogy túl keményen csaptunk-e le az összeesküvőkre, az 
agitátorokra és a pusztítókra, a német közvélemény, és tágabb értelem- 
ben a világközvélemény kútjának megmérgezőire; nem az én felada- 
tom eldönteni, melyikük szenvedett túl sokat; nekem csak az a dolgom, 
hogy Németországban ilyen cselekmények ne fordulhassanak elő... 
Ezekben a napokban, amely[ek] egyaránt megterhelő[ek] az SA- 
nak és a tagságának, a rohamosztagosok megőrizték a hűség szellemét. 
Így az SA már harmadszor bizonyította, hogy hozzám tartozik, ahogy 
én is bármikor hajlandó vagyok bebizonyítani, hogy én hozzájuk tar- 
tozom. Néhány hét múlva a barnaingesek ismét uralni fogják a német 
utcákat, és ez ékes bizonyítékát adja annak, hogy a nemzetiszocialista 

Németország életében eluralkodott mély végveszélyt legyőztük. Ami- 
kor tavaly márciusban fiatal forradalmunk végigsöpört Németorszá- 
gon, legfőbb célom az volt, hogy olyan kevés vért ontsunk, amilyen 
keveset csak lehet. Az új állam nevében, a Nemzeti Szocialista Párt 
nevében milliónyi ellenfelünknek amnesztiát ajánlottam, azóta mil- 
liók csatlakoztak hozzánk, és hűségesen részt vesznek a birodalom 
újjáépítésében. Azt reméltem, többé már nem lesz szükséges meg- 
védeni az államot fegyverrel a kezünkben. A végzet azonban ismét 
próbára tett minket; mindannyian esküt tettünk, hogy még nagyobb 
fanatizmussal ragaszkodunk ahhoz, amit oly sok jó emberünk vére 
árán szereztünk meg, és amit ma megint német honfitársaink vérével 
tudunk csak megőrizni. 

Alig másfél évvel ezelőtt ajánlottam fel volt ellenfeleinknek a ki- 
békülést, ezért most is megbocsátást ígérek azoknak, akik bűnösök 
ebben az őrületben. Hadd nézzenek magukba, emlékezzenek új Né- 
metországunk történelmének eme szörnyű veszteségére, és adják át 
magukat teljesen az újjáépítés feladatának. Hadd ébredjenek rá most 
már biztosabb belátással annak a feladatnak a mibenlétére, amelyet a 
sors adott nekünk. A feladatot sem polgárháború, sem káosz nem ké- 
pes elvégezni. Érezzük mindannyian a felelősséget a legdrágább kin- 
csért, amelyben egy németnek csak része lehet: belső rend, belső és 
külső béke. Én készen állok a történelem törvényszéke előtt vállalni a 
felelősséget azért a huszonnégy óráért, amelyben életem legkeserűbb 
döntéseit kellett meghoznom, amelyben a sors ismét megtanította ne- 
kem, hogy egyetlen dologra vigyázzak mindenáron, ami számunkra 
csak létezik ebben a világban: a német népre és a német birodalomra! 


Alig egy órával azután, hogy Hindenburg elnök augusztus 2-án 
meghalt, egy bejelentés tudatta, hogy az elnöki posztot összevonták a 
kancellárival, és Hitler lett a birodalom fegyveres erőinek főparancs- 
noka. A német hadsereg katonái és tisztje nem az alkotmánynak vagy 
szülőföldjüknek fogadtak hűséget, hanem magának Hitlernek. 

OSWALD MOSLEY 
London, 1935. március 24. 





d) 


, Anglia mer ismét nagy lenni" 


Oswald Mosley 1932 októberében jelentette be a Brit Fasiszta 
Unió megalakulását; három hónappal azután, hogy Hitler és a nácik 
megszerezték a hatalmat a németországi választásokon. , Nekem az a 
kötelességem, hogy felébresszem az élni akarást, a nagyszerű élet utá- 
ni vágyat. Én az életemet tettem fel a nemzeti reneszánszra." Egy év- 
vel később a mozgalom már inkább hitlerista és antiszemita volt, mint 
fasiszta. Tagjai fekete ingben, lovaglócsizmában és lovaglónadrágban 
masíroztak, főképpen a londoni East End utcáin, miközben röplapokat 
osztogattak, melyeken a demokrácia és a szocializmus ellen uszítot- 
tak, illetve hevesen támadták a zsidóságot. Összejöveteleiket, amelyek 
gyakran csúnya erőszakos jelenetekbe torkollottak, ezrek látogatták. 
Hazafias látomását meghirdető alábbi beszédét Mosley nyolcezres 
hallgatóság előtt mondta el az Albert Hallban. 


Megtiszteltetés számunkra, hogy abban a korban élünk, melyben 
Anglia bejelenti, hogy nagy tetteket fog véghezvinni. Megtiszteltetés 
ahhoz a generációhoz tartozni, mely nem azt keresi, mennyit vehet 
el magának, hanem azt, mennyit adhat. És ezáltal a mi generációnk 
meg fogja érteni, hogy léteznek hatalmasabb dolgok a renyheségnél, 
és van, ami fontosabb a biztonságnál is, aminthogy van, ami a halálnál 
is szörnyűbb. 

A mostani lesz az a legendás generáció, mely újfent felhágja az 
idő és a történelem bérceire, hogy pillantást vethessen a halhatatlan 
fényekre — az áldozat és a magasba törekvés fényeire, melyek meg- 
próbáltatásokon által a fennkölthöz és a halhatatlanhoz hívják az 
emberiség lelkét. Korunk válaszút előtt áll: hősiesség vagy pusztu- 
lás. A nagy népek számára nincsenek kerülőutak. Habozhatunk-e hát, 
hogy melyik utat válasszuk? 

Hadd adjam meg a választ ma este ezen a nagyszerű gyűlésen. 
Anglia a magasba emeli fejét, a birodalom hangja messzi zeng. Hallja 
hát meg Európa és a világ, hogy a mi csodálatos népünk lelke ret- 

tenthetetlen és legyőzhetetlen. Zászlónk dacol a végzet viharával. És 
hogy lobog még a láng. A dicsőség halhatatlan. A birodalom lelke él, 
és Anglia mer ismét nagy lenni. 


Mosley fasiszta mozgalma kudarcba fulladt. Az 1936 októberi lon- 
doni zavargások után meghozták a közrendet szabályozó rendeletet, 
amely a politikai pártok számára megtiltotta az egyenruha viselését, 
feloszlatta a magánhadseregeket, és korlátozta az utcai gyüleke- 
zés jogát. Mosleyt a háború alatt internálták. Később, 1959-ben és 
1966-ban is indult az általános választásokon, de kudarcot vallott. 
Párizsban élt, és 1980-ban halt meg. 


LA PASIONARIA -— DOLORES IBÁRRURI 
Madrid, 1936. július 19. 


, No Pasarán — Nem törnek át!" 


Dolores Ibárruri (1895—1989), egy baszk bányász lánya 1917-ben 
lépett be a Spanyol Szocialista Pártba. Előbb munkások részére ké- 
szülő lapoknál dolgozott újságíróként La Pasionaria (,, szenvedélyvi- 
rág") álnéven, majd 1920-ban közreműködött a Spanyol Kommunista 
Párt megalapításában. Ahogy életrajzírója, Robert Law megállapítja, 
La Pasionaria milliók számára egymaga személyesítette meg a spa- 
nyol polgárháborút. 

A Franco vezette fasiszták és a köztársaságiak harca 1936 és 1939 
között megosztotta a világ közvéleményét. A magas, sötéthajú, fekete 
gyászruhát viselő La Pasionaria volt a köztársaság szócsöve a világ 
felé. Beszédeit milliónyi szórólapon adták közre. Ibárruri a kommu- 
nista párt főtitkárának, José Díaznak a sürgetésére mondta el ezt a 
beszédet, amelyet a Radio Union közvetített a belügyminisztériumból. 
A kommunisták nevében szólva az volt a célja, hogy az emberekben 
tartsa a lelket és növelje harci kedvüket. 

Munkások, antifasiszták, dolgozók! Mindenki készen áll, hogy 
megvédjük a köztársaságot, a szabadságjogokat és a nép demokra- 
tikus eredményeit. A helyzet komolyságát a kormány és a Népfront 
közleményeiből mindenki ismeri. Marokkóban és a Kanári-szigeteken 
a munkások a köztársasághoz hű erőkkel közösen lelkesen és bátran 
harcolnak. Amikor a kommunisták, a szocialisták, az anarchisták és 
a republikánusok, a katonák és mindazok, akik tiszteletben tartják a 
nép akaratát, meghallották , A fasizmus nem tör át! Az októberi hó- 
hérok nem törnek át!" kiáltást, akkor egyszerre pusztították el a fel- 
kelő árulókat, akik szennyel és árulással mocskolták be azt a katonai 
büszkeséget, amelyet olyannyira dicsértek. Az egész ország remeg 
a felháborodástól, amikor látja, hogy ezek a szívtelen emberek tűz- 
Zel és rettegéssel akarják a demokratikus Spanyolországot a félelem 
poklába taszítani. De nem törnek át! Egész Spanyolország háborúban 
áll. Madridban az emberek határozottan és harci tűzzel figyelmezte- 
tik a kormányt arra, hogy a reakciósokat és a felkelő fasisztákat el 
kell taposni. Asszonyok, hősies asszonyok, emlékezzetek az asturiai 
asszonyokra! Harcoljatok a férfiak mellett, hogy megvédjétek a ke- 
nyereteket és fenyegetett gyermekeitek biztonságát. Katonák, a nép 
fiai! Egy emberként álljatok a kormány mellett, a munkások mellett, 
a Népfront mellett, testvéreitek, szüleitek és bajtársaitok mellett. Har- 
coljatok február 16-a Spanyolországáért", és győzzetek. Munkások, 
ideológiai meggyőződéstől függetlenül: a kormány kezetekbe adta a 
szükséges eszközöket, hogy megvédhessük Spanyolországot attól a 
szégyentől, amelyet az októberi forradalom hóhérai hoztak a fejünk- 
re. Senki se habozzon: hadd ünnepeljük már holnap a győzelmünket. 
Mindenki álljon készen. Minden munkás, minden antifasiszta úgy 
gondoljon magára, mint felfegyverzett katonára. Katalónia, Vasconia, 
Galícia népe, minden spanyol: védjétek meg a demokratikus köztár- 
saságot, erősítsük meg a február 16-i győzelmet! A kommunista párt 
mindenkit harcba hív! Minden munkást arra hív, hogy vegyen részt 
a harcokban, és egyszer s mindenkorra zúzza szét a köztársaság és a 
szabadságjogok minden ellenségét. Éljen soká a Népfront! Éljen soká 
az antifasiszták uniója! Éljen soká a köztársaság és a nép! 





20 , Harcoljatok február 16-a Spanyolországáért": utalás az 1936. februári választá- 
sokra, amelyből a Népfront került ki győztesen (a szerk.). 

A No Pasarán kifejezés hamarosan egész Spanyolországban is- 
mertté vált, és a forradalmi folklór része lett az egész világon. (Igaz, 
a felhívást először — húsz évvel korábban — 1916-ban mondta Pétain 
francia tábornok Verdun ostrománál.) La Pasionaria Franco 1939-es 
hatalomra jutása után a Szovjetunióba távozott, és csak a tábornok 
1977-ben bekövetkezett halála után tért vissza. Nyolcvanegy éves ko- 
rában parlamenti képviselő lett. 


FRANKLIN D. ROOSEVELT 
New Yotk, 1936. október 31. 


, Az önzés és a hatalomvágy erői emberükre találtak!" 


Roosevelt gazdasági intézkedéscsomagja, a New Deal hatmillió 
állást teremtett. Az elnök segítségének, ötleteinek és kemény kezű ve- 
zetésének köszönhetően Amerikában enyhült a gazdasági válság, a 
munkanélküliség lassan visszaszorult. Ugyanabban az időben, amikor 
Hitler minden hatalmat magához ragadott, Mussolini pedig lerohanta 
Abesszíniát, Roosevelt megvédte az amerikai demokráciát, és meg- 
mentette a profitrendszert. 

Így aztán bárhol beszélt az 1936-os elnökválasztási kampány s0- 
rán, mindenhol megmentőként fogadták. Utolsó, nagy — és sokak sze- 
rint a kampány során legjobb — beszédét New York Cityben, a Madison 
Sguare Gardenben adta. Négy szövegírójával közösen ezzel az egy be- 
széddel többet foglalkoztak, mint bármelyik előzővel, mivel az elnök 
lelkükre kötötte, hogy a szép szavakat el kell felejteni. A beszéd nem- 
csak a kampányt, hanem az előző négy évet is összefoglalta, magabiz- 
tos elnökként mutatva Rooseveltet, aki hisz a New Deal sikerében, és 
eltökélten fölveszi a harcot ellenfeleivel és ellenségeivel, főleg azok- 
kal, akik úgy hitték, most már rajtuk a sor Amerika kormányzásában. 
A minden egyes mondat után erősödő taps és éljenzés a beszéd végére 
elsöprő erejű tapsviharban csúcsosodott ki. 

Itt van a kezemben a béke dokumentuma, és ez a dokumentum 
azt mutatja, hogy jogosan remélünk békés jövőt magunknak: békét 
az egyénnek, békét a közösségnek, békét a nemzetnek, és békét a 
világgal. 

Ma este felsorolom azoknak a nevét, akik tisztelettel és becsülettel 
álltak mellettünk 1932-ben, és állnak mellettünk ma is. Ezen a listán 
olyan milliók nevei vannak, akik soha nem kaptak esélyt: éhbérért 
dolgozó férfiaké, varrásban megvakult nőké, szövőszék mellett robo- 
toló gyerekeké. 

Ezen a listán azoknak a nevei vannak, akik felhagytak minden 
reménnyel: fiatal férfiaké és nőké, akik számára az esély még illú- 
zió sem lehetett. Ezen a listán azoknak a gazdáknak a nevei vannak, 
akiknek a földje csak keserűséget termett, üzletembereké, akiknek a 
főkönyvei csak pusztulásról szóló bejegyzéseket tartalmaznak, háztu- 
lajdonosoké, akik a kilakoltatással néznek szembe nap mint nap, taka- 
rékos polgároké, akik elveszítették megtakarításaikat. Nagy betűkkel 
áll ezen a listán számtalan más amerikai neve vallástól és politikai 
meggyőződéstől függetlenül, amerikaiaké, akiknek volt szemük, hogy 
lássák, volt szívük, hogy megértsék, akiknek a lelkiismeretét túl sok 
bajba jutott sorstársuk végzete nyomta, amerikaiaké, akik négy évvel 
ezelőtt meglátták, milyen életet élnek, és ezt mondták: , Ezen lehet 
változtatni. Ezen változtatni fogunk." 

Ugyanezt a hadsereget vezetjük most is, 1936-ban. Velünk voltak 
1932-ben, mert hittek. Velünk vannak 1936-ban, mert tudják. És mellet- 
tük áll több millió, újonnan csatlakozott társuk is, akik tudni szeretnék. 

Az ő reményük teremtett alapot a mi békénkhez. 

Küzdelmek árán jutottunk el ide, és biztosíthatok mindenkit, hogy 
küzdelmek nélkül nem mehetünk előre. Ez a nemzet tizenkét évig 
volt megverve egy semmit nem halló, semmit nem látó, semmit sem 
cselekvő kormánnyal. A nemzet a kormányára nézett, de az elkapta a 
tekintetét. Kilenc gúnyos év az aranyborjúval, három hosszú év os- 
torcsapásokkal! Kilenc őrült év pazarlásban, majd három hosszú év 
kenyérért sorban állva! Kilenc ostoba év a káprázatban, majd három 
hosszú év kétségbeesésben! Hatalmas erők igyekeznek elérni, hogy 
egy ilyen kormány legyen ismét hivatalban egy olyan programmal, 
amely a legjobb esetben is közömbös. 

Négy éve olyan kormánya van ennek az országnak, amely ahe- 
lyett, hogy malmozott volna az ujjaival, felgyűrte az ingujját. És az 
ingujjak felgyűrve is maradnak. Küzdenünk kellett a béke régi ellen- 
ségeivel: az üzleti és pénzügyi monopóliumokkal, a spekulációval, 
a nemtörődöm bankokkal, az osztályok közti ellentéttel, a háborús 
nyerészkedéssel. Úgy kezdtek ők az Egyesült Államok kormányára 
tekintem, mint a saját ügyeik egyik tartozékára. Ma már tudjuk, hogy 
egy pénzügyi alapon szervezett kormány pontosan olyan veszélyes, 
mint egy csőcselék irányította kormány. Ezek az erők a történelmünk 
során még soha nem egyesítették erejüket egyetlen jelölt ellen. Most 
az irántam érzett gyűlöletük egyesítette őket, és én üdvözlöm ezt a 
gyűlöletet. 

Annyit mondok még, hogy az önzés és a hatalomvágy erői embe- 
rükre találtak első négy évem alatt. És annyit mondok végezetül, hogy 
az elkövetkező négy évben ezek az erők legyőzőjükre fognak találni. 


A Republikánus Párt előnyére akarta fordítani Roosevelt táma- 
dását a reakciós erők ellen, mondván, az elnök uralkodni akar az 
amerikaiakon. Ám Roosevelt (Maine és Vermont kivételével) minden 
államban megnyerte a választást: huszonhétmillió szavazatot kapott, 
míg kihívója, Alfred Landon kansasi kormányzó alig többet, mint ti- 
zenhatmilliót. 


WINSTON CHURCHILL 
London, 1936. november 12. 


, 


,, A sáskák évei" 


1936-ra a pártja által magára hagyott, barátai által elárult, hi- 
vatalától megfosztott Winston Churchill meg volt győződve, hogy 
Németország hadereje egymagában erősebb, mint Angliáé és 
Franciaországé együttvéve. Miután meggyőzte Stanley Baldwint, a 
Parlament alsóházában mondta el karrierje egyik legnagyszerűbb be- 
szédét. Ezen a napon Churchill mindazok nevében beszélt, akik tudták, 


116 A XX. SZÁZAD NAGY BESZÉDEI 





hogy Angliának előbb vagy utóbb szembe kell majd szállnia Hitlerrel. 
A beszéden éjjel is dolgozott, folyamatosan diktálva és javítva a szöve- 
get, hogy megalkossa egyik legremekebb filippikáját, amellyel magát 
Baldwint vette célba. 

,, Olyan pontosan és olyan erővel haladt beszédének üzenete felé, 
mint egy robogó gőzmozdony" — emlékezett Harold Nicolson, aki a 
Parlamentben hallgatta Churchill beszédét, amelynek végén a politi- 
kus nagyon erős kritikával illette a Parlament alsóházát. 


Az Admiralitás első Lordja tegnap éjjeli beszédében továbbment. 
Azt mondta: ,A pozíciónkat folyamatosan újraértékeljük." Bizto- 
sított minket arról, hogy minden nagyon képlékeny. Biztos vagyok 
benne, hogy ez igaz is. Mindenki látja, mi ez a pozíció. A kormány 
nem képes elhatározni magát, és a miniszterelnököt sem tudják erre 
rákényszeríteni. Így aztán egy különös paradoxont valósítanak meg: 
biztosak abban, hogy semmiben sem biztosak, elhatározták, hogy nem 
határoznak el semmit, engedékenyek a hajthatatlanságukban, hajtha- 
tatlanok az engedékenységükben, eltökéltek a bizonytalanságukban, 
és erőteljesek a tehetetlenségükben. Ekképpen újabb — Anglia nagy- 
sága szempontjából talán értékes — hónapokat és éveket dobunk oda a 
sáskák elé. Azt mondják majd nekem: , Egy ellátási miniszterre sem- 
mi szükség sincs, mert minden olyan jól megy." Ezt tagadni vagyok 
kénytelen. , A helyzet kielégítő." Ez nem igaz. , Minden a terv szerint 
halad." Tudjuk, hogy ez mit jelent... 

A múlt közönye miatt most — a legnyilvánvalóbb figyelmeztető 
jelek közepette — egy, a tengeralattjáró-háborúnál is veszélyesebb 
korszakba léptünk; de talán még annál is súlyosabba, mert akkor 
megvoltak azok az eszközeink, amelyekkel meg tudtuk védeni ma- 
gunkat, és végül megnyertük a háborút. Most már nincs meg bennünk 
ez a magabiztosság. A halogatások, a félmegoldások, a zavarba ejtő 
eszközök, a késlekedések korának vége. Egy olyan korba léptünk, 
amikor az Angliában egy-másfél éve folyó előkészületek végére — és 
ezt maga a miniszterelnök mutatta meg nekünk — korántsem áll majd 
rendelkezésünkre megfelelő haderő. Ezen periódus végére Német- 
ország csúcsára ér gigantikus méretű háborús felkészülésének, és a 
pénzügyi, gazdasági rászorultság eredményeképpen vagy gyors ösz- 
szeomlás fenyegeti, vagy megpróbál más kiutat találni nehéz hely- 

zetéből. Az események efféle szomorú találkozása a legaggasztóbb 
veszélyt jelenti Európára. Nem ugorhatjuk át ezt a periódust, mert 
már elkezdődött. Ha le tudjuk rövidíteni pár hónappal ezt az idősza- 
kot, amelynek során a német hadsereg nagyobbá és erősebbé válhat 
a franciánál, és mielőtt a brit légierő is kiveszi részét ebből a folya- 
matból, akkor talán mi lehetünk azok az építészek, akik a világbékét 
új alapokra helyezhetjük. 

Bevallom, két probléma okozott nekem folyamatos fejfájást a par- 
lamenti viták során. Az első az elmúlt évek során egyre gyorsabban 
közeledő veszély, amely nemcsak a mi helyzetünket változtatta meg, 
hanem az egész világét is. Másodszor pedig megdöbbentett az alsóház 
kudarca, hogy képtelen volt hatásos lépéseket tenni e veszélyek ellen. 
Kénytelen vagyok azt mondani, hogy nem ezt vártam. Soha nem hit- 
tem volna, hogy hagyjuk magunkat sodortatni az eseményekkel, hó- 
napról hónapra, évről évre. Kormányunk elismerte hibáját, de még ez 
is kevés volt ahhoz, hogy a Parlament véleménye egységbe verődjön, 
amelynek segítségével talán tudtunk volna érdemi lépéseket tenni a 
vészhelyzet elkerüléséért. Állítom, hogy ha a Parlament nem kötelezi 
el magát az igazság kiderítése mellett, akkor hosszú történelmében 
példátlan kötelességszegést követ el. 


STANLEY BALDWIN 
London, 1936. november 12. 


,, Mindig is bízni fogok demokratikus népünk ösztöneiben" 


Baldwin azonnal reagált Churchill gúnyolódására a ,, sáskák által 
felfalt évekről". Kijelentette, Anglia azért csökkentette a katonai szol- 
gálatot 1924—-1929 között, mert bízott a leszerelésben, és hitte, hogy 
nem áll fenn nagyobb háború veszélye. Ráadásul, érvelt, a brit közvé- 
lemény sem állt készen a fegyverkezésre 1934—35-ig. Beszédét jobbára 
Epping képviselőjének, Churchillnek címezte, kijelentve, hogy ,, teljes 
őszinteséggel" fog beszélni. Ezután belekezdett a védekezésbe. 

Tegyük fel, hogy elmegyek vidékre, és azt mondom: a németek 
újra fegyverkeznek, tehát nekünk is fegyverkeznünk kell; elhiszi bár- 
ki, hogy ez a békés demokrácia abban a pillanatban felsorakozott vol- 
na mögém? Elképzelni sem tudok semmit, ami az én szempontomból 
biztosabban vereséghez vezetett volna a választáson. Úgy vélem, az 
ország megtanulta az 1934-35 telén történt bizonyos eseményekből, 
hogy miféle veszélyek leselkednek rá. Én csupán annyit tettem, hogy 
talán egy kevéssé szerencsés pillanatot választottam, és nagy többség- 
gel megnyertük a választást; de őszintén mondom, hogy akkor bizo- 
nyos utakat választva sokkal kevésbé lettünk volna sikeresek. A vi- 
déktől — nagy többséggel — mandátumot kaptunk, hogy elvégezzünk 
valamit, amit egy évvel korábban még senki sem tartott lehetséges- 
nek. Szilárd meggyőződésem, hogyha a kormány arra használta volna 
a többségét, hogy olyasmibe kezdjen, amit mandátum nélküli fegy- 
verkezésnek lehetne nevezni — márpedig nem tettek semmit, kivéve 
a kissé megnövelt légi programot, amit megindokoltak —, ha olyasmit 
tettem volna, mint amit Friend képviselőtársam várt tőlem, az teljes- 
séggel tönkretette volna a szemem előtt lebegő célt. Talán tévedek, de 
tettem magyarázataként ezt tárom a Ház elébe. 

Mindig is bízni fogok demokratikus népünk ösztöneiben. Talán 
kissé későn jönnek, de szavamra, amikor jönnek, biztosan jönnek; 
egységben jönnek, mely egységet nem felülről kényszerítik rájuk, 
nem erővel, mégis törhetetlen egység lesz. Hiszem, hogy különféle 
kérdésekben bármilyen különbség is legyen köztünk — márpedig ilyen 
különbségek vannak —, országunkban mély a meggyőződés, a béke- 
szeretet dacára is, hogy nem szabad meghátrálnunk a fegyverkezés 
melletti döntésünktől, ha szükségesnek látjuk, hogy dacoljunk minden 
lehetséges veszéllyel, jöjjön az akárhonnan. Ezt az érzést tetézi egy 
másik, melyben mind osztozunk, mégpedig az, hogy izgatottan látjuk, 
Európa minden országa a leszerelést fontolgatja, főleg a levegőben. 
De amíg ez a nap elérkezik, semmi nem fogja megingatni sem a kor- 
mány, sem a Ház, sem népünk elhatározását. 

Nagyon könnyű elhinni, hogy a diktátori eszközök szükségsze- 
rűen hatékonyabbak, mint a szabad erők koordinálása. Nem szabad 
azonban azt hinnünk, hogy más országok, amelyek nem nyújtják be 
védelmi terveiket a parlamentnek, és nem igényelnek törvényi jóváha- 
gyást az alkalmazott erőhöz, amelyek minisztereit sohasem kritizálják 

és nem kell magyarázkodniuk, hogy ők minden gond nélkül vannak. 
A legutóbbi háború egyvalamit világosan megmutatott, mégpedig 
[azt], hogy amikor azt sejtettük, hogy az ellenség talpig felkészült, 
hogy minden a legnagyobb rendben van nála és nincs semmi gondja, 
még akkor is küzdött olyan hátrányokkal és zavarokkal, melyekről 
nem tudtunk. Hiba azt feltételezni, hogy módszereink szükségszerűen 
gyengébbek, mint azok a módszerek, melyeket elrejtenek a közvéle- 
mény elől. Tiszteletreméltó Friend képviselőtársam nemigen beszél 
manapság úgy, hogy ne idézne latinul, aminek roppant örülök. Ma 
is megajándékozott bennünket egy latin mondással, és én most vi- 
szonoznám ezt: , Omne ignotum pro terribili", amit úgy fordítanék: 
, Amiről nem tudunk, az mindig félelmetes". 

Alsóházi tapasztalataim megtanítottak rá, hogy ebben az országban 
többet lehet elérni az önkéntes együttműködésre alapozva, mint a dik- 
tatórikus módszereket átvéve, míg azokat ránk nem erőltetik és nem 
válnak lényegivé. Az alsóház és a brit ember hasonló. A kényszerítő 
erő alkalmazása elkerülhetetlenül maga után vonja, legalábbis eleinte, 
az ipar komoly rakoncátlankodását, ami egyáltalán nem áll arányban 
a nyereséggel. Talán jobb lenne, ha a sürgetés helyett a termelést egy 
ideig visszafognánk. De az biztos — hadd ismételjem meg -—, hogy any- 
nyira kizökkenti a kerékvágásból az ipar szabad, rendezett működését, 
hogy az csökkenti pénzügyi erőnket; márpedig az a financiális erő, 
amelyet olyan gondosan vigyáztunk és dédelgettünk ezekben az évek- 
ben, a legerősebb fegyverünk, ha beköszönt a háború. 

A diplomácia és a külpolitika terén minden erőnkkel igyekszünk 
majd megegyezést és békét teremteni minden külföldi hatalom között. 
Ugyanakkor minden erőnket a védelem nagy kérdésének szenteljük — 
a saját népünk védelmének -, és egy pillanatra sem fogunk pihenni, 
mert tisztában vagyunk vele, hogy miközben a béke áldásaiért mun- 
kálkodunk, nem lehet béke, Európában biztosan nem, csak ha minden 
ország tudja, hogy mi készen állunk a háborúra. 


A beszéd, ez az erőtlen, esetlen felelet, amelyet ráadásul tétován 
adott elő, végigkísérte a miniszterelnök politikusi pályáját a sírig, egy- 
ben tovább növelte a Churchill-beszéd keltette nyugtalanságot. A kö- 
vetkező időszakban viszont, amikor kitört a lemondásához vezető vál- 
ság, győzedelmeskedett; hiába vádolták meg, hogy önelégülten várt, 

miközben Hitler kiépítette a német katonai erőt, a korabeli archívumok 
tanúsága szerint Baldunn sokkal inkább tisztában volt azzal, milyen 
Jontos kiépíteni Anglia védelmét, mint utódja, Neville Chamberlain. 


CHAIM WEIZMANN 
Jeruzsálem, 1936. november 25. 


, A zsidók szívükben őrzik Palesztinát" 


David Ben Gurion, Izrael híres miniszterelnöke úgy mutatta be 
Chaim Weizmannt (1874—-1952), mint akinél tehetségesebb követet a 
zsidó nép összes generációja sem tudott felmutatni. ,, A nem zsidó világ 
semelyik más zsidóban nem érzékelte, hogy ő népe megtestesítője, min- 
den képességükkel, akaratukkal és vágyaikkal megáldva — írta. — Talán 
ő volt az egyetlen igazán jelentős nagykövetünk, aki a zsidó népből 
született. " Weizmann soha nem volt hatékonyabb követe az izraeli ál- 
lam megalapításának, mint akkor, amikor beszédet intézett a Lord Peel 
által vezetett parlamenti vizsgálóbizottsághoz, melyet Stanley Baldwin 
állított föl 1936-ban a zsidók elleni sorozatos arab támadásokat kö- 
vetően. Weizmann remélte, hogy a Peel-bizottság munkája a cionista 
mozgalomban bekövetkező új, talán döntő időszak kezdetét jelenti. 

Ahogy a bizottság elé érkezett, kétoldalt suttogás hallatszott a 
közönség soraiból héberül: Isten vezényeljen a küldetésedben. ,, Úgy 
éreztem, régóta halott nemzedékek nevében fogok beszélni, azok ne- 
vében, akik a Scopus-hegy (Jeruzsálem híres hegye) alatt fekszenek 
eltemetve, és azok nevében, akiknek végső nyughelye a világ min- 
den részében elszórva található — írta önéletrajzában Weizmann. — 
Tudtam, hogy bármilyen hibás lépésem, bármilyen tévedésem, még ha 
akaratlan is, nem csupán rám szállna vissza, hanem népem hitelét is 
rontaná. Tudatában voltam megsemmisítő erejű felelősségemnek. " 

Előre megírt szöveg nélkül, lassú, kimért mondatokkal kezdte a 
beszédet, melyben megkísérelte a bizottságot tájékoztatni a cionista 
mozgalom alapelveiről, valamint a zsidókérdés megoldásának sürgős- 
ségéről. Szónoklata két és fél órán át tartott. 

Szeretném önök elé tárni a zsidókérdést mai formájában. A prob- 
léma kettős, de a természete talán pár szóban is kifejezhető: egy nép 
hontalanságának problémája. A hontalanságot illetően szeretném ki- 
jelenteni, hogy egyes zsidóknak, illetve a zsidók egyes csoportjainak 
természetesen lehet otthonuk, sőt esetenként igen kényelmes otthonuk 
lehet. Ha jobban belegondolunk, az Európa nyugati részén élő apró 
zsidó közösségek (kezdve Angliával és továbbhaladva dél felé, Hol- 
landia, Belgium, Franciaország, Svájc, Olaszország) a Közép-, Ke- 
let- és Délkelet-Európában élő zsidókhoz viszonyítva meglehetősen 
kellemes helyzetben vannak. Sőt, a még nyugatabbra, az Amerikában 
található nagy zsidó közösség olyan jó gazdasági, illetve valamelyest 
politikai és erkölcsi helyzetben van, hogy tagjai szabadon, külön en- 
gedély vagy korlátozás nélkül vállalhatnak munkát. De ha az ember 
a Rajnát földrajzi határnak tekinti, és húz egy vonalat a folyó mentén, 
tőle keletre ma olyan helyzetben van mindenki, politikailag és gazda- 
ságilag is, amelyet— és úgy vélem, nem esek túlzásba — élőhalálként le- 
hetne meghatározni. Valamint hozzátehetjük, hogy ha ma ugyanabban 
az állapotban volna Európa, mint 1914-ben a világháború előtt, amikor 
Európa és a világ útjai és ösvényei általában nyitottak voltak, akkor 
most olyan mértékű zsidó kivándorlásnak lennénk tanúi, amely mellett 
a világháborút megelőző emigráció eltörpülne — márpedig a háború 
előtti emigráció semmiképpen nem volt csekély. Azt hiszem, csupán az 
1914-es évben Oroszországból, amelynek akkor még Lengyelország is 
része volt, megközelítőleg százhúszezer zsidó vándorolt ki. 

Ezek az emberek többségükben Amerikába emigráltak, ahol ha- 
bozás nélkül beszippantotta őket a magasan fejlett ipari társadalom. 
A bevándorló megérkezésekor rögtön talált magának megélhetést. Ez, 
amint annak Lordságod és a bizottság tagjai is tökéletesen tudatában 
vannak, ma nem történhet meg. A világ bezárult; és épp mostanában 
hallhattuk elhangzani genfi, lengyel és angol vezető körökben, hogy 
a kelleténél egymillióval több zsidó él Lengyelországban. Nem ez az 
alkalmas hely arra, hogy vitába bocsátkozzunk a tekintetben, miért 
pont egymillió zsidóról van szó. Ők lengyel állampolgárok; sorsuk és 
végzetük jó ezer éve Lengyelország sorsához és végzetéhez kötődik. 
Ők is keresztülmentek a lengyel nép hányattatásain. Arra vágynak, 
hogy jól, rosszul vagy semlegesen, de hozzájáruljanak a lengyel fejlő- 
déshez. Miért kellene épp őket akként kiválasztani, mint akik egymil- 

lióval többen vannak a kelleténél? Mit jelentsen ez? Hová mehetnek 
ezek az emberek? Van olyan hely a világon, amely gyorsan be tud fo- 
gadni egymillió embert, bárkik is legyenek, zsidók vagy nem zsidók? 
A szegény, esetleg tanulatlan és egyszerű lengyel paraszt, mikor ilyen 
kijelentéseket hall a hatalmon lévőktől, talán úgy értelmezheti, ez a 
fölösleges nép itt az utamban áll, valahogy meg kell tőle szabadulni. 

Nem akarom tovább ecsetelni a helyzetet. Nem fogom vesztegetni 
a bizottság idejét, hogy bármilyen módon leírjam azt, ami Németor- 
szágban történik. Túl közismert ahhoz, semhogy részletezni kelljen. 
Ez a felelős mintegy 3,6 millió zsidó helyzetéért. Lengyelországban 
valamivel több mint hárommillió zsidó él; Németországban 1932-ben 
vagy "33-ban körülbelül hatszázezer élt, de ez a szám azóta meg- 
csappant. Ha továbbhaladva számba veszik Románia, Lettország és 
Ausztria zsidó lakosságát, gyakorlatilag ugyanaz a kép fogadja önö- 
ket; véleményem szerint nem túlzás azt állítanom, hogy ma csaknem 
hatmillió zsidó — nem számítva azokat a zsidókat, akik Perzsiában, 
Marokkóban és más hasonló helyeken élnek, nagyon keveset hallat- 
nak magukról és nagyon keveset tudunk róluk -—, tehát a világnak ezen 
a részén hatmillió ember él olyan helyekre beszorítva, ahol nemkívá- 
natos a jelenlétük, és akik számára a világ két részre osztható: olyan 
helyekre, ahol nem élhetnek, és olyanokra, ahová nem engedik be 
őket. Úgy véljük, ez a probléma nem csak a zsidó közösségeket érinti. 
Nézetünk szerint [ez egy] meglehetősen jelentős, világméretű kérdés. 
Természetesen elsősorban a zsidó közösségre van hatással, másodsor- 
ban pedig a világ bizonyos részén fennálló viszonyokra. A világnak 
arra a részére, amelyik a háború óta a politikai és társadalmi élet új 
formái felé mozdult el, és amely egyelőre még nem túl erős és érett 
sem politikailag, sem gazdaságilag. Ez a hatmillió ember, akikre utal- 
tam, arra vannak kárhoztatva, hogy napról napra éljenek, és soha nem 
tudhatják, mit hoz a holnap. Most nem a szervezett antiszemitizmus- 
ról beszélek; feltéve, hogy a befogadó nemzetek meglehetősen barát- 
ságosak, továbbra is lennének tisztán objektív okok a világnak ezen 
részein, amelyek arra vezetnének, hogy a zsidó közösségeket felőröl- 
jék és a világ söpredékévé tegyék — hogy gazdasági értelemben porrá 
őröljék őket, úgymond. 

Méltóságos uram, kora ifjúságomtól fogva harcoltam a zsidóság 
romboló tendenciái ellen, de szinte lehetetlen elkerülni a romboló haj- 

lamokat egy ifjabb nemzedék tagjai közt, akik az általam ismertetett ál- 
lapotban élnek, hacsak nem nyújtunk nekik valamiféle reményt, hogy 
egy nap majd, valamikor a távoli jövőben, öt, tíz vagy húsz ember kö- 
zül egyikük menedéket talál egy olyan helyen, ahol dolgozhat, élhet, 
és egyenes gerinccel, nyitott szemmel nézhet szét a világban és ember- 
társai között. Húsz-harminc emberből egyvalaki részesülhet ebben, és 
ez megváltás lesz a számukra; egyenértékű a szabadsággal, munka- és 
életlehetőség. Emiatt mind feszülten figyelnek arra, ami itt végbemegy, 
illetve arra, kitárulnak-e vagy zárva maradnak Palesztina kapui. 

Tovább időzhetnék a zsidóság mai feszült helyzeténél, amit ter- 
mészetszerűleg csak súlyosbított a világháború. Ez a probléma morá- 
lis oldala. Minden országban igyekszünk megtenni, ami csak tőlünk 
telik, de sok helyütt valahogy nem egészen fogadnak el a közösség 
szerves részeként, amelyhez tartozunk. Ez az érzés az egyik ok, ami 
mindenkor, de különösképpen a legutóbbi száz évben arra ösztökélte 
a zsidókat, hogy hozzájáruljanak a probléma megoldásához, és ren- 
dezzék — valamilyen mértékben — népük helyzetét a világban. Elég 
erősek voltunk és vagyunk ahhoz, méltóságos uram, hogy megőrizzük 
identitásunkat, csakhogy ez egy sajátos, sui generis" identitás, amely 
különbözik más nemzetekétől. Ha valaki az angol, a francia vagy a 
német nemzetről beszél, egy meghatározott államra gondol, egy meg- 
határozott szervezetre, nyelvre, irodalomra, történelemre, egy közös 
sorsra; de világos, hogy ha valaki a zsidó népről beszél, olyan népről 
beszél, amely mindenhol kisebbségben van és sehol nincs többség- 
ben; valamelyest azonosítják a fajokkal, amelyek között él, de még- 
sem teljesen ugyanaz. Ha mondhatom így, a zsidóság egy faj testetlen 
kísértete; és mivel nincs megtestesülése, ezért gyanút kelt, a gyanú 
pedig gyűlöletet szül. Kellene lennie egy helynek széles e világon, 
Isten világában, ahol élhetnénk, ahol saját jellegünkkel összhangban 
nyilvánulhatnánk meg, és hozzájárulhatnánk a civilizációhoz a ma- 
gunk útján és módján. Talán ha lenne ilyen hely, jobban megértenének 
bennünket a magunk valójában, és a más fajokkal és nemzetekkel való 
viszonyunk is normalizálódna. Nem kellene folyton védekezésre ké- 
szen állnunk, vagy épp ellenkezőleg, túl agresszívvá válnunk, ahogy 
ez mindig is történt az olyan kisebbségekkel, amelyeket állandóan vé- 
dekezésre kényszerítenek. 





21 sui generis: sajátos, különleges, egyedi (a szerk.). 

Mi okozta ezt a különleges zsidó mentalitást, amely miatt én a zsi- 
dó fajt egyfajta testetlen szellemként ábrázolom — olyan entitásként, 
amely a szokásos, az entitások meghatározására alkalmazott ismérvek- 
nek megfelelően mégsem entitás? Úgy hiszem, a fő ok, amely a zsi- 
dóság jelenlegi állapotát eredményezte, a Palesztinához való kötődés. 
Keménynyakú, konok nép vagyunk, és sokáig tart az emlékezetünk. 
Mi soha nem felejtünk. Akár balszerencsénkre, akár szerencsénkre: 
soha nem feledkeztünk el Palesztináról, és ez az állhatatosság, amely 
megőrizte a zsidókat a sok korszakon és az életük pályáján keresztül, 
mely szinte egyetlen összefüggő láncolata a szenvedésnek, elsősorban 
a Palesztina iránti, valamiféle testi vagy lelki kötődésnek köszönhető. 
Soha nem felejtettük el, nem is mondtunk le róla. Túléltük babiloni 
és római hódítóinkat. A zsidók meglehetősen keményen küzdöttek, 
a Római Birodalom pedig, amely a civilizált világ felét bekebelezte, 
nem bírta elemészteni a parányi Júdeát. Amikor csak esélyt kaptak, 
akár a legcsekélyebb esélyt, a zsidók visszatértek, és megteremtették 
az irodalmukat, falvaikat, városaikat és közösségeiket. Ha a bizottság 
venné a fáradságot, és tanulmányozná a zsidók római hódoltság utáni 
történelmét, és a zsidók életét Palesztinában, kiderülne, hogy a tizen- 
kilenc évszázad alatt, ami azóta telt el, hogy Palesztinát mint zsidó po- 
litikai entitást lerombolták, nem múlt úgy el egy évszázad sem, hogy 
a zsidók ne próbálkoztak volna a visszatéréssel. 

Őfelsége kormánya 1917. november 2-án adta ki a Balfour- 
deklarációt. Valamikor nagyon találóan mondták: , Íme, itt ez az irat: 
némiképp homályos a lényege. Háborús időkben bocsátották ki. Há- 
borús félmegoldás volt." Sokkal többre tartom annál a brit államférfi- 
akat, minthogy ilyenfajta tettet tulajdonítsak nekik. Nagy jelentőségű 
tett volt, ígéret egy népnek, egy ősi népnek, amely az általam leírt 
helyzetben találta magát. Mit jelentett a Balfour-deklaráció? Abban 
az időben valami nagyon egyszerűt — és ezt alapos megfontolás után 
mondom. Azt jelentette, hogy Júdeát visszaadják a zsidóknak, a zsi- 
dókat pedig Júdeának. Egy sor különféle véleményt nyújthatnék be a 
bizottságnak, felelős államférfiútól vagy az élet bármely más területén 
tevékenykedő angol lakosoktól származókat, hogy megmutassam: an- 
nak idején a nyilatkozatot a zsidó nép Magna Chartájának tekintették. 
Bizonyos értelemben egy másik nyilatkozathoz viszonyítható, amely 





22 Weizmann-nak a Balfour-deklaráció kiadásában is komoly szerepe volt (a szerk.). 

több ezer évvel ezelőtt hangzott el, mikor Kürosz [perzsa uralkodó] 
hazaengedte Babilonból a zsidók maradékát, és újjá lehetett építeni a 
jeruzsálemi templomot. Amit akkor a nyilatkozat a mindennapi em- 
ber számára jelentett, nagyjából tükröződik [azokban] a szónoklatok- 
ban, amelyek a londoni operaházban hangzottak el egy ünnepélyen. 
Itt, többek között, Lord Cecil is beszédet mondott. Ezt mondta: , Az 
araboknak Arábia kell, a zsidóknak Júdea, az örményeknek Örmény- 
ország." Azóta a világ hidjai alatt sok víz és vér folyt már le, és Lord 
Cecil jóslatai nem mind váltak valóra; de mi is azt olvassuk ki a nyi- 
latkozatból, amit Nagy-Britannia államférfiúi értettek ki belőle. Egy 
nemzeti otthont értettek alatta, úgy értve a , nemzetit", hogy nemzet- 
ként kellene tudnunk élni Palesztinában, az , otthont" pedig mint egy 
helyet, ahol talán szabad emberként élhetnénk, szemben azzal, hogy 
mindenütt máshol szenvedésben élünk. Az angoloknak nem szüksé- 
ges megmagyaráznom, mit jelent az otthon, vagy mit nem jelent a mi 
számunkra minden más helyen. 

A jelentés világos, és a világ zsidósága Európa lövészárkaiban 
és Oroszország pogromoktól söpört földjén is így látta. Több tízezer 
zsidó vonult akkor az odesszai brit konzul háza elé. Mögöttük marta- 
lócok és banditák félig szervezett hordái tarolták le a vidéket, és min- 
dent elpusztítottak a zsidók nyomában. A zsidók viszont csupán szí- 
vük túlcsorduló háláját öntötték a brit kormány egyetlen hozzáférhető 
képviselőjére, akit soha nem láttak, akiről soha nem hallottak, akinek 
a nyelvét nem beszélték, és akinek a gondolkodását sem értették. Úgy 
érezték: itt most tettek értünk valamit, ami ezer évnyi remény és hon- 
vágy után végre menedéket kínál nekünk ebben a szörnyű világban. 


A Peel-bizottság Palesztina két külön államra, egy arab és egy 
zsidó államra való felosztását javasolta jelentésében. Az ebből követ- 
kező föld- és lakosságcserét azonban, amelyet az arabok és a legtöbb 
cionista is elutasított, Weizmann viszont támogatott, a brit kormány 
sohasem hajtotta végre. A hatmillió zsidót, akikről Weizmann beszélt, 
megsemmisítették a nácik. Amikor 1946-ban Palesztinában Izrael né- 
ven megalakult a zsidó állam, őt választották az ország első köztársa- 
sági elnökévé. 

VIII. EDWARD 
London, 1936. december 10. 





,, Úgy döntöttem, lemondok a trónról" 


VIII. Edward (1894-1972) V. Györgyöt követte a trónon 1936. 
január 20-án. Nem telt el egy év, és még meg sem volt koronázva, 
amikor úgy határozott, hogy a trón helyett inkább a szerelmét, Mrs. 
Wallis Simpsont választja, akinek alig három héttel azelőtt mond- 
ták ki a válását. A rangon aluli házasság ötletét, amely szerint Mrs. 
Simpson nem lehetett volna királynő, de a király megtarthatta volna 
trónját, Stanley Baldwin és kormánya nem fogadta el. Edward a ko- 
rona és az asszony közül végül az utóbbit választotta. A Parlamentnek 
egy saját kezűleg aláírt üzenetben mondott le a trónról mind a maga, 
mind utódai nevében. 


Hosszú és nehéz mérlegelés után úgy döntöttem, lemondok a trón- 
ról, amelynek apám halála után én lettem az örököse, és most ezt a 
végleges és visszavonhatatlan döntésemet közlöm. Tisztában vagyok 
ennek a lépésnek a súlyával, és csak remélni tudom, hogy népem el- 
fogadja döntésemet és az ahhoz vezető okokat. Nem kívánom szemé- 
lyes érzéseimet feltárni, de bízom benne, hogy talán tisztában vannak 
azzal a teherrel, amely egy uralkodó vállát állandóan nyomja, és ez a 
teher oly nehéz, hogy [csak] a mostanitól eltérő körülmények között 
tudnám vállalni őket. Úgy gondolom, nem hagyom figyelmen kívül 
abból fakadó felelősségemet, hogy magamat helyezem a köz érdeke 
elé, amikor kijelentem: tudatában vagyok annak, hogy ezt a nehéz fel- 
adatot nem tudom elvégezni sem hatékonyan, sem a saját megelége- 
désemre. 

Ennek megfelelően ma reggel kiadtam egy lemondó nyilatkoza- 
tot, amely ekképpen hangzik: "Én, VIII. Edward, Nagy-Britannia, 
Írország és a tengerentúli domíniumok királya, India uralkodója 
ezennel kijelentem visszavonhatatlan döntésemet, mely szerint le- 
mondok a trónról mind a magam, mind az utódaim nevében, vala- 
mint azon óhajomat, hogy ez a lemondó nyilatkozat azonnal életbe 
lépjen. A nyilatkozatot saját kezemmel írtam alá ezerkilencszáz-har- 

minchat december tizedik napján tanúk jelenlétében, akik ezt aláírá- 
sukkal tanúsítják." Lemondó nyilatkozatomat három testvérem látta 
el tanúként kézjegyével: őfelsége York hercege, őfelsége Gloucester 
hercege és őfelsége a kenti herceg. 

Nagyra értékelem azt a szellemet, amely a hozzám intézett kéré- 
seket járta át, hogy változtassam meg döntésemet. Ezeket a kérése- 
ket ugyanolyan alaposan megfontoltam, mint a saját döntésemet. De 
döntöttem. Mindezek felett minden további késlekedés káros hatással 
lehet az emberekre, akiket walesi hercegként, majd királyként szolgál- 
tam, és akiknek jövőbeni boldogsága és prosperitása szívem hő vágya. 
Abban az erős hitben mondok búcsút, hogy a meghozott döntés a trón 
és a birodalom stabilitását, valamint népem boldogságát szolgálja. Át- 
érzem azt a figyelmet, amelyet irányomba fordítottak trónra lépésem 
előtt és után is, és tudom, hogy figyelmüket hasonlóképpen utódomra 
is kiterjesztik. Rendkívül fontosnak tartom, hogy nyilatkozatom azon- 
nali hatállyal életbe lépjen, és minden lépést azonnal megtegyenek 
törvényes utódom, testvérem, őkirályi fensége, York hercegének trón- 
ra lépése érdekében." 


EDWARD RI? 


STANLEY BALDWIN 
London, 1936. december 10. 


, A Ház ma színház, melyet az egész világ figyel" 


VIII. Edward december 10-én írta alá lemondását. Ezután Baldwin 
elment Mária királynőhöz, a király anyjához, majd feleségével a 
Downing Streeten ebédelt. Az alsóházhoz intézendő beszédét egyedül, 
Jfélrevonultan, kis darab papírokra írta, mivel azonban otthon felej- 
tette őket, beszédét végül a Parlamentben papír nélkül, rögtönözve 
mondta, mégpedig ijesztő zűrzavarban. 

, A csendes, figyelmes Háznak elmondta egyik legemlékezetesebb 





23 Rex Imperator 

beszédét, mely nem egész egy órán át tartott — mondják életrajzírói, 
Keith Middemas és John Barnes. — Egy furfangos győzelem, melyben 
a furfang álcázva volt, s mely a legkedvezőbb értelmezést adta a ki- 
rályról... Ugyanakkor a válságot a pletyka és szóbeszéd szintjéről a 
legdrámaibb síkra emelte, ahol az azóta is maradt. " 


A Ház ne felejtse el — bár nehéz észrevenni —, hogy őfelsége nem 
fiú, noha olyan fiatalnak látszik. Mindannyian úgy gondolunk rá, mint 
a hercegre, pedig már felnőtt férfi, nagy tapasztalattal az életről és a 
világról, és mindig volt három, nem is, négy dolog, melyeket folyton 
elismételt ezekben a beszélgetésekben, hogy ha mennie kell, büszkén 
megy. Nem enged meg olyan helyzetet, amely ezt nem teszi lehetővé. 
Távozásával a lehető legkevésbé akarta zavarni minisztereit és népét. 
Olyan körülmények között akart távozni, melyek testvére utódlását 
a lehető legkevésbé zavarják; és hozzátehetem, hogy minden olyan 
gondolat, melyet királyi pártnak nevezhetnénk, megvetendő volt szá- 
mára. Lent maradt Fort Belvedere-ben, mert azt mondta, addig nem 
jön Londonba, míg ezek a dolgok le nem tisztulnak, az ünneplő tömeg 
miatt. Becsülöm és tisztelem azért, ahogy akkor viselkedett. 

Van itt valami, ami, azt hiszem, érinti a Házat. Egy ceruzával írt 
üzenet, melyet őfelsége ma reggel küldött nekem, és meghatalmazott, 
hogy felolvashatom. Ez áll rajta ceruzával: York hercege. Ö meg a 
király mindig is a legjobb kapcsolatban voltak mint testvérek, és a ki- 
rály biztos benne, hogy a herceg megérdemli és megkapja az egész 
birodalom támogatását. 

Szólnék egy-két szót a király helyzetéről. A király nem szólhat sa- 
ját érdekében. A király elmondta nekünk, hogy nem tudja cipelni, nem 
lát módot rá, hogy cipelje a királyság szinte elviselhetetlen terheit egy 
asszony nélkül, és ezzel tisztában vagyunk. Ez a válság, ha használ- 
hatom a szót, ezért jött létre most és nem máskor, őfelsége jellemének 
őszintesége miatt, mely egyik vonzó jellemvonása. Megtehette volna, 
hogy nem mondja el ezt akkor, amikor tette, és hogy nem mondja el 
még hónapokig. Ám felismerte a kárt, amit közben a pletyka, szóbe- 
széd és híresztelés okozott volna, így aztán elmondta, azzal a céllal, 
hogy elkerülje azt, amit veszélyesnek ítélt, nem csak itt, de az egész 
birodalomban, a Korona erkölcsi erejére nézve, melyet mindnyájan 
megőrizni vagyunk kötelesek. 

Elmondta nekem a szándékait, és azokból egy jottányit sem enge- 
dett. Fontos, hogy a Ház ezt megértse. Kötelességének érezte, hogy 
aprólékosan megfontoljon mindent, amit tanácsnokai közöltek vele, 
és csak akkor tette meg a nyilvános bejelentést, amikor mindent meg- 
fontolt. Ebben az ügyben semmiféle konfliktus nem volt. Ezekben az 
utolsó napokban az erőfeszítéseim, mint ahogy azoké is, akik közel 
álltak hozzá, arra irányultak, hogy segítsünk neki a rá váró döntés- 
ben; és kudarcot vallottunk. A király ezt a pillanatot választotta, hogy 
elküldje ezt a nagylelkű üzenetet, mert bízva bízik benne, hogy ezzel 
megőrzi az ország és az egész birodalom egységét, és elkerülheti azo- 
kat a mesterkélt különbségeket, amelyek oly könnyen felszínre kerül- 
hettek volna. 

Sajnos elkerülhetetlen, hogy bizonyos mértékig magamról is be- 
széljek. Ezek az utolsó napok roppant feszültségben teltek, de nagy 
vigaszomra szolgált, mint ahogy remélem, a Háznak is, amikor kedd 
esti távozásom előtt biztosított róla az a bensőséges kör, akik vele 
voltak aznap este, hogy nem hagytam semmit nyitva, amivel meg- 
próbálhattam volna eltéríteni a döntéstől, melyre jutott, és melyet kö- 
zölt velünk. S noha nincs köztük egyetlen lélek, aki ne sajnálná ezt a 
döntést a szíve mélyéből, nincs itt ma olyan sem, aki ítélkezni akarna. 
Nem vagyunk bírák. Közölte a döntését. Közölte velünk, mit vár tő- 
lünk, mit tegyünk, és azt hiszem, zárnunk kell sorainkat, és mindent 
megtenni... 

Ez a Ház ma színház, melyet az egész világ figyel. Viselkedjünk 
olyan méltósággal, mint amit őfelsége mutat ebben az emberpróbáló 
órában. Bármennyire bánjuk, amit nekünk üzent, teljesítsük kíván- 
ságát, teljesítsük a kérését, mégpedig habozás nélkül. Ne hangozzék 
el ma olyan szó, melyet kiejtője később megbánna, ne hangozzék el 
olyan szó, mely fájdalmat okoz bárkinek, és ne feledkezzünk meg Má- 
ria királynő szeretett és tisztelt alakjáról, hogy mit is jelent neki mind- 
ez, és jusson eszünkbe, ha ezen az ülésen szólunk, mert szólnunk kell. 
Mint a demokrácia őreinek ezen a kis szigeten végül is nekünk kell 
gondoskodnunk róla, hogy megtegyük a magunkét a demokrácia és a 
monarchia integritásáért, mely, ahogy azt beszédem elején említettem, 
immár egyedüli kapcsolatunk az egész birodalommal és a szabadsá- 
gunk őrével. Tekintsünk előre, emlékezzünk az országunkra és a bi- 
zalomra, melyet országunk belénk, az alsóházba helyezett, és álljunk 

új királyunk mögé (képviselők: Halljuk, halljuk!) — álljunk mögé és 
segítsük őt; és reméljük, hogy akármennyire is megszenvedi az ország 
azt, amin átmegyünk, hamarosan meggyógyul, és megtehetjük azokat 
a lépéseket, amelyek módunkban állnak, hogy ezt az országot minden 
benne élő ember számára jobbá tegyük. 


Baldwin hat hónap múlva lemondott, és nem játszott többé szere- 
bet a közéletben. 


VIII. EDWARD 
Windsor, 1936. december 11. 


,, Isten áldja a királyt!" 


Miután Baldwin elmondta beszédét a Parlamentben, a volt király 
egyedül ült a Londontól pár kilométerre lévő windsori kastélyban, és a 
nemzethez szólt. Megrendítő pillanat volt ez a nemzetnek, nem kevésbé 
a királynak, aki a huszadik század egyik legnagyszerűbb szerelmi tör- 
ténetének volt a részese. A beszéden az utolsó simításokat az a Winston 
Churchill végezte, aki egyike volt a király maroknyi támogatójának a 
képviselőházban. A boldog otthon , páratlan áldása" szófordulat egy- 
értelműen Churchillé. 


Végre alkalmam van elmondani saját gondolataimat is. Soha nem 
akartam visszatartani semmit, de eddig az alkotmány tiltása miatt nem 
volt szabad beszélnem. Néhány órával ezelőtt eleget tettem utolsó kö- 
telességemnek királyként és uralkodóként, és most, hogy a trónon a 
testvérem, York hercege követ, első szavaimmal hűségemről biztosí- 
tom őt. Teljes szívemmel. 

Mindannyian ismerik az okokat, amelyek miatt kénytelen voltam 
lemondani a trónról. De azt akarom, hogy tudják: döntésem meghoza- 
tala során soha nem feledkeztem el az országról vagy a birodalomról, 
amelyet huszonöt évig próbáltam szolgálni, először walesi herceg- 
ként, majd királyként. De el kell hinniük, amikor azt mondom: képte- 

len lettem volna megbirkózni a trónról való lemondás felelősségének 
nehéz terhével annak az asszonynak a segítsége és támogatása nélkül, 
akit szeretek. Azt is tudniuk kell, hogy a döntésemet én hoztam, csakis 
én. Ez egy olyan kérdés volt, amelyben magamnak kellett elhatározás- 
ra jutnom. A legjobban érintett személy megpróbált meggyőzni, hogy 
ne erre az útra lépjek. Életem legkomolyabb döntését annak a fényé- 
ben hoztam meg, hogy mi lenne a legjobb döntés mindenki számára. 
A döntéshozatalt azonban megkönnyítette a tudat, hogy a nagyszerű 
tulajdonságokkal rendelkező testvérem, aki rengeteget tanult orszá- 
gunk közügyeiről, képes lesz átvenni késedelem nélkül a helyemet 
úgy, hogy sem a birodalom, sem a birodalom hétköznapjai nem szen- 
vednek kárt. És neki része van abban a páratlan áldásban, amely oly 
sokaknak megadatott, de nekem nem: egy boldog otthon feleséggel és 
gyermekekkel. 

E nehéz napok alatt anyám őfelsége és családom állandó vigaszt 
nyújtottak. A Korona miniszterei, és különösen Mr. Baldwin, a mi- 
niszterelnök, a legnagyobb odafigyeléssel fordultak felém. Soha nem 
volt alkotmányos nézeteltérés köztük és közöttem, a Parlament és én- 
közöttem. Az alkotmányosság hagyományait apám oltotta belém, és 
soha nem engedtem volna, hogy ilyen viszály fölmerülhessen. 

Amióta walesi herceg voltam, majd később, amikor a trónon ül- 
tem, az emberek legkülönbözőbb rétegei a legnagyobb kedvességet 
tanúsították irányomban, akárhol is éltem, akármerre is utaztam a bi- 
rodalomban. Ezért nagyon hálás vagyok. Most teljesen hátat fordítok 
a közügyeknek, és leteszem a terhem. Lehet, hogy egyhamar nem té- 
rek vissza szülőföldemre, de mindig éber figyelemmel fogom követni 
a brit nép és birodalom sorsának alakulását, és ha a jövőben bármikor 
őfelsége szolgálatára lehetek, készen fogok állni. 

Most már új királyunk van. Neki és önöknek is teljes szívemből 
boldogságot és jólétet kívánok. Isten áldja meg mindnyájukat. Isten 
áldja a királyt! 


Miután lemondott a trónról, VIII. Edward részére utódja, VI. 
György létrehozta a Windsor hercege címet. Edward 1937. júni- 
us 3-án feleségül vette Mrs. Simpsont, majd a második világháború 
alatt a Bahamák kormányzója lett. Élete végéig külföldön, leginkább 
Párizsban élt. 

LEV D. TROCKIJ 
New York, 1937. február 9. 





, Az életemet teszem fel" 


A hatalomból eltávolított és száműzött Trockij 1937-ben már egy 
éve Mexikóban élt. Kirov leningrádi pártvezető 1936-os meggyilkolása 
után a Sztálin által indított kirakatperek első vádlottja éppen Trockij 
volt, akinek ügyét távollétében tárgyalták. Sztálin célja az volt, hogy 
Trockijt és a feltételezett trockista összeesküvőket (Buharint, Rikovot, 
Zinovjevet, Kamenyevet, Radeket és Pjatakovot, régi bolsevikokat) 
kapcsolatba hozza a Szovjetunióban megjelent ellenzéki csoportokkal, 
terrorral, ellenforradalmi tevékenységgel, szabotázzsal, kémkedéssel, 
árulással, és így távolítsa el az ellenzéket. A vádat Andrej Visinszkij 
képviselte. 

1937. február 9-én több mint hatezer ember gyűlt össze a New 
York-i Hippodrome Színházban az Amerikai Bizottság Lev Trockij 
Védelméért elnevezéső szervezet felhívására, hogy meghallgassák 
Trockijt, aki a tervek szerint Mexikóból rádión jelentkezett be. A gyű- 
lés lett volna az első alkalom, hogy Trockij nagy tömeg előtt reagáljon 
a Moszkvában ellene felhozott vádakra. A rádiókapcsolatot létrehoz- 
ták, a szenvedélyes, ékesszóló és a Sztálint prófétai módon elítélő be- 
szédet azonban máig ismeretlen okok miatt nem lehetett hallani New 
Yorkban. 


Kedves hallgatók, elvtársaim és barátaim: miért fél Moszkva 
olyannyira egyetlen ember hangjától? Csak azért, mert én tudom az 
igazságot, a teljes igazságot. Csak azért, mert nekem nincs takargat- 
nivalóm. Csak azért, mert kész vagyok megjelenni a nyilvánosság és 
egy pártatlan vizsgálóbizottság előtt kezemben dokumentumokkal, 
tényekkel és tanúvallomásokkal, amiket készen állok megismertetni 
mindenkivel. Kijelentem: ha ez a bizottság úgy dönt, hogy a legki- 
sebb mértékben is bűnös vagyok mindazon vádpontokban, amelyeket 
Sztálin hozott fel ellenem, akkor kész vagyok önszántamból a GPU?" 





24 GPU (Állami Politikai Ügyosztály): a szovjet titkosrendőrség 1922—1934 között (a 
szerk.). 

24 hóhérai elé járulni. Remélem, ezt világosan mondtam el. Mindany- 
nyian hallották? Kijelentésemet az egész világ előtt tettem. Megkérem 
a sajtót, hogy szavaimat a bolygó legtávolabbi pontjain is adják közre. 
De ha ez a bizottság azt állapítja meg — hallanak engem? -, hogy a 
moszkvai tárgyalások tudatos és előre kitalált, emberi csontokból és 
idegekből létrehozott koholmányok, akkor én nem fogom azt kérni 
vádlóimtól, hogy önként álljanak a kivégzőosztag elé. Nem, mert az 
egymást követő generációk emlékezetében megmaradó örök szégyen 
bőven elég lesz nekik! Hallanak engem a Kreml vádlói? Arcukba vá- 
gom kihívásomat. És várom a válaszukat! 

A moszkvai tárgyalások abszurdak. A hivatalos verzió szerint 
a trockisták a legszörnyűbb államcsínyt szervezik 1931 óta. Ugyanak- 
kor mindegyikük, mintha csak parancsra tették volna, egyféleképpen 
beszéltek és írtak, és egészen másféleképpen cselekedtek. Annak el- 
lenére, hogy emberek százait hozták hírbe az összeesküvéssel, öt év 
alatt egyetlen részlet sem került napvilágra: nem volt híre, hogy ketté- 
szakadtak volna, nem jelentettek fel senkit, nem fogtak el áruló leve- 
leket egészen addig, amíg a beismerő vallomások meg nem érkeztek! 
Ekkor újabb csoda történt. Azok az emberek, akik merényleteket szer- 
veztek, háborúra készültek, megosztották a Szovjetuniót, ezek a ke- 
mény bűnözők, 1936 augusztusában hirtelen mindent bevallottak, de 
nem a bizonyítékok — mert bizonyítékok nem voltak —, hanem olyan 
titokzatos okok miatt, amelyeket álszent pszichológusok az , orosz lé- 
lek" különleges attribútumának tartanak. Gondoljanak csak bele: teg- 
nap még vonatokat siklattak ki és munkásokat mérgeztek meg Trockij 
soha nem látott parancsa alapján, ma pedig már ők vádolják Trockijt, 
és rákenik saját álbűneiket. Tegnap még arról álmodtak, hogy megölik 
Sztálint, ma pedig dicshimnuszokat zengenek róla. Mi ez itt? Őrül- 
tekháza? Nem, azt mondják nekünk, hogy ez nem bolondokháza, ha- 
nem az , orosz lélek". Önök, uraim, hazudnak az orosz lélekről. Önök 
hazudnak az emberi lélekről. Nemcsak azért beszélhetünk csodáról a 
beismerő vallomások esetében, mert egyszerre tette meg mindenki, 
és ráadásul mindent be is ismertek. A csoda a tanúvallomások szerint 
az, hogy az összeesküvők olyasmit tettek, ami túl azon, hogy a saját 
politikai érdekeik szempontjából végzetesnek bizonyult, még a veze- 
tő klikknek is nagyon kapóra jött. Az összeesküvők a bíróság előtt 
pontosan azt mondták, amit Sztálin legszervilisebb ügynökei mond- 

tak volna. Normális emberek a saját akaratuk parancsát követve soha 
nem lettek volna képesek úgy viselkedni, ahogy Zinoyjev, Kamenyev, 
Radek, Pjatakov és a többiek tették. A saját eszméik iránti elkötele- 
zettségük, politikai büszkeségük, az önfenntartás egyszerű ösztöne 
arra sarkallta volna őket, hogy küzdjenek saját magukért, személyisé- 
gükért, érdekeikért, az életükért. Az egyetlen értelmes és helyénvaló 
kérdés ez: ki miatt kerültek ezek az emberek olyan állapotba, hogy 
összes emberi reflexük megsemmisült, és hogyan érték el ezt náluk? 
A jogelméletben van egy nagyon egyszerű elv, amely sok titokhoz 
jelent kulcsot: is fecit cui prodest. Akinek hasznára van a bűntett, az 
követte el. A vádlottak viselkedését elejétől végéig befolyásolták. És 
nem a saját eszméik és érdekeik, hanem az uralkodó klikk érdekei. 
Az állítólagos összeesküvést, a beismerő vallomásokat, a színpadias 
ítélethirdetést és a nagyon is valóságos kivégzéseket egyetlen egy kéz 
rendezte meg. Kinek a keze? Cui prodest? Kinek válik a hasznára? 
Sztálin kezének! A többi csak hazugság, álságosság, ostoba zagyválás 
az , orosz lélekről"! A tárgyalásokon nem harcosok és nem összees- 
küvők vettek részt, hanem a GPU által mozgatott bábok. A vádlot- 
tak csak eljátszották a rájuk osztott szerepeket. Ennek a szégyenle- 
tes előadásnak egy célja volt: a teljes ellenzék kiiktatása, a kritikus 
gondolkodás megmérgezése, és Sztálin totalitáriánus rezsimjének 
végleges megerősítése. Megismételjük: a vádak előre kitalált kohol- 
mányok. Ezek a koholmányok elkerülhetetlenül megjelennek minden 
vádlott beismerő vallomásában, ha azokat a tények mentén vizsgál- 
juk. Visinszkij ügyész ezt pontosan tudja. Ezért nem intézett egyet- 
len kérdést sem a vádlottakhoz, azok ugyanis komoly zavarba hozták 
volna őt. A nevek, dokumentumok, dátumok, a helyek, a közlekedési 
eszközök, a találkozások körülményei: ezek köré terítette Visinszkij a 
szégyen köpenyét, vagy hogy pontos legyek, egy szégyenletes köpö- 
nyeget. Visinszkij nem a jogász nyelvén beszélt a vádlottakkal, hanem 
a hazugságok fő kiagyalójának hétköznapi nyelvén, a tolvajok nyel- 
vén. Visinszkij kérdéseinek behízelgő jellege — a tárgyi bizonyítékok 
teljes hiányával egyetemben — a második, pusztító hatású bizonyíték 
Sztálin ellen. 

Bizonyosan van önök között, kedves hallgatóim, akik azt mond- 
ják: , Nyilvánvaló, hogy a vádlottak beismerő vallomásai hamisak. 
De hogy volt képes Sztálin hozzájutni ezekhez a beismerő vallomá- 

sokhoz? Itt van az igazi titok!" Ez a titok nem is olyan rejtélyes. 
Az inkvizíció sokkal egyszerűbb módszerekkel kényszerített ki val- 
lomást áldozataiból. Ezért ítélte el a modern büntetőjog a középkori 
módszereket. Mert nem az igazság megállapítását célozták, hanem 
az eljáró bíró által felhozott vádak egyszerű megerősítését. A GPU 
tárgyalásai egyértelműen az inkvizíciót idézik: ez a beismerő vallo- 
mások egyszerű titka! 

Akinek van egy kevés fantáziája, képzeljen el egy szerencséden 
oroszt, egy magányos és üldözött ellenzékit, akinek nem üdvözlő táv- 
iratokat kell Sztálinnak írnia, hanem részletes beszámolókat a bűne- 
iről. Talán még most is vannak olyan hősök, akik ellen tudnak állni 
mindenféle kínzásnak, fizikainak vagy erkölcsinek, amit nemcsak 
nekik kell elviselniük, hanem feleségüknek, gyerekeiknek. Nem tu- 
dom... Személyes tapasztalatom szerint az ember idegrendszerének 
korlátozott a kapacitása. A GPU-n keresztül Sztálin a kilátástalanság, 
a megalázottság, a szégyen olyan mély csapdájában képes rabul ej- 
teni áldozatát, hogy még a legszörnyűbb bűnöket is bevallja, legyen 
annak egyenes következménye a halál, vagy a jövő egy halvány 
reménye. Persze, ha mindeközben nem készül öngyilkosságra. Ön- 
gyilkosság vagy erkölcsi megalázkodás: nincs más választás! De ne 
feledjük, hogy a GPU börtöneiben még az öngyilkosság luxusa sem 
adatik meg sokaknak! 

A moszkvai perek nem hoznak szégyent a forradalomra, mert nem 
mások, mint : a reakció ivadékai. A moszkvai perek ! nem sározzák be: a 
kok is hús-vér emberek, és nem képesek a végsőkig kitartani; amikor 
a fejük felett a halál ingája leng. A moszkvai perek arra a politikai 
rezsimre hoznak szégyent, amely létrehozta őket: a bonapartizmus be- 
csület és lelkiismeret nélküli rezsimjére. A haláraítéltek mindegyike 
a rezsimet átkozva halt meg. A moszkvai tárgyalások jelzések. Bal- 
sors vár rád, ha nem vigyázol! A Reichstag-tárgyalásnak? nagy volt 
a jelentősége. De az csak az aljas fasizmusról, minden sötétség és 
barbarizmus megtestesítőjéről szólt. A moszkvai pereket a szocializ- 
mus zászlaja alatt tartották meg. De ezt a zászlót nem engedjük át az 
álnokságnak! 





25 1933-ban a berlini Reichstag felgyújtásával Georgi Dimitrov bolgár kommunistát 
vádolták, végül azonban a Lipcsében megrendezett perben fölmentették őt (a szerk.). 

Ha a mi generációnk esetleg gyenge lesz, hogy elterjessze a szoci- 
alizmust a Földön, akkor a be nem szennyezett zászlót átadjuk gyer- 
mekeinknek. A harc, amelynek megvívása kilátásban van, túlmutat az 
egyének, a csoportok és a pártok fontosságán. A harcot az emberiség 
jövőjéért vívjuk. Kemény harc lesz. Hosszú harc lesz. Aki fizikai ké- 
nyelmet vagy szellemi nyugalmat keres, álljon félre. A reakció idején 
sokkal könnyebb a bürokráciára támaszkodni, mint az igazságra. De 
azoknak, akiknek a szocializmus szó nemcsak üres frázis, hanem er- 
kölcsi életük központja, azoknak azt mondom: előre! Sem a fenyege- 
tések, sem az üldözések, sem a támadások nem állíthatnak meg min- 
ket! Ha fehéredő csontjaink árán is, de az igazság győzni fog! Mert mi 
utat törünk neki. Az igazság győzni fog! A sors kemény csapásai köze- 
pette boldogan járulok hozzá győzelméhez veletek közösen! Mert, ba- 
rátaim, az ember boldogsága nem a jelen kizsákmányolásában rejlik, 
hanem a jövő együttműködésében! 


A folytatódó perek 1938-ban Buharin és Rikov perével értek csúcs- 
pontjukra. 1938 decemberében Sztálin egyetlen napon 3 167 rab ki- 
végzésére adott parancsot. Trockijt 1940. augusztus 20-án gyilkolta 
meg mexikói otthonban Sztálin egyik ügynöke egy jégcsákánnyal. 


MARTIN NIEMÖLLER 
Berlin-Dahlem, 1937. június 27. 


,, Az elnyomás egyre nő" 


Amikor Martin Niemöller (1892—1984) evangélikus lelkész 1937. 
június 25-én úrvacsorát osztott, dühösen vette észre, hogy a Gestapo 
három tagja is jelen van. Azt is hallotta, hogy Hans Asmussen, jeles 
teológiai tanácsadó bujkálni kényszerül a nácik elől. 

Vasárnap Niemöller prédikációjának témája Gamáliel rabbi volt, 
aki az Apostolok cselekedetei 5. részének 33—42. versei szerint meg- 
győzte a zsidó Szanhedrin tagjait, hogy ne legyenek elutasítók Péter 
és társai tanításaival szemben; a rabbinak sikerült elérnie, hogy az 

apostolokat szabadon engedjék. A semlegességre nincs mód — prédi- 
kálta Niemöller. Ezzel kezdetét vette az ő üldöztetése is. 


Jézus Krisztus azt mondja: , Boldogok vagytok, ha szidalmaznak 
és háborgatnak titeket és minden gonosz hazugságot mondanak elle- 
netek én érettem." A hit meghallja ezt, és a hit belekapaszkodik ebbe 
az ígéretbe, a hit boldog és elégedett, mert Jézus ezt mondta: , Örülje- 
tek és örvendezzetek." 

De testvéreim, valóban lehetséges ez? Lehetünk elégedettek és 
boldogok a hitünkben? Ma azt kell látnunk, hogy a boldog és elégedett 
hit nem gyerekjáték; hogy már nem elég a Bibliából idézni; hogy nem 
sokra megyünk egy kis lelkes ellenkezéssel és a megszokott, elpusz- 
títhatatlan optimizmusunkkal; hogy elértünk egy pontot, amikor már 
egyedül, segítség nélkül nem állhatunk ellen. 

Az elnyomás egyre nő, és akinek az elmúlt héten be kellett hó- 
dolnia a Csábító géppuskatüzének, ma már másképpen gondolkodik, 
mint három héttel ezelőtt. Most is látom magam előtt, ahogy szerdán 
a titkosrendőrség erőszakkal betört a templomba a Friedrichwerderen, 
és a sekrestyében letartóztatta a Testvériség Birodalmi Tanácsának 
három ott gyűlésező tagját, majd elvitték őket. Most is látom magam 
előtt, ahogy tegnap Saarbrückenben a gyülekezet hat női és férfi tag- 
ját letartóztatták, mert a Testvériség Tanácsának kérésére a hitvalló 
egyház röplapjait osztogatták. Azt mondom nektek: bárki, akinek tu- 
domása van ezekről a dolgokról, és ténylegesen el kellett szenvednie 
ezeket a megpróbáltatásokat, közel áll ahhoz, hogy kiejtse a próféta 
szavait, mégha csak bátortalanul is: , Most azért Uram, vedd el, kér- 
lek, az én lelkemet éntőlem!" 

Bárki, akinek olyan élményben volt része, mint nekem tegnapelőtt 
este az úrvacsora alatt, amikor is megláttam a templomban a titkos- 
rendőrség három fiatal tagját, akik azért jöttek el hivatalos mivoltuk- 
ban, hogy Jézus Krisztus imádkozó és éneklő közösségének tagjai 
után kémkedjenek — három fiatal ember, akiket bizonyosan megke- 
reszteltek Jézus Krisztus nevében, és akik bizonyosan hűséget fogad- 
tak megmentőjüknek az oltár előtt, és akiknek most az a kötelességük, 
hogy csapdát állítsanak Jézus Krisztus közösségének -—, bárki, aki ezt 
látja, nem bújhat el olyan könnyen az egyház szégyene elől; nem von- 
hat vállat egy jámbor imával és egy ihletett ellenkezéssel; az ilyen 

látvány miatt álmatlan éjszakái lesznek, és kétségbeesésében még fel 
is kiálthat: , Uram, kegyelmezz nekem!" 


Niemöller egészen Hitler haláláig nem prédikálhatott a dahlemi 
templomban. 1937. július 1-jén a titkosrendőrség letartóztatta. Egy 
évvel később a sachsenhauseni koncentrációs táborba vitték, onnan 
pedig Dachauba. Magánzárkában töltött négy év után a szövetséges 
erők szabadították ki 1945-ben. 


ADOLF HITLER 
Berlin, 1938. szeptember 26. 


, A türelmem végére értem" 


A huszadik századi beszédek milliónyi szava közt messze legijesz- 
tőbb az a négy szó, amelyet Hitler a berlini Sportpalastban mondott 
1938 szeptemberében: ,, A türelmem végére értem. " A beszéd elhang- 
zása előtt az angol miniszterelnök, Neville Chamberlain két alkalom- 
mal is ellátogatott Hitlerhez, de Hitler még azután is elutasította őt, 
hogy a francia és a brit kormány beleegyezett: Csehszlovákia szudé- 
tanémetek lakta részét népszavazás nélkül Németországhoz csatol- 
ják. Chamberlain azonban nem adta fel. Személyes üzenetet küldött 
Hitlerhez Sir Horace Wilsonon keresztül, amelyben tárgyalásokat ja- 
vasolt a német és a csehszlovák kormány között az angolok jelenlét- 
ében. Az angol miniszterelnök azt remélte, le tudja csillapítani Hitlert, 
és így az kevésbé agresszív beszédet fog mondani a Sportpalastban. 
Amikor Wilson a beszéd kezdete előtt három órával megérkezett, 
Hitler hajthatatlan kedvében volt, és láthatóan nagy elszántsággal 
gyűjtötte magában a megvetést, lenézést és elutasítást, hogy beszéde 
elérje a kívánt hatást. Három óra múlva Chamberlain és a csehszlo- 
vák miniszterelnök, Edvard Benes megkapták a választ. 


Az utolsó probléma előtt állunk, amelyet meg kell oldalnunk, és 
meg is fogunk oldani. Ez az utolsó területi követelésem Európában, 

amelytől azonban semmi nem tántoríthat el, és amelyet, ha Isten is 
úgy akarja, teljesíteni i5 fogok. A probléma története a következő. 
1918-ban , az önrendelkezéshez való jog" jelmondata alapján Kelet- 
Európát darabokra tépték, majd az úgynevezett , államférfiak" újra- 
alkották. Nem voltak tekintettel a nemzetek igényeire, Kelet-Európa 
gazdasági szükségleteire, amikor a térséget atomjaira szedték, és ön- 
kényesen úgynevezett , államokat" hoztak létre. A cseh állam egy ha- 
zugságon alapul, amely hazugságnak az atyja egy Benes nevű ember. 
Ez a Benes megjelent Versailles-ban, és az volt az első dolga, hogy 
kijelentse: létezik csehszlovák nemzet. Hazudnia kellett, hogy csekély 
számú honfitársának nagyobb területet, így nagyobb létjogosultságot 
adjon. Az angolszász államférfiak, akik szokásukhoz híven vajmi ke- 
veset tudtak a földrajzi és nemzetiségi kérdésekről, akkoriban nem 
érezték szükségét, hogy ellenőrizzék Benes állításait. Ha megtették 
volna, akkor könnyen megállapíthatták volna, hogy nincs csehszlo- 
vák nemzet, csak csehek és szlovákok, és a szlovákok ráadásul nem 
akarnak közösködni a csehekkel, hanem... (a mondat többi része nem 
hallható, mert elnyomta az orkánszerű tapsvihar). Így aztán Benes 
úron keresztül ezek a csehek annektálták Szlovákiát. Mivel ennek az 
államnak semmi létjogosultsága nem volt, három és fél millió németet 
fosztottak meg önrendelkezési jogától. Mivel még ez is kevés volt, 
ezért majdnem egymillió magyart adtak még hozzájuk, majd kárpá- 
ti oroszokat és végül néhány százezer lengyelt. Ez lett az az állam, 
amely később Csehszlovákiának hívta magát, amivel megsértette a 
többi nép önrendelkezési jogát, és azon nemzetek világos óhaját és 
akaratát, amelyekkel szemben ezt az erőszakot elkövették... 

A történet igazán szégyenletes része csak most következik. Az ál- 
lam, amelynek kormánya a kisebbség [értsd: a csehek] kezében van, 
a többi nemzet fiát egy olyan politika elfogadására kötelezi, amely- 
nek eredményeképpen egyszer saját testvéreikre kell lőniük. Benes 
ezt követeli a németektől: , Ha háborúba lépünk Németország ellen, 
akkor a németekre kell lőnötök. Ha pedig ezt megtagadjátok, ak- 
kor eláruljátok ezt az államot, és agyonlövetlek benneteket." Benes 
ugyanezt követeli a lengyelektől és a magyaroktól. A szlovákoktól azt 
követeli, hogy olyan célokat támogassanak, amelyek nekik teljesen 
közömbösek. A szlovák nép békét akar, és nem kalandokat. Benes így 
ezekkel az emberekkel vagy [saját] országukat, vagy saját népüket 

árultatja el. Vagy elárulják saját népüket, és lőnek honfitársaikra, vagy 
Benes azt mondja: , Elárultátok az országotokat, ezért agyonlövetlek 
benneteket." Lehet annál szégyenteljesebb cselekedet, mint bizonyos 
körülmények közt arra kényszeríteni az embereket, hogy saját hon- 
fitársaikra lőjenek, csak azért, mert pusztító hajlamú, ördögi és bű- 
nös kormányuk ezt követeli tőlük? Kijelenthetem: amikor elfoglaltuk 
Ausztriát, akkor az volt az első parancsom, hogy a cseheknek nem 
kell, illetve nem szabad szolgálniuk a német hadseregben. Nem for- 
dítottam őket szembe saját lelkiismeretükkel... Benes most a világba 
helyezi reményét! Ő és a diplomatái ezt nem is titkolják. Azt állítják: 
azt reméljük, hogy Chamberlaint megbuktatják, hogy Daladier-t el- 
mozdítják, hogy forradalmak fognak kitörni. Szovjet-Oroszországba 
helyezik reményeiket. Bene? még mindig azt hiszi, hogy képes lesz 
kibújni kötelezettségeinek teljesítése alól. Így aztán csak egyetlen dol- 
got mondhatok. Most két ember áll egymással szemben. Benes és én. 
Két különböző ember vagyunk. A népek nagy harca közepette Benes 
a világban settenkedett, közben én tisztességes német katonaként tet- 
tem a dolgom. Most pedig népem katonájaként állok szemben ezzel 
az emberrel. 

Néhány bejelentést kell még tennem. Hálás vagyok Chamberlain 
miniszterelnöknek az erőfeszítéseiért. Biztosítottam, hogy a német 
nép nem kíván mást, csak békét, de azt is elmondtam neki, hogy tü- 
relmünk határait nem tolhatjuk vissza. Arról is biztosítottam őt, és 
ezt most itt is megismétlem, hogy miután ezt a problémát megoldjuk, 
Németországnak nincs több területi követelése Európában. Ezen felül 
arról is biztosítottam őt, hogy amikor Csehszlovákia megoldja a prob- 
lémáit, azaz amikor a csehek végre tudomást vesznek saját kisebbsé- 
geikről, békésen, és nem elnyomás útján, akkor engem Csehszlovákia 
nem érdekel többé. És ezt garantálom neki! Nem akarunk cseheket! 

Ugyanakkor azt is ki kívánom jelenteni a német nép előtt, hogy 
a szudétanémetekkel kapcsolatban a türelmem végére értem! Tettem 
egy ajánlatot Benesnek, ami nem más, mint hogy ő teljesítse azt, amit 
megígért. A döntés most az ő kezében van: háborút vagy békét! Vagy 
elfogadja ezt az ajánlatot, és végre megadja a németeknek a szabad- 
ságot, vagy mi magunk biztosítjuk nekik a szabadságot. A világnak 
tudomásul kell vennie, hogy a háború négy és fél éve, valamint az én 
hosszú politikai karrierem alatt egyetlen egy dolgot nem lehetett rám 

mondani: hogy gyáva lettem volna! Most itt állok a népem előtt, mint 
első katonájuk, mögöttem pedig — és ezt a világnak tudnia kell — nem 
olyan emberek menetelnek, mint 1918-ban! Akkor egy erre tévedő 
tudós bele tudta plántálni népünkbe a demokratikus jelszavak mérgét 
— de népünk ma már nem az, ami akkor volt. Az ilyen jelszavak szá- 
munkra olyanok, mint a darázscsípések: már nem árthatnak nekünk, 
immunisak vagyunk. 

Ebben az órában a német nép egyesül velem! Érezni fogja, hogy 
az én akaratom az ő akarata! Tekintetemet a jövőbe vetem, és annak 
végzete ad felhatalmazást a cselekedetemre. Most pedig akaratunkat 
olyan erőssé kívánjuk tenni, mint harcunk idején volt, amikor én, az 
egyszerű, ismeretlen katona, a birodalom győzelméért harcoltam, és 
soha nem kételkedtem a sikerben és a végső győzelemben. Akkor és 
ott bátor nők és férfiak gyűltek körém, és velem tartottak. Ezért most 
arra kérlek téged, német népem, hogy álljatok mögém, minden férfi és 
minden nő. Ebben az órában mindannyian egy közös akaratot akarunk 
létrehozni, és ennek minden nehézségnél és veszélynél erősebbnek 
kell lennie. És ha ez az akarat erősebb a nehézségeknél és a veszélyek- 
nél, akkor egy napon legyőzzük vele a nehézségeket és a veszélyeket. 
Eltökéltek vagyunk! Most Benesen a döntés! 


Hitler elismert életrajzírója, Alan Bullock szerint Hitler ebben a 
beszédében olyan mesteri kirohanást hajtott végre, amilyet később 
sem volt képes túlszárnyalni. A beszédet megelőzően a háború vagy 
béke kérdését még soha senki nem csupaszította le személyes megve- 
tésére és hiúságára. Chamberlain ismét próbálkozott. Három nappal 
később a krízist Münchenben sikerült megoldani a német, a brit, a 
francia és az olasz kormány vezetőivel. Csehszlovákia szudétanémetek 
lakta részeit Németországhoz csatolták, oda október 1-jén bevonultak 
a német csapatok. A második világháború egy év múlva, 1939. szep- 
tember 1-jén tört ki. 


142 A XX. SZÁZAD NAGY BESZÉDEI 


NEVILLE CHAMBERLAIN 
London, 1938. szeptember 30. 





,, Egész életünkre szóló béke" 


Ha Hitler kijelentése arról, hogy a türelme elfogyott, a század leg- 
baljósabb mondata volt, akkor a legönelégültebb mondatnak Neville 
Chamberlain bejelentése nevezhető arról, hogy tartós békét nyert 
Hitlertől. Chamberlain (1869—1940), aki 1937 májusa óta volt brit 
miniszterelnök, a Hitlerrel, Mussolinivei és Daladier-vel folytatott tár- 
gyalások után aláírta a müncheni egyezményt, és hősként tért vissza 
Londonba. Az éljenző tömeghez a Downing Street 10. első emeleti ab- 
lakából intézett rövid beszédet. 


Kedves barátaim! Történelmünkben ez a második alkalom, hogy 
egy Németországból a Downing Streetre becsülettel visszatérő bé- 
kének örvendhetünk. (Miután az éljenzés abbamaradt, Chamberlain 
folytatta.) Hiszem, hogy ez a béke egész életünkre szól. Szívünk leg- 
mélyéből köszönjük önöknek. (Erre a tömeg így válaszolt: ,, Mi kö- 
szönjük. Isten áldja önöket!" Aztán szünet állt be, aníg Chamberlain 
újra meg nem szólalt.) És most azt javaslom, menjenek haza, és térje- 
nek békében nyugovóra. 


DUFF COOPER 
London, 1938. október 3. 


, Felemelt fejjel " 


Duff Cooper (1890-1954) a Konzervatív Párt színeiben került az 
angol Parlamentbe 1924-ben. 1935—1937 között hadügyminiszter- 
ként tevékenykedett, majd kinevezték haditengerészeti miniszternek. 
A miűncheni egyezményt követő alsóházi gyűlésen a konzervatívok 
felálltak helyükről, és üdvrivalgással köszöntötték a terembe lépő 

Chamberlaint. A miniszterelnök a munkáspárti képviselők teljes tá- 
mogatását is élvezte. 

Az öregurak feledékenyek című emlékirataiban Cooper felidé- 
zi, mennyire izgatottan fogadták a képviselők Chamberlain szavait. 
Ebben a beszédében, melyben drámai lemondását megindokolta — 
azok után, hogy Abesszínia olasz megszállását követően Chamberlain 
külügyminisztere, Anthony Eden is távozott posztjáról -, Cooper ki- 
tért arra, hogy Nagy-Britanniának minden erejét latba kellett volna 
vetnie annak érdekében, hogy megakadályozza bármely nagyhatalom 
túlzott dominanciáját az európai kontinensen, akár ,, brutális erő be- 
vetésével" is, vagy akár felrúgva ezzel nemzetközi megállapodásokat, 
a nemzetek törvényeit és erkölcsi dekrétumait. 


Amikor Herr Hitler semmibe vette a versailles-i békeszerződés 
pontjait, megígérte, hogy betartja a locarnói egyezményben foglal- 
takat. Amikor megszegte a locarnói szerződés pontjait, ígéretet tett, 
hogy a továbbiakban nem akadályozza meg a békefolyamatot, és nem 
támaszt területi követeléseket Európában. Amikor erőszakkal beha- 
tolt Ausztriába, utasította csatlósait, hogy határozatban biztosítsanak 
minket: távol fogja magát tartani Csehszlovákiától. Ez nem egészen 
hat hónapja történt. Miniszterelnökünk még mindig elhiszi, hogy , tá- 
maszkodhat Hitler becsületszavára". 

Talán igaza van a miniszterelnöknek. Teljes őszinteséggel bizto- 
síthatom önt arról, házelnök úr, hogy reménykedem a miniszterelnök 
igaza felől, és inádkozom érte, hogy úgy legyen. Mégsem hihetem, 
amit ő hisz. Bárcsak képes lennék rá. Így azonban meggyőződésem, 
hogy a továbbiakban már nem lehetek segítségére a kormányban. Csak 
akadályoznám a munkában, ezért jobban teszem, ha lemondok. Em- 
lékszem, amikor a godesbergi ultimátumot tárgyaltuk, kijelentettem, 
hogy soha többé nem tudnék felemelt fejjel járni, ha magamra vállal- 
nám, hogy akár csak utalások formájában is megkísérlem meggyőzni 
a csehszlovák kormányt, hogy fogadja el az ultimátumot. Tisztában 
vagyok vele, mennyi mindent játszottam el ezzel. Lemondtam egy 
állásról, amelyet nagyon szerettem, egy hivatásról, amely mindennél 
jobban érdekelt, egy személyzetről, amelyre bárki büszke lehetne. Ki- 
kerültem abból a munkaközösségből, ahol a kollégáim nemcsak har- 
monikus munkatársi viszonyt biztosítottak számomra, hanem a hosszú 

évek alatt barátaimmá is váltak. Lemondtam azokról az előjogokról, 
melyek egy olyan vezető helyetteseként megillettek, akire a mai napig 
a legnagyobb tisztelettel és rajongással gondolok. Lehetséges, hogy 
derékba törtem politikai pályafutásomat. Ám mindez aligha számít 
valamit. Sikerült ugyanis megtartanom valamit, ami sokkal értéke- 
sebb számomra: továbbra is felemelt fejjel járhatok a világban. 


Chamberlain nem kívánt válaszolni Cooper felszólalására; lel- 
kes gratulációk érkeztek viszont Winston Churchilltől és Harold 
Macmillantőól. ,, Beszédének... formája csodálatra méltó volt, érvelése 
masszív, hangvétele bátorságtól és közösségi szellemtől fűtött" — lel- 
kendezett Churchill. Coopert, aki később Norwich első vicomte-ja lett, 
Churchill hírközlési miniszterré nevezte ki (1940—-42), majd nagykö- 
vetként Franciaországba küldte (1944—47). 


WINSTON CHURCHILL 
London, 1938. október 5. 


,, Teljes és abszolút vereség" 


A müncheni döntésről szóló brit parlamenti vita négy napig tar- 
tott, bár Chamberlain miniszterelnök többsége soha nem volt kérdé- 
ses. Cooper után néhány prominens konzervatív párti politikus tar- 
tott beszédet — köztük Anthony Eden is — a britek megalázásáról és 
gyengeségéről. 

A vita harmadik napján Churchill mondta el a legsúlyosabb vád- 
beszédet Chamberlain politikája fölött. 


Amikor a hosszú béke egykor valós reményére gondolok, amely 
1933 elején Hitler hatalomra jutásakor még Európára várt; amikor 
azokra az elszalasztott lehetőségekre gondolok, amelyekkel még 
megállíthattuk volna a nácik megerősödését; amikor azokra a hatal- 
mas erőforrásokra gondolok, amelyekkel nem éltünk és elpazaroltunk 
— akkor nem hiszem, hogy ilyesmire akadt volna valaha is példa a 

történelemben. Ami Angliát illeti, a felelősség azokat terheli, akik 
kizárólagos jogkörrel irányították politikai ügyeinket. Nem gátolták 
meg Németország újrafelfegyverzését, ahogy saját hadseregünket sem 
fegyverezték fel időben. Vitatkoztak Olaszországgal, de Abesszíniát 
már nem mentették meg. Kihasználták és megfosztották hitelétől a 
Népszövetséget, és elmulasztottak olyan szövetségeket kötni, amelyek 
helyrehozhatták volna az elkövetett hibákat, így a megpróbáltatások- 
kal megfelelő fegyveres védelem és hatékony nemzetközi biztonsági 
szerződések nélkül kell szembenéznünk. 

Nem kétlem, hogy sokan őszintén azt hiszik, csak Csehszlovákia 
érdekeit vették semmibe, de én attól félek, hogy súlyosan kompromit- 
táltuk és talán végzetesen veszélybe sodortuk Nagy-Britannia és Fran- 
ciaország biztonságát, és talán függetlenségét is. Ugyanis nemcsak ar- 
ról van szó, hogy fel kell adnunk a német gyarmatokat. Mégcsak arról 
sem, hogy elveszítjük befolyásunkat Európában. Ennél sokkal többről 
van szó. Figyelembe kell venniük a náci ideológia milyenségét, és azt 
az uralmat, amelyet ez az ideológia jelent. A miniszterelnök azt szeret- 
né, ha Németország és Nagy-Britannia között baráti kapcsolat lenne. 
A népek közti baráti kapcsolattal semmi gond sincsen, hiszen szívünk 
mélyéből együttérzünk velük. De nekik nincs a kezükben hatalom. De 
ezzel a német kormánnyal nem lehetséges baráti viszonyt fenntartani 
és ápolni. Korrekt diplomáciai kapcsolatot igen, de soha nem lehet 
baráti viszony a brit demokrácia és azon náci hatalom között, amely 
elutasítja a katolikus etikát, amelyet belülről saját barbár pogánysá- 
ga vezérel, amely henceg az agresszióval és a leigázással, amely sa- 
ját polgárainak üldözéséből meríti erejét és nyeri perverz örömét, és 
amely, ahogy azt már láthattuk, a gyilkosság könyörtelen brutalitású 
eszközét használja. Soha nem bízhatunk abban, hogy ez a hatalom a 
brit demokrácia barátja lehetne. 

Elviselhetetlennek tartom a gondolatot, hogy országunk ennek 
a hatalomnak a hatása és befolyása alá kerül, hogy puszta létünk is 
az ő jószándékától vagy szeszélyétől függjön. Teljes erőmmel azon 
voltam, hogy a védelem minden bástyáját megerősítsem: elsőként a 
légierő létrehozásával, amely partjainkon belül és túl páratlan ütő- 
képességgel bír, másodszor számos nemzet erejének egyesítésével, 
harmadszor pedig a Népszövetségen belüli szövetségek és katonai 
megállapodások megkötésével, amelyekkel az volt a célom, hogy 

minden erőt egyesítsek a náci hatalom terjeszkedésének megállításá- 
ért. De erőfeszítéseim hiábavalóak voltak. Ezen célok mindegyikét 
sikerrel megtévesztő és kézenfekvő indokokkal és kifogásokkal alá- 
ásták és magára hagyták. 

Nem akarjuk, hogy azon az úton vezessenek minket, amelynek a 
végén az európai dominanciára törekvő német náci rendszer csatlósai 
leszünk. Talán néhány év, de akár néhány hónap múlva olyan köve- 
telésekkel szembesülünk, amelyektől minden kétséget kizáróan azt 
várják, hogy teljesíteni fogjuk. Ezek a követelések vonatkozhatnak 
területfeladásra, de akár szabadságunk feladására is. Előre látom, így 
előre meg is mondom, hogy a behódolás politikája magával fogja hoz- 
ni a szabad véleménynyilvánítás és a vita korlátozását a Parlamentben, 
köztereken, a sajtóban, hiszen azt fogjuk majd hallani — ahogy én már 
most is hallottam néhány alkalommal -—, hogy a náci diktatúrát nem 
kritizálhatják egyszerű és hétköznap angol politikusok. Aztán amikor 
már a sajtót is uralják, inkább közvetett, semmint közvetlen módon, 
akkor a közvélemény minden formáját belebutítják és édesgetik leg- 
alább a hallgatólagos belenyugvásba. És az utunk még csak ekkor fog 
kezdődni... 

Eddig azon gondolkoztam, miként lehet megvédeni minket a náci 
hatalom előretörésétől, miképpen szavatolhatjuk a biztonságát annak 
az életformának, amely kedves számunkra. Mi az egyetlen lehetőség? 
Egy módon tudjuk csak visszaszerezni szigetünk függetlenségét. Ez 
pedig a légi fölény. Olyan légi fölény, amilyet ígértek nekünk, olyan 
légvédelem, amelyről állandóan biztosítottak, hogy rendelkezésünkre 
áll, hogy ismét sziget lehessünk. Ha komoran nézzük jelenlegi helyze- 
tünket, akkor ez mindennél fontosabb. Olyan fegyverkezés, amilyent 
országunk történelme még nem látott és tapasztalt. A közös cél, erő- 
forrásaink és erőnk egyesítése érdekében... 

Nem sajnálom hű és bátor népünktől, amely kész megtenni kö- 
telességét, mindegy, mi legyen az ára, amely a múlt hét gyötrelmeit 
felemelt fejjel viselte, nem sajnálom tőlük az öröm és megkönnyebbü- 
lés azon természetes és spontán kitörését, amit akkor éreztek, amikor 
kiderült, hogy megpróbáltatásaiknak egyelőre végük van. De tudniuk 
kell az igazságot. Tudniuk kell, hogy országunk védelmét súlyosan 
elhanyagolták; tudniuk kell, hogy háború nélkül szenvedtünk veresé- 
get, amelynek következményeit közösen kell viselnünk; tudniuk kell, 

hogy történelmünk borzalmas fordulópontjához érkeztünk, amikor 
egész Európa nyugalma és biztonsága veszélybe került. A nyugati de- 
mokráciák a jelen pillanatban egyetlen rémisztő kifejezéssel illethe- 
tők: , Megmérettél, és könnyűnek találtattál." Nehogy azt higgye bárki 
is, hogy ennyivel vége. Most kezdünk csak fizetni. Még csak belekós- 
toltunk abba a keserű pohárba, amelyet évről évre újra és újra elénk 
tesznek, hacsak erkölcsi alapállásunkat és erőteljes harciasságunkat 
fel nem támasztjuk, életet nem lehelünk bele, mert csak így emelked- 
hetünk fel újra és állhatunk a szabadság védelmére úgy, ahogy azt 
egykoron tettük. 


Chamberlain ugyan több szavazatot kapott, de harminc konzer- 
vatív képviselő tartózkodása meggyőzően bizonyította, hogy való- 
jában milyen kevesen támogatják a politikáját. A The Times elítélte 
Churchillt, amiért az alsóházban olyan próféciákat hangoztatott, 
,, amelyek mellett Jeremiás megrögzött optimistának tűnt". 


NEVILLE CHAMBERLAIN 
Birmingham, 1939. március 17. 


, Jalán kísérlet ez, hogy erőszakkal uralják a világot? " 


A müncheni egyezmény és a szudétanémet területek megszállása 
után Hitler csapatai 1939. március 15-én elfoglalták Csehszlovákia 
maradék területét is. Neville Chamberlain két nappal később intézett 
beszédet az övéihez, a Birminghami Konzervatív Szövetséghez. Az erre 
az alkalomra készített beszéd eredetileg a müncheni egyezmény gon- 
dosan kitervelt védelme lett volna, ám Chamberlain az utolsó pillanat- 
ban beszúrt egy utalást a két nappal azelőtt történtekre. A közönség 
hangosan üdvözölte tiltakozását, és Chamberlain rögtönzései minden 
egyes morajjal drasztikusabbak lettek. A beszéddel a megbékélés poli- 
tikája és a müncheni egyezmény szellemisége végképp elhomályosult. 
Chamberlain feje tetejére állította a brit külpolitikát. 

A müncheni egyezmény egyik aláírójaként jogom lett volna ah- 
hoz, hogy tárgyalóasztalhoz üljünk, ahogy azt az egyezmény előírja, 
amennyiben Herr Hitler fel szeretné azt bontani. Ehelyett ő a saját 
kezébe vette a törvényt. A német csapatok már azelőtt úton voltak, 
hogy a cseh miniszterelnököt fogadták, olyan követelésekkel szem- 
besítették, amelyeknek nem állt hatalmában ellentmondani, és néhány 
órán belül megszállták a cseh fővárost. 

A nyilatkozat szerint, amelyet tegnap olvastak fel Prágában, Cseh- 
és Morvaországot annektálta a Német Birodalom. A protektorátus 
területén a nem német lakosságot, beleértve a cseheket is, a német 
protektor fennhatósága alá helyezik. Alárendelik őket a birodalom po- 
litikai, katonai és gazdasági szükségleteinek. Azt mondják, az államok 
autonómiája megmarad, de a birodalom átveszi az irányítást külügyeik, 
vám- és adóügyeik felett, ellenőrzi a pénzügyi tartalékaikat, és lefog- 
lalja a lefegyverzett cseh hadsereg felszereléseit. A legvészjóslóbb az, 
hogy újra hírek érkeznek a titkosrendőrség, a Gestapo megjelenéséről, 
amit szokás szerint prominens személyiségek tömeges letartóztatása 
követ, ezek következményeivel pedig mindnyájan tisztában vagyunk. 

Ebben az országban ma minden férfit és nőt, aki emlékszik a zsi- 
dók és a politikai foglyok sorsára Ausztriában, aggodalom és balsejte- 
lem tölt el. Ki ne érezne mélységesen együtt azokkal a büszke és bátor 
emberekkel, akik ilyen hirtelen estek áldozatul ennek az inváziónak, 
akiket megfosztottak szabadságuktól, akiknek nemzeti függetlensé- 
gük megszűnt létezni? Mi lett abból a kijelentésből, hogy , nincsenek 
további területi ambícióink"? MI lett az ígéretből, hogy , nem akarunk 
cseheket a birodalomban"? Ugyan ki vette itt figyelembe az önren- 
delkezés elvét, amelyről Herr Hitler olyan hevesen vitatkozott velem 
Berchtesgadenben, amikor a Szudéta-vidék Csehszlovákiáról való le- 
választását és a Német Birodalomhoz történő csatolását kérte? 

Most azzal érvelnek, ezt a területszerzést a Csehszlovákiában ki- 
alakult zavarok tették szükségessé. Azt mondják, ennek az új német 
protektorátusnak a kikiáltása, mely a lakosság akarata ellenére történt, 
elkerülhetetlenné vált olyan rendellenességek miatt, amelyek veszé- 
lyeztették a hatalmas szomszéd békéjét és biztonságát. Ha valóban 
voltak ilyen zavarok, vajon nem kívülről szították-e őket? (Éljenzés.) 
És lehetséges volna-e, hogy Németországon kívül bárki is komolyan 
vegye azt, hogy ezek veszélyt jelenthettek volna arra az óriási ország- 

ra nézve, és hogy bármiképpen igazolhatják a történteket? Így óha- 
tatlanul felmerül bennünk a kérdés, hogy ha ilyen könnyű jó okokat 
találni arra, hogy semmibe vegyünk ilyen komoly és ilyen sokszor 
megerősített ígéreteket, vajon mennyire bízhatunk bármely más ígé- 
retben, amely ugyanabból a forrásból származik? 

Van egy másik kérdéskör is, amely elkerülhetetlenül felötlik ben- 
nünk és másokban is, talán még Németország határain belül is. Német- 
ország a jelenlegi rezsim vezetése alatt egy sor kellemetlen meglepetést 
okozott a világnak. A Rajna-vidék, az osztrák Anschluss, a Szudéta-vi- 
dék leválasztása — mindezek világszerte sokkolták és sértették a közvé- 
leményt. Mégis, bármennyire is kifogásoljuk a módszereket, amelyeket 
ezekben az esetekben alkalmaztak, volt valami, akár a faji viszonyok, 
akár a követelések miatt, melyeknek túl sokáig álltunk ellen, volt vala- 
mi, ami a fennálló helyzet megváltoztatásának szüksége mellett szólt. 
De az e héten történt események, melyek teljesen figyelmen kívül 
hagyták azokat az alapelveket, melyeket maga a német kormány fekte- 
tett le, úgy tűnik, más kategóriába tartoznak. Emiatt mindnyájunknak 
fel kell tennünk a kérdést: egy régi vállalkozás vége volt ez, vagy egy 
új kaland kezdete? Ez volt az utolsó támadás egy kis állam ellen, vagy 
lesz még folytatás? Lehetséges, hogy ez a lépés kísérlet volt arra, hogy 
erőszakkal uralják a világot? Igen komoly, nehéz kérdések ezek. Én 
pedig nem fogok ma este választ adni rájuk. De biztos vagyok abban, 
hogy megkövetelik az igen komoly megfontolást, nem csupán Német- 
ország szomszédaitól, hanem más országoktól, akár Európa határain 
túl is. Máris mutatkoznak a jelei annak, hogy a folyamat megindult, és 
nyilvánvaló, hogy ezután valószínűleg fel fog gyorsulni. 

Mi magunk természetesen mindenekelőtt társainkhoz fordulunk, a 
Brit Nemzetközösségben (éljenzés) és Franciaországhoz (újabb éljen- 
zés), akikhez oly szorosan kötődünk, és nincs kétségem afelől, hogy 
mások is, akik tudják, hogy számunkra nem közömbös, mi folyik Dél- 
kelet-Európában, szintén megkeresnek majd minket tanácsainkért. 

Nekünk pedig, országunk határain belül, azzal a felelősségérzet- 
tel kell áttekintenünk a helyzetet, amelyet annak súlyossága megkí- 
ván. Semmi nem zárható ki e vizsgálat alól, ami befolyással lehet a 
nemzet biztonságára. Nemzeti életünk minden egyes vetületét ebből 
a szemszögből kell újraértékelnünk. Mint mindig, a kormánynak kell 
viselnie a legfőbb felelősséget, de tudom, hogy minden egyén is felül 

kívánja majd bírálni a saját helyzetét, és azt, hogy mindent megtett-e 
az állam szolgálatában, ami erejéből telt. 

Nem hiszem, hogy akadna bárki is, aki megkérdőjelezné őszin- 
teségemet, amikor azt mondom, nincs semmi, amit ne lennék kész 
feláldozni a béke érdekében. (Éljenzés.) Ez alól egyetlen kivétel van, 
mégpedig az a szabadság, amelyet évszázadokon keresztül élveztünk, 
és amelyet sohasem fogunk feladni. (Hangos éljenzés.) Az, hogy pont 
én érzem kötelességemnek, hogy ezt kijelentsem, megmutatja, hogy a 
történtek milyen mértékig zúzták össze azt a bizalmat, amely épphogy 
elkezdett kibontakozni, és amely, ha tovább növekedhetett volna, ezt 
az évet azzal tette volna emlékezetessé, hogy egész Európában hely- 
reállítja a józanságot és a stabilitást. Mindössze hat hete annak, hogy 
ebben a városban beszéltem, és akkor olyan híresztelésekről és gya- 
núkról tettem említést, amelyeket, mint mondtam, félre kell söpörni. 
Kijelentettem, hogy a demokráciáknak fel kell lépniük bármely olyan 
igény ellen, amely erőszakkal kívánja uralma alá hajtani a világot, és 
hozzátettem, nem tudom elhinni, hogy fennállna ilyen veszély, mert 
egy olyan kormány, mely a szívén viseli népének érdekeit, ilyen cél 
érdekében nem teszi azt ki egy világháború borzalmainak. 

És valóban, mikor a történelem mindannyiunk számára intő ta- 
nulságokkal szolgál, hihetetlennek tűnik, hogy szembe kell néznünk 
egy ilyen veszéllyel. Újfent el kell mondanom, nem vagyok kész arra, 
hogy ezt az országot olyan új, meghatározatlan feladatok elé állítsam, 
amelyeknek a feltételeit most még nem lehet előre látni. Mégsem le- 
hetne nagyobb hibát elkövetni, mint azt feltételezni, hogy ez a nemzet, 
csupán mert a háborút értelmetlen és kegyetlen dolognak tartja, annyi- 
ra elpuhult, hogy nem fog minden erejével részt venni a harcban egy 
ilyen veszély ellen, amennyiben az jelentkezik. Ebben a kijelentésben, 
azt hiszem, nem csupán honfitársaim és honfitársnőim támogatását, 
együttérzését és bizalmát élvezem, hanem az egész brit birodalom és 
minden más nép jóváhagyását is, akik szintén sokra becsülik a békét, 
de akik még többre becsülik a szabadságot. 


A brit birodalom és az Egyesült Államok egész területén közvetített 
beszédet, melyet a londoni The Times később ,, rendkívüli jelentőségű- 
nek" nevezett, németül is sugározták. Chamberlain szeptember 3-án 
hadat üzent Németországnak (lásd a következő beszédet). 


A XX. SZÁZAD NAGY BESZÉDEI 151 


NEVILLE CHAMBERLAIN 
London, 1939. szeptember 3. 





,, Ez az ország háborúban áll Németországgal" 


A Downing Street 10. kabinetszobájából szólok most önökhöz. 

Ma reggel a berlini brit nagykövet ultimátumot adott át a német 
kormánynak. Ebben az állt, hogy amennyiben ma 11 óráig nem értesí- 
tenek minket arról, hogy csapataikat készek azonnali hatállyal kivonni 
Lengyelország területéről, hadiállapot áll fenn közöttünk. 

Most azt kell közölnöm önökkel, hogy ilyen intézkedésekről nem 
kaptunk hírt, ennek következtében ez az ország háborúban áll Német- 
országgal. 

Bizonyára megértik, milyen keserves csalódást jelent számomra, 
hogy a békéért folytatott hosszú küzdelmem kudarcba fulladt. Még- 
sem tudom azt hinni, hogy tehettem volna bármi többet vagy bármi 
mást, és nagyobb sikerrel járhattam volna. 

Még a legutolsó pillanatban is lehetséges lett volna békés és tisz- 
tességes megállapodást kidolgozni Németország és Lengyelország 
között, de Hitlernek ez nem kellett. Nyilvánvalóan elhatározta, hogy 
bármi történjék is, megtámadja Lengyelországot, és bár most azt állít- 
ja, hogy ő ésszerű ajánlatokat terjesztett elő, ez nem igaz. 

Ajánlatait sohasem mutatták meg sem a lengyeleknek, sem nekünk. 
Bár csütörtökön este beolvasták őket a német rádióban, Hitler nem várt 
a kommentárokra, hanem parancsot adott csapatainak, lépjék át a len- 
gyel határt. Tette meggyőző bizonyíték számunkra. Reménytelen azt 
várni, hogy ez az ember valaha is feladja gyakorlatát, hogy erőszakkal 
szerezze meg, amit akar. Őt csakis erőszakkal lehet megállítani. 

A mai napon mi és Franciaország kötelességünket teljesítve segít- 
ségére sietünk Lengyelországnak, amely olyan bátran áll ellen ennek 
az indokolatlan és alattomos támadásnak, amely a népét érte. Lelki- 
ismeretünk tiszta. Mindent megtettünk, amit egy ország megtehet a 
béke megőrzése érdekében. A helyzet, amelyben Németország első 
emberének szava mit sem ér, és egyetlen nép vagy ország sem érez- 
heti magát biztonságban, immár tarthatatlanná vált. És most, amikor 
elhatározzuk, hogy véget vetünk ennek, tudom, önök valamennyien 

nyugalmukat megőrizve és bátran vállalnak majd részt ebben. A mos- 
tanihoz hasonló pillanatokban a támogatásról szóló ígéretek, ame- 
lyeket szerte a birodalomból kapunk, a biztatás mélységes forrásául 
szolgálnak számunkra. 

Miután mondanivalómat befejeztem, részletes tájékoztatók kö- 
vetkeznek majd. Kísérjék ezeket a lehető legnagyobb figyelemmel. 
A kormány terveket dolgozott ki, amelyeket követve lehetséges lesz, 
hogy a nemzet folytassa munkáját azokban a minden bizonnyal küz- 
delmes és nehéz napokban is, amelyek ránk várnak. De ezeknek a 
terveknek a végrehajtásához szükségünk van az önök segítségére is. 
Lehet, hogy mindebből a fegyveres erőknél veszik ki a részüket, vagy 
önkéntesként a polgári védelem valamelyik ágánál. Ez esetben jelent- 
kezzenek szolgálatra a kapott utasítások szerint. Az is lehet, olyan hi- 
vatásuk van, amely alapvetően fontos a háború menete és az emberek 
életének folytatása szempontjából; lehet, gyárakban, a közlekedésben 
dolgoznak, közszolgálati tevékenységet folytatnak, vagy az élet más 
szükséges területét látják el. Ha ez így van, létfontosságú, hogy foly- 
tassák munkájukat. 

Most pedig Isten áldja mindannyiukat. Védelmezze az igazakat. 
A gonosz eszközei ellen szállunk most harcba, a nyers erő, a rosszin- 
dulat, az igazságtalanság, a zsarnokság, az üldöztetés ellen, és biztos 
vagyok abban, hogy végül az igaz fog győzedelmeskedni. 


WINSTON CHURCHILL 
London, 1940. május 13. 


,, Nem ígérhetek mást, csak vért, erőfeszítést, verítéket és 
könnyeket" 


Amikor Churchill miniszterelnök lett, szavait, beszédeit is bevet- 
te politikai fegyvertárába. Először három nappal azután élt ezzel az 
eszközzel, hogy megalakította koalíciós kormányát. Pünkösdhétfő 
volt, és Churchill rövid beszédet mondott az alsóházban. Amikor 
azonban Chamberlain megjelent, többen üdvözölték őt lelkesen, mint 

Churchillt, akit főként a munkáspártiak támogattak. Az alábbi felejt- 
hetetlen beszéddel Churchill tudatosíttatta az alsóház tagjaiban saját 
személyiségét és céljait. A végeredmény elsöprő volt, mondja Robert 
Rhodes, Churchill egyik életrajzírója. Ahogy ment kifelé, Churchill ezt 
mondta egyik titkárának: ,, Most megmondtam a seggfejeknek! " 

A vereségnek még a lehetőségét is elfogadni képtelen, buldog- 
kitartású Churchill háborús beszédei a legkritikusabb időszakban tar- 
tották a lelket az angolokban. Éppen akkor, amikor Hitler Anglia lero- 
hanásával fenyegetőzött, csapatai pedig Dunkergue felé közeledtek. 


Nem szabad elfelednünk, hogy történelmünk egyik legnagyobb 
csatája előtt állunk, hogy mozgásba lendültünk Norvégiában és Hol- 
landiában, hogy a Földközi-tengeren készen kell állnunk, hogy a 
légiháború folyamatos, és hogy itthon is rengeteg előkészületet kell 
még tennünk. Ebben a krízishelyzetben talán megbocsájtják nekem, 
hogy ma nem intézek hosszabb beszédet a tisztelt Házhoz. Remélem, 
hogy munkatársaim és barátaim — illetve volt munkatársaim, akiket 
érint a politikai újjáépítés — elnézik nekem, hogy minden különösebb 
ceremónia nélkül cselekedtem. Ugyanazt mondom a tisztelt Háznak 
is, amit a kormány új tagjainak: , Nem ígérhetek mást, csak vért, erő- 
feszítést, verítéket és könnyeket." 

A legsúlyosabb megpróbáltatás előtt állunk. Több küzdelemmel és 
szenvedéssel teli hónap előtt állunk. Azt kérdezik tőlem, mit fogunk 
tenni. Ezt válaszolom: háborút viselünk a tengereken, szárazföldön és 
levegőben mindazzal az erővel, amit Isten adni tud nekünk. Háborút 
viselünk egy szörnyűséges zsarnok ellen, akinek a bűneinél nincsenek 
sötétebbek az emberi bűnök történetében. Ezt fogjuk tenni. Azt kérde- 
zik tőlem, mi a célunk. Egy szóval válaszolok: a győzelem. Győzelem 
minden áron, győzelem minden szörnyűség ellenére, győzelem, legyen 
a hozzá vezető út bármilyen hosszú és nehéz, mert győzelem nélkül 
nincs túlélés. Nézzünk szembe ezzel: a vereséget nem fogja túlélni a brit 
birodalom, semmi sem fogja túlélni, amit a brit birodalom képviselt, és 
nem fogja túlélni az emberiség, az emberiség, amely a kor sürgető kész- 
tetései közepette halad céljai felé. De ezt a feladatot erővel és reménnyel 
telten vállalom. Bizonyos vagyok abban, hogy ügyünk nem fog elbukni. 
A mostani órában úgy érzem, jogosan állíthatom, mindenki mellettünk 
áll, és azt mondom: , Gyertek, egyesült erővel menjünk előre." 

WINSTON CHURCHILL 
BBC Rádió, 1940. május 19. 





,, Legyetek bátor férfiak!" 


Churchill szónoklatokkal vívott háborúja az angol nemzethez in- 
tézett első miniszterelnöki beszédével kezdődött. A német lerohanták 
Hollandiát és Belgiumot, és áttörték a francia védvonalakat Sedannál. 
Nyilvánvaló volt, hogy a francia ellenállás nem bírja sokáig, és az 
angol csapatok végveszélyben vannak a kontinensen. 

Az alig három óra alatt megfogalmazott, élő, egyenes adásban 
elmondott beszédében Churchill figyelmeztette az angolokat, hogy 
a németek bármelyik pillanatban megtámadhatják a szigetországot. 
A miniszterelnök érzékletes hadba hívása lángra gyújtotta a nemzet 
képzeletét. 


A feladatunk nem csak az, hogy megnyerjük a csatát, hanem hogy 
megnyerjük a háborút. Miután a harc ereje alábbhagy Franciaország- 
ban, a csata már a szigetünkért fog folyni: mindenért, ami Nagy-Bri- 
tannia, és mindenért, amit [az] jelent. A küzdelem erről fog szólni. 
E példa nélkül álló szükséghelyzetben azonnal cselekedni fogunk, és 
nem riadunk vissza a legdrasztikusabb lépésektől sem, hogy igénybe 
vegyük mindannyiunk erejének utolsó morzsáit is. A tulajdon érde- 
ke, a munkaórák semmik ahhoz a küzdelemhez képest, amelyet éle- 
tünkért és becsületünkért vívunk, jogainkért és szabadságunkért, és 
amely küzdelem mellett elköteleztük magunkat. A Francia Köztársa- 
ság vezetői, nevezetesen a rettenthetetlen miniszterelnök, Monsieur 
Reynaud? a legszentebb ígéretet tette nekem: bármi történjék is, ők 
a végsőkig harcolni fognak, legyen a vég dicsőséges vagy keserű. 
Nem, ha a végsőkig harcolunk, akkor az csak dicsőséges lehet. Mi- 
után megkaptam őfelségétől a megbízást a kormányalakításra, olyan 
adminisztrációt tudtam felállítani, amelyben szinte minden párthoz 
tartozó, minden nézőpontot képviselő férfiak és nők vannak. A múlt- 
ban többször eltért a véleményünk, és sokszor vitatkoztunk, de most 





26 Paul Reynaud (1878—1966): francia politikus, többszörös miniszter, akit 1942—45 
között német koncentrációs táborba zártak (a szerk.). 

egy új kötelék köt össze minket: háborút viselünk addig, amíg győ- 
zelmet nem aratunk, soha nem adjuk meg magunkat a szolgaságnak 
és a szégyennek, bármilyen szenvedés is legyen az ára. Franciaország 
és Britannia történelmében ez a mostani a legfélelmetesebb időszak. 
Ahhoz sem férhet kétség, hogy egyben a legmagasztosabb is. Vállvet- 
ve fognak egymás mellett küzdeni, csak azok a barátaik és rokonaik 
fognak [nekik] segíteni, akik a hatalmas gyarmataikon és az oltalmazó 
szárnyuk alatt elterülő birodalmaikban élnek, senki más. A brit és a 
francia nép vállvetve küzd azért, hogy megmentse nemcsak Európát, 
hanem az emberiséget is a legocsmányabb lélekromboló zsarnok- 
ságtól, amely az emberi történelem könyvének lapjait beszennyezte. 
Mögöttük — mögöttünk — Nagy-Britannia és Franciaország seregei és 
flottái mögött megtört nemzetek és megalázott népek állnak, csehek, 
lengyelek, norvégok, dánok, hollandok, belgák, akikre a barbarizmus 
hosszú, reménycsillagtól megfosztott éjszakája száll le, hacsak nem 
győzünk; mert győznünk kell — és győzni fogunk. 

Ma szentháromság vasárnapja van. Évszázadokkal ezelőtt írták 
le azokat a szavakat, amelyekkel az igazságosság és a méltányosság 
hű szolgáit szólították: , Csatoljátok fel fegyvereiteket, legyetek bátor 
férfiak, és álljatok készen, mert inkább elesünk a harcban, semhogy 
tétlenül nézzük népünk és szentélyünk vesztét. De legyen úgy, ahogy 
az ég akarja!" 


WINSTON CHURCHILL 
London, 1940. június 18. 


,, Ez volt a legnagyszerűbb pillanatuk" 


Hitler seregei lassan felmorzsolták a francia ellenállást. Június 
10-én a kormány elhagyta Párizst, június 16-án Pétain marsall meg- 
alakította az új kormányt. Franciaország másnap már békét szeretett 
volna kötni. Ahogy Churchill megjósolta az alsóházban, a francia- 
országi csata véget ért, viszont megkezdődött az angliai. ,, Nagy- 
Britannia —jelentette be Churchill — kész arra, hogy egyedül szálljon 

szembe a németekkel. " 

A kihívó szavakat négy órával később milliók hallották a rádióban. 
A beszéd Churchill talán legemlékezetesebb háborús beszéde, főleg 
a páratlanul nagyszerű összefoglalás miatt. Am ahogy azt Churchill 
később megírta, a retorika nem jelentett garanciát a túlélésre. 


Még nem tudjuk, mi fog történni Franciaországban, ahogy azt 
sem, vajon a francia ellenállás képes lesz-e talpon maradni akár 
Franciaországban, akár tengerentúli gyarmatain. A francia kormány 
nagyszerű lehetőségeket szalaszt el, és a jövőjét teszi kockára, ha 
nem tesz eleget az 1940-ben kelt szerződésben foglaltaknak, amely 
megállapodástól nem áll módunkban eltekinteni. A tisztelt Ház ol- 
vasta azt a történelmi nyilatkozatot, amelyben sok francia őszinte 
vágyát — és természetesen a mienket is — megfogalmazva kijelentet- 
tük, hogy a francia történelem eme legsötétebb órájában a szövetség 
közös polgáraiként fogunk együtt harcolni. Mindegy, mi történik 
Franciaországban vagy a francia kormánnyal, mi itt, ezen a szige- 
ten és az egész brit birodalomban, mindig a francia nép bajtársai 
leszünk. Ha most nekünk kell azzal szembenéznünk, amitől ők szen- 
vednek, akkor felvesszük a versenyt az ő bátorságukkal, és ha a vég- 
ső győzelem kárpótol minket erőfeszítéseinkért, akkor ők is osztozni 
fognak ebben a győzelemben és annak hasznában, s mindenki újra 
szabad lesz. Egy jottányit sem engedünk jogos követeléseinkből. A 
csehek, a lengyelek, a norvégok, a hollandok és belgák is csatlakoz- 
tak hozzánk. Ők is szabadok lesznek. 

A franciaországi csata, ahogy Weygand tábornok? hívta, véget ért. 
Az angliai csata most kezdődik. A keresztény civilizáció léte múlik 
ezen a csatán. Saját létünk múlik ezen a csatán, birodalmunk és régóta 
fennálló intézményeink sorsa múlik ezen a csatán. Az ellenség felénk 
fordítja minden dühét és erejét. Hitler pontosan tudja, hogy meg kell 
minket törnie, különben a háborút elveszti. Ha ellen tudunk neki állni, 
egész Európa szabad lesz, és a világ élete egy napfényesebb Földön 
folytatódhat. De ha elbukunk, akkor az egész világ, még az Egyesült 
Államok is, és minden, ami valaha fontos volt nekünk, az új középkor 
sötétjébe süllyed, amit Hitler perverz tudománya, ha lehet, még ördö- 





27 Louis Maxime Weygand (1867—1965): a francia haderő parancsnoka, később vé- 
delmi miniszter a vichy kormányban (a szerk.) 

gibbé és hosszantartóbbá tesz. Ezért hát nézzünk szembe kötelessé- 
günkkel, hogy ha a brit birodalom és a nemzetközössége fennmarad, 
akkor ezer év múlva azt mondhassák az emberek: , Ez volt a legnagy- 
szerűbb pillanatuk." 


CHARLES DE GAULLE 
London, 1940. június 18—19. 


, A francia ellenállás lángja" 


Charles de Gaulle (1890—1970) táboronok az első világháborúban 
Pétain ezredes alatt szolgált. 1940-ben sikerrel vezényelt egy fegy- 
veres hadosztályt, majd Paul Reynaud kormányában honvédelmi mi- 
niszterhelyettesnek nevezték ki. Amikor a francia haderő összeomlott, 
Reynaud Pétainért küldött, aki hamarosan miniszterelnökként letette a 
fegyvert és tűzszünetet kötött. De Gaulle Angliába szökött, hogy meg- 
szervezze a francia ellenállási mozgalmat, emiatt egy francia bíróság 
távollétében halálra ítélte. 

A franciaországi csata után és az angliai csata kezdete előtt a 
szövetségesek helyzete kilátástalannak tűnt. Eközben a magastermetű 
francia tiszt a mikrofon mögött állva buzdította a franciákat szerte a 
világon. 


I; 

Azok a vezetők, aki az elmúlt években a francia fegyveres erők 
élén álltak, kormányt alakítottak. 

Ez a kormány -— azt feltételezvén, hogy csapataink vereséget fog- 
nak szenvedni — tárgyalásokat kezdett az ellenséggel, azzal a céllal, 
hogy véget vessenek a harcoknak. Most is igaz, hogy az ellenség gé- 
pesített hadereje jelentős fölényben van mind a szárazföldön, mind 
a levegőben. A németek tankjainak, repülőgépeinek és taktikájának 
köszönhetően kellett fegyveres erőinknek visszavonulniuk, és nem 
létszámbeli fölényük miatt. A német tankok, repülők és taktikák meg- 
lepetésszerű használata miatt hozták meg vezetőink a döntésüket. 


158 A XX. SZÁZAD NAGY BESZÉDEI 





De vajon kimondtuk-e a végső szót? Fel kell-e hagynunk minden 
reménnyel? A vereségünk végleges és visszafordíthatatlan-e? A vála- 
szom ezekre a kérdésekre: nem! Az összes tény ismeretében beszélve 
arra kérem önöket, higgyenek nekem, amikor azt mondom: Franciaor- 
szág nem esett el. Épp azok a tényezők vezethetnek minket győzelem- 
re, amelyek miatt most vereséget szenvedtünk. Ne feledjék, Francia- 
ország nincs egyedül. Nincs elszigetelve. Egy hatalmas birodalom áll 
mögötte, és szövetségre tud lépni a brit birodalommal, amely uralja a 
tengereket, és folyamatos harcban áll. Angliához hasonlóan Francia- 
ország is számíthat az Egyesült Államok hatalmas erőforrásaira. 

Ez a háború nemcsak a mi balsorsú országunkban folyik. A harc 
végső kimenetelét nem a franciaországi csata határozza meg. Most 
világháború folyik. Hibákat követtünk el, késlekedtünk, és elmond- 
hatatlan szenvedésben volt részük az embereknek, de a tény akkor 
is igaz: minden rendelkezésünkre áll, hogy egy napon legyőzzük el- 
lenségeinket. Ma az ellenünk felsorakozott motorizált haderő puszta 
mérete miatt szenvedtünk vereséget, de egy [olyan] jövő előtt állha- 
tunk, amely még nagyobb erejű motorizált haderővel segít minket a 
győzelemre. A világ sorsa forog kockán. 

Én, de Gaulle tábornok most Londonból szólítok minden Angli- 
ában élő franciát és francia tisztet, fegyverrel vagy anélkül, szólítok 
minden mérnököt és szakképzett fegyvergyári munkást, aki brit föl- 
dön van, hogy lépjen velem kapcsolatba. Akármi történjék is, a fran- 
cia ellenállás lángjának nem szabad kialudnia, és nem is fog kialudni. 
Holnap ismét Londonból jelentkezem. 


IT; 

A franciáknak tudniuk kell, hogy a hatalom szokásos formái meg- 
szűntek létezni. Most, amikor honfitársaim fejvesztettek és zavarodot- 
tak, amikor a kormány széthullott az ellenség szorításában, és most, 
amikor a kormányhivatalok képtelenek ellátni feladataikat, én, de 
Gaulle tábornok, francia katona és hadvezető, tisztában vagyok azzal, 
hogy Franciaország nevében beszélek. 

Franciaország nevében a következő ünnepélyes bejelentést teszem. 
Minden franciának, akinek fegyvere van, kötelessége folytatni a har- 
cot. Az ő részükről a fegyverletétel, bármilyen katonai jelentőségű 
objektum elhagyása, vagy Franciaország bármilyen kicsi területének 

átengedése az ellenség részére — országunk ellen elkövetett bűncselek- 
ménynek minősül. Ez alatt jelenleg leginkább Francia-Észak-Afrikát 
értem, Francia-Észak-A frika egységét! Az olasz tűzszünet nem más, 
mint egy gyatra csapda. Clauzel, Bugeaud, Lyautey és Nogués Afriká- 
jában a franciák becsületbeli kötelessége elutasítani az ellenség által 
támasztott bármilyen feltételt. Az a gondolat, hogy a Bordeaux-ban 
kitört pánikot a tenger túlpartján is érezni lehetett, elviselhetetlen. 
Franciaország katonái, legyetek bárhol is, harcra fel! 


De Gaulle tartotta a lelket a francia ellenállásban. 1943 júniu- 
sában ő lett Algírban a Francia Nemzeti Felszabadítási Bizottság el- 
nöke. Egy héttel a D-nap után szállt partra Normandiában, és 1944. 
augusztus 25-én Párizs utcáin menetelt, amikor a tetőkön még német 
mesterlövészek rejtőzködtek. 


J. B. PRIESTLEY 
London, 1940 


,, Ezek a kis hétvégi gőzhajók" 


Dunkergue után nemcsak Churchill beszélt a rádióban.]. B. 
Priestley angol regényíró (a Jópajtások és az Angyalok utcája szer- 
zője) majdnem akkora közönséghez szólt a BBC Rádióban sugárzott 
Utóirat műsorban. Priestleynek vidám, kifejező körülírásaival — mi- 
ként az alábbi két Utóirat tanúsítja — nemcsak az angolok dacos kedvét 
sikerült föltüzelnie, és nemcsak azt a meggyőződést sikerült elültetnie, 
miszerint győzedelmeskednek az ,, öreg kis Hitler" fölött, hanem képes 
volt megragadni azt az igazi angol szellemet (visszhangozva Stanley 
Baldwin beszédét), amely végül valóban legyőzte Hitlert. 


Itt Dunkergue-nél egy újabb angol eposz teljesedett be. S ami az 
én számomra a leginkább angollá tette — ami oly jellemző ránk, oly 
abszurd, oly nagyszerű és hősies, hogy az ember nem is tudja, sír- 
jon vagy nevessen, amikor olvas vagy hall róla -, az az a szerep volt, 

amelyet a nehéz és veszélyes behajózásban játszottak, éspedig nem 
a lenyűgöző hadihajók, hanem: a kis gőzhajók. Egész életünkben is- 
mertük és nevettük ezeket a csicsás kis jószágokat. Úgy hívtuk őket: 
, a shillinges hányás". Számtalanszor láttuk, ahogy a pihenni vágyó 
utasok ki-beszállnak: az urak jókedvben és sörben úszva, a hölgyek 
húsos pitét csipegetve, a gyerekek nyalókától ragacsosan. Ezek a jó- 
szágok néha nem mentek messzebb a következő parti üdülőhelynél. 
Csak a legmerészebbje kelt át a csatornán, hogy utasai vessenek egy 
pillantást Boulogne-ra. Többnyire lapátkerekes gőzhajók voltak, sok- 
kal nagyobb hűhót csapva a lapátokkal, mint amennyi a sebességben 
megmutatkozott; és nem voltak felvágósak, az ember láthatta a forgó 
kerekeket. Előszeretettel hívták magukat Királynőnek meg Dámának, 
már újkorukban is volt bennük valami régimódi, némi dickensi vonás, 
viktoriánus kori érzet. Ugyanahhoz a nevetséges ünnepnapi világhoz 
tartoztak, mint a bohócok, mólók, homokvárak, sonkás-tojás teák, te- 
nyérjósok, automata gépek és zsúfolt, izzasztó tengerparti sétányok. 
De elszólították őket ebből a világból, és hadd jegyezzük meg, jó idő- 
ben és jó sorban lettek elszólítva. Igen, azok a , Brighton Oueen"-ek 
és , Brighton Belle"-k otthagyták ártatlan, bohókás világukat — be- 
lehajózva a pokolba, dacolva bombákkal, ágyúgolyókkal, mágneses 
aknákkal, gépfegyvertűzzel —, hogy mentsék katonáinkat. Néhányuk 
sajnos sosem fog visszatérni. A lapátkerekes gőzhajók között, melyek 
már sosem térnek vissza, volt egy, melyet jól ismertem, mert az Isle of 
Wright-i kompjárat büszkesége volt — nem más, mint a jó öreg Gracie 
Fields. Én mondom, büszkék voltunk a Gracie Fieldsre, mert a mi 
járatunk csillogó királynője volt, s az egyórás utat őrült zakatolással 
negyvenöt perc alatt megtette. Most már sosem szállhatunk fel rá 
Cowesban, nem mehetünk le a szalonba egy finom szalonnás tojás 
reggelire. Ellapátolt, elzakatolt örökre. Viszont immár, tudják, ez a kis 
gőzhajó, bátor és lebombázott társaihoz hasonlóan, halhatatlan. Büsz- 
kén siklik majd az éveken Dunkergue eposzában. S unokáink, amikor 
megtudják, hogyan nyertük meg ezt a háborút a vereségből dicsőséget 
lopva, azt is megtanulják, hogy ezek a kis hétvégi gőzhajók hogyan 
ruccantak el a pokolba, és tértek vissza megdicsőülve. 

Azt hiszem, a földművesnek nem kell mondani, hogy amint a föl- 
det, úgy az életünket is bizonyos feltételek mellett vezetjük. Az egyik 
ilyen feltétel, hogy amíg tart a háború, amíg egy nemzet készen áll 

fegyveres katonáit a másiké ellen küldeni, akkor, ha úgy hozza a sors, 
mindenkinek harcolnia kell. Ez a döntés az egyszerű, ám józan ember 
természetes jámborságából születik. Az ilyen emberek, meglátják, most 
boldogabbak, mint akik elvesztették ezt a természetes jámborságot. 

Tehát a dombtetőn állásunkban beszélgettünk, és néztük, hogy mé- 
lyülel az este lent a völgyben, ahol az asszonynépek hallgatták a híreket 
kötögetés közben, és arra gondoltunk, ezek a mi otthonaink, amelyek 
immár bármelyik pillanatban lángoló romokká változhatnak, és hogy 
azok a félőrült német ifjak, akiknek üres tekintetében a dicsőség és be- 
csület ideájába valahogy a vadság minden formája belefér, hamarosan 
talán szabadon garázdálkodhatnak itt. Az őrszemek elfoglalták helyü- 
ket. Leereszkedett a köd. Egy ideig nem történt semmi. A zöld fényről, 
amely dacolni látszott minden elsötétítési rendelettel, kiderült, hogy csu- 
pán egy rendkívül nagy és fényes szentjánosbogár; a szentjánosbogarak 
szegény, tudatlan teremtések, nem tudják, hogy háború van, és továbbra 
is fénylenek. Kutatóreflektorok szúrták át itt-ott a sötétséget, majd ki- 
hunytak. A köd egyre sűrűsödött, és lent az egész völgyben egyetlen 
pislákoló fényforrás sem látszott. Hallani lehetett a széltől megszólalta- 
tott telefondrótok szüntelen, magas, melankolikus énekét. 

Hát beszélgetni kezdtünk, hogy mi történt velünk a legutóbbi há- 
borúban, meg a szénáról és az árpáról, marháról és tejről, sajtról és do- 
hányról. Balra a köd szinte megezüstöződött, mert arrafele az összes 
kutatófény az eget pásztázta. Aztán valahol a mögött a tompa ezüst 
mögött olyan hang támadt, mintha gigantikus ajtókat csaptak volna 
be. Légelhárító gépfegyverek gyors, pattogó ropogása hallatszott, tá- 
volabb pedig gépfegyverek kerepeltek. Aztán megszólaltak a szirénák 
a két legközelebbi városban, mintha a sötét vidéknek az a része üvöl- 
tene felénk, akár egy csapdába esett állat. 


J. B. Priestley bekerült ama 2 820 ember közé, akiket a nácik mint 
veszélyes elemeket Anglia elfoglalása után izoláltak volna. A név- 
sorban szerepelt Noel Coward, Virginia Woolf, Aldous Huxley, E. M. 
Forster, H. G. Wells és Bertrand Russell is. 

FRANKLIN D. ROOSEVELT 
Washington D.C., 1940. december 29. 





,, A demokrácia fegyverkovácsa " 


Bár az angliai csatát a németek elvesztették, az atlanti csata egyre 
kiélezettebbé vált. A németek olyan sok hajót süllyesztettek el, hogy 
az angol hajógyárak nem voltak képesek pótolni őket. A pénz fogyó- 
ban volt, és Anglia egyre kevésbé volt képes kifizetni az utánpótlást. 
Roosevelt az angolok segítségkérésére egyfelől nagyobb haditenge- 
részeti aktivitással válaszolt az Atlanti-óceánon, másfelől bemutatta 
a kölcsönbérletről szóló elképzelését. ,, Ha ég a szomszédod háza, és 
kölcsön akarja kérni a locsolócsöved, akkor ezért nem kérsz pénzt, 
csak a locsolócsöved akarod visszakapni. " Az elnök ezenkívül drámai 
beszédekben tudatta az amerikaiakkal, mi forog kockán. Az alábbi az 
ún. kandalló melletti beszédek" egyike volt. 


Az elmúlt két év tapasztalatai minden kétséget kizáróan bizonyí- 
tották, hogy egyetlen nemzet sem képes lecsillapítani a nácikat. Senki 
nem képes kedves kiscicává szelídíteni egy tigrist azzal, hogy simo- 
gatja. Könyörtelenség nélkül nincs megbékélés. Egy gyújtóbombával 
nem lehet értelmesen elbeszélgetni. Most már tudjuk, hogy egy nemzet 
csak akkor köthet békét a nácikkal, ha [az] feltétel nélkül kapitulál... 

Az életüket védő európai népek nem azt kérik tőlünk, hogy he- 
lyettük harcoljunk. Eszközöket és felszerelést kérnek: repülőket, tan- 
kokat, fegyvereket és teherhajókat, hogy képesek legyenek harcolni 
saját szabadságukért és a mi biztonságunkért. Ezeket a fegyvereket 
elegendő mennyiségben és gyorsan kell eljuttatnunk hozzájuk, hogy 
nekünk és gyerekeinknek ne kelljen attól a háborútól szenvednünk, 
amelytől nekik. Ne higgyünk a kishitűeknek, hogy túl késő. Nem cse- 
lekedhetünk elég korán. A holnap később van, mint a ma. 

Néhány tény magától értetődő. Katonai értelemben ma Nagy-Bri- 
tannia és a brit birodalom áll [csak talpon] a világuralomra törekvők 


28  Fireside chat: Roosevelt 1933 és 1944 között 30, közvetlenül a Fehér Házból köz- 
vetített rádióbeszédben szólt a nemzethez, először a New Dealhez keresve támogatást, 
majd a második világháború alatt a háborús politikát és harci cselekményeket magya- 
rázva (a szerk.). 

megállításáért folytatott harcban. Olyan küzdelmet vívnak, amely 
örökké fog élni az emberi hősiesség történelmében. Nincs szükség 
arra, hogy az amerikai expedíciós erőket határainkon kívülre küldjük. 
Az amerikai kormány egyetlen tagjának sem áll ez a szándékában. 
Éppen ezért az Európába küldendő amerikai csapatokról szóló hírek 
nem igazak, így nem is szabad hinni nekik. Nemzetünk politikájának 
nem a háború a célja. Egyetlen célja van: távol tartani a háborút orszá- 
gunktól és népünktől... 

A demokrácia harcát a világuralom ellen nagyban elősegíti az 
Egyesült Államok újrafelfegyverzése, valamint az, hogy a fronton 
harcolók segítségére küldünk minden unciányi vagy éppen tonnányi 
muníciót és utánpótlást, amelyet nélkülözni tudunk. Akkor pedig már 
nem is érdemes semlegességről beszélni, amikor Svédország, Orosz- 
ország és más, Németországhoz közeli országok a hét minden napján 
több és több acélt, olajat és más háborús alapanyagokat szállítanak 
Németországnak. A legsürgősebb kérdés saját védelmünk megterve- 
zése, és nem késlekedünk. Közben [azonban] ki kell elégítenünk nem- 
csak Anglia, hanem az agresszoroknak ellenálló többi nemzet háborús 
igényeit is. Semmilyen, Amerika jövőjét pesszimistán értékelő politi- 
ka sem állíthat meg minket abban, hogy a védekezéshez elengedhe- 
tetlenül szükséges iparágakat ne fejlesszük azonnal. Mert szükségünk 
van rájuk. Ennek a nemzetnek most az a legfontosabb feladata, hogy a 
lehető leggyorsabban megépítsünk minden gépet, minden fegyvert és 
minden gyárat, amely védelmünkhöz szükséges. Ehhez a feladathoz 
mindenünk megvan: az emberek, a képesség, a gazdagság és minde- 
nekfelett az akaratunk. 

Tudom, hogy ha és amikor védelmi céljaink úgy kívánják, a fo- 
gyasztói és luxuscikkek gyártásához szükséges gépek és alapanyagok 
a hadiipar rendelkezésére fognak állni, így szolgálva elsődleges és 
sürgető célunkat. Megkérem hát az ültetvények tulajdonosait, az üz- 
letembereket, a munkásokat, kormányunk minden egyes alkalmazott- 
ját, hogy minden erőfeszítésükkel segítsenek ezt a muníciót gyorsan 
és nagy mennyiségben előállítani. Ezzel a kéréssel együtt jár ígére- 
tem is, hogy mindannyian, akik a kormány alkalmazottai vagyunk, 
ugyanennek az előttünk álló nagy feladatnak szenteljük teljes szívvel 
minden erőnket és energiánkat. Ahogy elkészülnek a repülőgépek, a 
tankok, a fegyverek és az ágyúk, a kormány védelmi szakértői ponto- 

san el tudják dönteni, hogy ennek a féltekének a védelmében hol van 
rájuk a legnagyobb szükség. A döntést, amely szerint itthon maradnak 
vagy külföldre küldjük-e ezt a muníciót, mindenkori katonai helyze- 
tünk alapján hozzuk meg. 

Nekünk kell a demokrácia nagy fegyverkovácsának lennünk. 
A szükséghelyzet számunkra legalább annyira komoly, mint maga a 
háború. Ugyanazzal az elszántsággal, ugyanazzal a tettrekészséggel, 
ugyanazzal a hazaszeretettel és önfeláldozással kell cselekednünk, 
mintha mi magunk is háborúban állnánk. 


Rooseveltnek ez a kandalló melletti beszéde volt az addigi legsike- 
resebb. A közvéleménykutatások szerint az amerikaiak több mint hat- 
van százaléka egyetértett azzal, amit mondott. 


FRANKLIN D. ROOSEVELT 
Washington D.C., 1941. január 6. 


, A négy szabadság" 


Mindössze nyolc nappal azután, hogy az Egyesült Államokat a 
demokrácia fegyverkovácsaként festette le, Roosevelt a Kongresszus 
előtt mondta el pályafutása talán leghíresebb beszédét. Ebben kije- 
lentette, hogy Amerika minden olyan országot támogatni fog, amely 
a négy alapvető szabadságért küzd: a szólás- és vallásszabadságért, 
valamint a félelem és a szükség szorításából való szabadulásért. Az 
elnök ismét határozott támogatást ígért Angliának, egyben felkészítet- 
te az amerikaiakat a háborúra, amelynek meggyőződése szerint előbb 
vagy utóbb ők is részesei lesznek. 


Minden realista tudja, hogy a demokratikus életformát a világ 
minden pontján súlyos veszély fenyegeti: vagy fegyverekkel harcol- 
nak ellene, vagy titokban terjesztik a mérgező propagandát mindazok, 
akik szét akarják verni a most még békében élő nemzetek egységét. 
Az elmúlt tizenhat hosszú hónap során ez a támadás félelmetes szá- 

mú, kis és nagy, független nemzet demokratikus életét szennyezte be. 
A támadók nem pihennek, hanem tovább folytatják támadásukat más 
nemzetek ellen. Éppen ezért az Amerikai Egyesült Államok elnöke- 
ként eleget teszek azon alkotmányos kötelezettségemnek, amely sze- 
rint értékelnem kell a Kongresszus előtt az unió helyzetét. Nem tölt el 
örömmel, hogy arról kell tájékoztatnom a Kongresszus tagjait, hogy 
országunk jövője, biztonsága és demokráciája végérvényesen olyan 
eseményektől függ, amelyek határainkon kívül történnek. 

A demokratikus létezést most már hősiesen négy kontinensen 
védik fegyverekkel. Ha ez a védelem elbukik, akkor Európa, Ázsia, 
Afrika és Ausztrália népei felett a győztesek fognak uralkodni. Ne fe- 
ledjük, e négy földrész erőforrásai és népessége többszöröse a nyugati 
félteke erőforrásainak és népességének. 

Ezekben az időkben komolytalan — és ráadásul hamis — dolog az- 
zal dicsekedni, hogy a felkészületlen Amerika egymagában, fél kéz- 
zel meg tudja védeni az egész világot. Egyetlen realista amerikai sem 
várhatja egy diktátorral kötött békétől a nemzetközi együttműködést, 
a valódi függetlenség helyreállítását, a világméretű lefegyverzést, a 
szólás- és vallásszabadságot, vagy akár a jó üzleti kapcsolatokat. Egy 
ilyen béke nem jelentene békét sem nekünk, sem szomszédainknak. 
, Az a társadalom, amely hajlandó feladni egy kis szabadságot egy kis 
biztonságért, egyiket sem érdemli és mindkettőt elveszíti." 

Nemzetként büszkék lehetünk arra, hogy lágyszívűek vagyunk, de 
keményfejűeknek kell lennünk. Óvatosnak kell lennünk azokkal, akik 
nagy csinnadratta közepette hirdetik a megbékélést. De még náluk is 
jobban kell vigyáznunk az önző emberek azon kis csoportjával, akik 
megnyesnék az amerikai sas szárnyát azért, hogy a saját fészküket 
építsék. Nem is olyan régen rámutattam, hogy a modern háború olyan 
sebességgel zajlik, hogy minket is bármikor érhet támadás, amelyre 
jobb felkészülnünk, ha a tengelyhatalmak? győznek. 

Sokan beszélnek arról, milyen kevés az esélye egy gyors és köz- 
vetlen inváziónak az óceán felől. Amíg a brit haditengerészet bírja 
erővel, addig ez a veszély nem fenyeget minket. Még ha nem lenne 
is a brit haditengerészet, az ellenség valószínűleg akkor sem lenne 
29  Tengelyhatalmak: eredetileg a náci Németország és a fasiszta Olaszország között 
létrejött szövetség, amelyhez 1940-ben Japán is csatlakozott; Roosevelt beszédének 


idején Magyarország, Románia, Bulgária, Horvátország és Szlovákia is a tengelyhatal- 
mak közé tartozott (a szerk.). 

annyira ostoba, hogy az óceán több ezer mérföldes távolságán keresz- 
tül csapatokat próbálna meg partra juttatni az Egyesült Államokban, 
miközben nincsenek stratégiai bázisai a közelben. Tanulnunk kell 
[viszont] az elmúlt évek európai eseményeiből: különösen Norvégiá- 
éból, amelynek stratégiai kikötőit az ellenség az árulás és meglepetés 
erejével foglalta el. Amíg az agresszor államok támadnak, addig nem 
mi, hanem ők választják meg a helyet és időt, hogy mikor és hol csap- 
nak le. Ezért fenyegeti ma az amerikai köztársaságot súlyos veszély. 
Ezért van különös jelentősége történelmünkben mai beszédemnek az 
unió helyzetéről. Ezért nyomja a kormány és a Kongresszus minden 
tagjának vállát nagy felelősség és kötelezettség. 

A helyzet most azt kívánja tőlünk, hogy tetteinket és politikánkat el- 
sődlegesen -majdnem kizárólagosan — ezen veszély elhárítására irányít- 
suk, hiszen minden belső problémánk ennek a veszélyhelyzetnek a ré- 
sze. Amiként a belügyeinkre irányuló nemzeti politikánkat a határainkon 
belül élő honfitársaink jogainak és büszkeségének tiszteletben tartására 
helyeztük, úgy a külügyeinket is minden nemzet — legyen az kicsi vagy 
hatalmas — jogainak és büszkeségének tiszteletben tartása irányítja. Tu- 
dom, hogy végül a moralitás igazságának kell győznie, és győzni is fog. 

Politikánk tehát a következő. Először is, a közakarat meggyőző 
megnyilvánulása alapján és pártállástól függetlenül elkötelezzük ma- 
gunkat egy mindent magában foglaló védelem mellett. Másodszor, a 
közakarat meggyőző megnyilvánulása alapján és pártállástól függet- 
lenül elkötelezzük magunkat azon nemzetek teljes támogatása mellett, 
amelyek az agresszorok ellen harcolnak, így tartva őket távol hazánktól 
és a nyugati féltekétől. E támogatással fejezzük ki elkötelezettségün- 
ket a demokrácia ügye mellett, egyben megerősítjük hazánk védelmét 
és biztonságát. Harmadszor, a közakarat meggyőző megnyilvánulása 
alapján és pártállástól függetlenül elkötelezzük magunkat amellett, 
hogy erkölcsi elvek és a saját biztonságunk megfontolásai alapján soha 
nem kötünk olyan békét, amelyet agresszorok diktálnak és megalkuvók 
támogatnak. Tudjuk, hogy tartós békét mások szabadságának árán nem 
köthetünk. A jövőben, amelyet biztonságossá akarunk tenni, egy olyan 
világot akarunk létrehozni, amely négy alapvető szabadságon alapul. 
Az első a szólás- és véleményszabadság mindenhol a világon. 

A második a vallásszabadság: mindenki a saját módján hihessen 
Istenben mindenhol a világon. A harmadik a szükség szorításától való 

szabadság, ami egy olyan gazdasági környezet megteremtését jelenti, 
amely egészséges, békés életet biztosít minden nemzet minden polgá- 
rának mindenhol a világon. A negyedik a félelemtől való szabadság, 
amely olyan szintű és módú világméretű katonai leszerelést jelent, 
hogy egyetlen nemzet se lehessen olyan helyzetben, hogy bármely 
szomszédja ellen fizikai agressziót követhessen el, sehol a világon. 

Ez nem egy távoli évszázad víziója. Ez egy olyan alap, amelyet a 
mi időnkben a mi generációnk tud megteremteni. Ez a világ tökéle- 
tes ellentéte a zsarnokság úgynevezett új világrendjének, amelyben a 
diktátorok bombákkal akarnak újat létrehozni. Ezt az új világrendet 
egy sokkal áthatóbb felfogás alapján ellenezzük. Ez pedig az erkölcsi 
rend. Egy jó társadalom félelem nélkül képes szembenézni a világ- 
uralomra törő elképzelésekkel és forradalmakkal egyaránt. Ameri- 
kai történelmünk kezdete óta egyfajta békés forradalom formájában 
folyamatosan változunk. Ez a forradalom koncentrációs táborok és 
lövészárkok nélkül, rendületlenül és csendben alkalmazkodik a vál- 
tozó körülményekhez. A világrend, amelyet mi akarunk megteremte- 
ni, egymással együtt dolgozó, barátságos és civilizált társadalmakból 
álló szabad országok együttműködését jelenti. Ez a nemzet a sorsát 
milliónyi szabad férfi és nő kezébe és szívébe helyezte, és a szabad- 
ságba vetett hitébe, amelyet Isten irányít. A szabadság az emberi jogok 
fennhatóságát jelenti mindenütt. Mindenkit támogatunk, aki ezekért a 
jogokért vagy ezen jogok védelmében küzd. Erőnk célunk egységé- 
ben rejlik. A harc, amelyet ezért az eszméért folytatunk, csak akkor ér 
véget, amikor győzünk. 


JOSZIF VISSZARIONOVICS SZTÁLIN 
Moszkva, 1941. július 3. 


§ 


,, Országunkat súlyos veszély fenyegeti" 


Sztálint nagyon meglepte, amikor Hitler a náci—szovjet megál- 
lapodás ellenére elindította a Barbarossa-tetvet, és megtámadta a 
Szovjetuniót; amikor kiderült, milyen gyorsan közelednek a néme- 

tek Moszkva felé, szabályos idegösszeomlást kapott. Június 30-án a 
Politbüro" tagjai eljöttek hozzá a Moszkva melletti Kuncevóban lévő 
dácsájára, amire Sztálin azt hitte, le akarják tartóztatni. Csak azt kö- 
vetően nyerte vissza önbizalmát és tért vissza a Kremlbe, hogy környe- 
zete nyomására létrehozta az Állami Honvédelmi Bizottságot, amely- 
nek elnöke is ő lett. Miután úrrá lett félelmein, ismét erős vezetőként 
jelent meg. 1941. július 3-án rádióbeszédet mondott, amelyben az 
oroszok hazaszeretetére apellálva arra buzdította az embereket, hogy 
visszavonulás esetén minden pusztítsanak el, amit hátra kell hagyniuk. 
Egy korabeli kommentátor szerint a beszéd olyan volt, mintha 1812 
Oroszországa kelt volna életre, hogy Sztálinon keresztül szóljon az 
oroszokhoz. 


Elvtársak! Polgártársaim! Testvéreim! Hadseregünk és haditenge- 
részetünk katonái! Hozzátok szólok most, barátaim! 

A Hitler Németországa által anyaföldünk ellen június 22-én indí- 
tott álnok és hitszegő támadás folytatódik. A Vörös Hadsereg hősies 
küzdelme ellenére, amelynek során az ellenség legkiválóbb hadosztá- 
lyait és légi egységeit megsemmisítettük a harctéren, az ellenség foly- 
tatja előrenyomulását, és friss egységekkel pótolja az elvesztetteket. 
Hitler csapatai sikeresen elfoglalták Litvániát, Lettország jelentős ré- 
szét, Fehér-Oroszország nyugati területeit és Ukrajna nyugati felének 
egy részét. A fasiszta légierő bombázói egyre mélyebbre hatolnak, és 
most már Murmanszkot, Orsát, Mogiljevet, Szmolenszket, Kijevet, 
Ogyesszát és Szevasztopolt bombázzák. 

Országunkat súlyos veszély fenyegeti. Hogy történhetett, hogy a 
győzedelmes Vörös Hadsereg több városunkat és körzetünket is felad- 
ta a fasiszta seregeknek? Valóban igaz, hogy a német fasiszta csapatok 
legyőzhetetlenek, ahogy azt állandóan hirdeti a fasiszta propaganda? 
Természetesen nem! 

A történelem megmutatta, hogy nincsenek legyőzhetetlen hadse- 
regek, soha nem is voltak. Napóleon hadseregét verhetetlennek hitték, 
mégis legyőzte őt az orosz, az angol és a német hadsereg. Az első im- 
perialista háborúban szintén legyőzhetetlennek hitték Vilmos császár 
hadseregét, de az orosz és angol-francia erők többször is vereséget 





30  Politbüro (politikai bizottság): a Szovjet Kommunista Párt legfelső párttestülete, 
egyben az ország legfőbb hatalmi központja (a szerk.). 

mértek rá, hogy aztán végül az angol-francia seregek végleg szétzúz- 
zák. Ugyanez a helyzet ma Hitler német fasiszta hadseregével. Ez a 
haderő még nem találkozott komoly ellenállással az európai kontinen- 
sen. Csak a mi területünkön, és ha ez az ellenállás azt jelenti, hogy a 
mi Vörös Hadseregünk le tudta győzni Hitler legkiválóbb fasiszta né- 
met egységeit, akkor a hadseregét meg tudjuk és meg is fogjuk verni, 
ahogy azt tettük Napóleon és Vilmos esetében is. Nem férhet kétség 
hozzá, hogy a németek rövid életű győzelme csak egy fejezet, de a 
Szovjetunió hatalmas politikai diadala komoly és hosszú távú ténye- 
ző, amely meg fogja alapozni a Vörös Hadsereg meghatározó katonai 
sikereit a fasiszta Németországgal szemben. 

Ha a Vörös Hadseregnek mégis vissza kell vonulnia, akkor min- 
dent el kell pusztítani: az ellenség nem találhat egyetlen motort, egyet- 
len vasúti kocsit, egyetlen szem gabonát, egyetlen liter benzint sem. 
A szövetkezetekből el kell hajtani az állatokat, a termést pedig át kell 
adni a hatóságoknak, hogy a hátországban biztonságba helyezzék. 
Minden értékes vagyontárgyat, beleértve a nem rozsdásodó vasat, ga- 
bonát és üzemanyagot, amit nem lehet elszállítani, kivétel nélkül meg 
kell semmisíteni. Az ellenség által elfoglalt területeken gyalogos és 
mozgó gerillaegységeket kell létrehozni, szabotőr egységeknek kell 
felvenniük a harcot az ellenség csapataival, mindenhol gerilla hadvi- 
selést kell alkalmazni, fel kell robbantani a hidakat, az utakat, tönkre 
kell tenni a telefon- és távíróvonalakat, fel kell gyújtani az erdőket, a 
boltokat, a közlekedési eszközöket. A megszállt területeken elvisel- 
hetetlen körülményeket kell teremteni az ellenségnek és cinkosainak. 
Nem tehetnek egyetlen lépést sem anélkül, hogy ne vadásznánk rájuk, 
ne ölnénk meg őket, és ne zavarnánk meg soraikat. 

A fasiszta Németországgal folytatott harc nem közönséges háború. 
Nemcsak két hadsereg háborúzik, hanem a szovjet nép a fasiszta né- 
met erőkkel. Országunk megvédése a fasiszta elnyomókkal szemben 
nemcsak az országot fenyegető veszély visszaverése, hanem segítség 
minden európai népnek, akik a német fasizmus rabigája alatt nyög- 
nek. A felszabadító háborúban nem leszünk egyedül. Ebben a hatal- 
mas háborúban szövetségesünk lesz Amerika és Európa minden népe, 
beleértve a német népet is, akiket Hitler despotái tettek rabszolgává. 
A szabadságért, a rabszolgaság [ellen] és Hitler rabszolgasággal fe- 
nyegető fasiszta seregei ellen egységbe tömörülnek a népek. Churchill 

brit miniszterelnök Szovjetuniónak ígért segélye, valamint az ameri- 
kai kormány jelentős készsége, hogy országunk segítségére siet, csak 
hálát ébresztett a Szovjetunió népeiben. Segítségük indítéka érthető, 
ugyanakkor csak a felszínen nyújt megoldást. 

Elvtársak, erőink megszámlálhatatlanok. Az elbizakodott ellenség 
ezt hamarosan a saját kárán fogja megtanulni. A Vörös Hadsereg és a 
haditengerészet mellett vállvetve áll majd ezernyi munkás, szövetke- 
zeti földműves és értelmiségi, hogy közösen harcoljanak az agresszor- 
ral szemben. Milliók és milliók állnak harcra készen. A moszkvai és 
leningrádi munkások külön katonai egységeket alakítottak, hogy így 
segítsék a Vörös Hadsereget. Ilyen egységeket minden [olyan] város- 
ban létre kell hozni, amelyet az ellenség inváziója fenyeget; minden 
dolgozónak harcolnia kell szabadságunk, országunk és becsületünk 
védelmében, a német fasizmus ellen vívott honvédő háborúnkban. 

Azért, hogy gyorsan tudjuk mozgósítani a szovjet emberek erőit 
és vissza tudjuk verni az országunkat álnok módon megtámadó el- 
lenséget, megalakítottuk az Állami Honvédelmi Bizottságot, amelyre 
átruháztuk az állam teljes hatalmát. Az Állami Honvédelmi Bizottság 
megkezdte működését, és arra hívja fel az embereket, hogy álljanak 
Lenin és Sztálin pártja, a szovjet kormány mellé, és önfeláldozóan tá- 
mogassák a Vörös Hadsereget és a haditengerészetet, pusztítsák el az 
ellenséget, és biztosítsák a győzelmet. Minden erőnkkel támogassuk 
hősies Vörös Hadseregünket és haditengerészetünket! Minden erőnk- 
kel harcoljunk az ellenség elpusztításáért! Előre a győzelemért! 


REINHARD HEYDRICH 
Wannsee, 1942. január 20. 


, A végső megoldás" 


A huszadik század egyik legfontosabb eseménye a Berlin melletti 
Wannsee nevű tó partján álló villában történt 1942. január 20-án. Az 
összejövetelen elnöklő Reinhard Heydrich — akit előzőleg az ,, Európai 
Zsidókérdés Végső Megoldása Teljhatalmú Megbízottjának " neveztek 

ki -az SS Hírszerző Szolgálatának vezetőjeként itt és ekkor ismertette 
a mintegy 11 milliós európai zsidóság kiirtásának náci tervét. A beszé- 
det magas rangú közalkalmazottak előtt mondta el. 


Rendelkezésünkre állnak az eszközök, a módszerek, a szerveze- 
tek, a tapasztalat és az emberek. És megvan az akaratunk is. Történel- 
mi pillanathoz érkeztünk a zsidóság ellen folytatott harcban. 

A Führer kinyilvánította elhatározását... az európai zsidóság el- 
pusztítására. A Führer úgy tekint magára... mint aki egy végzetes bak- 
tériumot irt ki, hogy megmentse a testet. Vagy ők, vagy mi. 

Mi történt eddig? Lépésről lépésre kiszorítottuk a zsidókat 

a német élet minden szintjéről... Kiszorítottuk őket az emberek 
Lebensraumjából" egyfelől a koncentrációs táborokba történő el- 
szállítással, másfelől pedig Obersturmbannführer Eichmann szerve- 
zetének közreműködésével, amely 537000 zsidónak engedélyezte az 
emigrációt a háború kitörése előtt... A háború kezdete óta több száz- 
ezer lengyel, baltikumi és orosz zsidót likvidáltunk. A Gestapo az ak- 
ciócsoport tevékenységéről folyamatosan tájékoztatta Önöket, uraim, 
a párt kancelláriájáról, a külügyminisztériumból, a birodalmi kancel- 
láriáról, a főkormányzóságból és a keleti mininsztériumból... 
A végső megoldás érdekében keletre evakuáljuk azokat a zsidókat, 
akik a birodalomban maradtak, és Európa azon részeiben, amelyek je- 
lenlegi és a jövőbeni befolyási övezetünkbe tartoznak... Hatékonyan, 
de csendben fogunk dolgozni. Ebben a birodalom számára élet-halál 
kérdésben teljes együttműködést várunk. Hogy el tudjuk képzelni, mit 
jelent a zsidókérdés a birodalomban (egy térképre mutat), a vörössel 
jelzett terület a birodalmat mutatja a háború előestéjén. Ez a keleti 
front. Mögötte a fehérrel jelzett területek Németország polgári irányí- 
tása alatt állnak. Rózsaszínnel a birodalomnak alávetett területek, a 
függőleges vörös vonallal jelzettek pedig Európa többi, elfoglalt ré- 
szét jelölik. A vízszintes vörös vonalak a szövetségeseinket és azokat 
az országokat jelölik, amelyek befolyásunk alatt állnak. A légypiszok- 
hoz hasonlatos pontok a zsidó népsűrűséget mutatják. Ezzel a problé- 
mával szembesülünk majd, ahogy egyre közelebb kerülünk Rigához 
és Odesszához. 





31  Lebensraum - élettér (a szerk.). 

Le kell számolnunk zsidó ellenfeleink településeivel. Évszázadok 
óta kényelmesen élnek ott. Szülővárosomban, Odesszában több mint 
hetvenezer zsidó lakik. Pontosabban lakott (nevetés). Összefoglalva, 
uraim, a csapataink nyomában szorosan haladó akciócsoportunk gya- 
korlatilag kiirtotta a zsidókat. A régi antiszemitizmust bizonyos régi 
eljárásokkal befolyásoltuk. 

Most, hogy a munka nyersebb részén túl vagyunk, nekiláthatunk 
az aprólékosabb szakasznak. A polgári igazgatással együttműköd- 
ve kell dolgoznunk. A végső megoldással kapcsolatban számítunk 
önökre, uraim. Amit meg kell oldanunk, az itt van (kelet felé mutat), 
a világ seggén, ahogy embereim mondják. A háború és a fegyverek 
füstje óriási eredmények elérését tette lehetővé. Az SS Reichsführer 
óhaja az, hogy a zsidókérdést egyetlen tiszta mozdulattal intézzük 
el. Az érintett zsidók száma összesen 11 000 000. Lebontva a követ- 
kezőképpen: 


A régi birodalomban: 130000 

Ausztriában: 43000 

A [cseh-morval protektorátusban: 75 000 

A főkormányzóság fennhatósága alatt: 2 500000 

A Balkánon: 1 600000 

Az elfoglalt Franciaországban: 165 000 

Az el nem foglalt Franciaországban: 740 000 (micsoda feladat!) 
Az új Európában, amelyért felelősek leszünk, illetve az el nem 
foglalt országokban, például Angliában: 330000 

Semleges országokban, például Svájcban: 18000 kiválasztott. 


A végső megoldás során a zsidókat keleten munkára fogjuk. Ne- 
mek szerint szétválasztva oszlopokban fognak menetelni, közben uta- 
kat fognak építeni, követ törnek, mocsarakat csapolnak le. Az SS Gaz- 
dasági Hivatalának vezetője, Pohl bajtárs irányítása alatt most épülő 
ipari telepeken minden lehetőséget megragadunk rá, hogy a zsidók 
megtudják, mi a munka... 

A legtöbb zsidó nyilvánvalóan természetes módon hullik el, a ma- 
radékkal, a legkeményebbekkel megfelelően fogunk eljárni. Miért? 
Mert ez a legrátermettebbek túlélése. Különben ők lennének a zsidó 
újjászületés nemzői. Emlékezzenek csak a történelemre! 

A gyűlésen tizenöt magas rangú kormányhivatalnok vett részt, akik 
közül nyolcnak volt doktori fokozata. Heydrichet néhány hónappal a 
wannseei beszéd után, 1942. május 27-én két, Angliában beszerve- 
zett és ejtőernyővel ledobott cseh hazafi megsebesítette. Miután nyolc 
nappal később meghalt, halálát a lidicei mészárlással torolták meg. 
Akárhova is ment, Heydrich mindenütt vért és pusztulást hagyott 
maga mögött. Joggal nevezték őt mészárosnak és hóhérnak. 


BERNARD MONTGOMERY TÁBORNOK 
Kairó, 1942. augusztus 13. 


, 


,, Itt fogunk állni és harcolni" 


Bemard Montgomery (1887-1976) a 8. angol hadsereg parancs- 
nokaként szerzett hírnevet 1942 júliusa és 1944 januárja között, ami- 
kor az angol ,, sivatagi patkányok" sorsdöntő harcot vívtak a briliáns 
német tábornok, Erwin Rommel seregével, az Afrikakorpsszal. Nagy 
szerepe volt a szövetségesek szicíliai partraszállásában és végleges 
győzelmében Dél-Olaszországban. 

A mindenki által csak ,, Monty"-ként ismert tábornok lelkesítő 
parancsnok volt, akit valóban érdekelt katonáinak morálja. Egyik 
kortársa szerint úgy volt képes játszani az angol csapatokkal, mint 
egy keresztes hadjáratot indító egyházi vezető. Monty 1942. au- 
gusztus 12-én érkezett Kairóba, másnap átvette a 8. angol hadse- 
reg parancsnokságát, és a következő beszédet mondta demoralizált 
tisztjeinek. 


Először hadd mutatkozzam be. Maguk nem ismernek engem. Én 
nem ismerem magukat. De együtt kell dolgoznunk, ezért meg kell ér- 
tenünk egymást, és bíznunk kell egymásban. Alig pár órája érkeztem. 
De amit eddig láttam és hallottam, az alapján kész vagyok itt és most 
kijelenteni, hogy bízom magukban. Csapatként fogunk együtt dolgoz- 
ni, közösen elnyerjük ennek a nagyszerű hadseregnek a bizalmát, és 
együtt fogunk győzni Észak-Afrikában. 

Hiszem, hogy egy parancsnok első feladata, ahogy én hívom, az 
, atmoszféra" megteremtése, és [akkor] személyzete, alárendelt pa- 
rancsnokai és csapatai ebben az atmoszférában fognak élni és harcol- 
ni. Nem szeretem azt az atmoszférát, amelyet itt tapasztaltam. Ez itt 
a kétkedés atmoszférája, a hátranézés atmoszférája, hogy hova lehet 
legközelebb visszavonulni; az önbizalom elvesztésének atmoszférája, 
hogy képesek vagyunk-e megverni Rommelt; valamint Kairóban és 
a folyó deltájában a tartalékosok által előkészített hadállásokra építő 
kétségbeesett védelmi intézekedések atmoszférája. 

Ezt abba kell hagynunk. Teremtsünk új atmoszférát. Egyiptom vé- 
delmének a kulcsa El-Alamein és a Ruveiszat-magaslat. Mi értelme 
van lövészárkokat ásni a deltában? Haszontalan dolog, mert ha ezt a 
pocíziót elveszítjük, akkor Egyiptomot is elveszítjük. A deltában har- 
coló összes egységnek ide kell jönnie, és ide is fognak jönni. Itt fo- 
gunk állni és harcolni, nincs további visszavonulás. Parancsot adtam 
az összes visszavonulást célzó terv és utasítás azonnali megsemmisí- 
tésére. Itt fogunk állni és harcolni. 

Ha nem tudunk itt életben maradni, akkor haljunk meg itt. 

Mindenkinek tudnia kell, hogy a rossz idők véget értek. Az Egye- 
sült Királyságból friss divíziók érkeznek, az itteni divízióink megfelelő 
erősítésének kíséretében. Három-négyszáz új Sherman-tank érkezett, 
melyeket ezekben a pillanatban pakolnak le Szuezban. Azt az utasí- 
tást kaptuk a miniszterelnöktől, hogy pusztítsuk el a tengelyhatalmakat 
Észak-Afrikában. A félbehajtott papírra írt parancsot magam is láttam. 
Teljesíteni fogjuk. Ha valaki itt azt hiszi, hogy nem vagyunk rá képesek, 
az most távozzon, mert nem akarok egyetlen kétkedőt sem látni. Meg 
lehet tenni, és meg is fogjuk tenni — erre a kétely árnyéka sem vetülhet. 

Tudom, Rommel bármelyik pillanatban támadhat. Remek. Támad- 
jon csak. Jobban örülnék, ha egy hétig még nem támadna, csak azért, 
hogy rendet tudjak tenni. Ha lesz két hetünk a felkészülésre, akkor 
jól állunk. Rommel akkor támad, amikor kedve tartja, és remélem, a 
felkészülés után támadni is fog. Közben el kell készítenünk egy átfo- 
gó támadási tervet, amely egy olyan hadjárat kezdete lesz, amelynek 
eredményeképpen Rommel és hadserege eltűnik Afrikából. 

De elsőként egy tartalék sereget kell létrehoznunk, egy moz- 
gékonyat, erősen felfegyverzettet, amelyet a vonalainkon kívül fo- 
gunk felkészíteni. Rommelnek mindig volt egy ilyen egysége az 

Afrikakorpson belül, amit soha nem vonalai védelmére használt, ha- 
nem hogy gyorsan lecsapjon. Ez Rommel nagy erőssége. Mi magunk 
is létrehozunk egy ilyen hadtestet, a Brit Páncélos Alakulatot, amely 
két páncélozott és egy gépesített hadosztályból áll majd. Tegnap már 
kiadtam a parancsot, hogy a delta mellett kezdjék el megszervezni. 
Addig nem áll szándékomban megindítani támadásunkat, amíg telje- 
sen készen nem állunk. Hamarosan sok helyről fognak nyomást gya- 
korolni ránk, hogy támadjunk. De én addig nem támadok, amíg készen 
nem állunk. Ebben biztosak lehetnek. 

Ha pedig Rommel a felkészülés alatt támad meg minket, tegye 
csak, mi folytatjuk felkészülésünket, és akkor támadunk, amikor ké- 
szen állunk, nem előbb. Azt is el kell mondanom, hogy folyamatosan 
dolgozom a vezérkar rendszerén. De Guingand dandártábornokot je- 
löltem a 8. hadsereg vezérkari főnökének. Rajta keresztül adom majd 
ki a parancsaimat. Akármit is mond, az olyan, mintha én mondtam 
volna, és azonnal végre kell hajtani. Ha jól tudom, sokan panaszkod- 
nak , hasfájásra." A hasfájás alatt azt értem, amikor valaki gyatra indo- 
kot talál rá, hogy ne tegye meg, amit mondtak neki. Ennek egyszer s 
mindenkorra vége. A hasfájást nem fogom tűrni. Ha valaki nem akarja 
végrehajtani, amit mondanak neki, akkor elmehet innen, de azonnal. 
Azt akarom, hogy a 8. hadsereg minden katonája megértse ezt. 

Néhány dolgot még el kell mondanom. Páran önök közül talán azt 
gondolják, hogy eleget mondtam, és azon tűnődnek, vajon elment-e 
az eszem. Megnyugtathatom önöket, hogy egyáltalán nem ment el 
az eszem. Úgy tudom, vannak néhányan, akik azt hiszik, egy kicsit 
őrült vagyok. Ezt olyan gyakran mondják, hogy lassan dicséretnek 
veszem. Csak azt tudom felelni, hogy ha én egy kicsit őrült vagyok, 
akkor rengeteg olyan embert tudnék felsorolni, akik dühöngő őrültek! 
Annyit tettem, hogy lefestettem az , atmoszférát", amelyben dolgozni 
és harcolni fogunk. Látni fogják, hogy ez az atmoszféra az utolsó köz- 
legényig átjárja majd a 8. hadsereget. Minden katonának tudnia kell, 
mit akarnak tőle, és amikor látják, hogy ez meg is valósul, akkor az 
egész hadseregben felébred az önbizalom. Azt kérem, hogy bízzanak 
és higgyenek benne: amit mondtam, az meg fog valósulni. 

Sok tennivalónk van. A parancsok, amelyeket a további visszavo- 
nulásokkal kapcsolatban adtam, teljes változást jelentenek csapataink 
elhelyezkedését illetően, és fel kell készülnünk az átfogó támadá- 

sunkra is. Első feladatunk a főhadiszállás áthelyezése egy megfelelő 
helyre, ahol viszonylagos kényelemben élhetünk, és ahol a hadsereg 
vezérkara együtt lehet a sivatagi légierő főhadiszállásával. Ez itt ret- 
tenetes hely, lehangoló, egészségtelen, ráadásul Afrika minden legye 
itt találkozik — itt nem végezhetünk jó munkát. Menjünk hát a ten- 
ger mellé, ahol friss és egészséges a levegő. Ha azt akarjuk, hogy a 
tisztek jó munkát végezzenek, akkor tisztességes körülmények között, 
kényelmesen kell élniük. Álljunk neki. A vezérkari főnök hamarosan 
kiadja a parancsokat, én pedig állandóan elérhető leszek a magasrangú 
tiszteknek. Azt semmiképpen ne feledjék, hogy egyszer s mindenkor- 
ra végzünk ezzel a fickóval, ezzel a Rommellel. Nem lesz nehéz dol- 
gunk. Ehhez kétség sem férhet. Rommel egy kellemetlenkedő alak. 
Ezért agyoncsapjuk egy kővel, és végzünk vele. 


Montgomery tisztekhez intézett beszéde a háború egyik forduló- 
pontját jelentette. Rommel augusztus 30—-31-én indította meg offenzí- 
váját Alam Halfa ellen. Az angolok megállították a támadást, majd át- 
vették a kezdeményezést, és októberben meghatározó győzelmet arat- 
tak El-Alameinnél. A normandiai partraszállás során Montgomery 
a szárazföldi erők parancsnoka volt, majd fontos szerepet játszott a 
német ellentámadás Ardennek-beli megállításában 1944-ben. 1945. 
május 5-én ő volt az, aki Lüneburg Heathnél hivatalosan elfogadta az 
Északnyugat-Európában harcoló német erő megadását. 


CHAIM RUMKOWSKI 
A lódzi gettó, 1942. szeptember 4. 


,, Adjátok oda a gyermekeiteket! " 


A németek a lengyelországi ódéi gettóba gyűjtötték össze a be- 
tegeket, az öregeket és a többi, ,, feleslegesnek" ítélt nyugat-európai 
zsidót. Az özvegy és gyermektelen Chaim Rumkowski a maga hatvan 
évével az idősebbek közé számított a gettóban, és valami oknál fog- 
va azt hitte, hogy egy zsidó államot irányít. Inádta a közel 160000 

embernek otthont adó gettót, amelyet saját birodalmának tartott, és 
igyekezett megmutatni a többieknek a gettósítás előnyeit. Úgy hitte, a 
kényszerű összezártság az általa sokra tartott cionista célok részleges 
megvalósulása. Visszaemlékezők szerint többször kijelentette, hogy a 
háború végeztével a németek majd rábízzák az európai zsidókból lét- 
rehozott protektorátus vezetését. Bár Rumkowski folyamatosan alku- 
dozott a németekkel a deportálásra kerülők számát illetően, a nácikkal 
kötött fausti alku arra kötelezte, hogy eleget tegyen a folyamatos és 
egyre emelkedő deponálási parancsoknak: tízezer, tizenötezer, húsz- 
ezer. Végül a gettóban nem maradt senki. 

A lódzi gettó lakóinak mondott beszédei (és talán a kötet összes 
beszéde) közül ez a legdermesztőbb: arra buzdítja a gettó lakóit, adják 
oda gyermekeiket a náciknak, azaz küldjék őket gázkamrákba. 

Primo Levi az Akik odavesztek és akik megmenekültek című 
könyvében  összetéveszthetetlennek írja le Rumkowksi retoriká- 
ját, amelyet Hitlertől és Mussolinitői kölcsönzött: ihletett szavalat, 
pszeudomonológ a tömeggel, az egyetértés látszatának megteremtése 
a megalázás és a tapsvihar segítségével. ,, Egy olyan ember beszél így, 
akinek trónusa és jogara van, aki nem fél attól, hogy ellentmondanak 
neki vagy kigúnyolják." 


Szörnyű csapás érte a gettót. Azt kérik tőlünk, adjuk oda azokat, 
akik a legfontosabbak nekünk: a gyerekeket és az öregeket. Én érdem- 
telen voltam arra, hogy gyermekem legyen, így életem legszebb éveit 
áldoztam rájuk. Velük éltem és lélegeztem. Soha nem hittem volna, 
hogy egy ilyen áldozat bemutatására kényszerülök az oltáron a saját 
kezeimmel. Itt állok előttetek öregen, kinyújtom kezem és könyörgök 
nektek, bátyáim és nővéreim: adjátok oda a gyermekeiteket! Apák és 
anyák: adjátok nekem a gyermekeitek! (Rettentő sírás és jajveszékelés 
az összegyűlt tömegben.) 

Volt egy olyan érzésem, gyanúm, hogy valami borzalmas fog tör- 
ténni velünk. Előre láttam ezt a valamit, és akár egy éber őr, meg akar- 
tam előzni. De nem jártam sikerrel, mert nem tudtam, mi vár ránk. 
Nem tudtam, miféle veszély leselkedik ránk. A betegek elvitele a kór- 
házakból teljes meglepetésként ért. Erre ékes bizonyítékként álljon, 
hogy a számomra legkedvesebbek, a hozzám legközelebb állók is kö- 
zöttük voltak, de nem tehettem értük semmit. 

Akkor azt gondoltam, hogy ezzel vége, hogy ezután hagynak min- 
ket békében élni. Békében, amire annyira vágyakoztam, békében, amiért 
mindig dolgoztam, békében, ami mindig is a célom volt. De mint kide- 
rült, a sors mást tartogatott számunkra. Ilyen a zsidók sorsa: mindig csak 
szenvedés, amelyet még rosszabb szenvedés követ, főleg háború idején. 

Tegnap délután azt a parancsot kaptam, hogy húszezer zsidót küld- 
jek el a gettóból, mert ha nem: , Mi majd megtesszük." Így hát a kér- 
dés ekképpen hangzik: , Megtesszük-e mi magunk, vagy hagyjuk má- 
sokra?" Nos, mi — azaz én és legközelebbi segítőim — először nem arra 
gondoltunk, , hányan fognak elpusztulni?", hanem arra, hogy , hányat 
tudunk megmenteni?" Végül arra a következtetésre jutottunk, hogy 
bármennyire is nehéz, a parancs végrehajtását magunkra kell vállal- 
nunk. Nekem kell végrehajtanom ezt a nehéz és véres feladatot — le 
kell vágnom egy végtagot azért, hogy a test életben maradhasson! —, 
azaz el kell vennem a gyerekeket, mert ha nem, akkor mások jutnak 
erre a sorsra, attól pedig Isten mentsen. (Rettentő jajveszékelés.) 

Nem akarlak vigasztalni benneteket. Ahogy megnyugtatni sem. Le 
kell meztelenítenem fájdalmatokat és kínotokat. Úgy jöttem elétek, 
mint egy bandita, hogy elvegyem tőletek, ami szívetek legnagyobb 
kincse! Minden tőlem telhetőt megtettem, hogy a parancsot visszavo- 
nassam. Megpróbáltam, és amikor ez hiábavalónak bizonyult, a pa- 
rancsot próbáltam megváltoztatni, enyhíteni. Tegnap este kértem egy 
listát a kilencéves gyerekekről: legalább egy korcsoportot akartam 
megmenteni, a kilenc és tízéveseket. De nem tették meg ezt azt en- 
gedményt. Egy pontban jártam csupán sikerrel: a tízévesnél idősebbek 
megmentésében. Végtelen gyászunkban vigasztaljon minket ez. 

Vannak a gettóban olyan betegek, akik talán csak pár napot élnek, 
esetleg néhány hetet. Nem tudom, az ötlet ördögi-e vagy sem, de azt 
kell mondanom: , Adjátok oda nekem a betegeket. Helyettük egészsé- 
geseket tudunk megmenteni." Tudom, mennyire kedvesek a betegek 
egy családnak, és különösen egy zsidó családnak. De ha az ember 
kegyetlen követeléssel találkozik, azt kell mérlegelnie, kit lehet és kit 
szabad megmenteni? A józan ész pedig azt diktálja, hogy azokat kell 
megmentenünk, akiket meg lehet menteni, azokat, akiknek van esé- 
lyük a megmenekülésre, nem pedig azokat, akiknek semmilyen kö- 
rülmények között sincs esélyük. Egy gettóban élünk, ezt mindannyian 
tudjuk. Olyan megszorítások közt, amely még az egészségeseknek 

sem juttat eleget, nemhogy a betegeknek, akiket a saját egészségünk 
árán táplálunk: a kenyerünket adjuk nekik. Odaadjuk nekik kevés cuk- 
runkat, parányi darab húsunkat. És mi ennek az eredménye? A bete- 
geket nem tudjuk meggyógyítani, és mi magunk is betegek leszünk. 
Az ilyen önfeláldozás a legszebb és a legnemesebb. De vannak idők, 
amikor választanunk kell: vagy feláldozzuk a betegeket, akiknek sem- 
mi esélyük sincs a gyógyulásra és másokat is beteggé tehetnek, vagy 
megmentjük az egészségeseket. 

Nem tudtam sokáig gondolkozni a probléma megoldásán: az 
egészségesek mellett kellett döntenem. E döntés szellemében adtam 
utasítást az orvosoknak, akik előállítják a gyógyíthatatlanokat, hogy 
az egészségesek, akik akarnak és képesek is élni, helyettük menekül- 
jenek meg. (Borzasztó sírás.) Anyák, megértlek titeket: tisztán látom a 
könnyeiteket. Érzem a szívemben, amit ti éreztek, apák, akik a gyere- 
keitek elvétele utáni reggelen is dolgozni indultok, amikor előző este 
még a drága kicsikkel játszottatok. Tudom és érzem mindezt. Tegnap 
délután négy óta, amikor is tudomást szereztem a parancsról, össze 
vagyok törve, le vagyok sújtva. Osztozom veletek a fájdalmatokban. 
Szenvedek a kínotok miatt, és nem tudom, hogy fogom ezt túlélni, 
hogy honnét merítek erőt. 

Egy titkot kell megosztanom veletek: 24000 áldozatot kértek tő- 
lem, nyolc napon keresztül napi háromezret. Sikerült a számot húsz- 
ezerre csökkentenem, de csak azzal a feltétellel, hogy a tíz év alatti- 
aknak is menniük kell. A tíz évnél idősebbek biztonságban vannak. 
Mivel a gyerekek és az idősek összesen csak tizenháromezren vannak, 
a hiányzó hétezret a betegekkel kell pótolnunk. 

Alig tudok beszélni. Ki vagyok merülve. Csak azt akarom még el- 
mondani, mit kérek tőletek: segítsetek végrehajtani a feladatot! Remegek. 
Attól félek, hogy a többiek, Isten bocsássa meg, végeznek magukkal... 

Egy megtört zsidó áll előttetek. Ne irigyeljetek engem. Az összes 
parancs közül ez a legnehezebb, amit végre kellett hajtanom. Nyúlok 
felétek törött, remegő kezemmel, és könyörgök: adjátok a kezembe az 
áldozatokat, hogy ne legyenek többen, és meg tudjuk menteni száz- 
ezer zsidó életét. Mert megígérték nekem: ha mi magunk adjuk oda 
az áldozatokat, akkor béke lesz... (Kiáltások a tömegből: ,, Akkor mi 
is menni fogunk mindannyian!" ,, Elnök úr, az egykéket nem szabad 
elvinni, csak azokat, ahol több testvér is van! ") 

Ezek csak üres frázisok! Nincs erőm ahhoz, hogy vitatkozzam ve- 
letek! Ha a hatóságok megérkeznek, senki nem kiabálna. Tudom, mit 
jelent egy végtagot leszakítani a testről. Tegnap térden állva könyö- 
rögtem, de nem volt eredménye. A hét-nyolcezres zsidó lakosságú kis 
falvakból alig ezren érkeztek ide. Mi a jobb? Mit akartok? Azt, hogy 
nyolcvan vagy kilencvenezer zsidó megmaradjon, vagy, Isten ment- 
sen, a teljes lakosság elpusztuljon? 

Szabadon elítélhettek engem: nekem az a kötelességem, hogy meg- 

óvjam azokat a zsidókat, akik megmaradtak. Nem az érzelmeitekkel 
akarok beszélni, hanem az eszetekkel és a lelkiismeretetekkel. Eddig is 
mindent megtettem, és ezután is mindent meg fogok tenni, hogy távol 
tartsam utcáinktól a fegyvereket, hogy ne legyen vérontás. A parancsot 
nem lehet visszacsinálni, mindössze enyhíteni lehet rajta. 
Egy bűnöző szívével lehet csak azt kérni tőletek, amit én. De képzeljétek 
magatokat az én helyembe. Gondolkozzatok logikusan, és ugyanarra a 
következtetésre juttok, mint én: nincs más megoldás. Az a rész, amelyet 
meg lehet menteni, sokkal nagyobb, mint amelyiket oda kell adnunk. 


1944. szeptember 1-jére majdnem az összes lódzi zsidót megölték. 
Rumkowskinak azt mondták, ottmaradhat a gettóban. Ő ezt visszauta- 
sította, és csatlakozott az utolsó Auschwitzba tartó csoporthoz, ahol őt 
is megölték. A tábort a szovjet csapatok 1945. január 19-én! szabadí- 
tották fel. Az egykori 160000 táborlakó helyén mindössze 870 éhező 
embert találtak. 


ÉAMON DE VALERA 
Dublin, 1943. március 17. 


, 


,, Egy olyan Írország képe..." 


A gerillaparancsnok, politikai fogoly, sikeres forradalmár és 
polgárháborús partizán Éamon de Valera (1882-1975) több mint 
húsz évig volt Írország miniszterelnöke, tizennégy évig elnöke, majd 
1973-ban, kilencvenegy évesen visszavonult. 1917-ben a Sinn Féin, 

az ír republikánus párt elnökévé választották; ezt követően megala- 
pította a Fianna Fáil nevű pártot, majd 1932-ben kormányt alakított. 
Miniszterelnökként fokozatosan elvágta a Dublint az angol vezetés- 
hez fűző kötelékeket. 1937-ben egy új alkotmány által megalakította 
Eire-t, a független és demokratikus Ír Köztársaságot. 

Ahogy Roy Foster Írországgal foglalkozó történész mondja, a 
Fianna Fáiil vezette Írország olyan nemzet volt, melyet a katolicizmus 
és a nacionalizmus különböztetett meg: az egyház és a politika egy- 
befonódva segítettek kialakítani egy sajátos, istenközpontú életmódot. 
Nyiltan ellenezték a kozmopolitizmust és mindent, amit az képviselt — 
amiként azt de Valerának az új nemzeti rádióban elmondott Szent 
Patrik-napi rádióüzenete is mutatja. 

A leghíresebb ilyen rádiótüzenet 1943-ban hangzott el. Ebben a 
köztársasági elnök egy olyan Írország képét vetítette ki, amelyet ottho- 
nos tanyák, daliás fiatalemberek és csinos szüzek jellemeznek. 


Mielőtt ez a háború kitört, Szent Patrik napján a külföldre sza- 
kadt hazánkfiaihoz szoktam szólni, főleg az Egyesült Államokban 
lévőkhöz, s évről évre beszámoltam nekik, hogyan haladunk az ő és a 
mi álmaink Írországának felépítésével — azzal az Írországgal, amely, 
úgy hisszük, példájával és inspirációjával nagy szerepre hivatott a 
nemzetek között. 

Noha fájdalmasan tudatában vagyunk a nyomorúságnak és a pusz- 
tulásnak, amelybe a világ nagyobb része sodródott, egy pillanatra for- 
duljunk a jövendő ideális Írország felé. Az az Írország, amelyről ál- 
modunk, olyan emberek otthona lesz, akik az anyagi javakban csak a 
jó élet alapjait látják, akik megelégednek a mértékletes kényelemmel, 
és szabad idejüket a lélek dolgainak szánják; egy olyan ország, ahol 
a vidéket otthonos tanyák derítik fel, ahol a mezők és falvak a buzgó 
munka hangjaitól vidámak, erős gyermekek kiáltozása, edzett fiatalok 
versengése és csinos szüzek nevetése hallik; ahol a tűz mellett a nyu- 
godt öregek bölcsessége meghallgatásra talál. Más szóval olyan nép 
otthona lesz, amelyik úgy él, ahogy Isten óhajtja tőlünk. 

Egy ilyen Írország lehetőségének hírével érkezett ide Szent Patrik 
1500 éve, s boldogságot ígért itt, és boldogságot a másvilágon. Egy 
ilyen Írország megteremtése tette később országunkat méltóvá a Szen- 
tek és Tudósok Szigete névre. Egy ilyen boldog, tetterős és szellemi 

Írország képe tüzelte költőink képzeletét, késztette hazafias férfiak 
generációit, hogy életüket adják a vallási és politikai szabadságért, 
és fogja rávenni a mostani és a jövőbeli generációkat, hogy ha kell, 
meghaljanak e szabadságjogok védelme érdekében. 

Száz évvel ezelőtt a Fiatal Írek egy ilyen Írország képét mutatták 
fel az embereknek. Ezzel megihlették nemzetünket, és lelkileg úgy 
felrázták, ahogy az ír civilizáció aranykora óta sosem. Ötven évvel 
ezelőtt a Fiatal Írek, a Gael Liga alapítói hasonlóképpen inspirálták és 
megmozgatták kortársaikat, mint ahogy később az Önkéntesek veze- 
tői. Ha van akaratunk és aktív lelkesedésünk, akkor itt van számunkra 
az alkalom, hogy ugyanígy inspiráljuk és megmozgassuk [saját] ge- 
nerációnkat. Mégpedig akképpen, hogy országunk nemes jövőjét tart- 
juk folyton lelki szemeink előtt, hogy tettekkel próbáljuk létrehozni 
ezt a jövőt, és közben nem feledjük, hogy ennek a jövőnek nemzetünk 
egészére kell vonatkoznia. 

Az anyagi dolgok hajszolása sokak számára szükség. Az ember- 
nek szüksége van egy minimális kényelemre és pihenésre, hogy magát 
teljesen kifejezze, és a legjobban használja fel Istentől kapott tehetsé- 
gét. Népünk egy részének még ez a minimum sincs meg, [noha] jogo- 
san küzdenek érte. Célunk kell hogy legyen, és mindazok célja, akik 
igazságosak és bölcsek, hogy segítsük erőfeszítésüket. Csakhogy so- 
kaknak több is van, mint kell, és ha akarják, sokkal teljesebben szen- 
telhetik magukat a lélek dolgai ápolásának, főleg azokénak, melyek 
mint nemzetet megkülönböztetnek bennünket. 

Ezek közül az első a nemzeti nyelv. Semmilyen más nyelv nem 
foglalhatja el a helyét. A miénk. Több mint szimbólum, hazafisá- 
kovácsolták. Benne gyűlt fel egy nép tapasztalata, a mi népünké, 
akik már a kereszténység érkezése előtt kulturált és rendezett tár- 
sadalomban éltek. A ma Írországban beszélt ír nyelv közvetlen le- 
származottja annak, amelyet őseink beszéltek azokban a tovatűnt 
időkben. A nyelv, történelmünk háromezer évének hordozója, fel- 
becsülhetetlen érték számunkra. A nyelv, amely filozófiát is hordoz, 
mélyen keresztény és gyakorlati tudással teli életszemléletet, sokkal 
értékesebb, mintsem álmodni mernénk arról, hogy lemondunk róla. 
Tőle megválni azt jelentené, hogy megválunk jobbik részünktől, 
hogy elveszítjük múltunk kulcsát, hogy kivágjuk a fa gyökerét. Ha 

a nyelv eltűnne, nem is álmodhatnánk róla, hogy egy fél nemzetnél 
többek legyünk. 

Én hiszem, hogy hazafiságunk e kiemelkedő jelét ez a nemzedék 
megőrizheti és örökre biztosíthatja. Bizonyos vagyok ebben, de azt is 
tudom, hogy megmenteni csak megértéssel, együttműködéssel, erőfe- 
szítéssel és áldozattal lehet. Hiba lenne lekicsinyelni a nehézségeket. 
Nem csekélyek. A nyelvet népünk mindennapi beszédének eszközévé 
visszaállítani van olyan hatalmas feladat, mint bármi, amit egy nem- 
zet valaha felvállalt. De nemes feladat. Más nemzetek sikerrel jártak, 
noha az ő esetükben, amikor nekiláttak, nemzeti nyelvüket szélesebb 
körben beszélték, mint mi. Azonban amíg a nyelv él az emberek ajkán 
mint természetes beszédük része eme ország bármely részében, bizto- 
sak lehetünk a sikerben, ha komolyan gondoljuk. 


GEORGE PATTON TÁBORNOK 
Anglia és Franciaország, 1943—44 


,, Megint az a kurafi Patton! " 


Katonáitól a második világháborúban George Smith Patton tábor- 
nok (1885-Í945) az ,, Öreg Vér és Mersz" becenevet kapta, ami nyug- 
hatatlanságának és forrófejű bátorságának állított emléket. Bátorsága 
legpompásabban 1944-ben mutatkozott meg; az Egyesült Államok 3. 
hadseregével behatolt Franciaországba, a Bretagne-félszigettől in- 
dulva megkerülte Párizst, fel a Marne és a Moselle folyók mentén, át 
a Rajnán, végül 1945-ben megérkezett Csehszlovákiába. 

Harcba indulás előtt a szivarját pöfékelő Patton előszeretettel in- 
tézett rövid, éles, moráljavító beszédeket embereihez. Az alábbiakban 
közölt három ilyen beszéd közül egy Angliában, egy Normandiában 
hangzott el, a harmadikkal pedig a 761. fekete párduc tankhadosztályt 
üdvözölte. Az egyszerűséget művészi szintre emelő beszédek jól pél- 
dázzák, hogy nem muszáj a szónoklatot hosszúra nyújtani ahhoz, hogy 
ékesszóló legyen, vagy hogy eljuttassa az üzenetet a hallgatósághoz. 


184 A XX. SZÁZAD NAGY BESZÉDEI 


I. 

Nem nekem kellene vezetnem ezt a sereget — még csak Angliában 
sem kellene lennem. Legyenek az istenverte németek az első szarházi- 
ak, akik rájönnek erre. Azt akarom, hogy egy nap a hátsó lábukra állva 
üvöltsék: , Jézus Mária, megint az istenverte 3. hadsereg és az a ku- 
rafi Patton..." Van egy pompás dolog, amit majd elmondhatnak, ha az 
egésznek vége lesz és hazamennek. Húsz év múlva, amikor a tűz mellett 
ülnek majd unokáikkal a térdükön, és ő megkérdezi, mit csináltak a há- 
borúban, megköszönhetik Istennek, hogy nem kell őt átültetni a másik 
térdükre, és köhögve azt felelni: , Szart lapátoltam Louisiánában". 





IT; 

Na már most, uraim, időről időre biztosan panaszkodnak majd, 
hogy túl keményen hajtjuk az embereket. Magaslesről tojom le az 
ilyen panaszokat. Hiszek abban a régi, szép szabályban, hogy egy un- 
cia izzadtság egy liter vért ér. Minél keményebben hajtunk, annál több 
németet ölünk meg, és uraim, minél több németet ölünk meg, annál 
kevesebbet ölnek meg közülünk. A kemény hajtás kevesebb vesztesé- 
get jelent. Ezt jegyezzék meg. 

És még egy dolgot jegyezzenek meg. Felejtsék el ezt az istenverte 
aggódást az oldalszárnyak miatt. Vigyáznunk kell az oldalszárnyakra, 
de nem annyira, hogy ne csináljunk semmi mást. Valami istenverte 
ökör egyszer azt mondta, a szárnyakat biztosítani kell, és azóta a szar- 
háziak a világon mindenhol meg van veszve a szárnyak biztosításáért. 
Nekünk a 3. hadseregben nem kell ilyesmi. A szárnyak miatt aggódjon 
az ellenség, ne mi. 

Továbbá: nem akarok hallani olyan üzenetet, hogy ,, Tartom a po- 
zíciót". Nem tartunk mi semmit! Tartsák a hunok. Mi folyamatosan 
nyomulunk előre, és nem tartunk semmit, csak az ellenséget. Jól be- 
tartunk majd nekik, és kiverjük belőlük a szart is. 

Hadműveletünk lényege, hogy előrenyomulunk, és nyomulunk 
megállás nélkül, attól függetlenül, hogy az ellenség fölött, alatt vagy 
rajta keresztül kell hatolnunk. Egy mottónk van: , L"audace, laudace, 
toujours 1 audace!"?? Jegyezzék ezt meg, uraim. Mostantól kezdve, amíg 
nem győzünk vagy meg nem halunk, mindig vakmerőek leszünk. 





32  Laudace, Vaudace, toujours I audace! Vakmerőség, vakmerőség, mindig vakme- 
rőség! (a szerk.). 

III. 

Emberek, maguk az első néger tankosok, akik az amerikai hadse- 
regben harcolnak. Nem kértem volna magukat, ha nem lennének jók. 
Az én csapatomban csak a legjobbaknak van helyük. Nem érdekel a 
bőrük színe, csak menjenek és irtsák azokat a náci tetűket. Mindenki 
magukat figyeli, nagy dolgokat várnak maguktól. Mindenekelőtt pe- 
dig a népük elvárja maguktól a sikert. Ne hagyják őket cserben, és, az 
istenit, ne hagyjanak cserben engem se! Ha keresnek, az első tankban 
mindig megtalálnak. 


Patton az 5. amerikai hadosztály vezetőjeként egy országúti baleset 
során vesztette életét a megszállt Németországban 1945 decemberében. 


GEORGE BELL 
London, 1944. február 9. 


, A népirtás nem igazolható háborús cselekedet" 


Az anglikán egyházfi George Bell (1893—1958) — aki Canterbury 
Jőesperese, majd Chichester püspöke volt 1929—-1958 között — sze- 
mélyiségében egyesítette a nemzetközi szemléletmódot és az erkölcsi 
bátorságot. Bátorságát bizonyítva már a kezdet kezdetén rávilágí- 
tott a hitlerizmus keresztényellenes természetére, amiért keményen 
támadták. Erkölcsi rátermettségét ismételten akkor igazolta, ami- 
kor a második világháború során élesen kikelt a szövetségesek azon 
szándéka ellen, hogy civil településeket és otthonokat bombázzanak 
Németországban. 

Alábbi beszéde ebben a témában a Lordok Házában hangzott el. 
Szigorú kritikája nagyon népszerűtlenné tette, ám erkölcsi pozíciója 
megingathatatlan maradt. 


Ezek után 1944 februárjáról fogok beszélni, arról az irtózatos 
pusztításról, melyet a bombázási parancs után a német települése- 
ken elkövettek. Nem felejtem el a Luftwaffe rettenetes bombázó 

körútjait Belgrád, Varsó, Rotterdam, London, Portsmouth, Coventry, 
Canterbury és sok más egyéb város ellen, legyen szó akár katonai, 
ipari vagy kulturális jelentőségű célpontokról. Hitler egy barbár. Nem 
akadhat értelmes ember a szövetségesek oldalán, aki bármiben őt ja- 
vasolná mintaképnek, vagy azt tanácsolná, hogy vegyük fel vele a 
versenyt ezen a téren. Mindannyiunk számára egyértelmű, hogy az 
ellenséges városok masszív bombázását a nácik kezdték. Ezt a tényt 
egyáltalán nem vitatom. 

A kérdés, amely folyamatosan foglalkoztat, a következő. Vajon 
kormányunk fel tudja-e mérni, milyen hatalmas erővel rombolja föl- 
dig a településeket a szőnyegbombázás? Tudatában vannak-e, milyen 
irdatlan anyagi pusztítást visznek véghez, és hogy ennek java része 
helyrehozhatatlan kár? Tisztában vannak-e vele, milyen mértékben 
csonkíthatják Európa népeinek jövőbeli kapcsolatát? Felfogják-e va- 
jon mindennek az erkölcsi jelentőségét? 

Ahogy a had- és légügyi miniszter mondta Plymouthban január 
22-én, a szövetségesek légi bombázó akciójának célja a német ha- 
diipar és közlekedés megbénítása. Megértem, hogy szükség van az 
ipari és katonai bázisok koncentrált támadására, a légi kikötők és a 
légi bázisok elpusztítására, különösen ha azt nézzük, hogy közeledik 
a második front. Teljességgel belátom, hogy a hadiipari és közleke- 
dési létesítmények megtámadása során elkerülhetetlen, hogy civilek 
is áldozatul essenek, amennyiben bona fide?? katonai beavatkozás kö- 
vetkezményéről van szó. Azonban egyensúlynak kell lennie a bevetett 
eszközök és az elért célok között. Ha egy egész várost kiirtunk, mert 
bizonyos részei katonai és ipari létesítményeknek adnak otthont, fel- 
rúgjuk ezt az egyensúlyt. 

Hadd említsek két döntő fontosságú példát, Hamburgot és Ber- 
lint. Hamburg lakossága egy- és kétmillió fő közé tehető. Területén 
kulcsfontosságú katonai és ipari célpontok találhatók. Történetesen ez 
a legdemokratikusabb város Németországban, hiszen itt volt a legerő- 
sebb a náciellenes törekvés. A meghatározott célpontok ellen intézett, 
bona fide katonai támadásokból eredő civil áldozatok sérüléseit és 
halálát törvényesíti a nemzetközi jog. De a bevetett eszközöknek kö- 
szönhetően most az egész város egy romhalmaz. Az elmúlt ősz során 
kimondhatatlan rombolás és pusztítás söpört végig Hamburgon. Sze- 





33 Bona fide jóhiszeműen, jóhiszeműleg (a szerk.). 

rény becslések szerint, amelyeket még a korai német statisztikák rög- 
zítettek, 28000 ember esett áldozatul. A légi hadviselés történetében 
még sohasem sújtott le ilyen horderejű, ilyen kitartó támadássorozat 
egyetlen ipari központra sem. Lényegében az összes épület, legyen 
akár lakóház, kulturális, katonai, ipari vagy egyházi létesítmény — 
köztük a híres egyetemi könyvtár a maga 800000 kötetével, melynek 
háromnegyede megsemmisült — a földdel lett egyenlővé. 

Berlin, a Reich fővárosa, négyszer akkora, mint Hamburg. A kor- 
mány irodái, a katonai, ipari és egyéb háborús építmények ebben a 
városban is tisztességes hadi célpontnak számítanak. Elkerülhetetlen, 
hogy a támadások során civilek is áldozatul essenek. Csakhogy mos- 
tanra fél Berlin összeomlott, kerületről kerületre, lakónegyedek és 
ipari városrészek egyaránt. Több ezer tonna rendkívüli erejű bomba 
zúdult a házakra, köztük gyújtóbombák is, férfiak és nők vesztek a 
romok között, felszippantotta őket a füst, a légnyomás és a tűz ko- 
losszális forgószele. Úgy hírlik, 74000 ember lelte halálát a város- 
ban, és hárommillióan maradtak fedél nélkül. A szövetségesek célja 
a népirtás, melyet nyilvánosan is helyben hagynak. Márpedig ez nem 
igazolható háborús cselekedet. Ne feledjük, Berlin a világ egyik leg- 
nagyobb művészeti gyűjteményének is otthont ad. Művészeti kincs- 
tárában számtalan keleti és ókori szobor szerepel. Festészeti galériája 
kiemelkedő a kontinensen, és nyugodtan összemérhetjük a National 
Gallery gyűjteményével. A modern művészetek terén Berlin felülmúl- 
ja a Tate kínálatát, néprajzi múzeumuknak nincs párja az országban, 
könyvtáraik a legnagyobbak és a legjobban szervezettek közé tartoz- 
nak a világon. Állami és egyetemi könyvtáruk összesen két és fél mil- 
lió könyvet halmozott fel. Csaknem az összes ilyen nem ipari, nem 
katonai létesítmény a régi palota és a híres Linden körút környékén 
található. Az említett út, amely rendszeresen szerepel a katonai beszá- 
molókban mint a portyázások célpontja, teljes egészében elpusztult. 
A lakótömböket a tömeggyártás viszonylag egyszerűen pótolni fog- 
ja. A könyvtárakat, galériákat, templomokat és múzeumokat azonban 
már nem ilyen könnyű kicserélni. Nem egyszerű újból elhelyezni az 
épségben maradt művészeti alkotásokat. A műalkotásokra és könyv- 
tárakra szükség lesz a háború után is, amikor a németek újratanulják 
a történelmet. Kétlem, hogy önök, uraim, felfognák ennek a veszte- 
ségnek a súlyát. 

Hogyan jöhetett létre ilyen mértékű tömegmészárlás? A válasz a 
felhasznált módszerben rejlik, a szőónyegbombázás módszerében. Tu- 
domásom szerint az első kiemelkedő jelentőségű támadás, melyben 
szőnyegbombázást alkalmaztak, 1942 tavaszán történt Lübeck városa 
ellen. Később folytatódott Rostockban, majd Kölnben 1942 májusá- 
ban, amikor ezernyi bombázó zúdította fegyvereit a városra. Azért 
idézem föl ezeket az eseményeket, hogy kidomborítsak valamit, ami- 
vel meggyőződésem szerint a szövetségesek nem hajlandók igazán 
szembesülni. Azt, hogy a bombázások célpontja immár nem katonai 
vagy ipari jellegű [célpontok], épp ellenkezőleg, a cél most már egész 
városok elpusztítása kerületről kerületre. Egyik éjjel ezt a kerületet 
szemeljük ki és zúzzuk porrá, a következő éjjelen egy másikat, a har- 
madik éjjelen pedig egy harmadikat, így teszünk a negyedikkel, az 
ötödikkel és a többivel is, éjjelről éjjelre, amíg, hogy a bombázó erők 
főparancsnokát idézzem Berlinnel kapcsolatban, a náci Németország 
szíve megszűnik dobogni. 

Milyen megkülönböztetésnek marad hely, ha a civil lakosság, a 
történelmi emlékhelyek, a katonai központok és az ipari létesítmények 
együtt alkotják a célpontot? Mi másra célozhatnak a bombázók, mint 
egy hatalmas területre, ha egyszer semmit sem látnak, és abombázás 
vakon történik? Csodálkozhatunk ezek után azon, hogy a megrögzött 
náciellenes emberek, akik segédkeznek Hitler legyőzésében, mind 
inkább kétségbeesnek? Egy táviratot tartok a kezemben, amelyet to- 
vábbküldtem a külügyminisztériumnak. December 27-én kaptam egy 
jól ismert náciellenes keresztény vezetőtől, aki még jóval a háború 
előtt kénytelen volt elmenekülni Németországból, mert veszélybe ke- 
rült az élete. Ez a Zürichben feladott távirat ugyanazt fejezi ki, amit 
milliók érezhetnek Németországban. Így hangzik: 

, Felmérik-e Önök, hogy a jelen helyzetben nincs őszinte lehető- 
ségünk megszólítani az embereket, hiszen csak gyaníthatjuk, milyen 
hatást gyakorolhatnak biztató szavaink a minden erejétől megfosztott 
lakosságra, akiket a bombák és a foszfor győzött meg arról, hogy kiir- 
tásuk már eldöntött tény?" 

Ha feltett szándékunk lerövidíteni a háborút, ami kötelességünk 
is, ruházzuk a kormányra azt a feladatot, hogy reményt és biztatást 
sugalló szavakkal szólítsa meg Európa megkínzott millióit, és Hitler 
azon ellenségeit, akikre Mr. Churchill 1939-ben úgy utalt: , azok a 

milliók, akik távol tartják magukat a náci pártgépezet által létrehozott 
kriminalitás és korrupció forrongó örvényétől". 

Miért vagyunk vakok a háború pszichológiai oldalával kapcsolat- 
ban? Miért képtelenek a szövetségesek figyelembe venni az erkölcsi 
és lelki tényeket? Hogyan feledkezhettünk meg azokról az ideálokról, 
amelyek ügyünket elindították? Miként lehetséges, hogy a háborús 
kormányzat jóváhagyja a városok folyamatos pusztítását, és nem veszi 
észre, hogy mindez a civilizáció gyökereit fenyegeti? Vakságuk odáig 
terjed, hogy nem tudatosul bennük, milyen pusztítást fog végezni az a 
még kegyetlenebb háborúskodás és sivárság, amihez a jelenlegi tom- 
bolás elkerülhetetlenül vezetni fog a mi hazánkban is, jóval azután, 
hogy a háborús kormányzat tagjai jobblétre szenderültek. Miért nem 
veszik észre, hogy nem így kell visszaszorítani a katonai agressziót, és 
nem így kell befejezni a háborút? 

Ez egy rendkívül komoly pillanat. Amit a háború során teszünk — 
ami viszonylag rövid ideig tart —, az a rákövetkező béke teljes termé- 
szetét meghatározza, és az a béke sokkal hosszabb ideig fog tartani. 
Európa sebeit, melyeket Hitler és a nácik démoni kegyetlensége ejtet- 
tek, és amelyeket azok a honfitársaink, akik az elmúlt öt évben el sem 
hagyták a szigetet, vagy nem kerültek közvetlen kapcsolatba Hitler 
áldozataival, elképzelni sem tudnak, nem lehet hatalommal, kizáróla- 
gos és korlátlan hatalommal begyógyítani. A szövetségeseket olyasmi 
kovácsolja össze, ami magasan a hatalom felett áll. Zászlónkon a leg- 
szembetűnőbb felirat a Törvény. Létfontosságú, hogy mi, akik szövet- 
ségeseinkkel együtt Európa felszabadítói vagyunk, mindig a törvény 
ellenőrzése alá rendeljük a hatalmat. Éppen az ellenséges városok 
bombázása miatt — a szőónyegbombázás miatt — merül fel a korlátlan 
és kizárólagos hatalom kérdése, és ezért olyan lényeges, hogy miféle 
rendeletek és utasítások születnek őfelsége kormányában. Engedjék 
meg, hogy befejezzem felszólalásom. 


Bell püspök kézenfekvő jelölt lett volna Canterbury érsekének poszt- 
jára, azonban Winston Churcill — akinek nem tetszettek Bellnek a kor- 
mány háborús poitikáját illető támadásai — erről nem vett tudomást. 

J. ROBERT OPPENHEIMER 
Los Alamos, Új-Mexikó, 1945. november 2. 





,, Mély erkölcsi függésünk" 


Julius Robert Oppenheimer (1904—-1967), a világ egyik legnagy- 
szerűbb atomtudósa a maghasadás felfedezése óta egy arra épülő nagy 
erejű robbanóanyagon gondolkozott. Rájött, milyen sokat jelentene a 
szövetségeseknek a második világháborúban, tudta, hogy mennyire 
megváltoztatná a történelem menetét, és azzal is tisztában volt, milyen 
hatalmas fejlődést jelentene az emberiség jövője szempontjából. 

1943-ban ő lett a Los Alamos-i atombomba-projekt első igazga- 
tója, és ő volt a Nagaszakira és Hirosimára később ledobott atom- 
bombák megépítéséért felelős tudóscsoport vezetője. Ezt a beszédet 
1945-ben mondta, mint a Los Alamos-i Tudósok Társaságának tagja 
és , aggó-dója". Az atombomba védelmében elmondott nehézkes, he- 
lyenként homályos és akár zavarosnak is ítélhető beszédét a bomba 
használatával kapcsolatos aggodalom hatja át. 


Ezt a munkát azért végeztük, mert égető szükség volt rá. Tudós- 
ként az ember tudja, hogy egy ilyen dolgot nem állíthat meg. Tudós- 
ként az ember azt hiszi, helyes megtudni, hogyan működik a világ; 
helyes megtudni, mik a realitások; helyes az emberiségnek átadni az 
eddig ismert legnagyobb hatalmat, amellyel a világot irányítani lehet, 
és erényeivel, értékeivel megfelelően bánni. 

Nagyon sokat beszéltek [egyesek] a titkolózás, a takargatás, az 
ellenőrzés és a biztonság ördögéről. Sokan csak éppen szóvá tették, 
hogy nehéz és kényelmetlen egy olyan világban dolgozni, amelyben 
az ember nem teheti, amit akar. Úgy gondolom, megalapozott ez az 
álláspont, és a tudósok majdnem teljesen egyöntetű ellenállása az 
ellenőrzéssel és a titkolózással szemben jogos. De azt hiszem, hogy 
az okok ennél mélyebben keresendők. Úgy hiszem, a titkolózás a tu- 
domány lényegét támadja, éppen azt, amiért a tudomány létezik. Az 
ember csak úgy lehet tudós, ha hisz benne: tanulni helyes. Nem jó és 
nem is lehetséges tudósnak lenni, ha az ember nem hiszi: a legfonto- 
sabb érték a tudás megosztása mindazokkal, akiket ez érdekel. Nem 


A XX. SZÁZAD NAGY BESZÉDEI 191 





lehetséges tudósnak lenni úgy, hogy az ember nem hisz benne: a világ 
ismerete, és a hatalom, amely ebből fakad, alapvető jelentőséggel bír 
az emberiség számára, és segítenie kell abban, hogy ezt a tudást elter- 
jessze, miközben vállalja a következményeket. Emiatt úgy hiszem, az 
ellenállás nem azért van bennünk mindennel szemben, ami úgy akarja 
kezelni a jövő tudományát, mint egy veszélyes, emiatt ellenőrzendő és 
irányítandó dolgot, mert ez kellemetlenségeket okozhat — a mi helyze- 
tünkben el kell viselnünk minden kellemetlenséget —, hanem mert ez 
az ellenállás egy olyan filozófián alapul, amely nem fér össze azzal, 
ahogy élünk, ahogy a múltban megtanultunk együtt élni. 

Sokan igyekeznek ettől megszabadulni. Azt mondják, az atom- 
energia igazi jelentősége nem a fegyverekben rejlik, hanem azokban 
a nagyszerű előnyökben, amelyeket a különböző sugárzásokból lehet 
hasznosítani az emberiség számára. Lehet, hogy ebben van igazság. 
Biztos vagyok, hogy van benne igazság, mert a múltban még soha nem 
fedeztünk fel olyan tudományterületet, amelynek igazi gyümölcseit a 
felfedezésekor azonnal láttuk volna. Meg vagyok róla győződve, hogy 
az atomenergia ezen gyümölcsei — az úgynevezett békebeli haszno- 
sítási módozatok — mindennel rendelkeznek, amit róluk gondolunk. 
Vannak olyanok is, akik azzal próbálják kikerülni a helyzet sürgető 
voltát, hogy azt mondják, a háború mindig is borzalmas volt, a fegyve- 
rek egyre szörnyűbbek és szörnyűbbek lettek; hogy ez a fegyver csak 
egy a sok közül, és nem okoz majd komoly változást; hogy annyira 
nem is rosszak; hogy ebben a háborúban a bombázások mindig bor- 
zalmasak voltak, és a munkánk ezen nem is fog változtatni, talán csak 
annyiban, hogy a bombázás még hatékonyabb lesz; hogy valamiféle 
védelmet kell találnunk. Úgy gondolom, a krízis természetét gyengítő 
erőfeszítések miatt a krízis egyre veszélyesebb lesz. Úgy hiszem, a mi 
feladatunk elfogadni ezt a mély krízist, és kimondanunk, hogy ezek 
az atomfegyverek, amelyeken dolgozni kezdtünk, szörnyűségesek, s 
hogy igenis változást jelentenek, mert nem csak egyszerű módosítá- 
sok. Ezt el kell fogadnunk, és vele együtt az átalakulás szükségességét 
is a világban, amelynek köszönhetően ezeket a fejlesztéseket integrál- 
hatjuk a hétköznapi életbe. 

Tudósként úgy gondolom, a tudomány gyakorlása során szerzett 
tapasztalataink miatt sokkal inkább képesek vagyunk elfogadni a vál- 
tozást, a radikális változást. És ez — valamint a tény, hogy mi együtt 

éltünk vele — segíthet abban, hogy ezeket a problémákat megértsük... 
Az atomfegyverek ellenőrzése nem lehet a vége ennek az egyedi mű- 
veletnek. A vége csak egy egyesült világ lehet, egy világ, amelyben 
nincs háború. De ezek a dolgok nem történnek meg egy szempillantás 
alatt, és ezen a téren az ember csak az első lépést tudja megtenni azon 
legyőzhetetlen akadályok nélkül, amelyeket a történelem oly sokszor 
állított az ilyen együttműködések elé. Ez nem könnyű dolog, és amit 
el akarok mondani, amit mindenképpen meg akarok értetni, hogy 
ez milyen hatalmas szellemi változásokat foglal magában. Vannak 
dolgok, amelyek teljesen jogosan roppant fontosak nekünk; és ezen 
szavak közül az egyik a demokrácia. A világ számos részén nincs de- 
mokrácia. Vannak más dolgok is, amelyek teljesen jogosan roppant 
fontosak nekünk. És amikor a nemzetközi kapcsolatok új szelleméről 
beszélek, akkor az alatt azokat a legmélyebb dolgokat értem, amelyek 
számunkra a legbecsesebbek, és amelyekért az amerikaiak hajlandóak 
voltak meghalni — ahogy legtöbbünk is hajlandó meghalni értük —, rá 
kell jönnünk, hogy még ennél is mélyebb dologról van szó, neveze- 
tesen arról, ami minden embert összeköt. Ha csinálni akarjuk, akkor 
csak így van értelme, mert a problémát nem lehet ezzel megközelíteni: 
,, Tudjuk, mi a helyes, és szeretnénk az atombombát arra használni, 
hogy meggyőzzünk, érts velünk egyet." Ez gyenge pozíció, amellyel 
nem lehet sikert elérni, mert ilyen körülmények között nem lehet meg- 
osztani a felelősséget az emberiség túléléséért. Ez teljesen egyoldalú 
állítás: fegyverekkel akarjuk megelőzni a katasztrófát. 

Legmélyebb együttérzésemet akarom tolmácsolni azok felé, akik- 
nek ezzel a problémával kell szembenézniük, és a lehető leghatá- 
rozottabban felhívom a figyelmüket: ne becsüljék alá a nehézségét. 
Eszembe jutott egy hasonlat, amely, remélem, nem a legjobb: a ti- 
zenkilencedik század első felében sokan gondolták úgy, főként észa- 
kon, de néhányan délen is, hogy a földön nincs gonoszabb dolog a 
rabszolgaságnál, és akár az életüket is áldoznák a megszüntetéséért. 
Fiatal emberként sokat töprengtem rajta, hogy amikor Lincoln volt az 
elnök, miért nem jelentette ki, hogy a Dél elleni háború a rabszolgaság 
megszüntetése miatt tört ki, hogy ez volt a háború fő oka. Ahogy önök 
is tudják, Lincolnt komoly kritikával illették az abolicionisták — vagy 
ahogy akkor hívták őket: a radikálisok —, mert nem az ellen viselt 
háborút, ami a legfontosabb volt. De Lincoln rájött arra, és ennek a 

mélységét és bölcsességét csak az elmúlt hónapokban értettem meg, 
hogy a rabszolgaság kérdésén túl az ország népének közössége állt a 
háború középpontjában, maga az unió. Remélem, hogy ez ma nem 
ad okot háborúra, csak emlékeztetni akartam önöket, hogy Lincoln- 
nak az unió védelme érdekében háttérbe kellett tolnia a rabszolgaság 
megszüntetésének azonnali kérdését, és abban kellett bíznia — hiszem, 
hogy ha lehetősége lett volna rá, így is történik -, hogy az emberek 
maguk majd közösen megoldják az eszmék konfliktusát. 

Mindenhol érzik, hogy a köztünk és más országok tudósai közt 
meglévő testvériség egyike lehet a jövő leghasznosabb dolgainak, 
Mégis nyilvánvaló, hogy még mi, ennek az országnak a tudósai sem 
értünk egyet ebben. Ezzel nincs is probléma, a nézeteltérés egészsé- 
ges. De emiatt nem szabad elveszítenünk a testvériség érzését, nem 
szabad elveszítenünk tudóstársainkba vetett alapvető hitünket. Úgy 
hiszem, semmi reményünk nincs, ha meginog a hitünk a tudomány- 
ban; abban a jóban, amit a világnak tud jelenteni a valósággal és a 
természettel kapcsolatban; abban, hogy a segítségével egyre jobban 
és jobban tudjuk irányítani a természetet; a tanulásban, a tanításban, 
a megértésben. Azt hiszem, ha elveszítjük hitünket, akkor többé nem 
leszünk tudósok, eladjuk örökségünket, elveszítjük, ami számunkra a 
legfontosabb a mostani krízis idején. 

Még valami: nemcsak tudósok vagyunk, hanem emberek is. Nem 
feledhetjük el, hogy függünk embertársainktól. Nemcsak az anyagi 
függést értem ezalatt, amely nélkül semmilyen tudomány sem létez- 
hetne, és amely nélkül nem tudnánk dolgozni, hanem azt a mély er- 
kölcsi függést is értem, hogy a tudomány értékének az emberekért kell 
lennie, mert minden gyökerünk értük van. Ezek a világ legerősebb 
kötelékei, erősebbek azoknál, amelyek összekötnek minket, ezek a 
legmélyebb kötelékek — amelyek embertársainkhoz kötnek minket. 


Oppenheimer az ENSZ Atomenergia Bizottságának elnöke lett, de 
a hidrogénbombát ellenezte. Karrierje akkor ért véget, amikor beidéz- 
ték Joseph McCarthy szenátor Amerikaellenes Tevékenységet Vizsgáló 
Bizottsága elé, majd rásütötték a biztonsági kockázat bélyegét, és töb- 
bé nem juthatott hozzá bizalmas információkhoz. 

WINSTON CHURCHILL 
Fulton, Missouri, 1946. március 5. 





, A vasfüggöny" 


Winston Churchill elveszítette az 1945-ös általános választásokat, 
és ellenzékbe vonult. 1946-ban úgy döntött, néhány hónapig távol ma- 
rad a Parlamenttől, és elfogadott egy meghívást a Missouri államban 
lévő Fulton Westminster College-tól. Mivel Truman elnök Missouriból 
származott, ezért az elnök különvonatával, együtt utaztak Fultonba. 

Churchill a Westminster College-ban mondta el legfontosabb és 
legnagyobb hatású háború utáni beszédét, amelyben alapvetően az 
Egyesült Nemzetek békefenntartó erői, valamint az Egyesült Államok 
és Nagy-Britannia közti ,, különleges kapcsolat" mellett érvelt. A be- 
széd legemlékezetesebb eleme mégis a vasfüggöny "leírása volt, amely 
Európát kettészelve ereszkedett le. 


A szövetséges erők győzelmének fényét egy árnyék borítja be. Sen- 
ki nem tudja, a Szovjetuniónak és nemzetközi kommunista szervezete- 
inek mik a rövid távú tervei, és hogy mik a határai kiterjedt propagan- 
da-törekvéseiknek. Őszintén tisztelem és csodálom a bátor orosz népet, 
és háborús harcostársamat, Sztálin marsallt. Angliában — és kétségkívül 
itt is — mély együttérzés és jószándék övezi az oroszokat, és arra tö- 
rekszünk, hogy a számos ellentét és visszautasítás dacára hosszan tartó 
baráti kapcsolatot építhetünk velük. Megértjük azt az orosz igényt, mely 
szerint nyugati határait biztonságban akarja tudni azzal, hogy meg akar- 
ja akadályozni a német agresszió bármiféle lehetőségét. Üdvözöljük 
Oroszországot az őt megérdemlő helyen a világ vezető hatalmai között. 
Üdvözöljük zászlóit a tengereken. És mindenekfelett üdvözöljük az ál- 
landó, rendszeres és folyamatosan bővülő kapcsolatokat az orosz nép 
és a mi népeink között az Atlanti-óceán mindkét partján. Mindazonáltal 
kötelességem — mivel biztos vagyok benne, hogy azt várják tőlem, a 
tényeket úgy tárjam önök elé, ahogy én látom őket — néhány tényre fel- 
hívnom a figyelmüket Európa jelenlegi helyzetével kapcsolatban. 

Szczecintől a Balti-tengerig, Trieszttől az Adriai-tengerig vasfüg- 
göny ereszkedett a kontinensre. E vonal mögött fekszenek Közép- és 

Kelet-Európa ősi államainak fővárosai. Varsó, Berlin, Prága, Bécs, 
Budapest, Belgrád, Bukarest és Szófia — ezek a városok és lakosaik 
egy olyan területen fekszenek, amelyet orosz szférának kell hívnom. 
E városok ilyen vagy olyan formában nemcsak szovjet befolyás alatt 
állnak, hanem némely esetben egyre jobban Moszkva irányítja őket. 
Athén az egyetlen — Görögország a maga halhatatlan dicsőségével —, 
amely angol, amerikai és francia megfigyelők jelenlétében megtartott 
szabad választásokon dönthet a jövőjéről. Az oroszok dominálta len- 
gyel kormányt arra buzdították, hogy hatalmas és elhibázott támadást 
intézzen Németország ellen, amelynek következményeként drámai és 
soha nem hallott módon németek millióit utasították ki [Lengyelor- 
szágbóll]. A kommunista pártok, amelyek jelentéktelen szerveződések 
voltak Európa keleti államaiban, most — aránytalanul kevés tagjuk el- 
lenére — mind hatalmi pozícióba kerültek, és mindenhol totalitáriánus 
ellenőrzést akarnak bevezetni. Szinte mindenhol rendőrkormányok 
vezetik az országokat és Csehszlovákia kivételével sehol nem lehet 
igazi demokráciáról beszélni. 

Törökország és Perzsia [/rán] mélységesen aggódnak a moszk- 
vai kormány követelései és nyomásgyakorlása miatt. Az oroszok 
éppen most tesznek kísérletet arra Berlinben, hogy egy kvázi kom- 
munista pártot hozzanak létre a megszállt Németország fennhatósá- 
guk alá tartozó zónájában azzal, hogy a különböző baloldali német 
csoportok vezetőit jutalmazzák magas pozíciókkal. Tavaly június- 
ban a harcok végeztével az amerikai és brit csapatok egy korábbi 
megállapodásnak megfelelően visszavonultak nyugat felé — néhány 
ponton akár százötven mérföld mélységben a közel négyszáz mér- 
földes frontvonalon -, azért, hogy orosz szövetségeseink meghódít- 
hassák ezt a hatalmas területet, amelyet a nyugati demokráciák már 
előzőleg elfoglaltak. 

Ha most a szovjet kormány több, egymástól független akció kere- 
tén belül megkísérel egy kommunistabarát Németországot létrehozni 
az ideiglenesen fennhatósága alá tartozó területeken, akkor ez komoly 
problémákat fog okozni a brit és az amerikai zónában, és megadja a 
legyőzött Németországnak azt a lehetőséget, hogy árverésre bocsássa 
saját magát, ahol a szovjetek és a nyugati demokráciák licitálhatnak 
érte. Akármilyen következtetést is vonunk le ezekből a tényekből — 
mert tényekről beszélünk —, ez nem az a felszabadított Európa, ame- 

lyért harcoltunk. De még csak nem is olyan Európa, amely magában 
foglalja egy állandó béke alkotóelemeit. 

A világ biztonsága most egy új európai egységet kíván, olyat, 
amelyből egy nemzet sem szorulhat ki véglegesen. A világháborúkat, 
amelyeknek tanúi és részesei voltunk, mindig a nagy európai nem- 
zetek vitái robbantották ki. Életünkben eddig már kétszer láthattuk, 
amint az Egyesült Államokat — akarata, tradíciói és számos észérv el- 
lenére — ellenállhatatlan erők húzták bele ezekbe a háborúkba, hogy a 
jó ügy győzelmét biztosítsa, ám minderre csak borzalmas mészárlás és 
pusztítás után került sor. Az Egyesült Államoknak kétszer kellett fiatal 
emberek millióit az óceán másik partjára küldenie, hogy megtalálja 
a háborút, de a háború most már akármelyik nemzetet megtalálhatja, 
bárhol is helyezkedik el alkonyat és pirkadat között. Természetesen 
tudatos és pontos célokat magunk előtt tartva kell dolgoznunk egy 
békés Európáért, az Egyesült Nemzetek keretein belül és alapító ok- 
iratának szellemében. Úgy hiszem, ez megfelelő alapot biztosíthat egy 
mindennél fontosabb irányvonalhoz. 


Churchill 1951-ben ismét miniszterelnök lett, majd 1955-ben visz- 
szavonult. 1963-ban az Egyesült Államok tiszteletbeli állampolgára 
lett, 1953-ban pedig irodalmi Nobel-díjat kapott. Amikor 1965-ben 
meghalt, állami temetéssel búcsúztatták. 


BERNARD BARUCH 
New York, 1946. június 14. 


,, Választás a gyorsaság és a halál között" 


Bemard Baruch (1870—-1965) irodai kifutófiuként kezdte, majd 
spekulánsként és befektetőként vagyont szerzett a Wall Streeten. Az 
első világháború alatt Woodrow Wilson kinevezte a Hadiipari Tanács 
elnökévé, 1919-ben pedig részt vett a versailles-i békeszerződés meg- 
fogalmazásában. Több elnök mellett dolgozott tanácsadóként, sőt a 
második világháború alatt Churchill is kikérte tanácsait. 

1946-47-ben az ENSZ Atomenergia Bizottságában az Egyesült 
Államokat képviselte. A bizottság alakuló ülésén elmondott beszéde — 
amely később az atomfegyverek ellenőrzését célzó ún. Baruch-tervként 
vonult be a köztudatba — apokaliptikus hangulatot árasztott. 


Azért vagyunk itt, hogy válasszunk a gyorsaság és a halál között. 
Ez a feladatunk. Az új atomkor fekete előjele mögött ott él a remény, 
amely a hittel közösen meg tud minket menteni. Ha elbukunk, akkor 
minden embert a félelem rabszolgájává teszünk. Ne csapjuk be ma- 
gunkat: vagy a világ megmentésében, vagy lannak] elpusztításában 
segédkezünk. 

A tudomány kitépett a természetből egy olyan hatalmas lehetősé- 
gekkel teli titkot, hogy elménk szinte beleborzad a rettegésbe, amelyet 
ez a titok magában hordoz. A rettegés mégsem elég, hogy megaka- 
dályozza az atombomba használatát. Az új fegyverek okozta rettegés 
soha nem tartotta vissza az embert attól, hogy használja őket. Idő- 
vel minden új fegyver ellen kitalálták a megfelelő védelmet. De most 
olyan helyzet állt elő, amely ellen nincs megfelelő védekezés. 

A tudomány, amely ezt a rettenetes erőt adta nekünk, egyben 
megmutatja azt is, hogy ezt az erőt az emberiség óriási megsegíté- 
sére lehet használni. De azt már nem mutatja meg, miképpen tudjuk 
megvédeni magunkat káros alkalmazásától. Ezért neveztek hát ki 
minket, hogy ennek a pusztulásnak elejét vegyük azáltal, hogy al- 
kalmat találunk népeink szívének és eszének találkozására. A válasz 
az emberiség akaratában rejlik. Ebben a krízishelyzetben nemcsak 
kormányainkat képviseljük, hanem tágabb értelemben az emberisé- 
get is. Nem szabad elfelednünk, hogy nem az emberek tartoznak a 
kormányokhoz, hanem a kormányok tartoznak az emberekhez. Vá- 
laszt kell találnunk a követeléseikre, választ kell találnunk a világ 
béke- és biztonságvágyára. 

Ebben a vágyban az Egyesült Államok reményteljesen és lelkesen 
osztozik. Ebben az országban találtuk meg a tökéletes fegyver utáni 
kutatás gyümölcsét. De Amerika készen áll, hogy ezt az eszközt szám- 
űzze és elpusztítsa — használatát az élet, és nem a halál szolgálatába 
állítva —, ha a világ is csatlakozik elhatározásához. Sikerünk magában 
hordozza egy új élet reményét, amelyet megszabadítottunk azoktól a 
félelmektől amelyek megállítják a világ szívét. Az első lépés az esz- 

mék győzelméért — amiért eddig is milliók adták életüket és vérüket 
— egy kivitelezhető terv megalkotásában rejlik. Most valóra válthatjuk 
az emberiség vágyait. Az út végén egy tisztességesebb, jobb és bizto- 
sabb élet áll, amelyet mindannyian szeretnénk magunkénak tudni. 

A szabadságot és a demokráciát csak a hosszan tartó béke tudja 
megerősítem és elmélyíteni. A háború az ellenségük. Nem szabad 
azt hinnünk, hogy bármelyikünk meg tud menekülni a háború pusz- 
títása elől. A győztesekre, a legyőzőitekre és a semlegesekre mind 
fizikailag, mind gazdaságilag, mind morálisan hatással van a háború. 
A háború pusztító hatása ellen tudunk védekezni. Mindannyian ezt a 
célt akarjuk elérni. A felvázolandó elképzelés keretein belül minden- 
ki, aki akarja, megtalálja célunk alapvetéseit. Mások csak üressé- 
get találnak majd. Mindannyian magunkban hordozunk egy tükröt, 
amelybe nézve reményt vagy határozott kétségbeesést, bátorságot 
vagy gyávaságot látunk. 

Ma éhínség pusztít a világban, amely az emberek testét gyengíti. 
De van egy másik éhínség is, egy sokkal nagyobb, amely az ember 
szellemét gyengíti. Ezt az éhezést a félelem legyőzésével lehet gyó- 
gyítani, amelyből aztán hit fakad; hit egymásban, hit abban, hogy 
megmentésünk érdekében együtt akarunk dolgozni, és eltökéltség, 
hogy megbüntetjük azokat, akik a békét és a biztonságot fenyege- 
tik. Ezen demokráciák képviselői, akik ma itt összegyűltek, aggód- 
va várják a válaszunkat, mert népeik gyűlölik a háborút. Ők majd 
megfizettetik a béke árát azokkal, akik nem akarnak együttműköd- 
ni. Ezek a népek nem félnek a védelmet nyújtó internacionalizmus- 
tól, nem hagyják, hogy a szuverenitás szajkózásával lerázzák őket, 
ami [fti. a szuverenitás] nem más, mint a múltbéli izolacionizmus 
újkeletű neve. 

Korunkban az itt összegyűlt nemzetek számára a következő a 
megbízható külpolitika alapja: mindannyiunkat érint, ha történik va- 
lami — mindegy, hol és hogyan —, ami fenyegeti a világ békéjét vagy 
gazdasági stabilitását. Nagyjából ekképp lehet összefoglalni az Egye- 
sült Nemzetek központi motívumát. Ezzel a gondolattal akarjuk meg- 
fontolni az emberiség legfontosabb kérdését: az életet magát. A mos- 
taninál jobb alkalom még nem adódott arra, hogy a közjóért tegyünk. 
A közvélemény támogatja a biztonságért elindított világmozgalmat. 
Ha jól értelmezem a jeleket, akkor az emberek akarják ezt a progra- 


A XX. SZÁZAD NAGY BESZÉDEI 199 





mot, amely nemcsak jámbor gondolatokból áll össze, hanem a nem- 
zetközi jog alapján betartatható szankciókból is. Mi, ennek a nemzet- 
nek a gyermekei vágyunk a béke után, tisztában vagyunk a minket 
terhelő nehéz kötelezettségekkel, és felülemelkedünk a tényen, hogy 
módunkban áll elkészíteni a bombát, amely egyben fegyverzetünk ré- 
sze is. Készen állunk, hogy minden erőnkkel hozzájáruljunk az atom- 
energia hatásos ellenőrzéséhez. 

De mielőtt egy ország kész lenne lemondani a győzelmet jelen- 
tő fegyverekről, ezt nem elég szavakkal megtennie. Garantálni kell 
a biztonságot nemcsak az atomkort megtámadók ellenében, hanem 
minden egyéb fegyver — bakterológiai, biológiai és vegyi fegyver— 
jogtalan használói, és [általában] a háború ellenében is. A háború 
megszüntetése jelenti a megoldást, mert a nemzetek csak így hagynak 
fel az egymás elleni versennyel, amelynek tárgya: ki tud előállítani 
és bevetni rettegett , titkos" fegyvereket, amelyeknek egyetlen ismér- 
ve, hogy melyik gyilkol és öl hatásosabban. Ez az ördögi program 
nem pusztán a középkorba visz vissza minket, hanem a kozmoszból 
a káoszba juttat. Ha sikerül megtalálnunk az atomfegyverek ellenőr- 
zésének megfelelő módját, akkor okkal reménykedhetünk abban is, 
hogy megelőzhetjük más tömegpusztító fegyverek használatát is. Ha 
egy ember ismeri az a betűt, akkor, ha akarja, az ábécé többi betűjét 
is meg tudja tanulni. 

Véssük az agyunkba: a békét soha nem lehet megőrizni a fém sú- 
lyával vagy fegyverkezési versennyel. A béke csak akkor lehet nyu- 
godt és biztonságos, ha a megértést és az egyetértést szankciókkal 
védjük. Vagy a nemzetközi együttműködést választjuk, vagy a nem- 
zetközi széthúzást. A tudomány megtanította nekünk, hogyan használ- 
hatjuk az atomot. De az már az emberi kötelesség elvein alapul, hogy 
rossz helyett jóra használjuk-e. Az előttünk álló probléma nem fizikai, 
hanem etikai. A megoldás érdekében büszkeségünk és pozíciónk ká- 
rára kell áldozatot hoznunk. A béke miatt elviselt fájdalom [mégis] 
sokkal kisebb ár, mint a háborúé, amely maga a halál. 


200 A XX. SZÁZAD NAGY BESZÉDEI 


DZSAVAHARLAL NEHRU 
Delhi, 1947. augusztus 14. 





, A szabad India nemes csarnoka" 


Dzsavaharlal Nehru (1889-1964) 1919-től működött közre aktívan 
az Indiai Nemzeti Kongresszus Pártban, és az elkövetkező huszonnyolc 
évet az indiai függetlenségi harc élvonalában töltötte. Kilenc évig volt 
börtönben, hosszú ideig rendőri felügyelet alatt állt. 1929-ben Gandhi 
támogatásával a kongresszusi mozgalom elnöke lett, utána pedig még 
négyszer választották újra. 

1947 augusztusában részt vett az India brit uralom alóli felszaba- 
dításáról Clement Attlee-vel folytatott tárgyalásokban, míg végül el- 
érkezett a függetlenség előestéje. Ekkor, a diadal pillanatában, Nehru 
két jelentős szónoklatot tartott: az elsőt az indiai parlamenthez intézte, 
a másodikat pedig rádión keresztül a nemzethez. 


I. 

Sok évvel ezelőtt találkára hívtuk a végzetet, és most fog elérkez- 
ni a pillanat, amikor be kell váltanunk ígéretünket, nem egészében, 
nem teljes mértékben, de lényegében. Amikor éjfélt üt az óra, amikor 
a világ álomba merül — India életre kel majd, és ráébred, hogy sza- 
bad. Olyan pillanat közeleg, amilyen csak ritkán fordul elő a törté- 
nelem során, amikor a régiből átlépünk az újba, amikor véget ér egy 
korszak, és amikor egy nemzet sokáig elnyomott lelke végre meg- 
nyilatkozhat. Illő, hogy ebben az ünnepélyes pillanatban fogadalmat 
tegyünk India, India népe és az emberiség nagy ügyének elhivatott 
szolgálatára. 

A történelem hajnalán India végtelen keresésbe kezdett; küszkö- 
dése, tündöklésének és bukásának nagyszerűsége pedig nyomtalanul 
elmúlt évszázadokat tölt be. Sem jószerencséjében, sem balsorsában 
nem veszítette szem elől az áhított célt, és nem feledkezett meg az 
eszmékről sem, amelyek erőt adtak neki. Ma véget vetünk egy balsze- 
rencsés korszaknak, és India újra fölfedezi saját magát. Az elért ered- 
mény, amelyet ma ünneplünk, csak egyetlen lépés, a ránk váró még 
nagyobb diadalok és eredmények megnyíló lehetősége. Elég bátrak 

és bölcsek vagyunk-e ahhoz, hogy megragadjuk ezt a lehetőséget, és 
elfogadjuk a jövő kihívását? 

A szabadság és a hatalom felelősséggel jár. A felelősség ennek a 
gyűlésnek, az India önálló népét képviselő szuverén testületnek a vál- 
lán nyugszik. A szabadság megszületése előtt a vajúdás minden fájdal- 
mát elviseltük, és szívünk még mindig nehéz a szenvedés emlékétől. 
A fajdalom részben még most is tart. Mindazonáltal a múlt véget ért, 
most a jövő int felénk hívogatóan. A jövő mégsem a nyugodt és könnyű 
pihenésé, hanem a szüntelen erőfeszítésé, azért, hogy beteljesíthessük 
fogadalmainkat, azokat, amelyeket olyan gyakran tettünk, illetve azt, 
amelyet ma fogunk tenni. India szolgálata a szenvedő milliók szolgá- 
latát jelenti. A nyomor, a tudatlanság, a betegség, az esélyegyenlőtlen- 
ség megszüntetését. Generációnk legnagyobb alakjának kitűzött célja 
az volt, hogy mindenki szemében felszárítsa a könnyeket. Ez talán 
meghaladja az erőnket, de amíg vannak könnyek és van szenvedés, 
addig nem érhet véget a munkánk. 

Ezért hát munkálkodnunk és dolgoznunk kell, méghozzá kemé- 
nyen, hogy valóra váltsuk az álmainkat. Indiáért álmodunk, de a vi- 
lágért is, hiszen a nemzetek és népek ma már túl szorosan kötődnek 
egymáshoz, semhogy egyikük is úgy képzelhesse, elkülönülten élhet. 
A béke állítólag oszthatatlan; a szabadság és a gyarapodás úgyszintén, 
sőt ebben a világegységben a katasztrófát sem lehet többé elszigetelt 
töredékekké forgácsolni. Felszólítjuk India népét, amelynek képviselői 
vagyunk, hogy tartsanak velünk hittel és bizalommal e nagy kaland so- 
rán. A kicsinyes, romboló kritikának, sem a rosszakaratnak, sem a má- 
sok hibáztatásának nincs most itt az ideje. Föl kell építenünk a szabad 
India nemes csarnokát, ahol hazánk minden gyermeke otthonra lelhet. 


II. 

Elérkezett a kitűzött, a sors által kijelölt nap; India újra előttünk áll, 
hosszas szendergés és küzdelem után, ébren, életerősen, szabadon és 
függetlenül. Valamelyest még mindig rajtunk csüng a múlt, és sokat kell 
még tennünk, amíg gyakran vállalt ígéreteinket beteljesítjük. De a for- 
dulóponton túl vagyunk, új történelem kezdődik számunkra, a történe- 
lem, amelyet mi élünk és alkotunk meg, mások pedig írni fognak róla. 

Sorsdöntő pillanat ez számunkra itt Indiában, de Ázsia és a világ 
számára is. Új csillag születik, a szabadság keleti csillaga, új remény 

éled, egy régóta dédelgetett látomás ölt testet. Bárcsak soha ne térne 
nyugovóra ez a csillag, és bár soha ne hagyna el bennünket a remény! 
Örvendezünk szabadságunknak, bár felhők gyülekeznek a fejünk 
fölött, népünkből sokakat szenvedés sújt, és súlyos gondok vesznek 
körül minket. A szabadsággal azonban felelősség és sok teher jár, ne- 
künk pedig szabad és fegyelmezett néphez méltóan kell szembenéz- 
nünk velük. 

Ezen a napon első gondolatainkat szenteljük szabadságunk felépí- 
tőjének, a nemzet atyjának [Gandhinak], aki India szellemének meg- 
testesítőjeként magasba tartotta a szabadság fáklyáját, és világosságot 
gyújtott a bennünket körülvevő sötétségben. Gyakran méltatlan köve- 
tői voltunk, és eltértünk tanításától; azonban nemcsak mi, hanem az 
utánunk következő nemzedékek is emlékezni fognak erre a tanításra, 
és szívükbe lesz vésve India nagyszerű fia, aki hitében, erejében, bá- 
torságában és alázatosságában egyaránt csodálatra méltó. Soha nem 
engedjük, hogy a szabadság fáklyája kialudjon, bárhogy tomboljon is 
a szél és a vihar. 

Következő gondolatainkat a szabadság ismeretlen önkénteseinek 
és katonáinak kell szentelnünk, akik dicséret és jutalom nélkül is akár 
a holtukig szolgálták Indiát. Azokra a fivéreinkre és nővéreinkre is 
gondolunk, akiket politikai határok szakítottak el tőlünk, és akik je- 
lenleg nem részesülhetnek az elérkezett szabadságból. Ok közülünk 
valók, és azok is maradnak, bármi történjék is, mi pedig osztozni fo- 
gunk az ő jó és rossz sorsukban egyaránt." 

A jövő int felénk. Merre indulunk, és mi lesz a célunk? Az, hogy 
szabadságot és esélyt adjunk az egyszerű embernek, India földműve- 
seinek és munkásainak; hogy leküzdjük és megszüntessük a nyomort, 
a tudatlanságot és a betegségeket; hogy egy gyarapodó, demokratikus 
és haladó nemzetet építsünk fel, és megteremtsük azokat a szociális, 
gazdasági és politikai intézményeket, amelyek minden férfi és nő szá- 
mára biztosítják az igazságosságot és a teljes életet. 

Kemény munka áll előttünk. Addig nem lehet nyugodalmunk, amíg 
teljes egészében valóra nem váltjuk ígéreteinket, amíg India minden 
népét azzá nem tesszük, amivé a sors lenni rendelte. Egy hatalmas or- 





34 Az érintett bekezdés utalás India és Pakisztán 1947-es megosztására, melynek 
során az utóbbi többségében muzulmán lakosú országgá vált, nagy számú hindut is 
magában foglalva (a szerk.). 

szág gyermekei vagyunk, ugrásszerű fejlődés áll előttünk, és e szerint a 
magas mérce szerint kell élnünk. Bármilyen vallási felekezethez tarto- 
zunk, mindnyájan India gyermekei vagyunk, egyenlő jogokkal, kivált- 
ságokkal és kötelességekkel. Nem bátoríthatjuk a kommunalizmust és 
a szűklátókörűséget, ugyanis nem lehet naggyá az a nemzet, amelynek 
a népe korlátoltan gondolkodik vagy cselekszik. 

Üdvözletünket küldjük a világ népeinek és nemzeteinek, és meg- 
fogadjuk, hogy együttműködünk velük a béke, a szabadság és a de- 
mokrácia elősegítésében. Hőn szeretett hazánknak, az ősi, örökkévaló 
és örökké új Indiának pedig alázatos tisztelettel adózunk, és ismét el- 
kötelezzük magunkat szolgálatára. Dzsai Hind!? 


Nehru nemzetközi jelentőségű politikussá vált. Közvetítő szerepet 
vállalt Koreában (1951) és Vietnamban (1954), indiai csapatokat kül- 
dött Palesztinába, Kongóba és Ciprusra az ENSZ békefenntartó mű- 
veletei keretében. Ésszerűsítette az indiai törvényeket, és elfogadtatta 
a vegyesgazdaság tervét. 1964-ben bekövetkezett halála megfosztotta 
őt a harmadik világ erkölcsi vezetőjének szerepétől, ám Nehru addig- 
ra már dinasztiát alapított. Utóda lánya, Indira Gandhi (1917-1984) 
lett, őt pedig fia, Radzsiv Gandhi követte 1984-ben. 


DZSAVAHARLAL NEHRU 
Delhi, 1948. január 30. 


, Kihunyt életünkből a fény" 


A világ a huszadik század egyik legnagyobb alakját gyászolta, 
mikor Gandhi egy hindu nacionalista merénylő áldozata lett. Az in- 
diai kormánynak több mint 3400 üzenetben nyilvánítottak részvétet 
a külföldi kormányok, az ENSZ zászlóját pedig félárbocra vonták. 
,, Mahátma Gandhi az egész emberiség lelkiismeretének szószólója 
volt" — nyilatkozta George Marshall tábornok, az Egyesült Államok 





35  Dzsai Hind (ő Győzelem Indiának): ma is használatos hazafias köszöntés Indában 
(a szerk. ). 

külügyminisztere. ,, Gandhi bebizonyította, hogy a hívekből erőteljes 
kíséretet lehet gyűjteni... a magasabbrendű erkölcsi életvezetés meg- 
győző példája által" — állította Albert Einstein. 

A pápa, a dalai láma, a canterburyi érsek, a londoni főrabbi, 
VI. György király, Truman amerikai elnök, Csang Kaj-sek, illetve a 
francia elnök mind részvétüket fejezték ki. Azonban senki nem rótta 
le egyszerűbb és meghatóbb szavakkal kegyeletét, mint alábbi rá- 
diónyilatkozatában Gandhi tanítványa, India miniszterelnöke, azé a 
független Indiáé, amelynek megvalósításán Gandhi egész életében 
munkálkodott. 


Barátaim és elvtársaim, kihunyt életünkből a fény, és mindent sö- 
tétség borít. Nem tudom, mit mondjak, sem azt, hogyan mondjam el. 
Szeretett vezetőnk — a bhabu, ahogy neveztük -, a nemzet atyja nincs 
többé. De talán nincs igazam, mikor ezt mondom. Mindazonáltal nem 
fogjuk őt többé úgy látni, ahogy idáig sok éven át láttuk. Nem roha- 
nunk többé hozzá tanácsért, nem keresünk nála vigaszt, és ez rettene- 
tes csapás, nem csupán számomra, hanem millió és millió más ember 
számára is ebben az országban; nem könnyű ezt a csapást bármilyen 
tanáccsal enyhíteni, sem nekem, sem másnak. 

Azt mondtam, a fény kihunyt, de tévedtem. Mert a fény, amely eb- 
ben az országban ragyogott, nem közönséges fény volt. A fény, mely 
ennyi esztendőn át beragyogta hazánkat, továbbra is be fogja ragyogni 
sok-sok éven át, és ezer év múlva is látni lehet majd e földön, és a vi- 
lág meg is fogja látni, és a fény számtalan szívnek ad majd megnyug- 
vást. Mert ez a fény az élő igazságot képviselte... az örök igazságokat, 
és emlékezetünkbe idézte a helyes ösvényt, letérített a hibás útról, és 
a szabadságba vezette ezt az ősi birodalmat. 

És mindez épp most történt, amikor még annyi tennivalója lett 
volna. Soha nem gondolhattunk olyat róla, hogy már nincs szükség 
rá, vagy hogy már elvégezte feladatát. Különösen most, amikor ilyen 
sok nehézséggel kell szembenéznünk, szörnyű csapás elviselni, hogy 
nincs már velünk. 

Egy őrült vetett véget az életének. Nem nevezhetem máshogy azt, 
aki ilyesmit tett. Mégis, az utóbbi években és hónapokban túl sok mé- 
telyt terjesztettek az országban, és ez a métely hatással volt az embe- 
rek lelkére. Szembe kell fordulnunk ezzel a métellyel, ki kell irtanunk, 

aztán szembe kell néznünk a minket körülvevő összes veszedelemmel, 
de nem rosszul, nem őrült módjára, inkább úgy, ahogy szeretett taní- 
tónk tanította. Először is arra kell emlékeznünk, hogy egyikünk sem 
merészelhet rosszul viselkedni csak azért, mert haragosak vagyunk. 
Erősen, eltökélten kell viselkednünk, eltökélten arra, hogy farkas- 
szemet nézzünk a ránk leselkedő veszélyekkel; eltökélten arra, hogy 
teljesítsük, amivel nagy tanítónk és vezetőnk megbízott bennünket, 
és mindig emlékeznünk kell arra, hogy ha — ahogy én hiszem -— a szel- 
leme figyel és lát bennünket, semmi nem keltene lelkében nagyobb 
visszatetszést, mintha azt látná, hogy kicsinyességnek vagy erőszak- 
nak adjuk át magunkat. Tehát nem szabad így cselekednünk. Ez azon- 
ban nem jelenti, hogy gyengének kellene lennünk, sőt inkább erőnk 
és egységünk teljében kell kiállnunk az előttünk álló gondok ellen. 
Össze kell fognunk, és minden kicsinyes bajunknak, nehézségünknek 
és ellenségeskedésünknek véget kell vetnünk a katasztrófa előtt. A ka- 
tasztrófa annak a jele, hogy az élet nagy dolgaira kell emlékeznünk, 
a kicsi dolgokat pedig, amelyeken túl sokat gondolkoztunk, el kell 
felejtenünk. 


JOSEPH McCARTHY SZENÁTOR 
Wheeling, West Virginia, 1950. február 20. 


,, tt van a kezemben" 


Joseph McCarthy (1908—-1957) Wisconsin állam szenátorából 
lett 1950. február 9-én az Egyesült Államok első számú kommunis- 
ta boszorkányüldözője; ekkor mondta az alább következő beszédét a 
wheelingi McClure Hotelban. 

McCarthy vádját, amely szerint a Külügyminisztériumban 51 
olyan munkatárs volt, akik tagsági könyvvel rendelkeztek a kommu- 
nista pártban, a sajtó azonnal szétkürtölte. A vádat mind az elnök, 
mind a Külügyminisztérium tagadta. Évekig tartott a vita arról, mit 
is mondott McCarthy valójában. Beszédének itt közölt változata a 
Szenátusban február 20-án elmondott felszólalásából származik, ami- 

kor a Kongresszus számára jegyzőkönyvbe mondta, mi hangzott el 
ténylegesen Wheelingben. 


Ma egy végső, mindent eldöntő harc kellős közepén vagyunk, 
amely a kommunista ateizmus és a kereszténység között dúl. A kom- 
munizmus modern bajnokai úgy érezték, elérkezett az idejük. Minden 
most fog eldőlni, uraim, most minden végleg el fog dőlni... 

Lehet a jelenlévők közt valaki olyan vak, hogy nem látja, valóban 
háború folyik? Lehet valaki, aki nem veszi észre, hogy a kommunisták 
kijelentették: , Az idő elérkezett"? Hogy elérkezett a végső összecsa- 
pás ideje a demokratikus keresztény világ és a kommunista ateizmus 
között? Hacsak nem veszünk tudomást erről a tényről, a sokáig késle- 
kedők árát kell megfizetnünk. 

Amikor hat évvel ezelőtt az első békekonferenciát tartották 
Dumbarton Oaksban, 180 millió ember volt szovjet befolyás alatt. 
A világ antitotalitáriánus oldalán akkor durván 1 milliárd 625 milli- 
óan voltak. Ma, alig hat évvel később, 800 millióan élnek a szovjet 
Oroszország abszolút uralma alatt: ez négyszáz százalékos emelke- 
dés. A mi oldalunkon 500 millióval kevesebben vannak. Más szóval, 
kevesebb mint hat év alatt az addig kilenc az egyhez esélyünk nyolc 
az ötre változott ellenükben. Ezek a számok a kommunista győzelmet 
jelentik, vagyis az amerikai vereségeket a hidegháború során. Ahogy 
az egyik kiemelkedő történelmi személyiségünk egyszer mondta: , Ha 
nagyszerű demokráciánkat egyszer elpusztítják, az nem a külső, ha- 
nem sokkal inkább belső ellenségeink műve lesz." 

E kijelentés igazsága egyre ijesztőbb lesz [azáltal], hogy napról 
napra látjuk, hogyan szenvedünk vereséget naponta minden fronton. 
A háború végeztével mi voltunk a fizikailag legerősebb nemzet a Föl- 
dön, és legalábbis potenciálisan, mi voltunk a legerősebbek intellek- 
tuálisan és morálisan is. Nekünk juthatott volna a dicsőség, hogy a 
pusztítás sivatagában jelzőtűz legyünk: élő és lángoló bizonyíték arra, 
hogy a civilizáció még nem állt készen arra, hogy elpusztítsa önmagát. 
Sajnos, szánalmas kudarcot vallottunk, tragikus módon nem tudtunk 
élni a lehetőséggel. 

Nem azért vagyunk tehetetlenek, mert egyetlen, erős és lehetsé- 
ges ellenségünk csapatai partra szálltak országunkban. Hanem azon 
emberek áruló cselekedetei miatt, akikkel ez a nemzet olyan jól bánt. 

Nem a kevéssé szerencsések vagy kisebbségi csoportok tagjai adták 
el nemzetünket, hanem azok, akik élvezték mindazt, amit a leggazda- 
gabb nemzet adni tud: a legjobb otthonokat, a legjobb egyetemi ok- 
tatást, a legjobb állásokat a kormányban. Ez mindennél jobban igaz a 
Külügyminisztériumra. Azok az ott dolgozó fiatalemberek a legrosz- 
szabbak, akik jómódba születtek... 

Itt van a kezemben 57 olyan egyén neve, akiknek a jelek szerint 
vagy tagsági könyvük van a Kommunista Pártban, vagy legalábbis 
lojálisak a párthoz. Olyan emberek neve, akik részt vesznek külpoliti- 
kánk kialakításában... 

A 140 millió amerikai erkölcsi felkelésének hiánya az egyik leg- 
fontosabb oka annak, hogy a magas kormánykörökben jelenlévő 
korrupció, becstelenség, hűtlenség és árulás tovább folytatódhat. Ezt 
azonban a történelem fényében nem olyan nehéz megmagyarázni. 
Nem más ez, mint a háborúkat követő érzelmi másnaposság és idő- 
leges erkölcsi megingás eredménye. Azoknak az embereknek az apá- 
tiájáról beszélünk, akik a háború szörnyűséges borzalmainak voltak 
kitéve. Az emberek apátiába zuhantak és érzéketlenné váltak, miután 
tanúi voltak tömeggyilkosságoknak, védtelen és ártatlan emberek el- 
pusztításának, mindazon bűnöknek és az erkölcs hiányának, amelyek 
a háború velejárói. Mindig ez történik a háborúk után. 

Az emberek morálját azonban nem sikerült elpusztítani, azok 
továbbra is léteznek. Csak egy szikrára volt szükség, hogy az ér- 
zelmi bénultság és apátia eltűnjön, és a morál ismét újraéledjen. 
Örömteli módon ez a szikra most kipattant. Ahogy azt mindenki 
tudja, a külügyminiszter [Dean Acheson] nemrég nyilvánította ki 
lojalitását egy olyan ember mellett, akit minden bűnök közül a leg- 
förtelmesebben találtak bűnösnek: elárulta azokat, akik őt bizalmi 
pozícióba helyezték [4lger Hiss]. A külügyminiszter folyamatosan 
próbálja igazolni odaadását egy olyan ember iránt, aki eladta a ke- 
resztény világot az ateistáknak, aki a hegyi beszéddel próbálta iga- 
zolni magát és indokolni tettét. Az amerikaiak reakciója minderre 
még Abraham Lincoln szívét is megdobogtatta volna. Amikor ez a 
nagyképű diplomata a csíkos nadrágjában és mesterkélt brit kiejté- 
sével azt mondta az amerikaiaknak, hogy Jézus a hegyi beszédben 
helyeselte a kommunizmust, az árulás, a szent bizalom elárulása és 
az istenkáromlás olyan hatalmas volt, hogy felébresztette az ame- 

rikai emberek felháborodását. Ö pattintotta ki az erkölcsi forradal- 
mat lángra lobbantó szikrát. Ez a forradalom csak akkor fog véget 
érni, amikor elsöprik a kifordult, betegesen egyoldalú gondolkodók 
tömegét, hogy újra megszülethessen a nemzeti becsületesség és a 
tisztességes kormányzás. 


McCarthy befeketítő taktikája és szűk látókörű megvetése az értel- 
miségiek ellen beláthatatlan károkat okozott az amerikai vélemény- és 
gondolatszabadság hagyományának. Még George Marshall táborno- 
kot is a kommunisták szószólójaként bélyegezte meg. 

A mccarthyzmus — azaz emberek bizonyítékok nélküli megvádolása 
azzal, hogy kommunista fedőszervezetekhez tartoznak — sok férfi és 
nő életét, karrierjét tette tönkre. Az így kitört és korábban soha nem 
látott erőre kapott kommunistaellenességnek köszönhetően az 1952- 
es választásokat a republikánusok nyerték. Ekkor McCarthy meg- 
próbálta lejáratni a hadsereget, amely azonban bebizonyította, hogy 
McCarthy különleges bánásmódot eszközölt ki egyik munkatársa szá- 
mára. A Szenátus ekkor elítélte McCarthyt a szenátusi ha gyományok- 
kal ellentétes eljárásáért. Pár nap múlva, amikor magát Eisenhower 
elnököt támadta meg, végleg lejáratta magát és ügyét. 


WILLIAM FAULKNER 
Stockholm, 1950. december 10. 


,, Gyötrődés és verejték " 


Amikor William Faulkner (1891-1962), a képzeletbeli Yokna- 
patawpha megye megalkotója, a Míg fekszem kiterítve és A hang és a 
téboly szerzője megkapta a Nobel-díjat, megvette élete első frakkját, 
és elutazott Stockholmba a díjkiosztóra. 

A banketten ez a Mississippi állambeli Oxfordból származó, halk 
szavú farmer életében először mikrofon és televíziós kamerák elé lé- 
pett, s kijelentette, hogy nem hajlandó elfogadni az emberiség végét. 

Úgy érzem, ezt a díjat nem én kapom, az ember, hanem a munkás- 
ságom: az emberi lélek gyötrelmében és verejtékében eltöltött munkás 
élet, amellyel nem dicsőségre törekedtem, legkevésbé haszonra, hanem 
arra, hogy az emberi lélek anyagaiból létrehozzak valamit, ami előtte 
nem létezett. Tehát ezt a díjat én csak megőrzésre kaphatom. Pénz- 
ügyi részét nem lesz nehéz olyan helyre felajánlani, mely összhang- 
ban áll eredetének szándékával és jelentőségével. Csakhogy ugyanezt 
szeretném tenni a hírnévvel, ezt a pillanatot használva hegytetőként, 
melyről meghallgatnak azok a fiatal férfiak és nők, akik ugyanennek a 
kínlódásnak és vajúdásnak szentelték az életüket, akik között már ott 
van az, aki egy szép napon itt fog állni, ahol most én. 

A mi tragédiánk egy általános és egyetemes fizikai félelem, amely 
olyan régóta tart, hogy már el is tudjuk viselni. Többé már nem a 
szellem problémája. A kérdés csak az: mikor robbantanak fel? Emiatt 
a ma író fiatal férfi vagy nő elfeledkezett az önmagával harcban álló 
emberi szív problémáiról, márpedig egyedül erről lehet jól írni, mert 
ez az egyetlen, amiről érdemes írni, ami megéri a gyötrődést és a 
verejtéket. 

Újra meg kell hát tanulnia. Meg kell tanulnia, hogy a legalapve- 
tőbb dolog a félelem; s miután ezt megtanulja, el is felejti, műhelyé- 
ben nem hagy helyet másnak, csak a szív ősrégi bizonyosságainak és 
igazságainak, az ősrégi igazságoknak, melyek nélkül minden történet 
súlytalan és semmitmondó: szeretet, becsület, konyörület, büszkeség, 
szánalom és önfeláldozás. Amíg nem így cselekszik, átok ül rajta. 
Nem a szeretetről ír, hanem a bujaságról; a vereségről, melyben nem 
vesznek el értékek; a győzelemről, mely nem ád reményt, s ami még 
rosszabb, amelyben nincs könyörület és szánalom. Gyászában nem 
egyetemes csontokat gyászol, nem hagy heget. Nem a szívről ír, ha- 
nem a mirigyekről. 

Amíg újra meg nem tanulja ezeket, úgy fog írni, mintha tétlen 
szemlélőként nézné az emberiség végét. Én nem vagyok hajlandó el- 
fogadni az emberiség végét. Könnyű mondani, hogy az ember halha- 
tatlan, csak mert kitart; hogy amikor a végítélet utolsó harangszava is 
elhal, s [amikor az] az utolsó értéktelen kőről mozdulatlanul csüngve 
elül az utolsó vörös és haldokló alkonyban — hogy egy hang még ak- 
kor is marad: az ember gyenge, kimeríthetetlen, még mindig beszélő 
hangja. Én ezt nem fogadom el. Hiszem, hogy az ember nem csupán 

kitart, hanem győzedelmeskedik. Nem azért halhatatlan, mert a terem- 
tett lények közül csak neki van kimeríthetetlen hangja, hanem mert 
lelke van, szánalomra, önfeláldozásra és kitartásra képes szelleme. 
A költő, az író kötelessége ezekről írni. Az ő privilégiuma, hogy segít- 
se az embert kitartani azáltal, hogy felemeli a szívét, hogy emlékezteti 
a múlt dicsőségére: bátorságra, becsületre, reményre, büszkeségre, 
szánalomra, könyörületre és önfeláldozásra. Nem muszáj, hogy a köl- 
tő hangja csak az ember testamentuma legyen; lehet támasz, oszlop, 
mely segíti kitartani és győzedelmeskedni. 


ADLAI STEVENSON 
Illinois, 1952. július 26. 


,, Beszéljünk őszintén az amerikai néppel" 


Amikor a republikánusok 1952-ben Eisenhower tábornokot ál- 
lították elnökjelöltjüknek, a demokraták legjobb emberüket, Adlai 
Stevensont (1900—-1965) állították vele szemben, aki Illinois állam 
kormányzójaként már bebizonyította, hogy eredményes és újító szel- 
lemű államférfi. 

Addig csak kevés amerikai hallott Stevensonról, habár neki voltak 
tapasztalatai a kormányzatban, küldött volt az ENSZ Közgyűlésben is, 
és 1948-ban rekordmennyiségű, félmillió szavazattal választották meg 
Illinois kormányzójának. Amikor Stevenson elfogadta a demokraták 
jelölését, a nemzet először hallhatta azt az ékesszólást, amely oly em- 
lékezetes szónokká tette őt. 


A huszadik század istenítéletének, a keresztény kor legvéresebb, 
legfékevesztettebb korszakának még messze nincs vége. Áldozatho- 
zatal, türelem, megértés és kérlelhetetlen elszántság legyen osztályré- 
szünk az eljövendő években. 

Nézzünk szembe a tényekkel. Nézzünk szembe, és beszéljünk 
őszintén az amerikai néppel. Mondjuk el nekik az igazat, azt, hogy 
gyötrelem nélkül nincs győzelem, hogy nagy döntések küszöbén ál- 

lunk. Nem egyszerű döntések lesznek ezek, mint ellenállni, ha megtá- 
madnak, hanem hosszú, állhatatos, embert próbáló küzdelem vár ránk, 
mert egyedül ez képes biztosítani győzelmünket az ember legnagyobb 
ellenségei, a háború, a szegénység és a zsarnokság felett, és az emberi 
méltóságot ért támadások felett, amelyek ezeknek a legsúlyosabb kö- 
vetkezményei. 

Mondjuk el nekik, hogy a győzelem, amelyet elnyerhetünk a hu- 
szadik században, az aranykornak e kapujában, kigúnyolja az egyéni 
okoskodást és leleményességet. Olyan fellegvár az, amelyet a tudat- 
lanság és bizalmatlanság vastag falai őriznek, amelyek nem omla- 
nak le harsonák hangjára, politikusok átkozódására vagy akár egy 
tábornok pálcájának suhintására. Ezeket a falakat, barátaim, nyílt 
rohammal kell bevennie a bátorság, az erkölcs és a szellem serege- 
inek, vállvetve, egymás mellett, nem visszarettenve a rút igazság- 
tól, semmibe véve a hazugságokat, féligazságokat, köntörfalazást, 
demagogizálást. 

Az emberek bölcsek, bölcsebbek, mint azt a republikánusok hi- 
szik. És a Demokrata Párt az emberek pártja, nem munkáspárt, nem a 
farmerek pártja, nem a munkaadók pártja — ez a párt senkié, mert ez 
a párt mindenkié. 

Úgy gondolom, ez a mi ősi küldetésünk. Ha valaha eltértünk ettől, 
kudarcot vallottunk. Az önök segítségével most nem fogunk eltérni 
tőle. Jobb, ha elveszítjük a választást, mint ha félrevezetjük az embe- 
reket; jobb, ha veszítünk, mint ha rosszul kormányozzuk őket. 

Segítsenek véghezvinni a küldetést ezen a konfliktusokkal és kam- 
pánnyal teli őszön. Segítsenek véghezvinni a küldetést a sötétségnek, 
a kétségnek és a krízisnek ezekben az éveiben, amelyek túlnyúlnak a 
mai este boldog látomásán, és igazolni fogjuk dicsőséges múltunkat 
és a csendes milliók bizalmát, akik tőlünk várnak részvétet, megértést 
és becsületes szándékot. Így tisztelettel szolgáljuk tiszteletre méltó 
hagyományunkat. 

Azt kérem önöktől, amijük csak van, és azt adom önöknek, amim 
csak van. Éppúgy, mint az az ember, aki eljött ide ma este, és aki 
megtisztelt engem, és megtisztelte önöket, a Demokrata Pártot, egy 
élet szolgálatával és helytállásával, melyek kitörölhetetlen helyet sze- 
reztek neki a köztársaság és a Demokrata Párt történetében — ő Harry 
S. Truman elnök. 

És végül, barátaim, a megdöbbentő feladat birtokában, amelyet önök 
számomra kijelöltek, mindig megpróbálok majd , igazságot cselekedni, 
szeretni az irgalmasságot és alázatosan járni az én Istenemmel"". 


Eisenhower elsöprő sikerrel nyerte meg a választást. Stevenson 
1956-ban újra veszített, de liberalizmusa a demokraták egész nemze- 
dékét magával ragadta. Ugyanakkor megmentette a republikánusokat 
attól, hogy újra a déli konzervatívok befolyása alá kerüljenek, és utat 
készített a Kennedy- és Johnson-kormányzatok reformerei számára. 


FIDEL CASTRO 
Santiago de Cuba, 1953. okóber 16. 


, 


, A történelem majd felment engem" 


1953. szeptember 21-én Fidel Castrót, a havannai szegények vé- 
dőügyvédjét — aki júliusban sikertelen fegyveres támadást vezetett a 
Moncada laktanya ellen — százhuszonhét vádlott társával együtt bíró- 
ság elé állították Santiagóban. Castrót végül börtönbe zárták, a tár- 
gyalását pedig majdhogynem titokban tartották meg a Satumino Lora 
kórház nővérszállóján azért, hogy így is erősítsék a mesét, miszerint 
túl beteg ahhoz, hogy elmenjen a bíróságra. 

Az alábbi beszéd — amelyet Castro példaképe, José Marti kubai 
költő inspirált — a későbbiekben bekövetkező kubai forradalom meg- 
határozó dokumentuma, a lázadók mélyen tisztelt, már-már kultikus 
írása. Számba veszi azokat az alkalmakat, amikor a zsarnokok elleni 
fegyveres lázadás jogos volt, s olyan gondolkodók szellemét idézi meg, 
mint Luther, Calvin, Montesguieu, Rousseau, Milton, Locke, Paine és 
Balzac. Castro a cellájában gyakorolta a beszédét egészen hajnalig, 
majd odaállt bírái elé, és kijelentette: ,, Amikor az embereknek ugyan- 
az az eszme lakozik a szívében, akkor semmi sem választhatja szét 
őket, sem a börtön fala, sem a temetők sírhantjai. Egy emlékért, egy 
eszméért, egy lelkiismeretért, egy büszkeségért mindent elviselnek. " 





36 Biblia, Mikeás 6, 8. 

Tisztelt bíróság, ha csak egy apró rész van a szívükben a hazáju- 
kért érzett szeretetből, az emberiségért érzett szeretetből, az igazsá- 
gért érzett szeretetből, akkor kérem, figyeljenek erősen. Tudom, hogy 
évekre el fognak hallgattatni; tudom, hogy a rezsim minden lehetséges 
eszközzel el akarja tussolni az igazságot; tudom, hogy [önök] összees- 
küdtek, hogy feledésbe merüljek. De a hangomat nem némíthatják el: 
akkor is hallatni fogom, amikor a legmagányosabbnak érzem magam, 
mert a szívem tüzelni fogja, még ha a kőszívű gyávák ezt meg akarják 
is akadályozni... 

Július 27-én, hétfőn a hegyekben egy kunyhóban hallgattam a dik- 
tátor [/ulgencio Batista] hangját a rádióban, amikor tizennyolc embe- 
rünk még mindig fegyveres harcot vívott a kormány ellen. Akik ilyet 
még nem éltek át, soha nem ismerik meg azt a keserűséget és felhá- 
borodást, amely engem eltöltött. Miközben az embereink kiszabadítá- 
sának régóta dédelgetett álma romokban hevert, a zsarnok kárörven- 
dően, minden addiginál gonoszabbul és gőgösebben beszélt eltaposott 
reményeinkről. Durva, gyűlöletes és visszataszító hangján egyre csak 
sorolt hazugságokat és hamis vádakat csak ahhoz a fiatal vérhez tu- 
dom hasonlítani, amely az előző éjjel óta — az ő tudtával, beleegye- 
zésével és jóváhagyásával — megállíthatatlanul folyt a mérhetetlenül 
embertelen gyilkosok keze által. Ha csak egy pillanatra hitt volna neki 
az ember, akkor az bőven elég lett volna arra, hogy hátralévő életét 
szégyenben és megbánásban élje le. Akkor még csak nem is remélhet- 
tem, hogy a homlokára nyomhatom az igazság bélyegét, amely nem- 
csak élete végéig, hanem az idők végeztéig megbélyegzi őt. Akkor 
már a miénknél sokkal komolyabb fegyverekkel felszerelt emberek 
ezrei vettek minket körbe azzal a paranccsal, hogy hozzák magukkal 
holttesteinket. Most, hogy az igazságra fény derül, most, hogy itt állok 
önök előtt, végrehajtom küldetésem, és békében, nyugodtan halhatok 
meg. Így aztán nem is szépítem a brutális gyilkosok tetteit... 

A Moncada laktanyát a kínzás és a halál táborává tették." Néhány 
szégyenletes ember az egyenruháját henteskötényre cserélte. A falakat 
vér szennyezte be. A falba csapódott lövedékek körül bőr- és agyda- 
rabok voltak, hajszálak: az arcba lőtt emberek komor mementói. Az 
épületek körül a fű sötét és ragadós volt az emberi vértől. A bűnös 





37 A laktanya sikertelen ostroma után Batista katonái mintegy 50 forradalmárt gyil- 
koltak meg (a szerk.). 

kezek, amelyek Kuba sorsát irányítják, a Pokol kapuja feletti felira- 
tot rótták a rabok halálbarakkjainak bejárata fölé: , Hagyj fel minden 
reménnyel." Még azzal sem foglalkoztak, hogy adjanak a látszatra. 
Még csak meg sem próbálták elfedni, mit tettek. Azt hitték, sikerült 
becsapniuk az embereket a hazugságokkal, de végül magukat csapták 
be. Azt hitték magukról, hogy ők a világegyetem urai és parancsolói, 
hogy hatalmuk van élet és halál felett. Így aztán a félelmet, amelyet 
támadásunk reggelén éreztek, hullák hegyeivel és a vér részeg orgiá- 
jával űzték el... 

Dante az Infernóját kilenc körre osztotta. A bűnözőket a hetedikbe 
helyezte, a tolvajokat a nyolcadikba, az árulókat a kilencedikbe. Az 
ördögök komoly dilemmával állnak majd szemben, amikor megpró- 
bálnak megfelelő helyet találni ennek az embernek a lelke számára: 
már ha van neki lelke. Az embernek, aki a Santiago de Cubában vég- 
rehajtott szörnyű cselekedetek mögött áll, még szíve sincs. 

Minden társadalomban találhatók a legalantasabb ösztönök által 
vezérelt emberek: szadisták, kegyetlenkedők, ősi atavizmusok to- 
vábböröklői, akik embernek álcázzák magukat, pedig valójában ször- 
nyetegek, akiket többé-kevésbé azért kordában tart a fegyelem és a 
társadalmi szokások. Ha valaki belemerít egy poharat a vér folyójába, 
és feléjük kínálja, akkor addig nem nyugszanak, amíg az egész folyót 
ki nem isszák. Ezeknek az embereknek mindössze rendre volt szük- 
ségük. Kezük által pusztultak el a legjobb és legnemesebb kubaiak: a 
legderekabbak, a legőszintébbek, a legidealisztikusabbak; a zsarnok 
zsoldosoknak nevezte őket. Hősként haltak meg azon emberek keze 
által, akik a köztársaságtól kapják fizetésüket, és akik a köztársaság- 
tól a védelmére kapott fegyverekkel egy klikk érdekeit szolgálják, és 
meggyilkolják legjobb polgárait. 

Miközben kínozták bajtársainkat, a hadsereg felajánlotta nekik a 
lehetőséget, hogy megmenthetik az életüket, ha elárulják eszméiket, 
és hamisan kijelentik, Prio"" adott nekik pénzt. Amikor felháborodot- 
tan visszautasították az ajánlatot, a hadsereg tovább folytatta borzal- 
mas kínzásukat. Összeroppantották heréiket, és kitépték szemüket. 
A kínzók nem hallottak zokszót, senki nem kért tőlük könyörületet. 
És amikor megfosztották őket legférfiasabb szervüktől, az embereink 





38 Carlos Príio Socarrás (1903—1977) kubai köztársasági elnök; Batista az ő hatalmát 
döntötte meg katonai puccsal (a szerk.). 

ezerszer férfibbak voltak, mint kínzóik együttvéve. A fényképek nem 
hazudnak: világosan látni lehet rajtuk széttépett testüket. Voltak más 
módszerek is. Mivel a férfiak hősiességét megtörni nem tudták, ezért 
az asszonyok szellemét próbálták megtörni. Egy őrmester és több 
társa kezükben egy vérző emberi szemmel odament ahhoz a cellá- 
hoz, amelyben Melba Hernández és Haydée Santamaria bajtársainkat 
tartották fogva. Az utóbbihoz fordultak, kezükben a szemmel, és így 
szóltak: , Ez a testvéred szeme volt. Ha nem mondod el nekünk, amit 
ő nem volt hajlandó, akkor a másikat is kitépjük." Haydée, aki bátor 
bátyját mindennél jobban szerette, büszkén válaszolt: , Ha kitéptétek 
a szemét, és ő nem beszélt, akkor én még kevésbé fogok." A katonák 
később visszajöttek, és cigarettával égették a karját. Amikor semmi- 
re sem mentek, ezt mondták a fiatal Haydée Santamariának: , Neked 
nincs többé vőlegényed, mert megöltük." A megingathatatlan Haydée 
ezt válaszolta: , Nem halott, mert ha az országunkért halunk meg, ak- 
kor örökké élünk." A hősiesség és a kubai nők méltósága soha nem 
emelkedett még ilyen magaslatokba... 

Kubaiak vagyunk, és kubaiként kötelességünk van, amelynek nem 
eleget tenni bűncselekmény és árulás. Büszkék vagyunk országunk 
történelmére. Megtanultuk az iskolában, és miközben felnőttünk, so- 
kat hallottunk a szabadságról, az igazságról és az emberi jogokról. 
Megtanították nekünk, hogy tiszteljük hőseink és mártírjaink dicső 
példáját. Céspedes, Agramonte, Maceo, Gómez és Marti nevét vés- 
ték először az agyunkba. Megtanították nekünk, hogy egyszer a Titán 
azt mondta: A szabadságért nem könyörögni kell, hanem a machete 
élével kell kiharcolni. Kuba szabad polgárainak útmutatójaként meg- 
tanították nekünk, az Apostol mit írt: , Az az ember, aki igazságtalan 
törvényeknek engdelmeskedik, és tétlenül nézi, hogy bárki leigázza és 
rosszul bánik az országával, amelyben született, nem méltó a tiszte- 
letre. [...] A világban van egy bizonyos mennyiségű tisztesség, ahogy 
egy bizonyos mennyiségű fény is. Ha tisztesség nélküli emberek él- 
nek, akkor élnek olyanok is, akiknek több jutott belőle. Ők azok az 
emberek, akik erőteljesen fellázadnak azok ellen, akik elveszik a nép 
szabadságát, azaz azok ellen, akik magát az emberi tisztességet ve- 
szik el. Ezekben az emberekben ezer más ember, egy egész nép, maga 
az emberi tisztesség van—" Megtanították nekünk, hogy október 10-e 
és február 24-e csodálatos évfordulók, mert azokat a napokat jelölik, 


216 A XX. SZÁZAD NAGY BESZÉDEI 





amikor a kubaiak fellázadtak a becstelen zsarnokság szorítása ellen. 
Megtanították becsülni és megvédeni szeretett egycsillagos lobogón- 
kat, és azt, hogy minden délután elénekeljük himnuszunk versszaka- 
it: , Láncokban élni annyi, mint szégyenben és gyalázatban élni", és 
, Meghalni a hazáért annyi, mint örökké élni." Ezt megtanultuk és soha 
nem feledjük, bár a hazánkban ma gyilkosság és börtön jár azoknak, 
akik azon elvek szerint akarnak élni, amelyeket a bölcső óta tanítottak 
nekik. Egy szabad országban születtünk, amelyet szüleink hagyomá- 
nyoztak ránk, és a sziget előbb süllyed a tengerbe, semminthogy bárki 
rabszolgái lennénk. 

Úgy látszott, hogy az Apostol meghal a centenárium alatt. Úgy 
látszott, hogy az emlékét örökre kitörlik. Akkora volt a gyalázat! De 
él, nem halt meg. A népe lázadók népe. A népe érdemes nép. Népe 
hűséges az emlékéhez. Kubaiak haltak meg tanítása védelmében. Fi- 
atal emberek jöttek el, hogy önzetlenül a sírja mellett haljanak meg, 
vérüket adják és életüket, hogy ő tovább élhessen a nemzet szívében. 
Kuba, mi lenne veled, ha hagytad volna az Apostolt meghalni? 

Védőbeszédem végéhez érek, de nem úgy fogom befejezni, ahogy 
azt a védőügyvédek szokták. Nem kérem, hogy bocsássák szabadon a 
vádlottat. Nem kérhetek magamnak szabadságot, miközben bajtársa- 
im a Fenyőfák szigetének gyalázatos börtönében szenvednek. Küldje- 
nek engem is oda, hadd osztozzak a sorsukban. Az érthető, hogy egy 
tisztességes embernek meg kell halnia vagy börtönben kell szenved- 
nie egy olyan köztársaságban, amelynek elnöke bűnöző és tolvaj... 
Tudom, hogy számomra a börtön nehezebb lesz, mint bárki másnak, 
mert gyáva fenyegetések és visszataszító kegyetlenségek várnak rám. 
De nem félek a börtöntől, ahogy nem félek egy szánnivaló zsarnok 
dühétől sem, aki elvette hetven bajtársam életét. ítéljenek el. Nem szá- 
mít. A történelem majd felment engem. 


Castrót tizenöt évre ítélték, de két év múlva kiszabadult és szám- 
űzetésbe vonult. Testvérével, Raullal és Che Guevarával tért vissza 
1956 decemberében, majd Sierra Maestrából gerillaakciókat szerve- 
zett. 1959. január 8-án győzedelmesen bevonult Havannába, és egy év 
múlva miniszterelnök lett. Castro és Che Guevara alakja világszerte a 
lázadás szimbólumává vált az 1960-as években az amerikai és euró- 
pai diáklázadások során. 

BERTRAND RUSSELL BBC 
Rádió, London, 1954. december 30. 





, Válasszuk a halált? " 


Bertrand Russell (1872—1970) matematikai és szimbolikus logi- 
kai művei, valamint a filozófiára gyakorolt mély hatása okán jogo- 
sult a halhatatlanságra. Ugyanakkor folyamatosan politikai ügyekbe 
keveredett. Pacifizmusáért az első világháború alatt megfosztották a 
cambridge-i Trinity College-beli tagságától, 1918-ban pedig börtön- 
be zárták. És noha a második világháború alatt a fasizmus iránt érzett 
gyűlölete miatt egy időre felhagyott a pacifizmussal, később miután 
az atombomba feltalálását követte a hidrogénbomba megalkotása, 
Russel a nukleáris leszerelés szószólója lett. 

A BBC-ben elhangzott beszéde jellegzetes példája annak az erőtel- 
jes retorikának, amellyel az Egyesült Államok és a Szovjetunió, a két 
szuperhatalom közti fegyverkezési verseny ellen támadt. A rádióbe- 
széd az első hidrogénbomba ledobása után hangzott el, s miközben az 
emberi faj fenyegetettségéről beszélt, Russell vékony, éneklő hangja 
úgy zengett, akár egy prófétáé. 


Nem úgy szólok, mint brit, mint európai, mint a nyugati demokrá- 
cia tagja, hanem mint emberi lény, az emberi faj tagja, melynek folya- 
matos létezése került veszélybe. A világ tele van konfliktussal: zsidók 
és arabok; indiaiak és pakisztániak; Afrikában fehérek és négerek; s az 
összes kisebb konfliktust még beárnyékolja a titáni küzdelem kommu- 
nizmus és antikommunizmus között. 

Szinte minden politikailag művelt ember erős érzelmeket táplál 
ezekről a kérdésekről. Én viszont most azt kérem, hogy ha lehet, egy 
pillanatra tegyék félre ezeket az érzéseket, és tekintsenek magukra 
úgy, mint egy biológiai faj egy tagjára, amely [/aj] mögött figyelemre 
méltó múlt áll, és amelynek eltűnését egyikünk sem kívánhatja. Igyek- 
szem kerülni minden olyan szót, amely csak az egyik vagy másik cso- 
porthoz szólna. Mindnyájan ugyanolyan veszélyben vagyunk, és ha 
ezt a veszélyt megértjük, van remény, hogy közösen elkerülhetjük. 
Meg kell tanulnunk másként gondolkodni. Meg kell tanulnunk, hogy 

ne azt kérdezzük magunktól, milyen katonai lépések szükségesek az 
általunk preferált csoport győzelméhez, mert többé nincsenek ilyen 
lépések. Azt kell kérdeznünk magunktól, milyen lépésekkel akadá- 
lyozhatunk meg egy olyan katonai versengést, amely minden félnek 
katasztrófát jelent. 

A közvélemény, sőt sokan vezető pozícióban sem ismerték még 
fel, mit jelent a hidrogénbombával vívott háború. A közvélemény 
még mindig városok eltörlésében gondolkodik. Az világos, hogy az 
új bomba sokkal erősebb, mint a régi, és hogy míg egy atombomba 
eltörölte Hirosimát, egyetlen hidrogénbomba eltörölheti a legnagyobb 
városokat is, mint London, New York vagy Moszkva. Kétségtelen, 
hogy egy hidrogénbomba-háborúban a nagyvárosok megsemmisülné- 
nek. De ez csak az egyik és a kisebb katasztrófa, amivel számolni kell. 
Ha Londonban, New Yorkban és Moszkvában mindenki megsemmi- 
sülne is, a világ, esetleg évszázadok során, de felépülhetne. Viszont 
mostanra már tudjuk, főleg a Bikini-atolli kísérletek óta", hogy a hid- 
rogénbomba apránként sokkal nagyobb térségeket képes elpusztítani. 
Alapos szakértői vélemény szerint immár olyan bomba is gyártható, 
mely 25 000-szer hatékonyabb, mint amelyik elpusztította Hirosimát. 
Egy ilyen bomba, ha földközelben vagy víz alatt robban, radioaktív 
részecskéket küld a felső légrétegekbe. Ott aztán azok szépen leüle- 
pednek, és halálos por vagy eső formájában érik el a föld felszínét. Ez 
a por fertőzte meg a japán halászokat és zsákmányukat, noha az ame- 
rikai szakértők azt hitték, kívül vannak a veszélyzónán. Senki nem 
tudja, milyen messzire juthatnak ezek a halálos radioaktív részecskék, 
de a legjobb szakértők egyöntetűen állítják, hogy a hidrogénbomba- 
háború nagy valószínűséggel eltörli az egész emberi fajt. Attól tarta- 
nak, hogy ha sok hidrogénbomba kerül felhasználásra, egyetemes ha- 
lál lesz a vége: a szerencsés kisebbségnek hirtelen halál, a többségnek 
azonban betegség és a széthullás lassú kínszenvedése... 

Íme tehát a probléma, amelyet önök elé tárok, nyers, rettenetes 
és megkerülhetetlen: véget vetünk-e az emberi fajnak, vagy az em- 
beriség lemond a háborúról? Az emberek nem néznek szembe ezzel 





39 Az amerikai hadsereg az Operation Castle fedőnevű akció során 1954. március 
1-jén robbantotta fel az első, Bravo nevű hidrogénbombát. Az eredetileg 6 megatonnára 
tervezett bomba a valóságban 15 megatonnányi robbanást produkált, ráadásul közvet- 
lenül a robbanás után a szél lakott korallszigetek felé kezdett fújni, így a hatás szinte 
azonnal nyilvánvalóvá vált (a szerk.). 

a dilemmával, mert a háborút eltörölni nehéz. A háború eltörlése a 
nemzeti függetlenség utálatos korlátozását követeli meg. Ám ami ta- 
lán leginkább megakadályozza a helyzet megértését, az ahomályos és 
elvont , emberiség" szó. Az emberek alig-alig tudják elképzelni és fel- 
fogni, hogy a veszély nemcsak az elvont , emberiséget", de őket ma- 
gukat, gyermekeiket és unokáikat is fenyegeti. Úgyhogy azt remélik, 
hogy bár a háború folytatódik, a modern fegyvereket esetleg betiltják. 
Attól tartok, ez a remény illuzórikus. Akármilyen megegyezéseket is 
kötnének a hidrogénbomba használatának tilalmáról béke idején, há- 
ború idején figyelmen kívül hagynák, a háború kitörésével mindkét fél 
azonnal nekiállna a hidrogénbomba-gyártásnak, mert ha az egyik fél 
gyárt, a másik pedig nem, akkor a bombával rendelkező elkerülhetet- 
lenül győzedelmeskedik... 

Geológiai léptékkel számolva az ember igen rövid ideje létezik, 
maximum egymillió éve. Amit elért, főleg az utóbbi hatezer évben, az 
teljesen új a kozmosz történelmében, már amennyire mi azt ismerjük. 
Számtalan korszakon át a Nap kelt és nyugodott, a Hold telt és fogyott, 
a csillagok ragyogtak az éjben, de csak az ember megjelenésével kez- 
dődött a dolgok megértése. Az asztronómia hatalmas világában, és 
az atomok apró világában az ember oly titkokat tárt fel, amelyeket 
felfedezhetetlennek hihettek volna. A művészetben, irodalomban és 
vallásban néhány ember olyan mély érzéseket mutatott, amelyek mi- 
att a faj megérdemli a fennmaradást. S mindez érjen szörnyűséges 
véget, csak [azért] mert olyan kevesen képesek az Emberre gondolni 
egyik vagy másik csoport helyett? Fajunk annyira híján van a böl- 
csességnek, annyira képtelen a semleges szeretetre, oly vak még az 
önfenntartás legegyszerűbb parancsaira is, hogy buta okoskodásának 
legutolsó bizonyítéka az lesz, ha kiirt minden életet a planétán? — Mert 
nemcsak az ember pusztul el, hanem az állatok is, akiket pedig senki 
nem vádolhat kommunizmussal vagy antikommunizmussal. 

Nem tudom elhinni, hogy ez a vég. Szeretném, ha az emberek 
egy pillanatra megfeledkeznének a civakodásról, és eltöprengenének, 
hogy ha túlélik, minden ok megvan feltételezni, hogy a jövő győzel- 
mei mérhetetlenül meghaladják a múlt győzelmeit. Csak ezt kell vá- 
lasztanunk, és folyamatos haladás vár ránk a boldogság, tudás és böl- 
csesség felé. Válasszuk helyette a halált, [csak azért] mert képtelenek 
vagyunk abbahagyni a civakodást? Úgy szólok önökhöz, mint emberi 

lény az emberi lényekhez: emlékezzenek emberi mivoltukra, felejtse- 
nek el minden mást. Ha erre képesek, vár az új út az új paradicsom 
felé. Ha nem képesek, nem vár más, csak az egyetemes halál. 


Russell egész további életében nyiltan hirdette profetikus üzene- 
tét. 1958-ban segített megalapítani a Nukleáris Leszerelés Kampányt, 
amelynek elnöke lett. 1961-ben bebörtönözték, mert arra uszította 
az embereket, hogy a nukleáris fegyverkezés elleni tiltakozásul szeg- 
jék meg a békét. Az 1962-es kubai rakétaválság alatt közvetlenül 
Kennedyvel és Hruscsowal levelezett. 


MARTIN LUTHER KING 
Montgomery, Alabama, 1955. december 5. 


,, Eljön az idő, amikor az embereknek elegük lesz" 


Martin Luther King (1929-1968) amerikai baptista lelkipásztor 
volt a megfelelő ember a megfelelő helyen egy olyan történelmi pil- 
lanatban, amikor népének nagy formátumú vezetőre volt szüksége. Ez 
a pillanat 1954-ben érkezett el, amikor King élére állt a Montgomery 
város buszain utazók faji alapon történő megkülönböztetése ellen kez- 
deményezett mozgalomnak. Az amerikai történelemben előtte senki- 
nek sem sikerült ilyen hosszú és sikeres támadást indítania a feketéket 
érő elnyomás ellen. King később a polgárjogi mozgalom élére állt, és 
Gandhihoz hasonlóan ragaszkodott az erőszakmentességhez. 

1955. december 5-ének éjszakáján mintegy ezer fekete bőrű ame- 
rikai zsúfolódott be a Holt Street-i baptista templomba. Ezen a na- 
pon indult az első polgárjogi mozgalom. A templom előtt további 
ötezer ember: főként munkások és cselédek hallgatták hangszórókon 
a beszédet. Kingnek mindössze húsz perce volt, hogy a beszédre fel- 
készüljön. Később azt írta, úgy döntött, azzal próbálja meg követőit 
cselekvésre buzdítani, hogy hangsúlyozza, az önbecsülésük forog 
kockán, és ha hajlandók ilyen fokú igazságtalanságot elfogadni 
tiltakozás nélkül, akkor önnön méltóságukat és az isteni rendelést 

árulják el. ,, Ezt azonban ellensúlyozni fogom a szeretet keresztényi 
doktrínájának hangsúlyozásával." 

Amikor Luther King és Ralph Abernaty" a templomba léptek, min- 
denki feléjük fordult. King az ,, Onward Christian Soldiers " (Előre ke- 
resztény katonák) és a ,, Leaning on the Everlasting Arms" (Az örök- 
kévaló karokra támaszkodva) kezdetű énekekkel nyitotta meg az is- 
tentiszteletet. Az imákat és a szentírásból történő felolvasást követően 
King a tévékamerák kereszttüzében a szószékre lépett. A hallgatóság 
tapssal fogadta, aztán a tömeg lassan elcsendesedett. Első beszédét, 
amellyel országos figyelmet vont magára, jegyzetek vagy kézirat nél- 
kül mondta. 


Fontos ügyben gyűltünk össze itt ma este. Azért vagyunk itt, mert 
mindenekelőtt amerikai állampolgárok vagyunk, és eltökélt szándé- 
kunk, hogy megszerezzük állampolgárságunkat a szó legteljesebb ér- 
telmében. Azért vagyunk itt, mert mélyen gyökerező meggyőződésünk, 
hogy a kezdetben jelentéktelen okiratokból valódi cselekedetté formá- 
lódó demokrácia a kormányzás legnagyszerűbb formája a földön. 

Eljön az idő, amikor az embereknek elegük lesz. Azért vagyunk itt 
ma este, hogy elmondjuk azoknak, akik oly régóta rosszul bánnak ve- 
lünk: elegünk van. Elegünk van a hátrányos megkülönböztetésből és 
a megaláztatásból. Elegünk van abból, hogy az elnyomás durva lába 
lépten-nyomon belénk rúg. 

Eljön az idő, barátaim, amikor az embereknek elegük lesz abból, 
hogy a megaláztatás feneketlen mélyére taszítsák őket, amikor meg- 
tapasztalják a szűnni nem akaró kétségbeesés sivárságát. Eljön az idő, 
amikor az embereknek elegük lesz abból, hogy nem juthatnak hozzá a 
júliusi csillogó napfényhez, és az alpesi november dermesztő hidegé- 
ben kell álldogálniuk. Nem maradt más választásunk, mint a tiltako- 
zás. Hosszú éveken át bámulatos türelemről tettünk tanúbizonyságot. 
Fehér testvéreink néha talán úgy érezték, elégedettek vagyunk azzal, 
ahogy velünk bánnak. Ma este azonban azért vagyunk itt, hogy meg- 
szabaduljunk attól a türelemtől, amely képessé tesz bennünket, hogy a 


szabadságon és az igazságosságon kívül mást is elviseljünk. 

40 Ralph Abernaty: lelkész, polgárjogi harcos, Kinggel együtt a Montgomery 
buszbojkott társvezetője. Társszervezője volt a Southern Christian Leadership 
Conference nevű szervezetnek is, amelynek King 1968-as halála után a vezetője lett. 
1990-ben hunyt el (a szerk.). 

A demokrácia egyik legnagyobb dicsősége, hogy megadja a jo- 
gokért való tüntetés jogát. Ezek a szervezetek [a Fehér Polgárok 
Tanácsai és a Ku-Klux-Klan] azért tiltakoznak, hogy állandósítsák a 
társadalmon belül az igazságtalanságot; mi azért tiltakozunk, hogy a 
társadalomban végre megszülessen az igazságosság. Az ő módszereik 
erőszakhoz és törvénytelenséghez vezetnek. A mi tiltakozásunk nem 
jár keresztégetéssel. Egyetlen fehér embert sem ragad el otthonából a 
csuklyás néger csőcselék azért, hogy kegyetlenül meggyilkolja. Nem 
lesz fenyegetés és megfélemlítés. Minket a törvényesség és a rend 
legfontosabb alapelvei fognak irányítani. 

A mi módszerünk a meggyőzés, nem az erőszak. Mi csak annyit 
mondunk az embereknek: , Legyen a lelkiismereted az iránytűd." Cse- 
lekedeteinket a keresztény hit legmélyebb meggyőződései kell hogy 
irányítsák. A szeretet eszménye kell hogy vezessen minket. Újra meg 
kell hallanunk Jézus évszázadnyi távlatokból zengő szavait: , Szeres- 
sétek ellenségeiteket, áldjátok azokat, akik titeket átkoznak, és imád- 
kozzatok azokért, akik háborgatnak titeket." Ha nem leszünk képesek 
erre, tiltakozásunk értelmetlen drámaként ér véget a történelem szín- 
padán, emléke pedig a szégyen csúf ruházatába öltözik majd. Nem 
szabad, hogy a bántalmazások, amelyekkel szembe kellett néznünk, 
keserűvé tegyenek minket, és eljussunk odáig, hogy meggyűlöljük fe- 
hér testvéreinket. Ahogy Booker T. Washington mondta: , Senki sem 
alacsonyíthat le [téged] olyan mélyre, hogy meggyűlöld őt." 

Jót cselekszünk azzal, amit teszünk. Ha még sincs igazunk, akkor 
a nemzet legfelsőbb bírósága téved. Ha nincs igazunk, akkor az Egye- 
sült Államok alkotmánya hibás. Ha nincs igazunk, akkor a minden- 
ható Isten téved. Ha nincs igazunk, akkor a názáreti Jézus csak egy 
utópista álmodozó volt, aki sosem szállt alá a mennyekből. 

Ha bátran, de az emberi méltóságot és a keresztényi szeretetet meg- 
őrizve tiltakoztok, akkor a jövő nemzedékeinek történelemkönyvét író 
történészek megállnak majd egy pillanatra, és azt mondják: ,, Volt egy 
nagy nép, egy fekete nép, amely új értelmet és méltóságot fecskende- 
Zett a civilizáció vénájába." Ez a mi feladatunk és mindenekfölött álló 
felelősségünk. 

NYIKITA HRUSCSOV 
Moszkva, 1956. február 25. 





,, El kell törölnünk a személyi kultuszt" 


Hat hónappal Sztálin halála után Nyikita Hruscsov (1894—1971) 
lett a Szovjet Kommunista Párt első titkára. Hruscsov megkezdte ha- 
talmának kiépítését a legfelső vezetésben, s még 1955-ben bebiztosí- 
totta, hogy Bulganyin legyen az utódja a miniszterelnöki székben. 

Az SZKP XX. kongresszusát — amely Sztálin halála óta az első 
volt — a Kremlben tartották 1 355 szavazásra jogosult küldött jelenlét- 
ében, akik már az első napon észrevették, hogy az ülésteremben nem 
lóg Sztálin fényképe. Hruscsov hétórás hivatalos beszámolójában alig 
tett említést Sztálinról, viszont a február 24-i rendes ülés után a kül- 
dötteket egy szigorúan őrzött éjszakai gyűlésre hívták. Ezen a titkos 
találkozón Hruscsov az évszázad egyik legszenzációsabb beszédét 
mondta el, amelyben megtámadta a Sztálin rémuralma alatt kialakult 
személyi kultuszt, és egy olyan szabadabb korszak kezdetét jelentette 
be, amelyben Sztálin áldozatait rehabilitálják. 


Elvtársak! A párt Központi Bizottságának jelentésében a XX. 
kongresszuson, a küldöttek több beszédében, és korábban a Szovjet- 
unió Kommunista Pártja Központi Bizottságának plenáris ülésén sok 
minden elhangzott a személyi kultuszról, és annak káros következ- 
ményeiről. Sztálin halála után a párt Központi Bizottsága egy olyan 
politika kidolgozását kezdte meg, amely tömören és következetesen 
elmagyarázza, hogy a marxizmus-leninizmus szellemétől idegen és 
megengedhetetlen egyetlen embert kiemelni, és felruházni őt ember- 
feletti tulaadonságokkal, amelyek csak egy istenre lehetnek jellem- 
zőek. Egy ilyen ember állítólag mindent tud, mindent lát, mindenki 
helyett gondolkozik, bármit megtehet, és viselkedésében csalhatatlan. 
Egy ilyen emberrel kapcsolatos hit, különösen Sztálin esetében, évek 
óta gyakorlat volt nálunk. 

1922 decemberében a párt kongresszusához írott levelében VIla- 
gyimir Iljics [Lenin] így fogalmazott: , Miután átvette a főtitkári posz- 
tot, Sztálin elvtárs mérhetetlen hatalmat összpontosított a kezében, és 

nem vagyok benne biztos, hogy ezt a hatalmat az elvárható gondos- 
sággal fogja-e gyakorolni." 

Ez a levelet — a párt történetében csak Lenin , végrendeleteként" 
ismert hihetetlen politikai jelentőségű dokumentumot — kiosztottuk 
a XX. pártkongresszus küldöttei között. Önök már elolvasták ezt a 
levelet, és biztos vagyok benne, hogy többször is el fogják olvasni. 
Talán eltöprengenek majd Lenin egyszerű szavai fölött, amelyekkel 
Vlagyimir Iljics hangot adott a párt, a nép, az állam és a párt jövőbe- 
ni politikája felett érzett aggodalmának. Vlagyimir Iljics ezt mond- 
ja: , Sztálin rendkívül goromba, és ez a hiba, amelyet magunk és a 
kommunisták között szabadon tolerálunk, olyan hiba lesz, amelyet 
egy főtitkártól már nem lehet eltűrni. Emiatt azt javaslom, hogy az 
elvtársak gondolkodjanak el egy olyan módszeren, amellyel Sztálint 
el lehet mozdítani a pozíciójából, és amellyel új embert találnak a he- 
lyére, aki mindenekfelett egy tulajdonságban fog különbözni Sztálin- 
tól, ez pedig a nagyobb türelem, a nagyobb hűség, több kedvesség és 
figyelmesebb magatartás az elvtársakkal szemben, valamint kevésbé 
szeszélyes vérmérséklet." 

Leninnek ezt a dokumentumát a XIII. pártkongresszus küldötteivel 
ismertették, akik megvitatták Sztálin áthelyezését a főtitkári posztról. 
Azonban a küldöttek úgy döntöttek, Sztálin maradjon a helyén, mert ab- 
ban bíztak, hogy megfogadja Vlagyimir Iljics kritikai megjegyzéseit, és 
képes lesz tenni azon hibái ellen, amelyek miatt Lenin annyit aggódott... 
Az események bebizonyították, hogy Lenin aggodalma megalapozott 
volt: a halála utáni első periódusban Sztálin megfogadta a tanácsát, de 
később már nem foglalkozott Vlagyimir Iljics figyelmeztetésével. 

Amikor Sztálinnak a párt és az ország vezetésével kapcsolatos 
gyakorlatát elemezzük, amikor megállunk egy pillanatra, hogy szem- 
ügyre vegyük, mi mindent követett el, [akkor] meg vagyunk győzve, 
hogy Lenin félelmei megalapozottak voltak. Sztálin negatív tulaj- 
donságai, amelyek Lenin idejében még alig mutatkoztak, hatalmának 
utolsó éveiben teljesen felszínre bukkantak, és soha nem látott kárt 
okoztak a pártnak. Komolyan meg kell fontolnunk, és pontosan kell 
elemeznünk, mi történt annak érdekében, hogy megelőzzük a Sztálin 
életében történtek megismétlődésének lehetőségét bármilyen formá- 
ban is. Hiszen Sztálin nem tűrte a testületi elvet sem a vezetésben, 
sem a munkában, [ellenben] brutális erőszakot gyakorolt nemcsak 

mindennel szemben, ami ellentmondott neki, hanem azzal szemben 
is, ami szeszélyes és despota jelleméből fakadó elveivel volt ellenté- 
tes. Sztálin nem használta a meggyőzés, a magyarázat, az emberekkel 
való türelmes együttműködés eszközét, hanem mindenkire ráerőltette 
akaratát, és mindenkitől megkövetelte, hogy teljes mértékben értsen 
egyet a véleményével. Mindenkire, aki szembe helyezkedett akaratá- 
val vagy megpróbálta álláspontja, véleménye helyességét bizonyítani, 
a vezetői testületből való elmozdítás, majd pedig erkölcsi és fizikai 
megsemmisítés várt. Ez különösen igaz volt a XVII. pártkongresszust 
követő időszakra, amikor sok, akommunizmus ügye iránt elkötelezett 
és őszinte prominens pártvezető és egyszerű pártmunkás esett áldoza- 
tul Sztálin despotizmusának... 

Sztálin találta ki a , nép ellensége" koncepcióját. Ez a minősítés 
automatikusan szükségtelenné tette, hogy a vitába keveredett emberek 
ideológiai hibáit ki lehessen javítani: ez a kifejezés tette lehetővé a 
forradalmi törvényesség minden normáját megsértő legkegyetlenebb 
elnyomás használatát mindenki ellen, aki bármilyen formában ellent- 
mondott Sztálinnak, mindenki ellen, akiről csak gyanították az ellen- 
séges szándékot, mindenki ellen, aki rossz hírbe keveredett. A , nép 
ellensége" koncepciója kizárta mindenféle ideológiai harc lehetősé- 
gét, egy álláspont kifejtését egy kérdéssel kapcsolatban, még akkor 
is, ha az gyakorlati természetű volt. A vádlott bűnösségének egyetlen 
bizonyítéka a minden modern jogtudományi normának ellentmondó 
, beismerő vallomás" volt; és ahogy a későbbiekben kiderült, ezeket 
a , beismerő vallomásokat" a vádlottra gyakorolt fizikai nyomással 
szerezték meg. Ez a forradalmi törvényesség csúfos megsértéséhez 
vezetett, és [ahhoz] a tényhez, hogy sok teljesen ártatlan ember, akik a 
múltban a párt védelmezője volt, áldozattá vált. A párt irányvonalának 
egykori ellenzőivel kapcsolatban meg kell állapítanunk, hogy gyakran 
semmilyen elfogadható, komoly ok nem volt a megsemmisítésükre; a 
, hép ellensége" megfogalmazást kifejezetten az ilyen emberek fizikai 
megsemmisítése érdekében használták. 

Mindenki tudja, Lenin mennyire engesztelhetetlen volt a marxiz- 
mus ellenségeivel szemben, azokkal szemben, akik eltértek a párt 
helyes irányvonalától. Ugyanakkor Lenin, mint az a dokumentum- 
ból nyilvánvalóan kitűnik, a párt gyakorlati vezetésében megköve- 
telte a párttól, hogy a lehető legközelebbi kapcsolatot tartsa azokkal 

az emberekkel, akik határozatlannak mutatkoztak vagy ideiglenesen 
nem értettek egyet a párt irányvonalával, de akiket ugyanakkor visz- 
sza lehetett fordítani a párt útjára. Lenin azt tanácsolta, hogy ezeket 
az embereket kirívó módszerek igénybevétele nélkül tanítsák. Lenin 
bölcsessége az emberekkel való kapcsolattartás területén a káderekkel 
folytatott közös munkájában nyilvánult meg. 

Sztálint azonban teljesen más kapcsolat jellemezte az emberekkel. 
Lenin erényei — a türelmes munka az emberekkel, konok és alapos 
tanításuk, a képessége, hogy ne erőszakkal, hanem az ideológiai meg- 
győzés segítségével vegye rá az embereket, hogy kövessék őt — Sztá- 
lintól teljesen idegenek voltak. Ő elvetette Leninnek a meggyőzésen 
és a tanításon alapuló módszerét, és az ideológiai harc helyett az admi- 
nisztratív erőszak, a tömeges elnyomás és terror eszközét választotta. 
Egyre jobban és egyre konokabbul a büntetésre helyezte a hangsúlyt, 
miközben a szovjet jog minden létező erkölcsi normáját megsértette. 
Egy ember önkényes viselkedése a többieket is az önkényességre bá- 
torítja, sőt meg is engedi azt. Emberek ezreinek tömeges letartóztatása 
és deportálása, tárgyalás és normális nyomozás nélküli kivégzések... 

Lenin a legsúlyosabb módszerekhez csak a legszükségesebb esetek- 
ben nyúlt, amikor még mindig voltak kizsákmányoló osztályok, amelyek 
erőteljesen ellenezték a forradalmat, amikor a túlélésért folytatott harc a 
legkeményebb formáját öltötte, és polgárháborúban csúcsosodott ki. 

Sztálin azonban a legsúlyosabb módszereket és a tömeges elnyo- 
mást akkor használta, amikor a forradalom már győzött, miután a 
kizsákmányoló osztályokat már elimináltuk, és a szocialista kapcso- 
latok már mélyen meggyökereztek a nemzetgazdaság minden részé- 
ben, pártunk pedig politikailag konszolidálódott és mind számában, 
mind ideológiájában megerősödött. Nyilvánvaló, hogy Sztálin számos 
esetben türelmetlen volt, brutális, és visszaélt hatalmával. Ahelyett, 
hogy politikai igazát bizonyította és a tömegeket megmozgatta volna, 
gyakran az elnyomás és a fizikai megsemmisítés útjára lépett nem- 
csak a tényleges ellenségekkel, hanem olyan emberekkel szemben 
is, akik semmiféle bűnt nem követtek el a párt és a szovjet kormány 
ellen. Nem bölcsességet látunk itt, hanem annak a brutális erőnek a 
demonstrációját, amely Lenint annyira aggasztotta... 

Emlékszem a napra, amikor a Szovjetunió és a Jugoszlávia közöt- 
ti konfliktust mesterségesen felerősítették. Egyszer, amikor Kijevből 

Moszkvába mentem, meghívást kaptam Sztálinhoz, aki egy Titóhoz 
küldött levél másolatát mutatta nekem és megkérdezte: , Látta ezt?" 
A választ meg sem várva így felelt: , Megrázom a kisujjam, és Tito 
nincs többé. Vége van." 

Majdnem sokba került nekünk ez a , megrázom a kisujjam". Ez 
a kijelentés megmutatta, hogy Sztálin milyen mániákusan kereste a 
nagyságot, mert egyre csak ezt mondta: , Megrázom a kisujjam, és 
Koszior nem lesz többé"; , Megrázom a kisujjam, és Posztisev meg 
Csubar nem lesznek többé"; , Megint megrázom a kisujjam, és nem 
lesz többé Voznyeszenszkij és Kuznyecov, és még többen fognak el- 
tűnni." De Titóval nem ez történt. Mindegy, hogy mennyire rázta meg 
Sztálin nemcsak a kisujját, hanem bármely testrészét, amit meg tudott 
rázni, Tito nem bukott el. Miért? A jugoszláv elvtársainkkal fennálló 
nézeteltérésünk esetében Tito mögött ott állt az állam és az emberek, 
akik keményen harcoltak a szabadságukért és függetlenségükért, em- 
berek, akik támogatták a vezetőiket. 

Önök is láthatják, hova vezetett Sztálin mániákus nagyság-kere- 
sése. Teljesen elvesztette a kapcsolatot a valósággal: dölyfössége és 
gyanakvása nemcsak a Szovjetunióval kapcsolatban jelentkezett, ha- 
nem más pártokkal és [más] nemzetekkel kapcsolatban is. Sztálin nem 
volt tisztában a tartományok igazi helyzetével, vonakodott szembe- 
nézni az élet valóságával, és ezt mi sem bizonyítja jobban, mint az az 
irány, amelyet a mezőgazdaságnak szabott. Még azok is észrevették a 
mezőgazdaság nehéz helyzetét, akik alig foglalkoztak a nemzeti hely- 
zettel. Nem úgy Sztálin. Elmondtuk ezt Sztálinnak? Igen, elmondtuk, 
de ő nem támogatott minket. Miért nem? Mert Sztálin soha nem uta- 
zott sehova, nem találkozott városi és kolhozbeli dolgozókkal, nem 
tudta, pontosan mi a helyzet a tartományokban. Az országot és a me- 
zőgazdaságot csak filmekből ismerte. És ezek a filmek felöltöztették 
és megszépítették a mezőgazdaság helyzetét. 

Sok film úgy festette le az életet a kolhozokban, hogy az asztalok 
roskadoztak a pulykák és libák súlyától. A jelek szerint Sztálin azt 
hitte, hogy ez valóban így is van. Vlagyimir Iljics másképpen nézett 
az életre: ő mindig közel volt az emberekhez, rendszeresen fogadta a 
parasztok küldötteit, gyakran beszélt gyári munkásgyűléseken, elláto- 
gatott a falvakba és beszélt a parasztokkal. Sztálin távol tartotta magát 
az emberektől, soha nem ment sehova. Ez évtizedekig folyt így. 1928 

januárjában látogatott el utoljára egy faluba, amikor a gabonatermés- 
sel kapcsolatban Szibériába utazott. Akkor honnan tudhatta volna, mi 
a helyzet a tartományokban? 

A legkomolyabban szembe kell néznünk a személyi kultusz kér- 
désével. Nem engedhetjük meg, hogy erről a párton kívül tudomást 
szerezzenek, különösen a sajtó nem. Ez az oka annak, hogy most zárt 
ülésen vagyunk. Ismernünk kell a határainkat: nem adhatunk muníciót 
az ellenségnek, nem teregethetjük ki szennyesünket a szemük előtt. 
Azt hiszem, a kongresszusi küldöttek megértik, és megfelelően keze- 
lik ezeket a javaslatokat. (Viharos taps.) 

Elvtársak! Határozottan el kell törölnünk a személyi kultuszt egy- 
szer s mindenkorra, és le kell vonnunk az ideológiai-elméleti és a gya- 
korlati munkára vonatkozó megfelelő következtetéseket. A következő 
okok miatt fontos ez. Először is, bolsevik módjára el kell ítélnünk és 
meg kell szüntetnünk a személyi kultuszt, mert az idegen a marxiz- 
mus-leninizmustól, nem áll összhangban a pártvezetés elveivel és a 
pártélet normáival, és lankadatlanul küzdenünk kell minden olyan kí- 
sérlet ellen, amely ezt a gyakorlatot bármilyen formában vissza akarja 
állítani. Ismét meg kell tanulnunk és az ideológiai munkában tényle- 
gesen gyakorolnunk kell a marxista-leninista tudomány legfontosabb 
tételeit az emberekről mint a történelem alkotóiról és az emberiség 
materiális és szellemi jólétének létrehozóiról, a marxista párt meg- 
határozó szerepéről a társadalom átalakításáért folytatott forradalmi 
harcban, a kommunizmus győzelméről. 

Elvtársak, a Szovjetunió Kommunista Pártjának XX. kongresszu- 
sa újult erővel tanúsítja pártunk megbonthatatlan egységét, összetar- 
tását a Központi Bizottság mellett, és eltökélt akaratát, hogy felépíti a 
kommunizmust. (Viharos taps.) A tény pedig, hogy a marxizmus-le- 
ninizmustól idegen személyi kultusz alapvető problémáit megoldjuk, 
ahogy terhes következményeitől is megszabadulunk, pártunk morális 
és politikai erejét bizonyítja. (Hosszú taps.) Teljesen biztosak vagyunk, 
hogy a XX. kongresszus történelmi határozataival felfegyverkezett 
pártunk új sikerek és új győzelmek felé vezeti a szovjet népet a lenini 
úton. (Viharos, hosszan elnyúló taps.) Éljen soká pártunk győzelmes 
jelszava: a leninizmus! (Hosszú, elnyúló tapsvihar, amelynek a végén 
a küldöttek felállva éljeneznek.) 

Bár a beszédet Hruscsov titokban mondta el, az hamar eljutott a 
többi kommunista országba, végül pedig Nyugatra is. Nyugtalanságot 
szított Lengyelországban, forradalmat robbantott ki Magyarországon, 
és elmélyítette a szakadást Mao Kínájával. Ezek együttesen vezettek 
végül Hruscsov bukásához 1964-ben, alig két évvel azután, hogy a 
Szovjetunió és az Egyesült Államok majdnem háborúba keveredett a 
kubai rakétaválság miatt. 


ANEURIN BEVAN 
London, 1956. december 5. 


,, Más normák szerint" 


Az 1956-os szuezi válság — amit az indított el, hogy Nasszer egyip- 
tomi elnök állami tulajdonba vette a Szuezi Csatorna Társaságot — 
sokkal inkább megosztotta a brit közvéleményt, mint bármi a világ- 
háború óta, ráadásul elvonta az angolok és az amerikaiak figyelmét 
a magyarországi felkelés elnyomására küldött szovjet beavatkozásról. 
Egyiptom angol-francia inváziója november 5-én indult, de két nappal 
később megtorpant, mert az ENSZ és az Egyesült Államok is elítélte. 

Aneurin Bevan (1897-1960) a brit Munkáspárt külföldi ügyekben 
illetékes hivatalos szóvivőjeként nagyon erősen kritizálta a kormány 
szuezi politikáját. Az ügyről az első vizsgálatot december 5-én tartot- 
ták az alsóházban, ahol Bevan — életrajzírója, Michael Foot megfo- 
galmazásában — sokak szerint élete legjobb beszédét tartotta: ,, Bevan 
az elé szórt vádakat egyetlen, csillogó szintézissé kovácsolta; a szelle- 
messég egybeolvadt a bölcsességgel, a bölcsesség a szellemességgel, 
mint egy kard két éle". Az alábbi a beszéd befejező része. 


A modern társadalom szociális berendezkedése olyan bonyolult és 
törékeny, hogy nem támogathatja a katonauralmat. A modern társada- 
lom folyamatai nem alakulhatnak úgy, hogy fegyveres erővel próbáljuk 
akaratunkat más nemzetekre kényszeríteni. Ha ezt nem tanultuk meg, 
nem tanultunk semmit. Akármilyen erkölcsi indok áll a kormány akció- 

ja mögött — amely akcióhoz nem fér kétség —, kétség sem férhet hozzá, 
hogy [az] imbecillis indok. A legcsekélyebb kétség sem férhet hozzá, 
hogy olyan módszereket próbáltunk bevetni, melyek arra voltak hivat- 
va, hogy tönkretegyék a célt, ami természetesen be is következett, mint 
láttuk. 

A modern világban újra és újra bebizonyosodik, hogy a férfiak 
és nők gyakran készek elfogadni az anyagi veszteséget olyasmiért, 
amiről úgy vélik, hogy megéri. Ezt láttuk Budapesten, és ezt láttuk a 
Közel-Keleten. Ezért is kérem tisztelt képviselőtársaimat, fordítsanak 
hátat ennek az igen ronda fejezetnek, és vegyék észre, hogy ha ebben 
a világban akarunk élni, tisztességes nemzetként, a világ tisztességes 
polgáraiként, [akkor] más normák szerint kell cselekednünk, mint azt 
az elmúlt hetekben tettük. 

Kereken elutasítom ezt a közönyt az ártatlan férfiak és nők élete 
iránt. Meglehet, hogy Port Saidban száz, kétszáz vagy háromszáz a 
halottak száma." Egyetlen életet sincs jogunk elvenni. Tisztelt kép- 
viselőtársaim, kezdjék felismerni, mennyire felháborítja ez a világot, 
amikor elér a férfiak és a nők képzeletéhez mindenütt, és itthon is, 
hogy mi, nyolcmillióan itt Londonban, a világ legnagyobb polgári 
célpontjában, zsúfolt szigetünk védtelenségével, amiként semmilyen 
más ország nem védtelen a modern fegyverek barbarizmusa ellen, mi 
magunk állítottunk példát. Mi magunk sorozzuk be fiainkat, adunk 
fegyvert és repülőgépeket nekik, mondván: , Bombázzátok le azt." 
Ez annyira förtelmes, hogy emberi nyelven el sem lehet mondani. És 
mi célból? A kormány nyomorúságos és triviális okra használ epo- 
szi fegyvereket, és emiatt történt, hogy ez alatt a boldogtalan időszak 
alatt a miniszterek — mindegyikük — az illő keretek között vitatkoztak 
és érveltek: mert mesterséges csirkefogók lettek. Igazából nem csir- 
kefogók. Csak csirkefogó pályára tévedtek, pedig még a csirkefogó 
nyelvet sem tudják rendesen használni. 

Nincs értelme azzal vigasztalódniuk, tisztelt képviselőtársaim, hogy 
lők] nagyobb támogatást élveznek az országban, mint amire vártak. 
Persze, hogy támogatja őket az ország.? Támogatják őket a hebehur- 





4l A francia és brit csapatok 1956. november 5-én szálltak partra a Szuezi-csatorna 
bejáratánál lévő Port Said térségében. Bevan nyilván a brit katonai áldozatokról beszél, 
ennek pontos száma azonban máig bizonytalan (a szerk.). 

42 AvdGallup 1956. november 11-i közvélemény-kutatása alapján a britek 5390-a támo- 
gatta, 3290-a ellenezte az egyiptomi hadműveleteket (a szerk.). 

gyák és ostobák, akik még mindig a hagyományos értékeket vallják, s 
akik még mindig azt képzelik, a régi módszerekkel minden megoldható. 
Persze hogy támogatják. Az egész emberiség azért még nem nőtt fel. 
De ne hagyjuk, hogy vigaszt leljenek ebben. Woodfordi tisztelt képvi- 
selőtársam [Sir Winston Churchill] már figyelmeztette őket korábban; 
A második világháború első kötetében a háború előtti helyzetről szólva 
ezt írja: , Így történelmünk legszerencsétlenebb kormányzata belátta hi- 
báit és korlátait, amit a nemzet vetett a szemére. A számlát azonban meg 
kellett fizetni, s ez az új alsóháznak közel tíz évébe telt." 


A beszédet az alsóházon belül és kívül is nagy tetszés fogadta, és 
még Bevan korábbi kritikusai is úgy gondolták, neki kellene lennie a 
következő külügyminiszternek.?4 


ANEURIN BEVAN 
Brighton, 1957. október 3. 


,, Meztelenül a tárgyalóterembe" 


Miért tette? Miért, miért, miért? — ez volt a Bevan-hívek, a 
Munkáspárt megzavarodott baloldali szövetségeseinek dühös reakci- 
ója a pártkonferencián tartott beszéd után, melyben Bevan ellenezte 
az egyoldalú brit leszerelésre felszólító 24. számú határozatot. 

1957-es, a hidrogénbombával kapcsolatos vitában tartott beszéde 
volt Bevan karrierjének legmerészebb pontja: átállt régi ellensége, 
Hugh Gaitskell oldalára, elutasítva legközelebbi politikai barátai vé- 
leményét. ,, Sokat gondolkodtam rajta — mondta. — Tudtam, hogy sok 
barátot megbántok, megsértek vele. " Beszédét tiltakozó kiáltások sza- 
kították félbe. ,, Azt hiszik, félek?" Nem érkezett válasz. ,, Azt mondom, 
amiben hiszek." Ezt mondta: 





43 A szuezi hadműveletek megindítása után a brit kormány kiélezett helyzetben 
találta magát. Egyfelől a szovjetek , minden hozzáférhető fegyverrel" végrehajtandó 
fenyegetése jelentett nyomást, másfelől a franciák próbálták rávenni őket, hogy folytas- 
sák a hadműveleteket. Anthony Nutting külügyminiszter november 5-én lemondott (a 
szerk.). 

Ha elfogadják ezt a határozatot, követik minden vonatkozását, 
és nem futamodnak meg, az angol külügyminisztert, bárki legyen 
is az, meztelenül küldik a tárgyalóterembe. Persze, prédikációt még 
tarthat, akár jó prédikációt is. De nem biztos, hogy efféle cseleke- 
det szükséges ahhoz, hogy megfosszák a világot ennek a bombának 
a fenyegetésétől. Az ilyen fajta cselekedet [dehát az egyoldalú le- 
szerelés] még mindig megvalósítható, ha minden más csődöt mond. 
Bármikor meg lehet tenni. Ha a szövetségesekre és ellenfelekre 
gyakorolt befolyás nem hoz gyümölcsöt, az effajta egyoldalú ak- 
ció még akkor is megtehető. (Közbekiáltás: Inkább most!). , Inkább 
most" — mondják. Hadd válaszoljak innen. Inkább most történjen 
meg a munkáspárti konferencián? Most nem tehetik. Nincs az önök 
kezében a lehetőség. Annyit tehetnek, hogy elfogadják a határoza- 
tot. Önök azt mondják, az angol külügyminiszter álljon fel az Egye- 
sült Nemzetek Szervezetében, és egyeztetés nélkül — ne feledjék: ez 
egy felelősségteljes hozzáállás! —, anélkül, hogy előtte elmondaná a 
nemzetközösség tagjainak, anélkül, hogy egyeztetne velük, jelentse 
ki, az angol Munkáspárt egyoldalúan elhatározza, hogy az ország 
kivonja magát az összes megállapodás és kötelezettség alól, amelye- 
ket más országokkal és a nemzetközösség tagjaival kötött — minden 
megbeszélés nélkül. Ezt nevezik maguk államférfiúi magatartásnak? 
Szerintem ez érzelmi görcsrángás... 

Ha egy szocialista külügyminiszternek esélye adatik, meg kell 
neki engedni, hogy a rossz politikát jó politikával helyettesítse. Ne 
fegyverezzük őt le diplomáciailag, érzelmileg és minden más módon, 
mielőtt még megfordulhatna. 

Ez az ország mintegy véletlenül is megsemmisülhet az Oroszor- 
szág és az USA közti háborúban. Még az sem szükséges, hogy bombá- 
kat dobjanak ránk. Ha kitör a háború az USA és a Szovjetunió között, 
ez az ország, csakúgy, mint az emberiség többi része, megmérgeződik. 
Ezáltal azt kell mérlegre tennünk, hogy a politika, amit fontolgatunk, 
mekkora hatással és befolyással lehet az USA és a Szovjetunió poli- 
tikájára... 

Komolyan hiszek a bomba elutasításában. De nem ez a kérdés. 
Ezt próbálom megértetni önökkel. Ha a 24. határozat csak erről szól- 
na, nem sok gondunk lenne vele. Csakhogy ha a 24. határozatot von- 
zataival együtt olvassuk, az azt jelenti, hogy tisztességes emberként 

önöknek kötelességük azonnal megvonni minden védelmet, minden 
szövetséget és minden kapcsolatot mindenkivel, aki hidrogénbombát 
használ, birtokol vagy gyárt. Ez a mi dilemmánk. Szerintem nagyon- 
nagyon komoly dilemma. Nem is volt hasonló a világtörténelemben. 
Véleményem szerint ez nem államigazgatási kérdés... 

Egyetlen nemzetnek sincs joga úgy kiirtani a gonoszt, hogy közben 
még nagyobb gonoszt hoz létre, mint amelytől meg akar szabadulni. 
A hidrogénbomba pedig a legnagyobb gonosz, amivel ma dolgunk le- 
het. Sajnos azonban a Szovjetunió és az USA birtokában van ennek 
a fegyvernek, minket pedig az a veszély fenyeget, hogy [az ő] rivali- 
zálásuk és ellenségeskedésük következtében megsemmisülünk. Sze- 
retném, ha lenne alkalmunk befolyásolni e két ország politikáját, de 
annak nem ez a módja. Önök nem adnak nekünk esélyt. A minap azt 
kérdezte tőlem valaki: , Mi értelme felállni és azt mondani, hogy meg- 
állítjuk vagy felfüggesztjük a kísérleteket?" Ezt már elmondtuk. Csak 
keményebb és keményebb döntéseket hozunk, de nem cselekszünk? 
Kérem, könyörgök, elvtársaim, gondolják át a döntést még egyszer, 
mert hiszem, hogy akik támogatják a 24-es határozatot, teljes őszin- 
teséggel teszik. Azért teszik, mert hiszik, hogy [ez] a döntés testesíti 
meg a bomba elutasítását. De biztos vagyok benne, szívük mélyén 
beismerik, hogy nem gondolták végig ennek a következményeit. Nem 
ismerték fel, hogy a döntés elfogadásának az lehet a következménye, 
hogy Nagy-Britannia diplomáciai paraván mögé kényszerül. 


1959-ben Ancurin Bevan lett a brit Munkáspárt alvezére. 


JOHN F. KENNEDY 
Los Angeles, 1960. július 15. 


,, Új Határvidék" 


A szolid, de unalmas Eisenhower-adminisztráció után John Fitzgerald 
Kennedy (1917-1963) új távlatokat és új reményt kínált az amerikaiak- 
nak, arra sürgetve őket, csatlakozzanak hozzá az ,, új határon". 

A Demokrata Párt Los Angeles-i elnökjelölő konvencióján 
Kennedy maga mögé utasította Stuart Symingtont, Lyndon Johnsont 
és Adlai Stevensont, így ő lett a párt elnökjelöltje. Jelölést elfogadó 
beszéde alatt mellette állt anyja és húga, valamint legyőzött ellenfe- 
lei. Miközben a nap lenyugodni készült, Kennedy nyugat felé, a Los 
Angeles Coliseumban összegyűlt 80 000 demokrata felé fordult — egy- 
ben 35 millió amerikai felé is, akik a televízióban nézték ót. Arca fáradt 
és elcsigázott volt a mögötte álló, egy évig tartó kampány és az alvás 
nélkül töltött hét miatt. Hangja erőteljesen és szomorúan csengett. 


Az amerikaiak többet várnak tőlünk a felháborodás és a támadás 
hangjainál. Az idő, amelyben élünk, annál sokkal komorabb, a vál- 
tozás sokkal sürgetőbb, a kockázat pedig sokkal nagyobb, semhogy 
teret engedjünk a politikai viták szokásos szenvedélyének. Nem azért 
vagyunk itt, hogy átkozzuk a sötétséget, hanem hogy gyertyát gyújt- 
sunk, amely a sötétségen keresztül biztonságos és józan jövőbe vezet 
minket. Winston Churchill mondta, amikor vagy húsz évvel ezelőtt 
miniszterelnök lett: , Ha a múltról és a jelenről vitázunk, az a veszély 
fenyeget minket, hogy elveszítjük a jövőt." 

Nekünk ma erre a jövőre kell figyelnünk. Mert a világ változik. 
Egy kor véget ér, de a módszerek nem változnak. Szerte az egész 
világon — különösen az újabb nemzetekben — fiatal emberek kerül- 
nek hatalomra; olyanok, akiket nem kötnek gúzsba a múlt tradíciói; 
olyanok, akiket nem vakítanak el régi félelmek és gyűlöletek; fiatal 
emberek, akik képesek sutba vágni a régi jelszavakat, tévképzeteket 
és gyanakvásokat. A republikánusok legvalószínűbb elnökjelöltje 
[Richard Nixon] természetesen szintén fiatal ember. De a megközelí- 
tése legalább olyan idejétmúlt, mint McKinleyé. Az övé a múlt pártja. 
Beszédei olyanok, mint egy múlt századi almanach általánosságai. 
Pártjának politikájában, amely elavult demokrata panelekből áll, a 
bátorságot régi meggyőződéseink megszokásából meríti. Választási 
ígéretük a status guo ígérete — pedig ma nem lehet status guo. 

Ma este nyugat felé fordulok, arra, amerre egykor az utolsó ha- 
tár húzódott. A mögöttem nyújtózó háromezer mérföldes területről 
érkeztek az első telepesek, akik lemondtak a biztonságról, a kénye- 
lemről, s nemegyszer életüket is adták, hogy egy új világot építse- 
nek itt, nyugaton. Ők nem voltak saját kételyeik foglyai, saját árcé- 


A XX. SZÁZAD NAGY BESZÉDEI 235 





dulájuk rabjai. Nem az volt a mottójuk, hogy , mindenki magáért", 
hanem , mindenki a közös ügyért". Eltökéltek voltak, hogy egy erős 
és szabad világot építenek, hogy úrrá lesznek [annak] veszélyein és 
nehézségein, hogy legyőzik az ellenséget, amely kívülről és belülről 
egyaránt fenyegette őket. 

Akadnak, akik azt mondják: ezek a küzdelmek mára véget értek, 
minden horizontot felfedeztünk, minden csatát megnyertünk, s hogy 
nincs már többé amerikai határvidék. Nagyon remélem, hogy az egy- 
begyűltek között senki nem osztja ezt a vélekedést. Mert a problé- 
mákat nem oldottuk meg, mert a csatákat nem nyertük meg; ma egy 
újabb határvidéken állunk, az 1960-as évek határvidékén, ismeretlen 
lehetőségek és veszélyek határvidékén, meg nem valósult remények 
és fenyegetések határvidékén. 

Woodrow Wilson Új Szabadsága" új politikai és gazdasági rend- 
szert ígért nemzetünknek. Franklin Delano Roosevelt New Deal-je 
biztonságot és segítséget ígért a rászorulóknak. Ám az Új Határvidék, 
amelyről [én] beszélek, nem ígéretekről, hanem kihívásokról szól. 
Nem azt foglalja magában, amit az amerikai népnek ajánlani akarok, 
hanem azt, amit kérni akarok tőlük. A büszkeségükre apellál, nem pe- 
dig a pénztárcájukra: a nagyobb biztonság helyett még több áldozat 
ígéretét tartalmazza. 

EI kell mondanom, hogy az Új Határvidék itt van előttünk, akár 
akarjuk, akár nem. E határvidék mögött a tudomány és a világűr fel- 
fedezetlen területei húzódnak, háború és béke megoldatlan kérdései, a 
közöny és az előítélet eddig le nem győzött bugyrai, a szegénység és a 
túltermelés megválaszolatlan kérdései. Könnyebb lenne visszavonul- 
ni erről a határvidékről a múlt biztonságos középszerébe, a jó szándék 
és a kenetteljes retorika csábítására hallgatva: akik ezt szeretnék, ne 
szavazzanak rám, legyenek bármelyik párt tagjai is. 

Hiszem, hogy a mostani idő új felfedezéseket követel, újításokat, 
képzelőerőt, döntéseket. Azt kérem mindenkitől, legyen ennek az Új 
Határvidéknek az első telepese. Azokhoz szólok, akik életkoruktól 
függetlenül szívükben fiatalok, akik pártállástól függetlenül szelle- 
mükben bátrak, azokhoz, akik meghallják a Szentírás hívását: , Légy 





44 Wilson elnök New Freedom nevű progresszív reformterve az 1910-es évek máso- 
dik felében elsősorban az amerikai gazdaság igazságosabb és demokratikusabb műkö- 
désére vonatkozott (a szerk.). 

bátor és erős, ne félj és ne rettegj!" Bátorságra van ma szükségünk, és 
nem elégedettségre; igazi vezetőkre, nem pedig eladási ügynökökre. 
Ma csak egyetlen hatályos tesztje van annak, ki az igazi vezető: ké- 
pes-e vezetni, képes-e utat mutatni határozottan. A megfáradt nem- 
zet konzervatív nemzet — mondta egykor David Lloyd George; de az 
Egyesük Államok ma nem engedheti meg magának sem azt, hogy fá- 
radt, sem azt, hogy konzervatív legyen. 

Lehetnek olyanok, akik többet szeretnének hallani, több ígéretet 
ennek vagy annak a csoportnak, több kemény szót a Kremlben ülő 
férfiakról, több ígéretet egy szebb jövőre, amelyben az adók min- 
dig alacsonyak, a támogatások mindig magasak. De az én ígéreteim 
azon politikai program részei, amelyet támogatnak. Céljainkat nem. 
retorikával fogjuk elérni, és csak akkor hihetünk a jövőben, ha hi- 
szünk magunkban. 

Kemény és tagadhatatlan tény, hogy ez a határvidék, amelyen most 
állunk, történelmi fordulópont. Újra és újra bizonyítanunk kell, hogy 
ez a nemzet — illetve bármely nemzet, amely hozzánk hasonló mó- 
don jött létre — képes-e fennmaradni, hogy képes-e a számtalan le- 
hetőséggel és rengeteg alternatívával rendelkező szabad társadalmunk 
versenyre kelni a kommunista rendszer eltökélt előrehaladásával. 
Képes-e a fennmaradásra egy olyan jól szervezett és jól kormányzott 
társadalom, mint a mienk? Ez az igazi kérdés. Elég erősek-e az ide- 
geink és az akaratunk? Képesek leszünk-e kitartani egy olyan korban, 
amikor nemcsak a pusztító fegyverek új generációit látjuk létrejönni, 
hanem amelyben versenyt futunk az ég és az eső, az óceánok és a 
hullámok, a világűr ismeretlen területeinek és az emberek legbensőbb 
gondolatainak megismeréséért? Készen állunk a feladatra? Szembe 
tudunk nézni a kihívással? Hajlandóak vagyunk ugyanannyi erőfeszí- 
tést hozni a mában a jövőért, mint az oroszok? Vagy fel kell áldoznunk 
a jövőnket azért, hogy élvezzük jelenünket? Ez az Új Határvidék kér- 
dése. Nemzetünknek ezt a döntést kell meghoznia. Egy olyan döntést, 
amely nem pusztán két ember vagy két párt közötti választást jelent, 
hanem a közérdek és magánjó között, a nemzeti nagyság és a nemzeti 
bukás között, a haladás friss levegője és a "normalizmus" áporodott, 





45 A mondat egy része: , ez a nemzet — illetve bármely nemzet, amely hozzánk hason- 
ló módon jött létre -képes-e fennmaradni" — közvetlen idézet Abraham Lincoln 1863. 
november 19-én Gettysburgben elmondott beszédéből (a szerk.). 

dohos atmoszférája között, a határozott eltökéltség és a vánszorgó kö- 
zépszer között. 

Az emberiség a döntésünket várja. Az egész világ látni akarja, mit 
teszünk. Nem csalódhatnak bennünk; mert meg kell próbálnunk. 


John F. Kennedy minimális többséggel győzte le Richard Nixont, 
és a következő év januárjában ő lett az Egyesült Allamok legfiatalabb, 
és egyben első római katolikus elnöke. 


JOHN F. KENNEDY 
Washington D.C., 1961. január 20. 


, A fáklya az amerikaiak egy új generációjának kezében 


van 


A második világháború alatt született férfiak és nők számára John 
Kennedy beiktatási beszéde egy új politikai generáció kezdetét jelezte. 
A negyvennégy éves elnök emléke beivódott az amerikai emlékezetbe. 

Az új elnök utasította beszédíróját, Theodore Sorensent, fejt- 
se meg, mi volt a titka Abraham Lincoln Gettysburgben elmondott 
beszédének. Az ott bevált retorikai fogásokat ő maga is használta, 
amit legjobban a nyolcszor alkalmazott többes szám első szentélyű 
felszólító mondat példáz. Beszédének más részeit az ellenpontozás 
tette emlékezetessé, mint például; ,, Soha ne tárgyaljunk félelemből. 
De soha ne féljünk tárgyalni." A kritikusok szerint Kennedy alábbi 
beszéde felér T. Jefferson első, A. Lincoln második, W. Wilson első 
és Franklin D. Roosevelt első és második beiktatási beszédével. Az 
amerikai retorika szakértője, William Safire szerint JFK 1961-es be- 
iktatási beszéde óta ehhez mérik és hasonlítják az új elnökök beik- 
tatási beszédeit. 


Ma nem egy párt győzelmének tanúi vagyunk, hanem [egy] véget 
és kezdetet egyszerre szimbolizáló győzelem ünnepének, egy jelentős 
megújulásnak és változásnak is egyben. Mert önök és a mindenható 

Isten előtt tettem le ünnepélyes eskümet, amelyet elődeink közel egy 
és háromnegyed évszázaddal előtt fogalmaztak meg. 

A világ mostanra megváltozott. Hisz az ember most már halandó 
kezében tartja azt a hatalmat, amellyel véget vethet az emberi sze- 
génység minden formájának, [egyben] az emberi élet minden formájá- 
nak. A forradalmi hit, amelyért őseink harcoltak, mégis középpontban 
van a Földön: a hit, hogy az emberek jogait nem egy nagylelkű állam 
biztosítja, hanem Isten keze. 

Ne akarjuk elfelejteni, hogy mi ma ennek az első forradalomnak az 
örökösei vagyunk. Jusson el a most és az itt szava ellenséghez és ba- 
ráthoz egyaránt, hogy a fáklyát az amerikaiak egy új generációja vette 
kezébe — akik ebben az évszázadban születtek, akiket háborúk edzet- 
tek, akik kemény és keserű béke fegyelmezett, akik büszkék ősi örök- 
ségünkre —, akik nem hajlandók tanúi lenni vagy megengedni azon 
emberi jogok lassú megszüntetését, amelyekhez ez a nemzet mindig is 
hű volt, s amelyekhez itthon és szerte a világon hűek vagyunk ma is. 

Tudja meg minden nemzet, kívánjon nekünk akár jót, akár rosszat, 
hogy bármilyen árat megfizetünk, bármilyen terhet elviselünk, bármi- 
lyen nehézséget felvállalunk, bármely barátot támogatunk, bármely 
ellenséggel szembeszállunk azért, hogy a szabadság fennmaradását és 
sikerét biztosítsuk. 

Ezt megfogadjuk — és még mást is. 

Azon régi szövetségeseinknek, akikkel közösek kulturális és szel- 
lemi gyökereink, a hű barátok lojalitását fogadjuk. Összefogva szinte 
alig van előttünk akadály együttes vállalkozásainkban. Külön-külön 
szinte csak akadály van előttünk, szétforgácsolva ugyanis nem me- 
rünk szembenézni a ránk váró hatalmas kihívásokkal. 

Azoknak az új államoknak, amelyeket a szabad nemzetek között 
üdvözölhetünk," a szavunkat adjuk, hogy az egyik gyarmati rendszert 
nem követheti egy másik még vaskezűbb zsarnokság új hatalma. Nem 
várjuk el, hogy támogassák álláspontunkat. De azt mindig remélni 
fogjuk, hogy erőteljesen fogják támogatni saját szabadságukat, vala- 
mint azt, hogy nem feledik, hogy azok, akik a múltban a hatalmat 
akarva fel akartak kapaszkodni a tigris hátára, mindig a gyomrában 
végezték. Azoknak az embereknek, akik világszerte viskókban és 





46 Utalás az 1950-es évek végére befejeződő erőteljes dekolonizációs folyamatra (a 
szerk.). 

falvakban küzdenek a tömegnyomorból való kitörésért, azt fogadjuk, 
hogy minden erőnkkel segíteni fogjuk őket, hogy segíthessenek ma- 
gukon — nem azért, mert a kommunisták is esetleg ezt teszik, nem 
azért, mert a szavazataikra számítunk, hanem azért, mert így helyes. 
Ha egy szabad társadalom nem képes segíteni a sok szegényen, akkor 
nem mentheti meg a kevés gazdagot. 

A határainktól délre fekvő testvérköztársaságoknak külön fogadal- 
mat teszünk: jó szavainkat jó cselekedetekké változtatjuk a haladásért 
kötött új szövetségben, és segítünk mind a szabad embereknek, mind 
a szabad kormányoknak, hogy ledobhassák magukról a szegénység 
láncait. De a remény ezen békés forradalma nem válhat ellenséges 
hatalmak prédájává. Hadd tudja minden szomszédunk, hogy csatla- 
kozunk hozzájuk, és közösen szállunk szembe az agresszióval vagy 
a felforgatással bárhol Észak-, Közép- vagy Dél-Amerikában. Hadd 
tudja meg minden hatalom, hogy ez a félteke továbbra is úr lesz a 
saját házában. 

A független államok közösségének, az Egyesült Nemzeteknek — az 
utolsó reményünknek egy olyan korban, amelyben a háború eszköze- 
iből messze több van, mint a békééből — ismét megújítjuk a támoga- 
tására tett fogadalmunkat, mert nem akarjuk, hogy alpári kirohanások 
fóruma legyen, mert azt akarjuk, hogy megerősíthesse az új és gyenge 
államok fölé kiterjesztett védőpajzsát, mert azt akarjuk, hogy minél 
több országban jelen lehessen. 

Végül pedig azoknak az államoknak, akik ellenfeleinkké teszik 
magukat, nem fogadunk meg semmit. Egy kéréssel mégis fordulunk 
hozzájuk: kezdje el mindkét oldal ismét a béke keresését, mielőtt a 
tudomány által elszabadított pusztítás sötét erői az emberiség terv- 
vagy véletlenszerű elpusztítását hoznák magukkal. Nem merjük gyen- 
geséggel csábítani őket. Csak akkor lehetünk bizonyosak abban, hogy 
fegyvereinket soha nem kell használnunk, ha minden kételyen felül 
tudjuk: elég van belőlük. 

A nemzetek két hatalmas és erős csoportjának egyike sem lehet 
elégedett a dolgok jelenlegi állásával. Mindkét oldal túl van terhelve a 
fegyverkezés költségeivel, s mindkét oldal jogosan aggódik a halálos 
atom egyre nagyobb térnyerése miatt. Mégis mindkettő versenyt fut, 
hogy megváltoztassa a rettegés bizonytalan egyensúlyát, elindítva az 
emberiség végső háborúját. 

Kezdjük hát újra: emlékezzünk mindkét oldalon, hogy az udva- 
riasság nem a gyengeség jele, s hogy a komoly szándék bizonyíték 
nélkül mit sem ér. Soha ne tárgyaljunk félelemből. De soha ne féljünk 
tárgyalni. Mindkét oldal inkább azokra a problémákra keressen meg- 
oldást, amelyek összekötnek, ne pedig azokra, amelyek elválasztanak 
minket. Most először mindkét oldal terjesszen elő komoly és precíz 
terveket arra, hogyan vizsgáljuk meg és ellenőrizzük a másik fegyve- 
reit — és helyezzük az összes nemzet elpusztítására alkalmas erő kér- 
dését a nemzetek közös ellenőrzése alá. Mindkét oldal keresse inkább 
a tudomány csodáit annak borzalmai helyett. Fedezzük fel közösen a 
csillagokat, térképezzük fel a sivatagokat, szüntessük meg a betegsé- 
geket, derítsük fel az óceánok mélyét, és támogassuk a művészeteket 
és a kereskedelmet. A két oldal együtt vigyázza a Föld minden pontján 
Ézsaiás parancsát: , Az igának kötelei megoldassanak, és szabadon 
bocsátassanak az elnyomottak." 

Ha az együttműködés reménye legyőzi a gyanú dzsungelét, akkor 
a két oldal közösen kezdjen egy új vállalkozásba; ne új hatalmi erővi- 
szonyt, hanem a törvény új világát [építsük], ahol az erősek igazságo- 
sak, a gyengék biztonságban vannak, a béke pedig állandó. 

Ezt nem lehet befejezni az első száz nap alatt. Még ezer nap alatt 
sem lehet, a mostani kormány hivatali ideje alatt sem lehet, életünk 
hátralévő évei alatt sem lehet. De fogjunk neki. A végső győzelem 
vagy vereség záloga sokkal inkább a ti kezetekben van, polgártársaim, 
mint az enyémben. Amióta csak megalakult ez az ország, az ameri- 
Azon fiatal amerikaiak sírhelyei domborulnak szerte a világon, akik a 
hadba hívó szóra válaszoltak. 

A trombiták ismét megszólaltak, de nem azért, hogy fegyvert fog- 
junk, bár fegyverekre szükségünk van, nem azért, hogy csatába indul- 
junk, bár csatarendbe álltunk, hanem azért, hogy egy hosszú, évről évre 
folyó szürkületi küzdelemben vegyünk részt, , a reménységben örven- 
dezve; a háborúságban tűrve". Egy küzdelemben az emberiség közös 
ellenségeivel: zsarnoksággal, szegénységgel, betegséggel és magával a 
háborúval szemben. Készek vagyunk ezen ellenségek ellen egy óriási, 
az egész Földet magában foglaló szövetséget létrehozni északon és dé- 
len, keleten és nyugaton, hogy az egész emberiség számára szebb jövőt 
teremtsünk? Csatlakoztok hozzám ebben a történelmi erőfeszítésben? 

A világ hosszú történelmében csak kevés generációnak adatott meg, 
hogy megvédhesse a szabadságot, amikor az a legnagyobb veszély- 
ben volt. Én nem hátrálok meg e felelősség elől, sőt üdvözlöm. Nem 
hiszem, hogy bárki közülünk helyet cserélne bárkivel vagy bármely 
generációval. Az energia, a hit, az elhivatottság, amellyel ebbe a vállal- 
kozásba belevágunk, lángra lobbantja országunkat és mindazokat, akik 
szolgálják. Ennek a tűznek a fénye az egész világot bevilágítja. 

És így, amerikai polgártársaim, ne azt kérdezzétek, mit tehet az 
országotok értetek; azt kérdezzétek, mit tehettek ti az országotokért. 
Polgártársaim a világban, ne azt kérdezzétek, Amerika mit tesz érte- 
tek, hanem azt, mit tehetünk közösen a szabadságért. Végül pedig, le- 
gyetek akár amerikai polgárok, akár a világ polgárai, ugyanazt az erőt 
és áldozatot kérjétek tőlünk, amit mi kérünk tőletek. Azzal a tudattal 
vezessük közösen ezt az országot, amelyet szeretünk, hogy egyetlen 
jutalmunk a tiszta lelkiismeretünk, tetteink végső bírája pedig a törté- 
nelem. Kérjük Isten áldását és segítségét, de ne feledjük: itt a Földön 
Isten munkája valójában a miénk. 


GIDEON HAUSNER 
Jeruzsálem, 1961. április 17—18. 


,, Az a férfi Eichmann volt" 


1938-ban egy fiatal SS-tísztet, Adolf Eíchmannt (1906—-1962) ne- 
vezték ki a Zsidó Emigrációs Központi Iroda élére. 1942-től ő felügyel- 
te a zsidó rabszolgamunkások deportálását, és ő felelt az internáltak 
megsemmisítéséért is. 

Eichmann a háború után Dél-Amerikába szökött. Argentínában 
1960-ban izraeli ügynökök rabolták el, és a zsidók ellen elkövetett 
háborús bűnökkel vádolták meg az 1961-ben Jeruzsálemben kezdő- 
dött perben. Izrael legfőbb államügyésze, a negyvenöt éves Gideon 
Hausner volt Eichmann vádlója — hatmillió zsidó szószólója. Beszéde 
tíz órán keresztül tartott; az alábbi részletek a tárgyalás elejéről és 
végéről valók. 

Ahogy önök előtt állok, ó, Izrael bírái, mint az Eichmann elleni 
vád képviselője, nem egymagam állok. Hatmillió vádló áll itt velem. 
Csakhogy ők nem tudnak felállni, rámutatni a vádlottak padján ülő 
férfira, azt kiáltva, hogy , Jaccuse". Mert ők már csak hamu: hamu, 
mely kupacokban áll Auschwitz dombjain és Treblinka rétjein, hamu, 
melyet szétszórtak Lengyelország erdeiben. Sírjaikkal van tele Euró- 
pa. Így hát én leszek a szószólójuk. A nevükben vezetem elő ezt a 
rettenetes vádiratot... 

Soha az alatt a hosszú, vértől piszkos út alatt, melyet ez a nép 
bejárt, a nemzet megszületésének első napjától soha nem bukkant fel 
senki, aki olyan súlyos csapást mért rá, mint Hitler és a rezsimje, vala- 
mint Adolf Eichmann, a zsidók megsemmisítését végző jobb kéz. Az 
emberiség egész történelmében nincs még egy ember, aki ellen ilyen 
vádiratot lehetne megfogalmazni. A barbarizmus klasszikus alakjai, 
Néró, Attila, Dzsingisz kán jelentéktelenné törpülnek, ha összevetjük 
azokkal a szörnyűségekkel és gyilkos iszonyattal, amelyeket a tárgya- 
lás során bemutatunk... Csak a mi nemzedékünkkel történt meg, hogy 
egy ország szervezetten rátámadt egy teljesen védtelen és békés lakos- 
ságra, férfiakra, nőkre és gyermekekre, nagyapókra és csecsemőkre, 
elektromos kerítés mögé terelte őket, koncentrációs táborokba zárta, 
eltökélten, hogy mind egy szálig kiirtja őket... 

Ezen a tárgyaláson egy újfajta gyilkossal találkozunk, aki íróasztal 
mögött űzi véres mesterségét, és csak alkalmakként a saját kezével... 
Mert szavára lendültek munkába a gázkamrák; felemelte a telefont, 
mire a vonatok elindultak a megsemmisítő központokba; a puszta alá- 
írása pecsételte meg tízezrek sorsát. Csak ki kellett adnia a parancsot, 
a katonák máris mentek és kirángatták a zsidókat otthonukból, meg- 
verték, megkínozták és gettókba terelték őket, elvették mindenüket, 
végül, az összes brutalitás és rablás után, miután mindenüktől meg- 
fosztották őket, még a hajukat is elvették, tömegesen elszállították 
őket a mészárszékre. Még a holttestüket sem hagyták békében. Ki- 
húzták aranyfogaikat, letépték eljegyzési gyűrűjüket... 

Eichmann volt, aki megtervezte, kezdeményezte és irányította 
mindezt, aki utasította embereit, hogy ontsák ki ezt az óceánnyi vért, 
s használják fel a lopás, kínzás és gyilkosság minden eszközét. Ő te- 
hát a felelős, akárha saját kezével kötötte volna meg a hóhér kötelén 





47 Jaccuse — vádolom (a szerk.). 

a csomót, hajtotta volna ostorral az áldozatokat a gázkamrába, lőtte 
volna le és lökte volna a tömegsírba egyesével a milliókat, akik miatta 
haltak meg. A törvény szemében ez mind az ő felelőssége. S a lelki- 
ismeret és erkölcs minden mércéje szerint is mindez az ő felelőssége. 
Bűntársai... egy nemzet vezetői voltak: köztük professzorok és tudó- 
sok, akadémiai címmel büszkélkedő, taláros méltóságok, tanult em- 
berek, az , entellektüelek". Találkozunk majd velük — orvosokkal és 
ügyvédekkel, tudósokkal, bankárokkal és közgazdászokkal — azokban 
a tanácsokban, melyek a zsidók kiirtását tűzték ki célul, s köztük olya- 
nokkal, akik irányították és vezényelték a gyilkosságokat a különféle, 
szörnyű fázisokban... 

Vannak szavak arra, hogy mire képes az emberi értelem, és mennyit 
bír a szív. Ám itt olyan tettekkel szembesülünk, amelyek túlmutatnak 
emberi látókörünkön. Mégis megtörtént: milliókat ítéltek halálra, nem 
azért, mert bűnt követtek el, nem azért, mert bármit elkövettek, ha- 
nem mert zsidók voltak. A technika fejlődése hatékony eszközt adott 
a pusztítók kezére iszonyú tervük kivitelezéséhez... 

Egyetlen ember volt, aki szinte kizárólag a zsidókkal törődött, 
akinek a feladata az ő elpusztításuk volt, akinek a szerepe abban 
a gonosz rezsimben csak rájuk korlátozódott. Ez a férfi Eichmann 
volt. Hogy olyan bűnökkel is megvádoljuk, amelyeket nem zsidók 
ellen követett el, csak úgy , mellesleg", azért van, mert mi nem élünk 
az etnikai megkülönböztetéssel. De ne felejtsük el, hogy a vádlott 
feladata, amit évekig hivatásának és küldetésének tekintett, a zsidók 
elpusztítása volt... 

Eichmann majd azt fogja mondani, felettesei parancsát teljesítette. 
Csakhogy a világ lelkiismerete, amely a Nemzetközi Katonai Bíróság 
hangján szól, kijelentette, hogy az olyan parancs, mely ellentétes a lel- 
kiismeret és erkölcs alapelveivel, az olyan parancs, amely sérti a köte- 
lességeket, amelyen az emberi társadalom alapul, és semmibe veszi az 
alapvető szabályokat, amelyek nélkül az emberek nem élhetnek együtt 
— az ilyen parancs nem menthető sem jogi, sem erkölcsi szempontból. 
Tehát döntési szempontból a mi joggyakorlatunk Izraelben megtagad- 
ja a törvényi jogot a vádlottól, hogy ilyen védekezést nyújtson be. 
De ez még nem minden. Bebizonyítjuk a bíróságnak, hogy Eichmann 
messze túlment az aktuális parancson, hogy kezdeményező szerepet 
vállalt a megsemmisítésben, [olyan dolgokban is] amikre semmilyen 

parancsot nem kapott, s csakis a feladat iránti elkötelezettségből vé- 
gezte, mert abban látta életcélját... 

Az SS elnyomás első és legfőbb eszköze a koncentrációs tábor 
volt, ahol a modern tudomány minden elérhető forrását felhasználva 
fejlesztették és tökéletesítették ki rémuralmi eszközeiket. A náci, a ro- 
mantikus misztikus, a családszerető férfi, aki a felszínen szerető férj 
volt és odaadó apa, a természet szerelmese, ez az ember a koncentrá- 
ciós táborban tébolyult, brutális szörnnyé változott, aki gondolkodás 
nélkül taposott más emberi lényeken, mintha rovarok volnának, és 
még a szeme sem rebbent. A Rudolf Höss, Auschwitz parancsnokának 
történetét feldolgozó könyv egyik fejezetében Höss leírja saját békés 
családi életét: miként nevelte fiait, felesége iránti szeretetét és tisztele- 
tét— s mindez a magas feszültségű kerítés túloldalán történt, a szörnyű 
koncentrációs tábor mellett, ahol öt-tízezer embert öltek meg naponta, 
néha ennél is többet. 

A Gestapo nagyon jól tudta, hogyan aknázza ki áldozatai emberi 
gyarlóságát. Tudta, hogy az éheztetés és kínzás idővel a legerősebb 
embert is megtöri; hogy brutalitással és megalázassál el lehet törölni az 
isteni képmást, s az emberből érzéketlen, élettelen, engedelmes robot 
válik, aki csinálja, amit mondanak neki, még ha a saját sírja megásásá- 
ra kap is parancsot... A megaláztatás minden eszközét tudatosan alkal- 
mazva igyekeztek elpusztítani a zsidók hitét önmagukban. Ha valakit 
arcon csapnak korbáccsal, és nem tud védekezni; ha [valaki] nem kap 
enni, amíg meg nem őrül az éhségtől; ha férfiak és nők, fiúk és lányok 
parancsra egymás előtt kell ürítsenek, mint az állatok; ha a nőknek 
meztelenül kell szaladniuk az őrök előtt; ha akasztásos és golyó általi 
kivégzések bizonyítják éjjel-nappal, hogy a zsidók élete értéktelen; ha 
értelmetlen mészárlás történik az ember szeme előtt vérszomjas őrök 
kényére-kedvére; ha az ember naponta hússzor ébred tudatára, hogy 
magányos és védtelen, hogy élete az adott napon bármelyik SS legény 
hangulatától függ — ilyen körülmények között nem volt nehéz olyan 
állapotot előidézni, melyben a szerencsétlenek legtöbbje elvesztette 
a hitét és érzéseit, szinte teljesen elvesztette élni akarását, s legfőbb 
kívánságuk a gyors és fájdalommentes halál lett... 

A nácik... gyakorlottak voltak a hazugságban és fondorlatban. Pon- 
tosan tudták, hogyan használjanak fel minden létező eszközt áldozataik 
megtévesztésére. Minden embervadászat után, mely során zsidók ezrei 

és tízezrei haltak meg, míg másoknak sikerült elrejtőzniük vagy elszök- 
niük, a nácik szándékosan elhíresztelték, hogy ez volt az utolsó ilyen 
művelet, hogy a túlélőkhöz nem nyúlnak, hogy nem lesz több transz- 
port. Sokan, akik belekapaszkodtak ebbe a reménybe, akik nem tudták 
vagy akarták elhinni, hogy a zsidók sorsa valóban megpecsételődött, 
vagy akiket kimerített az éhezés, a nyomorgás és a szenvedés, ekkor 
előmerészkedtek rejtekhelyükről vagy visszatértek az erdőből, egyene- 
sen az újabb embervadászatra induló üldözőik karjaiba. A tigris kényé- 
re-kedvére játszott áldozataival. Zsidókat is találunk azok között, akik 
végrehajtották a nácik parancsait, a gettók zsidó rendőrségében és az 
Öregek Tanácsában. Gyakran még a gázkamrák ajtajában is álltak zsi- 
dók, akik azt a feladatot kapták, nyugtassák az áldozatokat, és elhitessék 
velük, csak zuhanyozni mennek. Ez volt az egész program legsátánibb 
aspektusa: az emberek érzékeinek kiölése, minden érzelmi és intellek- 
tuális élet elsorvasztása, hogy ne maradjon más belőlük, csak rémült, 
élettelen robotok, így aztán magukat a rabokat is felhasználhatták a tá- 
borokban a saját népüket gyilkoló gépezet részeként... 

Olyan tettekre hallanak majd bizonyítékot, melyeket az emberi 
elme el sem akar hinni. Hallanak majd a kicsikről, akiket kidobtak a 
kórházablakon, mert nem engedelmeskedtek a parancsnak. Önök elé 
tárjuk majd az utasításokat, melyeket Eichmann és irodája adott ki a 
gyermekek transzportálásáról. Az egyik arról szól, hogy a gyerekeket 
szét kell osztani az Auschwitzba szánt transzportok között. A tizen- 
négy éves gyermekek , függetlennek" számítottak a kivégző táborok 
transzportjai szempontjából. Azt nem tudjuk megmondani, kinek ju- 
tott borzalmasabb sors: azoknak, akik meghaltak, vagy azoknak, akik 
minden elképzelhető rejtekhelyen és zugban bújtak el, akik a kiűze- 
téstől való állandó rettegésben éltek, akik a szomszédjaik keresztényi 
szeretetének köszönhetően tudtak elbújni. A gyerekek arra értek haza 
az iskolából vagy a közösségi központokból, hogy a szülői ház üres, 
mert szüleiket valami , akció" vagy , művelet" a halálba küldte; s a la- 
kást időközben mások foglalták el. Hallanak majd bizonyítékot, hogy 
a kiszolgáltatott csecsemőket az anyjuk a testükhöz szorították, hogy 
ne lélegezzék be a mérgező gázt, mígnem odamentek a hóhérok, s a 
csecsemőket élve a kemencébe vagy a megásott sírba vetették. 

Azok a boldogtalan gyerekek, akik évekig abban a félelemben 
éltek, hogy bármikor dörömbölhetnek az ajtón a puskatussal; akiket 

szüleik az erdőbe küldtek, így próbálva megmenteni őket; akik meg- 
tanulták lenyelni könnyeiket és sóhajaikat, mert a síró gyereket hely- 
ben lelőtték; akiknek parancsra meg kellett tagadni származásukat és 
kereszténynek vallani magukat; akik saját szemükkel látták, hogy ap- 
jukat megkorbácsolják; akik előtt a német hóhérok , megbeszélték", 
kit öljenek meg először: a fiút vagy az apát; akik az , Ó, Izrael, hall- 
gass meg!" kiáltással ajkukon masíroztak a sírhoz — ezek a gyerme- 
kek és fiatalok... a vádirat lelke és magja. Az Anna Frankok, Justine 
Drangersek és a millió mások. Bemutatjuk néhány ilyen gyermek ké- 
pét, az éhségtől felpuffadva, rettegve és összetörve, rémülettől üve- 
ges tekintettel. Megmutatjuk a fényképeket, ahogy kiéhezett testüket 
trágyáskocsira hányták, ahogy a tehetetlen kis árvák a kivégzőkamra 
küszöbén állnak. 

Auschwitzban a gyilkosság minden módját űzték: agyonlövés, 
akasztás, verés, de főleg a masszív gázkamrák működtek. Minden 
ilyen kamrába 2000 embert tereltek be egyszerre , zuhanyozni" — a 
mérgező gázban. A halálgyár folyamatosan üzemelt. A 2000 ember 
kivégzése 25 percig tartott, utána a testeket elszállították az öt ha- 
talmas kemence egyikébe. Emberi lényeken végeztek orvosi kísér- 
leteket, mint kísérleti állatokon. Kivágták a nők nemi szervét, vagy 
egy végtagjukat addig vetették alá röntgensugárzásnak, míg a sze- 
rencsétlen teremtmények vonaglottak kínjukban, s csak aztán haltak 
meg. A férfiakat kasztrálták. Kísérleteket végeztek a paraffin- és ben- 
zininjekció hatásáról az emberi bőrre, s kémiai anyagok hatásáról a 
mentális ellenállásra. A büntetések módszereit a történelem legke- 
gyetlenebb barbárai sem szégyellték volna. A meztelen test ütlegelé- 
se viszonylag enyhe büntetésnek számított. A raboknak vizet öntöttek 
a fülébe, letépték a körmét, addig éheztették, amíg megőrültek. Az 
éheztetéssel büntetettek bunkerjában találtak egy halottat, aki fölé 
egy másik rab hajolt, szintén halott, s éppen az első máját tépte ki a 
tetem testéből. Aközben halt meg, miközben egy embertársa máját 
tépte ki. A nácik a kannibalizmus felélesztésével járultak hozzá az 
európai kultúrához... 

Bebizonyítjuk, hogy a vádlott azzal a feltett szándékkal hajtotta 
végre ezeket a tetteket, hogy részben vagy egészében elpusztítsa a 
zsidó embereket. Adolf Eichmann olyan jogokat fog élvezni, melyet 
ő egyetlen áldozatának sem adott meg. Megvédheti magát a bíróság 

előtt. Sorsa a törvényen és a bizonyítékokon múlik, a bizonyítás terhe 
a vádra hárul. És Izrael bírái igazságos és jogos döntést fognak hozni. 

Nem csoda, hogy a német külügyminisztérium a londoni rádión 
keresztül figyelmeztette Eichmannt, hogy az auschwitzi gyilkosságok 
felelőseit bíróság elé állítják. Még Németország összeomlásának szé- 
lén is, 1945 áprilisában, abban az istenek alkonya légkörben, amikor a 
szövetségesek keletről, nyugatról és délről egyre közelebb nyomultak, 
Eichmann még akkor is azt mondta a német vöröskereszt egy képvi- 
selőjének, hogy nem tud elfogadni annál humanitáriusabb módszert a 
zsidókkal szemben, mint amilyet Himmler kigondolt. 

Sok millió nem zsidó is odaveszett a nagy háborúban. Itt, ezen a 
tárgyaláson meg sem kíséreljük eldönteni, mely háborús cselekmé- 
nyek szegték meg a nemzetközi jogban lefektetett háborús törvényeket 
és szokásokat. Hanem azt mondjuk a lehető legnagyobb hangsúllyal, 
hogy a zsidók kiirtása egyetlen katonai művelethez sem kapcsolódott. 
Nem lehet a városok bombázásához vagy a tengeralattjáró-háborúhoz 
hasonlítani. Azok háborús cselekmények [voltak], s hogy legitimen-e 
vagy sem, de háború során és azzal kapcsolatban követték el őket. A zsi- 
dók kiirtásának nem volt köze Németország és szövetségesei háborús 
erőfeszítéseihez. A kiirtást a háború idején követték el, hogy a csatame- 
zők füstje valamennyire eltakarja az atrocitásokat; de nem háborús cél 
érdekében, nem háborús szükség vagy kényszer hatására történt. 


Eichmannt 1962. május 31-én felakasztották. 


DOUGLAS MacARTHUR 
West Point, New York, 1962. május 12. 


,, Kötelesség — Becsület — Haza" 


A második világháború alatt a Csendes-óceán délnyugati hadszín- 
terén harcoló amerikai erők főparancsnokaként Douglas MacArthur 
(1880-1964) megállította a japánokat, majd a Japánt megszálló erők 
parancsnokaként 1945 és 1951 között gyakorlatilag mint prokonzul 

felügyelte és irányította a legyőzött ország újjáépítését. 

A koreai háborúban az amerikai erők főparancsnoka volt, de 
Truman elnök 1951-ben leváltotta, mert MacArthur a Kínába történő 
bevonulás mellett kardoskodott. Amikor visszatért az USA-ba, hősként 
fogadták, és a Kongresszus előtt megindító beszédet mondott, ame- 
lyet ekképpen fejezett be: ,, Amikor a századforduló előtt beléptem a 
hadseregbe, minden álmom és reményem valóra vált. A világ sokszor 
megfordult azóta, hogy letettem eskümet a West Pointon, az álmok és 
a remények már régen eltűntek. De még mindig emlékszem az egyik 
legnépszerűbb katonadalra, amely büszkén hirdette: Az öreg katonák 
nem halnak meg, csak elhalványulnak." A dalban szereplő katonához 
hasonlóan én is katonai karrierem végére értem, és elhalványulok. 
Egy öreg katonaként, aki megpróbálta az Istentől kapott fénnyel telje- 
síteni a kötelességét. Isten önökkel. " 

Három héttel később MacArthur megkapta a Sylvanus Thayer- 
kitüntetést, az Egyesült Államok Katonai Akadémiájának legmaga- 
sabb elismerését. MacArthur ezt követően az iskolazászlóalj előtt rög- 
tönzött beszédben válaszolt a kitüntetésre. Katonaként búcsúzott, és a 
beszéd után valóban visszavonult. 


Kötelesség — Becsület — Haza. Ezek a megszentelt szavak áhítato- 
san megszabják, hogy önöknek minek kell lenniük, mik lehetnek, és 
mik lesznek. Ezek lesznek a meghatározó szavak az életükben. Bá- 
torságot adnak, amikor úgy érzik, a bátorságuk eltűnt. Hitet adnak, 
amikor úgy látszik, kevés okuk van a hitre. És reményt teremtenek, 
amikor a remény elhagyja önöket. 

Sajnálatos módon nem rendelkezem kifinomult stílussal, a képze- 
let költészetével és briliáns metaforákkal, hogy elmondjam önöknek, 
ezek a szavak mit jelentenek. A hitetlenek azt mondják, ezek csak sza- 
vak, szlogenek, rikító frázisok. A fontoskodó emberek, a demagógok, 
a cinikusok, a hipokraták, a bajkeverők, és sajnálkozva mondom, más, 
teljesen különböző személyiségű emberek megpróbálják ezeket a sza- 
vakat leminősíteni, gúny és a nevetség tárgyává tenni. 

De ez csak egy azon dolgok közül, amelyek e szavakat jellemzik. 
Ezek a szavak felépítik az önök alapvető jellemét, a nemzet védelmé- 
nek jövőbeni letéteményeseivé formálják önöket. Elég erőssé teszik 
önöket, hogy tudják, mikor gyengék, és elég bátorrá teszik önöket, 

hogy szembe tudjanak nézni önmagukkal, amikor félnek. Azt tanítják, 
hogy büszkék legyenek és hajthatatlanok, amikor nemes csatában le- 
győzték önöket, de amikor önök győznek, akkor szerények legyenek 
és nagylelkűek; hogy a szavakat ne helyettesítsék cselekvéssel. Hogy 
ne a kényelem ösvényét keressék, hanem nézzenek szembe az erőfe- 
szítésekkel, a nehézségekkel és a kihívásokkal, hogy megtanuljanak 
egyenesen állni a viharban, de érezzenek együtt az elbukottakkal; hogy 
előbb önmaguk urai legyenek, mielőtt másokéi lennének; hogy szívük 
tiszta legyen, céljaik pedig nemesek; hogy tanuljanak meg nevetni, 
de soha ne feledjék el, hogyan kell sírni; hogy komolyak legyenek, 
de ne vegyék magukat túl komolyan; hogy szerények legyenek, mert 
csak így lehet szem előtt tartani az igazi nagyságot; hogy nyitott elmé- 
vel fogadják az igazi bölcsességet és az igazi erő szelídségét. Ezek a 
szavak adják meg az akarat erejét, a képzelet minőségét, az érzelmek 
sokaságát, a bátorság heves uralmát a félénkség felett, a kaland iránti 
éhséget a kényelem szeretete felett. Ezek a szavak a csoda érzésével 
töltik el a szívüket, a jövőbe vetett ki nem húnyó reménnyel, az élet 
iránti inspirációval és szeretettel. Megtanítják önöknek, hogy tisztek 
legyenek és úriemberek. 

És milyen katonákat fognak önök irányítani? Bátrakat, megbíz- 
hatókat, akik képesek a győzelemre? Történetük mindnyájuk előtt 
ismert: az ő történetük a fegyveres amerikai férfi története. A róla 
alkotott képem sok évvel ezelőtt a harcmezőn alakult ki, és azóta sem 
változott. Úgy tekintettem rá akkor, ahogy most is: a világ egyik leg- 
nemesebb alakjára, nemcsak az egyik legnagyszerűbb katonai alak- 
ra, hanem az egyik legfeddhetetlenebbre is. Neve és hírneve minden 
amerikait születésénél fogva megillet. Fiatalon és erősen, szeretve 
és hűségesen mindent odaadott, amit a halandóság adhat. Sem ne- 
kem, sem másnak nem kell dicsőíteni őt. Ő a saját történelmét írta 
az ellenség mellkasára vörössel. De amikor eszembe jut a hányatta- 
tások során tanúsított türelme, az össztűz alatt tanúsított bátorsága 
és a győzelem után tanúsított szerénysége, akkor a csodálat olyan 
érzése önt el, amelyet nem tudok szavakba foglalni. A sikeres haza- 
fiság legnagyobb példái közé tartozik; a múlt nagy alakja, aki a jövő 
generációinak tanította meg a szabadság eszméit; a jelen nagy alakja, 
aki erényei és eredményei folytán hozzánk tartozik. Húsz hadjárat- 
ban, harcmezők százain, ezernyi tábortűz körül voltam tanúja ennek 

a kitartó bátorságnak, ennek a hazafias önmegtagadásnak, ennek a 
legyőzhetetlen eltökéltségnek, amelynek köszönhetően ott él ő most 
minden ember szívében. A világ egyik végétől a másikig kiürítette a 
bátorság mély kelyhét. 

Ahogy hallgattam dalaikat a dalárdában, szinte látom magam előtt 
az első világháború megdöbbentő hadoszlopainak katonáit, amint 
nyirkos hátizsákok alatt nyögnek, halálos fáradtan, harmatos hajnaltól 
esős alkonyig menetelve, bokáig süllyedve az akna tépte földutak sará- 
ba. És mégis: komor hadrendben álltak, ajkuk kék volt, sár és mocsok 
szennyezte, jéghideg szél és eső járta át csontjaikat, ahogy haladtak a 
cél felé, amely sokuknak az isteni ítélőszéket jelentette. Nem tudom, 
születésük mennyire volt méltósággal teli, de tudom, hogy haláluk di- 
csőséges volt. Engedelmesen, panasz nélkül haltak meg, szívükben 
hittel, ajkukon a reménnyel, hogy győzni fogunk. Kötelesség — Becsü- 
let — Haza. Ez a három szó itatta át vérüket, verítéküket és könnyeiket 
a fény és az igazság felé vezető úton. 

Húsz évvel később a földgolyó másik felén voltak, ismét a sötét, 
sártól csöpögő lövészárkokban guggolva, amelyeket kísérteties bűz 
járt be. A Nap szűnni nem akaró hevében, pusztító viharok szakadó 
esőjében, a dzsungelösvények végtelen magányában és elhagyatottsá- 
gában; keserűen, mert távol voltak azoktól, akiket szerettek és akikhez 
kötődtek; a trópusi betegségek halálos pestisében; a háború borzalmak 
verte színterein; rettenthetelen bátorsággal, eltökélten és határozottan 
védekezve, gyorsan és biztosan támadva; a teljes és meghatározó győ- 
zelemért, mindig a győzelemért harcolva. Az utolsó lövés véres ködén 
keresztül ezeket a komor és kísérteties férfiakat három szó vezérelte: 
Kötelesség — Becsület — Haza. 

Ezek a szavak a legmagasabb erkölcsi törvényt valósítják meg, és 
kiállják az emberiség felemelkedését hirdető etikai és filozófiai tanítá- 
sok próbáit is. Olyan tetteket követelnek, amelyek helyesek, és olya- 
noktól tartanak vissza, amelyek helytelenek. A katonát az különbözteti 
meg a többi embertől, hogy tőle elvárják a vallásos neveltetés legnagy- 
szerűbb cselekedetét: az önfeláldozást. Csatában, a veszély és a halál 
torkában [a katona] olyan tulajdonságokat mutat, amelyeket Isten ak- 
kor adott az embernek, amikor a maga képmására teremtette őt. Sem- 
miféle fizikai bátorság, semmiféle ősi ösztön nem veheti át az isteni se- 
gítség helyét, amely nélkül az ember elpusztulna. Legyenek bármilyen 

borzalmasak is a háború eseményei, a katona, akit azért hívnak hadba, 
hogy életét adja hazájáért, az emberiség legnemesebb tagja. 

Önök most egy új világgal néznek szembe, egy változó világgal. 
Az űrbe fellőtt műholdak, a rakéták új fejezetet nyitnak az emberi- 
ség hosszú történetében: az űrkorszak fejezetét. Azon három- vagy 
ötmilliárd év alatt, amely alatt a tudósok szerint a Föld létrejött, az 
emberiség fejlődésének három- vagy ötmilliárd éve alatt soha nem 
volt még nagyobb, gyorsabb és megrázóbb változás. Most már nem- 
csak ezzel a világgal foglalkozunk, hanem a világegyetem végtelen 
távolságaival és kifürkészhetetlen rejtélyeivel is. Új és végtelen hatá- 
rok felé nyúlunk. Különös szavakat használunk: a kozmikus energia 
megzabolázása; a szelek és a hullámok szolgálatba állítása; soha nem 
hallott szintetikus anyagok létrehozása, amelyek pótolják, vagy akár 
fel is váltják a régi anyagokat; a tengervíz tisztítása, hogy iható le- 
gyen; az óceánok mélyén rejlő kincsek kibányászása, hogy új ételeket 
és még nagyobb jólétet teremtsünk; a betegségek megelőzése, hogy 
évszázadokig éljünk; a meleg és a hideg, az eső és a napfény jobb 
elosztásának érdekében az időjárás irányítása; űrhajók a Holdon; a 
háborúk elsődleges célja nem korlátozódik az ellenség haderejének 
megsemmisítésére, hanem már a civil lakosság is célponttá válik; egy 
végső összecsapás az egyesült emberiség és egy másik galaxis gonosz 
erői közt — ezek az álmok és fantáziák teszik korunkat az összes közül 
a legizgalmasabbá. 

A változás és fejlődés ezen háborgásában az önök küldetése vál- 
tozatlan, határozott és sérthetetlen maradt: megnyerni a háborúinkat. 
Hivatásos karrierjükben minden más egyéb csak folyománya ennek az 
alapvető célnak. A közösség megtalálja a módját, hogy minden más 
célját, tervét, szükségletét, legyen az kicsi vagy nagy, megvalósítsa. 
Ám önök azok, akiket harcra képeztek ki, az önöké a fegyverek hiva- 
tása: a győzni akarás; a biztos tudat, hogy a háború nem helyettesítheti 
a győzelmet; hogy ha vereséget szenvednek, akkor az ország pusztul 
el. Az önök közszolgálatát csak a kötelesség, becsület, haza hármasa 
vezérelheti. 

Mások majd vitatkoznak az ellentmondásos — nemzeti és nemzet- 
közi — kérdésekről, amelyek foglalkoztatják az embereket. De önök 
komoran, nyugodtan és zárkózottan őrködnek a nemzet biztonsága 
felett, védik az országot a nemzetközi konfliktusok dühös hullámai- 

tól, mint a gladiátorok a harc arénájában. Másfél évszázadon keresz- 
tül önök védték és őrizték a szabadság és igazságosság szent hagyo- 
mányait. Hadd vitázzanak a civilek a kormányzásunk erényeiről és 
hibáiról, hogy vajon erőnket csökkenti-e a túl régóta tartó deficites 
finanszírozás; hogy a szövetségi paternalizmus túl hatalmas lett; hogy 
bizonyos nagy hatalmú csoportok túl arrogánsak lettek; hogy a politi- 
ka túl korrupttá vált; hogy a bűnözés egyre terjed; hogy az erkölcsünk 
mélyponton van; hogy a szélsőséges csoportok egyre erőszakosabban 
lépnek fel; hogy vajon személyes szabadságjogaink tényleg annyi- 
ra szerteágazóak és teljesek, amilyennek lenniük kellene. A nemzet 
komoly problémái nem igénylik az önök professzionális részvételét 
vagy a katonai megoldást. Az önök jelzőtüze tízszeres erővel világít 
az éjszakában: Kötelesség — Becsület — Haza. 

Önök a kovász, amely összetartja országunk védelmi rendszerét. 
Az önök soraiból kerülnek ki azok a nagyszerű parancsnokok, akik a 
nemzet sorsát a kezükben tartják, ha megszólal a háború vészharang- 
ja. Halottaink hosszú, szürke sora soha nem hagyott minket cserben. 
De ha mégis elbuknának önök, akkor milliónyi olívazöldbe, khakiba, 
kékbe és szürkébe öltözött szellem emelkedne ki fehér keresztje alól 
ezzel a három mágikus szóval az ajkán: Kötelesség, becsület, haza. 
Ez nem azt jelenti, hogy önök háborús uszítók. Ellenkezőleg: a kato- 
na minden embernél erősebben imádkozik a békéért, mert neki kell 
elszenvednie a háború legmélyebb sebeit. De mindig ott csengenek 
fülünkben Platón, a legbölcsebb filozófus baljós szavai: , Csak a ha- 
lottak számára ér véget a háború." 

Számomra az árnyékok egyre hosszabbak lesznek. Az alkony le- 
szállt. Régi napjaim megfakultak; már csak a múlt álmain keresztül 
pislákolnak fel néha. Azon [régi] napok emléke csodálatos szépsé- 
gű, könnyekkel öntözött, és a tegnap mosolya dédelgeti, becézi csak. 
Szomjas füllel, de hiába figyelem az ébresztőt fújó kürtök halkuló, 
csodálatos hangját, a menetelést jelző dobok távoli pergését. Újra 
hallom a fegyverropogást, a lövedékek sivítását, a harcmező külö- 
nös, gyászos morgását. Emlékezetem estéjén mindig visszatérek 
West Pointra. Mindig, egyre és egyre itt visszhangzik a fülemben: 
Kötelesség — Becsület — Haza! 

JOHN F. KENNEDY 
Berlin, 1963. június 11. 





, Ich bin ein Berliner" 


Amikor Kennedy elnök 1963-ban nyolcórás látogatásra érkezett 
Nyugat-Berlinbe, a gépkocsisort, amelyben utazott, végig az úton hatal- 
mas üdvrivalgás fogadta. A Brandenburgi kapuhoz közeledve látta meg 
először a berlini falat. A program szerint a német főváros legforgalma- 
sabb útja, az Unter den Linden végén található kapun keresztül átnézett 
volna a fal másik oldalára, ám a kapu öt boltívét hatalmas vörös transz- 
parensek borították a túloldalról, így nem láthatta Kelet-Berlint. 

Kennedy beszéde — amelyet a kommunista Keletet és a kapitalista 
Nyugatot kettévágó vasfüggöny legkegyetlenebb szimbólumáról ismert 
városban mondott el — az egész világon szinte mindenkit megérintett. 


Kétezer évvel ezelőtt az emberek azt mondták büszkén: , Cívis 
Romanus sum"." Ma, a szabadság világában pedig ezt mondják büsz- 
kén: , Ich bin ein Berliner". 

Sokan vannak ma a világon, akik nem értik — vagy azt mondják, 
hogy nem értik —, valójában mi a különbség a szabad világ és a kom- 
munista világ között. Jöjjenek hát el Berlinbe. 

Vannak, akik azt mondják, a jövő a kommunizmusé. Jöjjenek hát el 
Berlinbe. És vannak, akik Európában és máshol azt mondják: , Együtt tu- 
dunk dolgozni a kommunistákkal". Jöjjenek hát el Berlinbe. És olyanok 
is vannak, akik szerint akommunizmus gonosz rendszer, de legalább a 
gazdasági fejlődésünket lehetővé teszi. Jöjjenek hát el Berlinbe. 

A szabadság sok nehézséggel jár, a demokrácia pedig nem tökéletes. 
De nekünk soha nem kellett falat húznunk, hogy honfitársainkat bezár- 
juk, hogy megakadályozzuk őket abban, hogy szabadon távozhassanak. 
Több ezer mérföld távolságban, az Atlantióceán túlpartján élő honfitár- 
saim nevében is mondom: ők roppant büszkék arra, hogy ha távolról is, 
de megoszthatták veletek az elmúlt tizennyolc év történetét. Nem tudok 
olyan városról, amely tizennyolc év ostrom után is annyi vitalitással, 
erővel, reménnyel és eltökéltséggel élne, mint Nyugat-Berlin. 





48  Civis Romanus sum — Római polgár vagyok (a szerk.). 

Noha a fal a legnyilvánvalóbb és szembeszökőbb bizonyítéka a 
kommunista rendszer bukásának, az egész világ láthatja, ez nem tölt 
el minket megelégedettséggel. Hiszen számotokra, ahogy azt polgár- 
mesteretek is mondta, ez a fal nem csak történelem, hanem az embe- 
riség ellen elkövetett bűn is, hiszen családokat, férjeket és felesége- 
ket, fitestvéreket és húgokat szakít szét, embereket, akik szeretnének 
együtt lenni. 

Ami erre a városra igaz, igaz Németországra is. Addig nem lehet 
hosszantartó békét biztosítani Európában, amíg minden negyedik né- 
mettől megtagadják a szabad ember legalapvetőbb jogát: azt a jogot, 
hogy szabadon dönthessen. A béke és jóindulat tizennyolc éve alatt ez a 
német generáció megszerezte magának a jogot a szabadsághoz, amely- 
be beletartozik az is, hogy családjaikat és országaikat tartós békében és 
minden nép felé mutatott jóakarattal egyesítsék. A szabadság ostrom- 
lott szigetét véditek, de az életetek Németország életének része. 

Végezetül hadd kérjem tőletek azt, emeljétek tekinteteteket a ma 
veszélyeiről a holnap reményeire; Berlin városának és Németországo- 
tok szabadságáról a szabadság megteremtésére mindenhol a világon; 
a falról a béke és az igazság napjára; magatokról és rólunk az egész 
emberiségre. 

A szabadság oszthatatlan, és ha egy ember rabszolga, akkor ki 
szabad? Ha mindenki szabad, akkor várakozva tekinthetünk azon nap 
felé, amikor ez a város ismét egy lesz, és ez az ország és az európai 
kontinens egy békés és reményteljes bolygón él. Amikor ez a nap el- 
jön, mert el fog jönni, akkor a nyugat-berliniek csendes elégedettség- 
gel mondhatják, közel két évtizedig a frontvonalban voltak. 

A szabad emberek, éljenek bárhol, mind berlini polgárok. És ezért sza- 
bad emberként büszkén mondom e szavakat: , [ch bin ein Berliner". 

MARTIN LUTHER KING 
Washington D.C., 1963. augusztus 28. 





4 


,, Kan egy álnom" 


1963-ban, Abraham Lincoln Emancipációs Nyilatkozata megjele- 
nésének 100. évfordulóján, az NAACP?" a ,, Szabadság "63 óta" jelszót 
zászlajára tűzve hatalmas kampányba kezdett, hogy igazságot szol- 
gáltassanak Amerika fekete polgárai számára. A legfontosabb meg- 
mozdulások Birminghamben, Alabamában (ebben a városban Martin 
Luther King vezetésével demonstrációt szerveztek a városháza elé, 
Kinget kétszer is bebörtönözték, mégis jelentős eredményeket ért el a 
Jaji elkülönítés megszüntetése terén) és Selmában voltak, ahol hatal- 
mas tiltakozó demonstráció indult Montgomerybe, amelyen King és 
Ralph Bunche, az addigi egyetlen fekete bőrű Nobel-békedíjas tartott 
beszédet. 

Philip Randolph rangidős fekete amerikai vezető indítványozta, 
tartsanak egy demonstrációt Washingtonban, amelyen kiállnak a sza- 
badságjogok és a munkahelyteremtés mellett. Ahogy később King fo- 
galmazott: ,, Mind ez ideig nem volt példa egy ehhez hasonló, az egész 
nemzetre kiterjedő, és ilyen hatalmas tömegeket megmozgató gyűlés- 
re. Tovább nehezítette a helyzetet a bukásunkat jövendölő számtalan 
próféta, akik attól tartottak, hogy a legkisebb erőszakos incidens is 
elegendő lesz, hogy elidegenítse a Kongresszust, és megsemmisítse a 
törvényes lépések minden további reményét. " 

Augusztusban mégis 210000 ember gyűlt össze a Washington- 
emlékműnél és vonult át a Lincoln-emlékműhöz, ahol a nap fénypontja 
Martin Luther King beszéde, a fekete Amerika hangja volt. A beszédet 
King kézzel írta az előző éjjel, és csak hajnali 4-kor készült el vele. 
Most, a tüntetők előtt állva, a drámai pillanathoz méltóan megtartotta 
az évszázad egyik legemlékezetesebb beszédét. Nem volt még egy olyan 
közéleti személyiség a kortársai között, aki oly hozzáértéssel állította 
volna az általa felvállalt ügy szolgálatába a beszélt szót, mint ő. 





49 NAACP - National Association for the Advancement of Colored People; kb. Nem- 
zeti Szövetség a Színes bőrűek Haladásáért (a szerk.). 

Egy évszázaddal ezelőtt egy nagy amerikai, akinek a jelképes 
árnyékában ma is állunk, aláírta az Emancipációs Nyilatkozatot. Ez 
a nagy jelentőségű rendelet a sorvasztó igazságtalanság lángjában 
senyvedő néger rabszolgák milliói számára hozta el a reményt. Elér- 
kezett az örömteli hajnal, amely véget vetett a rabszolgaság hosszú 
éjszakájának. 

Egy évszázaddal később még mindig azzal a szomorú ténnyel kell 
szembenéznünk, hogy a feketék nem szabadok. Egy évszázaddal ké- 
sőbb a feketék életét még mindig szánalmasan megnyomorítja a faji 
elkülönítés béklyója és a diszkrimináció lánca. Egy évszázaddal ké- 
sőbb a feketék, az anyagi jólét végtelen tengere által körülfogva, a 
nyomor magányos szigetén tengetik életüket. Egy évszázaddal később 
a feketék még mindig az amerikai társadalom peremén vergődnek, 
számkivetettként saját földjükön. 

Azért gyűltünk ma itt össze, hogy felhívjuk a figyelmet erre a tart- 
hatatlan helyzetre. Bizonyos értelemben azért jöttünk el nemzetünk 
fővárosába, hogy beváltsunk egy csekket. Amikor köztársaságunk 
megalkotói leírták az alkotmány és a Függetlenségi Nyilatkozat nagy- 
szerű szavait, egy olyan kötelezvényt láttak el kézjegyükkel, amely 
minden amerikai közös örökségévé kellett volna hogy váljon. Ez a 
kötelezvény egyben ígéret is volt, amely minden egyén számára ga- 
rantálta az élethez, a szabadsághoz és a boldogságra való törekvéshez 
fűződő elidegeníthetetlen emberi jogokat. 

Ma nyilvánvaló, hogy az ország színes bőrű állampolgárai tekin- 
tetében Amerika nem tett eleget e kötelezettségnek. Ennek a szent 
kötelességnek a tiszteletben tartása helyett Amerika egy fedezetlen 
csekket adott a feketéknek, egy olyan csekket, amelyen az áll, , nincs 
rá fedezet". Mi azonban nem hisszük el, hogy az igazságosság bankja 
csődbe ment. Nem hisszük el, hogy létezik valami, amire nincs elég 
fedezet a nemzet lehetőségeinek hatalmas boltozata alatt. Ezért hát 
eljöttünk, hogy beváltsuk a csekket, a csekket, amely végre megadja 
nekünk a szabadság gazdagságát és az igazságosság biztonságát. 

Azért gyűltünk össze ezen a megszentelt helyen, hogy emlékez- 
tessük Amerikát a jelen sürgető feladatára. Most nem engedhetjük 
meg magunknak a nyugalom fényűzését, és nem vehetjük be a foko- 
zatosság nyugtatószerét. Most jött el a pillanat, hogy valóra váltsuk 
a demokrácia ígéreteit. Most jött el a pillanat, hogy a faji megkülön- 

böztetés sötét és sivár völgyéből végre a faji igazságosság napsütötte 
ösvényei[é?]re lépjünk. Most jött el a pillanat, hogy a lehetőség kapuit 
Isten minden gyermeke számára kitárjuk. Most jött el a pillanat, hogy 
kihúzzuk nemzetünket a faji igazságtalanság futóhomokjából, és a 
testvériség szilárd sziklájára helyezzük. 

A nemzet végzetes hibát követne el, ha a pillanat sürgetése elkerül- 
né a figyelmét, és alábecsülné a feketék elszántságát. A feketék jogos 
elégedetlenségének fullasztó forrósága addig nem ér véget, amíg el 
nem jön a szabadság és az egyenlőség éltető ősze. 1963-ban nem vé- 
get ér, hanem elkezdődik valami. Akik azt remélik, hogy a feketéknek 
csak ki kellett ereszteniük a gőzt, és ettől kezdve elégedettek lesznek, 
keservesen csalódnak majd, ha a dolgok visszatérnek a megszokott 
kerékvágásba. Amíg a feketéknek meg nem adják az őket megillető 
állampolgári jogokat, nem lesz se nyugalom, se békesség Ameriká- 
ban. A tiltakozás forgószele tovább rázza majd nemzetünk alapjait, 
amíg az igazságosság ragyogó napja el nem érkezik. 

Mondanom kell azonban valamit népemnek, amely itt áll az igaz- 
ságosság palotájába vezető küzdelmes út elején. A minket megillető 
hely kivívása során nem szabad bűnösnek találtatnunk törvénytelen 
cselekedetek elkövetésében. A szabadságra szomjazunk, de ne a ke- 
serűség és a gyűlölet poharából igyunk, ha szomjunkat oltani akarjuk. 
Küzdelmünket a méltóság és fegyelem magasztos síkjáról folytassuk. 
Nem engedhetjük meg, hogy teremtő tiltakozásunkat a fizikai erőszak 
szintjére aljasítsuk. Újra és újra fel kell emelkednünk azokra a mél- 
tóságteljes magaslatokra, ahol a nyers fizikai erő a lelki erővel találja 
szemben magát. Ennek a lenyűgöző, új harci szellemnek, amely a fe- 
kete közösséget hatalmába kerítette, nem szabad oda vezetnie, hogy 
bizalmatlanná váljunk minden fehérrel szemben, hiszen fehér testvé- 
reink közülük sokan, ahogyan azt jelenlétük is bizonyítja, felismer- 
ték: végzetük összefonódott a mi végzetünkkel, szabadságuk pedig 
kibogozhatatlanul összevegyült a mi szabadságunkkal. Egyedül nem 
tudunk továbbmenni. 

És útközben ígéretet kell tennünk, hogy tovább haladunk előre. 
Nem fordulhatunk vissza. Vannak, akik megkérdezik a polgárjogokért 
elkötelezett embereket: , Mikor lesztek elégedettek?" Addig nem le- 
hetünk elégedettek, amíg a feketék a leírhatatlan rendőri erőszak bor- 
zalmainak esnek áldozatul. Addig nem lehetünk elégedettek, amíg az 

utazás fáradalmától kimerülve nem kapunk szállást az országúti mo- 
telekben és a városok szállodáiban. Addig nem lehetünk elégedettek, 
amíg a feketék alapvető mobilitása abból áll, hogy egy kisebb gettó- 
ból átköltözhetnek egy nagyobb gettóba. Addig nem lehetünk elége- 
dettek, amíg Mississippi államban nem szavazhatnak a feketék, New 
Yorkban pedig azt hiszik, nincs kire szavazniuk. Nem, nem vagyunk 
elégedettek, és addig nem leszünk elégedettek, amíg az igazság zá- 
porként ránk nem zúdul, az igazságosság pedig hatalmas folyóként el 
nem áraszt minket. 

Tisztában vagyok vele, hogy vannak köztetek, akiknek hatalmas 
megpróbáltatásokat és gyötrelmeket kellett kiállniuk. Vannak, akik 
egyenesen a szűk börtöncellájukból érkeztek ide. Vannak köztetek 
olyan területről jöttek, ahol a szabadság keresése közben az üldözte- 
tés viharát kellett kiállniuk, a rendőrség kegyetlenkedésének viharos 
szele pedig megrendítette őket. Ti vagytok a teremtő szenvedés vete- 
ránjai. Tegyétek a dolgotokat azzal a hittel, hogy a meg nem érdemelt 
szenvedés a megváltást hordja magában. 

Menjetek vissza Mississippibe, menjetek vissza Alabamába, men- 
jetek vissza? Dél-Karolinába, menjetek vissza Georgiába, menjetek 
vissza Louisianába, menjetek vissza az északi városok nyomortelepe- 
ire és gettóiba, de közben ne feledjétek, ennek a helyzetnek meg kell 
változnia, és meg is fog változni. Ne ereszkedjünk le a kétségbeesés 
völgyébe. 

Azt mondom ma nektek, barátaim, hogy a jelen helyzet minden ne- 
hézsége és a reményvesztettség ellenére még mindig van egy álmom. 
Egy álmom, amely mélyen az amerikai álomban gyökerezik. Van egy 
álmom: egy napon ez a nemzet felkél, és hitvallásának igazi tartalma 
szerint él: , Magától értetődőnek tartjuk ezeket az igazságokat, hogy 
minden ember egyenlőnek teremtetett." Van egy álmom: egy napon 
Georgia vöröslő dombjain a volt rabszolgák fiai együtt ülnek majd le 
a testvériség asztalához a volt rabszolgatartók fiaival. Van egy álmom: 
egy napon még Mississippi állam, ez az igazságtalanság és elnyomás 
hőségében fuldokló sivatag is a szabadság és az igazság oázisa lesz. 
Van egy álmom: egy napon négy kisgyermekem egy olyan országban 
él majd, ahol nem a bőrszínük, hanem a jellemük alapján ítélik meg 
őket. Ma van egy álmom. Van egy álmom: egy nap Alabama állam, 
melynek kormányzója ajkáról jelenleg a szembenállás és a szövetsé- 

gi törvényekkel való szembeszegülés szavai fröcsögnek, olyan hellyé 
változik, ahol fekete kisfiúk és kislányok kéz a kézben, testvérként 
sétálnak majd a fehér kisfiúkkal és kislányokkal. 

Ma van egy álmom. Van egy álmom: egy napon majd emelked- 
jék föl minden völgy, süllyedjen le minden hegy és halom, legyen az 
egyenetlen egyenessé és a dombvidék síksággá! Mert megjelenik az 
Úr dicsősége, látni fogja minden ember egyaránt. Ez a mi reményünk. 
Ez az a hit, amellyel visszatérek délre. Ez a hit erőt ad nekünk, hogy 
kivéssük a kétségbeesés hegyéből a remény kövét. Ezzel a hittel ké- 
pesek leszünk az országban eluralkodott hamis hangzavart a testvéri- 
ség gyönyörű szimfóniájává formálni. Ezzel a hittel képesek leszünk 
együtt dolgozni, együtt imádkozni, együtt küzdeni, együtt vonulni 
a börtönbe, együtt kiállni a szabadság mellett, tudva, hogy egy nap 
szabadok leszünk. Az lesz a nap, amikor Isten minden gyermeke új 
értelemben énekelheti majd: 


Hazám, rólad szól ez a dal, 

Szabadság drága földje, 

Rólad énekelek: 

A föld, amely apáink temetője, 

A bevándorlók büszkesége, 

Hadd visszhangozza minden hegyoldal 
A szabadságot. 


És ha Amerika valóban nagy nemzet akar lenni, akkor ennek va- 
lóra kell válnia. Hadd visszhangozzák a szabadságot New Hampshire 
csodálatos hegytetői! Hadd visszhangozzák a szabadságot New York 
hatalmas hegyei! Hadd visszhangozza a szabadságot a megáradt 
Allegheny Pennsylvaniában! Hadd visszhangozza a szabadságot a 
Sziklás-hegység Coloradóban! Hadd visszhangozzák a szabadságot 
California csábító hegycsúcsai! De ne elégedjünk meg ennyivel! 
Hadd visszhangozza a szabadságot a Stone-hegy Georgiában! Hadd 
visszhangozza a szabadságot a Lookout-hegy Tennessee-ben! Hadd 
visszhangozza a szabadságot Mississippi összes dombja és vakondtú- 
rása! Hadd visszhangozza minden hegyoldal a szabadságot! 

Ha hagyjuk, hogy mindenhol a szabadság visszhangozzék, ha 
hagyjuk, hogy minden faluban és minden falucskában, minden ál- 

lamban és minden városban a szabadság visszhangozzék, képesek 
leszünk felgyorsítani annak a napnak az eljöttét, amikor Isten minden 
gyermeke — feketék és fehérek, zsidók és keresztények, protestánsok 
és katolikusok — képes lesz összefogni, hogy kéz a kézben énekelje a 
régi néger spirituálét: , Végre szabadok! végre szabadok! köszönjük a 
mindenható Istennek, hogy végre szabadok vagyunk!" 


James Reston amerikai újságíró így jellemezte a beszédet: 
A vallásszabadságot követelő Roger Williamstől kezdve a politikai 
szabadságot követelő Sam Adamsen és az erőszakot elítélő Thoreau-n 
át a rabszolgafelszabadítást követelő William Lloyd Garrisonig és a 
gazdasági egyenlőségért síkra szálló Eugene V. Debsig — King mind- 
egyikük hangján szólt. 

Martin Luther Kinget 1963-ban a Time magazin az év emberének 
választotta, 1964-ben pedig neki ítélték a Nobel-békedíjat. A Kennedy 
elnök által beterjesztett polgárjogi törvények végül Johnson elnök 
alatt, 1964-ben és 1965-ben emelkedtek törvényerőre. Kinget egy 
polgárjogi megmozdulás közben a Tennessee állambeli Memphisben 
1964. április 4-én lelőtték. 


LYNDON B. JOHNSON 
Washington D.C., 1963. november 27. 


, Folytassuk!" 


A történész Theodore White szerint csak szuperlatívuszokban 
lehet beszélni Lyndon B. Johnson (1908—-1973) alábbi beszédéről, 
amelyet az Egyesült Államok új elnökeként John F. Kennedy meg- 
gyilkolása után mondott el. A tragédiát követő héten a kortárs be- 
számolók szerint ,, páratlan méltósággal" viselkedett. Kennedy a be- 
iktatásakor a ,, Kezdjünk neki!" szavakat használta, Johnson pedig 
ezt mondta: ,, Folytassuk! ", így a folyamatosságnak ez lett a jelszava 
Washingtonban. 

Johnson folyamatosan csiszolta a számos tanácsadó (Theodore 
Sorensen, McGeorge Bundy, J.K. Galbraith, Abe Fortas, Bill Moyers, 
Horace Busby) által megalapozott szöveget: szavakat és kifejezéseket 
változtatott meg, ahogy a megfelelő hangnemet kereste. Amikor Bundy 
és Moyers elhozták neki a kész szöveget, Johnson ceruzával írta bele a 
szívéből jövő szavakat: ,, Harminckét éve a Capitol Hill az otthonom. " 
Ekkor már készen állt, hogy elmondja azt a beszédet, amely személyes 
irányvonalát az ország irányvonalává tette. 


Házelnök úr, elnök úr, a Szenátus és a Képviselőház tagjai, ame- 
rikaiak! Mindent boldogan odaadnék azért, hogy ne kelljen ma itt 
állnom. Korunk legnagyobb vezetőjének életét kioltotta korunk leg- 
ostobább cselekedete. John Kennedy hátrahagyott halhatatlan szava- 
iban és tetteiben él tovább. Az emberiség emlékében és elméjében él 
tovább. Honfitársai szívében él tovább. 

Nincs elég szomorú szó hozzá, hogy veszteségünket kifejezhet- 
nénk. Nincs elég erős szó kifejezni eltökéltségünket, hogy folytatni 
akarjuk Amerika előremozdítását, amelyet ő kezdett el. A végtelen 
világűr feltérképezésének álma, az Atlanti- és a Csendes-óceánon át- 
ívelő partneri viszony álma, a kevésbé fejlett országokban jelen lévő 
Békehadtest álma, minden gyermekünk oktatásának álma, a munkát 
keresők és az arra rászorulók foglalkoztatásának álma, az idősekről 
való gondoskodás álma, az elmebetegség ellen indított átfogó támadás 
álma, és mindenekfelett az egyenlő jogok álma minden amerikainak 
fajtól és bőrszíntől függetlenül — ezeket és más amerikai álmokat az ő 
elhivatottsága és energiája éltette. 

Most az általa olyannyira nemesen képviselt ötleteket és ideálo- 
kat kell a gyakorlatban is megvalósítanunk. John Kennedy vezetése 
alatt ez a nemzet bebizonyította, van bátorsága békét keresni, és van 
ereje háborút kockáztatni. Bizonyítottuk, hogy jó és megbízható ba- 
rátai vagyunk azoknak, akik a békét és a szabadságot keresik. Bebi- 
zonyítottuk, hogy félelmetes ellenségei tudunk lenni azoknak, akik 
elutasítják a béke ösvényét, azoknak, akik ránk vagy szövetségese- 
inkre akarják kényszeríteni a zsarnokság igáját. Ez a nemzet tarta- 
ni fogja magát kötelezettségeihez Dél-Vietnamtól Nyugat-Berlinig. 
Egy pillanatra sem hagyjuk abba a béke keresését. Rugalmasan ke- 
ressük az egyetértés területeit azokkal is, akikkel nem értünk egyet. 

Nagylelkűek és lojálisak leszünk azokhoz, akik közös ügyünkben 
mellénk állnak. 

Korunkban, amikor a békének nem lehetnek vesztesei, a háborúnak 
pedig nem lehetnek győztesei, tudomásul kell vennünk, hogy a nemzet 
ereje ugyanolyan fontos, mint a nemzet önmérséklete. Egyszerre és egy 
korlátozására. Készen kell lennünk arra, hogy megvédjük nemzeti ér- 
dekeinket és a közérdekért dolgozzunk. Ezen az úton kell továbbmen- 
nünk. Aki a bátorságunkat akarja próbára tenni, erősnek találja azt; aki 
barátságunkat keresi, tisztességesnek találja azt. Újra bebizonyítjuk, 
hogy az erős igazságosan is tudja használni az erejét, és az igazságosak 
erősek tudnak lenni az igazság védelmében. Hadd tudja meg minden- 
ki, hogy nem osztogatunk különleges kiváltságokat, de nem is fogunk 
senkit sem üldözni. Tovább harcolunk a szegénység és a nyomorúság, 
a betegség és a közöny ellen mind itthon, mind külföldön. 

Egy legész] nemzetet fogunk szolgálni; nem egy csoportot vagy 
frakciót, hanem minden amerikait. Ez az Egyesült Államok: egyesült 
emberek egyesült céllal. Amerikai egységünk nem azt jelenti, hogy 
mindenki egységes és nincs ellenvélemény. Van, amiben nem értünk 
egyet. De most, miként a múltban is, különbségeinkből erőt meríthe- 
tünk, nem gyengeséget; bölcsességet, nem pedig kétségbeesést. Em- 
berként és kormányként is képesek vagyunk az egységre egy prog- 
ramért, egy [olyan] programért, amely egyszerre bölcs és igazságos, 
felvilágosult és konstruktív. 

Harminckét éve a Capitol Hill az otthonom. Számtalan büszke pil- 
lanatot osztottam meg önökkel. Büszke vagyok rá, hogy az Egyesült 
Államok Kongresszusa képes cselekedni, hogy képes szembenézni 
bármilyen krízissel, hogy különbözőségeinkből képes volt egységes, 
nemzeti cselekvést igénylő programokat alkotni. 

Egy merénylő golyója az én vállamra helyezte az elnöki poszt fé- 
lelmetes terhét. Azért vagyok ma itt, hogy a segítségüket kérjem: ezt 
a terhet nem tudom egyedül magamra venni. Minden amerikai, egész 
Amerika segítségére szükségem van. Ez a nemzet súlyos sokkot élt át, 
és ebben a kritikus pillanatban a mi feladatunk, az Egyesült Államok 
kormányaként az önöké és az enyém, hogy leszámoljunk a bizony- 
talansággal, a kétellyel és a késlekedéssel, s megmutassuk, képesek 
vagyunk a határozott cselekvésre; hogy vezetőnk brutális elvesztése 

nem meggyengít, hanem megerősít minket; hogy tudunk és fogunk is 
cselekedni, mégpedig most. 

A felelős kormány ebből a teremből tudatja a világgal, ne értse 
félre senki, hogy ez a kormány határozottan támogatni fogja az Egye- 
sült Nemzeteket, tisztességesen és eltökélten végrehajtja a szövetsé- 
geseivel szemben vállalt kötelezettségeit, versenytárs nélküli haderőt 
állít fel, megvédi a dollár erejét és stabilitását, bővíti a külkereske- 
delmet, megerősíti a kölcsönös segítség és együttműködés programját 
Ázsiában és Afrikában, s támogatja a Szövetséget a Haladásért ezen 
a féltekén. 

1961. január 20-án John F. Kennedy azt mondta honfitársainak, 
hogy a munkát , még ezer nap alatt sem lehet, a mostani kormány hiva- 
tali ideje alatt sem lehet, életünk hátralévő évei alatt sem lehet" befe- 
jezni. , De — mondta Kennedy — kezdjünk neki." Ma pedig, az új elha- 
tározás pillanatában azt mondom honfitársaimnak, hogy folytassuk. 

Ennek a kihívásnak kell megfelelnünk: ne habozzunk, ne torpan- 
junk meg, ne álljunk meg és ne időzzünk eme ördögi pillanat felett, 
hanem folytassuk utunkat, hogy beteljesíthessük azt a sorsot, amelyet 
a történelem jelölt ki számunkra. 


NELSON MANDELA 
Johannesburg, 1964. április 20. 


) 


,, Eszme, amelyért kész vagyok meghalni" 


Miután 1964-ben életfogytiglani börtönre ítélték, Nelson 
Mandela (1918—-) a feketék hősies ellenállásának szimbóluma lett 
az egész világon. 

Mandela 1952-ben csatlakozott az Afrikai Nemzeti Kongresszushoz 
(ANC), és egy kis akciócsoport tagja lett, amelynek célja az Umkhonto 
we Sizwe (A Nemzet Lándzsája) elindítása volt — a Nemzet Lándzsája 
egy rivoniai házból szervezte stratégiai célpontok elleni fegyveres tá- 
madásait. 1961-ben a terrortámadások eredményeként bombák rob- 
bantak Johannesburgban, Port Elizabethben és Durbanben. 


264 A XX. SZÁZAD NAGY BESZÉDEI 





Amikor az ANC-t 1961-ben betiltották, Mandela egy évig még el 
tudta kerülni a letartóztatást, de 1962-ben elfogták, és a Robben-szigeti 
börtönbe zárták. 1963-ban ismét bíróság elé állították, miután a rend- 
őrség rajtaütött az ANC székházán. Mandelát és társait az ún. Rivonia- 
perben a kommunizmusellenes törvény rendelkezései alapján vádolták 
meg. A tárgyalás 1963. október 9-én kezdődött, s az első számú vád- 
lottként aposztrofált Mandelára halálbüntetés várt. Amikor Mandela és 
társai khakiszínű rabruhában és ócska szandálban beléptek a tárgyaló- 
terembe, az ANC hivatalos üdvözlését használva összeszorított öklüket a 
magasba emelték. Mandela úgy döntött, a vádlottak padjáról fejti ki az 
ANC eszméit és politikáját. Ez azt jelentette, hogy nem lehetett kereszt- 
kérdéseket feltenni neki. Négy órán keresztül beszélt. Kijelentette, hogy 
nem kommunista, és afrikai hazafiként határozta meg önmagát, aki hisz 
a Magna Chartában és a Bill of Rightsban. Az itt következő részlet be- 
szédének nyitó szakasza, amely az egész világot megmozgatta. 


Én vagyok az első számú vádlott. A bölcsészeti tudományok 
baccalaureusi fokozatát szereztem meg, és éveken keresztül Oliver 
Tambóval közösen praktizáltam ügyvédként Johannesburgban. Elítélt- 
ként ötéves börtönbünetésemet töltöm, mert engedély nélkül hagytam 
el az országot, és 1961 májusában arra szítottam az embereket, hogy 
sztrájkoljanak. 

Az elején le akarom szögezni, hogy a vádbeszédben megfogalma- 
zottak, miszerint a dél-afrikai harc a kommunisták vagy külföldiek 
befolyása alatt áll, teljesen helytelen. Amit egyénként és népem veze- 
tőjeként tettem, azt Dél-Afrikában szerzett tapasztalataimtól és saját 
afrikai gyökereimtől vezérelve tettem, s nem amiatt, amit egy kívülál- 
ló esetleg mondhatott. Rögtön elismerem, hogy egyike voltam azok- 
nak, akik segítettek létrehozni az Umkhonto we Sizwét, és egészen 
1962. augusztusi letartóztatásomig vezető szerepet vállaltam [abban] 
a szervezetben, amelyet két ok miatt hoztunk létre. 

Először is, úgy hittük, a kormány politikája miatt az afrikaiak 
erőszakos fellépése elkerülhetetlenné vált, és addig, amíg nem alakul 
egy népünk érzéseit közvetítő és ellenőrző felelős vezetés, a terrorista 
támadások folyamatosak lesznek; ennek következtében az ország kü- 
lönböző fajai között olyan szintre emelkedett a keserűség és az ellen- 
ségeskedés, amilyet még egy háború sem eredményezhet. 


A XX. SZÁZAD NAGY BESZÉDEI 265 





Másodszor, úgy éreztük, erőszak nélkül az afrikai népeknek esélyük 
sem lesz rá, hogy sikerre vigyék a fehér felsőbbrendűség ellen folyta- 
tott küzdelmüket. A törvényhozás meggátolta az ezen elvel szemben 
fellépő ellenzéket véleménye kifejtésében, és olyan helyzetbe kerül- 
tünk, amelyben vagy elfogadjuk az alacsonyrendűség állandó voltát, 
vagy a kormány ellen fordulunk. Előbb úgy szegtük meg a törvényt, 
hogy elkerültük az erőszakot, és csak azután döntöttünk úgy, hogy az 
erőszakra erőszakkal válaszolunk, amikor ezt a törvényhozás betiltotta, 
és a kormány erővel lépett fel a politikáját ellenzőkkel szemben. 

Ám az erőszaknak az a formája, amelyet választottunk, nem ter- 
rorizmus. Mi, akik megalapítottuk az Umkhontót, az ANC tagjai va- 
gyunk, s magunkénak vallottuk az ANC erőszakmentességének és tár- 
gyalásos irányvonalának hagyományát, mint a politikai nézeteltérések 
megoldásának eszközeit. Azt hittük, Dél-Afrika azoké, akik ott élnek, 
és nem egy csoporté, legyen az fehér vagy fekete. Nem akartunk fajok 
közötti háborút, és mindent megtettünk, hogy ezt elkerüljük. A tények 
azonban azt mutatják, hogy ötven év erőszakmentessége semmit nem 
használt az afrikaiaknak, sőt különböző törvényekkel egyre jobban el- 
nyomták s egyre több joguktól fosztották meg őket. Az erőszak négy 
formáját vitattuk meg: szabotázs, gerillaháború, terrorizmus és nyílt 
forradalom. Az elsőt választottuk, és úgy döntöttünk, addig nem is 
változtatunk ezen, amíg teljes kudarcot nem vallunk vele. 

Az előzetes terv országunk politikai és gazdasági helyzetének 
gondos elemzésén alapult. Azt gondoltuk, Dél-Afrika nagyban függ 
a külföldi tőkétől és a külkereskedelemtől. Úgy éreztük, hogy az 
erőművek elleni támadás, illetve a vasúti sínek és a telefonvonalak 
megrongálása elijesztené a külföldi tőkét, és az ipari termékek nehe- 
zebben érnék el időben a kikötőket, amivel hosszú távon meg tudjuk 
gyengíteni az ország gazdasági életét, így kényszerítve rá a szavazó- 
kat álláspontjuk megváltoztatására. Az ország gazdasági ütőereje el- 
len intézett támadásaink összhangban lettek volna a kormányépületek 
és az apartheid" más szimbólumai ellen irányuló szabotázsakciókkal. 
Ezek a támadások inspirációt jelentettek volna népünknek. Ezen felül 
lehetőséget biztosított volna a feszültség levezetésére azoknak, akik 
sokkal erőszakosabb módszerek bevetése mellett érveltek, és bizonyí- 





50  Apartheid: a Dél-afrikai Köztársaságban a fekete bőrűek elnyomására államilag 
felállított, s az 1990-es évekig alkalmazott faji megkülönböztetés (a szerk.). 

tékul szolgált volna követőinknek, hogy keményebb vonalat képvi- 
selünk, és a kormány erőszakjára erőszakkal válaszolunk. Mindezek 
mellett ha egy tömegakció sikeres, és a megtorlás is az, akkor arra 
számítottunk, hogy a többi ország majd együttérez velünk, és nagyobb 
nyomást gyakorolnak a dél-afrikai kormányra. 

Annak idején ez volt a terv. Az Umkhonto hajtotta volna végre 
a szabotázsakciókat, és szigorú utasításba adta tagjainak, hogy sem- 
milyen körülmények között nem árthatnak az embereknek, nem le- 
hetnek halálos áldozatok sem az akciók tervezése, sem végrehajtása 
során. Tapasztalataink meggyőztek minket arról, hogy a felkelés a 
kormánynak végtelen számú alkalmat adna arra, hogy népünket válo- 
gatás nélkül lemészárolja. Éppen azért döntöttünk az erő hosszú távú 
alkalmazása mellett, mert Dél-Afrika földjét már annyi ártatlan ember 
vére áztatta. Ha háborúra került volna sor, akkor azt a népünknek leg- 
kedvezőbb feltételek mellett akartuk vívni. A harc számunkra legjobb 
kilátásokat nyújtó és mindkét oldal számára legkevesebb áldozattal 
járó formája a gerillaháború lett volna, ezért úgy döntöttünk, felkészü- 
lünk a jövőbeni gerillaháborúra. Minden fehérnek kötelező a katonai 
szolgálat, de az afrikaiaknak nem. Nézetünk szerint rendkívül fontos 
volt egy csoportnyi kiképzett ember összeállítása, akik a gerillaháború 
kitörésekor vezetni tudják a többieket. 

Most az én helyzetemről pár gondolatot. Tagadtam, hogy kommu- 
nista vagyok, és úgy érzem, jelen körülmények között ki kell fejtenem 
politikai nézeteimet. Elsőként mindig is afrikai hazafinak vallottam 
magam. Vonzónak tartom az osztály nélküli társadalom eszméjét. Ez 
a vonzalom részben marxista olvasmányaimból fakad, részben pedig 
az ország korai afrikai társadalmainak felépítése és működése iránt 
érzett csodálatomból. A föld, amely akkor a termelés alapját képezte, 
a törzshöz tartozott. Nem voltak szegények és gazdagok, és nem volt 
kizsákmányolás. Igen, a marxista gondolatok hatással voltak rám, de 
más vezetők is: Gandhi, Nehru, Nkrumah és Nasszer. Mindannyian el- 
fogadjuk valamiféle szocializmus szükségességét, hogy népeink utol- 
érjék a világ fejlett országait, és le tudják győzni rettenetes szegény- 
ségük örökségét. De ez nem jelenti, hogy kommunisták vagyunk, még 
csak marxisták sem. A magam részéről úgy hiszem, lehet vitatkozni 
arról, hogy politikai küzdelmünk ezen fázisában játszik-e valamilyen 
különleges szerepet a kommunista párt. Most az alapvető feladat a faji 

megkülönböztetés megszüntetése és a demokratikus jogok biztosítása 
a szabadságlevél alapján. Amíg a párt ezen munkálkodik, üdvözlöm 
a segítségüket. Tisztában vagyok azzal, hogy ez egy eszköz, amivel 
minden fajt be lehet vonni a küzdelembe. 

Mi valódi, és nem képzelt nehézségek ellen, vagy hogy az állam- 
ügyész kifejezését használjam, nem , úgynevezett nehézségek" ellen 
küzdünk. A Dél-Afrikában élő afrikaiak életének két olyan meghatá- 
rozó jellemzője ellen küzdünk, amelyeket a törvények folyamatosan 
védenek és erősítenek, és amelyeket mi el akarunk törölni. Ezek a 
jellemzők: a szegénység és az emberi méltóság hiánya. Nem kellenek 
nekünk sem kommunisták, sem úgynevezett , agitátorok", hogy ezek- 
ről oktassanak minket. 

A fehérek élvezik a világ talán legmagasabb életszínvonalát, mi- 
közben az afrikaiak szegénységben és nyomorban élnek. Az afrikaiak 
negyven százaléka reménytelenül túlnépesedett, és néhány esetben 
szárazság sújtotta rezervátumokban él, ahol a föld eróziója és kény- 
szerű kizsigerelése miatt semmit sem tudnak termelni. Harminc száza- 
lékuk munkásként dolgozik a fehérek farmjain, néha fedélért cserébe, 
középkori körülmények között. A maradék harminc százalék város- 
okban él fejlettebb társadalmi és gazdasági körülmények között, ame- 
lyek miatt sok tekintetben közelebb kerülnek a fehér standardokhoz. 
Ennek ellenére a Johannesburgban élő afrikai családok negyvenhat 
százaléka nem keres annyit, hogy meg tudjon élni. 

Az afrikaiak nemcsak amiatt panaszkodnak, hogy ők szegények, 
a fehérek meg gazdagok, hanem amiatt is, hogy a fehérek által ho- 
zott törvények éppen ennek az állapotnak a fenntartását szolgálják. 
Kétféle módon lehet kitörni a szegénységből. Az első az oktatás, a 
másik pedig a képzettebb munkásság, akiknek magasabb béreket kell 
fizetni. Az afrikaiak szerint a törvényhozás tudatosan megfosztja őket 
ettől a két lehetőségtől. A jelenlegi kormány mindig is akadályozta 
az afrikaiakat a tanulásban. A fehér gyerekeknek kötelező az oktatás, 
ráadásul úgy, hogy szüleiknek szinte semmibe sem kerül, akár gazda- 
gok, akár szegények. Az afrikai gyerekek számára ez nem elérhető. 
1960-61-ben az állami iskolákban egy afrikai gyerekre a kormány 
12,46 randot költött. Ugyanabban az évben a fehér gyerekekre Cape 
tartományban (csak ennek az adatait tudtam megszerezni) a kormány 
fejenként 144,57 randot költött. A jelenlegi miniszterelnök a bantu ok- 

tatási törvénytervezet vitájában 1953-ban ezt mondta: , Ha egyszer én 
irányítom a bennszülöttek oktatását, akkor úgy fogom megreformálni, 
hogy a bennszülött gyerekek már korán megtanulják: az európaiak- 
kal való egyenlőség nem nekik való... Azok a tanárok, akik hisznek 
az egyenlőségben, nem kívánatosak a bennszülöttek iskolákban. Ha 
majd én irányítom a bennszülöttek oktatását, akkor pontosan tudni 
fogják, egy bennszülöttnek milyen felsőoktatás való, és vajon lesz-e 
lehetősége az életben ezt a tudást használni." 

Az afrikaiak gazdasági fejlődése előtt álló másik akadály a 
faji megkülönböztetés az iparban, ugyanis az összes jobb ipari ál- 
lás fehéreknek van fenntartva. Sőt az afrikaiak nem alapíthatnak 
szakszervezeteket, amelyeket az érintett törvények elismernének. 
A kormány gyakran azzal válaszol bírálóinak, hogy a dél-afrikai 
afrikaiak gazdaságilag sokkal jobb körülmények között élnek, mint 
Afrika többi országában. Nekünk nem az a problémánk, hogy a töb- 
bi országban élőkkel összehasonlítva vagyunk szegények, hanem 
az, hogy a saját országunkban élő fehérekhez képest, és a törvény- 
hozás nem engedi, hogy ezen változtassunk. Száz és ezer afrikait 
vetnek börtönbe évről évre e törvények alapján. Ami még rosszabb: 
e törvények miatt nem lehetnek együtt férjek és feleségek, ami a 
családi élet szétzilálásához vezet. 

A szegénységnek és a családok szétesésének másodlagos hatásai 
is vannak. A gyerekek a települések utcáin kóborolnak, mert nincs 
iskola, ahova járhatnának, vagy nincs pénzük az iskolára, vagy nin- 
csenek szüleik, akik iskolába küldenék őket, mert a szülőknek — már 
ahol kettő van — dolgozniuk kell, hogy a családot életben tartsák. Ez az 
erkölcsi normák széteséséhez vezet, nagyszámú törvénytelen gyerek 
születéséhez, és egyre növekvő erőszakhoz, ami nemcsak a politiká- 
ban jut egyre nagyobb szerephez, hanem mindenhol. Az élet ezekben 
a városokban veszélyes. Nem múlik el nap, hogy valakit meg ne ké- 
selnének vagy meg ne támadnának. Az erőszak pedig lassan betör a 
fehérek lakta városrészekbe is. Az emberek félnek sötétedés után utcá- 
ra menni. A betörések és rablások száma annak ellenére nő, hogy most 
már halálbüntetéssel is lehet büntetni az elkövetőket. A halálbünteté- 
sek nem képesek meggyógyítani az elgennyesedett sebeket. Az egyet- 
len gyógymód az, ha megváltoztatjuk az afrikaiak életkörülményeit, 
és megoldást találunk jogos követeléseikre. 

A lakosság részei akarunk lenni, és nem akarunk gettókban élni. 
Az afrikai férfiak azt akarják, hogy feleségük és gyerekeik ott legye- 
nek, ahol dolgoznak, és nem kérnek azokból a természetellenes mun- 
kásszállókból, ahol élniük kell. A nők együtt akarnak lenni a férfiak- 
kal, és nem [akarnak] állandó özvegységben élni a rezervátumokban. 
Azt akarjuk, hogy este 11 után is kimehessünk az utcára, és ne kelljen 
otthon ülnünk, mint a kisgyerekeknek. Utazni akarunk a saját hazánk- 
ban, és ott akarunk munkát keresni, ahol nekünk tetszik, nem pedig 
ott, ahol a munkaügyi hivatal megengedi. A részünket akarjuk Dél- 
Afrikából, biztonságot akarunk, helyet a társadalomban. 

De, uraim, amit még ennél is jobban akarunk, azok az egyenlő 
politikai jogok, mert azok nélkül fogyatékosságaink állandóvá válnak. 
Tudom, hogy ez az ország fehérei számára forradalminak hangzik, 
mert akkor a szavazók többsége afrikai lenne. A fehér ember ezért 
fél a demokráciától. De ez a félelem nem állhat az egyetlen megol- 
dás útjába, amely mindenki számára szavatolhatja a faji harmóniát és 
szabadságot. Az pedig nem igaz, hogy az általános szavazójog faji 
dominanciát eredményez. A bőrszínen alapuló politikai megosztott- 
ság teljes egészében mesterséges, és amikor ez végre eltűnik, akkor 
vele együtt tűnik majd el egyik vagy másik bőrszín dominanciája is. 
Az ANC fél évszázada harcol a rasszizmus ellen. Amikor győzni fog, 
mert győzni fog, akkor sem fog változtatni ezen az elvén. 

Ezért harcol ugyanis az ANC. A harcunk nemzeti, az afrikai nép 
harca, amelyet saját szenvedésünk és tapasztalataink inspirálnak. Az 
élethez való jogukért harcolnak. Egész életemet az afrikai nép har- 
cáért áldoztam. Harcoltam a fehérek uralma ellen, és harcoltam a fe- 
keték uralma ellen. Mindennél fontosabb számomra a demokratikus 
és szabad társadalom, amelyben az emberek harmóniában és egyenlő 
esélyekkel élnek egymás mellett. Olyan eszme ez, amelyért élni sze- 
retnék, s amelyet szeretnék látni megvalósulni. De, Istenem, ha szük- 
ség van rá, kész vagyok meghalni is ezért az eszméért. 


Június 11-én Mandelát és tizenegy társát életfogytiglani börtönre 
ítélték. Mandela visszatért a Robben-szigetre, ahol egy olyan négy négy- 
zetméteres kőcellába zárták, amelyben egy negyven wattos izzó lógott. 
Kőbányában kellett dolgoznia, és huszonhét évet töltött börtönben. 

LYNDON B. JOHNSON 
Ann Arbor, Michigan, 1964. május 22. 





, A Nagy Társadalom" 


L. B. Johnson elnökként egy olyan jelmondatot keresett, amely ki- 
fejezi egyfelől elnöki misszióját, másfelől a New Deal idealizmusát. 
Sokáig az , A Better Deal"-re (Egy Jobb Leosztás) gondolt, végül 
egyik beszédírója, a korábban Kennedynek dolgozó Richard Goodwin 
találta ki a , Nagy Társadalom" szlogent. Amikor Johnson látta, hogy 
eredeti elképzelése nem váltotta ki az elvárt lelkesedést, elkezdte bele- 
szőni beszédeibe a Nagy Társadalom témáját. A szlogent márciusban 
és áprilisban tizenkilenc alkalommal használta, de addig nem vált hi- 
vatalos jelszavává, amíg Goodwin meg nem írta Johnson alábbi be- 
szédét, amely a University of Michiganen hangzott el. 


Egy évszázadon keresztül azért dolgoztunk, hogy legyőzzük a konti- 
nenst és letelepedjünk. Fél évszázadig rengeteg találmány és fáradhatatlan 
munka árán minden polgárunk számára rendet és jólétet teremtettünk. 

Az elkövetkező fél évszázad kihívása arról fog szólni, vajon elég 
bölcsek vagyunk-e jólétünket arra használni, hogy gazdagítsuk és fel- 
emeljük nemzetünket, és fejlesszük amerikai civilizációnk minőségét. 
Az önök képzelete, kezdeményezőkészsége és felháborodása határoz- 
za meg, vajon képesek vagyunk-e egy olyan társadalmat létrehozni, 
amelyben a fejlődés a szükségleteink szolgája, vagy egy [olyan] tár- 
sadalmat, amelyben a régi értékeket és az új víziókat maga alá teme- 
ti a féktelen fejlődés. Ugyanis most érkezett el az idő, amikor nem 
pusztán gazdag és erős társadalmat tudunk építeni, hanem létre tudjuk 
hozni a Nagy Társadalmat. 

A Nagy Társadalom alapja a szabadság és a bőség mindenki számára. 
Azt követeli, hogy szűnjön meg a szegénység és a faji igazságtalanság — 
ezek mellett teljességgel elköteleztük magunkat. De ez csak a kezdet. 
A Nagy Társadalom olyan hely, amelyben minden gyermek megtalálhat- 
ja azt a tudást, amellyel gazdagíthatja elméjét és fejlesztheti tehetségét. 
Egy olyan hely, amelyben a pihenés a szabad idő, az elmélkedés és az 
építés ideje, nem pedig az unalom és a nyughatatlanság okozója. Egy 


A XX. SZÁZAD NAGY BESZÉDEI 271 





hely, amelyben a város nemcsak a test szükségleteit és a kereskedelem 
követeléseit elégíti ki, hanem a szépség iránti vágyat és a közösség iránti 
éhséget is. Egy olyan hely, amelyben az ember meg tudja újítani kapcso- 
latát a természettel. Egy hely, amely az alkotást önmagáért tiszteli, vala- 
mint azért, amivel segíti az emberi faj megértését. Egy olyan hely, amely- 
ben az embereket jobban érdekli a célok minősége, mint az anyagi javak 
mennyisége. Mindezeken túl a Nagy Társadalom nem egy biztonságos 
kikötő, nem egy pihenőhely, egy végső cél vagy elvégzett munka, hanem 
egy újra és újra megújuló kihívás, amely egy olyan sors felé hív minket, 
ahol az életünk értelme vetekszik munkánk csodálatos gyümölcsével. 

Társadalmunk soha nem lesz nagy, amíg városaink nem azok. Ma 
a képzelet és az innováció határait a városokon belülről ostromolják, és 
nak lesz a feladata, hogy az amerikai várost olyan hellyé tegyék, amelybe 
a jövő generációi nemcsak azért jönnek, hogy ott éljenek, hanem hogy 
ott jól éljenek. A másik hely, ahol elkezdjük építeni a Nagy Társadal- 
mat, a vidék. Nemcsak az erős Amerikára, a szabad Amerikára vagyunk 
büszkék, hanem a gyönyörű Amerikára is. Ma ez a gyönyörű Amerikai 
veszélyben van. A vizet, amit iszunk, az ételt, amit eszünk, a levegőt, amit 
lélegzünk — mindent szennyezés fenyeget. Parkjaink túlzsúfoltak, strand- 
jaink túlterheltek, a zöld mezők és a dús erdők eltűnőfélben vannak. Pár 
évvel ezelőtt még A csúnya amerikai?" miatt aggódtunk. Most azért kell 
cselekednünk, hogy Amerika ne legyen csúnya. Ha elveszítjük a csatát, 
ha egyszer csodálatos természeti értékeinket elpusztítjuk, soha többé nem 
lehet helyreállítani őket. S ha az ember nem képes a természet szépsége 
és csodái közt sétálni, akkor szelleme elsorvad, munkája kárba vész. 

A harmadik hely, ahol elkezdjük építeni a Nagy Társadalmat, az ame- 
rikai osztálytermek milliói, agyermekek életét ugyanis ott formálják. Tár- 
sadalmunk nem lehet nagy addig, amíg minden fiatal elme nem kutathat- 
ja szabadon a tudás és a képzelet legtávolabbi határait. Ettől a céltól még 
messze vagyunk. Ma nyolcmillió amerikai — annyian, amennyi Michigan 
lakossága — öt évnél kevesebbet járt iskolába. Közel húszmillióan nyolc 
évnél kevesebbet tanultak. Majdnem ötvennégymillióan — azaz Amerika 
lakosságának több mint egynegyede — nem fejezte be a középiskolát... 
A legtöbb helyen az osztálytermek túlzsúfoltak, a tananyag elavult. Ami 





51 Utalás William Lederer, Eugene Burdick és William J. Lederer The Ugly American 
című, 1958-ban megjelent könyvére (a ford.). 


272 A XX. SZÁZAD NAGY BESZÉDEI 





még ennél is fontosabb: képzett tanáraink alulfizetettek, megfizetett ta- 
náraink alulképzettek. Minden gyereknek adnunk kell egy iskolapadot, 
ahova leülhet, és egy tanárt, akitől tanulhat. A szegénység nem lehet a ta- 
nulás akadálya, [sőt] a tanulásnak kell kiutat jelentenie a szegénységből. 

Vannak kishitű lelkek, akik azt mondják, ezt a csatát nem lehet 
megnyerni, s hogy lélektelen jólétre vagyunk kárhoztatva. Ezzel nem 
értek egyet. Van erőnk, hogy egy olyan civilizációt építsünk, amilyet 
akarunk. De ahhoz, hogy egy ilyen társadalmat építsünk, szükség van 
az önök akaratára, az önök munkájára, az önök szívére. 

Azok, akik erre a földre jöttek, többet akartak építeni egy új or- 
szágnál. Egy új világot kerestek. Azért jöttem hát ma ide, a campusra, 
hogy elmondjam: az ő álmukat önök válthatják valóra. Kezdjünk neki 
a munkának most, hogy a jövő embere azzal nézhessen vissza ránk: 
akkor történt, hogy az emberek egy hosszú és fáradságos út után a 
szellemük hőstetteivel életüket gazdagabbá tették. 


A Kennedy elnök törvényalkotói programjában szereplő polgárjogi 
törvényjavaslatból Johnson sürgetésére lett törvény 1964. július 2-án. 
Ez volt a Kennedy elnök meggyilkolását követő időszak legfontosabb 
törvénye, és mindazokkal a problémákkal foglalkozott, amelyek ellen 
az afroamerikaiak olyan régóta tiltakoztak. 


BARRY GOLDWATER 
San Francisco, 1964. július 16. 


, A szabadság érdekében nem bűn a szélsőségesség" 


1964 nyarára Barry Goldwater (1909—1998), aki vezető kon- 
Zzervatív szóvivő volt a Kennedy-adminisztráció idején, egy olyan 
pillanatban kapott központi figyelmet, amikor az intellektuális vi- 
talitás mintha kifogyott volna a Roosevelt óta az amerikai politikát 
jellemző liberális ortodoxiából. 

Richard Nixon arra készült a kaliforniai Cow Palace-ban, hogy az 
elnökválasztáson republikánus jelöltként indul Lyndon Johnson elle- 

nében. Beszédét, amelyen a szakértők több, mint két hétig dolgoztak, 
Goldwater ötször átdolgozta. Minden szót gondosan megfontoltak; a 
beszéd új erkölcsöt propagált, és megalkuvás nélkül szembeszállt az- 
zal az amerikai politikával, amelyet mind saját pártja, mind a demok- 
raták jó harminc éve követtek. 

Miután őrültnek, hülyének és vérszomjasnak kiáltották ki, 
Goldwater megkeseredett, és úgy döntött, tovább csinálja egyedül, 
megalkuvás nélkül. Alábbi beszéde meghatározta kampánya hangnem- 
ét, amely attól vált hírhedtté, hogy Goldwater egyre jobban ellenezte a 
kommunizmust és a szövetségi kormányzat hatalmát. Kéziratában az 
utolsó két sort aláhúzta. 


A kegyelmes Isten azért teremtette ezt a hatalmas republikánus 
köztársaságot"?, hogy a bátrak otthonává és a szabadok virágzó földjé- 
vé tegye — és nem azért, hogy a kollektivizmus mocsarában vesztegel- 
jen, semhogy reszkessen a kötekedő kommunizmus előtt. 

Mert, amerikai polgártársaim, az ár a szabadság ellen fordult. Né- 
pünk hamis prófétákat követ. Vissza kell és vissza is fogunk térni a 
bevált útra — nem azért, mert régi, hanem mert igaz út. Vissza kell és 
vissza is fogjuk fordítani az árat a szabadság érdekében. Ennek a párt- 
nak minden tettével, minden szavával, minden lélegzetével és minden 
szívverésével egyetlen célja van: mégpedig a szabadság. Szabadság, 
amelyet a nemzetnek az alkotmányos kormány biztosít. Szabadság, 
melyet a természet törvényei és Isten törvényei által korlátozott kor- 
mány felügyel. Szabadság, amely olyan kiegyensúlyozott, hogy a sza- 
badság nélküli rend nem válhat börtöncellabeli rabszolgasággá; olyan 
kiegyensúlyozott, hogy a rend nélküli szabadság nem válhat a csőcse- 
lék és a dzsungel prédájává. 

Mert mi, amerikaiak, megértjük a szabadságot. Kiérdemeltük: él- 
tünk érte, meghaltunk érte. Ez az ország és ez a nép a szabadság mo- 
dellje egy kereső világban. Mi lehetünk a szabadság misszionáriusai 
egy kétkedő világban... 

Akik az életünket akarják élni helyettünk, és elvenni a szabad- 
ságunkat; akik felmagasztalják az államot és lealacsonyítják a pol- 
gárt — végül egy olyan világot látnak, melyben az isteni akaratot 
földi erő helyettesíti. Márpedig ez a nemzet ennek a gondolatnak az 





52 Az eredetiben: Republican Republic (a szerk.). 

elutasítására épült, és annak elfogadására, hogy Isten szabadságunk 
megadója. Azok, akik abszolút hatalmat akarnak, még ha azt jóra 
használnák is, pusztán azt akarják, hogy megvalósítsák saját földi 
paradicsom képüket, és hadd emlékeztessem önöket, hogy pontosan 
ők a legzsarnokibb fajta. 

Az abszolút hatalom igenis korrumpál, s akik utána áhítoznak, 
gyanúsak és távoltartandók tőle. Hogy rossz útra tévedtek, annak oka, 
hölgyeim és uraim, az egyenlőség hamis eszméjéből ered. Az egyen- 
lőség, amely helyesen úgy értendő, ahogy alapító atyáink értették azt, 
a kreatív különbségek felszabadításához és emancipáláshoz vezet; 
rosszul értelmezve, miként tragikus módon napjainkban történik, kon- 
formizmushoz és despotizmushoz vezet. 

Republikánus társaim, a republikanizmus célja, hogy ellenálljon a 
és előidézi a despotizmust. A republikanizmus célja biztosítani, hogy a 
hatalom a nép kezében marad - és, Isten minket úgy segítsen, a repub- 
likánus elnök pontosan ezt fogja tenni egy republikánus Kongresszus 
támogatásával. A republikanizmus további célja, hogy újra megértes- 
sük a világgal, mi az ember ember fölötti zsarnoksága. Célunk elosz- 
latni a ködös eszméket, melyek kerülik a kemény döntéseket abban a 
tévhitben, hogy ha nem ringatjuk a csónakot vagy nem provokáljuk az 
agresszív erőket, a konfliktusos világ valamiképpen szépen átalakul 
harmonikus világgá — ami szamárság. Továbbá a republikanizmus cél- 
ja emlékeztetni magunkat és a világot, hogy csak az erősek maradnak 
szabadok: csak az erősek tartják meg a békét. Ma — ma a mi szeretett 
hazánkban -— olyan vezetés van, amely mohón le akar paktálni a kom- 
munizmussal [mindenben], amiben csak lehet: arany vagy gabona; 
konzulátus és bizalom; még az emberi szabadság is. 

A cél megköveteli, hogy a kommunizmust a világbéke legfőbb 
megzavarójának tekintsük. Sőt a béke egyetlen igazi megzavarójának... 
És ezt teljesen világossá akarom tenni — nincs szándékomban enged- 
ni, hogy a békét vagy a szabadságot kitépjék a kezünkből, mert nincs 
erőnk vagy akaratunk — és ezt meg is ígérem minden amerikainak. 

Látom alzt a] napot, amikor minden amerikai, északon és délen 
egyaránt, egyetlen hatalmas rendszerben kapcsolódik össze — egy olyan 
rendszerben, melyben a múlt hibái és félreértései egyenként elmerülnek 
a jólét és az együttműködés dagadó árjában... Egyensúly, sokszínűség, 

kreatív különbség — ezek a republikánus egyenlet elemei. A republiká- 
nusok egyetértenek, a republikánusok nagyon is egyetértenek abban, 
hogy vitatkozzunk ezek sok-sok alkalmazásán. De sosem vitatkoztunk 
alapvető kérdésekben, hogy miért is vagyunk republikánusok. 

Ez a párt — ez a Republikánus Párt egy párt a szabad embereknek. 
Nem buta követőknek, sem konformistáknak. 1858-ban Abraham Lin- 
coln mondta a Republikánus Pártról, és azért idézem őt, mert az utol- 
só hetekben mondhatta: Feszült, disszonáns, sőt ellenséges elemekből 
áll... Mégis ezen elemek mindegyike megegyezett egy közös célban: 
megállítani a rabszolgaság programját, majd teljesen kiirtani. [...] 

Emlékeztetném önöket, hogy a szabadság védelmében nem bűn a 
szélsőségesség! 

És hadd emlékeztessem önöket, hogy a szerénység az igazság el- 
érésekor nem erény! 


Goldwater beszéde nemcsak az amerikai politika eisenhoweri 
korszakát zárta le, hanem a Republikánus Párt pragmatista idősza- 
kát is. A választáson öt államban nyert, míg Johnson megszerezte a 
szavazók hatvanegy százalékát, ami az amerikai történelemben az 
addig elért legnagyobb többség volt. Goldwater 1969-ben visszatért 
a Szenátusba, és 1974-ben szerepe volt Nixon meggyőzésében, hogy 
mondjon le a Watergate-botrány miatt. 


RONALD REAGAN 
Országos televíziós beszéd 1964. október 27-én 


,, Randevúnk van a végzettel " 


Az addig meggyőződéses demokrata Ronald Reagan (1911—2004) 
1964-ben pártot cserélt, és a ,, Kaliforniaiak Barry Goldwaterért" 
nevű szerveződés társelnöke lett. Reagan először a General Electric 
ügynökeként jutott adásidőhöz (a GE Színházat népszerűsítve utazta 
be az országot), aztán Goldwater mellett kampányolva mondott beszé- 
deket, amelyek mind tónusukban, mind üzenetükben igencsak hasonlí- 

tottak a GE népszerűsítése során előadott szónoklataihoz. 

, Pár héttel a választás előtt — idézte fel Reagan utólag — egy 
adománygyűjtő összejövetelen mondtam beszédet Los Angelesben, 
Coconut Grove-ban. Az este végén befolyásos republikánusok vártak 
rám. Megkérdezték, elmondanám-e ugyanezt a beszéden a tévében 
is, ha pénzt tudnak keríteni rá. " Goldwater egy ponton vissza akart 
lépni, mivel a társadalombiztosítással kapcsolatos véleménye miatt 
többen is támadták, de miután meghallgatta a beszédet, visszakozott. 
Reagan első választási beszédét, amely ,,a" beszédként híresült el, 
az NBC közvetítette. 


Akik a szabadságunkat [szívesen] elcserélnék a jóléti állam 
ingyenkonyhájáért, azt mondják, megtalálták a győzelem nélküli béke 
utópisztikus megoldását. A politikájuk neve: , alkalmazkodás". Azt 
is mondják, ha elkerüljük a közvetlen konfrontációt az ellenséggel, 
akkor az felhagy a gonoszsággal, és megtanul szeretni minket. Min- 
denki, aki ezzel nem ért egyet, háborús uszító. Azt mondják, mi egy- 
szerű válaszokat adunk az összetett problémákra. Nos, talán van egy 
egyszerű válasz... Nem könnyű, de egyszerű válasz: ha önök és én 
elég bátrak vagyunk hozzá, hogy megmondjuk választott tisztviselő- 
inknek: azt akarjuk, hogy nemzeti politikánkat arra építsük, amiről a 
szívünkben tudjuk, hogy helyes. 

A biztonságunkat nem tudjuk megvásárolni. A bomba fenye- 
getésétől sem tudunk azáltal megszabadulni, hogy erkölcstelenül 
így szólunk a vasfüggöny mögött raboskodó milliárdnyi embernek: 
,, Mondjatok le szabadságról szőtt álmaitokról, mert bőrünk megmen- 
tése érdekében hajlandók vagyunk egyezséget kötni rabszolgatartói- 
tokkal." Alexander Hamilton mondta egyszer: , Egy nemzet, amely a 
veszély és a szégyen közül az utóbbit választja, rabszolga lesz, és meg 
is érdemli!" Ezt tegyük rendbe. Nem a háború és a béke közti válasz- 
tásról vitázunk, de a békét csak egyféleképpen lehet garantálni..., már 
a következő pillanatban meg is kaphatjuk..., és ez nem más, mint ha 
megadjuk magunkat! 

Azt mindenki elismeri, hogy kockázatos bármely más úton elin- 
dulnunk. Ám a történelem minden leckéje azt mondja nekünk, a meg- 
békélés kockázatosabb — és ezzel a ténnyel liberális barátaink nem 
hajlandóak szembenézni... Az ő alkalmazkodásuk ugyanis nem más, 


A XX. SZÁZAD NAGY BESZÉDEI 277 





mint megbékélés, és így megfosztanak minket a háború és béke köz- 
ti választástól; mert csak harc és megadás között választhatunk. Ha 
továbbra is alkalmazkodunk, ha továbbra is visszavonulunk és meg- 
hátrálunk, akkor a végső követeléssel találjuk magunkat szemben: az 
ultimátummal. És akkor mi lesz? Amikor Nyikita Hruscsov elmondja 
a népének, hogy tudja, mi lesz a válaszunk? Azt mondja nekik, hogy 
a hidegháború nyomása miatt visszavonultunk, hogy a megadásunk 
önkéntes lesz, mert addigra már szellemileg, erkölcsileg és gazdasági- 
lag is meggyengültünk. Azért hiszi ezt, mert a mi oldalunkról azt hal- 
lotta: , békét bármi áron", , inkább vörösen, mint holtan", vagy ahogy 
az egyik kommentátor fogalmazott, ő inkább , élne térden állva, mint 
halna talpon". Ez a háború felé vezető út. Mert ezek a hangok nem azt 
mondják, amit mi, a többiek gondolunk. 

Önök és énis tudjuk, de el már nem hisszük, hogy az élet van olyan 
értékes, a béke pedig van olyan édes, hogy érdemes értük rabszolga- 
sággal és láncokkal fizetni. Mióta mondhatjuk, hogy semmi nincs az 
életben, amiért érdemes meghalni? Vagy Mózesnek is azt kellett volna 
mondania Izrael gyermekeinek, hogy éljenek csak a fáraók rabszolgá- 
iként? Jézusnak vissza kellett volna utasítania a keresztet? A Concord- 
híd hazafiainak le kellett volna dobniuk fegyvereiket, és meg kellett 
volna tagadniuk annak a lövésnek a leadását, amelyet az egész világon 
meghallottak??? A történelem mártírjai nem voltak ostobák, és nem 
hiába haltak meg dicső halottaink, akik az életüket áldozták a nácik 
feltartóztatásáért! Hol van akkor a béke felé vezető út? 

Nos, a válasz végül is mégiscsak egyszerű. Önöknek és nekem 
van bátorságunk nemet mondani ellenségeinknek: , Ezt az árat nem 
vagyunk hajlandóak megfizetni!" Egy ponton túl nem juthatnak! Ez a 
jelentése Barry Goldwater szavainak: , Békét erővel!" Winston Chur- 
chill mondta, hogy , az ember végzetét nem materiális számítások ha- 
tározzák meg. Ha nagy erők mozdulnak meg a világban, akkor megta- 
nuljuk, hogy van lelkünk — hogy nem vagyunk állatok". Azt is mondta 
még: , Van valami, ami térben és időben, téren és időn túl található, 
akár tetszik, akár nem, és ezt úgy hívják: kötelesség." Önöknek és 
nekem randevúnk van a végzettel. Vagy megőrizzük ezt gyermekeink 
53 A Boston melletti Lexington és Concord térségében kezdődött az amerikai füg- 
getlenségi háború 1775-ben; a falu ellen indított kisebb hadművelet végén a falu északi 


hídjánál az amerikai hazafiak, többségükben farmerek, meghátrálásra kényszerítették a 
brit katonákat (a szerk.). 

számára, az ember legjobb reményét a Földön, vagy arra ítéljük őket, 

hogy tegyék meg az utolsó lépést az ezerévnyi sötétségbe. Emlékezni 

fogunk rá, hogy Barry Goldwater hisz bennünk. Hisz önökben és ben- 

nem, hogy megvan bennünk a büszkeség, a készség és az egyenesség, 

hogy meghozzuk döntéseinket, és meghatározzuk saját végzetünket. 
Köszönöm. 


Reagan beszéde eredményeképpen 8 millió dollárt folyt be a re- 
publikánusok kasszájába. Akármilyen hatása volt is a beszédnek 
Goldwater vereségében, Reagan életét bizonyosan megváltoztatta, és 
nagyban hozzájárult, hogy később a republikánus jobboldal szószóló- 
jaként jelenhetett meg a politikai színtéren. 


MALCOLM X 
Detroit, 1965. február 14. 


,, Inkább afrikai, mint amerikai" 


Malcolm X (1925—-1965) Nebraskában született, Michiganben és 
Bostonban nőtt fel; radikális baptista lelkész apját a Ku-Klux-Klan 
gyilkolta meg. 

A neve egyben életét is szimbolizálta: exdohányos, exalkoholista, 
exkeresztény, exrabszolga. Volt strici és szerencsejátékos, amíg 1946- 
ban drogterjesztésért és betörésért elítélték. 1952-ben találkozott az 
Iszlám Nemzete nevű szektával, majd fekete muzulmánok prédikáto- 
raként a ,, fehérek gonoszsága" ellen prédikálva buzdította bosszúra 
híveit, miközben az erőszak és a feketék szeparációja ellen emelte fel 
szavát. 1963-ban felfüggesztették tagságát az Iszlám Nemzetében, mi- 
után összeütközésbe került a szekta vezetőjével, Elijan Muhammaddal. 
Ekkor elutazott Mekkába, ahol rájött, hogy az ortodox muzulmánok 
faji egyenlőséget hirdetnek. Ezután szüntette be támadásait a fehérek 
ellen, és megalapította az Afroamerikai Egységszervezetet. 

A hatvanas években ő volt az egyik legműveltebb fekete muzulmán. 
Ezt a beszédet az Afro-American Broadcasting Company közvetítette egy 

nappal azután, hogy Malcolm X házára a pálfordulása miatt feldühö- 
dött fekete muzulmánok bombát dobtak. Milyen hatása volt az Afrikáért 
folytatott harcnak az amerikai feketékre? — tette fel a kérdést. Egy héttel 
később, egy másik beszéde közben New Yorkban meggyilkolták. 


Miért érdekelné a feketéket Amerikában az afrikai helyzet, ami- 
kor három- vagy négyszáz éve nem jártak azon a kontinensen? Miért 
érdekelne ez minket? Milyen hatása van ennek az életünkre? Először 
is, tudnotok kell, hogy Afrikát 1959-ig gyarmati hatalmak uralták. 
Az európai hatalmak teljes egészében irányításuk alatt tartották A fri- 
kát, ezért nyugodtan festhettek negatív képet a kontinensről. Mindig 
is negatív képet festettek: vademberek a dzsungelben, kannibálok, 
semmi civilizáció. Annyira negatív volt ez a kép, hogy ti és én utálni 
kezdtük Afrikát. Nem akartuk, hogy Afrikáról beszéljenek nekünk, 
azt pedig végképp nem, hogy afrikaiaknak hívjanak. Azzal, hogy 
utáltuk Afrikát és az afrikaiakat, magunkat utáltuk meg anélkül, 
hogy ezt észrevettük volna. Ha egy fa gyökerét utálod, akkor magát 
a fát is. Nem utálhatod a gyökereid anélkül, hogy ne utálnád magad. 
Nem utálhatod Afrikát anélkül, hogy magadat ne utálnád. Mutas- 
satok nekem itt egy embert, akinek teljesen kimosták az agyát és 
negatív érzései vannak Afrikával szemben, mire én mutatok nektek 
egy embert, akinek negatív érzései vannak saját magával szemben. 
Nem lehetnek egyszerre magaddal szemben pozitív, Afrikával szem- 
ben viszont negatív érzéseid. Ez azt jelenti, hogy ha az Afrikával 
szembeni érzéseid pozitívak lesznek, akkor a magaddal szembeni 
érzéseid is pozitívak lesznek. Ezt a fehér ember is tudja. Ezért ügye- 
sen megutáltatják velem és veletek afrikai identitásunkat, afrikai tu- 
lajdonságainkat. 

Ti magatok is tudjátok, hogy olyan emberek vagyunk, akik utál- 
ták afrikai tulajdonságainkat. Utáltuk a fejünket, utáltuk az orrunk 
formáját, hosszú, kutyaszerű orrot akartunk, utáltuk a bőrünk színét, 
utáltuk Afrika ereinkben folyó vérét. És utáltuk magunkat. Bőrünk 
színe lett a láncunk: éreztük, hogy visszahúz minket. Úgy éreztük, 
bőrünk színének börtönében raboskodunk, ahonnét semerre nem tu- 
dunk mozdulni. Azt éreztük, hogy ezek a megszorítások kizárólag a 
bőrünk színe miatt nem engednek mozdulni minket, és ez azt a pszi- 
chológiai reakciót váltotta ki belőlünk, hogy úgy éreztük: fekete bő- 

rünk, fekete vonásaink és fekete vérünk börtönében vergődünk, hogy 
ezek fognak vissza minket, és emiatt automatikusan meg is utáltuk 
ezeket. Azok pedig minket. 

Alacsonyabbrendűnek éreztük magunkat, elégtelennek, elesettnek. 
És amikor az alacsonyabbrendűség, elégtelenség és elesettség érzésé- 
nek áldozatai lettünk, hát valaki máshoz fordultunk, hogy mutasson 
nekünk utat. Nem bíztunk egy másik feketében, hogy ő mutassa az 
utat, nem bíztunk a feketékben. Akkor még nem. Akkor még nem gon- 
doltuk, hogy egy fekete mást is tud csinálni, mint fújni a kürtjét. Tudjá- 
tok, mindenféle dallamot játszott, amitől jókedvetek lett. De komolyra 
fordítva a szót, ha az ételünkről, a ruhánkról, a fedelünkről és az okta- 
tásunkról volt szó, a fehér emberhez fordultunk. Soha nem fordult meg 
a fejünkben, hogy ezeket a dolgokat mi magunk teremtsük meg, soha 
nem fordult meg a fejünkben, hogy magunkért tegyünk valamit. Mert 
elesettnek éreztük magunkat. A saját magunkkal szemben érzett utálat 
miatt éreztük elesettnek magunkat. A saját magunkkal szembeni utálat- 
ból pedig az Afrika és az afrikai dolgok iránti utálat fakadt. 

A fekete muzulmánok mozgalma azért nőtt, mert Afrikára helyezte 
a hangsúlyt. Ez volt a fekete muzulmánok mozgalma növekedésének 
titka. Afrikai vér, afrikai eredet, afrikai kultúra, afrikai kötődések. 
Meg fogtok lepődni: felfedeztük, hogy ennek az országnak a feketéi 
a tudatalattijukban sokkal inkább afrikaiak, mint amerikaiak. A fekete 
ember azt hiszi, hogy [ő] sokkal inkább amerikai, mint afrikai, mert 
a fehér ember minden nap folyamatosan mossa az agyát. Azt mond- 
ja neki: , Amerikai vagy, amerikai vagy." Hogy gondolhatjátok, hogy 
amerikaiak vagytok, amikor itt soha nem bántak veletek amerikai- 
ként? Soha, soha nem bántak veletek amerikaiként. Tíz ember ül egy 
asztal körül, és esznek. Erre jövök én, és leülök melléjük. Ott ülnek, és 
esznek. Előttem is van tányér, de semmi nincs rajta. Ha mindannyian 
az asztal mellett ülünk, akkor mindannyian eszünk is? Én csak akkor, 
ha megengedik. Csak azért, mert olyanok mellett ülök, akik esznek, én 
még nem fogok enni — ezt kell megértenetek ebben az országban. 

Csak azért, mert ebben az országban éltek, még nem vagytok ameri- 
kaiak. Nem, nektek tovább kell mennetek, hogy amerikaiak lehessetek. 
Élveznetek kell az amerikaiság gyümölcseit. De ti nem élveztétek. Csak 
a töviseket. Csak a szúrós gallyakat. Úgy ám. Sokkal keményebben har- 
coltatok a fehér embernél ezekért a gyümölcsökért, de sokkal kevésbé 

élvezhettétek. Amikor a fehér ember egyenruhát húzott rátok, és elkül- 
dött titeket külföldre, akkor keményebben harcoltatok nála. Igen, ismer- 
lek benneteket: amikor értük kell harcolni, akkor tudtok harcolni... 

Fivéreim és nővéreim, hadd mondjam el nektek, hogy az időmet 
az utcán töltöm az emberek, mindenféle emberek között, és meghall- 
gatom őket. Elégedetlenek, kiábrándultak, elegük van, és lassan el- 
jutnak a frusztráltságnak arra a pontjára, amikor ez jut eszükbe: , Mit 
veszthetek?" Amikor elértek erre a pontra, akkor olyan emberek lesz- 
tek, akik robbanásveszélyes légkört képesek létrehozni. 

A Newsweek e heti számában olvastam egy közvélemény-kutatást, 
amely azt állítja, hogy a négerek elégedettek. Tudjátok, a Newseek egy 
komoly, sikeres magazin, amely a legjobb közvélemény-kutatókat alkal- 
mazza, és arról beszél, hogy a négerek milyen elégedettek. Talán nem 
találkoztam azokkal a négerekkel, akikkel ők. Mert azt tudom, hogy ők 
nem találkoztak azokkal a négerekkel, akikkel én. Ez nagyon veszélyes. 
A fehér ember így okozza magának a legnagyobb bajokat. Statisztikákat 
talál ki, hogy kialakítson egy képet, és azt hiszi, ez a kép megfelel a va- 
lóságnak. Tudjátok, miért mondják mindig azt, hogy a négerek lusták? 
Mert azt akarják, hogy a négerek lusták legyenek. Mindig azt mond- 
ják, hogy a négerek nem képesek összefogni, mert nem akarják, hogy 
a négerek összefogjanak. És amikor ezt belerakják a négerek fejébe, 
akkor azt hiszik, hogy a négerek majd megpróbálnak megfelelni ennek 
a képnek. Ha azt mondják, hogy a négereket nem lehet egyesíteni, akkor 
majd ők mennek oda, hogy egyesítsék őket, különben nem menne, mert 
azt mondták, hogy nem tudnak egyesülni. A pszichére hatnak, és a sta- 
tisztikákat manipulálják. Amikor azt hiszik, hogy egy robbantásokkal 
teli kor jön, akkor megint fogják az újságjaikat, és teletömik a négerek 
fejét, hogy úgy nézzen ki: minden néger elégedett. Mert ha tudod, hogy 
te elégedetlen vagy, de tíz másik ember nem, akkor nyugodtan visel- 
kedsz. De ha tudod, hogy a többi tíz ember sem elégedett, akkor cselek- 
szel. A fehér ember ezt tudja. A fehér ember tudja, hogy ha a négerek 
tudomást szereznek arról, hogy mennyire elégedetlenek — még Tamás 
bátya is, de ő egyelőre játssza tovább a szerepét —, akkor a fehér ember 
megrémül. Megrémülnek ettől Franciaországban, megrémülnek ettől 
Angliában, és megrémülnek ettől az Egyesült Államokban. 

Ezért olyan fontos nektek és nekem, hogy saját magunk derítsük 
ki intelligensen: , Mit teszünk, ha ez történik, ha az történik, vagy a 

következő dolog történik?" Nehogy azt higgyétek, hogy majd odaro- 
hanhattok a fehér emberhez, és azt mondhatjátok: , Nézze, főnök, én 
vagyok az." Ha arra kerül a sor, akkor olyanok lesztek a szemében, 
mint én. Nem könnyítem meg a dolgotokat. Igen, ha arra kerül a sor, 
pontosan ugyanúgy fog rátok nézni, mint rám... 

Ismét elmondom, hogy nem vagyok rasszista. Nem hiszek a szeg- 
regáció semmilyen formájában. Én az emberek testvérisége mellett 
állok, de nem hiszem, hogy a testvériséget rá lehet erőltetni azokra, 
akik ezt nem akarják. Gyakoroljuk ezt a testvériséget egymás között, 
és ha mások csatlakozni akarnak hozzánk, akkor majd gyakoroljuk ezt 
a testvériséget velük is. De nem hiszem, hogy futnunk kellene azok 
után a szeretetünkkel, akik nem szeretnek minket. 


LYNDON B. JOHNSON 
Washington D.C., 1965. március 15. 


,, Győzni fogunk" 


Bár Johnson elnöki érdemeit Vietnam a későbbiekben elhomályo- 
sította, a Fehér Házban töltött öt éve alatt befejeződött a polgárjogi 
törvénykezés: 1965-ben elfogadták a Szövetségi Oktatási Törvényt, és 
létrehozták a Medicare-t mint a Nagy Társadalom fontos részét. 

Amikor 1965-ben be akarta terjeszteni a Kongresszus elé a válasz- 
hogy egy ott elmondott beszéd nem lenne a pánik jele, sőt inkább azt 
mutatná, hogy kétpárti megegyezésre törekszik. A beszéd időpontját 
este kilencre tűzték ki; mivel Johnson nyolckor még dolgozott rajta, 
soha nem került a súgógépbe, így azt az elnök papírból olvasta. Ami- 
kor a leghíresebb részhez ért, Johnson megállt levegőt venni. ,, Abban 
a röpke pillanatban — írta visszaemlékezéseiben — eszembe jutottak a 
sztrájkolók Birminghamben, az ülő sztrájkolók Észak-Karolinában, a 
felvonulások Selmában. Egy kép jelent meg előttem: együtt menetelő 
feketék és fehérek képe, egymás mellett, közösen énekelve a polgárjo- 
gi mozgalom himnuszát. Felemeltem a kezem." 

Házelnök úr, a Kongresszus tagjai, ma este az emberi méltóságért 
és a demokrácia sorsáért beszélek. Arra buzdítom mindkét párt tagjait, 
minden amerikait vallástól és bőrszíntől független az ország minden 
részéből, hogy csatlakozzon hozzám. 

A történelemben vannak pillanatok, amikor a végzet egy időben 
és egy helyen találkozik, hogy fordulópontot alkosson az ember soha 
véget nem érő szabadságkeresésében. Ez történt Lexingtonnál és 
Concordnál. Ez történt egy évszázaddal ezelőtt Apomattoxnál. Ez tör- 
tént a múlt héten Selmában és Alabamában. A régóta szenvedő férfiak 
és nők békésen protestáltak a tőlük amerikai voltuk ellenére megtaga- 
dott jogokért. Sokat közülük brutálisan bántalmaztak. Egy jó embert 
— Isten emberét — meggyilkoltak. 

Nem lehetünk büszkék arra, ami Selmában történt. Nem lehetünk 
elégedettek amiatt, hogy olyan régóta megtagadjuk amerikaiak mil- 
lióitól az egyenlő jogokat. Mégis van ok a reményre és a hitre. Ami 
ma este itt történik, okot ad a reményre és a hitre demokráciánkkal 
kapcsolatban. Az elnyomott emberek fájdalomkiáltásai és himnuszai 
hívószavára ma este összegyűlt a kormány, a Föld legnagyszerűbb 
nemzetének kormánya. Küldetésünk egyszerre a legrégibb és legegy- 
szerűbb országunk történelmében: a rosszat kijavítani, igazságot ten- 
ni, az embert szolgálni. 

Korunkban megtanultunk együtt élni a nagy krízisekkel. Életün- 
ket nagy formátumú viták jellemzik: viták háborúról és békéről, viták 
a prosperitásról és a válságról. De csak néha kerül elő olyan téma, 
amely Amerika titkos szívéig hatolna. Ritkán találkozunk olyan ese- 
ménnyel, amely nem növekedésünkre és jólétünkre, boldogulásunkra 
és biztonságunkra jelent kihívást, hanem szeretett nemzetünk értékei- 
re, céljaira és szándékára. 

Az amerikai négerek egyenlő jogainak kérdése ilyen kihívás. 
Győzzünk [bár] le minden ellenséget, kétszerezzük meg gazdagsá- 
gunkat, hódítsuk meg a csillagokat -népként és nemzetként kudarcot 
vallunk, ha ebben a kérdésben nincs egyenlőség. Mert nemcsak egy 
egyénre, hanem egy országra is igaz: , Mit nyer egy ember, ha övé 
az egész világ, de a lelkét elvesztette?" Nincs néger probléma. Nincs 
déli probléma. Nincs északi probléma. Csak amerikai probléma van. 
Ma este amerikaiként találkozunk itt, nem demokrataként, nem re- 
publikánusként: amerikaiként vagyunk ma itt, hogy megoldjunk egy 

problémát. Ez volt az első nemzet a világ történelmében, amelyet egy 
céllal alapítottak. Ennek a célnak a kifejezései ott élnek minden ame- 
rikai szívében, éljen délen vagy északon: , Minden ember egyenlőnek 
teremtetett"; , Kormányzás a kormányzottak jóváhagyásával"; ,,Sza- 
badság vagy halál". [...] 

Ezek nemcsak okos szavak, nemcsak üres teóriák. Ezeknek a ne- 
vében harcoltak és haltak meg két évszázaddal ezelőtt amerikaiak, és 
ma világszerte úgy tekintenek rájuk, mint a szabadság őreire, akik az 
életüket is készek voltak adni. Ezek a szavak ígértek minden polgárnak 
emberi méltóságot. Ez a méltóság nem található meg a földi javakban. 
Nem található meg a hatalomban vagy a pozícióban: ez a méltóság 
abból a jogból fakad, hogy minden embernek egyenlő lehetőségei 
vannak. Ez a méltóság azt jelenti, hogy a szabadság nemcsak másoké, 
hanem az övé is. Emberi lényként megválaszthatja vezetőit, taníttat- 
hatja gyermekeit, képességei és érdemei szerint tarthatja el családját. 
Bármilyen más mércét felállítani, megtagadni egy embertől a reményt 
bőrszíne, faja, vallása vagy születési helye alapján nemcsak igazság- 
talan [dolog], hanem Amerika megtagadása is, és megbecstelenítése 
mindazok emlékének, akik életüket adták az amerikai szabadságért. 

Apáink hitték, hogy ha az emberi jogok valahol virulhatnak, az 
nem lehet más, csak a demokrácia. E jogok egyik legalapvetőbbi- 
ke, hogy megválaszthatjuk saját vezetőinket. Ennek az országnak a 
történelme nagyjából annak a történelme, hogy ez a jog hogyan lett 
mindenkié. A polgárjogi kérdések jó része összetett és nehéz. De ar- 
ról nem lehet, nem szabad vitázni, hogy minden amerikainak egyenlő 
joga legyen-e szavazni. Nem létezik indok rá, hogy ezt a jogot meg- 
tagadjuk. Nem nyugszik a vállunkon nagyobb felelősség, mint a mai. 
Ennek ellenére a kegyetlen tény az, hogy ebben az országban ma sok 
helyen azért nem engednek szavazni férfiakat és nőket, mert négerek. 
Az emberi találékonyság minden eszközét bevetették, hogy ezt a jogot 
megtagadják tőlük. A néger választó regisztráltathatja magát, hogy az- 
tán azt mondják neki: rossz napon jött, vagy későn, vagy az illetékes 
éppen nincs ott. De ha mégis kitart, és mégis regisztráltatja magát, 
akkor kizárhatják, mert középső nevét írta le teljesen, vagy mert egy 
szót rövidítve írt le a jelentkezésébe. Ám ha mégis kitölti helyesen a 
jelentkezési lapot, akkor egy teszten kell átesnie. Ezen a teszten egye- 
dül a regisztrálást vezető tisztviselő dönt arról, megfelelt-e vagy sem. 


A XX. SZÁZAD NAGY BESZÉDEI 285 





Felmondathatja az egész alkotmányt, vagy elmagyaráztathatja az ál- 
lami törvények összetett szabályozását. De még egyetemi vagy főis- 
kolai diploma sem elég ahhoz, hogy igazolja: tud írni és olvasni. Az a 
helyzet, hogy ezeket az akadályokat csak egyféleképpen küzdheti le: 
ha a bőrszíne fehér. 

A tapasztalat tisztán és világosan mutatja, hogy a törvények jelen- 
legi rendje nem tud úrrá lenni a szisztematikus és találékony diszkri- 
mináción. Egyetlen érvényben lévő törvény, amelyek közül hármat 
én segítettem elfogadtatni sem képes biztosítani a választáshoz való 
jogot, ha egyszer a helyi tisztviselők eltökélten megakadályozzák an- 
nak gyakorlását. Ebben az esetben feladatunknak mindannyiunk előtt 
tisztának kell lennie. Az alkotmány kimondja, hogy senkit nem lehet 
megfosztani a szavazás jogától bőrszíne vagy faji hovatartozása miatt. 
Mindannyian esküt tettünk Isten előtt, hogy megvédjük és betartjuk 
ezt az alkotmányt. Ez az eskü kötelez minket a cselekvésre. Szerdán 
elküldök a Kongresszusnak egy törvényjavaslatot, amely a szavaza- 
ti jog gyakorlását akadályozó tényezők megszüntetésére irányul [...] 
E falakon kívül egy felháborodott lelkiismeretű nemzet van. Számos 
mélyen aggódó ország és a történelem kíméletlenül fog majd ítéletet 
mondani rólunk cselekedeteink miatt. 

De még ha a törvényjavaslatot elfogadjuk is, a csatát nem nyertük 
meg. Ami Selmában történt, az egy nagyobb esemény része, amely 
Amerika minden államába és részébe elér. Az amerikai négerek igye- 
kezete ez, hogy végre ők is részesei lehessenek az amerikai élet áldá- 
sainak. Az ő ügyük a mi ügyünk kell legyen. Mert nemcsak a nége- 
reknek, de valójában mindannyiunknak le kell győznünk a bigottság 
és igazságtalanság bénító örökségét. És győzni fogunk. Én tudom, 
milyen gyötrők a faji kérdések, hisz gyökereim mélyen nyúlnak le a 
texasi földbe. Tudom, milyen nehéz újraformálni társadalmunk maga- 
tartását és struktúráját. De egy évszázad — több mint száz év -— telt el 
azóta, hogy a négereket felszabadították. Ma este mégsem szabadok. 
Több mint száz évvel ezelőtt Abraham Lincoln — a másik párt nagy- 
szerű elnöke — aláírta az Emancipációs Nyilatkozatot. De az egyenjo- 
gúsítás csak [egy] kijelentés, nem tény. Egy évszázad — több mint száz 
év — telt el azóta, hogy az egyenlőséget megígérték, de a négerek még 
mindig nem egyenlők. Egy évszázad telt el az ígéret óta, és az ígéret 
máig betartatlan. Az igazság ideje jött most el, és kijelentem: őszin- 

tén hiszek abban, hogy semmilyen erő sem tudja visszatartani. Ez így 
helyes ember és Isten szemében, és amikor eljön ez a pillanat, mert el 
fog jönni, akkor minden amerikai életét szebbé teszi. 

Mert nemcsak a négerek az áldozatok. Hány fehér gyermek nem 
jár iskolába? Hány fehér család él szörnyű szegénységben? Hány fe- 
hér életet tett tönkre a félelem, mert energiát és pénzt vesztegettünk 
arra, hogy a fenntartsuk a gyűlölet és a rettegés határvonalait? Így 
most minden jelenlévőnek és az egész nemzetnek mondom, minden- 
kinek, akit arra akarnak rávenni, hogy ragaszkodjon a múlthoz: ez a 
jövőnkbe fog kerülni. Ez a nagy, gazdag és nyughatatlan ország min- 
denki számára lehetőséget, oktatást és reményt ajánl. Mindenkinek: 
feketéknek, fehéreknek, mindenkinek, északinak és délnek, földmű- 
veseknek és városlakóknak. 

A mi ellenségeink: a szegénység, a tudatlanság, a betegség. Ezek a 
mi ellenségeink, és nem embertársaink vagy a szomszédunk. És eze- 
ket az ellenségeket — a szegénységet, a betegséget és a tudatlanságot — 
le is fogjuk győzni. 


A beszédre sokan úgy tekintettek, mint Johnson addigi pályájának 
csúcsára. Az új választójogi törvényt végül bő négy hónappal később, 
augusztus 6-án látta el kézjegyével. 


ROY JENKINS 
London, 1966. május 23. 


, Ez a cél" 


Roy Jenkins (1920—2003) a huszadik század egyik legnagyobb ha- 
tású brit munkáspárti belügyminisztere volt, később pedig az egyik 
legelismertebb pénzügyminiszter. Korán kialakult benne a meggyő- 
ződés, hogy a faji kapcsolatok ügyében békülékenyebb hangot kell 
megütni, és egy ,, kedvező szenzációval" kell segítenie Mark Bonham 
Carter indulását, akit a Faji Kapcsolatok Tanácsának (Race Relations 
Board) első elnökévé neveztek ki. 

A faji integráció az 1960-as években a brit politikai élet egyik leg- 
vitatottabb kérdése volt, s mivel Jenkins beszédében fontos lépéseket 
tett a faji integráció meghatározása felé, mondanivalója nagy hang- 
súllyal maradt fenn a politikai emlékezetben, Jenkins a beszéd elhang- 
zása előtti hétvégét Provost Lodge-ban töltötte, a cambridge-i King 5 
College-ban. ,, Szombat este részt vettünk az alapító gyászmiséjén a 
kápolnában. A préposti karzat félhomályában tovább körmöltem a be- 
szédemet" — idézte fel visszaemlékezéseiben; valószínűleg ekkor írta 
az egyetemekről és a kultúráról szóló bekezdéseket, melyekre később 
rendkívüli büszkeséggel emlékezett vissza. 


Az integráció többféleképpen értelmezhető fogalom. Számomra 
nem veszteséget jelent, amelyet a bevándorlóknak el kell szenvedniük 
saját nemzeti jellegzetességeik és kultúrájuk terén. Nem hiszem, hogy 
szükségünk lenne ebben az országban egy , olvasztótégelyre", mely 
mindenkit ugyanolyan öntőformába préselne, és a másodpéldányokból 
egész sorozatot hozna létre egy olyan sztereotip mintára, amelyet vala- 
melyikünk szerencsétlen víziói alkottak meg az angol polgárról. Elég 
szörnyű volna, ha ilyesmi történne azzal a viszonylag csekély létszámú 
csoporttal, akik tiszta angolszász vérű embernek mondhatják magukat 
ebben az országban. Ha viszont a többiekkel — velünk — történne ilyes- 
mi, a walesiekkel (mint jómagam), a skótokkal, az írekkel, a zsidókkal, 
a közép-európaiakkal és a legújabb áramlatokkal érkezett bevándorlók- 
kal, valóságos nemzeti tragédia bontakozna ki. Elveszítenénk a beván- 
dorlásból származó összes előnyt, amelyeket pedig — ahogy a követke- 
zőkben ki is fejtem majd — nélkülözhetetlennek és hatalmasnak tartok. 

Az integrációt — az asszimiláció ellaposító folyamata helyett — én 
úgy értelmezem, hogy egyenlő esélyt nyújt, fenntartja a kulturális 
sokszínűség lehetőségét, és a kölcsönös tolerancia légkörét alakítja ki. 
Ez a cél. Talán ma még nem értük el, hogy ez maradéktalanul megva- 
lósuljon, de ez más közösségekben sem ment zökkenőmentesen, akár 
a múltra, akár a jelenre gondolunk. Ha feltett szándékunk megőrizni 
a civilizált életforma és társadalmi összetartás révén szerzett világhí- 
rünket, még közelebb kell jutnunk ehhez az ideálhoz onnan, ahol most 
tartunk. Úgy tűnik, az ilyen lépéseket csak kormányzati intézkedések- 
kel lehet előmozdítani, és ez a belügyminisztérium feladata. Örülök 
ennek a felelősségnek. Már hagyománynak számít, hogy a mi felelős- 

ségünk a befogadás ellenőrzése — a múltban az idegeneké, újabban a 
nemzetközösség egyéb területeiről érkezőké. Kellemetlen, de szük- 
séges kötelességnek tartom ezt. Ösztöneim teljességgel az országok 
közötti szabad költözködés korlátozása ellen szólnak, történjen akár 
munkalehetőség vagy tanulás kapcsán, akár kedvtelésből. De akármi- 
lyen ízléstelen, attól még kötelesség marad. 

Ahogy ez már csaknem mindenki által ismert tény, a jelenlegi 
körülmények között a mi feladatunkhoz tartozik a bevándorlók szá- 
mának korlátozása. Ezt a számot a befogadó ország gazdasági és 
társadalmi kapacitásával kell összevetnünk. Meggyőződésem, hogy 
a társadalmi faktor jelenleg erőteljesebben korlátozó tényező, mint a 
gazdasági. Természetesen eltérő vélemények léteznek a befogadói ka- 
pacitásról, ám a kormányt terheli a felelősség, hogy ne engedje egekbe 
szökni ezt a számot, mert esetleg széles körű ellenállás alakulhat ki 
a hatékony bevándorlási intézkedésekkel szemben. Ugyanakkor túl 
alacsonyra sem helyezhetjük a mércét, mert a szétszakítottság keserű 
érzését ébresztené a bevándorlók közösségében. Mindez véleményem 
szerint nemcsak a mennyiségi döntésektől függ, hanem attól is, mi- 
ként léptetjük életbe ezeket a döntéseket. Szilárdan eltökéltem, hogy 
az intézkedéseket a lehető legempatikusabb módon hajtjuk végre, kü- 
lönösen, ha problematikus határvonalakba ütközünk. 

Sok ember úgy gondolja, és akad közöttük liberális felfogású is, 
hogy ha mindenki otthon maradna a saját országában, a világ sok- 
kal élhetőbb és jobb hely lenne. Én egészen más véleményen vagyok. 
Talán valóban könnyebb lenne élni, de semmiképp sem lenne jobb a 
helyzet, és elmaradnának a civilizáltság és az újítás irányába tett lé- 
pések. Már évszázadokkal ezelőtt megfigyelhető volt a jelenség, hogy 
minden országnak, amely a világ eseményeinek főáramába tartozott, 
nagy előnye származott a bevándorlók befogadásából. Egyes beván- 
dorlók sokkal agresszívabb formában jelentek meg, mint azok, akiről 
ma szó van, de megegyezhetünk abban, hogy a normann hódítástól 
kezdve a német, osztrák és csehszlovák menekültek érkezéséig a har- 
mincas években, tehát a bevándorlások sorozata folyamatosan arra 
ösztökélt minket, hogy kikerüljünk természetes szigetországi letargi- 
ánkból. Egyes emberek mindig ellenségesen fogadták a jövevényeket, 
de a befogadott közösségek legtöbbször lélekszámukhoz mérve meg- 
lepően nagy arányban vállalnak szerepet társadalmunk életében. Ha 

bárki kétségbe vonná szavaimat, vessen egy pillantást a mai brit üzleti 
életre. Nézzék csak meg, milyen bámulatos mértékben megugrott a 
sikeres társaságok alapítása vagy megfiatalítása, olyan embereknek 
köszönhetően, akik a [Drit] szigeten kívülről származtak. De nemcsak 
az üzletről van szó. Találunk-e a világban példát arra, hogy egy egye- 
tem meg tudja őrizni hírnevét, egy kulturális központ meg tudja őrizni 
kiválóságát, vagy egy metropolisz meg tudja tartani húzóerejét, annak 
ellenére, hogy befelé fordul, és kizárólag a saját hátországát, a saját 
etnikai csoportját szolgálja ki? A távolságtartás akár személyek, akár 
városok vagy országok esetében egyet jelent az intellektuálisan egyre 
kevésbé ösztönző életformával. 

Nem szabad alábecsülnünk a legújabb hullámban érkezett, a nyu- 
gat-indiai szigetvilágból [ti. a karib-tengeri szigetvilágból: az Anti- 
llákról, Bahamákról, Bermudáról stb.)], Indiából, Pakisztánból, vagy 
más nemzetközösségi területekről származó bevándorlók hozzájáru- 
lását társadalmunk fejlődéséhez. Nem kevés kiemelkedően tehetséges 
ember akad közöttük a legkülönbözőbb munkaterületeken. Ők és még 
sok más messziről jött ember elengedhetetlenül fontos feladatot lát el 
jólétünk és gazdaságunk virágzása érdekében. Orvosként és nővérként 
dolgoznak kórházainkban, házakat építenek, a városi tömegközlekedési 
eszközöket vezetik. Számos helyen kitöltik az űrt, ahol hiány van mun- 
kaerőben, kiváltképp a városi övezetekben és az olyan létfontosságú, 
de népszetűtlen közszolgáltatások területén, melyek egy munkanélkü- 
liséget nem ismerő társadalom mostohagyermekei. Ne engedjük tehát 
meggyőzni magunkat arról, hogy az elfogadható mértékű bevándorlás 
súlyos kereszt a vállunkon. Ne hitegessük magunkat, hogy a jövevé- 
nyek otthon is találhatnának munkát, s így minden probléma el lenne 
rendezve. Ha valóban ez lenne a helyzet, az orvoshiány krónikussá vál- 
na országunkban, temérdek kórháznak és egyéb intézménynek be kel- 
lene zárnia, különösen olyanoknak, amelyek orvosi szempontból nem 
látványos, de társadalmilag alapvető fontosságú feladatokat látnak el, 
mint például az idős emberek ápolása. Városi tömegközlekedésünk 
csontvázrendszerré csupaszodna és kényelmetlenné válna, az autók 
torlódása pedig alighanem katasztrófával fenyegetne. 

Mint ebből is látszik, nem találhatunk ésszerű érvet a színes bőrű 
bevándorló közösségek befogadása ellen. A legkevésbé sem hátrál- 
tatják sikeres nemzeti fejlődésünket — épp ellenkezőleg. Csakhogy 

az ellenérzés nem mindig ésszerű megfontolásokból ered, főleg ami- 
kor bőrük színe és kulturális különbözőségük természetes célponttá 
teszi őket azoknak a szemében, akik bűnbakokat keresnek. Néhány 
ember, talán politikai megalkuvásból vagy személyes gyengeségből, 
szándékosan szítja az előítéleteket. Igyekeznek félelmet és közönyt 
ébreszteni a lakosságban, és a bevándorlókat okolják olyan problé- 
mák miatt, melyek nélkülük is jelen lennének. Ezek a problémák a 
korábbi lakásépítési, oktatási és jóléti intézkedések takarékossága 
miatt keletkeztek. Nem kétlem, hogy akad olyan ember is, aki sze- 
mélyes sérelmeket táplál egy-egy bevándorlóval szemben, ahogy a 
fehér embernek is lehet konfliktusa fehér emberrel, a feketének pedig 
feketével. Csakhogy nem ez a probléma gyökere. A valódi ok a közös- 
ségek előítéleteiben rejlik, és nekünk ezzel kell foglalkoznunk, akár 
félelemből, gyengeségből vagy még szégyenteljesebb motivációkból 
ered. Szándékosan fogalmaztam úgy, hogy foglalkoznunk kell vele, 
mert egyrészt tökéletesen biztos vagyok benne, hogy az amerikai pél- 
da — legyen olykor akármennyire félrevezető is — megtanított minket 
rá, hogy az ilyen problémák nem oldódnak meg maguktól. Másrészt 
ha nem oldjuk meg, a szégyenfolt az egész hátralévő évszázadban el- 
csúfítja a bizonyítványunkat. Meggyengít minket a többi országgal 
szemben, és hátráltatja gazdasági fejlődésünket. 

Az előttünk tornyosuló feladat létfontosságú tehát, de nem kell 
csüggednünk. Népességünknek csupán két százalékát teszik ki a szí- 
nes bőrű bevándorlók, habár arányuk egyes helyeken nyilván maga- 
sabb. Még ennél is fontosabb tény, hogy a bőrszíneket elválasztó határ 
egyik oldalán sincs hagyománya az ellenségeskedésnek és elkesere- 
dettségnek. Az ilyen hagyomány hamar kialakulhat és elharapózhat, 
de még nem tapasztaljuk a jelét. A probléma túl friss ehhez. Nem 
indulunk ugyan tökéletesen tiszta lappal, hiszen akad egy-két folt 
rajta, de még viszonylag kevés. Ezzel szemben országunkban nagy 
hagyománya van a befogadó és alkalmazkodó életformának. Három 
évszázada elsimítjuk a polgári konfliktusokat, a folyamatosan válto- 
zó gazdasági követelményekhez és osztályszerkezethez igazítjuk a 
politikai rendszerünket. A probléma, amelyről ma tárgyalunk, jóval 
kevesebb kihívást tartogat toleranciánk és rugalmasságunk számára, 
mint egyes múltbeli konfliktusok, melyeket sikeresen megoldottunk. 
Alapvető jelentőségű azonban, hogy milyen módon nézünk szembe a 

problémával, főleg az elkövetkezendő egy-két évben, mert ez nagy- 
ban meghatározza jövőnket. Ha győztesen kerülünk ki a helyzetből, 
lesz egy új üzenetünk a világ számára. Ha elbukunk, határokon belül 
és kívül is rendkívüli akadályokat gördítünk az angol emberek jöven- 
dő generációinak útjába. 


ROBERT KENNEDY 
Fokváros, 1966. június 7. 


, Egy apró reménysugár " 


A beszéd, amelyet Robert Kennedy (1925—1968) a Dél-afrikai 
Diákok Nemzeti Uniója Igenlés Napján — a diákok évente megrende- 
zett tiltakozó gyűlésén a szabadságjogokért és a tanulás szabadságá- 
ért — mondott el, élete legkiválóbb szónoklata volt. 

Testvére kormányában igazságügy-miniszterként Robert Kennedy 
a feketék jogainak egyik legnagyobb harcosa volt. Miután 1965-ben 
New York állam szenátorának választották, kampányolni kezdett az 
1968-as elnökválasztás demokrata jelöltségéért. A hátrányos helyze- 
tűek és a feketék nagy számban támogatták. 

Dél-afrikai látogatásáról Verwoerd kormánya?" nem volt hajlandó 
tudomást venni, ennek ellenére 18000 ember fogadta őt ujjongva, ami- 
kor megérkezett a Fokvárosi Egyetemre. A tanulás szabadságát egy 
meggyújtatlan görög fáklya szimbolizálta, amelyet a menet elején vit- 
tek. Kennedy beszédében kifejtette politikai filozófiáját, és mesteri pár- 
huzamot vont a dél-afrikai szabadságharc, valamint a faji és osztálykü- 
lönbségek eltörléséért indított világméretű kampány között. Nem csak 
a dél-afrikai diákokhoz beszélt, hanem az egész világ fiataljaihoz. 


A szabadság nevében állunk itt. A nyugati szabadság és demok- 
rácia azon a hiten alapul, hogy az ember, Isten gyermeke, az érték 
alapköve, és minden társadalom, csoport, állam az ő javát szolgálva 





54 Hendrik Verwoerd dél-afrikai miniszterelnök; nem sokkal e beszéd után merénylet 
áldozata lett (a szerk.). 

létezik. Ezért az egyéni szabadság kiterjesztésének kell lennie minden 
nyugati társadalom végső céljának és kötelező gyakorlatának. 

Az egyén szabadságának első alkotórésze a szólás szabadsága. 
A jog, hogy eszméket fejezzünk ki és kommunikáljunk, és ezáltal 
megkülönböztessük magunkat a mezők és erdők ostoba állataitól; a 
jog, hogy kormányokat emlékeztessünk kötelességeikre és felelőssé- 
gükre; és mindenekfelett a jog, hogy megerősítsük az egyén helyét 
és elkötelezettségét az állam — a társadalom — felé, az emberek felé, 
akikkel közös a földünk, az örökségünk és gyermekeink jövője. 

A szólásszabadság jogához szervesen hozzátartozik a hatalom, 
hogy meghallják a szavunkat: hogy részt vegyünk a kormány dönté- 
seiben, amelyek az emberek életét formálják. Minden, amiért érdemes 
élni — család, munka, oktatás, egy hely, ahol felnevelhetjük gyermeke- 
inket és nyugovóra hajthatjuk fejünket — a kormány döntéseitől függ, 
és mindezt elsöpörheti egy olyan kormány, amelyik nem törődik az 
emberek követeléseivel. Éppen ezért az ember alapvető embersége — 
nemcsak egy valláshoz vagy fajhoz tartozóké, hanem minden embe- 
ré — csak ott maradhat meg, és ott lehet megvédeni, ahol a kormány 
felelősségre vonható és elszámoltatható. 

Azon kormány hatalmát is korlátozni kell a saját népe elleni tettek- 
kel szemben, amely az emberek jóváhagyásával kormányoz, miként a 
mi saját alkotmányunk alapján. Egyetlen kormány sem korlátozhatja 
a vallás gyakorlásának jogát, a biztonságos otthonhoz való jogot; sem 
magas, sem alacsony rangú hivatalnokok nem okozhatnak fájdalmat 
és róhatnak ki büntetéseket önkényesen; nem korlátozhatják a tanu- 
láshoz, a munkához és általában a lehetőségekhez való jogunkat, mert 
csak így lehetnek az emberek azzá, amik lenni képesek. 

Ezek a nyugati társadalom szent jogai. Ezek az alapvető különbsé- 
gek a náci Németország és közöttünk, ahogy egykor ezek voltak a kü- 
lönbségei Athén és Perzsia között. Ezek akommunizmussal szembeni 
különbségünk alapjai. Én mindenáron ellenzem a kommunizmust, 
mert kiterjeszti az állam befolyását az egyénre és a családra, és mert 
nem lehet szabadon véleményt nyilvánítani, tiltakozni, vallást gyako- 
rolni, a szólás szabadságával élni a sajtóban, hiszen ezek jellemzik a 
totalitáriánus államokat. A kommunizmust nem a zsarnokság imitálá- 
sa útján kell ellenezni, hanem az egyén szabadságjogainak kiterjesz- 
tésével a mi országainkban és az egész Földön. Sokan vannak, akik a 

kiváltságokat fenyegető minden veszélyre rásütik a , kommunizmus" 
bélyegét. Sokfelé utaztam a világban, és láttam, hogy a reform nem 
egyenlő a kommunizmussal. Bármi nevében is tagadják meg a sza- 
badságot, az csak erősíti azt a kommunizmust, amely ellen állításuk 
szerint küzdenek. 

Az én hazám két évszázadon keresztül küzdött, hogy legyőzze a 
fajokon, társadalmi osztályokon és származáson alapuló, saját maga 
által teremtett előítélet és diszkrimináció akadályát; a diszkrimináci- 
ót, amely mélyen ellentétes alkotmányunk szellemével és előírásaival. 
Amikor apám felnőtt Bostonban, még akkor is olvasni lehetett ilyen 
táblákat a boltok ajtaján: , Írek ne jelentkezzenek." Két generációval 
később Kennedy lett az első katolikus elnök, de 1961 előtt vajon hány 
embertől tagadták meg, hogy hozzájárulhasson a nemzet fejlődéséhez 
csak azért, mert katolikus vagy ír származású volt? 

Az elmúlt öt évben az Egyesült Államokban is a változások viha- 
ros szelei fújtak, akárcsak az egész világon. Ezek a szelek nem mér- 
séklődhetnek, és nem is fognak, ugyanis több milliónyi néger él Ame- 
rikában, akik még a legegyszerűbb munka elvégzéséhez szükséges 
képzettséggel sem rendelkeznek, ezrek, akiktől a törvény nevében ta- 
gadták meg jogaikat; kitaszítottak, megalázottak és megnyomorítottak 
töltik meg Harlem, Watts és Dél-Chicago utcáit. De most egy négert 
képeznek ki asztronautának, az űr egyik első felfedezőjének; az Egye- 
sült Államok kormányának egyik főhivatalnoka szintén néger; több 
tucatnyian ülnek bírói pulpitusokon; egy további, dr. Martin Luther 
King volt a második afrikai származású ember, aki Nobel-békedíjat 
kapott a fajok közti társadalmi egyenlőség erőszakmentes megterem- 
tése érdekében tett erőfeszítésetért. 

El kell ismernünk minden ember egyenlőségét Isten előtt, a törvény 
előtt és a kormány minden hivatala előtt. Nem azért kell ezt tennünk, 
mert gazdasági szempontból előnyös, bár valóban az; nem azért, mert 
Isten és az ember törvénye ezt követeli, bár valóban ezt követelik; és 
nem azért, mert más országok népei ezt követelik. Egyetlen, alapvető 
oka van, amiért ezt kell tennünk: mert ez a helyes. Emellett kell elkö- 
teleznünk magunkat határainkon belül és kívül. 

A mi feladatunk, a világ fiatal embereinek feladata, hogy megsza- 
badítsuk az emberi civilizációt ettől az ősi és kegyetlen hittől. Minden 
nemzet előtt más és más akadályok és célok állnak, amelyeket a ta- 

pasztalat és a történelem szeszélyei alakítottak. Mégis, most, ahogy 
a világ fiataljaihoz beszélek, nem a sokszínűség nyűgöz le, hanem a 
céljaik, vágyaik, aggodalmaik és a jövőbe vetett reményük egysége. 
Diszkrimináció van New Yorkban, apartheid Dél-Afrikában, rabszol- 
gaság Peru hegyeiben. Emberek éheznek India utcáin, értelmiségieket 
börtönöznek be Oroszországban, ezreket mészárolnak le Indonéziá- 
ban, mindenhol hatalmas összeget költenek fegyverekre. Ezek külön- 
böző bűnök. De az ember követi el őket. Ezért a lelkiismeret és a fel- 
háborodás közös értékeit hívom, egy közös elhatározást, hogy töröljük 
el embertársaink szükségtelen szenvedését otthon és az egész világon. 
Ezek az értékek teszik a ma ifjúságát valódi nemzetközi közösségé. 
Sőt, szerintem meg abban is megállapodhatunk, hogy milyen világot 
akarunk építeni. Az egyén jogait védelmező és tisztelő független nem- 
zetek világát, amely a nemzetközi közösség irányába halad. Egy olyan 
világ lenne ez, amely minden egyes kormánytól megköveteli, hogy 
fogadja el a társadalmi igazság iránti felelősséget. 

Innen északra a kihívások és a lehetőségek földjei terülnek el, 
amelyek gazdagok természeti kincsben, termőföldben és emberek- 
ben. Mégis az ott élők hatalmas hátránnyal kénytelenek megbirkóz- 
ni: belső ellentétekkel és harcokkal, elsöprő közönnyel és gyakran 
ellenséges, pusztító erejű természettel. Ezen országok nagy részét 
gyarmatként elnyomták és kizsákmányolták. Mégsem dobták sutba a 
nyugati tradíciót: a fejlődésbe és a stabilitásba vetett reményüket arra 
alapozzák, nem egyszer hazardírozva, hogy mi majd eleget teszünk 
kötelességünknek, és segítünk nekik legyőzni a szegénységet. Egy 
másik világban, amelyet megtisztítunk a gyűlölettől, félelemtől és 
mesterséges határoktól, Dél-Afrika kiemelkedő szerepet játszhatna 
ebben az erőfeszítésben. Dél-Afrika a gazdagság és a tudás kime- 
ríthetetlen raktára, amelyet egy egész földrész hasznosíthat. Itt van 
Afrika legtöbb kutató tudósa, acéltermelése, itt vannak a legnagyobb 
szénlelőhelyek, itt van a legtöbb elektromos áram. A tanszékeken és 
egyetemi tanácsokban, itt, önök között, száz és ezer ember van, akik 
milliók életét képesek megváltoztatni. 

De ezt a segítséget nem fogadhatjuk el, ha mi — a saját hazánkban 
és a másokkal fenntartott kapcsolatainkban — megtagadjuk az egyének 
integritását és az emberek közös emberségét. A világ reményére adott 
válaszunk: a fiatalokra számítunk. Ennek a gyorsan változó bolygónak 

a kegyetlenségei és akadályai nem hódolnak be az elavult dogmáknak 
és lejárt szlogeneknek. A világot nem változtathatják meg azok, akik 
a haldokló jelenhez ragaszkodnak, akik a biztonság illúzióját jobban 
szeretik a veszély izgalmánál. Szükség van a fiatalok tulajdonságaira: 
nem arra, hogy jól érezzék magukat, hanem az akarat erejére, a képze- 
let erejére, a bátorság győzelmére a kényelem felett, az ügy szeretete 
miatt érzett kalandvágyra. 

Ahogy már mondtam, sokfelé láttam — Európában, Ázsiában, 
Latin-Amerikában és most Dél-Afrikában —, hogy forradalmi idő- 
ket élünk. Latin-Amerikában, Ázsiában, Európában és az Egyesült 
Államokban is azt mondtam, a fiataloknak kell az élre állniuk. Egy 
olasz filozófus mondta: , Semmit sem lehet nehezebben kézbe venni, 
semmit sem veszélyesebb végigvinni és semminek a sikere nem bi- 
zonytalanabb, mint élére állni az új dolgok bevezetésének." Az önök 
generációja előtt álló feladat és az ahhoz vezető út tele van veszé- 
lyekkel. Először is, ott van a hiábavalóság érzésének a veszélye: a hit, 
hogy nincs férfi vagy nő, aki bármit is tudna tenni a világ számtalan 
baja — a nyomor, a közöny, az igazságtalanság és az erőszak — ellen. 
A világ legnagyszerűbb gondolatai és cselekedetei mégis sokszor 
egyetlen embertől erednek. Egy fiatalember kezdte ez a protestáns 
reformációt, egy fiatal tábornok Macedóniából indulva akkora bi- 
rodalmat épített, amely a világ határáig ért el, egy fiatal lány pedig 
visszaszerezte Franciaországot. Valahányszor egy ember kiáll az esz- 
méiért, vagy azért cselekszik, hogy másoknak jobb legyen az élete, 
vagy küzd az igazságtalanság ellen — egy apró reménysugarat küld, 
és ha az találkozik az energia és a bátorság milliónyi központjából 
induló többi reménysugárral, abból akkora erő jön létre, amely az 
ellenállás és elnyomás leghatalmasabb falait is képes ledönteni. Má- 
sodszor, ott vannak a gyakorlati veszélyek: vannak, akik azt mond- 
ják, a reményt és a hitet a szükséghez kell igazítani. Ha hatékonyan 
cselekszünk, akkor a világot úgy kell elfogadnunk, ahogy van. Bizo- 
nyos dolgokat meg kell tennünk. De ha volt valami, amiért Kennedy 
elnök kiállt, és ami mélyen megérintette a fiatalok érzéseit szerte a 
világon, az a hit volt, hogy az idealizmus, a nemes célok és a mély 
meggyőződések összeegyeztethetők a legpraktikusabb és leghatéko- 
nyabb programokkal, hogy nincs ellentmondás az eszmék és a reális 
lehetőségek között, hogy nem kell kettéválasztani a szív és az értelem 

legmélyebb vágyait és az emberi problémák megoldására irányuló 
emberi erőfeszítések racionális alkalmazását. A harmadik veszély a 
gyávaság. Minden tíz emberre, aki hajlandó fegyvert fogni az ellen- 
séggel szemben, mindössze egy olyan jut, aki szembe mer nézni a 
többiek helytelenítésével, kollegái bírálatával, a tássadalom dühével. 
Az erkölcsi bátorság sokkal ritkább, mint a bátorság a harcmezőn. 
Mégis ez az a tulajdonság, amely elengedhetetlen azok számára, akik 
a világot akarata ellenére meg akarják változtatni. 

Egy kínai jókívánság szerint: , Élj érdekes időkben." Tetszik vagy 
sem, érdekes időket élünk. Korunk veszélyes és bizonytalan, de lehet, 
hogy egyben nyitottabb is az emberek kreatív energiái számára, mint 
a történelem során bármikor. A végén mindenkit aszerint ítélnek meg 
— vagy ítéli meg önmagát —, hogy mennyi erőfeszítéssel volt hajlandó 
hozzájárulni az új világ társadalmának megteremtéséhez, eszméi és 
céljai mennyiben formálták ezt az erőfeszítést. 

Búcsúzunk: én a hazámba indulok, önök itt maradnak. Mi a világ 
negyven évével ezen kiváltság részese lehetek. Mindannyiunknak dol- 
gunk van. Tudom, hogy néha úgy érzik, egyedül vannak a nehézsége- 
ikkel és a problémáikkal. De el kell mondanom, mennyire lenyűgöz, 
amit képviselnek és azok az erőfeszítések, amiket tesznek. Hazám és 
a többi eddig meglátogatott ország fiataljaihoz hasonlóan önök sokkal 
szorosabb egységet képeznek testvéreikkel, mint az idősebb generá- 
ciók. Önök eltökéltek, hogy egy jobb jövőt építenek, és tudják, mit 
mondott Kennedy elnök hazám fiataljainak: , Az energia, a hit, az elhi- 
vatottság, amellyel ebbe a vállalkozásba belevágunk, lángra lobbantja 
országunkat és mindazokat, akik szolgálják. Ennek a tűznek a fénye 
bevilágítja az egész világot." 


Robert Kennedyt felállva ünnepelték. Két évvel később, miután 
megnyerte a kaliforniai előválasztást, június 6-án meggyilkolták. 
A sírja fölött magasodó fehér falra Dél-Afrikában elmondott beszédé- 
nek egyik mondatát vésték: , Valahányszor egy ember kiáll az eszmé- 
iért, vagy azért cselekszik, hogy másoknak jobb legyen az élete, vagy 
küzd az igazságtalanság ellen — egy apró reménysugarat küld." 

,, Tisztességes vélemény az emberiségről" 


Miután hiába várta, hogy Robert Kennedy szenátor bejelentse in- 
dulását Johnson elnökkel szemben, a minnesotai demokrata szenátor, 
Eugene McCarthy (1916-1991) 1968-ban bejelentette, indul az elnök- 
jelöltségért. A New Hampshire-i előválasztáson 4096-os eredményt 
ért el, így McCarthy húzásának köszönhetően Johnson nem jelöltette 
magát, a helyére pedig Kennedy lépett. Győzelme szinte biztosnak lát- 
szott, amikor meggyilkolták. Végül Kennedy helyett Hubert Humphrey 
lett a demokraták elnökjelöltje. 

McCarthy decemberben gyertyát gyújtott az Aggódó Demokraták 
Konferenciájának (Con-ference of Concerned Democrats) gyűlésén, 
aminek köszönhetően a vietnami háború ellenzői azonnal mellé álltak. 
Szerinte az USA új szótárában a kritikus szó a , háború" volt: hábo- 
rú a szegénység, a közöny, a bűnözés és a környezetszennyezés ellen. 
Csak éppen ezekre a problémákra nem a háború a megoldás. 


Egyetlen háború van csak, amelyet helyesen hívunk annak: a Viet- 
namban folyó háború, amely minden amerikai probléma gyökere. Egy 
háború, amely jogi és alkotmányossági szempontból is erősen meg- 
kérdőjelezhető. Egy háború, amely diplomáciai szempontból szinte 
minden oldalról támadható. Az első háború ebben az évszázadban, 
amelyben az Egyesült Államokat — amely alapításakor a Függetlensé- 
gi nyilatkozattal az emberiség jó véleményére apellált — éppen az em- 
beriség jó véleménye nem támogatja. Egy háború, amelyet nem lehet 
megvédeni a történelem ítéletével szemben. Egy olyan kor történel- 
mi ítéletével próbálják megvédeni a háborút amely már régen letűnt. 
A külügyminiszter és politikájának támogatói számára a jelek szerint 
a történelem Münchenben kezdődött. 

Szükséges tisztán látni, hogy az Egyesült Államok a történelem ré- 
sze, hogy nem járhat külön utakon, s hogy nem próbálhatja meg a vilá- 
got egyezmények, szerződések és erőszakos katonai beavatkozás révén 
irányítani. Hogy nem kell nekünk a világ rendőrének lenni, hanem a 

katonai erőnket visszafogottan és az adott kereteken belül kell hasz- 
nálnunk, miközben a világ számára elérhetővé tesszük gazdagságunk, 
tudásunk és jóakaratunk hatalmas erejét. Egy háború, amely még ka- 
tonai szempontból sem védhető, és amelyet legnagyobb hadvezéreink 
— Eisenhower, Ridgway, Bradley és MacArthur — tanácsa ellenére foly- 
tatunk, akik szigorúan elleneztek egy Ázsiában folytatandó szárazföldi 
háborút. Az események őket igazolták, és a sikeres befejezésre, valamit 
a szükséges katonai elkötelezettség mértékére vonatkozó becsléseket 
mindig korrigálni kellett. És mindig ellenkező irányba: több katona 
kell, még átfogóbb bombázások, a háború felerősítése és kiszélesítése. 
A szabály mindig a felerősítés és a kiszélesítés, ám a sikerre vonatkozó 
minden egyes előrejelzés [eddig] hibásnak bizonyult. 

Katonai jelenlétünk kiterjesztése egyet jelent a célok állandó mó- 
dosításával és kiterjesztésével. Először Dél-Vietnamot kell megvéde- 
ni, aztán országot kell építeni Dél-Vietnamban, végül meg kell védeni 
teljes Délkelet-Ázsiát, és mindezt úgy, hogy azt sugalljuk: az Egyesült 
Államok biztonsága forog kockán. 

Végül: ez a háború erkölcsileg helytelen. A frissen meghatározott 
háborús célokat nem lehet elfogadni mint jelenlétünk jogos igazolását 
Vietnamban. Napról napra nehezebb és nehezebb jogosan megvéde- 
ni a módszereinket és háborús eszközeinket, ahogy a korlátozott cél- 
pontok és a valamiféleképpen korlátozott fegyverek helyett bevetett 
és használt fegyverarzenálunk folyamatosan nő, és egyre pusztítóbb 
lesz. Ráadásul most már Észak-Vietnam szívében is harcolunk. Még 
ha feltesszük is, hogy mind céljaink, mind módszereink védhetőek, a 
háború akkor sem állja ki az arányosság és a bölcs ítéletalkotás pró- 
báját. Többé nem lehetséges, hogy az a jó, amely az úgynevezett — és 
tervezett — győzelemből származhat, arányban áll az elpusztított éle- 
tekkel, tulajdonnal, és azokkal a kaotikus állapotokkal, amelyek ezt a 
háborút követik majd. [...] 

Ezen megfontolásokon túl még két ítéletet is ki kell mondani: az 
egyéni lelkiismeret ítéletét, és tágabb kontextusban a történelem íté- 
letét. Az egyéni lelkiismeret problémáját úgy hiszem, legtisztábban 
Charley Péguy fogalmazta meg a Dreyfus-ügy kapcsán: , Egyetlen egy 
hivatalosan feljegyzett igazságtalanság, egyetlen egy bűn, egyetlenegy 
törvénytelenség... nemcsak egy ember becsületét szennyezi be, hanem 
minden emberét." A történelem ítéletéről pedig Arnold Toynbee fogal- 

mazott ekképpen Róma Karthágó ellen folytatott háborújáról írott ta- 
nulmányában: , Nemesis hatalmas istennő... A háború poszthumusz áll 
bosszút a halottak miatt az élőkön, a legyőzöttek miatt a győzőkön." 
A háború nemezise létezik, és az atombomba nélkül is nyilvánvaló. 
Már kétezer évvel ezelőtt bebizonyította ezt Hannibál aki , posztumusz 
győzelmet aratott Róma felett. Bár Róma hadseregének nagysága, és 
államberendezkedésének stabilitása miatt Hannibál vereséget szenve- 
dett, mégis sikerült a birodalom testén súlyos társadalmi és gazdasági 
sebeket ejtenie. Ezek a sebek olyan súlyosak voltak, hogy egy felkelés- 
ben csúcsosodtak ki, amelyet Tiberius Gracchus csak feltüzelt, és ame- 
lyet csak Augustus tudott elfojtani száz évvel később. Ez a forradalom 
volt Róma felületesen győzedelmes katonai hódításainak nemezise — 
írta Toynbee -, és természetszerűleg véget vetett a köztársaságnak, és 
annak szellemét diktátorokkal és császárokkal helyettesítette." 

Mi, akik ma itt összegyűltünk, nem akarunk békét minden áron. 
Hajlandóak vagyunk magas árat fizetni a békéért: a háború tisztessé- 
ges, ésszerű és politikai megoldásáért, amely javítja helyzetünket a 
világban; [békéért] amely lehetővé teszi, hogy a szükséges figyelmet 
fordítsuk egyéb — katonai és nem katonai — kötelezettségeinkre a világ- 
ban; amely nem meríti ki emberi és fizikai erőtartalékainkat; és amely 
kellő erkölcsi energiát ad ahhoz, hogy hatékonyan foglalkozzunk az 
Egyesült Államok égető belső problémáival. Kevés bizonyítékát lá- 
tom annak, hogy ez a kormányzat meghúzta volna a vonalat, hogy 
mennyit hajlandó áldozni a katonai győzelemért, amelynek még az 
ígérete 15 üres és hamis, és amelynek esélye napról napra halványul. 

A jó élet bibliai ígéretében az öregek látomást látnak, a fiatalok 
pedig álmokat álmodnak. A háború és minden implikációjának kon- 
textusában a fiatal amerikaiak nem álmodnak álmokat, hanem sokan 
az erkölcsi szorongás, aggódás és félelem rémálmában élnek; az öre- 
gek pedig ahelyett, hogy látomásaikat megosztanák a fiatalokkal, a 
külügyminiszter szavain keresztül a világbékét fenyegető egymilliárd 
kínai képét vetítik elénk. Egy ijesztő és félelmetes jövő képét. 

A kormányzattól ma felénk jövő üzenet a félelem, igen, a félelem 
üzenete — sőt a félelemtől való félelem üzenete. 

Nem ez Amerikai valódi szelleme. Hiszem, hogy nem ez. Itt az 
idő, hogy próbára tegyük a hangulatot és a szellemet. A kétely helyébe 
bizalmat ajánlunk. A célszerűség helyére helyes ítéletet. Gettók helyett 

hadd legyenek szomszédaink és közösségeink. A hiteltelenség helyére 
integritást. A motyogás helyett végre beszéljünk tisztán: hadd halljuk 
Amerikát újra énekelni. A széthúzás helyett a cél eltökéltségét. A két- 
ségbeesés helyett hadd reménykedjünk. Ez a nagyság ígérete, amelyet 
Adlai Stevenson fogalmazott meg, és amelyet John Kennedy szavai és 
tettei valósítottak meg. Vegyük fel a felfeslett szálakat, és újra szőjük 
őket bele Amerika szövetébe. Szűrjük ki a zenét a hangokból, és ismét 
válaszoljunk a trombita és a dob ütemes hangjának hívására. 


MELINA MERCOURI 
Washington, 1968. január 23. 


,, Szabadok leszünk" 


A görög filmszínésznő és politikus, Melina Mercouri (1923—1994) 
családjában hagyománynak számított a politikusi pálya. Nagyapja 
Athén polgármestere volt, apja pedig polgármester-helyettes és 
államminiszter. 

Szülei akarata ellenére Melina a színészi pályát választotta, és a 
mai napig a ,, Never on a Sunday " (Vasárnap soha, 1960) című filmben 
nyújtott, sziporkázó alakítása révén emlékeznek rá. 1967-től azonban 
mindinkább a katonai junta által bevezetett diktatúra elleni kampány- 
nak szentelte energiáját. A színésznőt az állam ellenségének nyilvánítot- 
ták, ezután száműzetésbe vonult Párizsba és az Egyesült Államokba. 

Nagy hatású beszédét, melynek egy részét az alábbiakban olvas- 
hatjuk, a Nők Demokratikus Klubjának gyűlésén mondta el. A beszéd 
további részében újabb érvek felsorakoztatásával igyekezett rávenni 
az Egyesült Államok vezetését, hogy az ezredesek diktatúrája helyett 
magát Görögországot támogassák. ,, Vajon Amerika valóban a világ 
erkölcsi vezetője? " — tette fel a kérdést. 


Arra kértek, hogy beszédem a művészek és a politika kapcsola- 
táról szóljon. Megpróbálok eleget tenni a kérésnek, azt azonban már 
az elején le kell szögeznem, hogy az én szememben a művész nem 

kevésbé számít állampolgárnak, mint bárki más. Meggyőződésem, 
hogy azok, akik szerint a művésznek nincs helye a politikában, nem- 
csak állampolgárságától fosztják meg őt, hanem a történelem egészét 
is megtagadják. Tudom, hogy egyes művészek nem bírnak ellenállni 
az elefántcsonttorony hívogató szavának. Lehet, hogy ez kényelme- 
sebb megoldást jelent számukra, de ilyen módon azokkal működnek 
együtt, akik ki akarják őket zárni a világ folyásából. 

Magam is művész vagyok, mesterségemet és hivatásomat tekint- 
ve. Kötelezettségeimet és felelősségemet tekintve állampolgár va- 
gyok. Színésznőként pedig akkor vagyok a legboldogabb, ha olyan 
színdarab vagy film részese lehetek, mely nemcsak művészi, hanem 
társadalmi mondanivalóval is bír. Hallottam egy gyönyörű történetet 
Picassóról. Franciaország náci megszállása alatt történt. A festőóriást 
behívták a Gestapo főhadiszállására. Amikor belépett, látta, hogy az 
egyik náci tiszt az egyik leghíresebb Picasso-festményt tanulmányoz- 
gatja. A kép Guernica városának lerombolását örökítette meg, amikor 
a spanyol polgárháború alatt a nácik brutálisan lerohanták a települést. 
A Gestapo embere fenyegetően Picassóra nézett, és a festményre mu- 
tatott: , Maga csinálta ezt?" — kérdezte. Picasso a náci tiszt szemébe 
nézett, és azt felelte: , Nem. Maga." 

Csodálatos pillanat volt ez. Olyan pillanat, amikor a művész és az 
állampolgár eggyé olvadt. Én görög művész és görög polgár vagyok. 
Technikailag persze felmerülhet ezzel kapcsolatban egy-két kérdés. 
Amikor a katonai kormányzat magához ragadta a hatalmat Görögor- 
szágban, szétdúlta az alkotmányt és népem szabadságát. Felemeltem a 
hangom ellenük. Ekkor az ezredesek , görögellenesnek" nyilvánítottak. 
Bejelentették, hogy megfosztanak állampolgárságomtól, vagyonomat 
elkobozzák. Talán megvan hozzá az eszközük, hogy elvegyék a vagyo- 
nomat. Az tárgyi, kézzelfogható dolog. De az állampolgárságom ben- 
nem lakozik. Azt az anyatejjel szívtam magamba. Az az identitásom. 
Az a szeretetem Görögország, a barátaim, a görög zene és művészet 
iránt. Az állampolgárságom maga a lelkem. És ahogy az orosz leány 
mondja az ismert történetben: , A lelkemet nem érinthetik meg." 

Természetesen mint mindennek, a diktatúrának is megvannak a 
maga tan- és kézikönyvei. Az egyik első szabályuk arra vonatkozik, 
hogy a művészeket el kell hallgattatni. A művész természeténél fogva 
a lehető legközvetlenebb és a legbensőségesebb kapcsolatot tartja az 

emberekkel. Élete a kommunikáció. A diktatúra viszont minden kom- 
munikációt csírájában el akar fojtani. Vigyázniuk kell hát a művészek- 
kel, akik , tájékoztatnak", akik feltárnak, akik inspirálnak, akik lángra 
gyújtanak. Hallgattassuk el Mikis Theodorakist, a zeneszerzőt. Még a 
végén ír egy újabb , La Marseillaise"-t. Óvakodjatok még a halottaktól 
is! Szophoklész, Euripidész, Aiszkhülosz, ezek a művészóriások, ezek 
az óriás állampolgárok mind cenzúra alá kerültek Görögországban. 
Veszélyt hordoznak, mert a szabadságról és az emberi kiválóságról 
írtak. Ez a junta viszont a rabszolgaságnak és az ember lealacsonyí- 
tásának a híve. 

A művészt sohasem azért támadják, mert művész. Ibsen, Shel- 
ley, Byron, Keats, Picasso, Leger, Rivera, Joyce, Paszternak, Miller, 
Charlie Chaplin nem művészi mivolta miatt szenvedett el támadáso- 
kat, hanem mert művészetükkel felemelni akartak, világítani, tiltakoz- 
ni, jobbítani az embereken, felszabadítani őket. 

Úgy vélem tehát, mondanivalóm jól érthető. Beszédem monda- 
nivalója részben politikai jellegű, de nem akarok politizálni. Nem 
vagyok politikus. A politikusok veszélyesebbek a művészeknél, és 
gyakran mulatságosabbak is. 1964-ben, miután Görögország lakos- 
sága jó ideje keményen küzdött a szabad választásokért, a Center- 
Unió Pártot akarták kormányon látni. George Papandreou-t válasz- 
tották miniszterelnöknek olyan elsöprő többséggel, amelyre nem volt 
azelőtt példa Görögországban. Be kell vallanom, személy szerint 
nem vagyok nagy rajongója George Papandreou-nak, de ezt most ter- 
mészetesen csak mellékesen jegyzem meg. Görögország lakossága 
őt választotta. Nem voltam meggyőződve, hogy odaadóan liberális 
szemléletű, ám a konzervatívok és a szélsőjobboldal szemében ve- 
szélyes radikálisnak számított. , Valóban" beszélt reformokról, igaz- 
ságosabb vagyonelosztásról és ingyenes oktatásról. Ezek a szavak 
máris bolsevik hatást keltettek, és bár ő minden alkalmat megraga- 
dott, hogy elhatárolódjon a görögországi kommunistáktól, ellenségei 
előszeretettel aggatták rá a , szimpatizáns", a , társutas" és az , ágyas" 
jelzőket. Görögországban éppúgy ismertek ezek a közhelyek, mint 
önöknél. De az ellenpropaganda nem bizonyult hatásosnak, a lakos- 
ság továbbra is lelkesen támogatta. 

Aztán 1965. július 15-én döbbenten értesültünk róla, hogy Kons- 
tantin király eltávolította hivatalából, kormányát pedig feloszlatta. Az 

egész ország megrendült. Az alkotmányjogászok elszörnyedve ráncol- 
ták a homlokukat. Miért távolították el olyan gorombán és illegálisan? 
Ő és fia, Andreas, aki gazdasági koordinációs miniszterként dolgozott, 
azon az állásponton voltak, hogy a hadsereget át kell szervezni. Na- 
ivan azt hitték, a hadsereget az alkotmányhoz és a kormányhoz köti 
a hűség, nem a szélső jobboldalhoz vagy a királyi udvarhoz. Aztán 
1967-ben az egész világ megtudta, milyen nagyot tévedtek. Ugyan- 
ebben az évben, április 21-én a hadsereg tankjai végigtiporták Athén 
utcáit, és megnyomorították a demokráciát... 

Hadd beszéljek egy kicsit arról a két évről, amely 1965 és 1967 
között telt el. Semmi sem háborít fel annyira, mint amikor az úgy- 
nevezett , hatóságok" nyilatkozatát olvasom, ahol rendszerint az sze- 
repel, hogy a junta térnyerése előtt Görögországban politikai káosz 
uralkodott. Ezerszer találkoztam már ezzel a vérlázító állítással. Hon- 
nan eredt a káosz? Két évvel a szabadon választott kormány feloszla- 
tása után az udvar újabb és újabb kísérleteket tett egy saját befolyása 
alatt álló kormány létrehozására. Minden alkalommal népszerűtlen, 
jobboldali elemeket használtak fel, és összes kísérletük kudarcba fúlt. 
Haragra gerjedek, ha azt hallom, a káoszt a demokrácia erői szabadí- 
tották az országra. Bizonyára fel tudják idézni azt a héber szót, amely 
azt az embert jelzi, aki megöli anyját és apját, aztán irgalomért esede- 
zik árvaságára hivatkozva: , chutzpah." 

Nem kívánok hosszasan elmélkedni Konstantin király szerepéről, 
csak egy rövid visszatekintést engedjenek meg nekem. Forrpontig 
hevítette az eseményeket, aztán amikor a katonai kormányzat átvette 
az irányítást — és egész Görögország őt támogatta volna, ha szembe- 
száll velük —, a kisujját sem mozdította. Maga is fölesküdött a juntára. 
Ő maga is közreműködött abban, hogy a hadseregből eltávolítsanak 
minden demokratikus elemet. Állítása szerint viselkedésének hátte- 
rében az állt, hogy meg akarta akadályozni a vérontást az országban. 
Ám nyolc hónappal később, amikor a trónja megingott, felkérte a gö- 
rög népet, hogy ontsa a vérét a Korona megmentéséért. Az általa ter- 
vezett ellenpuccs végül nem lett több egy szánalmas operettnél, maga 
volt az együgyűség mesterműve, egy tragikomédia. Most Rómában 
tartózkodik, és gyalázatos visszatérési kísérletén munkálkodik. En- 
nek a királynak nincsen népe, uradalma nem több, mint foszlány és 
törmelék. Vádolom azokat a személyeket és kormányokat, akik segí- 

teni akarnak a visszatérésében. Vádolom őket, mert annak tudatában 
cselekszenek így, hogy ezt a királyt saját népe sem látja szívesen. 
Tehát így állunk most. 

Görögországot, azt a földet, mely megajándékozta a világot a de- 
mokráciával, láncra verték. Alkotmányát tönkretették, kormányát felosz- 
latták, szakszervezeteit illegálissá nyilvánították. Tisztogatást rendeltek 
el a civil szférában, az iskolákban, az egyházban. A sajtóban eluralko- 
dott a cenzúra, a művészekre szájkosár került. A hadbíróság gúnyt űz 
az igazságszolgáltatásból. A katonai diktatúra megfélemlítéssel, bebör- 
tönzésekkel, kínzásokkal biztosítja hatalmát. A kínzást nem puszta kife- 
jezésként használom. A hitelesített történetek és ellenőrzött híradások, 
melyek az ottani embertelen kínzásokról érkeznek, egyszerre felhábo- 
rítóak és szívszaggatóak. Ezúttal megkímélem önöket a részletektől, de 
ha valóban meg akarják ismerni őket, én bármikor elmesélem önöknek. 
És mindennek tetejében ott éktelenkedik a legborzalmasabb bűn: a terv, 
hogy Görögország fiataljait beszennyezzék. Teljesen átalakítják az is- 
kolarendszert, átírják a tankönyveket, kirúgják azokat a tanárokat, akik 
hisznek a demokráciában. A fiatalok náci eszméket sajátítanak el az is- 
kolában. A juntának feltett szándéka, hogy fasiszta generációt kovácsol- 
jon a fiatalokból. Így sejlik elő a legszörnyűségesebb félelem: az apa 
félelme a saját fiától. A fiú félelme az apjától, a tanár félelme a diáktól. 

Hogyan is érthetnék meg a görög emberek mindazokat, akik el- 
nézik ezt a középkori, barbár rendszert? Részemről megérteném, ha a 
halott Hitler, a halott Mussolini vagy a halott Sztálin jóváhagyná, de 
hogy érthetném meg az élő Dean Achesont??? Egy Washington Postnak 
írt levelében Mr. Acheson kifejtette a véleményét, miszerint a görög 
népnek jelenleg tekintélyelvű vezetésre van szüksége. Mindannyian 
tudjuk, hogy Mr. Acheson tiszteletreméltó ember, mégis arra veteme- 
dik, hogy eltemesse a görög demokráciát. Tiszteletre méltó ember, 
mégis rátesz egy lapát földet a demokrácia sírjára. A rossz nyelvek 
szerint Mr. Acheson személyes okokból neheztel a korábbi görög kor- 
mányra, mert visszautasították javaslatát Ciprus ügyében. Ezt a gya- 
núsítgatást kétségbe kell vonnom, hiszen Mr. Acheson tiszteletre mél- 
tó ember. Ennek az embernek az a tiszteletre méltó véleménye, hogy 
a görög nép tudatlan és visszamaradott, nem érett a demokráciára. Én 





55 — Dean Gooderham Acheson (1893-—1971) demokrata párti amerikai politikus, 
1949—-1953 között külügyminiszter volt (a szerk.). 

csak egy tanulatlan színésznő vagyok, szemben Mr. Achesonnal, aki 
korábban külügyminiszter volt, mégis, kihúzom magam, amennyire 
csak tudom, és a szemébe mondom: , Miniszter úr, ön téved. Tragikus 
tévedés áldozata. Mi ismerjük a demokrácia jelentését. Mi találtuk fel. 
Visszautasítjuk a tanácsait, miniszter úr. Szabadok leszünk." 


A beszédet Don Edwards kaliforniai képviselő a kongresszusi 
jegyzőkönyv számára is felolvasta. Mercouri 1974-ben tért vissza 
Görögországba, miután az ezredesek uralma véget ért, és kulturális 
miniszterként dolgozott 1981-től 1990-ig. Ő indította el azt a kam- 
Ppányt, amelyet a görög állam az Elgin-márványok visszaszerzéséért 
indított a brit kormánnyal szemben. 


LYNDON B. JOHNSON 
Washington D.C., 1968. március 31. 


,, Nem törekszem arra és nem fogadom el, hogy elnökje- 
lölt legyek" 


Ahogy az USA egyre mélyebbre süllyedt a vietnami háborúba — az- 
zal párhuzamosan, ahogy a tévéképernyőn egymást váltották a vietna- 
mi és az amerikai katonák szenvedésének rettenetes képei — Johnson 
elnök lelkileg és fizikailag is egyre kimerültebbé vált. 

A vietkong január 20-án megindította a Tet-offenzívát, amelynek 
során az amerikai katonák kétségbeesetten harcoltak a Da Nangnál és 
Khe Sanh-nál lévő bázisaik, sőt a saigoni amerikai követség ellenőrzé- 
séért is. Robert Kennedy és Eugene McCarthy nyíltan kampányoltak a 
demokrata párt elnökjelöltségéért. Johnson visszaemlékezéseiben azt 
írta, hogy első teljes terminusa végén vissza akart vonulni, így a vég- 
leges döntést nem volt nehéz meghoznia. Abban reménykedett, hogy 
Észak- Vietnam bombázásának felfüggesztése utat nyit a béketárgya- 
lások előtt. Ezzel együtt azzal is tisztában volt, hogyha elfogadja a 
jelölést, egyszerre osztja meg a Demokrata Pártot és gyengíti Amerika 
tárgyalási pozícióját. 

Johnson két különböző befejezést írt a beszédéhez, amelyet már- 
cius végén a Fehér Házból közvetítettek. Este fél tíz után öt perccel 
már a beszéd felénél járt, amikor végleg elhatározta magát. 85 millió 
amerikai figyelte az elnök arcán dúló érzelmeket. Johnson ránézett a 
feleségére, majd felemelte a jobb kezét, így jelezve, hogy végül mégis 
elmondja azokat az extra szavakat, amelyekben korábban még nem 
volt biztos. Belenézett a kamerába: ,, Ötvenkét hónappal és tíz nappal 
ezelőtt... " — kezdte, majd megszabadult terhétől. 


Akiknek sok adatott, azoktól sokat is kérnek. Nem mondhatom, 
ahogy senki sem mondhatja, hogy nem kérnek tőlünk többet. Most 
éppúgy, mint az évtized kezdetén, mégis azt hiszem, hogy az ame- 
rikaiak ezen generációja , bármilyen árat megfizet, bármilyen terhet 
elvisel, bármilyen nehézséget felvállal, bármely barátot támogat, bár- 
mely ellenséggel szembeszáll azért, hogy a szabadság fennmaradását 
és sikerét biztosítsa". 

Amióta John F. Kennedy elmondta ezeket a szavakat, Amerika 
népe megtartotta a szavát az emberiség legnemesebb ügyével kapcso- 
latban. És meg is fogjuk tartani. Hiszem, hogy mindig észben kell 
tartanunk adott szavunkat, legyenek bármilyen nehezek is a ránk váró 
feladatok és próbatételek. Országunk és ügyünk legnagyobb ereje 
nem a hatalmas fegyverekben rejlik, nem a végtelen anyagi javakban, 
nem a határtalan gazdagságban, hanem népünk egységében. 

Ebben mélyen hiszek. Egész közéleti pályafutásom alatt azt a 
személyes filozófiát követtem, hogy szabad ember vagyok, ame- 
rikai, a köz szolgája és pártom tagja. Mindig ebben a sorrendben. 
A nemzet szolgálatában eltöltött harminchét év alatt, először kong- 
resszusi képviselőként, majd szenátorként, aztán alelnökként, végül 
pedig elnökként, mindig az emberek egységét tettem az első helyre a 
megosztó pártérdekek helyett. A mostani időkben éppúgy igaz, mint 
bármikor régen, hogy a frakciókra osztott, pártállás, vallási, regio- 
nális és faji alapon megosztott otthonok nem sokáig maradhatnak 
fenn. Márpedig az amerikai otthonokat ma a megosztottság jellem- 
zi. Minket, ma este mindannyiunkat, a megosztottság jellemez. Az 
amerikaiak elnökeként belém helyezett bizalom folytán nem vehe- 
tem semmibe azt a veszélyt, amely az amerikaiak haladását és min- 
den nép reményét és békevágyát fenyegeti. 

Ezért arra kérek minden amerikait, diktáljon bármit is személyes 
érdeke, hogy védekezzen a megosztottság és annak undorító következ- 
ményei ellen. Ötvenkét hónappal és tíz nappal ezelőtt, a trauma és a 
tragédia pillanatában át kellett vennem az elnöki hivatal kötelességeit. 
Akkor Isten és az önök segítségét kértem, hogy Amerika folytathassa 
útját, hogy bekössük sebeinket, hogy begyógyítsuk történelmünket, 
hogy az új egység felé induljunk, hogy tisztítsuk meg Amerika ten- 
nivalóit, és tartsuk be az amerikai népért vállalt kötelezettségeinket. 
Ezt a kötelezettséget be is tartottuk úgy, hogy egységbe verődtünk. 
Egységbe verődve ezt a kötelezettséget kiterjesztettük. Jöjjön bármi- 
lyen jövő, hiszem, hogy az elmúlt években közösen elért páratlan tel- 
jesítményünk miatt Amerika erősebb nemzet lesz, egy igazságosabb 
társadalom, nagyobb lehetőségek és eredmények földje. Jutalmunk a 
szabadság és a béke, valamint a remény, hogy gyermekeink ezeket 
még sokáig fogják élvezni. Nem szabad hagynunk, hogy a gyanakvás, 
a bizalmatlanság, az önzés és a politika miatt elveszítsük azt, amit 
egységbe verődött népünkkel elértünk. Őszintén és mélyen hiszek eb- 
ben, ezért arra a döntésre jutottam: nem szabad engednem, hogy az 
elnöki hivatal részt vegyen a mostani politikai környezetben kialakult 
pártalapú megosztottságban. 

Most, hogy Amerika fiai távoli harctereken vannak, most, hogy 
Amerika jövőjét folyamatos kihívások érik itthon, most, hogy a világ- 
gal közös reményünk a békéért mindennap kockán forog — most úgy 
hiszem, nem szabad egyetlen órát vagy napot sem áldoznom bármi- 
lyen személyes pártügyre vagy olyan feladatra, amely nem e félelme- 
tes hivatal, az önök országa elnöki hivatalának része. 

Ennek megfelelően nem törekszem arra és nem fogadom el, hogy 
pártom elnökjelöltje legyek egy újabb terminusra. 

De tudja mindenki: ma este egy erős, magabiztos és éber Amerika 
áll készen a tisztességes békére — és arra, hogy megvédjen egy tisztes- 
séges ügyet —, kelljen bármilyen árat fizetnie, kelljen bármilyen terhet 
vállalnia, kelljen hoznia bármilyen áldozatot azért, amit ez a feladat 
megkíván. 


Johnson kijelölt utódját, Hubert Humphreyt a választáson mini- 
mális különbséggel győzte le Richard Nixon. 

RICHARD NIXON 
Miami, 1968. augusztus 8. 





,, Elérkezett a becsületes kormányzás ideje" 


Richard Nixon (1913—4994) — aki korábban Eisenhower tábornok 
alelnöke volt — az 1960-as elnökválasztáson kis különbséggel alul- 
maradt John F. Kennedyvel szemben. Két évvel később elveszítette a 
kaliforniai kormányzóválasztást is, amiért a médiát okolta. Politikai 
karrierje már-már kifulladóban volt, amikor 1964-ben a Republikánus 
Párt végzetes vereséget szenvedett (Lyndon Johnson legyőzte Barry 
Goldwatert), aminek a fényében Nixont támogatói arra bátorították, 
hogy induljon az 1968-as elnökválasztáson. 

Nixon meg is szerezte a republikánusok hivatalos jelölését. 
Kijelentette: elnökjelölési beszéde arra hivatott, hogy az egész embert 
bemutassa. A politikai vadonban eltöltött évei után ez volt karrierjé- 
nek addigi legfontosabb politikai beszéde, és még a hírekbe is bekerült 
a Miami gettóban történt erőszakos események mellett. Nixon Martin 
Luther King retorikai eszköztárából kölcsönzött egy fordulatot: Van 
egy álmom — mondta King; Látok egy napot — mondta Nixon. 


Amikor ránézünk Amerikára, füstbe és lángokba burkolózott 
városokat látunk. Szirénákat hallunk az éjszakában. Külföldi harc- 
tereken elpusztuló amerikaiakat látunk. Egymást utáló amerikaiakat 
látunk, egymással harcolva, egymást ölve az otthonaikban. Ahogy 
ezeket látjuk és halljuk, amerikaiak millió kiáltanak fel fájdalmukban. 
Ezért jöttünk el idáig? Ezért haltak meg amerikai fiúk Normandiában, 
Koreában és Valley Forge-ban? 

Hallgassuk meg hát a válaszokat ezekre a kérdésekre. Ez egy má- 
sik hang, egy halk hang a kiabálók tumultusában. A hang az amerika- 
iak nagy többségéé, az elfelejtett amerikaiké, a nem kiabálóké, a nem 
demonstrálóké. Nem rasszisták és nem betegek: nem ők a hibásak az 
országot megfertőző bűnökért; feketék és fehérek; Amerikában szü- 
lettek avagy máshol; fiatalok és öregek. Amerikai gyárakban dolgoz- 
nak, amerikai üzleteket vezetnek. A kormányban szolgálnak: azokat 
a katonákat látják el, akik az ország szabadságért halnak meg. Ők az 

amerikai lélek motorjai. Ők emelik fel az amerikai álmot. Ők képezik 
ennek az országnak a gerincét. Jó emberek ők. Rendes emberek: dol- 
goznak és félreraknak, adót fizetnek és nem közönyösek. Theodore 
Roosevelthez hasonlóan ők is tudják, hogy ebben az országban addig 
nem jó egyikünknek sem élni, míg mindannyiunknak nem lesz jó... 

Amerika ma nem azért van bajban, mert polgárai kudarcot vallot- 
tak, hanem azért, mert a vezetőik vallottak kudarcot. Amerikának ma 
olyan vezetőkre van szüksége, akik olyan nagyszerűek, mint a polgá- 
rai. Az amerikaiaknak ez a nagy csoportja — az elfelejtett amerikaiak 
és mások — tudják, hogy a nagy kérdés, amelyre most novemberben a 
szavazataikkal választ kell adniuk, így hangzik: akarjuk-e még négy 
évig folytatni az elmúlt öt év politikáját? Íme a válaszuk, és az én vá- 
laszom erre a kérdésre. Amikor a világ legerősebb nemzetét lekötheti 
egy [olyan] háború Vietnamban, amelynek nem látjuk a végét, amikor 
a világ leggazdagabb országa nem képes irányítani saját gazdaságát, 
amikor a törvény és a rend legnagyszerűbb tradícióval rendelkező or- 
szágában példa nélküli törvénytelenség harapózott el, amikor az egy 
évszázada az egyenlő lehetőségek földjeként ismert nemzetet szétté- 
pi a faji egyenlőtlenség, és amikor az Egyesült Államok elnöke nem 
utazhat külföldre vagy nagyobb amerikai városokba az ellenséges 
demonstrációk miatt — akkor eljött az új vezetés ideje az Amerikai 
Egyesült Államokban. 

Honfitársaim, ma este elfogadom a kihívást és a kötelezettséget, 
hogy új vezetést biztosítsak Amerika számára, és azt kérem, ezt velem 
együtt fogadják el. 

Ezt a kihívást nem terhes kötelezettségként fogadjuk eí, hanem 17- 
galmas kalandként, amelynek során segíthetünk egy nagy nemzetnek, 
hogy valóra váltsa rendeltetését, és kezdjük ezt a nagy kalandot azzal, 
hogy elkötelezzük magunkat az igazság mellett, hogy lássuk a valót, 
hogy mondjuk az igazat, s hogy igazán éljünk. Ezt fogjuk tenni. Ele- 
günk van a nagy ígéretekből és a cselekvésképtelenségből. Elérkezett 
a becsületes kormányzás ideje az Amerikai Egyesült Államokban. 

Honfitársaim, amerikaiak, hiszem, hogy a történészek 1968-ról 
egy új amerikai generáció kezdeteként fognak majd írni a világtörté- 
nelemben. Egyszerűen csak most Amerikában élni, egyszerűen most 
élni — példa nélküli tapasztalat a történelemben. Most és itt történik 
minden. Gondoljanak csak bele: harminckét év múlva a ma élő ame- 

rikaiak többsége egy olyan új évet fog ünnepelni, amilyen ezer évben 
csak egyszer van. Nyolc év múlva, a következő elnök második termi- 
nusában, az amerikai forradalom 200. évfordulóját fogjuk ünnepelni. 
Mostani döntésünkkel közösen — a jelenlévők, a rádióhallgatók és a té- 
vénézők — döntjük el, milyen nemzet legyen Amerika saját 200. szüle- 
tésnapján. Mi döntjük el, Amerika milyen világban fog élni 2000-ben. 

Egy másfajta Amerikát látok azon a csodálatos július 4-én nyolc 
év múlva: egy olyan napot látok, amikor az amerikaiak ismét büsz- 
kék nemzeti lobogójukra, amikor itthon és külföldön úgy tekintenek rá, 
mint a szabadság és igazság legnagyszerűbb szimbólumára. Látok egy 
napot, amikor az Egyesült Államok elnökét és hivatalát azért tisztelik, 
mert érdemes a tiszteletre és érdemes a megbecsülésre. Látok egy na- 
pot, amikor ebben az országban minden gyermeknek, hátterétől függet- 
lenül, megvan a lehetősége a legkiválóbb oktatásra, amelyet bölcsessé- 
günk és iskoláink nyújtani tudnak, és megvan az egyenlő esélye arra, 
hogy olyan sokra vigye, ami tehetségéből telik.. A kormány képes lehe- 
tőséget teremteni, de a lehetőség semmit sem jelent, ha az emberek nem 
készek megragadni azt. Az elnök kérheti a megbékélést az amerikaiakat 
megosztó faji kérdésekben, de a megbékélésnek az emberek szívéből 
kell jönnie. Épp ezért ma este, ahogy elkötelezzük magunkat emellett, 
nézzünk a szívünkbe, és nézzünk gyermekeink arcába. Van valami a 
világon, ami meg tudná állítani őket? A berögzült gyűlölet egyike sem 
jelent semmit, amikor belenézünk gyermekeink arcába. Arcukban a mi 
reményünket, a mi szeretetünket, a mi bátorságunkat látjuk. Ma este 
egy gyermek arcát látom. Egy nagyszerű városban él, bőrszíne fekete 
vagy fehér, mexikói, olasz, lengyel — de ezek egyike sem számít. Egy 
dolog számít csupán: ő egy amerikai gyermek. Ez a gyermek abban a 
városban sokkal fontosabb, mint bármelyik politikus ígérete. Ö maga 
Amerika, költő, tudós, nagyszerű tanár, büszke a kétkezi tudására, ő 
minden, amiről reméltük, hogy minden lesz, s amiről álmodni mertünk. 
Egy gyermek álmát alussza, egy gyermek álmait álmodja. De mégis 
felriad, felriad a szegénység, az elhagyatottság és kétségbeesés élő 
rémálmára. Megbukik az iskolában, segélyből kell élnie. Számára az 
amerikai rendszer olyan valami, ami megtölti a hasát és kiéhezteti a lel- 
két. Összetörik a szíve. A végén pedig talán egy távoli harcmezőn kell 
meghalnia. Ebben a gazdag országban gyermekek milliói számára ez a 
jövő. De ez csak része annak az Amerikának, amit én látok. 

Egy másik gyermeket látok ma éjjel. Elhaladó vonatok zaját hallja. 
Éjjelente olyan helyekről álmodik, amelyekre szeretne elmenni. Le- 
hetetlen álomnak tűnik. De az életen keresztülfutó utazás közben se- 
gítséget kap. Egy apát, akinek a hatodik osztály után munkába kellett 
állnia, akinek mindent fel kellett áldoznia azért, hogy a fiai tovább- 
tanulhassanak. Egy békéért szenvedélyesen aggódó, gyengéd kvéker 
anya csendesen sírt, amikor a fiának el kellett mennie a háborúba, de 
megértette, miért kell mennie. Egy nagyszerű tanár, egy kivételes fo- 
ciedző és egy ösztönző lelkipásztor bátorította őt az útján. Egy bátor 
feleség és hűséges gyerekek álltak az oldalán a győzelemben éppúgy, 
mint a vereségben. Választott hivatásában, a politikában először csak 
páran, majd százan, majd ezren, végül millióan dolgoztak a sikeréért. 

[Ez a másik gyermek] Ma este itt áll önök előtt jelöltként az Egye- 
sült Államok elnöki posztjára. Most már önök is láthatják, miért hiszek 
olyan mélyen az amerikai álomban. Legtöbbünk számára az amerikai 
forradalom győzött, az amerikai álom valóra vált. Azt kérem önöktől 
ma este, segítsenek ezt az álmot azon milliók számára is valóra válta- 
ni, akiknek eddig ez lehetetlennek tűnt. 


BETTY FRIEDAN 
Chicago, 1969 


, A nő polgári Joga" 


A negyvenkét éves háziasszony és háromgyermekes anya az ameri- 
kai társadalom alapjait rengette meg, amikor 1963-ban megjelentette 
, The Feminine Mistigue" (A női misztikum) című művét — ez a best- 
seller indította el a modem nőmozgalmakat. 

Betty Friedan (1921-) sérelmezte, hogy a társadalom mélyen gyö- 
kerező szemléletmódja és a rétegeket elválasztó határvonalak a ,, ház- 
tartás csapdájába" száműzik az asszonyokat. Követelései között sze- 
repeltek a nők szélesebb karrierlehetőségei, a férfiakkal való egyen- 
jogúság, valamint a ,, boldog háziasszony" mítoszának lerombolása. 
Hatására egyes nők elégették a melltartójukat, mások a kötényüket 

dobták el— vagy éppen a férjüket. , Nem törekedtem tudatosan arra, 
hogy forradalmat robbantsak ki, amikor A női misztikumot írtam —je- 
gyezte meg később. — De megváltoztatta az életemet, nőként és íróként 
is, és más nőktől is hallottam, hogy teljesen átalakult az életük. " 

A továbbiakban Friedan a Nők Nemzeti Szervezetének (National 
Organization of Women) első elnöke lett, majd azt követően a Nők 
Nemzeti Politikai Választmányának (National Womens Political 
Caucus) alapítója. Az abortusztörvény visszavonását megvitató nem- 
zetközi konferencián indulatos beszédben állt ki az abortusz mellett, 
amit a nők alapvető jogának nevezett. 


Habár a nők ebben az országban túlzottan is jól láthatók mint sze- 
xuális tárgyak, valójában láthatatlan emberek. Ahogy annak idején a 
négerek számítottak láthatatlan embernek, a mai Amerika láthatatlan 
emberei a nők. Azok a nők, akiknek szerepük van a kormány leg- 
főbb döntéseiben, a politikában, az egyházban — akik nem pusztán a 
templomi ebédet főzik, hanem istentiszteletet is tartanak; akik nem 
csupán az irányítószámokat keresgélik borítékokat címezgetve, ha- 
nem a politikai döntésekben is részt vesznek; akik nem csak az ipar 
házimunkáját végzik el, hanem a végrehajtásban is aktív szereplők. 
Mindenekelőtt olyan nők, akik maguk döntik el, milyen legyen az 
életük és személyiségük, és nem hallgatnak többé a férfi szakértőkre, 
sőt, meg sem engedik nekik, hogy helyettük határozzák meg, mi a 
, nőies", és mi nem az. 

A nők befeketítésének lényege az, hogy szexuális tárgyakként ha- 
tározzák meg őket. Ezért ha szembe akarunk nézni a hátrányos meg- 
különböztetéssel, szembe kell néznünk azzal, hogy a társadalom ezen 
a téren befeketít minket, nőket, és mi is befeketítjük magunkat, mint 
embereket. Vajon azt akarom-e ezzel mondani, hogy a nőket fel kell 
szabadítani a szexualitás alól? Nem. Én azt mondom, hogy a szex csak 
akkor szabadul fel és válik emberi dialógussá, csak akkor szűnik meg 
vihogást keltő mocskos viccnek és megszállottságnak lenni ebben a 
társadalomban, ha a nők aktív, önmeghatározó emberré válnak, sza- 
badságot élveznek a kreativitásban az anyaságon túl is, vagyis kiélhetik 
teljes emberi teremtő képességüket. Vajon arra célzok-e, hogy a nőket 
fel kell szabadítani az anyaság igája alól? Nem. Azt mondom, hogy az 
anyaság csak akkor lesz örömteli és felelősségteljes emberi tevékeny- 

ség, ha az asszonyok szabadon dönthetnek, tudatos mérlegeléssel és 
teljes emberi felelősségük birtokában, hogy anyák szeretnének-e len- 
ni. Akkor, és csakis akkor tudják majd konfliktusok nélkül magukévá 
tenni az anyaságot, ha már nemcsak úgy határozhatják meg magukat, 
mint valakinek az anyja, mint a gyermekek kiszolgálója, mint egy ter- 
mékeny gyűjtőedény hanem mint olyan ember, aki szabad elhatározá- 
sából tette élete részévé az anyaságot Amíg az anyaság tart, szabadon 
élvezhetik áldásait, de nincs előlük elzárva a kreativitás temérdek más 
dimenziója, melyek a férfiak számára rendelkezésre állnak. 

Akkor, és csak akkor válik lehetővé, hogy az anyaság a férfiak és 
a gyerekek számára se legyen többé átok vagy bilincs. Mert az összes 
negédes képmutatás ellenére, mely ma az anyaságot övezi, beleért- 
ve az összes anyák napjára küldött rózsacsokrot, a reklámok és a hi- 
pokrita női magazinok által sugallt képet, amelyek bőszen ünneplik a 
háziasszonyt és az anyát, valójában elegendő, ha a televízióban vagy 
egy éjszakai bárban a komikus a mikrofon elé áll, és annyit mond: , a 
feleségem", és az egész közönség máris bűnös, rosszindulatú és obsz- 
cén nevetésben tör ki. 

A nemek közti ellenségeskedés soha nem volt ennél viharosabb. 
A nők bemutatása az avantgárd színdarabokban, regényekben és fil- 
mekben, valamint a televíziós családi komédiasorozatokban azt érez- 
teti, hogy az anyák férfipusztító, kannibál szörnyetegek, vagy éppen 
Loliták, szexuális tárgyak — nem is heteroszexuális ösztönök, hanem 
a szado-mazochizrnus tárgyai. Ez az ösztön — a nők büntetése — sok- 
kal többet nyom a latba az abortuszkérdésben, mint azt az emberek 
bevallják. Az anyaság fogalma csaknem egyet jelent egy csapással, 
vagy legalábbis részben, amíg a nőket akaratuk ellenére kényszerítik 
rá az anyaságra — és kizárólag az anyaságra. Ma a társadalom arra 
kárhoztatja a nőket, hogy a gyerekeiken és a férjükön keresztül nyer- 
jenek létjogosultságot, mint egy ráksejt, mely egy másik sejten ke- 
resztül létezik. (Mivel túlzottan is függenek a családtól, töménytelen 
neheztelő megnyilvánulást, bosszút, kifejezhetetlen haragot és dühöt 
kénytelenek elviselni férjüktől és gyerekeiktől). Talán ez az a része 
az amerikai politikai életnek, melyet ma a legkevésbé értünk: a nők 
irdatlan mennyiségű eltemetett erőszakélménye ebben az országban. 
Mint általában az elnyomás alatt sínylődő emberek, a nők is a saját 
testükön vezetik le a felgyülemlett feszültséget, és az így kialakuló 

betegségeikkel a háziorvosokat és a pszichiátereket gyötrik. Véletlen- 
ségből, kifürkészhetetlen, alattomos módon akár a gyerekeiken és a 
férjeiken is kitölthetik az így összegyűlt agressziójukat, és bizony nem 
mindig finoman. 

Az , ütlegelt gyermek-szindróma", amelyről egyre gyakrabban 
hallunk a kórházak tájáról, csaknem mindig olyan környezetből ered, 
ahol a gyermeket nem várták, és az ilyen esetekben az anya legalább 
olyan gyakran elkövető, mint az apa. A lelkileg és testileg megnyo- 
morított gyermekek esettanulmányában mindig az asszony szerepel 
bűnösként, ennek oka pedig a nő meghatározásában rejlik: ő nemcsak 
passzív szexuális tárgy, hanem anya, szolgáló, valaki másnak az any- 
ja vagy valaki felesége. Vajon azt akarom-e ezzel mondani, hogy a 
nőket fel kellene szabadítani a férfiakkal való kapcsolatuk alól? Hogy 
a férfiak ellenségek? Nem. Annyit szeretnék mondani, hogy a férfiak 
csak akkor fogják valóban felszabadultan szeretni a nőket, és akkor 
azonosulnak igazán önmagukkal, ha a nők is szabadságot kapnak, 
hogy ők is teljes joggal döntsenek saját életük és társadalmuk életé- 
nek kérdéseiben. 

Amíg ez nem történik meg, a férfiaknak viselniük kell azt a bűnök- 
kel terhes súlyt, melyet a passzív végzet erőltetett rá az asszonyokra. 
El kell viselniük a visszafojtott indulatot, és annak a szerelemnek a 
sterilitását, amely nem két aktív, életvidám ember között alakult ki, 
hanem amely magában hordozza a kihasználás motivációját. Ezen- 
felül a férfiak sem válhatnak szabadon azzá, akivé szeretnének, amíg 
a róluk alkotott maszkulin képmás nem engedélyez egy szemernyi 
gyengédséget és érzékenységet sem; semmit, amit nőiesnek tartanak. 
A férfiakban hatalmas érzelmi kapacitások rejlenek, melyeket visz- 
sza kell szorítaniuk, és melyeknek felbukkanásától rettegniük kell, 
hogy megfelelhessenek a társadalom által alkotott férfi-képnek. Ez 
a maszkulin kép az elavult, brutális, medveölő, Ernest Hemingway- 
féle, poroszosan katonás, minden vietnami gyermeket napalmmal 
etető, ,,dirr-durr-halott-vagy" típusú férfiasságot őrzi. A férfiak nem 
vallhatják be, hogy néha ők is félnek. Nekik nem szabad kifejezniük 
az érzékenységüket, igényüket arra, hogy az örökös aktivitás mellett 
olykor ők is passzívak legyenek. A férfiaknak tilos sírniuk. Így hát 
csak félig számítanak embernek, ahogy a nők is csak félig emberek, 
amíg egy nagy lépést nem teszünk előre. Ha csak mindazt a terhet és 

felelősséget vesszük alapul, amelyet a férfiaknak a vállukon kell hor- 
dozniuk, nem csoda, hogy zokon veszik a nők piedesztálra emelését, 
ám ez a piedesztál a nők számára is éppen olyan nagy teher. 

Ez az igazi szexuális forradalom. Nem az újságok címlapján meg- 
jelenő hírek arról, hogy hány éves korban kellene a lányoknak és a 
fiúknak ágyba bújniuk, és hogy vajon ezt később a házasság szen- 
tesíti-e vagy sem. Erről van legkevésbé szó. Az igazi szexuális for- 
radalom a nők felemelkedése a passzivitásból, arról a pontról, ahol 
ők a legkönnyebb prédái a csábításnak, a költekezésnek, javakban 
bővelkedő társadalmunk hamis isteneinek. Innen kell felemelkedniük 
a teljes önmeghatározás és méltóság szintjére. Ezzel együtt aztán a 
férfiak is felemelkednek arról a szintről, ahol akaratlanul is vadállat- 
okká és lelketlen urakká válnak, és el kell érniük az érzékeny, teljes 
emberi lélek szintjére. 

Ez a forradalom nem mehet végbe anélkül, hogy a ma ismert csa- 
ládmodellben radikális változások ne történnének; és ugyanígy a há- 
zasságról és a szerelemről, az építészetről, a városról, a teológiáról, a 
politikáról vagy a művészetről alkotott fogalmakban is. Nem arról van 
szó, hogy a nők különlegesebbek vagy magasabb rendű lények. De az 
emberi kreativitásnak ezek a kifejezései felmérhetetlen sokszínűségre 
és gazdagságra tesznek szert, ha a nők és a férfiak szabadon viszo- 
nyulhatnak egymáshoz, túl azokon a szigorú kereteken, melyeket a 
Ladies" Home Journal szab a mamának és a papának a házasságban. 
Ha végre megengedik nekünk, hogy teljes emberek legyünk, a gyer- 
mekek is több szeretettel és felelősséggel övezve születnek és nőnek 
majd fel, és kitörhetünk végre a steril külvárosi családi környezetből, 
hogy személyiségünk minden lehetséges dimenziójában partnerei le- 
gyünk egymásnak — mint férfi és nő, mint bajtársak, kollégák, bará- 
tok és szeretők. Ha eltűnik életünkből a sok gyűlölet féltékenység, 
eltemetett neheztelés és képmutatás, a szerelem egészen új értelmet 
nyer majd, amely mellett a Valentin-nap fénye is elhalványul. Ezért 
olyan fontos, hogy az abortusz kérdését többnek lássuk, mint csupán 
mennyiségi vagy politikailag hasznosnak tűnő lépésnek. Az abortusz 
lehetőségének eltörlése nem politikai célszerűség kérdése. 

Egy sokkal nagyobb ügy kicsiny szeletkéjéről van szó. Történelmi 
pillanatnak vagyunk tanúi ezen a hétvégén, ezen a gyűlésen, melyet 
akár a nők és a férfiak első nemzeti konfrontációjának is nevezhetünk. 

Végre hallani lehet a nők hangos hangját amint az abortusz valódi 
természetéről beszélnek, a legalapvetőbb, ősi erkölcsi szempontból, 
és az új politikai szempontból, mely ezt a kérdést a befejezetlen sze- 
xuális forradalom részének tekinti. Ezzel a konfrontációval lényeges 
mérföldkőhöz érkeztünk ebben a bámulatos forradalomban, amely 
jóval azelőtt kezdődött, hogy bármelyikünk megszületett volna, és 
amely előtt még hosszú út áll. Öntudatra ébredésünket olyan úttörő 
asszonyoknak köszönhetjük, mint Mary Wollstonecraft és Margaret 
Sanger", és ez az öntudat hozott minket most ide a legkülönbözőbb he- 
lyekről. Itt és most közelebb vihetjük a nőket a teljes emberi méltóság- 
hoz, azzal, hogy megváltoztatjuk az abortuszról zajló viták alaptételeit, 
megszilárdítjuk a nők döntési jogát, és meghatározzuk, miként nézzen 
ki a saját életünk. A mai napon előrébb léptünk a történelemben. 


RICHARD NIXON 
Washington D.C., 1974. augusztus 9. 


, Au revoir" 


A Watergate-botrány azt követően robbant ki, hogy a Republikánus 
Párt alkalmazottait rajtakapták, amint lehallgató berendezéseket tá- 
volítottak el a Demokrata Párt kampányközpontjából, a Watergate 
nevű hatalmas apartmanházból 1972-ben. Ahogy a botrány dagadt— 
főleg a Washington Post beszámolói miatt -, világossá vált, hogy 
Richard Nixon titokban rögzítette a fehér házi irodájában elhangzott 
összes beszélgetést. Sokan úgy gondolták, az elnök is belekeveredett a 
törvénytelen cselekedetekbe, de a legjobb esetben is megkérdőjelezték 
alkalmasságát az elnöki posztra. 

Noha lépések történtek, hogy elmozdítsák hivatalából, végül Nixon 
lett az első elnök, aki önszántából lemondott. (Utódja, Gerald Ford 
egyébként általános kegyelemben részesítette.) Nixon akkor szólt 
munkatársaihoz, mielőtt elhagyta volna el a Fehér Házat. 





56 Utalás két nagy nőmozgalmi példaképre: Mary Wollstonecraft (1759—1797) femi- 
nista vezetőre és Margaret Sangerre (1879—1966) (a szerk.). 

Önök azért vannak itt, hogy elbúcsúzzanak tőlünk, és az angol 
nyelvben nincs erre jó szó. A legjobb így hangzik: au revoir. Ismét 
látjuk majd egymást... 

Természetesen tettünk pár rossz dolgot ebben a kormányban, és 
mindig a vezető vállalja a felelősséget, ami elől én soha nem bújtam el. 
Egy dolgot akarok csupán mondani: büszkék lehetünk erre az öt és fél 
évre. Bárki lett is ennek a kormánynak a tagja, akár férfi, akár nő, nem 
hagyja el gazdagabban a hivatalát, mint amikor elkezdett dolgozni. Se 
férfi, se nő nem gazdagodott meg közpénzen vagy közköltségen. 

Tévedések, igen. De személyes gyarapodásért soha. Önök azt tet- 
ték, amiben hittek. Néha jót, néha rosszat. Én csak azt kívánom, bár- 
csak vagyonos ember lennék - jelenleg még azt sem tudom, az adómat 
miből fizetem ki (nevetés) —, mert ha az lennék, akkor mindenkit kár- 
pótolnék azokért az erőfeszítésekért, amelyeket a kormány szolgála- 
tában tett. De olyasvalamit kaptak a kormány szolgálatában — és azt 
szeretném, ha ezt a gyerekeiknek is elmondanák, és a nemzet gyer- 
mekei is megtudnák -—, ami sokkal fontosabb a pénznél. Ez pedig nem 
más, mint egy ügy, amely nagyobb önöknél. Annak az ügye, hogy ezt 
a nemzetet a világ legnagyszerűbb nemzetévé tegyük, mert a mi veze- 
tésünk nélkül a világ nem ismerne mást, csak háborút, talán éhezést, 
vagy még rosszabbat. A mi vezetésünk békét jelent, sok békét... 

Néha, amikor a dolgok nem úgy történnek, ahogy kellene, néha, 
amikor az ember nem teszi le a szakvizsgát elsőre — bár én letettem, de 
szerencsés voltam, úgy értem, olyan rosszul írtam, hogy a szakvizs- 
gáztató azt mondta: , Ezt az embert egyszerűen át kell engednünk" —, 
amikor egy szerettünk meghal, vagy elveszítünk egy választást, akkor 
azt gondoljuk, hogy olyan vereséget szenvedtünk, amivel mindennek 
vége. Ez azonban nem igaz, Mint minden, ez is csak a kezdet. A fiata- 
lok tudják ezt, az öregek is tudják ezt. Ennek kell tartania bennünk a 
lelket. Mert a nagyság nemcsak akkor jön el, ha jól mennek a dolgok. 
Mert a nagyság akkor jön el, akkor kell kiállnunk a próbát, amikor üté- 
seket kapunk, csalódások érnek minket, amikor szomorúság ér minket. 
Mert csak akkor tudjuk meg, milyen csodálatos dolog a legmagasabb 
hegycsúcson lenni, ha előtte a legmélyebb völgyben voltunk. 

MARGARET THATCHER 
Brighton, 1975. október 10. 





, Hadd osszam meg önökkel a víziómat " 


A brit Konzervatív Párt első női elnöke Margaret Thatcher (1925—) 
lett, miután a párt 1975 februárjában tartott elnökválasztásán legyőz- 
te Edward Heath-t. Megválasztása egyrészről jelentős elmozdulást 
jelentett a radikálisabb tory ideológia felé, másrészről viszont a párt 
ekkor mozdult el az azt megelőző harminc év jellegzetes irányától, 
a Maynard Keynes-féle vegyesgazdaság konszenzuális centrizmustól. 
Megválasztása után hamarosan a monetarizmus, a privatizáció, az 
adócsökkentés, a források elosztásának ellenőrzése stb. kerültek az új 
politika középpontjába. 

Thatcher ebben a Konzervatív Párt konferenciáján elmondott — 
s egyébként közbekiabálással és ünnepléssel többször is félbesza- 
kított — beszédében vázolta a toryk új politikáját. A beszéd nehezen 
született meg. Sir Ronald Millar, Thatcher elsőszámú beszédírója haj- 
nali öt óra tízkor fejezte be a szöveget, mert az elnökasszony állandó 
változtatásokat követelt. — Ó nem, ez egyáltalán nem jó — jelentette 
ki. — Mi vele a baj? — kérdezte Sir Ronald Millar. — Ez nem én vagyok, 
kedvesem — hangzott a válasz. 


Akárhányszor egy kommunista országba látogatok, a vezetők ál- 
landóan az eredményeikkel dicsekednek. Kívülről fújják a frázisokat: 
sorolják az adatokat és a számokat, azt állítva, hogy mindez a kom- 
munista rendszer gyümölcse. Nem prosperálnak olyan jól, mint mi 
Nyugaton, és annyira nem is szabadok, mint mi Nyugaton. 

A mi kapitalista rendszerünk messze nagyobb jólétet és boldogsá- 
got biztosít, mert mi hiszünk a kezdeményezésben és a lehetőségben, 
és mert az [ti. a rendszer] az emberi méltóságon és a szabadságon 
alapul. Még az oroszok is egy kapitalista országhoz, Amerikához for- 
dulnak, hogy búzát vásároljanak, és ez ötven évvel az állami irányítá- 
sú gazdaság bevezetése után is így van. Ennek ellenére folyamatosan 
dicsekednek, míg mi, akiknek több okunk lenne a dicsekvésre, állan- 
dóan kritizálunk és becsmérelünk. Nincs-e itt az ideje, hogy kiálljunk 

amellett, ahogy élünk? Elvégre egyetlen nyugati állam sem húzott fa- 
lat maga köré, hogy a népét benn tartsa. 

Emiatt határoljuk el magunkat azoktól, akik szerint a szabad 
verseny rendszere kudarcot vallott. Ma nem a kapitalizmus krízisét 
látjuk, hanem a szocializmusét. Egyetlen ország sem virágozhat, 
ha gazdasági és politikai életét az államosítás és az állami irányítás 
jellemzi. Hiányosságaink ezért nem is a szabad versenyből fakad- 
nak. Nem az a baj, hogy túl kevés nálunk a szocializmus, hanem az, 
hogy túl sok. Bárcsak a Munkáspárt úgy viselkedne, mint a szociál- 
demokraták Nyugat-Németországban. Bárcsak abbahagynák szoci- 
alista férfiasságuk bizonygatását azzal, hogy sorra állami kézbe ve- 
szik az egyik iparágat a másik után. Természetesen a további állami 
ellenőrzés megállítása nem fogja önmagában visszaadni önmagunk- 
ba vetett hitünket, mert valami más is történik ebben az országban. 
Az értékeink ellen indított szándékos támadás tanúi vagyunk, egy 
szándékos támadásé azok ellen, akik az érdemeket és a kiválóságot 
helyezik előtérbe, egy szándékos támadásé nagyszerű örökségünk 
és múltunk ellen. Ők azok, akik meggyengítik nemzeti önbecsü- 
lésünket, akik újraírják a brit történelmet, hogy az nem más, mint 
több évszázadnyi ború, elnyomás és kudarc, egy reménytelen, nem 
pedig reményteli időszak. Mások pedig az oktatási rendszer mögé 
bújva könyörtelenül támadják a fiatalok elméjét. A megfélemlítés 
otromba taktikájával akarják minden diák alapvető hitét és értékét 
aláásni. Ezt a taktikát azok használják, akik a szabadságjogok leg- 
hangosabb védelmezői, miközben éppen ők akarják ezeket a jogo- 
kat megtagadni tőlünk. 

Nem engedhetjük, hogy hitünkben megingassanak minket erősza- 
koskodásukkal, és kimossák az agyunkat. Nem csoda, hogy oly sok 
honfitársunk, köztük a legjobbak és a legokosabbak, kedvetlenek és 
emigrációról beszélnek. Mégis úgy hiszem, nincs igazuk. A számunk- 
ra fontos dolgokat olyan fenyegetés árnyékolja be, mint még soha. De 
még semmi sem veszett el, ezért maradjanak itt, és segítsenek legyőz- 
ni a szocializmust, hogy az a Nagy-Britannia, amelyet régtől ismer- 
nek, [ugyan]laz a Nagy-Britannia legyen, amelyet gyermekeik fognak 
majd megismerni. Ezek korunk nagy kihívásai: az erkölcsi és politikai 
kihívás, valamint a gazdasági kihívás. A kettővel egyszerre kell szem- 
benéznünk, és a kettőt egyszerre kell legyőznünk. 

Mennyi esélyünk van a sikerre? Az attól függ, milyen nép va- 
gyunk. Milyen nép vagyunk? Olyan, amely a múltban Nagy-Britan- 
niát a világ műhelyévé tette, olyan, amely meggyőzte a világot, hogy 
vegyen brit termékeket, és nem azért, mert könyörgött érte, hanem 
mert az a legjobb. Az a nép vagyunk, amely Amerikát kivéve minden 
más nemzetnél több Nobel-díjat kapott, és fej-fej mellett haladva 
Amerikával jobban teljesítettünk nála, kétszer jobban. Mi vagyunk 
az a nép, amely többek között feltalálta a számítógépet, a hűtőszek- 
rényt, az elektromos motort, a sztetoszkópot, a műselymet, a gőz- 
motort, a rozsdamentes acélt, a tankot, a televíziót, a penicillint, a 
radart, a sugárhajtású repülőgépmotort, a légpárnás hajót és a többi. 
És a Concorde jobbik felét. 

Termelékenységünkhöz képest többet exportálunk, mint Nyugat- 
Németország, Franciaország, Japán vagy az Egyesült Államok, és 
ennek az exportnak a kilencven százaléka magánvállalkozásokból 
származik. Mondjuk ki hangosan és tisztán: ez a magánszektor és a 
benne dolgozók győzelme. Az ilyen teljesítmények fényében aligha 
lehet kételkedni a nagyszerű jövőben. Külföldi barátaink azt akarják 
tudni, ez a jövő valóra válik-e vagy sem. 

Nos, hogyan válthatjuk be ezt a jövőt mi, konzervatívok? 

Hadd osszam meg önökkel a víziómat. Az ember joga ahhoz, hogy 
dolgozzon, hogy elköltse, amit megkeresett, hogy tulajdona legyen, 
és az állam őt szolgálja, ne pedig fordítva — ez a brit örökség. Ezek 
egy szabad ország alapvetései, és ezen a szabadságon múlik az összes 
többi szabadságunk. Szabad gazdaságot akarunk, és nemcsak azért, 
mert ez garantálja a szabadságunkat, hanem azért is, mert így lehet a 
legkönnyebben jólétet teremteni az egész ország számára. Csakis ez a 
jólét adhatja számunkra annak a lehetőségét, hogy jobban szolgáljuk a 
közösséget, és jobban szolgáljuk a rászorulókat. 

A jelenlegi munkáspárti kormány támadása a magánvállalkozás- 
ok ellen egyetlen eredményt hozott: az elkövetkező években szinte 
egyetlen pennyt sem tudunk a közszolgáltatások színvonalának eme- 
lésére fordítani. Mindent meg kell tennünk, hogy a magánvállalkozás- 
ok ismét erőre kapjanak, és nem azért, hogy az emberek a pénzüket 
úgy költhessék el, ahogy akarják, hanem azért, mert így több pénzzel 
tudunk segíteni az időseken, a betegeken és a fogyatékosokon. A he- 
lyes úthoz a profit vezet. A mai magas profit nagyobb befektetéshez, 

jobban fizetett állásokhoz, és holnap magasabb életszínvonalhoz ve- 
zet. Ha nincs profit, befektetés sincs; ez pedig tegnap haldokló ipart 
jelentett, holnap pedig kevesebb állást. Néhány szocialista a jelek sze- 
rint azt hiszi, az emberek pusztán számok az állam számítógépében. 
Mi azt hisszük, hogy ők nem számok, hanem emberek. Nem vagyunk 
egyenlőek. Hála Istennek, nem vagyunk egyformák, bár a szocialisták 
ennek ellenkezőjében ringatják magukat. Hisszük, hogy mindenkinek 
joga van nem egyenlőnek lenni. De számunkra minden ember egyen- 
lően fontos. Mérnökök, bányászok, fizikai munkások, bolti eladók, 
gazdák, postások, háziasszonyok: ők társadalmunk alapjai, és nélkü- 
lük nem lenne nemzet. Másoknak különleges adottságaik vannak: ne- 
kik szintén meg kell adni az esélyt, mert ha béklyóba kötjük azokat a 
bátrakat, akik új utakat törnek a tudományban, a technológiában, az 
orvostudományban, a kereskedelemben és az iparban, akkor nincs fej- 
lődés. Az irigység pusztító hatású, építeni képtelen. Mindenkinek meg 
kell engedni, hogy úgy fejlessze a benne rejlő képességeket, ahogy 
jónak látja. 

A választás szabadsága olyan dolog, amelyet addig teljesen ter- 
mészetesnek érzünk, amíg nem fenyeget a veszély, hogy elveszik 
tőlünk. A szocialista kormányok mindig korlátozni, a konzervatív 
kormányok pedig növelni akarják a választási lehetőségeket. Hisz- 
szük, hogy csak akkor lehetnek felelős állampolgárok, ha maguk, és 
nem mások hozhatják meg a döntéseiket. A döntéseket, amelyeket 
most a Munkáspárt hoz önök helyett! 


CHAIM HERCZOG 
New York, 1975. november 10. 


,, Gyűlölet, ostobaság és gonoszság" 


1948-ban az ENSZ azonnal és készségesen elismerte Izrael álla- 
mot. 1975. november 10-én azonban — miközben húsz arab állam, a 
Szovjetunió és a diktátorok uralta harmadik világ államai szavazat- 
többséggel rendelkeztek az ENSZ Közgyűlésében — 72 igen szavazat- 

tal, 35 ellenszavazattal és 32 tartózkodás mellett elfogadták a 3379. 
számú határozatot, amely minden nemzetet felszólít a cionizmus, mint 
a rasszizmus egyik formája elleni küzdelemre. 

Az ENSZ történetének egyik legdrámaibb pillanata volt, amikor 
Chaim Herzog (1918—-1997) Izrael ENSZ-nagyköveteként elmondta az 
alábbi tiltakozó beszédet, majd széttépte a határozatot, és elhagyta a 
szónoki emelvényt. 


Nem azért lépek a dobogóra, hogy megvédjem a zsidóság erkölcsi 
és történelmi értékeit. Azoknak nincs szükségük az én védelmemre. 
Magukért beszélnek. Sok nagyszerű és halhatatlan dolgot adtak az 
emberiségnek. A zsidóság többet tett az emberiség szellemi gyarapo- 
dásáért, semhogy azt ezen a fórumon számba vehessük. 

Azért jöttem, hogy elítéljem a két bűnt, mely az emberi társadal- 
mat általában, és bizonyos népek társadalmát konkrétan is fenyegeti. 
Ez a két bűn a gonoszság és az ostobaság. E két bűn mozgatja a hatá- 
rozattervezet beterjesztőit és azokat, akik támogatják őket. E két bűn 
jellemző azokra, akik lerángatták ezt a világszervezetet — melynek 
gondolata először Izrael prófétáiban ötlött fel — abba a mélységbe, 
ahová ma jutott. 

A cionizmus megértéséhez a kulcsot a mozgalom nevében kell 
keresnünk. A Bibliában az ősi Jeruzsálem két legkeletibb dombját ne- 
vezték Sion-hegynek. Ez az időszámításunk szerinti tizedik században 
volt. A , Sion" szó, mely 152 alkalommal fordul elő az Ótestamen- 
tumban, Jeruzsálemre vonatkozott. Ez a név mindenekelőtt profeti- 
kus és költői elnevezés. A név vallási és érzelmi tartalma Jeruzsálem 
jelentőségéhez mint Királyi Városhoz és mint a Templom Városához 
kapcsolódik. A Biblia szerint Sion hegye az a hely, ahol az Úr lakik. 
Jeruzsálem vagy Sion az a hely, ahol az Úr a Király. [...] 

A cionizmus a zsidóság nemzeti mozgalmának a neve, és az ősi 
zsidó örökség modern megfogalmazása. A cionista ideál, melyet a 
Biblia kínál, mindig is szerves része volt a zsidó vallásnak, és a mai 
napig az. A cionizmus olyan a zsidóknak, mint az afrikai és az ázsiai 
felszabadító mozgalmak voltak az ott élő népeknek. A cionizmus az 
emberiség történetének legkonstruktívabb és legtalányosabb nemzeti 
mozgalma. Történelmileg arra a négyezer éves töretlen és egyedülálló 
kapcsolatra épül, mely a könyv népe és a Biblia földje közt fennáll. 

A modern korban, a tizenkilencedik század végén, az antiszemitiz- 
mus és a nacionalizmus kettős erejének nyomására a zsidók megte- 
remtették a cionista mozgalmat, hogy álmaikat valóra váltsák. A cio- 
nizmus mint politikai mozgalom egy elnyomott nemzet lázadása volt 
a kizsákmányolás, a rosszindulatú megkülönböztetés és az elnyomás 
ellen, mely azokban az országokban jutott osztályrészükül, melyek- 
ben az antiszemitizmus virágzott. Egyáltalán nem véletlen egybeesés 
és egyáltalán nem meglepő, hogy a határozattervezet beterjesztői és 
támogatói közt több olyan ország akad, mely a mai napig vétkes az 
antiszemitizmus és a megkülönböztetés szörnyű bűnében. 

A cionizmus céljának támogatása benne foglaltatott már a Népszö- 
vetség palesztinai mandátumi határozatában, melyet 1947-ben erősí- 
tett meg az ENSZ Közgyűlése, amikor is elsöprő többséggel megsza- 
vazta a zsidó függetlenség helyreállítását az ősi földön. Ezzel a tettel 
— hosszú és küzdelmes idegen elnyomás vagy száműzetésben töltött 
évszázadok után — újrateremtettük a zsidó függetlenséget, egyúttal 
azt is kinyilvánítottuk, hogy hiszünk a nemzetek alapvető egyenlősé- 
gében és önrendelkezési jogában. A zsidók szabadsághoz és nemzeti 
léthez való jogát megkérdőjelezni nemcsak annyi, mint megtagadni a 
zsidóktól azt, ami a föld minden más népének kijár, de felér az ENSZ 
alapelveinek megtagadásával. 

A cionizmus nem több - és nem kevesebb -— a zsidó nép szár- 
mazástudatánál és otthontudatánál [abban] az országban, mely örök 
időkre összekapcsolódott a nevével. Továbbá eszköz a cionizmus, 
mellyel a zsidó nép saját kiteljesedésének lehetőségeit keresi. És a 
dráma abban a régióban bontakozik ki, melyben az arab nép húsz 
független államot alapítva százmilliós lakosságának négy és fél mil- 
lió négyzetmérföldnyi, nyersanyagban gazdag területet foglal el. 
A kérdés tehát nem az, hogy megbékél-e a világ az arab nacionaliz- 
mussal. A kérdés az, mikor fog az arab nacionalizmus — hatalmas elő- 
nye, gazdagsága és lehetőségei birtokában — megbékélni egy másik 
közel-keleti nép szerény, de egyenlő jogával arra, hogy békességben 
és biztonságban élje az életét. 

Népem évszázadokon át az emberiesség mérőónjának szerepét 
játszotta. A civilizáció próbaköve volt, tűzpróba, melyben az időtálló 
emberi értékek vizsgáltattak. Egy nemzet embersége mindig a zsidó 
kisebbségéhez való viszonyán volt lemérhető. A bajok mindig a zsi- 

dókkal kezdődtek, de soha nem velük értek véget. A cári Oroszor- 
szág zsidóellenes pogromjai, melyek csupán a jéghegy csúcsa voltak, 
a rendszer korhadtságáról tanúskodtak, és a cárizmust néhány évvel 
később elsodorta a forradalom vihara. A nácik antiszemita túlkapásai 
is csupán előrevetítették a katasztrófát, mely Európát sújtotta. Ez a 
bűnös határozat vészharang kongása a világ tisztességes embereinek 
a fülében. A zsidó nép mint próbakő sajnos még soha nem tévedett. 
E szégyenletes döntés roppant ijesztő következményeket vetít előre. 
Ebben a kérdésben a világ, amint ebben a teremben is képviseltetve 
van, két részre oszlott: jóra és rosszra, tisztességesre és bűnösre, em- 
berire és embertelenre. Mi, zsidók történelmi emlékezetünkbe véssük 
a hálát, mellyel azoknak a népeknek tartozunk, melyek bátran kiáll- 
tak, megszámláltattak és megtagadták a bűnös indítvány támogatását. 
Tudom, hogy ez az eset gyarapítani fogja a tisztesség és a szabadság 
erőit a világban, és meg fogja őket erősíteni azon eszmék hitében, 
melyeket oly sokra tartanak. Tudom, hogy ez az eset erősíteni fogja a 
cionizmust, amiként meggyengíti az ENSZ-t. 

Ahogy ezen az emelvényen állok, megjelenik lelki szemeim előtt 
népem hosszú és büszke története. Látom népem elnyomóit különböző 
korokban, ahogy egyik a másik után tűnik el a történelem sötét süly- 
lyesztőjében. Úgy állok itt önök előtt, mint egy erős és virágzó nemzet 
képviselője, amely túlélte mindet, és túl fogja élni ezt a kipellengére- 
zést is, amiként [/úl fogja élni] a szégyenteljes határozat indítványo- 
zóit is. Úgy állok itt, mint annak a népnek a képviselője, amelynek 
prófétája annak idején megfogalmazta azt a fennkölt próféciát, amely 
a világszervezet alapítóit ihlette, és amely ennek az épületnek a ka- 
puját is díszíti: , Nemzet nem emel kardot nemzet ellen, és nem tanul 
többé hadviselést." (Ézsaiás 2:4). Ézsaiás az ezt megelőző sorokban 
azt mondja: , Az utolsó időkben az Úr házának hegye szilárdan áll 
majd a hegyek tetején, és magasabb lesz a halmoknál. Oda özönlenek 
mind a nemzetek... Mert a Sionról jön a törvény és Jeruzsálemből az 
Úr tanítása." (Ézsaiás 2:2 — 3) Ahogy most itt állok, a zsidó nép nagy 
pillanatai jutnak az eszembe, újra kisebbségben és újra áldozatként, a 
gyűlölet, az ostobaság és a bűn áldozataként nézek szembe az itt ülők- 
kel. Visszatekintek a nagy pillanatokra. Felidézem nemzetem nagy- 
ságát, amit alázattal képviselek ezen a fórumon. És azokra a zsidókra 
gondolok, bárhol is éljenek a föld kerekén, szabadon vagy rabszolga- 

ságban, akiknek imái és gondolatai velem vannak ebben a percben. 
Nem kérvényezőként állok itt. Úgy szavaznak, ahogy a lelkiismeretük 
diktálja. A tét ugyanis nem Izrael vagy a cionizmus. A tét a világ- 
szervezet további léte, melyet hitelének eddigi legmélyebb pontjára 
rántott le egy despotákból és rasszistákból álló koalíció. A delegációk 
szavazatai hűen fogják tanúsítani országuk állásfoglalását a rasszista 
antiszemitizmus és antijudaizmus terén. 

Állásfoglalásukért viselni fogják a felelősséget a történelem ítélő- 
széke előtt, és eszerint fog önökre tekinteni az utókor. De mi, a zsidó 
nép, nem felejtünk. 

Nekünk, zsidóknak ez csupán múló epizód gazdag és esemény- 
dús történelmünkben. Mi a gondviselésbe helyezzük bizodalmunkat, 
hitünkben és vallásunkban bízunk, és az időtől megszentelt hagyo- 
mányainkban. Önnön igyekezetünkben [bízunk], hogy gyarapod- 
junk a társadalomban és az emberi értékekben, meg honfitársaink- 
ban, bármerre legyenek is. Számunkra, a zsidó nép számára ennek a 
határozatnak, melyet gyűlölet, ostobaság és önteltség szült, nincsen 
semmiféle jogi vagy erkölcsi érvénye. Nekünk, a zsidó népnek ez 
a határozat nem több, mint egy darab papír, és ennek megfelelően 
fogunk bánni vele. 


A határozat (amelyet az összes egykori szocialista ország megsza- 
vazott — a szerk.) 1991. december 16-án a 4686. számú határozattal 
került visszavonásra. 


ALEKSZANDR SZOLZSENYICIN 
Cambridge, Massachusetts, 1978. június 8. 


, Csak azt tudnám, minek örülnek!" 


Alekszandr Szolzsenyicint (1918. december 11.—) a második világ- 
háborúban kitüntették a Vörös Hadseregben tanúsított hősiességéért, 
majd 1945-től 1953-ig munkatáborba küldték, mert egy barátjának írt 
levelében kritikus megjegyzéseket tett Sztálinra. Később száműzték, és 

1953-ig Szibériában élt. , Iván Gyenyiszovics egy napja" című regé- 
nyét, amely a sztálini munkatáborok, a gulagok nyomorúságos életét 
idézte fel, 1962-ben Hruscsov engedélyével kiadták. Gulag-beli élmé- 
nyei ihlették a , Rákosztály" és az , Az első kör" című regényeit is, va- 
lamint , A Gulág-szigetcsoport" című emlékiratát, melyeket azonban 
a Szovjetunióban mind betiltottak. Amikor 1970-ben irodalmi Nobel- 
díjat kapott, a szovjet sajtó megtámadta, majd hazaárulással vádol- 
ták, és 1974-ben, miután nyugaton kiadták a ,, Gulág-szigetcsoport "- 
ot, Szolzsenyicint száműzték a hazájából. 

Az alábbi beszédben, amelyet a Harvard Egyetem évzáró ün- 
nepségén mondott el, Szolzsenyicin nem hálálkodott a Nyugatnak. 
Ellenkezőleg: kárhoztatta a nyugati életforma elkényeztetett ostoba- 
ságát és szellemi ürességét. 


Az első dolog, amit a külső szemlélő ma észrevesz a Nyugaton, a 
bátorság megfogyatkozása. A nyugati világ elvesztette polgári bátor- 
ságát, egészében és részeiben is. Elgyávultak a népek és a kormányok 
egyaránt, a politikai pártok, és persze az ENSZ is. A kurázsi apálya 
különösen szembeötlő az uralkodó osztály és az értelmiség soraiban, 
s ettől úgy tetszik, mintha az egész társadalom elveszítette volna a 
bátorságát. Van sok bátor ember, de ezeknek nincs befolyásuk a köz- 
életre. A politikusok és az értelmiségiek viszont csak közönyről, csüg- 
gedtségről és tanácstalanságról tesznek tanúságot tettben és szóban, 
de leginkább önigazoló okoskodásukkal, mellyel intellektuálisan, sőt 
erkölcsileg is igazolni próbálják, hogy helyénvaló az állami politikát 
gyengeségre és gyávaságra építeni. 

Kell-e hangsúlyoznom, hogy a bátorság kihalását ősidők óta a vég 
kezdetének tartják? 

Amikor a modern nyugati államok létrejöttek, azt tűzték ki célul, 
hogy az állampolgárt szolgálják, aki azért él, hogy szabad lehessen 
és megtalálja a boldogságát. (Lásd az amerikai Függetlenségi Nyilat- 
kozatot.) Az elmúlt évtizedek technikai és társadalmi fejlődése végre 
lehetővé teszi e törekvések megvalósítását: a jóléti államot. Minden 
állampolgár megkapta a kívánt szabadságot, és kapott anyagi java- 
kat is olyan bőségben és olyan minőségben, ami elvben szavatolja a 
boldogságot, persze csak a szó alantas értelmében, ahogy a boldog- 
ságot ezekben az évtizedekben értelmezni kezdték. (Miközben egy 

pszichológiai részlet mindenki figyelmét elkerülte: az állandó vágy a 
még több tulajdon és a még jobb élet után, és az ezek utáni törekvés 
sok nyugati arcára a gond és a szorongás ráncait vési, jóllehet az efféle 
érzelmeket leplezni illik. A szüntelen öldöklő verseny átitat minden 
gondolatot, és útját állja a szabad szellemi fejlődésnek.) Az egyén füg- 
getlenségét nem fenyegetik az állami elnyomás különféle válfajai, az 
emberek többsége olyan jólétet kapott, amilyenről apái és nagyapái 
nem is álmodhattak. Lehetségessé vált egy ideál szellemében felne- 
velni a fiatalokat, felkészíteni és segíteni őket a testi fejlődésben, a 
boldogság és az anyagi javak elérésében, pénzhez és szórakozáshoz 
juttatni őket, és majdnem korlátlan szabadságot adni nekik az élveze- 
tek közti választásban. Ki utasítaná el mindezt? Miért és minek a ked- 
véért kockáztatná bárki is drága életét a közjó védelmében, kiváltképp 
olyan kétes esetekben, amikor a nemzet biztonságát távoli földeken 
kell védelmezni? A biológia is arra tanít, hogy az állandó jólét magas 
szintje nem előnyös az élő szervezetek számára. A mai nyugati világ- 
ban már mutatkoznak a jólét árnyoldalai. 

Ha megkérdeznének, követendő példának tartom-e hazám számá- 
ra a Nyugatot a jelen állapotában, nemmel kellene válaszolnom. Nem 
tartom követendő példának a maguk társadalmát a mienk átalakításá- 
ra. Mélységes szenvedései során az én népem olyan lelki nagyságra 
jutott, melynek szemszögéből a nyugati rendszer a mai formájában 
cseppet sem tűnik vonzónak. Az önök életének azon vonásai, melye- 
ket az imént felsoroltam, az én számomra végtelenül elszomorítóak. 

Vitathatatlan tény, hogy míg Nyugaton a személyiség hanyatlik, 
Keleten erősödik. Hat évtized a mi népünk és három [évtized] Kelet- 
Európa életében: ezalatt lelkileg úgy megedződtünk, hogy ahhoz a 
nyugati tapasztalat nem is fogható. A mindennapi élet fortélyos és 
halálos szorítása erősebb, mélyebb és érdekesebb személyiségeket 
produkált, mint a szabványosított nyugati létforma. Ezért ha társadal- 
munk olyanná változna, mint az önöké, az bizonyos értelemben elő- 
relépést jelentene ugyan, de más — sokkalta fontosabb — szempontból 
visszalépést. Természetesen egy társadalom nem élhet a törvényte- 
lenségnek abban a szakadékában, melyben a mi országunk tengődik. 
De az is lealacsonyító volna számunkra, ha a képmutató törvénytisz- 
telet lelketlen és puszta fennsíkján tévelyegnénk, mint önök. Az el- 
nyomó erőszak évtizedes szenvedései után az emberi lélek magasabb 

dolgokra vágyik, melegebb és tisztább dolgokra, mint amilyeneket 
a mai eltömegesedett élet kínálni tud, melynek szinte védjegye lett 
a visszataszítóan áradó reklám, a televízió dermesztő kábulata és az 
elviselhetetlen zene. 

Sokan, bolygónk különböző kultúráinak képviselői már tisztán 
látják mindezt. A nyugati életformának így egyre kevesebb az esélye, 
hogy uralkodóvá váljék. Vannak beszédes jelek, amelyekkel a törté- 
nelem figyelmeztet egy társadalom fenyegetettségére és közelgő bu- 
kására. Ilyen például a művészetek hanyatlása, és a nagy államférfiak 
hiánya. Ezek a jelek gyakran egészen konkrétak és egyértelműek. Az 
is villanyáram nélkül marad, egyszerre amerikaiak tömegei kezdenek 
őrjöngeni és fosztogatni. Nagyon vékony lehet tehát a felszínt borító 
máz, alatta pedig a társadalom bizonytalan és egészségtelen. 

De a bolygóért folyó fizikai és szellemi küzdelem, ez a kozmikus 
birkózás nem a jövő zenéje, [hanem] már elkezdődött. A gonosz erők 
döntő támadásba lendültek, már érezni a nyomásukat — az önök kép- 
ernyői és kiadványai mégis tele vannak receptre kapható mosolyokkal 
és koccintó poharakkal. Csak azt tudnám, minek örülnek! 


Szolzsenyicint 1991-ben, a Szovjetunió szétesése után rehabilitálták. 


ROY JENKINS 
London, 1979. november 22. 


, A választók akarata legtöbbször középre mutat" 


Roy Jenkins, a brit munkáspárti kormány belügyminisztere 1976- 
ban lemondott, hogy az Európai Gazdasági Közösség Bizottsága el- 
nöki posztjára készülhessen. Ezzel párhuzamosan pártját is elhagyta. 
A Dimbleby-beszéd (annak az évenként sugárzott BBC-sorozatnak egy 
darabja, melyet a nagy rádiós előadó, Richard Dimbleby emlékére ve- 
zettek be) által felkínált lehetőséget arra használta fel, hogy kifejezze 
kiábrándultságát a két legnagyobb brit párt háborúskodásából, vala- 

mint megcsillantsa a reményt, hogy létrejöhet egy új, európai minták- 
ra támaszkodó, középen elhelyezkedő párt. 

Emlékirataiban Jenkins lenyűgöző részletességgel avatja be az ol- 
vasót a beszéd elkészítésének folyamatába. Október 15-én szinte kész 
szöveget tartott a kezében, mely már majdnem elegendő hosszú volt 
ahhoz, hogy kitöltse az adott negyvenöt percet. Mégsem volt elége- 
dett: , Túl hosszúra sikerült, a történelmi elemzéseket elnagyoltam, 
és szándékaimhoz mérve közel sem lett elég hatásos." November [-jén 
aztán délelőtt negyed tíztől délután egy óráig folyamatosan dolgozott 
rajta, majd negyed négytől este negyed hétig folytatta. Ekkor már egy 
minden részletre kiterjedő szöveg állt rendelkezésére, de körülbelül 
ezerötszáz szóval túllépte a megadott keretet. Hat nappal később egy 
szorosabbra húzott, legépelt változatot olvasott fel magának a vona- 

futotta a beszédet. 


Néhány évtizede sok-sok ember hitt benne, hogy egyetlen válasz- 
tási győzelem elég az új évezred megkezdéséhez. A lelkesebb opti- 
mizmus és utópisztikus gondolkodás miatt ez a meggyőződés talán 
erősebben jelentkezett a bal-, mint a jobboldalon. Mindenesetre na- 
gyon sokan vélekedtek így a Munkáspárt támogatói közül 1945-ben. 
Újabban viszont az a benyomásom, ezt a nézetet legalább annyira 
osztják a jobboldalon is. 

Egy kormányzópártnak magabiztosan kell hinnie abban, hogy a 
megszerzett hatalom gyakorlásával a megfelelő irányba tudja vezetni 
az országot. De elég alázatosnak is kell lennie ahhoz, hogy a múlt 
tanulságaiból okulva fejben tartsa: hatalma egyszer véget ér, feltehe- 
tőleg hat év múlva, lehet, korábban, és csak igen ritkán később. A kor- 
mánypárt tagjainak államférfiúi képességeit — történelmi összefüggé- 
sekben — nem az szabja meg, hány fát csavarnak ki tövestől, hanem 
hogy mennyire képesek beleilleszkedni a szüntelen alkalmazkodás 
folyamatába. Ehhez pedig nemcsak vezetői képesség, hanem hazafias 
érzékenység is szükséges... 

Nem az a célom, hogy tétlenségre vagy a vita elkerülésére buzdít- 
sak bárkit. Nekünk, politikusoknak tisztelnünk kell az ellentétes oldal 
véleményét. Ezt a viselkedésformát lehetségesnek és kívánatosnak 
tartom. Az egykori politikusok, elérvén a jóindulatú öregkort, általá- 

ban képessé válnak erre. Ha marad is bennük indulat, azt rendszerint 
saját egykori kollégáikkal szemben érzik, és nem az egykori ellenfele- 
ikkel szemben. Csakhogy amikor nyakig merülnek a hatalomért folyó 
küzdelembe, szinte minden alkalommal metsző kritikával illetik az 
ellenfelet, és hitelesnek éppen nem mondható ábrázolásaikban igye- 
keznek az ellenséges párt tagjait bolondnak vagy gazembernek feltün- 
tetni... Egyik konzervatív kormány reakciósabb, mint a másik, Lord 
Liverpool vagy valamelyik más, a múlt ködéből elősejlő, kártevő ko- 
bold elnöklése óta. Ugyanígy minden munkáspárti kormány elviselhe- 
tetlenül kapzsi, tudálékos és hazafiatlan összeesküvő a vasfüggönynek 
ezen az oldalán. Bármelyik vélemény igaz lehet a jövőben, de a múltra 
nem általánosíthatjuk őket, és nem hiszem, hogy az ilyen vélekedések 
elégedetté teszik vagy meggyőzik a választókat. 

A túlzó politikai partizánharc egyik legfőbb hátránya, hogy 
pontosan azt az ipari hangulatot mozdítja elő, mely Nagy-Britanni- 
át rohamosan gyártelepek sivatagává változtatja. Ha az alsóházban 
mindig a másik fél álláspontjában van a hiba, hogyan is prédikál- 
hatnának a politikusok meggyőzően a lakosság körében elharapózó 
harcias hangulat ellen? Néhány ember elszörnyedve kap a fejéhez, ha 
rádöbben, hogy szemérmetlen előterjesztésemmel a politikai közép 
megerősítését tűztem ki célul. Miért ne? Rendes körülmények között 
a politikusok hivatása a választók akaratának bemutatása, közvetítése 
és ügyük képviselete. Ha nem is minden kérdésben, de a lényeget te- 
kintve a választók akarata legtöbbször sokkal inkább középre mutat, 
mint valamelyik politikai oldal felé. A közhangulat nem a politikai 
lépésekre reagál, és nem arra törekszik, hogy visszaforgassa az idő 
kerekét. A közhangulat nem támogatja a társadalmi osztályok külön- 
böző önző érdekeit, sem a forradalmat, legyen az akár utópisztikus, 
akár romboló szándékú. 

Évtizedek óta az a legnagyobb kudarcunk, hogy nem vagyunk ké- 
pesek alkalmazkodni. Előfordul, hogy az ilyen merevség erőforrást 
jelent. Jól tettük, hogy nem voltunk igazán alkalmazkodók 1940-ben. 
De általában véve az alkalmazkodás hiánya inkább gyengeség. Egyes 
népek — Franciaország a harmadik köztársaság második felében, a for- 
radalom előtti Oroszország, az Osztrák-Magyar Monarchia — még ná- 
lunk is kevésbé voltak képesek alkalmazkodásra. Ám ettől a tudattól 
nem kényelmesedhetünk el. Ha összehasonlítjuk magunkat a háború 

utáni Németországgal vagy Japánnal, az ötödik köztársaság Franciaor- 
szágával (iparilag legalábbis), az Egyesült Államokkal, lényegében az 
egész történelmét tekintve, és összevetve a korai viktoriánus Angliával 
— a modern Nagy-Britannia lomha, minden találékonyságot nélkülöző, 
az akaratlagos változásoknak rendre ellenálló ország, nemcsak gazda- 
sági, hanem társadalmi és politikai szempontból is. Fennmaradásunk 
nem kecsegtet sikerrel, ha társadalmunk nem válik alkalmazkodóbbá; 
és egy alkalmazkodásra képtelen politikai rendszer ebben nagymérték- 
ben hátráltat minket. Politikusaink nem ragaszkodhatnak a mára jelen- 
tősen megcsontosodott pártjaikhoz és rendszerükhöz, miközben az éle 
minden más területén meggyőző szólamokkal éltetik a változást, az 
iparban és a társadalomban egyaránt. Soha nem lehet jó hangzású az a 
jelmondat, hogy: , Mindenki változzon — rajtunk kívül!" 

Jelen helyzetünkben paradoxon, hogy több változásra van szükség, 
ugyanakkor az irányvonalak következetes megtartására. Valóban pa- 
radoxon, de nem ellentmondás Gyakran történik felszínes és gyorsan 
megsemmisített politikai változás, melyet sem valódi cél, sem hatékony 
erő nem támaszt alá. De nem ez az egyetlen paradoxon. Szükségünk van 
a szabad piac gazdaságának újító ösztönzésére, miközben nem szabad 
elfogadnunk a jutalmak akadálytalan szétosztásának brutalitását, vagy a 
munkanélküliség iránt tanúsított közönyt. Közel sem összeegyeztethe- 
tetlen kombinációról van szó. Ez a gyakorlat számos országban jól mű- 
ködik. Mindössze annyit jelent, hogy elfogadjuk a széles körű felosz- 
tást a magán- és a közszféra között, és nem fenyegetjük folyamatosan 
a magánszféra tagjait államosítással és kisajátítással. Különösebb be- 
avatkozás nélkül lehetővé tesszük nekik [ti. a magánszféra tagjainak], 
hogy minél nagyobb vagyont halmozzanak fel, és a létrejövő javakat 
úgy használjuk fel, hogy a vállalkozásokat is megjutalmazzuk, és a tár- 
sadalom egésze is hasznot húzzon azok jótéteményeiből. Mindezt úgy 
tesszük, hogy elkerüljük a szegénység megcsúfolását, előnyös helyzet- 
be juttatjuk az állami oktatást és egészségügyet, és a konfliktus helyett 
az együttműködést segítjük elő az iparban és az egész társadalomban. 
Erre használjuk a begyűjtött adót, nem arra, hogy lenyesegessük a jutal- 
munkat. Az államnak tudnia kell, mi a szerepe, ám nem szabad minden- 
hatóságra törekednie. Elismerjük, hogy léteznek alapvető fontosságú 
gazdasági célok, túl a szabályozó intézkedéseken, mint amilyen az ál- 
lamkincstár ellenőrzése, melyet csak állami eszközökkel lehet végezni, 

gyakran nemzetközi szinten. Két szemléletes példát tudok hozni a köz- 
elmúltból: egyrészt a régóta fennálló, de közel sem szükségszerű kapocs 
szétnyílását a gazdasági fejlődés és az olaj felhasználása között; illetve a 
kormányok koordinált vásárlási politikáját, melynek értelmében orszá- 
gunk és Európa egésze fő gyártónak is számít, nemcsak passzív vásár- 
lónak az elektronikus-telekommunikációs forradalom termékeinek pia- 
cán. Az említett két területen elért sikerünk meghatározza majd, hogy 
partnereinkkel együtt a vezető ipari országok közé vagy csak a második 
vonalba tartozunk az 1990-es években. A piaci erők felhasználása segít- 
het hasonló célok elérésében, de nem áltathatjuk magunkat azzal, hogy 
vezetés és támogatás nélkül a piac magától is diadalmaskodik. 

Biztosítanunk kell, hogy az állam pontosan ismerje a szerepét, 
nemcsak a gazdasággal, hanem az ország lakosságával kapcsolatban 
is. Mindenkit megillet az eltérő vélemény joga és az egyéni életvitel 
szabadsága. Tartózkodunk a felesleges központosítástól és a bürokrá- 
ciától. Minden esetben átruházzuk a döntést, ahol ez megtehető. Minél 
több döntési lehetőséget kívánunk adni a szülőnek az iskolában, a pá- 
ciensnek a kórházban, a szomszédságban lakó családnak, az állami és 
a magánkézben lévő boltok vásárlójának. Magabiztos és kifelé tekintő 
nemzetet akarunk, nem egy elzárt szigetlakó népet, mely fél az idege- 
nektől és gyanakvó természetű. Szeretnénk, ha eltűnne a társadalmi 
osztályok rendszere, és nem kapna teret sem egy agresszív, intoleráns 
munkásréteg, sem egy pimasz, önző elveket valló, hirtelen meggazda- 
godott embercsoport. Azt akarjuk, hogy a nemzet az összetartozás és 
a közös cél új szemléletét sajátítsa el, és nem idegenkedünk a szükség- 
képpen kialakuló ellenérzésektől sem. 

Mindössze néhány törekvést fejtettem ki azok közül, melyeket a 
radikális közép képviselhetne a politikai palettán. Egy ilyen fejlődés 
sok embert megnyerhetne a politikai pályának, olyan embereket, akik 
tehetségükkel és jóakaratukkal jelentős energiát fektethetnének ügye- 
inkbe, de jelenleg idegennek érzik maguktól a közügyeket, és valamely 
egyéb önkéntes módon segítik a társadalmat. A kormányzás, akár he- 
lyi, akár országos szinten, túlzottan steril és formális politikai játszmát 
jelent számukra. Biztos vagyok benne, hogy egy ilyen változás javítana 
a politikai rendszeren, az eredményei pedig nemzeti teljesítményünket 
is előmozdítanák. Erről azonban nem lehetek meggyőződve. Éppen a 
túlzott dogmatizmus ellen akartam felemelni a hangomat. [...] 

Jenkins előadása termékenyítő beszéd volt, amelyre egy új po- 
litikai csoportosulás alapozhatta törekvéseit, egyben megadta a 
végső lökést ahhoz, hogy komoly tárgyalások kezdődjenek egy an- 
gol centrumpárt létrehozásáról. Nem sokkal a beszéd után Shirley 
Williams és Bili Rodgers látogatta meg Jenkinst, az a két ember, 
akikkel 1981-ben megalapította a Szociáldemokrata Pártot. Még 
később szövetségre léptek a Liberális Párttal, ami egy ideig ko- 
1987-es általános választások után a Szociáldemokrata Párt eltűnt 
a közéletből, számos tagja csatlakozott az új Liberális Demokrata 
tően megváltozott: politikájuk szerves részévé tették a Jenkins által 
támogatott elveket. 


EDWARD M. KENNEDY 
New York, 1980. augusztus 12. 


, Az álom nem hal meg soha" 


Edward M. Kennedy szenátor 1980-as elnökválasztási kampánya 
a demokraták elnökjelölő kongresszusán a Jimmy Carter elnöktől 
elszenvedett döntő vereséggel ért véget. Noha a nominációt Carter 
nyerte el, Kennedy (1932—) beszéde jobban sikerült; ő kapta a hango- 
sabb elismerést, amikor együtt jelentek meg az emelvényen. 

A vereségét követő napon Kennedy briliáns beszéddel állt a párt- 
gyűlés elé, anelyben védelmébe vette a demokraták tradicionális poli- 
tikáját, kegyetlen támadást intézett Ronald Reagan ellen, és megindító 
vallomást tett a Kennedy család hitvallásáról. 


Utunkon voltak nehéz órák, és gyakran kellett a széllel szemben 
vitorláznunk. De végig keményen fogtuk a kormányrudat, és sokan 
voltatok, akik tartottátok az irányt és osztoztatok reményeinkben. Se- 
gítséget adtatok — sőt a szíveteket is odaadtátok. 

Nektek köszönhetően ez a kampány jól sikerült. Befogadtátok 
Joant, jómagamat meg családunkat"" az otthonaitokba és szomszédsá- 
gaitokba, templomaitokba, iskoláitokba, gyüléstermeitekbe. Ha visz- 
szagondolok a megtett mérföldekre, az eltelt hónapokra és a számtalan 
emlékre — rátok gondolok. Felidézem a költő szavait, és azt mondom: 
Mily nagyszerűek az én barátaim. 

És, nagyszerű barátaim szerte az országban, meghallgattalak ben- 
neteket, és tanultam tőletek. Meghallgattam Kenny Dubois üvegfú- 
vót Charlestonban, West Virginiában, akinek tíz gyermeket kell el- 
tartania, de harmincöt év után elveszítette a munkahelyét, mindössze 
három évvel azelőtt, hogy jogosult lett volna a nyugdíjra. Meghall- 
gattam az East Oakland-i nagymamát, akinek nincs többé telefonja, 
amin felhívhatná az unokáit, le kellett ugyanis mondania róla, hogy 
fizetni tudja a lakbért apró lakása után. Meghallgattam munka nélkü- 
li fiatalokat, diákokat, akik nem tudják fizetni egyetemi tandíjukat, 
és [meghallgattam olyan] családokat, amelyeknek reményük sincs, 
hogy saját otthonuk legyen. Láttam a bezárt gyárakat és a leállított 
gépsorokat Andersonban, Indianában és South Gate-ben, Kaliforniá- 
ban, és láttam a sok, a túl sok tehetetlen férfit és nőt, akik kétségbe- 
esetten dolgozni szerettek volna. És láttam a sok, a túl sok dolgozó 
családot, akik kétségbeesetten próbálják megvédeni munkabérük ér- 
tékét az infláció pusztításaitól. 

És valamennyi államban, ahol jártam, a vágyódást is éreztem az 
emberekben egy új remény után. Éreztem a kézszorításokon, láttam 
az arcokon. És soha nem feledem az anyákat, akik gyermekeiket hoz- 
ták a gyűlésekre. És mindig emlékezni fogok az idős emberekre, akik 
egyszer élhettek már egy igazán sikeres Amerikában, és akik hisznek 
benne, hogy ez újra megtörténhet. Ma este az ő nevükben jöttem ide, 
hogy helyettük szóljak. És őértük arra kérlek benneteket, hogy állja- 
tok melléjük. Az ő nevükben arra kérlek benneteket, mondjátok ki és 
erősítsétek meg újra pártunk időtlen igazságát. 

Gratulálok Carter elnök úrnak a győzelméhez. (7aps.) 

Bízom benne, hogy a Demokrata Párt demokrata elvek alapján fog 
újra egyesülni, és hogy 1980-ban mindnyájan együtt haladunk majd 
egy demokrata győzelem felé. (7aps.) 





57 Edward Kennedy első házasságából Virginia Joan Bennett-tel három gyermekük 
született (a szerk.). 

És egy napon, jóval e gyűlés után, jóval azután, hogy a plakátok 
lekerülnek, mikor a tömegek már nem éljeneznek és a zenekarok nem 
játszanak, hadd lehessen elmondani a kampányunkról, hogy álltuk a sza- 
vunkat. Hadd lehessen elmondani a pártunkról 1980-ban, hogy újból volt 
miért kiállnunk. És hadd lehessen elmondani rólunk, a nehéz időkben és 
a fényes napokon egyaránt, hogy illenek ránk Tennyson szavai, melyeket 
testvéreim idéztek és szerettek, és melyeknek számomra most különleges 
jelentésük van: ,, Része vagyok mindannak, mi ért / Bár elveszett sok, még 
több fennmaradt / Hogy vagyunk, akik vagyunk — / Hősi szívek eggyé 
Jforrva / erős akaratban / Küzdeni, kutatni, találni és nem adni fel soha. " 

Számomra ez a kampány néhány órával ezelőtt véget ért. De 
mindazok számára, akiknek a gondjait felvállaltuk, a munka tovább 
folytatódik. Az ügy fennmarad, a remény még mindig él, és az álom 
nem hal meg soha. 


MARGARET THATCHER 
Cheltenham, 1982. július 3. 


, A Falkland-tényező" 


Amikor Margaret Thatcher úgy határozott, hogy tízezer főből álló 
katonai különítményt küld az Argentína által megszállt Falkland- 
szigetek visszafoglalására, nagy kockázatot vállalt — de végül fényes 
győzelmet aratott. A britek sikerét legtöbben Thatcher asszony kö- 
télidegeinek és eltökéltségének tulajdonították. A szovjet propagan- 
da által Vasladynek titulált Thatcherre valóban ráillett a jelző, s a 
háború egyik következményeként a modern idők legnépszerűtlenebb 
brit miniszterelnökéből egy új Boadicea" lett, a keménység és a ha- 
tározottság megtestesítője. A ,, Falkland-tényező"-t egy konzervatív 
nőgyűlésen mondta el, és a nacionalista beszéd nagyban hozzájárult, 
hogy 1983-ban másodszor is győzött a választásokon. 





58  Boadicea: kelta hősnő, aki Kr. u. 61—63 között véres és győzelmes háborút vezetett 
Britanniában a rómaiak ellen; monumentális szobra az angol parlament szomszédságá- 
ban áll (a szerk.). 

Ma a falklandi csata után gyűltünk itt össze. Országunk nagyszerű 
győzelmet aratott, és jogosan vagyunk büszkék. Ez a nemzet elég el- 
tökélt volt ahhoz, hogy megtegye, amiről tudta, hogy meg kell tennie, 
amiről tudta, hogy helyes. Azért harcoltunk, hogy megmutassuk, az 
agresszió nem kifizetődő, és nem engedhetjük, hogy rabló meglép- 
jen zsákmányával. Világszerte sokan támogattak minket a harcban: 
a Biztonsági Tanács, a Brit Nemzetközösség, az Európai Unió és az 
Egyesült Államok. Mégis egyedül harcoltunk, mert a saját népünkről 
és saját szuverén területünkről volt szó. 

Most, hogy ennek vége, semmi nem lehet ugyanaz, mint régen, 
mert megtanultunk valamit magunkról. Egy leckét, amelyre minden- 
nél jobban szükségünk volt. Amikor belevágtunk, sokan voltak az in- 
gadozók és a gyávák: emberek, akik szerint Nagy-Britannia nem kez- 
deményezhet többé; emberek, akik szerint már nem vagyunk képesek 
olyan nagy tettekre, mint egykoron; és azok, akik szerint hanyatlásunk 
visszafordíthatatlan, akik szerint nem lehetünk azok, akik egykor vol- 
tunk. Voltak, akik nem ismerték be — talán itt is ülnek néhányan —, 
akik hevesen tagadták a feltételezést, de akik — szívük legmélyén — 
titokban attól féltek, hogy mégis igaz: Nagy-Britannia már nem az a 
nemzet, amely egy birodalmat épített, és a világ negyedét uralta. 

Nos, ők tévedtek. A falklandi háború tanulsága az, hogy Nagy- 
Britannia nem változott, hogy ez a nemzet még mindig rendelkezik 
azokkal a kiváló tulajdonságokkal, amelyek beragyogták történelmét. 
Ez a nemzedék igenis felveszi a versenyt apáinkkal és nagyapáinkkal 
rátermettség, bátorság és határozottság tekintetében. Nem változtunk. 
Amikor a háború követelése és a népünket fenyegető veszély fegyver- 
be hív minket, mi, britek olyanok vagyunk, mint mindig: rátermettek, 
bátrak és határozottak. 

Amikor fegyverbe hívnak — nos, ez itt a probléma. Az atlanti-óce- 
áni csata kellett ahhoz, hogy a hajógyárak határidő előtt átalakítsák a 
hajókat, hogy kiképezzék a kereskedelmi hajók és óceánjárók tengeré- 
szeit, hogy helikopterleszállókat építsenek és kórházhajókat hozzanak 
létre. Mindezt olyan gyorsasággal, amit mindenki lehetetlennek tartott. 
A háború követelése kellett hozzá, hogy minden akadályt elmozdítsunk 
magunk elől, hogy a férfiak és a nők a tőlük telhető legtöbbet tegyék. 

Amikor a briteket idegen nemzetek katonái fenyegették és terüle- 
tükre behatoltak, akkor — de miért akkor? — a válaszreakció hihetetlen 

volt. Miért kell háború ahhoz, hogy kihozza belőlünk legjobb tulaj- 
donságainkat, és helyreállítsa büszkeségünket? Miért kell területünkre 
idegen katonáknak bevonulniuk, hogy félredobjuk önző céljainkat, és 
elkezdjünk közösen dolgozni úgy, ahogy csak mi tudunk, olyan célo- 
kat érve el, amilyenekre csak mi vagyunk képesek. Ez a valódi kihívás, 
amellyel ma nemzetként szembenézünk. Az a célunk, hogy az atlanti- 
óceáni csata szellemét — Nagy-Britannia igazi szellemét — ne csak egy 
háború ébressze fel, hanem a béke is képes legyen feltüzelni. 

Az első feltétel megvan. Tudjuk, hogy képesek vagyunk megcsi- 
nálni, a képességünket nem vesztettük el. Ez a Falkland-tényező. Be- 
bizonyítottuk magunknak, hogy kik vagyunk. És ezt a leckét nem fe- 
ledhetjük. Ezt a leckét a békére is ugyanúgy kell tudnunk alkalmazni, 
mint a háborúra. A kételkedés és a tétovázás helyére a cselekvés és a 
büszkeség lépett. Bízunk önmagunkban, és ezt használnunk kell. 

Tekintsenek a katonai különítmény tanulságaira. Minden embernek 
megvolt a maga feladata, amelyet kiválóan végrehajtott. Tisztek, tiszthe- 
lyettesek, újoncok, férfiak: mindenki tisztában volt azzal, hogy hozzájá- 
rulása elengedhetetlen a sikerhez. Mindenki egyformán értékes volt, és 
mindenkit másra képeztek ki. Közösen, együtt dolgozva képesek voltak 
túlszárnyalni magukat. Csapatként az átlagos szintet a legmagasabbra 
emelték, és azzal, hogy mindenki tudása legjavát adta, képesek voltak 
végrehajtani a lehetetlent. Nagy-Britannia a háborúban pontosan ilyen, 
de békében még nem. A szellem azonban feléledt, a nemzet bebizonyí- 
tott valamit. Most már semmi sem lesz olyan, mint régen. 





ROBERT RUNCIE 
London, 1982. július 26. 


,, Felebarátaink tényleg nem különböznek tőlünk" 


Annak ellenére, hogy az 1970-80-as években jelentősen csökkent a 
tagsága, az anglikán egyház a társadalmi bírálatok erőteljes forrása 
maradtt, és sokszor fölbosszantotta a konzervatív minisztereket. 

Dr. Robert Runcie-t (1921-), aki a második világháború során 

elnyerte a Hadikeresztet (Military Cross), Margaret Thatcher ne- 
vezte ki Canterbury érsekévé, kapcsolatuk mégsem volt zavartalan. 
Habár nyilvánosan sohasem fejtette ki nézeteit, a falklandi háborút 
követő személyes diadalmámor után Thachert állítólag különösen 
felzaklatta Runcie alábbi csendes és visszafogott prédikációja, ame- 
lyet a Szent Pál-székesegyházban rendezett hálaadási istentisztele- 
ten mondott el. Runcie-nak volt bátorsága felvetni, hogy az emberek 
Nagy-Britannia mellett Argentínát is gyászolják — s hogy az imákban 
róluk is meg kell emlékezni. 


Keresztényként reményeinket alapvetően nem az emberek puszta 
jóindulatába és az ésszerűségébe vetjük. Hisszük, hogy [az ember] 
képes felülkerekedni osztályok, szekták vagy fajok halálos önzésén 
azáltal, hogy önmagát mint a szeretet egyetemes Istenének gyerme- 
két felfedezi. Amikor az ember rájön, hogy a mindenség teremtőjének 
gyermeke, akkor képessé válik, hogy e világi felebarátait testvérei- 
nek tekintse. Ez az egyik ok, amiért az őt felvállalóknak, akik Isten 
akaratát tolmácsolják, soha nem szabad kisajátítaniuk őt egyetlen nép 
vagy csoport részére sem valamely másik ellenében. A háborúk abból 
fakadnak, hogy a szeretet és hűség, melyet Istennek kellene felajánla- 
ni, elképzelt pót-istenekre összpontosul, melyek közül éppenséggel a 
nacionalizmus a legveszélyesebb. 

Világunk egy veszélyes világ, ahol a gonosz munkálkodik, táplál- 
va az esztelen brutalitást, amely ebben a városban is a múlt héten oly 
sokakat ölt és nyomorított meg." Előfordul, hogy — a legnagyobb kel- 
letlenséggel — erőt kell alkalmazni azért, hogy visszatartsuk a káoszt, 
mellyel az emberben levő igazságtalanság és esztelenség fenyegeti a 
világot. De hozzá kell tennem, nincs minden veszve, van még remény. 
Még a háború kudarcában is van helye a reménynek. Shakespeare 
nagyszerű háborús színdarabjában azt mondja V. Henrik: , Gonosz 
dolgokban is van némi jó, / Csak fölkutatgassuk figyelmesen." 

E konfliktus mindkét oldalán gyászolnak emberek. Imáinkban 
nagyon is helyesen meg fogunk emlékezni az elhunytak hozzátar- 
tozóiról saját országunkban, és az elesett ifjú argentin katonák roko- 





59 1I halottja és 50 sérültje volt az IRA 1982. július 20-i dupla robbantásának London 
belvárosában (a szerk.) 
60 IV I.4-5., Lévay József fordítása (a ford.). 

nairól is. A közös bánat talán tehet valamit azért, hogy összebékít- 
se azokat, akik részt vettek ebben a harcban. A gyötrelmekben való 
osztozás a kibékülés hídjaként szolgálhat. Felebarátaink tényleg nem 
különböznek tőlünk. 

Hatalmas mennyiségű levelet és tanácsot kaptam ezzel az isten- 
tisztelettel kapcsolatban. Volt levélíró, aki azt kérdezte: , Miért kell Is- 
tent belerángatni?", mintha az lett volna a szándék, hogy felhasználjuk 
Istent, hogy szentesítsen bizonyos irányvonalakat vagy álláspontokat 
másokkal szemben. Ezeknek az imáknak és istentiszteleteknek telje- 
sen más a céljuk, és a különbségben benne van a remény a világ iránt. 
Imáinkban az élő Isten színe elé járulunk, mégpedig összes emberi ér- 
zelmeinkkel együtt; büszkeségünkkel eredményeinkért és bátorságun- 
kért, bánatunkkal kárainkért és veszteségeinkért. Teljes valónkban, 
nem csak véleményt és hálaadást fecsegve összevissza, ahogy a pilla- 
nat éppen megkívánja. Ha imába öntjük gyászunkat, büszkeségünket, 
szégyenünket és meggyőződéseinket, melyek elkerülhetetlenül mind- 
nyájunknál különbözők lesznek, ha tényleg jelen vagyunk és őszintén 
nyújtjuk kezünket Isten felé, nem csak a jóváhagyását kérjük — akkor 
Isten hatni fog ránk. Képes lesz elmélyíteni és kibővíteni együttérzé- 
sünket, megtisztítani hálaadásunkat. A szülő, aki fia elvesztését jön 
gyászolni, itt vigaszt találhat. De találhat egy szellemiséget is, amely 
kiterjeszti együttérzésünket, s befogadja valamennyi argentin szülőt, 
akik elveszítették fiaikat. 

Az embernek Isten nélkül nehéz elérnie ezt a fordulatot önmagá- 
ban. De amíg nem állunk készen, hogy alávessük magunkat egy ilyen 
fordulatnak, addig a békéről és a megbékélésről való beszéd irreális 
és teoretikus csupán. Számos jelentés, melyet a háborúban résztvevő 
csapatokról hallottam, hivatkozik [olyan] pillanatokra, amikor a kato- 
nák szemtől szembe kerültek azzal, ami alapvető az életben, és még 
a konfliktus közepén is tudtak új forrásokat találni, amikből erőt és 
együttérzést meríthettek. Ironikus, hogy néha pont az otthon maradott 
szemlélődők a legerőszakosabbak hozzáállásukban és a legkevésbé 
meghatottak a lelkük mélyén, akár támogatói, akár ellenzői a konf- 
liktusnak. [...] 

A katedrálisok és a templomok olyan helyek, ahová magunkkal 
hozzuk emberi tapasztalatainkat — születést, házasságot, halált, hal- 
vány szövetségünket Istennel, törékeny kapcsolatainkat egymással, 

hogy azok Krisztus szelleme által irányíttassanak és mélyülhesse- 
nek el. Ma elhozzuk ide hálaadásunk, bánatunk és egy rendezettebb 
világra való törekvésünk keverékét. Kérjük az Urat, tisztítsa meg, 
szélesítse ki és irányítsa mindezeket az ő szeretetének és békéjének 
birodalmába. Ámen. 


Dr. Runcie 1991-ben vonult vissza. 


NEIL KINNOCK 
Bridgend, 1983. június 7. 


,, Figyelmeztetem magukat" 


A Michael Foot vezette angol Munkáspártban nagy zűrzavar ural- 
kodott az 1983-as általános választások alatt, és a párt programját a 
történelem leghosszabb búcsúlevelének nevezték. Foot egyik legoda- 
adóbb munkatársa Neil Kinnock (1942—) volt, az emelkedő csillagú 
walesi képviselő a párt bal szárnyán. 

Kinnock az alábbi beszédben — a választás előestéjén — megmu- 
tatta született orátori képességeit. Nyilvánvaló — mondta —, hogy a 
Thatcher-kormány megnyirbálja az egészségügyi, oktatási és nyugdíj 
kiadásokat, növeli a munkanélküliséget, az adókat és a kamatokat. 
,, Figyelmeztetem magukat" — folytatta... 


Ha Margaret Thatchert újraválasztják miniszterelnöknek, figyel- 
meztetem magukat. 


Figyelmeztetem magukat, hogy fájdalmaik lesznek — miközben a 
gyógyulás és a megkönnyebbülés pénz kérdése lesz. 


Figyelmeztetem magukat, hogy tudatlanság lesz — miközben a te- 
hetséget nem gondozzák, a kreatív elmék parlagon hevernek, miköz- 
ben a tanulás nem jog, hanem privilégium lesz. 

Figyelmeztetem magukat, hogy szegénység lesz — miközben a 
nyugdíjakat és juttatásokat lefaragja egy olyan kormány, amelyik nem 
fizet olyan gazdasági helyzetben, amely nem kifizetődő. 


Figyelmeztetem magukat, hogy fázni fognak — közben pedig a fű- 
tési árak úgy működnek, mint az adórendszer, amelyet a gazdagok 
észre se vesznek, a szegények viszont nem tudnak megengedni ma- 
guknak. 


Figyelmeztetem magukat, hogy ne számítsanak munkára — miköz- 
ben sokan nem tudnak költeni, még többen nem tudnak majd keresni 
sem. Amit pedig nem keresnek meg, [azt] nem is tudják elkölteni. Ha 
pedig nem költenek, a munka meghal. 


Figyelmeztetem magukat, ne menjenek az utcára sötétedés után, 
se tiltakozó csoportokban nappal. 


Figyelmeztetem magukat, hogy csöndben lesznek majd — miköz- 
ben a félelem kijárási tilalma és a munkanélküliség akasztófája enge- 
delmességre tanítja magukat. 


Figyelmeztetem magukat, hogy lesz majd valamiféle védelmük — 
bizonyos kockázattal és olyan áron, amit fel sem lehet fogni. 


Figyelmeztetem magukat, hogy otthon fognak ülni — közben pedig 
a közlekedési díjak és tarifák megölik a szabad időt és bezárják az 
embert. 


Figyelmeztetem magukat, hogy kevesebb hitelt fognak felvenni — 
miközben a hitelt, kölcsönt, zálogot és azonnali kifizetést megtagad- 
ják az egyre fogyatkozó bevétel miatt. 


Ha Margaret Thatcher nyer, nem miniszterelnök lesz, hanem sok- 
kal inkább vezér. Ez a hatalom arroganciát szül, és ha a tebbitizmus"" 





61 Norman Beresford Tebbit (1931) M. Thatcher bizalmas munkatársa és Michael 
Foot ádáz politikai ellenfele volt; egyes szociálpolitikai intézkedései komoly felhábo- 
rodást váltottak ki (a szerk.). 

erősíti, és amikor a Fleet Street talpnyaló bulvárlovagjai"?, a gerinctelen 
hízelgők éljenzése kíséri, ez az arrogancia teljesen korrumpálódni fog. 


Ha Margaret Thatcher nyer — 

Figyelmeztetem magukat, hogy ne legyenek átlagemberek. 
Figyelmeztetem magukat, hogy ne legyenek fiatalok. 
Figyelmeztetem magukat, hogy ne legyenek betegek. 
Figyelmeztetem magukat, hogy ne öregedjenek meg. 


A falklandi válság sikeres lezárása még élénken élt az angolok em- 
lékezetében, így Margaret Thatcher könnyedén győzött a választáson. 
Négy hónappal később Neil Kinnockot megválasztották a Munkáspárt 
vezetőjének. 


II. JÁNOS PÁL PÁPA 
Czestochowa, Lengyelország, 1983. június 18. 


,, Nekünk nem kell olyan Lengyelország, amely semmibe 
sem kerül" 


II. János Pál (1920-2005), a lengyel pápa, háromszor tett látoga- 
tást szülőhazájában. Közülük a legjelentősebb a harmadik volt 1983- 
ban, ugyanabban az évben, amikor a Szolidaritást, a lengyel munká- 
sok szakszervezetét betiltották. E látogatás alkalmával II. János Pál 
azt mondta, azért jött, hogy Európa és a világ előtt felhívja a figyelmet 
Közép-Kelet-Európa elfeledett népeire. 

Június 18-án, egy szombati napon, a pápa helikopterrel utazott 
Czeshoctowába, ahol a Jasna Góra-i kolostor viharvert oromzatáról — 
gyakran rejtett utalásokat is használva — szólt a tömeghez. Minden 
alkalommal, amikor olyan kulcsszavakat használt, mint ,, nunkások" 
vagy ,, szolidaritás ", vagy utalást tett az igazságosságra és az emberi 





62 Fleet Street: utalás arra a londoni utcára, ahol a 80-as évekig a legnagyobb pél- 
dányszámú angol napilapok szerkesztőségei voltak találhatók (a szerk.). 

jogok betartására, Szolidaritáslobogók tucatjai nőttek ki a tömegből. 
A tömeg, amelyet a londoni The Times ,, millió fiatal zarándok utca- 
gyerek seregeként" jellemzett, szavait hatalmas ovációval fogada. 
Olyan lelkesedéssel, amely — ahogy ugyancsak a Times írta — ,, szinte 
ijesztő volt, mert igen sok ember igen szűk térben adott neki hangot". 


A mi Jasna Góra-i úrnőnk mindenki számára az igaz szeretet 
példaképe, és ez a ti számotokra különösen fontos, kedves fiatalok. 
Bennetek dől el a szeretetnek az a formája, amely végig fogja kísérni 
egész életeteket, és rajtatok keresztül minden emberi életet a lengyel 
földön: a szeretetnek a házasságban, a családban, a társadalomban, a 
nemzetben jelen lévő formája — de ugyanígy a [szeretet] papi, vallásos 
és missziós formája is. Minden életet meghatároz és értékel a szere- 
tetnek az a belső formája, amelyet magában hordoz. Mondd meg, mit 
szeretsz, és megmondom, ki vagy. 

Virrasztok! Milyen szép, hogy ez a szó is megtalálható a Jasna 
Góra-i imában! Ez a gondolat mélyen az evangéliumban gyökere- 
zik. Krisztus sokszor mondja: , Virrasszatok!" (Máté 26, 41.) Talán 
épp a Szentírásból kiindulva lett ez a cserkészi hagyományok részévé. 
A Jasna Góra-i imában ez képezi a lényegét annak a válasznak, ame- 
lyet a szent ikon jelében minket körülvevő szeretetre akarunk adni. 
A válasznak erre a szeretetre annak kell lennie, hogy: , Virrasztok." 

Mit is jelent az, hogy , virrasztok"? 

Azt jelenti, hogy megpróbálok lelkiismerettel élő emberré válni. 
Nem fojtom meg magamban a lelkiismeretet, és nem torzítom el. Ne- 
vén nevezem a jót és a gonoszt nem mosom őket össze. Erősítem ma- 
gamban a jót, és törekszem kijavítani a rosszat legyőzve önmagamat. 
Alapvető feladat ez, amelyet sohasem szabad lekicsinyelni vagy má- 
sodlagosnak tekinteni. Nem! Ez mindig mindenhol elsőséget élvez. 
Fontossága pedig csak növekszik, ahogy nő azoknak a körülmények- 
nek a száma, amelyek között úgy tűnik, egyre nagyobb toleranciával 
viseltetünk a gonosz iránt, és egyre könnyebben mentjük fel magunkat 
alóla, főleg, ha felnőttekről van szó. 

Testvéreim! A ti feladatotok, hogy gátat vessetek az erkölcstelen- 
ségnek, hogy gátat vessetek azoknak a társadalmi bűnöknek, amelye- 





63  Ajasna Góra-i ima egy rövid imádság, amelyet 1954 óta minden este 9 órakor 
mondanak el a helyi kolostorban (a ford.). 

ket most nem fogok megnevezni, de amelyekkel ti magatok is tökéle- 
tesen tisztában vagytok. Ezt meg kell követelnetek magatoktól, akkor 
is, ha mások nem követelik meg tőletek. A történelem tapasztalatai 
figyelmeztetnek, milyen sokba kerül bizonyos korok erkölcstelensége 
az egész nemzetnek. Ma, amikor társadalmi életünk jövőbeli formájá- 
ért harcolunk, ne felejtsétek el, hogy ez a forma olyan lesz, amilyenek 
az emberek lesznek. Ezért: Virrasszatok! Krisztus így szólt apostola- 
ihoz, mikor a Getsemáne-kertben imádkozott: ,, Virrasszatok és imád- 
kozzatok, nehogy kísértésbe essetek" (Máté 26, 41). A , virrasztok" 
azt is jelenti, hogy látom a másik embert. Nem zárkózom önmagamba, 
csak saját érdekeimet és csak saját szempontjaimat tartva szem előtt. 
A , virrasztok" jelenti a felebaráti szeretetet is, és jelenti az alapvető, 
emberek közötti szolidaritást. 

A Jasna Góra-i Szűzanya előtt köszönetet szeretnék mondani a 
szolidaritás minden tanújeléért, amelyet honfitársaim, köztük a len- 
gyel fiatalok adtak abban a nehéz időszakban, mindössze néhány 
hónappal ezelőtt. Nehéz lenne felsorolni a szerető gondoskodás 
minden formáját, amellyel körülvették azokat és családjaikat, aki- 
ket internáltak, bebörtönöztek vagy elbocsátottak a munkahelyük- 
ről. De ezt ti jobban tudjátok, mint én. Én csak töredékes híreket 
kaptam erről. Ez a jóság, amely most annyi helyen és annyi for- 
mában megnyilvánult, sose tűnjön el a lengyel földről. Erősítsé- 
tek meg újra és újra a Jasna Góra-i ima ígéretét: ,, Virrasztok", ami 
válasz Krisztus anyjának jelenlétére a lengyelek nagy családjában. 
A , virrasztok" azt is jelenti, hogy felelősnek érzem magam ezért a 
nagy, közös örökségért, amelynek a neve Lengyelország. Ez a név 
mindannyiunkat meghatároz. Ez a név mindannyiunkat kötelez. Ez 
a név mindannyiunknak sokat ér. 

Lehet, időnként irigyeljük a franciákat, a németeket vagy az ame- 
rikaiakat, mert az ő nevük nem kötődik ekkora történelmi áldoza- 
tokhoz, és mert nekik olyan könnyű szabadnak lenniük, míg a mi 
lengyel szabadságunk olyan sokba kerül. Kedveseim, nem bocsátko- 
zom összehasonlító elemzésbe. Csak annyit mondok, hogy [csak] az 
hordoz magában igazi értéket, amiért áldozatot hozunk. Nem lehet- 
séges igazán szabadnak lennünk anélkül, hogy őszintén és mélysé- 
gesen tisztában lennénk az értékekkel. Nekünk nem kell olyan Len- 
gyelország, amely semmibe sem kerül. Ehelyett virrasztunk amellett, 

amiből a nemzedékek valódi öröksége áll, és törekszünk arra, hogy 
gazdagítsuk mindazt. Egy nemzet gazdagsága mindenekelőtt az őt 
alkotó emberekben rejlik. Az egyes emberben. A fiatalokban. Minden 
egyénben, aki az igazság nevében virraszt, mert: valójában az igaz- 
ság ölt testet a szeretetben. 

Kedves fiatal testvéreim! Végül még azt szeretném elmondani 
mindannyiunk édesanyjának és szívünk királynőjének színe előtt, 
hogy ő ismeri a szenvedéseiteket, nehéz fiatalságotokat, a titeket ért 
igazságtalanságokat és megaláztatásokat, a jövő kilátástalanságát, 
amelyet oly gyakran éreztek, és talán a kísértést, hogy egy másik 
világba meneküljetek. Akkor is, ha nem vagyok mindennap közötte- 
tek, mint ahogy sok éven keresztül a múltban, hatalmas aggódás él a 
szívemben. Hatalmas, szerető aggódás. Értetek aggódom. Pontosan 
azért, mert a holnap rajtatok áll. 

Mindennap imádkozom értetek. Jó, hogy ma épp a Jasna Góra-i 
ima órájában gyűltünk itt össze. A jelen megpróbáltatásai közepette, 
azoknak a próbatételeknek a közepette, amelyen a ti generációtok ke- 
resztülmegy, a millenniumnak ez az imádsága továbbra is program- 
ként szolgál. Ebben az imádságban benne foglaltatik az egyik legfon- 
tosabb kiút. Mert a kiútnak, bármilyen szempontból, akár gazdasági, 
akár szociális, akár politikai szempontból, az emberben kell kezdőd- 
nie. Az ember nem képes megmaradni bezárva, kiút nélkül. 

Jasna Góra-i édesanya, kit a gondviselés ajándékozott nekünk, 
hogy védelmezd a lengyel nemzetet, fogadd el ma este a lengyel ifjú- 
ság és a lengyel pápa közös könyörgését, és segíts, hogy kitartsunk a 
reményben! Ámen. 


Amikor 1989-ben a szabadság elérkezett Közép-Kelet-Európába, 
sokan úgy gondolták, II. János Pál 1983-as lengyelországi beszédei 
játszották az egyik fő szerepet a zsarnoksággal dacoló emberi lélek 
életben tartásában, mely végül romba döntötte az elnyomás falait. 

KÁROLY HERCEG 
London, 1984. május 30. 





,, Egy förtelmes furunkulus " 


A Brit Királyi Építészeti Intézet fennállásának 150. évfordulója 
alkalmából tartott vacsorát a történelmi Hampton Courtban rendez- 
ték, néhány mérföldre London belvárosától. A termeket gyertyák ra- 
gyogták be, és aznap estére rendelték meg a tizennyolcadik század óta 
az első maszkajátékot. Ráadásul az évente adományozott aranyérmet 
Nagy-Britannia jövendő királya, Károly walesi herceg adta át. 

Az összegyűlt hétszáz építésznek előkelő bókok helyett komoly 
meglepetésben volt része. A herceg ugyanis nyíltan kirohant az olyan 
építészek ellen, akik nem a lakók számára tervezik a házakat, hanem 
kollégáik tetszését keresve. A beszéd főleg azért emlékezetes, mert 
Károly herceg mélységesen elítélően nyilatkozott a londoni National 
Gallerynek a Trafalgar térre tervezett új szárnyáról, melyet ,, förtel- 
mes furunkulusnak" nevezett. 


Az emberek végre kezdik felfogni, hogy lehet és emberileg fontos 
is tisztelni a régi házakat, az utcaszerkezetet, a hagyományos arányo- 
kat, és nem kell szégyellni a homlokzatot, az ornamentikát és a puhább 
anyagok használatát. A viktoriánus és György-korabeli épületek töme- 
ges letarolása után — aminek legtöbb városunkban tanúi lehettek —, az 
emberek kezdik belátni, van lehetőség a régi épületek helyreállítására, 
mi több, akad építész is, aki hajlandó elvállalni az efféle munkát. 

Nekem úgy tűnik, némely építész közömbös lett az egyszerű em- 
berek érzései és vágyai iránt. Ez talán nem meglepő, ha figyelembe 
vesszük, hogy az építészeket arra tanítják, hogyan emeljenek épülete- 
ket a semmiből: bontsanak, aztán építsenek. Sokan érezzük úgy, hogy 
az építészek manapság a lakók helyett inkább kollégáik tetszésére tö- 
rekednek, amikor a házakat tervezik. 

Az igazán jó építész legfontosabb ismertetőjele, hogy érdekli, ho- 
gyan élnek az emberek. Odafigyel a környezetre, amelyben [az embe- 
rek] élnek, és a közösségre, melyet a környezet életre hív. Örömmel 
láttuk a közösségi építészet fejlődését mint természetes választ arra 

a gyakorlatra, hogy a népességet vadonatúj városokba és városszéli 
telepekre költöztetik, ahol felbomlik a nagycsalád megtartó szövete, 
és elsorvad a közösségi élet. Észrevehetően erősödnek a lakásszövet- 
kezetek, különösen Liverpool belvárosában, ahol a lakók lehetőséget 
kaptak, hogy együttműködjenek olyan tervezővel, aki figyel a véle- 
ményükre, meghallgatja ötleteiket, és igyekszik olyan környezetet ter- 
vezni, amilyent ők szeretnének. Az emberek nagy részének azonban 
semmiféle választása nincs, és készen kapja az életterét. 

Szerintem a közösségi építészetben az a legfontosabb, hogy meg- 
mutatta az egyszerű embereknek, az ő véleményük is ér valamit. Bizo- 
nyította, hogy az építészek és a tervezők nem egyedüli letéteményesei 
az ízlésnek, a stílusnak és a tervezésnek; hogy nem kell szégyellniük, 
ha természetes vonzódásuk a hagyományos formák: kiskertek, udvarok, 
ívek és tornácok felé vonzza őket, és hogy egyre több olyan építész akad, 
aki hajlandó odafigyelni rájuk, és fantáziadús ötletekkel szolgálni őket. 

Tragédiának tartanám, ha fővárosunk karaktere és sziluettje tovább 
züllenék, ha a Szent Pál-katedrális kupoláját tovább törpítenék az óri- 
ás üvegcsutkák, melyek inkább illenének Chicago belvárosába, mint a 
londoni Citybe. Nehéz ma elképzelni, hogy az utolsó háború előtt Lon- 
don látképe minden más nagyvárosénál szebb volt, amint azt a vissza- 
emlékezők állítják. Azt mesélik — a város hatalmas mérete ellenére —, 
a házak és a föld között olyan szoros és organikus kapcsolat volt, hogy 
az épületek nem bitorolták a földet, hanem mintegy kinőttek belőle, 
méghozzá úgy, hogy a lehető legkevesebb fát kelljen kivágni az útból. 
Aki akkor ismerte és szerette a várost, valamint a sok brit, aki szereti 
a betontömböktől és üvegtornyoktól mentes Velencét, bizonyára szíve- 
sen emlékszik vissza Aldous Huxley első és legsikeresebb regényében, 
a Légnadrág és társai-ban arra a jelenetre, melyben a főszereplő, a si- 
kertelen építész, bemutatja Londont, ahogy Christopher Wren szerette 
volna újjáépíteni a Nagy Tűzvész után, és elmeséli, milyen lázba jött 
Wren a lehetőségtől, amelyet a tűztől kapott a város, hogy újjáépítse 
magát egy nemesebb és hatalmasabb vízió szerint. 

De mit teszünk mi a fővárosunkkal? Mit tettünk vele a háborús 
bombázások óta? Mit készülünk tenni épp most egyik leghíresebb 
színhelyével, a Trafalgar térrel? Ahelyett, hogy a National Gallery ele- 
gáns homlokzatának olyan bővítését terveznénk, amely kiegészíti az 
épületet, és folytatja az oszlopos, kupolás koncepciót, úgy tűnik, ha- 

talmas tűzoltóállomást fogunk építeni, melyen még egy szirénát hor- 
dozó toronynak is jut hely. Még akkor is több megértés lenne bennem 
ez iránt a modernista álláspont iránt, ha azt ajánlaná, bontsuk le az 
egész Trafalgar teret, és építsünk helyette újat, egyetlen építész kezébe 
adva az irányítást. A jelenlegi terv azonban olyan, mint egy förtelmes 
furunkulus egy szeretetre méltó, elegáns barát arcán. Minden mástól 
eltekintve, képtelen vagyok felfogni, miért akarná valaki a képtár tu- 
lajdonában lévő reneszánsz alkotásokat olyan térben bemutatni, mely 
bántó ellentétben áll az illető kor lenyűgöző arányaival. Miért nem 
használhatunk íveket és boltíveket, melyek érzelmeket fejeznek ki 
építészeti formában? Mi a baj velük? Miért kell mindennek függőle- 
gesnek, egyenesnek, derékszögűnek és funkcionálisnak lennie? 


A , förtelmes furunkulus" sosem épült fel. Peter Abrends tervét el- 
vetették, és a múzeum Sainsbury szárnyára kiírt pályázatot végül egy 
amerikai építész, Robert Venturi nyerte meg. 1988-ban Károly herceg 
televíziós dokumentumfilmet írt , Milyennek látom Angliát?" címmel 
saját építészeti meglátásairól, amit később könyv formában is kiadtak. 


RONALD REAGAN 
Point du Hoc, Normandia, 1984. június 6. 


,, Tegyünk esküt a halottaknak" 


Beszédírója, Peggy Noonan szerint Ronald Reagan bármit felol- 
vasott, amit elé tettek. Ennek ellenére beszédei mégis egyediek voltak, 
aminek az oka lehetett akár a kedélyes közvetlenség, akár a show-biz- 
niszből kölcsönzött pátosz. Ellenfelei és becsmérlői roppant idegesek 
lettek, mert valamit mindig mélyen megérintett az emberek szívében; 
nem csoda, ha hallgatói gyakran könnyekre fakadtak, mint alábbi, a 
normandiai partraszállás 40. évfordulóján elmondott beszéde alatt is. 

A hősiességnek és önfeláldozásnak emléket állító esemény magát 
Reagant is megérintette. Később, már nyugdíjasként ekként írt a nap- 
ról: ,, Ott álltam a széltépte magaslaton, háttal az óceánnak. Előttem 

ott álltak azok a fiúk, akik negyven évvel azelőtt ezen a helyen harcol- 
tak. Néhányan a hatalmas Dávid-csillag alatt pihentek. Mások előttem 
ültek. Idősebb üzletembereknek látszottak, miközben ők voltak azok a 
fiúk, akik ezeket a sziklákat mászták meg." 


Itt állunk a történelemnek azon a helyén, ahol a szövetséges erők 
közösen küzdöttek, hogy visszaszerzzék a földrész szabadságát. Négy 
hosszú éven keresztül Európa nagy részére sötét árnyék borult. Szabad 
nemzetek buktak el, zsidók kiáltottak fel a táborokban, milliók kiáltottak 
a felszabadításért. Európát rabszolgasorba taszították, és az egész világ 
a megmentéséért imádkozott. A megmentés pedig itt, Normandiában 
kezdődött. A szövetséges erők itt álltak és harcoltak a zsarnokság ellen. 
Hatalmas teljesítményük példa nélkül áll az emberiség történelmében. 

Franciaország északi tengerpartjának széltépte pontján állunk. 
A levegő most kellemes, de pontosan negyven évvel ezelőtt füst és 
emberek jajkiáltása töltötte be, puskák torkolattüze és ágyúk üvöltése. 
1944. június 6-án hajnalban 225 katona ugrott ki egy brit hajóból, és 
rohant a sziklák aljához. Az invázió legnehezebb és legmerészebb fel- 
adata volt az övék: meg kellett mászniuk ezeket a kopár sziklákat, és 
szembe kellett nézniük az ellenség fegyvereivel. A szövetségesek úgy 
tudták, a leghatalmasabb fegyverek várnak majd itt rájuk, és az lesz a 
feladatuk, hogy megállítsák az előretörő csapatokat. 

A katonák felnéztek, és meglátták az ellenség katonáit: a sziklák 
széléről lőttek rájuk, és dobták a gránátokat. Az amerikai katonák 
mászni kezdtek. A sziklákra kötéllétrákat dobtak fel, és elkezdték fel- 
húzni magukat. Amikor egy katona leesett, egy másik vette át a helyét. 
Amikor az egyik létrát elvágták, a katona megragadott egy másikat, és 
azon kezdett mászni. Kapaszkodtak, visszalőttek, nem hagyták magu- 
kat. Aztán lassan egyenként felmásztak a sziklák tetejére, megvetették 
a lábukat a földön, és elkezdték visszahódítani az európai földrészt. 
Kétszázhuszonöt ember jött fel ide. Két napi harc után már csak ki- 
lencven kezében volt fegyver. Mögöttem egy emlékmű áll, amely azo- 
kat a tőröket szimbolizálja, amelyeket a katonák vágtak bele a földbe 
a sziklák tetején, hogy felhúzzák magukat. Előttem pedig azok az em- 
berek állnak, akik akkor itt elsőként húzódzkodtak fel. Ok a Point du 
Hoc fiúi. Ők a bajnokok, akik segítették felszabadítani a földrészt. Ők 
a hősök, akik segítettek véget vetni a háborúnak. 

Uraim, önökre nézek, és Stephen Spender költeménye jut eszem- 
be. Önök azok a férfiak, , akik az életükben az életért harcoltak...és a 
levegőt betöltötte az önök becsülete"... Negyven nyár telt el a csata 
óta, amelyet itt vívtak. Akkor fiatal emberként mászták meg ezeket a 
sziklákat, néhányan még szinte fiúk voltak csupán, akikre még vártak 
az élet mély örömei. Mégis itt mindent kockára tettek. Miért? Miért 
tették? Mi miatt érezték úgy, hogy félre kell söpörniük a létfenntartás 
ösztönét, és életüket kockára téve meg kell mászniuk ezeket a szik- 
lákat? Mi mozgatta azokat a katonákat, akik itt találkoztak? Önökre 
nézünk, és szinte tudjuk a választ. A hit volt az, a hűség és a szeretet. 

A normandiai katonák hittek abban, hogy helyes, amit tesznek, 
hogy az emberiségért harcolnak, hogy csak Isten lesz könyörületes 
velük ezen a partszakaszon vagy a másikon. Valahol nagyon mélyen 
tudták — és remélem, ez a tudás még mindig bennünk van —, hogy 
alapvető erkölcsi különbség van aközött, hogy az erőt felszabadításra 
vagy leigázásra használjuk-e. Azért jöttek ide, hogy felszabadítsanak, 
és nem azért, hogy leigázzanak, és sem önök, sem a többiek nem kétel- 
kedtek az ügy helyességében. És igazuk volt, hogy nem kételkedtek. 
Önök mindannyian tudták, hogy van, amiért érdemes meghalni. A ha- 
záért érdemes meghalni, a demokráciáért érdemes meghalni, mert ez a 
kormányzás legtisztességesebb formája, amelyet az ember alkotni tu- 
dott. Önök mindannyian szerették a szabadságot. Önök mindannyian 
készek voltak a zsarnokság ellen harcolni, és tudták, hogy országaik 
népe önök mögött áll. 


EDWARD M. KENNEDY 
Atlanta, 1988. július 19. 


,, Most van itt az idő" 


Az 1988-as atlantai demokrata elnökjelölő kongresszuson 
Edward M. Kennedy szenátor Michael Dukakis érdekében emelt 
szót, akit George Bush ellenfelének választottak meg. Beszéde vé- 
gén tudatának és lelkének ,, valamennyi erőforrását" a demokrata 


A XX. SZÁZAD NAGY BESZÉDEI 351 





ügy szolgálatába ajánlotta, majd megható módon felidézte azokat 
az álmokat és álmodókat, amelyek és akik a demokratákat a 60-as 
évek óta inspirálták. 


Sokszor álltunk már egymás mellett korábban, de ez a mostani a 
legfontosabb mind közül. Az előttünk álló kampány nem más, mint 
az amerikai lelkekért és jövőért folytatott harc. Hiszen több vagyunk, 
mint egyszerű politikai koalíció, több, mint az összegyűjtött progra- 
mok, több, mint lehetőségeink és stratégiánk összessége. Mindenek 
felett egy álom letéteményesei vagyunk. 

Húsz évvel ezelőtt, 1968-ban ennek az álomnak a két legerő- 
teljesebb hangját veszítettük el. Ránk hagyták viszont ábrándjaikat, 
értékeiket és a felkeltett reményeket. Megőrizzük őket azon sok- 
milliónyi ember emlékezetében, akiknek a szívét megérintették, és 
eszükbe juttatjuk, hogy az amerikai út még nem érte el célját, hogy 
változásra van szükség ahhoz, hogy ismét maradandó eszmények 
felé haladhassunk, hogy nem kell elfogadnunk a dolgokat olyannak, 
amilyenek. 

Martin Luther King Jr. olyasmit mondott nekünk, amit újból meg 
kell hallgatnunk. Azt mondta: , Szembe kell néznünk a ténnyel, hogy 
a holnap ma jött el. Szemben állunk a most ádáz sürgetésével, ahogy 
életünk és a történelem kibontakozik. Bizony létezik olyan, hogy túl 
késő." (Taps.) Dr. King azt is mondta: , Szakadatlan kell dolgoznunk 
azért, hogy ezt a nemzetet a sors nemesebb szintjére, az együttérzés új 
fennsíkjára emeljük." 

És akkoriban volt ott egy másik hang is. Igaz, csak rövid ideig 
hallatszott, de a szavak túlélték az elmúlt évek valamennyi veszte- 
ségét. Robert Kennedy azt mondta: , Ha egy ember kiáll egy eszmé- 
nyért, vagy mások sorsának jobbá tételéért cselekszik, vagy csapást 
mér az igazságtalanságra, mindig a remény hullámának egy apró 
fodrát engedi útjára. És az egymást keresztező, a tetterő és a bá- 
torság milliónyi különböző központjából eredő fodrok olyan erejű 
árhullámmá állnak össze, amely az elnyomás és ellenállás leghatal- 
masabb falait is képes elsöpörni." (Taps.) Ő a testvérem volt. Dr. 
Kinggel együtt a szó legmélyebb értelmében valamennyiünk testvé- 
re is volt. Ők ketten, ez a két hős férfi ugyanazért az álomért élt és 
halt meg, pár hónap eltéréssel. 

Ha most itt lennének velünk, két évtizeddel később, azt hiszem, tu- 
dom, mit mondanának: , Most van itt az idő. Néhányan úgy látják a 
dolgokat, ahogy vannak, és azt kérdezik, miért? Mi arról álmodunk, ami 
korábban sosem volt, és azt kérdezzük, miért ne? Most van itt az idő." 
(Spontán ováció.) 


JESSE JACKSON 
Atlanta, 1988. július 19. 


,, Tartsátok életben a reményt" 


A karizmatikus hitszónok és polgárjogi aktivista Jesse Jackson 
(1941—) Martin Luther King munkatársa volt. King meggyilkolásá- 
nak évében baptista lelkésszé szentelték, aztán átvette King helyét. 
Mint a feketék jogaiért küzdő egyik legtehetségesebb amerikai szó- 
nok, 1971-ben megalapította a feketék gazdasági előrelépését hirdető 
PUSH (People United to Save Humanity, azaz: Együtt az Emberiség 
Megmentéséért) nevű szervezetet. 

Ő volt az első fekete bőrű amerikai, aki komoly elnökválasztási 
kampányba kezdett, amikor 1984-ben létrehozta a kisebbségi cso- 
portok ,, szivárványkoalícióját". Végül Walter Mondaletől vereséget 
szenvedett. Négy évvel később második lett Michael Dukakis mögött. 
Alelnöki jelölésének elfogadásakor mondta el azt az emlékezetes be- 
szédet, amelynek a befejező része olvasható az alábbiakban. 


Gyakran kérdezik tőlem: , Jesse, miért vállalsz fel folyton ilyen 
kemény ügyeket? Ezek nem kifejezetten a feketék politikájáról szól- 
nak. Így nem győzhetünk." [...] 

Ha egy ügy erkölcsileg helyes, végső fokon beleillik a politi- 
kába. Ellenben lehet valami része a politikának, viszont helytelen. 
Nem Fannie Lou Hamerre szavaztak a legtöbben Atlantic Cityben, 
de az Ő elvei az összes küldöttén felülkerekedtek, akik a kizárására 
szavaztak. Nem Rosa Parksra szavaztak a legtöbben, de erkölcsileg 
neki volt igaza. Nem dr. Kingre szavaztak a legtöbben a vietnami 

háborúval kapcsolatban, de erkölcsileg neki volt igaza. Ha az elveink 
helyesek, a politikánk is a helyére kerül. 

, Jesse, miért vállaltad ezeket a nagy és merész kezdeményezé- 
seket?" Egy ismeretlen költő verse valahogy így szólt: Legyőztük a 
levegőt, uraljuk a tengereket, megszüntettük a távolságokat és meg- 
hosszabbítottuk az életet. Mégsem lettünk elég bölcsek, hogy háború 
és gyűlölködés nélkül éljünk ezen a földön. Ami Jesse Jacksont illeti, 
elegem van már abból, hogy kis hajómmal a kikötő korlátlan belül vi- 
torlázgassak. Ki akarok jutni oda, ahol a nagy hajók úsznak, ki a mély 
vízbe, ahol a hatalmasok járnak. És ha törékeny bárkám erőtlennek 
bizonyulna is a hatalmas hullámokkal szemben, inkább süllyedjek el a 
végsőkig harcolva, mint hogy a védett partok mentén fulladjak meg. 

Barátaim, ideje, hogy eljussunk oda, ahol a nagy hajók járnak. 

A gyermekeinknek pedig azt üzenem: Ti, Amerika ifjúsága, emel- 
jétek fel bátran a fejeteket. Miénk lehet a győzelem. Nem szabad el- 
veszítenünk benneteket a drogok és az erőszak, a korai terhesség, 
az öngyilkosság, a cinizmus, a pesszimizmus és a kétségbeesés mi- 
att. Miénk lehet a győzelem. Bárhol legyetek is ma este, azt akarom, 
hogy reménykedjetek és álmodjatok. Ne hagyjátok veszni az álmai- 
tokat. Törekedjetek mindenekfelett, még a drogok hatása alatt is, ál- 
modjatok a napról, amikor tiszták lesztek. Még a szenny legmélyén 
is arról a napról álmodjatok, amikor újra talpra álltok. Nem szabad 
feladnotok az álmodozást. Igen, nézzetek szembe a valósággal. Nem 
szabad megelégednetek azzal, ahogy a dolgok vannak; álmodjatok 
arról, ahogyan lenniük kellene. Álmodjatok. Nézzetek szembe a fáj- 
dalommal, de a szeretet, a remény, a hit és az álmok segíteni fognak 
abban, hogy felülemelkedjetek fájdalmaitokon. Legyen a remény és 
a képzelet a túlélés és a haladás fegyvere a kezetekben. Ti, Amerika 
ifjúsága, sose hagyjátok abba az álmodozást. Álmodjatok a békéről. 
A béke ésszetű és értelmes. A háború ebben a korban ésszerűtlen és 
megnyerhetetlen. 

Álmodjatok tanárokról, akik az életért tanítanak, és nem a megél- 
hetésért. Álmodjatok orvosokról, akiket jobban érdekel mindnyájunk 
egészsége, mint saját vagyonuk. Álmodjatok ügyvédekről, akiket job- 
ban érdekel a jogállás, mint egy jó állás. Álmodjatok prédikátorokról, 
akiket jobban érdekel a prófécia, mint a profit. Álmodjatok a tiszta 
értékek nemes útjáról. [...] 

És Amerikának, ahogy jön a szeptember, az október, a november 
és így tovább, Amerikának nem szabad megadnia magát a magas er- 
kölcsi kihívások előtt. 

Ne adjátok meg magatokat a drogoknak. A legjobb drogpolitika a 
megelőzés. Ne adjátok meg magatokat tűkkel és cinizmussal. Egyfe- 
lől álljon ott a megelőzés, másfelől a tájékoztatás. Amerika ifjúsága, 
soha ne adjátok meg magatokat. 

Csak előre haladjunk. Amerikának nem szabad megadnia magát 
az alultápláltságnak. Tudunk ételt adni az éhezőknek, és ruhát a me- 
zíteleneknek. Nem szabad megadnunk magunkat. Csak előre szabad 
haladnunk. Nem szabad megadnunk magunkat az írástudatlanságnak. 
Áldoznunk kell a gyermekeinkért. Soha ne adjuk meg magunkat; min- 
dig csak előre haladjunk. 

Nem szabad megadnunk magunkat az egyenlőtlenségnek. A nőknek 
harcolniuk kell az ERA-ban§ foglaltakért és az egyenlő bérezésért. A nők 
ma 60 centet kapnak ott, ahol a férfiak egy dollárt. A tejért viszont ugyan- 
annyit, kell fizetniük. A nők megérdemlik, hogy ugyanannyit kapjanak a 
munkájukért, mint amennyit ti kaptok. Ez így helyes és igazságos. 

Nem szabad megadnotok magatokat, barátaim. Ti, akik AIDS-ben 
szenvedtek, megérdemlitek az együttérzésünket. De még ha AIDS- 
betegek vagytok is, akkor sem szabad, hogy megadjátok magatokat 
a tolószékeitekben. Látom, ahogy itt ültök ma este azokban a toló- 
székekben. Én mellettetek állok. Kinyújtom értetek a kezem, bárhol 
legyetek is az országban. Ne merjétek feladni! Tudom, hogy néha na- 
gyon nehéz. Az emberek lenéznek benneteket. Nektek még nehezebb 
volt ma este ide eljönnötök. 

Senkinek nem szabadna lenézni titeket, mégis vannak hitvány em- 
berek, akik ezt teszik. Csakis egyetlen dolog indokolhatja, hogy le- 
nézzünk valakire: ha megállunk, hogy felemeljük őt. De még ha toló- 
székben vagytok is, fel ne merjétek adni! Nem feledhetjük, hogy ötven 
évvel ezelőtt, amikor hátunkat a falnak vetettük, Roosevelt is tolószék- 
ben volt. De inkább látnám Rooseveltet tolószékben, mint Reagant és 
Busht lóháton. Ne merjétek megadni magatokat, ne adjátok fel. 

Ne adjátok meg magatokat, és ne adjátok fel. Miért tehetem meg, 
hogy így beszélek veletek? , Jesse Jackson, te nem értheted meg az én 





64  Egual Rights Amendment: az Egyesült Államok alkotmányának az egyenlő jogok- 
ra vonatkozó kiegészítése (a szerk.). 

helyzetemet. Hiszen te ott vagy a tévében. Te nem értheted. Ott lát- 
lak a nagy emberek között. Te nem értheted meg az én helyzetemet." 
Igenis, megértem. Lehet, hogy a tévében láttok, de nem tudjátok, mi 
az, amitől én én vagyok. Csodálkoznak, vajon Jesse miért jelölteti ma- 
gát, mert látják, hogy a Fehér Házért indulok. De azt a házat nem lát- 
ják, ahonnan én jövök. Nekem is megvan a történetem. Én se mindig 
voltam a tévében. Nem vártak mindig újságírók a házam előtt. Amikor 
egy késő délutánon, október 8-án megszülettem Greenville-ben, Dél- 
Karolinában, egyetlen újságíró se akarta tudni az anyám nevét. Senki 
nem akarta leírni a címét. A mamámból nem kellett volna hogy le- 
gyen valaki. És belőlem se kellett volna hogy legyen valaki. Tudjátok, 
anyám tizenévesen szült, ahogy őt is egy tizenéves szülte. 

Én megértem. Tudom, milyen az elhagyatottság, milyen, amikor 
az emberek hitványul viselkednek, és azt mondják, semmik és sen- 
kik vagytok, és soha nem is lehettek valakik. Én megértem. A Jesse 
Jackson a harmadik nevem. Örökbe fogadtak. Amikor nem volt ne- 
vem, nagyanyám a sajátját adta nekem. Tizenkét éves koromig Jesse 
Burnsnek hívtak. Hogy oda lehessen írni valamit, ő adott nevet ne- 
kem, hogy megtarthasson. Megértem, milyen az, amikor senki nem 
tudja a neveteket. Megértem, milyen az, amikor nincs nevetek. Én 
megértem. Nem kórházban születtem. A mamámnak nem volt társa- 
dalombiztosítása. A házban, az ágyában születtem. Én tényleg meg- 
értem. Tudom, milyen az egy háromszobás házban születni, ahol az 
udvaron van a mosdó, az ágy mellett az éjjeliedény, és nincs meleg 
vagy hideg folyó víz. Én megértem. Falon tapéta dekorációként? 
Nem. Üveg helyett az ablakon. Én megértem. Munkásemberek gyer- 
meke vagyok, ezért értelek meg mindnyájatokat, legyetek feketék 
vagy fehérek. Én megértem, mit jelent dolgozni. Nem ezüstkanállal 
a számban születtem. Egy lapát volt a nevemre írva. Anyám dolgozó 
nő volt. Olyan sokszor ment a munkahelyére szakadt harisnyával. 
Persze hogy bánta, de inkább szakadt harisnyában járt, hogy a test- 
vérem és én egyforma zoknit tudjunk felvenni, és ne nevessenek ki 
minket az iskolában. 

Én megértem. És ha eljött a három óra a Hálaadás napján, nem 
ehettünk pulykát, mert a mamám három órakor éppen másvalaki puly- 
káját készítette. Egész nap labdáztunk, hogy elfoglaljuk magunkat, 
azután úgy hat körül a mamám leszállt az Alta Vista buszról, és elővet- 

tük a maradékokat és megettük a pulykát — a maradékokat; a csontokat 
és az áfonyát, úgy este nyolc körül. Én tényleg megértem. 

Megértem az összes furcsa címkét, amit rátok aggatnak, akik ma 
este ezt a tévéadást kint a sarki kivetítőkön nézitek. Kitaszítottnak hív- 
nak és semmirekellőknek, nem lesz belőletek senki, semmik vagytok, 
senkiktől származtok, ti alacsonyabb rendűek, alsóbb osztálybeliek — 
ha azt látjátok, Jesse Jackson, ha az én nevemet írják ki jelöltként, a ti 
neveteket írják ki jelöltként. 

Nyomorban születtem, de bennem nem született nyomor. És ben- 
netek sem, és lehettek valakik. Akárhol is legyetek ma este, lehet belő- 
letek valaki. Emeljétek magasra a fejeteket, és düllesszétek ki a melle- 
tek. Lehet belőletek valaki. Néha bizony besötétedik, de el fog jönni a 
reggel. Ne merjétek megadni magatokat. A szenvedés edzi a jellemet. 
A jellem pedig a hitet. És a végén a hit nem fog csalódást okozni. 

Nem szabad megadnotok magatokat. Vagy eljuttok valahová, vagy 
nem, de értsétek meg, hogy képesek vagytok rá, tartsatok ki és álljátok 
a sarat. Soha nem szabad megadni magunkat. Amerika egyre jobb és 
jobb lesz. Tartsátok életben a reményt. Tartsátok életben a reményt. 
Tartsátok életben a reményt. Holnap este és azon is túl, tartsátok élet- 
ben a reményt. 

Nagyon szeretlek benneteket. Nagyon szeretlek benneteket. 


Az elnökválasztást George Bush, a republikánus jelölt nyerte. 


VÁCLAV HAVEL 
Prága, 1990. január 1. 


,, Szennyezett erkölcsi környezet " 


A kommunizmus Kelet-Európában 1989-ben múlt ki, ahogy 
Lengyelország, Csehszlovákia, Magyarország, Románia és Bulgária 
kommunista rezsimjei sorra összeomlottak. Az év végére a berlini falat 
is lebontották. Európa történetének legizgalmasabb tavasza köszön- 
tött be 1848 óta. 

Az év az ,, Igazság győzni fog" mottó jegyében telt el, és valóban: 
ez volt az igazság éve a kommunizmus számára. Timothy Garton Ash, 
az események egyik szemtanúja így fogalmazott: , Ezek a rezsimek 
a szavak szerint éltek, és a szavak okozták a vesztüket. Elvégre mi 
történt? Először csak ezren, aztán tízezren, végül százezren vonultak 
az utcákra. Pár szót mondtak csupán: "Mondjatok le." , "Nem leszünk 
többé rabszolgák! , "Szabadságot! És ekkor Jerikó falai leomlottak. 
A falakkal együtt pedig a kommunista pártok is egyszerűen össze- 
omlottak." 

Az igazság győzelmének üzenete tette olyan emlékezetessé Vaclav 
Havel drámaíró, az 1989. december 29-én megválasztott csehszlovák 
elnök első beszédét. Havel az elpusztíthatatlan emberi lélek győzelme- 
ként beszélt a kommunizmus bukásáról. 

Havel műveinek központi témája az volt, hogy a kommunizmus 
alatt majdnem mindenkinek kettős életet kellett élnie: a magánbeszél- 
getések és a nyilvános eszmecserék két külön világot mutattak. Újévi 
beszédében is ehhez a témához tért vissza, amelyet a tévében és a rá- 
dióban is közvetítettek. A beszéd a kommunista rezsimek ,, szennyezett 
erkölcsi környezetét" emelte ki. 


Kedves honfitársaim, negyven éven keresztül ezen a napon 
kölönböző variációkban hallhatták ugyanazt a témát: hogy országunk 
mennyire virágzott, hogy hány millió tonna acélt gyártottunk, hogy 
mennyire boldogok voltunk, hogy mennyire bíztunk a kormányunk- 
ban, és milyen csodálatos kilátások álltak előttünk. 

Feltételezem, nem azért választottak meg ebbe a tisztségbe, hogy 
én is hazudjak. 

Ez az ország nem virágzik. Nemzetünk hatalmas kreatív és lel- 
ki lehetőségeit nem használjuk ésszerűen. Teljes iparágak gyártanak 
olyan termékeket, amelyek senkinek sem kellenek, miközben sok 
egyéb téren hiányt szenvedünk. Egy állam, amely a munkások álla- 
mának nevezi magát, éppen a munkásokat alázza meg és zsákmányol- 
ja ki. Elavult gazdaságunk elpocsékolja azt a kevés energiát, amink 
van. Egy ország, amely egykoron büszke lehetett polgárainak oktatási 
színvonalára, most olyan keveset költ erre, hogy a világ országainak 
rangsorában mindössze a hetvenkettedik helyen áll. Nem becsültük 
meg a földünket, a folyóinkat és erdőinket, amit őseink hagytak ránk, 

és ma a miénk Európa legszennyezettebb környezete. Felnőtt polgára- 
ink korábban halnak, mint a legtöbb európai országban... 

De nem ez a legnagyobb problémánk. A legrosszabb az, hogy 
szennyezett erkölcsi környezetben élünk. Erkölcsileg vagyunk be- 
tegek, mert hozzászoktunk ahhoz, hogy mást gondolunk, mint 
amit mondunk. Megtanultuk, hogy ne higgyünk semmiben, hogy 
ne figyeljünk egymásra, hogy csak magunkkal foglalkozzunk. Az 
olyan fogalmak, mint szeretet, barátság, együttérzés, alázat és fe- 
lejtés sokunk számára csak pszichológiai furcsaságok lettek, vagy 
rég elfeledett idők értelmetlen maradványai, amik egy kicsit nevet- 
ségesnek látszottak a számítógépek és az űrutazás korában. Csak 
néhányan voltunk képesek hangosan kiáltani, hogy a hatalom ne a 
hatalmasoké legyen, és hogy azok a gazdaságok, amik ökológiailag 
tiszta és kiváló minőségű terményeket állítottak elő csak a hatalma- 
sok számára, inkább az iskolák, a gyermekotthonok és a kórházak 
számára termeljenek, ha már a mezőgazdaságunk nem volt képes 
mindenkit ellátni. Az előző, arrogáns és intoleráns ideológiával fel- 
fegyverzett rendszer az embert munkaerővé redukálta, a természetet 
pedig a termelés eszközévé, így korrumpálva mindkettő lényegét és 
egymáshoz való kapcsolatát. Tehetséges és önállóan gondolkodó, 
hazájukban hozzáértően dolgozó embereket degradált egy förtelme- 
sen hatalmas, zajos és büdös gépezet fogaskerekeivé és csavarjaivá, 
amely gép igazi jelentésével senki sem volt tisztában. Csak annyi 
történhetett vele, hogy lassan és elkerülhetetlenül elkoptatta saját 
magát és fogaskerekeit. 

Amikor szennyezett erkölcsi környezetről beszélek, nemcsak azo- 
kat az urakat értem alatta, akik biozöldségeket esznek, és nem néznek 
ki a repülőgépek ablakain. Hanem mindannyiónkról. Mindannyian 
hozzászoktunk ehhez a totalitáriánus rendszerhez, megváltoztathatat- 
lan tényként fogadtuk el, és így segítettük fennmaradását. Más sza- 
vakkal mindannyian — bár természetesen nem egyenlő mértékben — 
felelősek vagyunk a totalitáriánus gépezet működéséért, amelynek 
egyikünk sem áldozata, hanem létrehozója. 

Miért mondom ezt? Roppant ésszerűtlen lenne az elmúlt negyven 
év szomorú örökségére valami idegen dologként gondolni, amit egy 
távoli rokon hagyott ránk. Éppen ellenkezőleg: ezt az örökséget azon 
bűnként el kell elfogadnunk, amit magunk ellen követtünk el. Ha ezt 

megtesszük, akkor megértjük, hogy csak rajtunk múlik, senki máson, 
hogy tegyünk valamit ellene. Nem hibáztathatjuk az előző vezetőket 
mindenért. Nemcsak azért nem, mert nem lenne igaz, hanem azért 
sem, mert így kitérhetünk a felelősség elől, amivel mindannyiónknak 
szembe kell néznünk, nevezetesen azzal a kötelezettséggel, hogy 
függetlenül, szabadon, ésszerűen és gyorsan kell cselekednünk. Ne 
áltassuk magunkat: a világ legjobb kormánya, a világ legjobb parla- 
mentje és legjobb elnöke sem képes túl sokat elérni magában. Hiba 
lenne azt is hinni, hogy csak ők képesek megoldani a gondjainkat. 
A szabadság és a demokrácia magában foglalja a részvételt, és ezáltal 
mindannyiónk felelősségét. 

Ha ezt felismerjük, akkor minden szörnyűség, amit az új csehszlo- 
vák demokrácia megörökölt, hirtelen megszűnik olyan szörnyű lenni. 
Ha ezt felismerjük, a remény visszatér a szívünkbe. 

A mindannyiónkat aggasztó ügyek helyrehozatalával kapcsolat- 
ban azonban támaszkodhatunk valamire. A közelmúlt — és azon belül 
is békés forradalmunk utolsó hat hete — felébresztette azt a hatalmas 
emberi, morális és spirituális potenciált, valamint polgári kultúrát, ami 
az apátia maszkja mögött szendergett társadalmunkban annyi időn ke- 
resztül. Amikor valaki kategorikusan kijelentette, hogy ilyenek vagy 
olyanok vagyunk, akkor én mindig ellenkeztem, mert a társadalom 
különleges képződmény, és nem bölcs dolog csak abban az arcában 
bízni, amit éppen mutat nekünk. Örülök, hogy nem tévedtem. Szerte 
a világon az emberek azt szeretnék tudni, hogy hol találták meg a 
jámbor, megalázott, szkeptikus és látszólag csehszlovák emberek azt 
a csodálatos erőt, amivel pár hét alatt tisztességes és békés módon 
lerázták a vállukról a totalitáriánus állam rabigáját. Kérdezzük meg 
mi is: honnét származik a fiatalok igazság iránti vágya, a szabad gon- 
dolkodás iránt érzett szeretete, politikai elképzelése, polgári bátorsága 
és büszkesége, a fiataloké, akik soha nem ismertek más rendszert? 
Hogyan történhetett meg, hogy szüleik — az elveszettnek hitt gene- 
ráció — csatlakoztak hozzájuk? Hogyan lehetséges, hogy az emberek 
azonnal tudták, mit tegyenek, és senkinek nem volt tanácsra vagy uta- 
sításra szüksége? 

Masaryk a moralitásra alapozta politikáját. Próbáljuk meg egy új 
korban és egy új módon helyreállítani politikáját. Tanítsuk meg ma- 
gunknak és másoknak: a politikának azon vágy kifejezésének kellene 

lennie, hogy hozzá akarunk járulni a közösség boldogságához, ahe- 
lyett, hogy átvernénk a közösséget, vagy erőszakot tennénk rajta. Ta- 
nítsuk meg magunknak és másoknak: a politika nemcsak a lehetőség 
művészete, különösen nem a spekuláció, a számítás, az ármánykodás, 
a titkos megállapodások és pragmatikus manőverezés művészete, ha- 
nem akár még a lehetetlen művészete is lehet: saját magunk és világ 
jobbításának művészete... 

Szabad választások és szabad választási kampány vár ránk. Ne 
engedjük, hogy bársonyos forradalmunk eddig tiszta arcát a küzde- 
lem beszennyezze. Ne engedjük, hogy a világ együttérzését, ame- 
lyet gyorsan megszereztünk, ugyanolyan gyorsan veszítsük el, mert 
belebonyolódunk a hatalomért folytatott harcba. Ne engedjük, hogy 
az önmagunk szolgálata iránt érzett vágy magára öltse a közjó szol- 
gálata iránti vágy maszkját. Valójában nem fontos, hogy melyik párt, 
klub vagy csoport nyer a választáson. Az a fontos, hogy mi mindany- 
nyian nyertesek leszünk morális, polgári, politikai és professzionális 
értelemben, függetlenül politikai meggyőződésünktől. Államunk jö- 
vőbeni politikája és presztízse a választott tisztségviselők személyi- 
ségétől függ majd. 

Végül annyit szeretnék még mondani, hogy olyan elnök akarok len- 
ni, aki keveset beszél és sokat dolgozik. Olyan elnök akarok lenni, aki 
nemcsak kinéz a repülőgépe ablakán, hanem olyan, akinek mindennél 
fontosabb, hogy ott legyen a polgárok között, és figyeljen rájuk. 

Megkérdezhetik, miféle köztársaságról álmodok. Hadd válaszol- 
jak: egy független, szabad demokratikus köztársaságról álmodok, 
amely gazdaságilag prosperál, társadalmilag azonban igazságos, rövi- 
den: egy humánus köztársaságról, amely szolgálja az egyént, és ezért 
cserébe bízhat abban, hogy az egyén is szolgálni fogja őt. Egy olyan 
köztársaságról, amelynek polgárai kiegyensúlyozottak, mert enélkül 
képtelenek leszünk megoldani emberi, gazdasági, ökológiai, társadal- 
mi és politikai problémáinkat. 

Legmegbecsültebb elődöm első beszédét a nagy cseh tanító, 
Comenius egy idézetével kezdte. Engedjék meg, hogy első beszéde- 
met ennek az idézetnek saját átiratával zárjam. 

Emberek, a kormányotok visszatért hozzátok! 

NELSON MANDELA 
Fokváros, 1990. február 11. 





, 


,, Menetelésünk a szabadság felé visszafordíthatatlan " 


Nelson Mandela, az apartheid ellenzőinek vezéralakja, 21 év bör- 
tönbüntetés után szabadult. Miközben hetvenegy évesen, ősz hajjal, de 
arcán mosollyal kisétált a börtönből, ökölbe szorított kezét az Afrikai 
Nemzeti Kongresszus híres üdvözlésére emelte. 

Az alábbi volt első beszéde huszonhét év után. (Utoljára a vádlot- 
tak padján szólalt meg nyilvánosan.) Ekkor azonban mindjárt ötven- 
ezer ember előtt beszélt a hatalmas Tábla-hegy árnyékában, televízi- 
ón keresztül pedig további milliók figyelték és hallgatták, ahogy élete 
hátralévő éveit népe kezébe helyezte. A beszédet 1964-ben elmondott 
szavaival fejezte be. 


Barátaim, bajtársaim, dél-afrikai honfitársaim! A béke, a demokrá- 
cia és a szabadság nevében üdvözöllek benneteket. Nem prófétaként, 
hanem népem, a ti szerény szolgátokként állok előttetek. Fáradhatat- 
lan és hősies küzdelmeteknek köszönhető, hogy ma itt állok. Éppen 
ezért életem hátralévő éveit a ti kezetekbe helyezem... 

Ma a dél-afrikaiak többsége, fehérek és feketék egyaránt megtud- 
ják, hogy az apartheidnek nincs jövője. A mi határozott és tömeges 
fellépésünk vet majd véget neki, hogy békét és biztonságot teremt- 
sünk. A tömeges ellenállás, szervezetünk és az emberek egyéb akciói 
csakis a demokrácia eljövetelét jelenthetik. Képtelenség felmérni azt 
a kárt, amelyet az apartheid okozott szubkontinensünknek. Népem 
milliónyi családját tönkretették. Milliónyi a munkanélküli és a haj- 
léktalan. Gazdaságunk romokban hever, népünket politikai viszályba 
sodorták. Amikor 1960-ban megalakítottuk az ANC katonai szárnyát, 
az Umkhonto we Sizwét (A Nemzet Lándzsája), csak az apartheid 
erőszakos fellépése ellen védekeztünk. Az ok még ma is létezik, ami 
szükségessé tette a fegyveres akciót. Nincs más választásunk: a harcot 
folytatnunk kell... Az apartheid felszámolását célzó tárgyalásokat mö- 
gött népünk elsöprő követelése áll egy demokratikus, nem faji alapon 
szerveződő és egyesült Dél-Afrikáért. 

Véget kell vetnünk a fehérek politikai monopóliumának, és alap- 
jaiban kell újjászerveznünk politikai és gazdasági rendszerünket, 
hogy megszüntessük az apartheid egyenlőtlenségeit, és teljes egészé- 
ben demokratizáljuk a társadalmunkat. Hozzá kell tennem, hogy Mr. 
[Frederik Wilhelm] de Klerk becsületes ember, aki pontosan tisztában 
van annak veszélyeivel, mi történik, ha egy közszereplő nem teljesíti 
ígéreteit. Szervezetként politikánkat és stratégiánkat arra a kemény 
valóságra alapozzuk, amellyel nap mint nap szembenézünk. Ez a va- 
lóság pedig nem más, mint hogy még mindig szenvedünk a naciona- 
lista kormány politikájától. 

Küzdelmünk fordulóponthoz érkezett. Szólítjuk népünket, ragad- 
ják meg a pillanatot, mert csak így tudunk haladni a demokrácia felé 
gyorsan és megállíthatatlanul. Túl sokáig vártunk a szabadságunkra! 
Tovább már nem várhatunk. Most jött el az ideje, hogy harcunkat 
minden fronton felerősítsük. Ha nem ezt tesszük, akkor a hibánkat a 
következő generációk soha nem fogják megbocsátani. A szabadság 
már itt van a horizonton, és ezért most meg kell kettőznünk erőfeszí- 
téseinket. A győzelmet csak fegyelmezett tömeges cselekvéssel tud- 
juk elérni. Fehér honfitársainkat szólítjuk, hogy vegyenek részt egy 
új Dél-Afrika megformálásában. A szabadság mozgalma a ti politi- 
kai otthonotok is. A nemzetközi közösséget szólítjuk, hogy továbbra 
is szigeteljék el az apartheid rezsimjét. A szankciók megszüntetése 
azzal a kockázattal járna, hogy az apartheid teljes eltörlésének fo- 
lyamata megtorpan. 

Menetelésünk a szabadság felé megállíthatatlan. Nem szabad 
engednünk, hogy a félelem az utunkba álljon. A teljes és általános 
választójog vezet a béke és a faji harmónia eléréséhez egy egyesült, 
demokratikus és faji megkülönböztetéstől mentes Dél-Afrikában. 

Végezetül saját szavaimat idézem, amelyeket 1964-es tárgyalá- 
somon mondtam. Még ma is annyira igazak, mint akkor. Idézem: 
, Harcoltam a fehérek uralma ellen, és harcoltam a feketék uralma 
ellen. Mindennél fontosabb számomra egy demokratikus és szabad 
társadalom, amelyben az emberek harmóniában és egyenlő esélyek- 
kel élnek egymás mellett. Ez egy olyan eszme, amelyért élni sze- 
retnék, s amelyet szeretnék látni megvalósulni. De Istenem, ha arra 
van szükség, ezért az eszméért meghalni is kész vagyok. Amandla 
(hatalom)! 

Egy évvel később de Klerk elnök a dél-afrikai apartheid megszün- 
tetésére tett javaslatokat. Mandela és de Klerk Nobel-békedíjat kaptak 
1993-ban, Mandela pedig Dél-Afrika első fekete elnöke lett 1994 má- 
jusában. 1999-ben vonult vissza. 


SALMAN RUSHDIE 
New Yotk, 1991. december 11. 


,, Mit ér az én árva életem? " 


Sátáni versek című regényének megjelenése után Salman Rushdie 
lett az első nyugati író, akit fatva, azaz halálbüntetés fenyegetett, mi- 
vel Khomeini ajatollah Iránban a könyvet a muzulmán vallás elleni 
szentségtörésnek nyilvánította. Emiatt az író 1989 után jó néhány évig 
rejtőzködött, a British Special Guard testőreinek napi huszonnégy 
órás védelmében. 

Az alábbi beszéd New Yorkban, az amerikai alkotmány első kiegé- 
szítésének, az alapvető demokratikus jogokat biztosító cikkely elfogadá- 
sának 200. évfordulóján hangzott el. A beszédet megelőző időt Rushdie 
egy tizennegyedik emeleti lakosztályban töltötte húsz fegyveres testőr- 
rel, miközben az ablakokat golyóálló matracok takarták. A Columbia 
Graduate School of journalism közönségét a beléptetésnél megmotoz- 
ták, a terem körül bombaszakértők várakoztak. A fellépés után három 
civil ruhás rendőr kísérte vissza Rushdie-t a védett szobába. 


Egy hőlégballon sodródik a feneketlen mélység fölött számos 
utassal. A ballon kilyukad, kezd veszíteni a magasságból. A szakadék, 
a tátongó üresség egyre közeledik. Te jó ég! A sérült ballon egyetlen 
utast tud biztonságba juttatni; a sokat fel kell áldozni egyért! De ki 
éljen, és ki haljon meg? És ki döntheti ezt el? 

A vitatkozó társadalmak mindenütt a világon ilyen kérdésekben 
döntenek, méghozzá lelkiismeretfurdalás nélkül, hiszen a helyzet, 
amelyet leírtam, az örökzöld kedvenc ballonvita. Ebben a szószólók a 
viszonylagos előnyei vagy hátrányai mellett érvelnek azoknak a jól is- 


364 A XX. SZÁZAD NAGY BESZÉDEI 





mert számoknak, melyeket a katasztrófa szájába adnak, az összegyűlt 
társaság pedig vidáman elfogadja a kissé kellemetlen gondolatot, mi- 
szerint egy emberi lény jogát az élethez növelhetik vagy csökkenthe- 
tik saját erényei vagy bűnei — azaz lehet, hogy egyenlőnek születünk, 
de későbbi életünk másként mérettetik meg. 

Végül is ez egy kitaláció. És noha talán nem túl előnyös, viszont 
valóban tükrözi az emberek gondolkodását. Nagyjából ezer napot 
töltöttem már egy ilyen ballonban, és ez sajnos nem játék. Az ezer 
nap alatt úti- és elvtársaim között voltak a Libanonban túszul ejtett 
nyugatiak, valamint az Iránban és Irakban bebörtönzött angol üzlet- 
emberek, Roger Cooper és lan Richter. El kellett fogadnom, és el is 
fogadtam, hogy honfitársaim legtöbbjének az én áldatlan helyzetem 
kevésbé számít, mint a többieké. Ha választani kellett volna, akkor 
engem emelnek ki elsőként a kosárból és hajítanak a mélybe. , Az 
életünk tanít meg minket arra, hogy kik vagyunk" — írtam a , Jóhi- 
szeműen" című esszém végén. [...] Némelyik lecke kemény volt, ne- 
hezen megtanulható. A metafora fogságában sokszor szükségét érez- 
tem, hogy átírjam, megváltoztassam az összetevőit. Nem is igazán 
ballonban vagyok, akartam mondani, hanem egy buborékban, amely 
egyszerre elzár és közszemlére tesz. A buborék körberepüli a világot, 
megfoszt a valóságtól, absztrakcióvá morzsol. Sokak számára meg- 
szűntem ember lenni. Téma lettem, nyűg, eset. Az ilyen golyóálló 
buborékok egyben ellenállnak a valóságnak is. Aki ilyenben utazik, 
az olyan, mintha Tolkien láthatatlanná tevő gyűrűjét viselné: ha nem 
vigyáz, könnyen lidérccé válik. Elveszik. Ebben a fantomtérben az 
ember eggyé válhat a buborékkal, amely körülveszi, aztán egy nap — 
pukk! — örökre eltűnik. 

Nevetséges, ugye, hogy ezt ki kell mondanom, de igenis emberi 
lény vagyok, akit igazságtalanul vádolnak, igazságtalanul bebubo- 
rékoltak. Vagy én vagyok nevetséges, ahogy kiabálok ki a buboré- 
komból? Még mindig itt vagyok, emberek, valaki kiengedne, kérem? 
Olyan régen történt ott kint, ahol önök élnek, a gazdag, erős és sze- 
rencsés Nyugaton, hogy a vallás üldözte, eretnekként megégette, bo- 
szorkányságért vízbe fojtotta az embereket, hogy már fel sem ismerik 
a vallási üldözést, ha látják?... A kiinduló metafora visszakívánkozik. 
Újra a ballonban vagyok, követelem az élethez való jogomat. Mit ér 
az én árva életem? A kétségbeesés azt suttogja a fülembe: nem sokat. 

Csakhogy én nem adom meg magam a kétségbeesésnek. Nem 
adom meg magam a kétségbeesésnek, mert nemcsak gyűlöletet, sze- 
retetet is kaptam. Tudom, sokan igenis aggódnak, megdöbbenti őket a 
Jatva utáni világ őrült, tótágast álló logikája, melyben egy regényírót 
azzal vádolhatnak, hogy megtámadott és , kirabolt" egy közösséget, 
hogy ő a kínzója (nem pedig a szurokba és tollba hempergetett áldo- 
zat) és minden elégedetlenség bűnbakja. [...] Például sokan megkér- 
dezik: ha egy iszlám fanatikussá avanzsált fehér popsztár helyeslően 
beszél egy indiai emigráns meggyilkolásáról, hogyhogy végül az indi- 
ai emigránst nevezik rasszistának? Vagy másképpen: van-e kisebb és 
gyengébb kisebbség, mint amelyik egyetlen emberből áll? Nem adom 
meg magam a kétségbeesésnek annak ellenére, hogy ebben az ezer 
napban egyetemi szintű képzést kaptam a saját értéktelenségemből, a 
személyes és benső értéktelenségemből. Első tanárom a távoli köruta- 
kon menetelő, véremre szomjazó csőcselék volt, akiknek a visszhang- 
ja hamar felcsendült az angol utcákon is. Nem tudtam megérteni, mi 
hajtja azokat a szülőket, akik gyilkos szlogeneket aggatnak gyerekeik 
nyakába. Idővel aztán megértettem. Ugyanez az erő éget könyveket, 
jelképeket és hiszi magát szentnek. De eleinte csak néztem a menete- 
lőket, és úgy éreztem, a szívemen taposnak. 

Azonban újra megmentett a jóság és az igazságosság. Akárhány- 
szor megtudom, hogy egy olvasót valahol megérintett a Sátáni versek, 
hogy meghatotta, szórakoztatta és stimulálta, ez mély érzéseket kelt 
bennem. S dagadó postám arról árulkodik, hogy manapság egyre több 
és több az ilyen olvasó, az olyan olvasó (köztük muzulmánok), akik 
végre-valahára hajlandók elfogulatlanul meghallgatni megvetett, el- 
kergetett gyermekemet. Néha arra gondolok, egy nap a muzulmánok 
szégyellni fogják, amit most tesznek, éppoly hihetetlennek találják 
majd a , Rushdie-esetet", mint ma a Nyugat a mártírok megégetését. 
Egy nap majd egyetértenek azzal, hogy — amint azt az európai felvi- 
lágosodás megmutatta — a gondolat szabadsága pontosan a vallási irá- 
nyítás alóli szabadság, a blaszfémia vádja alóli szabadság. Talán majd 
abban is egyetértenek, hogy a Sátáni versek körüli vita valójában arról 
szólt, hogy kié legyen a hatalom a grandiózus elbeszélés, az iszlám 
története fölött, és hogy ez a hatalom mindenkié kell legyen. Még ha 
a regényem nem kompetens is, a kísérlet, hogy újra elmeséljem ezt a 
történetet, igenis fontos. Ha el is buktam, mások sikerrel járnak, mert 

azok, akiknek nincs hatalmuk az életüket irányító történet fölött, nincs 
hatalmuk újraírni, újragondolni, szétszedni, viccelni vele és a változó 
időkhöz alakítani, azok gyengék, mert nincsen bennük új gondolat. 

Egy nap. Talán. De még nem ma. 

Ma folytatódik értéktelenségem leckéje, melyben közreműködnek 
azok, akiket Saul Bellow úgy nevezne, , valóság-instruktorok": a mé- 
diatudós, aki szerint jobban állna nekem a férfias halál, mint a pat- 
kányként való bujkálás; a levélíró, aki rámutat, a baj valójában ott van, 
hogy tényleg úgy nézek ki, mint az ördög, s kíváncsi, szőrös lábszáram 
és páros patám van-e; a mérsékelt muzulmán, aki megírja, hogy a mu- 
zulmánok , visszataszítónak" találják, amikor az iráni halálos fenye- 
getésről beszélek (értik: nem a fatva a visszataszító, hanem hogy én 
beszélek róla); a már nem ennyire mérsékelt muzulmán, aki azt taná- 
csolja, fogjam be, elmagyarázva, hogy a pókhálóba ragadt légy job- 
ban teszi, ha nem hívja fel magára a pók figyelmét. Kérem az olvasót, 
képzelje el, milyen érzés lehet, amikor az embert intellektuálisan és 
érzelmileg megkövezik, minden irányból, ezer napig és még tovább. 

Vissza a ballonhoz. [...] Egy rég vágyott, bátorító dolog történt. 
Jelen esetben, mirabile dictu, a sokaság nem lett feláldozva, megme- 
nekült. Másként szólva társaim, a nyugati túszok és a bebörtönzött 
üzletemberek a jó szerencse és mások erőfeszítésének jóvoltából biz- 
tonságban földet értek, visszakapták családjukat és barátaikat, a saját, 
szabad életüket. Inmár egyedül vagyok a ballonban. Akkor most már 
ugye biztonságban vagyok? Akkor most már ugye a ballon egy köze- 
li biztonságos rév felé ereszkedik, s én is visszakapom az életemet? 
Akkor most már ugye rajtam a sor? A ballon újra a szakadék fölött 
lebeg, és még mindig süllyed. Rájövök, hogy tömérdek értékes ter- 
het cipel. Kereskedelmi viszonyok, fegyverkezési megállapodások, a 
Perzsa-öböl erőviszonyai — ezek és más jelentős ügyek húzzák le a 
ballont. Hangok sugallják, hogy ha maradok, azzal az értékes szállít- 
mányt veszélyeztetem. Újrafogalmazódik a nemzeti érdek, én pedig 
kifogalmazódom belőle? Végül hát mégis kidobnak? 

Amikor Nagy-Britannia 1990-ben az Egyesült Nemzetek Szer- 
vezetében felújította kapcsolatait Iránnal, a tárgyalásokért felelős 
rangidős angol vezető egyértelmű szavakkal nyugtatott meg, hogy 
számomra igen lényeges eredményeket értek el. A boldogan kacagó 
irániak titokban beleegyeztek, hogy elfelejtik a fatvát. (A diploma- 

ta külön hangsúlyozta az irániak nevetését.) , Se nem bátorítják, se 
nem engedik", hogy polgáraik vagy meghatalmazottjaik ellenem cse- 
lekedjenek. Ó, mennyire szerettem volna ezt el is hinni! De az az- 
óta eltelt mintegy egy évben láttuk, Iránban újra kihirdették a fatvát, 
megduplázták a vérdíjat, a könyv olasz fordítóját súlyosan megsebe- 
sítették, japán fordítóját ledöfték. Hírek röppentek fel, hogy engem 
[olyan] bérgyilkosokkal akarnak megöletni, akik közvetlenül az iráni 
kormánynak dolgoznak az európai követségeken keresztül. Egy ilyen 
szerződést sikeresen kiviteleztek Párizsban; az áldozat az ártalmatlan, 
idős Shapour Bakhtiar volt, Irán egykori miniszterelnöke. Ezek után 
ésszerűnek látszik a következtetés, hogy az ENSZ-ben kidolgozott 
titkos megállapodás nem vált be. És ijesztő, de miközben ezt írom, 
az Iránnal való kapcsolat javítása egyre fontosabb téma, a , Rushdie- 
eset" pedig figyelmet sem érdemel. 

Ez most a ballon, amiben vagyok, vagy a történelem süllyesztője? 

1990 végén csüggedt voltam, hitehagyott és magányos. És még 
azután is, hogy az angol kormány úgy döntött, rendbe hozza a dolgokat 
Iránnal, és hogy házasságomnak vége szakadt, a legmélyebb gyászt, a 
legeslegmélyebb szomorúságot az okozta, hogy kiszakítottak abból a 
kultúrából és társadalomból, amelyből erőmet és inspirációmat min- 
dig is merítettem — vagyis az angol-ázsiaiak kiterjedt közösségéből 
és az indiai muzulmánok még kiterjedtebb közösségéből. El voltam 
tökélve, hogy kibékülök az iszlámmal, még a büszkeségem árán is. 
Akik meglepődtek és csalódtak a tetteimben, talán nem fogták fel, 
hogy én nem valami gyökértelen Tamás bátya vagyok. Az ő számukra 
nyilván érthetetlen volt, hogy békét akarok a világ harcban álló részei 
között, melyek egyben a lelkem harcban álló részei is — és hogy ezt 
az alázatosság, nem pedig az arrogancia szellemében teszem, melyet 
olyan gyakran tulajdonítottak nekem. 

A , Jószándékkal "-ban ezt írtam: , Az előrevivő út talán közös fáj- 
dalmunk közös felismerésében rejlik." Ám ezzel a gondolattal még a 
mérsékelt muzulmánok sem tudtak megbarátkozni: miféle fájdalom- 
tól szenvedhetek én, kérdezték. Miről beszélek? Ennek eredménye- 
ként abban az időben az igazán fontos beszélgetéseket önmagammal 
folytattam. Azt mondtam: Salman, küldened kell egy olyan hangos 
üzenetet, amelyet az egész világon meghallanak. Be kell láttatnod a 
muzulmánokkal, hogy nem vagy az ellenségük, a Nyugatnak pedig 

egy kicsit többet kell mondanod az összetett muzulmán kultúráról. 
Abban reménykedtem, hogy a Nyugat azt mondja: Hát jó, ha ő van 
veszélyben, és mégis hajlandó elismerni muzulmán gyökereinek fon- 
tosságát, talán nekünk sem kellene annyira sztereotípiákban gondol- 
kodnunk. (Persze nem volt ilyen szerencsém. A küldött üzenet nem 
mindig egyezik a fogadott üzenettel.) 

Emlékeztettem magam, hogy mindig is amellett érveltem, misze- 
rint elkerülhetetlen fejleszteni a , világi muzulmán" koncepcióját, aki a 
világi zsidóhoz hasonlóan hangsúlyozottan a kultúra tagja, elkülönülve 
a teológiától. Akkor olvastam a muzulmán filozófus, Fouad Zakariya 
Laicité on Islamisme című munkáját, és erőt merítettem a próbálkozá- 
sából, hogy modernizálja az iszlám gondolkodást. Csakhogy Salman, 
mondtam magamnak, nem érvelhetsz a tárgyalótermen kívülről. Át 
kell lépned a küszöböt, be kell menned a terembe, és harcolnod kell a 
humanizált, historizált, szekularizált muzulmán létért. Eszembe jutott 
majdnem-névrokonom, a tizenkettedik századi filozófus, Ibn Rushd 
(Averroés), aki úgy érvelt (a nagy arab történész, Albert Hourani sza- 
vait idézve), hogy , a Korán nem minden szavát kell szó szerint venni. 
Amikor a Korán verseinek szó szerinti jelentése ellentmondani látszik 
az igazságnak, melyre a filozófus következtetés útján jutott, a verseket 
metaforikusan kell érteni". Csakhogy Ibn Rushd sznob volt. Először 
felvetett egy messze a saját korán túlmutató ötletet, majd azzal minő- 
sítette, hogy ilyen finomságok csak az elitnek valók; a tömegek érjék 
be a szó szerinti értelmezéssel. Salman, kérdeztem magamtól, ideje 
felvenni Ibn Rushd zászlaját, és azt mondani, hogy efféle ötletek ma 
mindenkinek megfelelnek, a koldusnak éppúgy, mint a hercegnek? 

Hát ilyen gondolatokkal — zavaros, kínzó gondolatokkal — tettem 
muzulmán hitvallást tanúk előtt. Ám az az elképzelésem, hogy csatla- 
kozom a muzulmán gondolkodás modernizálásához, a gondolatcsend- 
őrség bilincseinek lerázásához, halva született ötlet volt. Túl sokan és 
túl sokáig kiáltottak ki démonnak vagy szentnek, hogy bárki is komo- 
lyan meghallgasson. Nyugaton néhány , barát" ellenem fordult, újabb 
sértő neveket találtak ki nekem. Immár gerinctelen, szánalmas, meg- 
alázott voltam; elárultam magamat és az ügyet, mindenekelőtt pedig 
elárultam őket. Ráadásul szemben találtam magam a valóban létező 
iszlám (Actually Existing Islam) szívtelen gránitbizonyságaival, ami 
alatt a muzulmán társadalmakat jelenleg uraló és fojtogató politikai 

és papi hatalmi struktúrát értem. A valóban létező iszlám sehol a Föl- 
dön nem teremtett szabad társadalmat, és esze ágában sem volt, hogy 
éppen nekem engedje meg, hogy mellette érveljek. Hirtelen, metafori- 
kus értelemben, olyan emberek között találtam magam, akiknek a tár- 
sadalmi hozzáállása ellen egész életemben harcoltam. Például ahogy a 
nőkkel bánnak — egy iszlamista azzal dicsekedett nekem, hogy miköz- 
ben telefonál, felesége a lábkörmét vágja, és javasolta, keressek én is 
ilyen engedelmes hitvest. Vagy ahogy a melegekkel — az egyik imám, 
akivel 1990 decemberében találkoztam, hamarosan felbukkant a tévé- 
ben, kijelentve, hogy a meleg muzulmánok beteg teremtmények, akik 
szégyent hoznak a családjukra, és akiknek orvosi vagy pszichiátriai 
segítségért kellene fordulni. Tényleg ilyen emberek közé keveredtem? 
Én egyáltalán nem így gondoltam. 

A valóban létező iszlám meg nem alkuvó, filiszteus dorgálásával 
szembesülve vonakodva le kellett vonnom a tanulságot, miszerint 
nem segíthetem olyanná tenni a muzulmán kultúrát, amilyennek meg- 
álmodtam, haladó, tiszteletlen, szkeptikus, vitatkozó, játékos és nem 
gyáva kultúrát, amire én mindig is szabadságként gondoltam. Nem 
én, nem ebben az életben! A valóban létező iszlám, mely szinte isten- 
né emelte prófétáját, egy olyan embert, aki mindig is szenvedélyesen 
harcolt az efféle istenítés ellen; amely a pap nélküli vallást papi val- 
lássá változtatta; amely az írástudást fegyverként, az újrafogalmazást 
[viszont] bűnként értékeli — ez az iszlám sosem fogja a hozzám hason- 
lókat befogadni. Inb Rushd gondolatait a maga idejében agyonhall- 
gatták. És a mai muzulmán világban is mindenütt visszavonulóban 
vannak a haladó gondolatok. A valóban létező iszlám egyeduralkodó. 
És ahogy a nemrég lerombolt szovjet állam , valóban létező szocializ- 
musa" a demokratikus szocialisták által megálmodott béke és egyen- 
is olyan erő, amelynek sosem engedtem, amelynek nem engedhetek. 
Egy ponton túl a megbékélés már kapituláció. Azt hiszem, én még 
nem értem el ezt a pontot, de mások másként gondolják. 

Sosem tagadtam meg a könyvem, és nem is bántam meg, hogy 
megírtam. Annyit mondtam, sajnálom, hogy megbántottam vele em- 
bereket, mert nem ez volt a célom, és ezt ma is így gondolom. Elma- 
gyaráztam, hogy az írók nem feltétlen értenek egyet minden általuk 
kreált szereplő minden szavával — ami elcsépelt közhely a könyvek 

világában, ám áthatolhatatlan rejtély a Sátáni versek támadóinak. 
Mindig úgy fogalmaztam, hogy ezt a regényt megrágalmazták. Immár 
több mint három év eltelt a Sátáni versek megjelenése óta, ami hosszú- 
hosszú , megbékélési idő". Elég hosszú elfogadnom, hogy hibáztam, 
amikor engedtem. A Sátáni versek elérhető és könnyen megszerezhető 
kell legyen, már csak azért is, mert ha nem olvassák és tanulmányoz- 
zák, akkor ezek az évek értelmetlenek. Akik elfeledik a múltat, arra 
ítéltetnek, hogy megismételjék. 

, Az élet tanít meg minket arra, kik is vagyunk." Kemény lec- 
ke által tanultam meg, hogy ha engedjük, hogy más valóságképze- 
te kiszorítsa a sajátomat — márpedig ilyen képzetek zúdultak rám 
biztonsági tanácsadóktól, kormányoktól, újságíróktól, püspököktől, 
barátoktól, ellenségektől és molláktól —, akár meg is halhatok. Egyér- 
telmű, hogy a merev, szemellenzős és abszolutista világnézetet a leg- 
könnyebb tartani; miközben a változó, bizonytalan, metaforikus kép, 
melyet mindig is magammal cipeltem, sokkal sebezhetőbb. Mégis 
minden erőmmel ebbe a kaméleonba kapaszkodom, ebbe a kimérába, 
ebbe az alakváltóba, a saját lelkembe. Nem engedem el kártékony, 
tekintélyromboló, kilógó bohócösztöneimet, akármilyen rettenetes 
is a vihar. S ha ezáltal ellentmondásokba és paradoxonokba ütkö- 
zöm, ám legyen. Egész életemben ebben a zavaros óceánban éltem, 
a művészetemmel horgásztam benne. E mellett a tenger mellett szü- 
lettem, ezt hordom magamban, bármerre járok. , A szólásszabadság 
nem a kezdet" — mondja egyik iszlám szélsőséges ellenfelem. Nem, 
uram, valóban nem. A szólásszabadság az egész dolog, az egész já- 
ték. A szólásszabadság maga az élet. 

Itt fejezem be a beszédem ebből a beteg ballonból. Tehát ideje 
megválaszolni a kérdést. Mennyit ér az én árva életem? Többet vagy 
kevesebbet, mint a zsíros szerződések és politikai egyezségek, me- 
lyek itt vannak velem? Többet vagy kevesebbet, mint a jó kapcsolatok 
egy országgal, ahol 1991 áprilisában nyolcszáz nő hetvennégy kor- 
bácsütést kapott, mert nem viseltek fátylat; ahol a nyolcvanéves írót, 
Mariam Pirouzt még mindig börtönben tartják és kínozzák; és amely 
országnak a külügyminisztere az ország siralmas emberjogi helyze- 
tére utaló kritikákra azt feleli: , Az emberi jogi kérdések nemzetközi 
megfigyelése Iránban nem folytatódhat örökké... Irán sokáig már nem 
tolerálja ezt a viselkedést." Az embernek magának kell eldöntenie, 

menyit ér egy barát a barátjának, mennyit ér a fiú az anyjának, apa 
a fiának. Mindenkinek magának kell eldöntenie, mennyit ér egy író, 
mennyire értékel egy mesemondót, valakit, aki vitatkozik a világgal. 
Hölgyeim és uraim, a ballon egyre süllyed, le a szakadékba. 


II. ERZSÉBET KIRÁLYNŐ 
London, 1992. november 24. 


, Annus horribilis — A legszörnyűbb év" 


Miközben II. Erzsébet (1926-) a negyvenedik trónon töltött évét 
ünnepelte, a brit királyi családban példátlan zűrzavar uralkodott, a 
monarchiát példátlan támadások érték. A királynő húga elvált, York 
hercege elvált York hercegnőjétől, a walesi hercegről és hitveséről 
(Charles és Diana) kiderült, hogy házasságuk csak szemfényvesztés. 
A monarchia bírálói azt vetették a királynő szemére, hogy részvétlen 
és tájékozatlan. A monarchia túlságosan drága mulatság — mondták. 
— Fizessen adót a királynő is! 

November 20-án tűz ütött ki a királyi rezidenciában. A lángoló 
windsori kastélyt ábrázoló fotók világvégi hangulatot árasztottak. 
A királynő iránti rokonszenv azonban gyorsan elpárolgott, amikor a 
kormány bejelentette, a kastély helyreállításának költségeit nem az 
uralkodónak kell állnia. Négy nappal később London polgármestere 
csillogó hermelinpalástba öltözve látta vendégül a királynőt az év- 
Jorduló alkalmából rendezett City-beli ebéden. A megfázással kínlódó 
királynő sötétkék ruhában jelent meg, mintha gyászolna. Rekedten, 
szinte hörögve mondta el uralkodásának első felejthetetlen beszédét, 
melyben elismerte a bírálatok jogosságát, de felszólította a bírálókat, 
hogy ítéletük élét kedvességgel, humorral és megértéssel tompítsák. 


Az 1992-es évre nem fogok örömmel emlékezni. Egy velem együtt 
érző tanácsadóm megfogalmazásában ez az év rászolgált az , Annus 
Horribilis" jelzőre. Úgy sejtem, ezzel az érzéssel nem vagyok egyedül, 
és azt gyanítom, kevés személy vagy intézmény vészelte át háborítat- 

lanul az elmúlt hónapok világméretű zűrzavarát és bizonytalanságát. 
A City önkormányzatának nagylelkű kedvessége Fülöp herceg iránt 
és irántam nagy örömet szerezne bármely időben, de ebben az órában, 
a tragikus windsori tűz árnyékában, különösen nagy örömet ad. Az 
elmúlt hétvége baljós fényében még jobban tudjuk értékelni mindazt, 
amivel itt fogadnak minket. 

Az évek tapasztalata mindazonáltal óvatosabbá tett annál a hölgy- 
nél, aki nem ismerte jól a City vendégszeretetének nagyszerűségét. 
Amikor konyakkal kínálták, annyira megijedt, hogy azt mondta: , Csak 
egy fél pohárral kérek!" És valóban, a jóból is megárt a sok. Amint- 
hogy a derék püspököt is nyilván a legjobb szándék vezérelte, amikor 
azt mondta Viktória királynőnek: , Asszonyom, higgye el, imáink az 
uralkodócsaládért nem lehetnek túl buzgók vagy túl gyakoriak." Ami- 
re a királynő azt válaszolta: , A buzgóság rendben; de a gyakorisággal 
ne takarékoskodjanak." 

Viktória királynőhöz hasonlóan én is mindig hittem a régi böl- 
csességben, miszerint , mértéket kell tartani minden dologban". Néha 
eltűnődöm, hogyan fogják a jövendő generációk megítélni e viharos 
év eseményeit. Merem állítani, hogy a mai kommentátoroknál egy 
fokkal megbocsátóbb hangnemet fognak megütni. Tudnivaló, hogy a 
távolság némileg megszépíti a legrútabb dolgokat, és bájt csempész 
a legvisszataszítóbb látképekbe is. Végül is a távlat a jövő felbecsül- 
hetetlen előnye velünk szemben. De az idő további mélységet is köl- 
csönözhet ítéleteinknek, mérséklettel, részvéttel enyhítve a bírálatot, 
és talán még bölcsességgel is, ami bizony gyakran elkerüli azokat, 
akiknek az a hivatásuk, hogy azonnali véleményt nyilvánítsanak a vi- 
lág bármely apró vagy hatalmas dolgáról. 

A társadalom egyetlen szelete sem mondhatja magáénak az eré- 
nyek összességét. Aminthogy vétkei sem csak egy bizonyos rétegnek 
vannak. Biztos vagyok benne, hogy a legtöbb ember igyekszik a le- 
hető legjobban végezni a munkáját, még akkor is, ha a végeredmény 
nem mindig sikeres. Az vesse ránk az első követ, aki maga mindig 
tökéleteset alkot. Nem férhet persze kétség ahhoz, hogy a kritika jó 
hatással van a közéletben szereplő személyekre és intézményekre. 
Nincs intézmény - akár a [/ondoni] városháza, akár a királyi család, 
akár bármi más —, amely elbújhatna azoknak az embereknek a kutató 
tekintete elől, akik hűségüket és támogatásukat ajándékozzák nekik, 

az [intézmények] ellenségeiről nem is szólva. Mindannyian részesei 
vagyunk a nemzet szövetének, és a vizsgáló bírálat, jöjjön egyik vagy 
másik oldalról, hatásos lehet akkor is, ha leheletnyi kedvességbe, 
humorba és megértésbe csomagolva érkezik. Az ilyen számonkérés 
a változás hathatós motorjává válhat, illetve kellene hogy váljon. 
A City Jó példa rá, hogyan lehet a változás folyamatát beépíteni egy 
nagyszetű intézmény stabilitásába és folyamatosságába. Különösen 
csodálom, kedves polgármester úr, azt a fürgeséget, amellyel a City 
igazodott ahhoz, amit az imakönyv úgy hív: , a mulandó élet fordu- 
latai és esélyei". Önök megmutatták, hogyan lehet hatékonynak és 
dinamikusnak lenni anélkül, hogy elveszítenénk két megfoghatatlan, 
de annál fontosabb tulajdonságot: a stílust és az egyéniséget. Csak 
körbe kell tekintenünk ebben a nagy teremben, hogy megbizonyo- 
sodjunk a mondottak igazságáról. 

Negyven év hosszú idő. Örülök, hogy szemtanúja, illetve sze- 
replője lehettem az ország életében bekövetkezett megannyi drámai 
pillanatnak. Örömmel állapítom meg, hogy London polgármester- 
ének az uralkodó iránt oly sokszor kinyilvánított csodálatos vendég- 
szeretete ez idő alatt mit sem változott. Ez mintegy kézzelfogható 
jelképe egy másik változatlan tényezőnek, amelyet mi mindennél 
fontosabbnak tartunk — annak a hűségnek, melyet irántam és csalá- 
dom iránt oly sokan táplálnak ebben az országban és a nemzetközös- 
ség országaiban. Ön, kedves polgármester úr, és önök mindannyian, 
akiknek — remélem buzgó, bár nem túl gyakori — imája megtartott 
bennünket a hosszú évek során, önök mind igaz barátaink. Fülöp 
herceg és jómagam szeretnénk önöknek — bárhol legyenek is — hálá- 
san megköszönni mindezt. 


A kommentárok úgy értékelték, a királynő együttérzésért esedezve 
feltárta szívét a nagyközönségnek, amikor uralkodása legrosszabb évé- 
ről beszélt. Az ,, annus horribilis " kifejezés, amelyet valószínűleg Sir 
Robert Fellowes, a királynő személyi titkára sugallt, ajándék volt az 
újságíróknak, és része lett az angol köznyelvnek, noha Nagy-Britannia 
legnagyobb példányszámú napilapja, a Sun szkeptikus szerkesztői így 
tolmácsolták a királynő üzenetét: ,, Az uralkodó legpocsékabb éve." 
A következő hetekben bejelentették, a királynő is fog adót fizetni, s 
hogy a trón várományosa, Charles walesi herceg elválik feleségétől. 

BILL CLINTON 
Memphis, 1993. november 13. 





, Ha Martin Luther King most megjelenne" 


William Jefferson (Bill) Clinton az arkansasi Hope-ban született 
1946-ban. Tanulmányait a Georgetown-on, a Yale-en és Oxfordban 
végezte, majd 1978-ban Arkansas történelmének legfiatalabb kor- 
mányzója lett. Öt terminust töltött ki, amikor a remény és a változás 
programjával legyőzte George Busht az 1992-es elnökválasztáson. 

Clintont szülei vallásosnak nevelték. Ezt a beszédet 5000 lelki- 
pásztor előtt mondta tíz hónappal beiktatása után a memphisi Isten 
Temploma Krisztusban pulpitusáról, ahol Martin Luther King meg- 
elnöksége néhány eredményének felsorolásával kezdte, aztán impro- 
vizálva belekezdett abba, amiről valójában beszélni akart. William 
Safire, a tekintélyes újságíró és egykori elnöki beszédíró szerint a be- 
széd magán viseli Clinton összes stílusjegyét: ,, Személyes, szenvedé- 
lyes, mesélő kedvű, önmagát kérdező, fesztelen, és a déli baptistákra 
jellemző Biblia-idézés miatt felemelő." 


Amit ma valóban mondani akarok, amerikai honfitársaim, az az, 
hogy ezt mind elérhetjük. Mégis kudarcot vallhatunk, ha nem oldjuk 
meg az Amerikát ma megbénító spirituális krízist, ha nem teszünk va- 
lamit a közösségeinkben tomboló bűnözés, erőszak és drogok ellen, 
ezt az országot nem tudjuk megmenteni. 

Mit mondana ma Martin Luther King — aki egyszer ezt mond- 
ta: , Mózeshez hasonlóan én is a hegytetőn állok, és látom az ígé- 
ret földjét, és ugyan én nem tudok veletek menni, de egy napon 
elérünk oda" —, ha most megjelenne mellettem, és átadna nekünk 
egy értékelést az eltelt huszonöt évről? Mit mondana? Jó munkát 
végeztetek, mondaná, mert olyan embereket választhatnak és olyan 
emberek választhatók, akik korábban ezt nem tehették a bőrük színe 
miatt. Több a politikai hatalmatok, és ez jó. Jó munkát végeztetek, 
mondaná, hisz az emberek, ha lehetőségükben áll, ott élhetnek és 
oda mehetnek, ahova csak akarnak ebben a nagyszerű országban. 

Jó munkát végeztetek, mondaná, mert a színes bőrűek is szolgálhat- 
nak az Egyesült Államok fegyveres erőiben a legmagasabb rangban 
és a kormányban is. Nagyon jó munkát végeztetek, mondaná. Na- 
gyon jó munkát végeztetek, mondaná, mert létrehoztátok a feketék 
középosztályát, akik igazán jól élnek, és a középosztályba ma több 
afroamerikai tartozik, mint nem afroamerikai. Jó munkát végezte- 
tek, mert lehetőségeket nyitottatok. 

Aztán viszont azt mondaná: Nem azért éltem és haltam, hogy lás- 
sam szétrombolni az amerikai családot. Nem azért éltem és haltam, 
hogy tizenhárom éves fiúkat lássak szórakozásból automata fegyve- 
rekkel agyonlőni kilencéves gyerekeket. Nem azért éltem és haltam, 
hogy fiatalembereket lássak, ahogy a drogokkal teszik tönkre az éle- 
tüket, majd abból szereznek vagyont, hogy tönkreteszik mások életét. 
Nem ezért jöttem ide. A szabadságért harcoltam, mondaná, de nem 
olyan szabadságért, hogy emberek gondatlan nemtörődömséggel öl- 
hessék egymást. Nem olyan szabadságért, hogy gyerekeknek lehes- 
senek gyerekeik, [majd] a gyerekek apja csak úgy elsétálhasson, és 
magukra hagyhassa őket, mintha semmit sem számítanának. Azért 
harcoltam, hogy az embereknek joguk legyen dolgozni, de nem azért, 
hogy a közösségeket és az embereket magukra hagyjuk. Nem ezért él- 
tem és haltam meg. Amerikai honfitársaim, mondaná, azért harcoltam, 
hogy megállítsam azokat a fehér embereket, akik annyira tele voltak 
gyűlölettel, hogy erőszakos bosszút álltak a fekete embereken. Nem 
azért a szabadságért harcoltam, hogy a feketék gondatlan nemtörő- 
dömséggel gyilkoljanak más feketéket. 

Nem olyan régen egy kedves barátom, Baltimore polgármestere 
elmesélte nekem, hogy meglátogatta egy fiatalember családját, akit 
tizennyolc évesen Halloweenkor öltek meg. Mindig elkísérte a kisebb 
gyerekeket, hogy biztonságban kopogtathassanak be cukorkáért. Az 
utca túloldalán, ahol Halloweenkor sétáltak, egy tizennégy éves gye- 
rek állt, aki egy tizenhárom évesnek fegyvert adott a kezébe, hogy le 
meri-e lőni a tizennyolc éveset. Agyonlőtte. A polgármester ellátoga- 
tott a családjához. Nézzék csak meg, hogy Washington D.C.-ben, ahol 
élek, nemzetünk fővárosában, a szabadság világszerte ismert szimbó- 
lumában, hogyan gyakorolják a szabadságot. Egyik éjjel egy férfi az 
utcán elragadott egy egyéves kisgyereket, és berakta őt a kocsijába. 
Lehet, hogy a saját gyermeke volt. Ketten indultak utána, a kocsi- 

jukkal üldözték, és gondatlan nemtörődömséggel lövöldöztek, pedig 
tudták, hogy a csecsemő a kocsiban van. Lelőtték a férfit, a golyó 
keresztülment a testén, bele a csecsemő testébe, és leszakította a kis 
cipőjét a lábával együtt. Máskor meg a nemzet fővárosa napilapjának 
címoldalán a világbékéről vagy a világkrízisről beszélünk? Nem, a 
Washington Post címoldalán egy nagy cikket olvashatunk egy tizen- 
egy éves kislányról, aki a saját temetését szervezi. , Azt akarom, hogy 
ezeket a dalokat énekeljék. Ezt a ruhát akarom viselni. Tudom, hogy 
nem fogok sokáig élni." Nem ez a szabadság az, amiért még azelőtt 
meg kell halni a gyerekeknek tinédzserkoruk előtt, és ez nem az a 
szabadság, amiért Martin Luther King élt és meghalt. 

Több mint 37000 ember hal meg lőtt sebtől ebben az országban 
évente. A fiatal emberek között a lőfegyver általi halál a legfőbb ha- 
lálozási ok. Most pedig, hogy annyira szabadok vagyunk, hogy min- 
denkinek lehet félautomata fegyvere, háromszor nagyobb a valószí- 
nűsége annak, hogy valakit agyonlőjenek, mint tizenöt évvel ezelőtt, 
mert háromszor több golyó találhatja el. Minden nap százhatvanezer 
gyerek marad otthon, mert attól félnek, hogy az iskolában bántódásuk 
esik. Nemrégiben Kaliforniában voltam egy városi gyűlésen, ahol egy 
jóképű fiatalember felállt, és így szólt: , Elnök úr, a testvérem és én, 
mi nem tartozunk egyetlen bandához sem. Nincs fegyverünk. Nem 
élünk drogokkal. Iskolába akarunk menni. Tovább akarunk tanulni. 
Keményen akarunk dolgozni. Jól akarunk élni. Családot akarunk 
alapítani. Egy másik iskolába jelentkeztünk át, mert a miénk túl ve- 
szélyes volt. Elmentünk beiratkozni az új iskolánkba, a testvéremmel 
éppen sorba álltunk, amikor valaki berohant az iskolába, és lövöldözni 
kezdett. A testvéremet a szemem láttára lőtték le egy biztonságosabb 
iskolában." A szabadság, amelynek révén ilyet lehet tenni, nem az 
a szabadság, amiért Martin Luther élt és meghalt, az emberek nem 
ezért a szabadságért gyűltek össze ebben a megszentelt templomban 
1968 augusztusában egy nappal azelőtt, hogy Martin Luther Kinget 
meggyilkolták. [...] Ha elmondanák valakinek, hogy ki volt itt ebben 
a templomban azon az éjszakán, amikor abban a formában tettünk 
erőszakot a szabadságunkon, nehezen hinnék, amit hallanak. Erkölcsi 
kötelességünk ezt a folyamatot, megfordítani... 

Egy csodálatos beszédet olvastam a Howard Egyetemen egy elő- 
adássorozat részeként, amelyet Bill és Camille Cosby támogattak. 

A beszélő ezt mondta: , Évekkel ezelőtt Anacostiában nőttem fel. Már 
akkor is csak feketék laktak ott, és már akkor is nagyon szegény kör- 
nyék volt. De tudják, amikor gyerek voltam Anacostiában egy száz- 
százalékos afroamerikai közösségben, egy nagyon szegény környé- 
ken, a bűnözési statisztikák alatta voltak a városénak. Miért? Mert 
összetartó családokban éltünk. Összetartó közösségben. Az emberek, 
akik vasárnap megtöltötték a templomot, egyben ott is éltek. A bolt tu- 
lajdonosa egy utcával lejjebb lakott. A bolt tulajdonosa a közösségünk 
része volt. Egységes egész voltunk." Azt mondom önöknek, hogy né- 
pünket ismét egységes egésszé kell tennünk. 

Ez az egyház ezt hirdeti. Önök szerint miért van az egyházuknak 
ötmillió tagja ebben az országban? Mert az emberek tudják, hogy önö- 
ket Isten szelleme tölti meg, amivel életükben csak jót cselekedhetnek 
értük. Azt mondom önöknek, hogy társulnunk kell, össze kell fog- 
nunk, az összes kormányhivatalnak és az üzletembereknek. Ahol nin- 
csenek családok, ahol nincs rend, ahol nincs remény, ahol a fegyveres 
erőink létszámát csökkentjük, mert megnyertük a hidegháborút, ott a 
gyermekek kitől tanulnak fegyelmet, ki szereti őket? Önöknek ezt kell 
tenniük. Nekünk pedig segítenünk kell önöket. A Biblia azt mondja, 
hogy önök a föld sója, a világ világossága, és ha az önök világossá- 
ga fénylik az emberek előtt, akkor dicsőséget hoznak az atyának a 
mennyben. Ezt kell tennünk. 

Ezt kell tennünk. Hogyan magyaráznánk el Martin Luther 
Kingnek, ha megjelenne ma itt, hogy igen, megnyertük a hideghá- 
borút? Igen, a legnagyobb fenyegetésnek vége, amelyek alatt fel- 
nőttünk: a kommunizmus a múlté, az atomháború veszélye egyre 
kevésbé fenyeget. Igen, létrehoztunk mindenféle csodálatos techno- 
lógiákat. Igen, mindenkinek az otthonában van videolejátszó. Na- 
gyon érdekes. És végül ötven csatornát tudunk fogni a tévén. Igen, 
ha keményen dolgozik és a szabályok szerint játszik, akkor bőrszín- 
től függetlenül bárki lehet katonatiszt vagy tanulhat jó egyetemen, és 
jó élete lesz. És hogy magyaráznánk meg neki ezeket a gyerekeket, 
akiket megölnek, és akik másokat ölnek meg? Hogyan tudnánk meg- 
védeni azokat a dolgokat, amiket mi megengedünk ebben az ország- 
ban, másokban meg nem? Hogyan tudnánk megmagyarázni neki, 
hogy szabadságot adtunk az embereknek a sikerhez, közben viszont 
olyan körülményeket teremtettünk, amelyekben milliók élhetnek 

vissza ezzel a szabadsággal azért, hogy elpusztítsák mindazt, amiért 
érdemes élni, sőt az életet magát? Nem tudnánk megmagyarázni. 

Azt mondom hát ma, amerikai honfitársaim, hogy ezt az elnöki 
munkát nekem adták, és már el is értem valamit pár dologban, amire 
felvettek engem. De ha nem foglalkozunk a bűnözés, az erőszak és 
a drogok pusztításával, ha nem vesszük észre, hogy ezek mögött a 
család, a közösség szétesése, az állások megszűnése áll, és ha nem 
mondjuk azt, hogy ezek egy részét a kormány nem tudja megolda- 
ni, mert mélyre kell nyúlni az emberi természet értékeiért, szellemé- 
ért, lelkéért és igazságáért — akkor semmi sem fog elvinni minket 
oda, ahova mennünk kell. Ezért hát hadd kérjem erről a szószékről 
mindannyiukat, hogy mondják szívből: megbecsüljük Martin Luther 
King életét és munkáját. Megbecsüljük egyházunk jelentését. Vala- 
hogy, Isten áldásával, megfordítjuk a dolgokat. Jövőt adunk ezeknek 
a gyerekeknek. Elvesszük a fegyvereket, helyette könyvet adunk ne- 
kik. Elvesszük kilátástalanságukat, és helyette reményt adunk nekik. 
Újjáépítjük a családokat és a közösségeket. Nem hagyjuk, hogy ami- 
ért dolgoztunk, az csak kevesek javát szolgálja. Isten kegyelméből 
ezt együtt fogjuk megcsinálni. 


Clinton elnökségének mérlegéhez tartozik, hogy rögtön első elnöki 
ciklusa kezdetén, 1994-ben komoly korlátozó intézkedéseket hozott a 
fegyvervásárlás és -tartás ügyében. Intézkedéseit azonban a repub- 
likánus establishment fokozatosan, majd 2004-ben lényegében teljes 
egészében megsemmisítette (a szerk.) 


NELSON MANDELA 
Johannesburg, 1994. május 10. 


, Uralkodjék a szabadság" 


Nelson Mandela 1990 februárjában szabadult 21 éves börtönbün- 
tetéséből. Négy évvel később William de Klerk köztársasági elnök tör- 
ténelmi béketárgyalást kezdeményezett a fekete dél-afrikaiak többsé- 

gével, akiket Mandela vezetett. A béketárgyalások eredményeképpen 
Mandela lett Dél-Afrika első, demokratikusan megválasztott elnöke. 
Alább a beiktatási beszédet olvashatjuk. 


Mi mindannyian — akik most itt vagyunk, és a világ, valamint ha- 
zánk többi részén tartott ünneplésünk résztvevői — dicsőséget és re- 
ményt adunk újonnan született szabadságunknak. A túl sokáig tartó 
emberi katasztrófa tapasztalataiból egy olyan új országnak kell szület- 
nie, amelyre az egész emberiség büszke lesz. 

Egyszerű dél-afrikaiként mindennapi cselekedeteinkkel egy olyan 
dél-afrikai valóságot kell létrehoznunk, amely megerősíti az emberi- 
ség hitét az igazságban, az emberi lélek nemességében, és táplálja re- 
ményünket, hogy mindenkinek dicsőséges élete lesz. Ezt mi magunk 
értük el, és a világ népei, akik ma itt képviseltetik magukat. 

Honfitársaim! Habozás nélkül állítom, hogy mindannyian olyan 
szerves részei vagyunk ennek a gyönyörű országnak, mint a híres 
pretoriai jacaranda fák és a bozótos prérik mimózafái. Személyes 
megújulást érzünk, valahányszor megérintjük országunk földjét. 
A nemzet hangulata az évszakokkal együtt változik. Boldogságot és 
túláradó örömet érzünk, amikor a fű kizöldül és a virágok kinyílnak. 
Ez a spirituális és fizikai egység, amelyen osztozunk közös hazánk- 
kal kapcsolatban, megmagyarázza azt a fájdalmat, melyet mindnyájan 
szívünkben érzünk, amikor országunkat a szemünk láttára tépte szét 
egy rettenetes konfliktus; amikor a világ népei elutasították hazánkat, 
törvényen kívül helyezték és elszigetelték, mert a faji elnyomás, a 

Mi, Dél-Afrika népe, boldognak érezzük magunkat, hogy az em- 
beriség ismét a keblére ölelt minket. Hogy mi, akik nem is olyan régen 
még törvényen kívüliek voltunk, most abban a különleges kiváltság- 
ban részesülhetünk, hogy saját földünkön láthatjuk vendégül a világ 
nemzeteit. Köszönjük nagyrabecsült nemzetközi vendégeinknek, 
hogy eljöttek, és népünkkel együtt részt vesznek az igazság és az em- 
beri méltóság győzelmének ünnepén. Bízunk benne, hogy továbbra 
is mellettünk fognak állni, amikor szembenézünk a béke, a jólét, to- 
vábbá a szexizmus és rasszizmus nélküli társadalom és demokrácia 
megteremtésének kihívásaival. Nagyra értékeljük népünk szerepét, 
demokratikus, vallási, női, fiatal, üzleti, tradicionális és egyéb veze- 

tőinek szerepét abban, hogy ide eljuthattunk. És persze nem feled- 
kezhetek meg második elnökhelyettesemről, a tiszteletreméltó F. 
W. de Klerkről sem. Szeretnénk megköszönni biztonsági erőinknek, 
mindenkinek, rangtól függetlenül, azt a kivételes munkát, amelyet az 
első demokratikus választások lebonyolításában és a demokratikus át- 
menet biztosítása érdekében végeztek, hiszen voltak vérszomjas erők, 
akik nem akarták meglátni a fényt. 

Itt az ideje, hogy a sebek begyógyuljanak. Itt az idő, hogy a köz- 
tünk húzódó szakadékokat átíveljük. Most az építkezés ideje köszön- 
tött be. Végre elértük a politikai egyenlőséget. Esküt teszünk, hogy 
felszabadítunk mindenkit, aki rabszolgasorban nyög, aki szegény, aki 
nélkülöz, és szenved a nemi és egyéb diszkriminációtól. Sikerült a sza- 
badságunk felé vezető utolsó lépéseket viszonylagos békében megten- 
nünk. Elkötelezzük magunkat a teljes, igazságos és hosszan tartó béke 
mellett. Győztünk, mert sikerült népünk millióinak szívében elültet- 
nünk a reményt. Szövetséget kötünk, amely szerint olyan társadalmat 
építünk, amelyben minden dél-afrikai, fekete és fehér egyaránt, emelt 
fővel járhat, félelem nélkül a szívében, abban a tudatban, hogy az em- 
beri méltóság az ő elidegeníthetetlen joga. 

Egy szivárvány-nemzetet építünk, amely békében él saját magával 
és a világgal. Hazánk megújításáért tett ígéretünk szellemében a nem- 
zeti egység átmeneti kormánya azonnali hatállyal foglalkozni fog az 
amnesztia kérdésével a jelenleg börtönbüntetésüket töltőkkel kapcso- 
latban. Ezt a napot hazánk minden hősének és hősnőjének szenteljük, 
valamint a világ többi részének, akik páratlan önfeláldozásról tettek 
tanúbizonyságot, és az életüket adták, hogy mi szabadok lehessünk. 
Az ő álmaik valóra váltak. Jutalmuk a szabadság. 

Egyszerre vagyunk szerények és emelkedettek azon megtisztelte- 
tés és kiváltság miatt, hogy önök, Dél-Afrika népe, ránk, az egyesült, 
demokratikus, szexizmus- és rasszizmusmentes Dél-Afrika első elnö- 
kére bízták a feladatot, hogy kivezesse hazánkat a sötétség völgyéből. 
Tudjuk, a szabadság felé nem vezet könnyű út. Tudjuk, hogy egyedül 
egyikünk sem érhet el sikert. Ezért közösen, egyesülve kell cseleked- 
nünk a nemzeti megbékélés megteremtéséért, egy új világ születésé- 
ért. Igazságot mindenkinek. Munkát, kenyeret, vizet és sót minden- 
kinek. Tudja meg mindenki, hogy mától felszabadított szellemmel és 
lélekkel valósíthatja meg önmagát. Soha, soha, soha nem élheti ez a 

gyönyörű föld át újra az elnyomást, és nem szenvedhet újra attól a 
szégyentől, hogy itt él a világ leghitványabb nemzete. 

Uralkodjék a szabadság. A nap még soha nem sütött az ember ilyen 
dicsőséges teljesítményére. Isten áldja Afrikát. Köszönöm. 


TONY BLAIR 
Blackpool, 1994. október 4. 


, Egy modem alapszabály" 


Miután Oxfordban megszerezte a diplomáját, Tony Blair (1953—) 
ügyvédként szakszervezeti és munkajogra specializálódott. 1983-ban 
parlamenti képviselő lett a Munkáspárt színeiben, és a Neil Kinnock 
vezette munkáspárti árnyékkormány belügyminisztereként többször is 
szót emelt a törvény és a rend megerősítése mellett: ,, A kormánynak ke- 
ményen fel kell lépnie a bűnözés ellen, s keményen fel kell lépnie a bű- 
nözés okai ellen" — jelentette ki. Amikor John Smith 1994-ben meghalt, 
Blair lett a Munkáspárt elnöke, és azonnal nekilátott, hogy felgyorsítsa 
a párt modernizációját, amelyet még Neil Kinnock kezdett el. 

Blair eltökélte, hogy megvalósítja elképzeléseit, és ezt a párt kon- 
ferenciája előtt elmondott beszéde is illusztrálja. Majdnem negyven 
év telt el azóta, hogy Hugh Gaitskell sikertelen kísérletet tett a párt 
alapszabályának megreformálására, ezért Blair — ha virágnyelven 
is — kijelentette, hogy a köztulajdonnal foglalkozó, 1918-ban az alap- 
szabályba bekerült 4. záradékot át kell írni, ha a Munkáspárt modern 
párt akar lenni. Ha le akarjuk győzni a konzervatívokat, akik már 
négy ciklus óta kormányoznak folyamatosan, akkor ,,új politikára" 
van szükség — mondta. 


Hit a társadalomban. Közös munka. Szolidaritás. Együttműködés. 
Partnerség. Ezek a mi jelszavaink. Ez az én szocializmusom. És abba 
kellene hagynunk, hogy bocsánatot kérünk, amiért ezt a szót hasz- 
náljuk. Ez nem Marx vagy az állami ellenőrzés szocializmusa. Ez a 
szocializmus a társadalom őszinte feltérképezésében gyökerezik. Ez a 

szocializmus tudja, hogy az egyén egy erős és tisztességes közösség- 
ben képes a legjobban boldogulni, amelynek közös elvei, értékei és 
céljai vannak. Mi vagyunk az egyén pártja, mert mi vagyunk a közös- 
ség pártja. Ez a szocializmus. 

Az a feladatunk, hogy ezeket az értékeket a modern világra al- 
kalmazzuk. Célunk meg fogja változtatni a jobb- és baloldal között 
hagyományosan húzódó választóvonalat. És egyben új politikáért is 
kiált. Dogma nélkül, és anélkül, hogy lecserélnénk az előítéleteinket 
az öveikre. Itt az ideje, hogy kitörjünk a múltból, tiszta, radikális és 
modern utat mutassunk Nagy-Britanniának. A politika ma arról szól, 
hogy a változó világban biztonságot keresünk. Erős és aktív társadal- 
mat kell építenünk, amely ezt képes biztosítani. Ez a tervünk Nagy- 
Britanniával. 

A piaci erők nem képesek megtanítani nekünk, és felkészíteni 
minket a gyors technológiai és gazdasági változásokra. Ezért közö- 
sen kell cselekednünk. A biztonságos társadalmat nem adják ingyen. 
Közösen kell megdolgoznunk érte. Nem a mi döntésünkön múlik, 
hogy megöregszünk-e. Közösen kell terveznünk arra az időre. Nem 
védhetjük meg az átlagembereket a hatalom visszaélései ellen azzal, 
hogy magukra hagyjuk őket: egymást kell megvédenünk. Mi így lát- 
juk a világot. 

Ennek az országnak a népe nem forradalmat akar. Azt akarják, 
hogy nekikezdjünk a munkának. Azt akarom, hogy ehhez a feladathoz 
csatlakozzanak hozzám. Azt akarom, hogy tartsanak velem. A szívük- 
kel és az eszükkel. Mert ezt csak közösen valósíthatjuk meg. A veze- 
tők vezetnek, de mégis az emberek kormányoznak. 

Néhányan talán azt gondolják, a céljaink túl szerények és óvato- 
sak. Néhányan azért támogatnak, mert az gondolják, nyerni tudok. 
De ez nem elég. A meggyőződésünk ellenében nem fogunk győzni. 
Csak miattuk. Nem azért akarok győzni, mert a torykat megvetik, ha- 
nem azért, mert minket megértenek, támogatnak, és bíznak bennünk. 
Győznünk kell, és győzni tudunk. Hibás az az állítás, amely szerint 
vagy elvhűek vagyunk, és ekkor nem nyerhetünk választást, vagy 
nyerhetünk ugyan választást, de ekkor nem vagyunk hűek az elveink- 
hez. Elég régóta kínozzuk magunkat ezzel a butasággal. Amiatt kell 
nyernünk, amiben hiszünk. Országunk megújításának feladatát nem 
lehet gyáván, unottan és cinikusan végrehajtani. Ezt a feladatot nem 

tudják végrehajtani azok, akik félnek a kemény döntésektől, akik ön- 
elégültek, akik kényelmes életre vágynak. 

A következő választások idején a toryk tizenhét vagy tizennyolc 
éve fogják vezetni az országot." Lehet, hogy utálják, de legalább is- 
merik is őket. Én azt akarom, hogy ismerjenek meg minket is? Az 
identitásunkat. Pártunk személyiségét. A változás ennek fontos része. 
Megváltoztunk. És helyesen tettük. Azok a pártok, amelyek nem vál- 
toznak, meghalnak. A [ni] pártunk viszont élő mozgalom, nem pedig 
történelmi emlékmű. Ha a világ változik, és mi nem, akkor nem tudunk 
a világ hasznára lenni. Elveink megszűnnek elvek lenni, és dogmává 
kövesednek. Nem azért változtunk, hogy elfeledjük elveinket, hanem 
azért, hogy megvalósítsuk őket. Nem azért, hogy elveszítsük identi- 
tásunkat, hanem azért, hogy megőrizzük fontosságunkat. A változás a 
nemzet bizalmának elnyerése szempontjából is fontos. Helyesen tet- 
tük, hogy tavaly bevezettük az , egy tag — egy szavazat" rendszerét, 
és ezen a változáson is túlvagyunk. És nézzék csak meg, hogy a párt 
főhadiszállásáról irányított Újjászületés projektnek" köszönhetően a 
párt elkezdett közelebb kerülni a közösségekhez. Vajon helytelen len- 
ne, hogy kapcsolatba lépünk az emberekkel, hogy megmutatjuk ne- 
kik, a politika nem valamiféle bizánci játék, amit hideg téli szobákban 
játszanak papíron, hanem életük valós és értelmes része? [...)] 

Ezen a héten még szorosabbra fogjuk fűzni a kapcsolatot. John 
Prescott pénteken bejelenti a legnagyobb politikai oktatási programot, 
amelyet egy generáció óta egy politikai párt magára vállalt. John erő- 
feszítései nemcsak párttagságunk növelésében játszik majd központi 
szerepet, hanem abban is, hogy a tagok — újak és régiek — segítsenek 
kialakítani a párt jövőjét. 

Bízzunk ismét annyira magunkban, hogy képesek vagyunk meg- 
vitatni új ötleteket, új gondolkodásmódokat anélkül, hogy állandóan 
félnénk az árulástól. Mondjuk azt, amit komolyan gondolunk, és gon- 
doljuk komolyan azt, amit mondunk. Ne csak azt, amit ellenzünk, ha- 
nem azt is, amit támogatunk. 

Nincs több árokásás. Nincs több félrebeszélés. Többé ne mond- 
juk azt, amit nem gondolunk komolyan. És mondjuk végre azt, amit 
65 A parlamenti választásokra Blair jelen beszéde után három évvel, 1997-ben került 
sor (a szerk.). 


66 A Regeneration Project céljai között számos különféle szociális és közösségépítő 
intézkedés, pl. lerobbant városi negyedek rehabilitációja szerepelt (a szerk.). 

komolyan gondolunk, mi mellett állunk, mit képviselünk. Itt az ideje, 
hogy pontosan elmondjuk pártunk céljait. John Prescott és én, mint 
a párt vezetője és helyettes vezetője egy ilyen nyilatkozat megtételét 
fogjuk javasolni a párt nemzeti végrehajtó bizottságának. És hadd vi- 
tázzunk erről az elkövetkező hónapokban. Azt akarom, hogy ebben az 
egész párt vegyen részt. Tudom, hogy a párt örömmel üdvözli a vitát. 
És ha a javaslat elfogadásra kerül, akkor legyen ez a programunk a 
következő választásokon, és foglalja el helyét az eljövő évezred alap- 
szabályában. 

Ez egy modern párt a változás korában. Ezért új alapszabályra 
van szüksége, amely olyan módon mondja el, kik vagyunk, hogy 
az emberek megértik, a toryk pedig nem tudják félremagyarázni. 
Büszkék vagyunk arra, amiben hiszünk. Mondjuk csak el, mik azok. 
Olyan módon, hogy az emberek minden munkahelyen, minden ott- 
honban, minden családban és az ország minden közösségében azo- 
nosulni tudjanak vele. Legyen e párt változás melletti elkötelezettsé- 
ge annak a bizalomnak a szimbóluma, hogy meg tudjuk változtatni 
ezt az országot. 

A brit nagyszerű nemzet. Büszkék vagyunk demokratikus hagyo- 
mányainkra. A türelem, az innováció és a kreativitás nemzete vagyunk. 
Vérünkben van a fair play. Nagyszerű történelmünk és kultúránk van. 
És amikor hatalmas kihívásokkal találjuk magunkat szembe, ahogy az 
ebben az évszázadban kétszer is megtörtént, szembenézünk velük. 

Ha van hibánk, akkor az az, hogy hagyjuk a dolgokat, ahogy van- 
nak. Azt mondjuk, , lehetne rosszabb is", ahelyett, hogy azt monda- 
nánk, , a dolgoknak jobbnak kellene lenniük". A toryk ezt a hibát még 
bátorítják is. Meghíznak az önteltségünkben. Azt mondom, itt az idő, 
hogy felrázzanak minket. Legyünk merészek: kormányrendszerünk 
elavult; gazdaságunk meggyengült; az emberek aluliskolázottak; jólé- 
ti államunk és közszolgáltatásaink romokban hevernek; társadalmunk 
pedig megosztottabb, mint valaha az elmúlt száz év során. 

Politikánknak nem kellene ilyennek lennie. Országunknak nem 
kell ilyennek lennie. A mi tervünk a nemzet megújulásáról szól, a 
nemzettel kapcsolatos elkötelezettségünk megújításáról, amelynek 
eredményeként olyan közösség jön létre, amely felkészülten néz 
szembe az eljövő új világgal. Egy olyan nemzetet akarok építeni, 
amelyik büszke magára. Egy virágzó közösséget, amely gazdaságilag 

prosperál, amelyben a társadalmi igazságosság biztos alapokon nyug- 
szik, amely hisz a politikai változásban. 

Ez a mi reményünk. Nemcsak a változás ígérete, hanem annak 
megvalósítása. 

A mi pártunk. Az Új Munkáspárt. A küldetésünk. Egy új Nagy- 
Britannia. Új Munkáspárt. Új Britannia. 


ELIE WIESEL 
Auschwitz, 1995. január 27. 


,, Hallgassák a néma sikolyokat! " 


Elie Wiesel (1928—) tizenévesen lett az auschwitzi, majd a 
buchenwaldi tábor foglya, ahol húga és szülei életüket vesztették. Ő 
maga a háború után újságíróként dolgozott, 1963-ban pedig megkap- 
ta az amerikai állampolgárságot. Regényei és drámái mind a náci 
koncentrációs táborok borzalmát idézik meg. 1986-ban ő nyerte el a 
Nobel-békedíjat. 

Auschwitz felszabadításának 50. évfordulóját különleges ünnep- 
ség kísérte. Tizenhárom államelnök, három király és számos Nobel- 
díjas vett részt rajta, inádkozva a másfél millió auschwitzi áldozatért. 
A lengyel államfő, Lech Walesa oldalán két holokauszt-túlélő állt: az 
egyik Simone Weil, a francia szociális miniszter, a másik Wiesel volt, 
aki a következő kísérteties beszédet tartotta. 


Olyan emberként szólok most önökhöz, akinek ötven évvel és ki- 
lenc nappal ezelőtt sem neve, sem jövője, sem reménye nem volt, akit 
csak az A 70713-as fogolyként tartottak számon. Úgy szólok önökhöz, 
mint egy zsidó, aki látta, mit művelt saját magával az emberiség, mi- 
kor megkísérelt kiirtani egy egész népet, illetve megkísérelt szenve- 
dést és megaláztatást mérni oly sok más nemzetre is. 

Ezen a sötét és átkozott helyen nem tehetünk mást, mint hogy félő 
tisztelettel megállunk és megemlékezünk a hontalan, arctalan és név- 
telen áldozatokról. Hunyják be a szemüket, és figyeljenek: végtelen 

menetoszlopok tartanak ide az éjszakában; és itt mindig éjszaka van. 
Itt lángokban áll az ég és a föld. 

Hunyják be a szemüket, és figyeljenek. Hallgassák a néma siko- 
lyokat, a rettegő anyák sikolyait, a rémült idős férfiak és nők imátit. 
Hallgassák a gyermekek, a zsidó gyermekek néma könnyeit, köztük 
egy szép, aranyszőke hajú kislányét. Az ő sebezhetőségét és finomsá- 
gát soha nem tudtam elfelejteni. Figyeljenek; lássák és hallják, ahogy 
némán mind a sötét lángok felé vonulnak, amelyek olyan hatalmasak, 
mintha az egész világot fenyegetnék. 

Ezek a férfiak, nők és gyermekek a világ minden tájáról érkez- 
tek; száműzöttek gyülekezetét vonzotta magához a halál. Jitgádál v 
jitkádás s "mé rábá." 

Sok ember élt itt, a sötétség birodalmában. Európa összes meg- 
szállt országából jöttek. Aztán ott voltak még a romák, a lengyelek, a 
csehek... Nem igaz, hogy az összes áldozat zsidó volt. De minden zsi- 
dó áldozat volt. Most is, mint akkor, föltesszük a legnagyobb kérdést: 
mi volt az értelme annak, ami rutinszerűen zajlott az örök éjszaka 
birodalmában? Milyen őrült elme találhatott föl egy ilyen rendszert? 
Mindenesetre működött. A gyilkosok gyilkoltak, az áldozatok meg- 
haltak, és minden ment tovább, az élet is, ahogy szokás, míg világ a 
világ. Mi történt a környékbeli városokban? Mi történt a környékbeli 
földeken? Tovább zajlott az élet, ott, ahol Isten művét szentségtörésre 
ítélték a gyilkosok és cinkosaik. Jitgádál v jitkádás s mé rábá. 

Birkenau — vízválasztó vagy fordulópont — kozmikus szintű elválto- 
zást okozott, kihatott az ember álmaira és terveire is. Auschwitz után az 
ember körülményei többé nem ugyanazok, mint régen. Auschwitz után 
többé semmi nem lesz már ugyanaz. Jitgádál v jitkádás s mé rábá. 

Amikor megemlékezünk az áldozatok magányáról és fájdalmáról, 
nyilvánítsuk ezt a napot elkötelezettségünk jelévé, hogy az ő haláluk- 
ról emlékezünk meg, és nem a saját, halál fölött való győzelmünket 
ünnepeljük. 

Ahogy visszatekintünk a múltra, a jelenhez és a jövőhöz kell szól- 
nunk. Mindannak a nevében, amit az emlékezet megszentelt, vessünk 
véget a boszniai, ruandai és csecsenföldi vérontásnak, illetve a Szent- 
földön élő zsidók elleni vad és könyörtelen terroristatámadásoknak. 





67 Jitgádálvjitkádás s"mérábá - a zsidó halotti ima, akaddis első sora: , Magasztaltassék 
és szenteltessék meg az ő nagy neve" (a ford.). 

Vessük el és ellenezzük hatékonyabban a vallási fanatizmust és a faj- 
gyűlöletet. Hol másutt mondhatnánk a világnak: , Emlékezzetek az em- 
beri természet erkölcsére", ha nem itt? Gyermekeink érdekében nem 
szabad elfelejtenünk Birkenaut, azért, nehogy ez legyen a jövőjük. 

Jitgádál v jitkádás s mé rábá: sirasd a gyermekeidet, kiknek halá- 
lát akkor nem gyászolták; sirasd őket, égi atyánk, mert megfosztattak 
az eltemetéshez való joguktól, hiszen maga az ég lett temetőjükké. 


EARL SPENCER 
Westminster-apátság, 1997. szeptember 6. 


, A modern kor legűzöttebb alakja" 


Temetéseken nem szoktak tapsolni — Diana walesi hercegnő te- 
metésén a Westminster-apátságban mégis ez történt. Diana, Károly 
herceg egykori felesége, Dodi Fayeddel együtt halt meg egy párizsi 
autóbalesetben. A tapsra indító beszédet Diana testvére, Earl Spencer 
mondta el a hercegnő ravatala mellett. A temetést élőben közvetítet- 
ték, s ez volt minden idők legnézettebb televíziós eseménye. 

Earl Spencer előbb a sajtót vette célba, majd a hercegnő két fia, 
William és Harry nevelése miatt a királyi családot. Beszéde végén 
hangja elcsuklott. A kívül álló tömeg, akiknek jó része helytelenítette 
a királynő Diana halálára adott reakcióját, tapsban tört ki, s mivel ez 
behallatszott az apátságba, hatására a hallgatóság is tapsolni kezdett. 
Az esemény példa nélkül állt, a királynő pedig mereven figyelte, ahogy 
alattvalói egy rövid időre fellázadnak ellene. 


Egy gyászoló család képviselőjeként állok itt ma önök előtt, egy 
gyászba borult országban, egy sokktól bénult világban. Nemcsak a 
vágyunkban vagyunk ma itt egyek, hogy lerójuk tiszteletünket Diana 
előtt, hanem mert úgy érezzük, ezt kell tennünk. Olyan hihetetlen volt 
a hatása, hogy a televízió és a rádió révén a szertartáson részt vevő tíz- 
milliók annak ellenére éreznek személyes veszteséget vasárnap kora 
reggel óta, hogy személyesen soha nem találkoztak vele. A tisztelet és 

megbecsülés olyan kivételes megnyilvánulása ez, amellyel én ma nem 
remélek versenyre kelni. 

Diana maga volt az együttérzés, a kötelesség, a stílus és a szépség 
esszenciája. Az egész világon ő volt az önzetlen humanizmus szimbó- 
luma. Világszerte ő volt a valóban elesettek jogainak szószólója, egy 
angol lány, aki túllépett azon, hogy milyen nemzet szülötte. Valaki, 
aki természetes előkelőségével nem tartozott egyetlen társadalmi osz- 
tályhoz sem, valaki, aki tavaly bebizonyította, hogy egyedi varázsla- 
tának kisugárzásához nem kell a királyi cím." 

Ma lehetőségünk van köszönetet mondani neked, amiért bearanyoz- 
tad életünket, még akkor is, ha Isten csak életed felét adta neked. Mind- 
annyian mindig becsapva fogjuk érezni magunkat, amiért olyan fiatalon 
vettek el tőlünk. Mégis hálásnak kell lennünk, amiért voltál. Csak most, 
hogy már nem vagy, csak most tudjuk igazán értékelni, mik vagyunk 
nélküled, és tudnod kell: az élet nélküled nagyon, nagyon nehéz. 

Mindannyian mérhetetlenül szomorúak voltunk a múlt héten a 
veszteség miatt, és csak az éveken keresztül felénk közvetített üze- 
neted volt képes erőt adni ahhoz, hogy tovább lépjünk. Nagy a kísér- 
tés, hogy emlékedet gyorsan kanonizáljuk. De erre semmi szükség. 
Épp eléggé kimagasodtál közülünk egyedi emberi tulajdonságaiddal, 
hogy ne kelljen téged szentként kezelni. Sőt ha megszenteljük az em- 
lékedet, akkor épp lényed leglényegét veszítjük szem elől, csodála- 
tosan pajkos humorodat, amelyet hallva kétrét görnyedtünk a neve- 
téstől. Életörömöd mindig veled volt, bárhova is vitted a mosolyod 
és felejthetetlen szemed csillogását. Végtelen energiád, amelyet alig 
bírtál kordában tartani. 

Legnagyobb adottságod a megérzésed volt, és ezt az adottságot 
okosan használtad. Ez állt minden más csodálatos tulajdonságod mö- 
gött, és ha elemezni akarjuk, miért voltál olyan óriási hatással az em- 
berekre, akkor az ok nem más, mint az ösztönös megérzésed [arról, 
hogy] mi fontos igazán az életünkben. Istenadta érzékenységed nélkül 
nem lennénk tisztában az AIDS-ben és a HIV-ben szenvedők gyötrel- 
mével, az otthontalanok szenvedésével, a leprások kiközösítésével, a 


taposóaknák véletlenszerű pusztításával. 

68 Earl Spencer itt Diana 1992-től húzódó, majd 1996-ban véglegessé váló válására 
utal, amely után a királyi családban Diana sajátos helyzetbe került: hivatalosan elveszí- 
tette al Her Royal Highest címet, azonban mint a trónörökös(ök) édesanyja továbbra is a 
királyi család tagja maradhatott (a szerk.). 

Diana egyszer elmondta nekem, hogy a szenvedés legmélyebb ér- 
zései tették lehetővé számára, hogy kapcsolatot teremtsen az elutasítot- 
takkal. És itt egy újabb igazsághoz érkeztünk vele kapcsolatban. A stá- 
tus, a csillogás és a hódolat ellenére Diana szíve legmélyén mindig 
bizonytalan volt saját magát illetően. Végig benne volt a gyerekekre 
jellemző vágy, hogy jót tegyen másokkal, mert csak így tudott megsza- 
badulni az érdemtelenség érzésétől, amelynek csak egyik szimptómája 
volt az étkezési probléma. A világ megérezte személyiségének ezt a 
részét, és imádták őt sebezhetőségéért és őszinteségéért. 

Utoljára a születésnapján, július elsején láttam Dianát Londonban, 
amikor is rá jellemzően nem a barátaival ünnepelte ezt a különleges 
napot, hanem egy jótékonysági rendezvény díszvendége volt. Dia- 
na természetesen csillogott, de én inkább azokat a napokat őrzöm a 
szívemben, amiket márciusban vele tölthettem, amikor eljött meglá- 
togatni engem és a gyermekeimet dél-afrikai otthonunkban. Büszke 
vagyok rá, hogy a Mandela elnökkel történt találkozását leszámítva 
sikerült megakadályoznunk az örökké jelen lévő paparazzikat, hogy 
egyetlen képet is készítsenek róla. Ez sokat jelentett neki. Azokat a 
napokat mindig nagy becsben fogom tartani. Olyan volt, mintha visz- 
szamentünk volna gyermekkorunkba, amikor rengeteg időt töltöttünk 
együtt, mi ketten, a család két legfiatalabb tagja. 

Diana alapvetően soha nem szűnt meg az a nővér lenni, aki születé- 
semtől kezdve gondomat viselte, aki harcolt velem az iskolában, és ki- 
bírta azokat a hosszú vonatutakat szüleink házai között hétvégenként. 
Mi sem bizonyítja jobban kiegyensúlyozottságát és erejét, mint hogy 
a gyermekkorát követően, az elképzelhető legbizarrabb élet ellenére is 
hű maradt önmagához. Nem kétséges, hogy egy ideje új célt keresett 
az életében. Mindig arról beszélt, hogy elmegy Angliából, legfőképpen 
azért, amilyen bánásmódban az újságok részesítik. Azt hiszem, nem 
értette, hogy a média miért fitymálta le őszintén jó szándékait, hogy 
miért akarták őt mindenáron tönkretenni. Érthetetlen. Én egyetlen ma- 
gyarázatot találtam csupán: a valódi jóság veszélyt jelent az erkölcsi 
spektrum másik végén állókra. Érdemes emlékezni az összes vele kap- 
csolatos iróniából egyre, a legnagyobbra: egy lány, akit a vadászat ősi 
istennője után neveztek el, a modern kor legűzöttebb alakja lett. 

Azt akarná ma tőlünk, hogy fogadjuk meg: szeretett fiait, Williamet 
és Harryt megóvjuk a hasonló sorstól, és én ezt most meg is teszem 

a te nevedben, Diana. Nem engedjük, hogy attól a gyötrelemtől szen- 
vedjenek, amely miatt oly sokszor sírtál szomorúságodban. Ezenfelül 
anyád és testvéreid nevében fogadom, hogy mi, vér szerinti családod 
minden tőlünk telhetőt megteszünk, hogy ezt a két kivételes fiatal 
embert ugyanolyan ötletes módon neveljük, ahogy te tetted, hogy a 
lelküket ne csak a tradíció és a kötelesség járja át, hanem tudjanak 
szabadon énekelni, ahogy te tervezted. Tiszteljük azt az örökséget, 
amelybe születtek, és királyi szerepüket mindig is tisztelni és báto- 
rítani fogjuk. De mi hozzád hasonlóan látjuk az igényét annak, hogy 
az életet a lehető legtöbb oldaláról tapasztalják meg, mert csak így 
készülhetnek fel lelkileg és érzelmileg az előttük álló évekre. Tudom, 
hogy ez a legkevesebb, amit elvárnál tőlünk. 

William és Harry, mélységesen együtt érzünk ma veletek. Szinte 
felemészt minket egy olyan nő elvesztése felett érzett szomorúság, aki 
nem az anyánk volt. Azt, hogy a ti szenvedésetek mekkora lehet, el 
sem tudjuk képzelni. 

Végezetül szeretnék köszönetet mondani Istennek az irgalmassá- 
gáért ezekben a rettenetes időkben: akkor vette el tőlünk Dianát, ami- 
kor a legszebb, a legtündöklőbb volt, és amikor a legjobban élvezte a 
magánéletét. Mindezek felett mondjunk köszönetet egy asszony éle- 
téért, akit büszkén hívok nővéremnek: az egyedi, összetett, kivételes 
és pótolhatatlan Dianáért, akinek mind belső, mind külső szépségét 
soha nem feledjük. 


TONY BLAIR 
Brighton, 1997. szeptember 30. 


, A világ jelzőtüze" 


Tony Blair lett az angol történelem harmadik legfiatalabb mi- 
niszterelnöke (William Vitt és Lord Liverpool után"), miután az Uj 





69 William Pitt the Younger (1759—-1806) huszonnégy. Lord Liverpool (1770-1828) 
negyvenkét, Tony Blair pedig negyvennégy éves volt miniszterelnöksége kezdetén (a 
szerk.). 

Munkáspárt földecsuszamlásszerű győzelmet aratott a John Major 
vezette Konzervatív Párt felett az 1997-es általános választásokon. 
Ráadásul Blair volt a legnépszerűbb miniszterelnök, amióta közvéle- 
mény-kutatásokat készítenek. 

A győzelem öröme járta át alábbi beszédét, amelyet a Munkáspárt 
1979 óta első kormányzati pozícióban tartott konferenciáján mondott 
el. A beszéd ugyanakkor azt is megmutatta, milyen hatalmas utat tett 
meg a párt tizennyolc év alatt. Blair említést sem tett a szocializmus- 
ról, az egyenlőségről vagy az államosításról. Helyette a kötelessége- 
ket helyezte az előtérbe a jogokkal szemben, a családi élet fontosságát 
hangsúlyozta, meghirdette a zéró tolerancia elvét a bűnözéssel szem- 
ben, és sokkal pozitívabb hozzállást sürgetett az Európai Unióhoz, 
amikor kifejtette, hogyan lehetne Nagy-Britannia a világ jelzőtüze. 
Még a jobboldali kommentátorok is történelmi jelentőségűnek érté- 
kelték a beszédet. 


Nagyon hosszú várakozás előzte meg ezt a pillanatot, és én csak 
annyit tudok mondani önöknek, hogy tizennyolc hosszú, ellenzékben 
töltött év után rendkívül büszkén — kiváltságosként — állok itt, mint az 
ország új munkáspárti miniszterelnöke. 

Hiszek Nagy-Britanniában. Hiszek a britekben. Csak egy kört kel- 
lett beikszelni a szavazólapon, és egy nemzet újjászületett. 

Ma ambiciózus pályát akarok felvázolni az ország számára: ne 
legyünk kevesebbek, mint a huszonegyedik század példaértékű nem- 
Zete, a világ jelzőtüze. Ez azt jelenti, hogy még jobban kell élnünk 
a brit tulaadonságok gazdagságával. Kreativitás. Együttérzés. Kifelé 
tekintés. Régi brit értékek, de új brit önbizalom. Ami soha nem lehet 
a legnagyobb. Lehet, hogy már nem leszünk a leghatalmasabbak. De 
lehetünk a legjobbak. A legjobb hely, ahol élni lehet. A legjobb hely 
a gyermeknevelésre, a legjobb hely a teljes élethez, a legjobb hely az 
öreg napokra. Pártunkat tizennégy évvel ezelőtt teljesen leírták. Ma 
történelmet írtunk. 

Először mondjunk köszönetet a brit embereknek. Hittek bennünk. 
M-iis hinni fogunk önökben. Köszönjük a párt szervezőinek, az önkén- 
teseknek és a profiknak, akik létrehozták az ország történelmének leg- 
kiválóbb politikai harcoló gépezetét. A győzelmünk nem a politikusok 
győzelme, hanem az embereké. Az emberek belénk helyezték a bizal- 

mukat. Szeretném, ha most, ahogy néznek minket itt, Brightonban, ezt 
mondanák: , Helyesen cselekedtünk." Szeretném, ha a britek büszkék 
lennének arra, hogy minket választottak meg, mivel azért vagyunk, 
hogy őket szolgáljuk. Azért nyertünk, mert mi vagyunk az Új Mun- 
káspárt, mert elég bátrak voltunk ahhoz, hogy megváltoztassuk a pár- 
tot, mert elég fegyelmezettek voltunk ahhoz, hogy nehéz döntéseket 
hozzunk, és eközben végig egységesek maradtunk. 

De én többet akarok annál, mint csak betartani az ígéreteinket. 
Úgy érzem, a britek most többet követelnek tőlünk. Sokan kérdez- 
ték tőlem, mi volt számomra a választás legemlékezetesebb pillanata. 
Az, amikor otthonról a Buckingham-palotába vezettem, keresztül az 
utcákon, amiken már sok százszor jártam autóval, a lelketlen épüle- 
tek és komor, munkába tartó emberek mellett. Ez az út nagyon más 
volt. Ahogy bekanyarodtunk a Gower Streetre, az emberek, akik addig 
tévén nézték az utunkat, kijöttek a házaikból, integettek, tapsoltak, 
kiabáltak, és mindezt olyan energiával és izgalommal, amely min- 
den várakozásomat felülmúlta. Felszabadultak. Mosolyuk a toleráns, 
a széles látókörű, együttérző, kifelé tekintő emberek mosolya volt, 
akik hirtelen rádöbbentek, mit is jelent: ők vannak többségben. Ahogy 
egy asszony mondta nekem: , Visszakaptuk a kormányunkat." Velük 
együtt éreztem, ahogy a brit népbe visszatér az önbizalom, a brit lel- 
kekbe az együttérzés, a brit nemzetbe az egység, s ez a három együtt 
ad nekünk erőt. 

Látják, az emberek pont akkor áhították a változást a hazájukban, 
amikor látták, hogy van merszünk modernizálni a pártunkat. A kettő 
találkozott. A találkozás eredménye pedig a most zajló csendes forra- 
dalom, amelyet az igazi modernizáló vezet: nem én, hanem a brit nép. 
Nekik volt merszük megcsinálni. Azt is el kell mondanom, hogy győ- 
zelmünk aránya külön felelősséget rak a vállunkra." A magas eszmé- 
nyek és nehéz döntések kormányának kell lennünk. Nemcsak egyszer 
sikeresnek, hanem soha el nem feledettnek. Nemcsak jobb kormány- 
nak kell lennünk a torykénál, de a történelmünk egyik legnagysze- 
rűbb, legradikálisabb reformkormányának is. A britek nem félnek a 
változástól. Egyike vagyunk a nagy, innovatív nemzeteknek. A Magna 





70 Az 1997. május I-jén rendezett brit parlamenti választásokon Blair pártja országo- 
san a szavazatok 43,290-át kapta, közel 4 millió szavazattal többet, mint a Konzervatív 
Párt (a szerk.) 

Chartától az első parlamentig, az ipari forradalomtól egy birodalomig, 
amely jelen volt az egész világban. A modern idők legnagyszerűbb ta- 
lálmányai magukon viselik a brit bélyeget: a telefon, a televízió, a szá- 
míitógép, a penicillin, a légpárnás hajó, a radar. A változás benne van a 
britek vérében. Természetünknél és hagyományainknál fogva felfede- 
zők vagyunk, kalandorok, úttörők. Ahogy az újjászületésről írta nagy 
költőnk, John Milton: , Nem vagyunk sem lassú, sem unalmas nemzet, 
hanem gyors, találékony és kutakodó szellemű, a felfedezést mindig 
kereső, kifinomult és izmos társalgó, mindenre képes, amire az ember 
csak képes lehet." 

Nagy-Britannia ma is vezető hatalom a divatban, a gyógyszer- 
gyártásban, a pénzügyi szolgáltatásokban, a telekommunikációban. 
Miénk a világ első számú nyelve, az angol. Ma izgalmas és inspiráló 
Nagy-Britanniában élni. És még ennél sokkal több is lehet, ha szem- 
benézünk az egyre gyorsabban fejlődő és változó világgal, amelyben 
életünk minden egyes része folyamatosan változik. Azt mondom hát 
ma a briteknek, hogy a középszer lánca elszakadt, a fáradt napok mö- 
göttünk vannak, és szabadon szárnyalhatjuk túl saját magunkat. Sza- 
badon építhetünk magunknak egy huszonegyedik századi országot, 
hogy a világ jelzőtüze legyünk. 

Kreatív. Együttérző. Biztosan tudjuk helyünket a világban. Tud- 
ják, az emberek gyakran azt mondják: , Sajnálom, ez túl ambiciózus. 
Sajnálom, ezt nem lehet megcsinálni." Erre én azt mondom: ez nem 
egy sajnálkozó ország, és mi nem vagyunk sajnálkozó emberek. Meg 
lehet csinálni: ha megvan az akaratuk, a bátorságuk és az eltökélt- 
ségük... Nagyon egyszerű, hogy milyen országot akarok. Olyan or- 
szágot, amelyben a gyerekeink büszkén és boldogan nőnek fel, és 
nemcsak saját magukkal elégedettek, hanem az őket körülvevő kö- 
zösséggel is. Nem akarom, hogy olyan országban éljenek, amelyben 
néhányan reggel éhesen mennek iskolába, nem tudnak tanulni, mert 
a szüleiknek nincs pénzük ételre; amelyben az iskolák kapuinál árul- 
ják a drogokat; amelyben fiatalok bandái gyülekeznek utcasarkokon, 
és a járókelők köpködésén, becsmérlésén és gyalázásán kívül mást 
nem csinálnak. Nem akarom, hogy egy olyan országban nőjenek fel, 
amelyben a nyugdíjasok csak úgy juthatnak hosszú távú ápoláshoz, 
ha eladják otthonaikat; amelyben azok az emberek, akik az ország 
szabadságáért harcoltak, minden télen a túlélésért küzdenek, takaré- 

koskodnak és nélkülöznek, egyedül és fázva várják a halált. Addig 
nem nyugszom, amíg ez az ország el nem tűnik, amíg a gyermekeink 
egy olyan Nagy-Britanniában nem élnek, ahol nincsenek éhes gyere- 
kek, ahol a fiataloknak van munkájuk, az öregeket pedig életük végéig 
szeretik és megbecsülik. 

Hadd osszak meg néhány tényt önökkel. Tizennyolc évnyi tory kor- 
mányzás, megszorítás és csökkentés, romló színvonalú közszolgálta- 
tások után az ország rosszabb állapotban van, mint az utolsó munkás- 
párti kormány alatt. Ez az ország, [vagy] bármilyen ország a világban, 
nem működhet úgy, hogy többet költ, mint amennyi a bevétele. Az új 
társadalom, amelyet létre akarunk hozni, ugyanolyan értékekkel ren- 
delkezik, mint régen. Harc a szegénység és a munkanélküliség ellen. 
Az igazság és a lehetőség biztosítása. Együttérző társadalmat kellene 
létrehoznunk. Együttérző társadalmat kell létrehoznunk. De ez nem 
a szokványos együttérzés, mert egy erős társadalmat a való világban 
nem lehet könnyű döntésekre alapozni. Alapjaiban kell megreformál- 
ni jóléti államunkat, az állampolgároknak és az államnak új megálla- 
podást kell kötnie. Több pénzt kell az iskolákra és a kórházakra költe- 
nünk. Az új jóléti államnak a munkát kell támogatnia, nem a függést... 
Azt akarjuk, hogy az iskolás korú gyerekeiket egyedül nevelő nők 
legalább menjenek el az állásközvetítő irodákba, és ne otthon várják a 
szociális segélyt, amíg a gyerekük be nem tölti a tizenhatot. 

Nem lehetünk 2005-ben a világ jelzőtüze egy olyan jóléti állam- 
mal, amelyet egy egészen más világra hoztak létre 1945-ben. Egy tisz- 
tességes társadalom nem a jogokon alapul, hanem a kötelességeken. 
Az egymással szembeni kötelességen. Akitől felelősséget követelünk, 
annak lehetőséget is kell adnunk. Kötelességünk tisztelni és tolerálni 
egymást. Nem kérek bocsánatot. A bűnözéssel kapcsolatban a zéró to- 
leranciát támogatom. Támogatom, hogy az antiszociális szomszédo- 
kat kordában tartsuk; hogy a szülők legyenek felelősek a gyerekeikért; 
hogy alakítsuk át a fiatalkorú bűnelkövetők felelősségre vonásának 
rendszerét, hogy ne higgyék, nyugodtan bűnözhetnek, a bíróság úgy- 
is csak megfeddi őket, és ott folytathatják, ahol abbahagyták. Az új 
munkáspárti kormány felveszi a harcot a bűnözés minden szintjével 
és formájával, főleg a szervezett bűnözéssel. De azoknak, akik azt 
mondják, hogy ez támadás a szabadságjogok ellen, azoknak ezt vála- 
szolom: az a támadás a szabadságjogok ellen, hogy a bűnözés miatt a 

nők nem mernek kimenni az utcára, a nyugdíjasok nem mernek a saját 
otthonaikban maradni. És ha lehetőséget adunk az embereknek, akkor 
cserébe követelhetünk felelősséget is. [...] 

Nem mondhatjuk, hogy erős és biztonságos társadalmat akarunk, 
amikor éppen az alapjával nem foglalkozunk: a családdal. Nem aka- 
rok papolni senkinek a magánéletéről. Mert hatalmas társadalmi prob- 
lémáról van szó. Az emberek magatartása megváltozott. A világ meg- 
változott. Én modern ember vagyok, aki modern országot vezet, és a 
krízis is modern. Évente közel százezer tinédzser esik teherbe. Idős 
szülők, akikkel a családok nem képesek törődni. A gyerekek példa- 
képek nélkül nőnek fel, akiket tisztelhetnének, akiktől tanulhatnának. 
Több és mélyebb szegénység. Több bűn. Több iskolakerülés. A tanu- 
lási lehetőségek szélesebb elhanyagolása. És ami még fontosabb: több 
boldogtalanság. Ezen a boldogtalanságon kell változtatnunk. 

A birodalom utáni Nagy-Britanniáról alkotott képem tiszta és vi- 
lágos. Ezt az országot vezetővé tenni a világban. Közösen az Egye- 
sült Államokkal, barátunkkal és szövetségesünkkel. Az ENSZ-ben. 
A NATO-ban. Kihasználva fegyveres erőink kimagasló hírnevét nem- 
csak védelmi célokra, hanem a közös biztonság és együttműködés 
eszközeként a világban. Ismét Nagy-Britannia vezesse Európát. Nem 
azért, mert nem akarom, hogy lemaradjunk. Ez gyenge indok. Ha- 
nem azért, mert négy évszázadon keresztül mi voltunk Európa vezető 
hatalma. És mert néhány alkalommal kritikus szerepet játszottunk 
nemcsak Európa túlélésében, hanem az egész világéban. Nekünk az 
a rendeltetésünk, hogy vezessük Európát. Európának szüksége van 
ránk. Mi az emberek Európáját akarjuk: a szabad kereskedelem, az 
erős ipar, az alacsony munkanélküliség, a társadalmi igazságosság 
demokratikus Európáját. Ezzel a képpel áll szemben a bürokratikus 
Európa: a csökkenő szabad kereskedelem Európája, a szükségtelen 
szabályok és rendelkezések Európája, a közös agrárpolitika Európá- 
ja, a sehova nem vezető bizottságok végtelen sorának Európája. Csak 
akkor formálhatjuk át Európát, ha számítunk. Tudom, hogy az egysé- 
ges valuta bevezetése kemény döntés lesz. A brit nemzeti érdekeken 
alapuló politikánk változatlan. Akár részei vagyunk a közös valutá- 
nak, akár nem, hatással lesz ránk, és nekünk képesnek kell lennünk 
befolyásolni a működését. [...] Sok a tennivalónk. Sok minden kell 
változtatnunk. Nem lesz könnyű. De a vízió egyidős az emberiséggel. 

A modernizáció nem céltalan eszköz. A modernizáció nem az igazság 
ellensége, hanem a szövetségese. A fejlődés és az igazság az a két 
szikla, amelyeken Nagy-Britannia magasra emelkedik. Ha elveszít- 
jük az egyiket, hangos robajjal omlunk össze, hogy egy legyünk a 
sok átlagos nemzet közül, amely négykézláb keresi a megváltását a 
hanyatló huszadik században. 

Ezért változtattuk meg a Munkáspártot. Hogy egy új Nagy-Britan- 
niát hozzunk létre. Ezért fogunk állandóan változni. Ezért volt helyes 
dolog tegnap egy újabb történelmi lépést tenni a pártunk megrefor- 
málása felé, mert így a munkáspárti kormányt nem fogják megosz- 
tani a belharcok a parlamenti vezetésben, és a pártot az országban. 
Hadd mondjam ki nyíltan: igen, mi vagyunk az Új Munkáspárt. Igen, 
politikánk és hozzáállásunk megváltozott. De nincsenek régi vagy új 
munkáspárti értékek. Csak munkáspárti értékek vannak. Ezek teszik 
pártunkat az együttérzés pártjává; a társadalmi igazságosság pártjává; 
a szegénység és a társadalmi egyenlőtlenségek elleni harc pártjává; a 
szabadság pártjává; az alapvető emberi szolidaritás pártjává; és a nap, 
amikor ezek az értékek eltűnnek a pártból, az a nap lesz, amikor a párt 
nevét ugyan megtartjuk, csak éppen értelme nem lesz a létezésének. 
Mint önök is tudják, a víziónk egyszerű. De hatalmas erőfeszítést kí- 
ván az országtól. Nemcsak a kormányra vár feladat, hanem az em- 
berekre is. Óriási kihívások előtt állunk. És ha ezeknek meg tudunk 
felelni, akkor a jutalom mindannyiunké. 

Egy nemzetként fogunk felemelkedni. Tulajdonságaink ereje és 
közös értékeink tartanak össze. Mi szeretünk adni. Ha kihívással 
vagy válsággal találkozunk, egységbe kovácsolódunk, ez ad nekünk 
erőt. Ez semmit nem mond a politikánkról. De a tulajdonságainkról 
annál többet. Emlékezzenek csak, szüleik hogy szokták mondani, 
ahogy az enyémek is: , Tégy meg minden tőled telhetőt." Nos, te- 
gyünk meg minden tőlünk telhetőt. Május 1-jén az emberek belém 
helyezték a bizalmukat, hogy vezessem az országot egy új évszá- 
zadba. Önök ezt a kihívást állították elém. Amelyet én büszkén és 
alázatosan elfogadtam. 

Ma azonban én állítok önök elé egy kihívást. Segítsenek abban, 
hogy Nagy-Britannia olyan jelzőtűz legyen, amelynek fényét az 
egész világon látni lehet. Egyesüljenek mögöttünk, hogy minden brit 
számára modernizáljuk hazánkat. Az új Nagy-Britanniában ugyanis 


A XX. SZÁZAD NAGY BESZÉDEI 397 





mindenkinek helye van, és mindenkinek szerepe van a megteremté- 
sében. Higgyenek bennünk annyira, amennyire mi hiszünk önökben. 
Annyit adjanak az országnak, amennyit mindannyian adni szándéko- 
zunk. Mindent. Legyen ez az adakozás kora. , Közös vállalkozásunk 
erejénél fogva közösen többet érünk el, mint egyedül." 1997. május 
1-jén nemcsak a toryk szenvedtek vereséget. A cinizmus is. A félelem 
maga szenvedett vereséget. Nem azt mondtam, hogy ez a remény har- 
ca lesz a félelem ellen? 1997. május 1-jén a félelem vesztett. A remény 
győzött. Az adakozás kora elkezdődött. Használjuk a szívünkben lévő 
jót mindannyiunk hasznára. Adjuk hazánknak energiánkat, eszméin- 
ket, reményeinket, tehetségünket. Ezekkel együtt építsünk egy olyan 
országot, amelyről minden polgára azt mondhatja: ,, Törődök Nagy- 
Britanniával, mert tudom, hogy Nagy-Britannia is törődik velem." 
A szívekben és a fejekben egyesült Nagy-Britanniát nem lehet majd 
legyőzni. Én ezt a Nagy-Britanniát ajánlom önöknek. Ez az a Nagy- 
Britannia, amely közösen lehet mindannyiunké. 


BORISZ JELCIN 
Szentpétervár, 1998. július 17. 


,, Nyugodjanak békében" 


II. Miklós cárt, Oroszország uralkodóját családjával együtt a 
vörösgárdisták (alig egy évvel azután, hogy Lenin és a bolsevi- 
kok megszerezték a hatalmat az októberi forradalomban) 1918-ban 
Jekatyerinburgban agyonlőtték. 

Napra pontosan nyolcvan évvel később Borsz Jelcin (1931—), a 
Szovjetunió felbomlása utáni első orosz elnök a nemzet nevében bo- 
csánatot kért a cár meggyilkolásáért. A megindító beszéd helyszínéül 
a Péter-Pál erőd katedrálisa, a Romanovok hagyományos nyughelye 
szolgált. A betegeskedő Jelcint oroszok milliói figyelték a televízióban, 
amint halálos csendben állt a kripta előtt, felesége, Najna pedig ke- 
resztet vetett. Jelcin azt mondta, nem volt más választása, neki kellett 
eljönnie, hogy elmondja az igazságot. 

Történelmi nap ez Oroszországnak. Nyolcvan év telt el azóta, 
hogy az utolsó orosz uralkodót és családját meggyilkolták. Sokáig 
nem beszéltünk erről a borzalmas bűnről. Ki kell mondanunk az 
igazságot: a jekatyerinburgi mészárlás történelmünk egyik legszé- 
gyenteljesebb lapja. 

Az ártatlan áldozatok eltemetésével akarunk vezekelni őseink bű- 
nei miatt. Bűnösök azok, akik ezt a visszataszító bűnt elkövették, és 
azok, akik ezt évtizedeken keresztül próbálták menteni — mi mind- 
nyájan." Nem hazudhatunk magunknak, és nem magyarázhatjuk ezt 
az értelmetlen kegyetlenséget politikai célokkal. A Romanov-család 
kivégzése az orosz társadalom visszafordíthatatlan szétszakadásának 
következménye. És ezt még ma is érezzük. Az áldozatok maradvá- 
nyainak eltemetése az emberi igazságtétel példája, a közös bűntudat 
miatti vezeklés. 

Mindannyian felelősek vagyunk anemzettörténelmi emlékezetéért. 
Ezért nem maradhattam távol én sem. Az új Oroszország építése köz- 
ben támaszkodnunk kell történelmi tapasztalatainkra. Történelmünk 
számos dicsőséges lapja a Romanovoknak köszönhető. De hozzájuk 
kapcsolódik az egyik legkeserűbb lecke is: az élet erőszakos megvál- 
toztatására történő kísérletek mindig gyászos véget érnek. 

Vallási meggyőződéstől és etnikai származástól függetlenül bűn- 
bánattal és megbékéléssel kell lezárnunk ezt az évszázadot, amely 
Oroszországban a vér és a törvénytelenség kora volt. Ez a mi történel- 
mi esélyünk. A harmadik évezred beköszönte előtt a mi generációnk 
kedvéért kell ezt megtennünk, és a jövőbeliek kedvéért. Emlékezzünk 
azokra az ártatlanokra, akik a gyűlölet és az erőszak áldozataivá vál- 
tak. Nyugodjanak békében. 





71 Apbeszéd pikantériája, hogy az 1980-as években éppen Jelcin mint helyi párttitkár 
engedélyezte (kezdeményezte?) a gyilkosság helyszínéül szolgáló ún. Ipatyev-ház le- 
rombolását (a szerk.). 

BILL CLINTON 
Washington D.C., 1998. augusztus 17. 





,, Túl sok ártatlan embernek ártott" 


Alig egy évvel azt követően, hogy második terminusát 1997-ben el- 
kezdte, Clinton elnök megtudta, hogy Kenneth Starr különleges ügyész 
nyomoz utána. Egészen pontosan a Monica Lewinsky nevű fehér házi 
gyakornokkal folytatott szexuális kapcsolata után, amely 1995-ben 
kezdődött, és amelyet az elnök minden áron titokban akart tartani. 

A több hónapig tartó nyomozás, a pletykák és az elnök folyamatos 
tagadása után — mely szerint nem volt szexuális kapcsolata ,, azzal a 
nővel" — Clintonnak végül be kellett ismernie, hogy a 25 éves Miss 
Lewinskyval fenntartott kapcsolata nem volt helyénvaló. Az elnök ezt 
egy négyperces tévébeszédben tette meg, amelyet az amerikaiak két- 
harmada nézett. Amerikai elnöknek soha azelőtt nem kellett egy ennyi- 
re magántermészetű ügyről beszélnie ilyen nagy nyilvánosság előtt. 
Clinton egyszerre volt tagadó és bűnbánó. 


Ma délután ebben a szobában és ebből a székből tettem tanúvallo- 
mást a független ügyész hivatala és a vádesküdtszék előtt. Kérdéseik- 
re az igazságnak megfelelően válaszoltam, még azokra a kérdésekre 
is, amelyek a magánéletemre vonatkoznak, s amelyekre egyetlen ame- 
rikai állampolgár sem akarna válaszolni. 

Minden magán- és közéleti cselekedetemért teljes felelősséget kell 
vállalnom. Ezért beszélek ma este önökhöz. 

Ahogy önök is tudják, januárban egy meghallgatáson kérdéseket 
tettek fel nekem Monica Lewinskyval fenntartott kapcsolatomról. 
Válaszaim jogi szempontból pontosak voltak, de csak a kérdésekre 
válaszoltam, információt magamtól nem osztottam meg. Tény, hogy 
olyan kapcsolatom volt Ms. Lewinskyval, amely nem volt helyénvaló. 
Hibás döntést hoztam, és személyes kudarcot vallottam, amiért csak 
és kizárólag én vagyok a felelős. 

De ma elmondtam a vádesküdtszéknek, és most elmondom önök- 
nek is, hogy soha nem kértem senkit, hogy hazudjon, titkoljon vagy 
tüntessen el bizonyítékot, vagy hogy törvénybe ütközőt tegyen. Tu- 

dom, hogy ezzel a kérdéssel kapcsolatban a nyilvánosan tett megjegy- 
zéseim és hallgatásom hamis benyomást keltett. 

Félrevezettem embereket, köztük a feleségemet is, és ezt mélyen 
bánom. Csak annyit mondhatok, hogy több tényező vezérelt. Először 
is, meg akartam védeni magamat a viselkedésem miatti szégyentől. 
Egyben a családomat is meg akartam védeni. Az is tényező volt, hogy 
ezeket a kérdéseket egy politikai indíttatású per során tették fel, amely 
perben a keresetet azóta elutasították. Ezenfelül valós és komoly fenn- 
tartásaim voltak egy független ügyész irányította vizsgálattal kapcso- 
latban, amely húsz évvel ezelőtti magán üzleti ügyekre irányul, olyan 
ügyekre, teszem hozzá, amelyekkel kapcsolatban egy független szö- 
vetségi ügynökség két évvel ezelőtt bűncselekménynek semmi nyomát 
nem találta sem az én, sem a feleségem vonatkozásában. A független 
ügyész vizsgálata a munkatársaimra is kiterjedt, azután a barátaim- 
ra, majd a magánéletemre. Most már a nyomozással kapcsolatban is 
nyomozás folyik. Ez a nyomozás túl régóta tart, túl sokba került, és 
túl sok embernek ártott. Ez az ügy csak rám és két emberre tartozik, 
akiket a legjobban szeretek — a feleségemre és a lányomra —, valamint 
az Istenünkre. 

Helyre kell hoznom, amit tettem, és kész vagyok ezért bármit 
megtenni. Személyesen nincs ennél fontosabb dolog számomra. De 
ez magánügy, és az a célom, hogy a családom élete csak a családomra 
tartozzék. Ez csak a mi ügyünk, senki másé. Még az elnököknek is 
van magánéletük. Itt az ideje, hogy abbahagyjuk a személyes tönkre- 
tétel keresését, a magánéletben való vájkálást, és a nemzet élje tovább 
az életét. 

Országunk figyelmét túl régóta vonta el ez az ügy, és én vállalom 
az ebben játszott szerepemért a felelősséget. Ennyit tudok tenni. Itt az 
ideje — illetve ami azt illeti, már rég itt volt az ideje —, hogy továbblép- 
jünk. Fontos munkánk van, lehetőségek állnak előttünk, valódi prob- 
lémák, és valós biztonsági kérdések. Így ma este azt kérem önöktől, 
fordítsanak hátat az elmúlt hét hónap látványosságainak, tegyük hely- 
re az országban folyó diskurzust, és nézzünk szembe az elkövetkező 
amerikai évszázad kihívásaival és ígéreteivel. Köszönöm, hogy meg- 
hallgattak. Jó éjszakát. 

Végül egy beszéd a XXI. századból, egy olyan személytől, aki már 
azzal beírta magát a politika történetébe, hogy megválaszották az 
Amerika Egyesült Államok elnökének. — Guy Montag 


BARACK HUSSEIN OBAMA 
Washington D.C., 2009. január 20. 


, A világ megváltozott, és nekünk is változnunk kell vele" 


Barack Hussein Obama az Amerikai Egyesült Államok első 
színesbőrű elnöke. 2009. január 20-án tette le hivatali esküjét 
kétmillós tömeg előtt ugyanazzal a Bibliával, amivel Abraham 
Lincoln 1861-ben. 


Honfitársaim! 

Itt állok előttetek: fejet hajtva a ránk váró nagy feladat előtt, hálá- 
val telve, amiért megtiszteltetek bizalmatokkal, és nem feledve mind- 
azt az áldozatot, amelyet elődeink hoztak. Köszönetet szeretnék mon- 
dani Bush elnök úrnak a hazánkért tett szolgálatáért, valamint azért 
a nagylelkűségért és együttműködésért, amelyet ezalatt az átmeneti 
időszak alatt tanusított. 

Immáron negyvennégy amerikai tette le az elnöki esküt. Ugyan- 
ezeket a szavakat mondták el a növekvő jólét lendületében és a béke 
csendjében is. Nemegyszer azonban gyülekező felhők és tomboló 
viharok közepette kerül sor az eskütételre. Ezekben a pillanatokban 
Amerika nem csupán a felelős posztokat betöltők hozzáértésének és 
Mi, a Nép, hűek maradtunk őseink eszméihez és az alkotmányhoz. 

Így volt ez eddig. És így kell ennek lennie a mi nemzedékünk 
Amerikájában is! 

Mostanra nyilvánvalóvá vált, hogy egy válság közepette élünk. Or- 
szágunk az erőszak és a gyűlölet kiterjedt hálózatával áll háborúban. 
Gazdaságunk súlyosan meggyengült, ami egyrészt kevesek kapzsisá- 
gának és felelőtlenségének a következménye, másrészt annak, hogy 
mi, együttesen, képtelenek voltunk a nehéz döntések meghozatalára, 
és arra, hogy nemzetünket felkészítsük egy új korra. 

Emberek kerültek az utcára, állások szűntek meg, üzletek vál- 
tak bizonytalanná. Az egészségügy túlzottan költséges, iskoláink túl 
gyakran elbuknak, és minden egyes nap újabb bizonyítékkal szolgál 
arra, hogy energiafelhasználásunk módja ellenfeleinket erősíti és 
bolygónkat fenyegeti. 

Mindezek a válság jelei, amelyeket adatok és statisztikák támasz- 
tanak alá. Kevésbé mérhető, de nem kevésbé jelentős azonban az ön- 
bizalom országszerte tapasztalható csökkenése: az a gyötrő félelem, 
hogy Amerika hanyatlása elkerülhetetlen, hogy a következő nemze- 
déknek kevesebbel kell beérnie. 

Én most azt mondom nektek, hogy az előttünk álló feladatok való- 
diak, súlyosak és számosak. Megoldásuk nem lesz sem könnyű, sem 
gyors. De tudjad, Amerika: meg fogjuk oldani őket! 

Azért gyűltünk ma össze, mert a félelemmel szemben a reményt, 
a viszály és a széthúzás helyett a közös célt választottuk. Ma kinyil- 
vánítjuk, hogy véget vetünk a kicsinyes sérelmeknek, a hamis ígére- 
teknek, a vádaskodásoknak és az elcsépelt dogmáknak, amelyek túl 
hosszú ideje bénítják meg politikánkat. 

Fiatal nemzet maradunk, de a Szentírás szavaival szólva, itt az ide- 
je, hogy elhagyjuk a gyermek szokásait. Itt az ideje, hogy állhatatos- 
ságunkban megerősödjünk; hogy a jobbik történelmünket válasszuk; 
hogy továbbvigyük azt a becses adományt, azt a nemes eszmét, amely 
nemzedékről nemzedékre szállt: azt az Istentől kapott ígéretet, hogy 
mindenki egyenlő, mindenki szabad, és mindenkinek joga van ahhoz, 
hogy a lehető legteljesebb boldogságra törekedjék. 

Mikor újra kinyilvánítjuk nemzetünk nagyságát, tudjuk, hogy a 
nagyság nem egy adottság. Azért meg kell dolgozni. Utunkat sohasem 
az jellemezte, hogy a rövidebb utat választottuk, vagy hogy keveseb- 
bel is beértük volna. 

Ez nem a bátortalanok útja, nem azoké, akik a pihenést a munka elé 
helyezik, vagy csupán a gazdagság és hírnév nyújtotta élvezeteket ke- 
resik. Azoké inkább, akik vállalják a kockázatokat, akik cselekszenek, 
akik létrehoznak valamit — néhányukat ünnepelték, többségük azonban 
mások elől elrejtve végzi munkáját —, azoké, akik végighoztak minket 
e hosszú és rögös úton, amely a jóléthez és a szabadsághoz vezet. 

Értünk felpakolták kevéske világi javaikat és új életet keresve 
átszelték az óceánokat. Értünk nyomorúságos gyárakban robotoltak 

és belakták a Nyugatot, elviselték a korbácsütéseket és felszántot- 
ták a kemény földet. Értünk küzdöttek és haltak meg, Concordnál és 
Gettysburgnél, Normandiánál és Khe Sanh-nál. 

Ezek a nők és férfiak szüntelenül küzdöttek, áldozatot hoztak és 
dolgoztak, amíg kezük kérgessé nem vált, hogy nekünk jobb életünk 
lehessen. Úgy tekintettek Amerikára, mint ami több az egyéni törek- 
vések összességénél és fölötte áll a származásból, vagyoni helyzetből 
és politikai hovatartozásból adódó különbségeknek. 

Ezt az utat folytatjuk ma is. Továbbra is mi vagyunk a világ leggaz- 
dagabb és legerősebb nemzete. Munkásaink semmivel sem termelnek 
kevesebbet, mint amikor ez a válság elkezdődött. Találékonyságunk- 
ból nem veszítettünk, termékeink és szolgáltatásaink éppen annyira 
keresettek, mint az elmúlt héten, az elmúlt hónapban vagy az elmúlt 
évben voltak. Teljesítőképességünk töretlen. A változások elutasításá- 
nak, a kicsinyes érdekek védelmezésének és a kellemetlen döntések 
halogatásának az ideje azonban elmúlt. 

A mai nappal össze kell kapnunk és le kell porolnunk magunkat, 
és újra hozzá kell látnunk ahhoz, hogy újjáépítsük Amerikát. Hiszen 
bármerre nézünk, munka vár ránk. Gazdaságunk állapota tettre hív 
minket: merész és gyors tettekre. És mi nem csak új munkahelyeket 
hozunk létre, de új alapot teremtünk a növekedéshez is. 

Utakat és hidakat, elektromos hálózatokat és digitális vonalakat 
fogunk építeni, amelyek kereskedelmünket táplálják és összekötnek 
minket. A tudományt visszahelyezzük az őt megillető helyre, és a 
technológia csodáit alkalmazva javítunk az egészségügyi ellátás mi- 
nőségén, és csökkentjük annak költségeit. 

Hasznosítjuk a nap, a szél és a föld energiáját, hogy azokkal 
gépkocsijainkat és gyárainkat üzemeljük. Iskoláinkat, főiskoláinkat és 
egyetemeinket átalakítjuk, hogy azok megfeleljenek egy új kor elvá- 
rásainak. Mindezt meg tudjuk tenni. Mindezt meg fogjuk tenni. 

Vannak, akik megkérdőjelezik törekvéseink léptékét, akik úgy gon- 
dolják, hogy ez a rendszer nem bír el túl sok nagyszabású tervet. Ezek 
az emberek túl gyorsan felejtenek. Elfelejtették, hogy mi mindent tett 
már ez az ország, hogy mi mindenre képesek a szabad férfiak és nők ak- 
kor, amikor a képzelet a közös céllal, a szükség a bátorsággal egyesül. 

Amit a cinikusok nem képesek megérteni, az az, hogy a föld ki- 
csúszott a lábuk alól, és nem érvényesek már azok az idejétmúlt po- 

litikai érvek, amelyek oly régóta bénítanak meg bennünket. 

Nem azt a kérdést tesszük ma fel, hogy kormányunk túl nagy vagy 
túl kicsi, hanem azt, hogy működik-e, hogy segít-e a családoknak 
tisztességes bérrel járó munkát, megfizethető egészségügyi ellátást és 
méltó nyugdíjat találni. Ott, ahol a válasz , igen", tovább fogunk lépni. 
Ott, ahol a válasz , nem", a programokat befejezzük. 

Azokat pedig, akik közülünk a köz pénzeit kezelik, arra fogjuk 
kötelezni, hogy számot adjanak, hogy megfontoltan költsenek, hogy a 
rossz szokásokon változtassanak, ügyeinket pedig a nap világánál in- 
tézzék, hiszen csak így állítható vissza az oly elengedhetetlen bizalom 
az emberek és a kormány között. 

Ugyanígy nem kérdezzük, hogy a piac jó-e vagy rossz erő, hi- 
szen az páratlan lehetőséget nyújt az anyagi jólét megteremtésére és 
a szabadság kiterjesztésére. A válság azonban emlékeztet minket arra, 
hogy, ha éberen nem őrködünk, a piac elszabadulhat. Nemzetünk nem 
élhet hosszan jólétben, ha csak a jómódúaknak kedvez. 

Gazdaságunk sikere soha nem függött csupán a bruttó hazai ter- 
mék nagyságától, hanem attól is, hogy milyen széleskörű a jólét, 
attól, hogy a lehetőséget ki tudjuk-e terjeszteni minden vágyakozó 
szívre — nem jótékonyságból, hanem mert ez a legbiztosabb módja a 
közjó elérésének. 

Ami az ország védelmét illeti, hamis az az álláspont, mely szerint 
választanunk kell a biztonság és eszméink között. Alapító atyáink, 
akik számunkra elképzelhetetlen nehézségekkel néztek szembe, létre- 
hozták a jogállamiságot és az emberi jogokat biztosító nyilatkozatot — 
egy nyilatkozatot, amelynek kiterjesztéséhez nemzedékek vérére volt 
szükség. Azok az eszmék még mindig bevilágítják a világot, és mi 
nem adjuk fel őket, nem alkuszunk meg. 

Így szólunk tehát valamennyi néphez és kormányhoz, akik ma ránk 
figyelnek, a legnagyobb fővárosoktól addig a kis faluig, ahol apám szü- 
letett: tudjátok meg, hogy Amerika minden olyan nemzet és minden 
olyan férfi, nő és gyermek barátja, akik egy békét és méltóságot bizto- 
sító jövőre vágynak, és mi ismét készen állunk arra, hogy vezessünk. 

Emlékezzünk, hogy a korábbi nemzedékeket nem csak a rakéták 
és a tankok, de a biztos szövetségek és a szilárd meggyőződések is 
segítették abban, hogy szembeszálljanak a fasizmussal és a kommu- 
nizmussal. Megértették, hogy a hatalom önmagában nem véd meg 

bennünket, és ugyanígy arra sem jogosít fel minket, hogy tetszésünk 
szerint cselekedjünk. Tudták, hogy a hatalom azáltal nő, hogy meg- 
fontoltan használják. Biztonságunk az ügy igaz voltából, a példánk 
erejéből, az alázat és önuralom mértékletességéből ered. 

A mi kezünkben van ez az örökség, és ha megintcsak ezek az el- 
vek vezérelnek bennünket, szembe tudunk nézni azokkal az új fenye- 
getésekkel, amelyek még nagyobb erőfeszítést, még nagyobb fokú 
együttműködést és megértést kívánnak a nemzetektől. Hozzá fogunk 
kezdeni ahhoz, hogy felelősséggel átadjuk Irakot az iraki népnek, és 
kemény küzdelmek után békét teremtsünk Afganisztánban. 

Régi barátainkkal és korábbi ellenfeleinkkel fáradhatatlanul fo- 
gunk azon dolgozni, hogy csökkentsük a nukleáris veszélyt, és visz- 
szaverjük a melegedő bolygó kísértetét. Nem fogunk bocsánatot kérni 
azért, ahogyan élünk, és nem ingunk meg annak védelmében. Azok- 
nak pedig, akik céljaikat terrorral és ártatlanok lemészárlásával akar- 
ják elérni, azt mondjuk: ,, A mi szellemünk erősebb és megtörhetetlen. 
Nem éltek túl minket, és mi legyőzünk benneteket!" 

Tudjuk, hogy sokszínű örökségünk erőt és nem gyengeséget je- 
lent. Keresztények, muszlimok, zsidók, hinduk és nemhívők nemze- 
te vagyunk. Minden nyelv és kultúra formált minket, a Föld minden 
csücskéből származunk. 

És miután ittunk a polgárháború és szegregáció keserű moslékából, 
és e sötét korszakból erősebben és nagyobb egységben emelkedtünk 
fel, hinnünk kell, hogy a hajdani gyűlölködések egy napon eltűnnek, 
hogy a törzsi határok hamarosan megszűnnek, hogy a világ kisebbé 
válásával feltárul közös emberi mivoltunk, és hogy Amerikának veze- 
tő szerepet kell játszania a béke új korszakának megteremtésében. 

Az iszlám világnak ezt üzenjük: új úton szeretnénk előre halad- 
ni, amelynek alapja a közös érdek és a kölcsönös tisztelet. A világ 
valamennyi olyan vezetőjének pedig, akik viszályt szítanak vagy a 
társadalmukban tapasztalható nehézségekért a Nyugatot vádolják, ezt 
üzenjük: tudjátok meg, hogy népeitek az alapján ítélnek meg bennete- 
ket hogy mit építetek, nem pedig az alapján, hogy mit romboltok le. 

Azoknak pedig, akik korrupció, csalás és az eltérő vélemények 
elhallgattatása árán ragaszkodnak a hatalomhoz, azt mondjuk: a tör- 
ténelem rossz oldalán álltok, ha azonban hajlandóak vagytok ökölbe 
szorított kezeteket kiengedni, mi kezet nyújtunk nektek. 

A szegény országok népei számára ezt üzenjük: megfogadjuk, 
hogy mellettetek fogunk dolgozni, hogy farmjaitok felvirágozhassa- 
nak; földjeiteken tiszta víz folyhasson; a kiéhezett testek táplálékhoz, 
az éhes elmék pedig tudáshoz jussanak. 

Azoknak pedig, akik hozzánk hasonlóan viszonylagos jólétben él- 
nek, ezt mondjuk: többé nem lehetünk közömbösek a szenvedés iránt, 
amely a határainkon túl történik, és nem fogyaszthatjuk a világ nyers- 
anyagait a hatások számbavétele nélkül. Mert a világ megváltozott, és 
nekünk is változnunk kell vele. 

Amikor most elgondoljuk a ránk váró utat, alázatos tisztelettel em- 
lékezünk meg azokról a bátor amerikaiakról, akik ebben az órában is 
messzi sivatagokban és távoli hegyekben teljesítenek szolgálatot. Van 
mondandójuk számunkra, ahogy az Arlingtonban nyugvó elesett hő- 
sök suttogása is áthallik korokon. Nem csak azért tisztelgünk előttük, 
mert ők szabadságunk őrei, hanem azért is, mert a szolgálat lelkületét 
testesítik meg: a készséget arra, hogy értelmet találjanak valamiben, 
ami hatalmasabb náluk. 

És mégis, ebben a pillanatban, a pillanatban, amely egy nemzedé- 
ket határoz majd meg, pontosan e léleknek kell mindannyiunkat eltöl- 
tenie. Mert bármennyit tehet is a kormány, és kell is tennie, végsősoron 
az amerikai nép hite és eltökéltsége az, amire e nemzet támaszkodhat. 

A kedvesség, amellyel valaki egy idegent befogad, amikor a fo- 
lyóparton átszakadnak a gátak; a munkások önfeláldozása, amellyel 
inkább kevesebbet dolgoznak semmint, hogy barátjuk elveszítse mun- 
káját — ezek segítenek át legsötétebb óráinkon. A tűzoltó bátorsága, 
amellyel felrohan a füsttel teli lépcsőházban, de a szülő készsége is, 
mellyel gyermekét táplálja — sorsunkat végül ezek döntik el. 

A kihívások talán újak, és talán újak az eszközök is, amelyekkel 
megválaszoljuk őket, ám azok az értékek, amelyeken sikerünk mú- 
lik — az őszinteség és a kemény munka, a bátorság és a tisztesség, a 
tolerancia és a kiváncsiság, a lojalitás és a hazafiság —, ezek a dolgok 
régiek. Ezek a dolgok igazak. Történelmünk folyamán ezek jelentet- 
ték a fejlődés csendes motorját. 

Az elvárás az tehát, hogy ezekhez a régi igazságokhoz térjünk visz- 
sza. A felelősség új korszakára van most szükség — arra a felismerésre 
minden amerikai részéről, hogy vannak kötelességeink magunkkal, 
nemzetünkkel és a világgal szemben, kötelességek, amelyeket nem 

csak kelletlenül elfogadunk, de örömmel megragadunk, abban a biztos 
tudatban, hogy semmi nem annyira felemelő a lélek számára, semmi 
nem alakítja úgy a jellemet, mint az, ha mindenestül nekiveselkedünk 
egy nehéz feladatnak. 

Ez az állampolgárság ára és ígérete. Ez önbizalmunk forrása: a 
tudás, hogy Isten arra hívott meg minket, hogy alakítsuk a bizonytalan 
végzetet. Ez a jelentése szabadságunknak és a hitvallásunknak, hogy 
férfiak és nők és gyerekek minden fajból és vallásból együtt ünnepel- 
hetnek ezen a gyönyörű téren. Hogy egy férfi, akinek apját alig hatvan 
éve esetleg nem szolgálták ki egy kisvendéglőben, ma itt állhat előtte- 
tek, hogy letegye a legszentebb esküt. 

Jelöljük meg hát e napot arra emlékezve, hogy kik vagyunk és mi- 
lyen messzire jutottunk. Amerika születésének évében, a leghidegebb 
hónapban, hazafiak egy kis csapata egy jeges folyó partjainál, kihúnyó 
tábortüzek mellett szorongott. A fővárost kiürítették. Az ellenség kö- 
zeledett. A hó vértől piroslott. Egy olyan pillanatban, amikor forra- 
dalmunk kimenetele a leginkább kétséges volt, nemzetünk atyja úgy 
rendelkezett, hogy a következő szavakat olvassák fel az embereknek: 

,, Tudják meg a kései korok, hogy a leghidegebb télben, amikor 
már csak a remény és az erény élt túl, a város és a vidék, egyazon 
veszélytől megriadva, előlépett, hogy szembenézzen vele." 

Amerika, közös veszélyeinkkel szembenézve, nehézségeink telén, 
emlékezzünk ezekre az időtlen szavakra; reménnyel és erénnyel bír- 
juk ki a jeges áramlatokat és éljük túl a viharokat, bármit is hozzanak; 
hadd mondják gyermekeink gyermekei, hogy mikor megpróbáltat- 
tunk, nem hagytuk, hogy ez az út végetérjen, nem fordítottunk hátat, 
és nem is torpantunk meg. Szemeinket a horizontra függesztve, Isten 
áldását magunkon tudva, továbbvittük a szabadság ama nagy ajándé- 
kát, és biztonságban megőriztük a következő nemzedékeknek. 

Köszönöm. Isten áldjon meg benneteket! 

És Isten áldja meg az Amerikai Egyesült Államokat! 


Fordította: Csapody Barbara 

Jelen kötet az eredetihez képest áttördelt, a borító az eredeti 
nyomán készült, de nem egyezik azzal. A tartalomjegyzé- 
ket elhagytam ebből a változatból, lévén kereshető PDF. 
A készítés során sokat tanakodtam, hogy milyen formában 
tegyen közzé ezt a könyvet. 

Egyik oldalról a kiadó tagja annak a szervezetnek (MKKE), 
mely az utóbbi időkben a könyves kultúra elleni tevékeny- 
ségével sokakban felháborodást keltett. 

Másik oldalról az Agave kiadó sok olyan könyvet felkarolt, 
melyeket mások nem vállaltak. Ezen kívül a kötet jelenleg 
is kapható. 

Végül úgy döntöttem, hogy ezt a nyilvános változatot nem 
nyomtatható formában teszem közzé. 

Ezt talán kompenzálja, hogy az eredeti gyűjteményt kibőví- 
tettem Barack Obama beiktatási beszédével. 

Kérek mindenkit: ha terjeszti, ebben a formában tegye. 


Guy Montag 


